Tampere University Press 


Toimittaneet Satu Ojala ja Pasi Pyöriä 


PIRSTOUTUVATKO 


TYÖURAT? 


Teollisuusalat 
talouden ja teknologian 
murroksissa 


Pirstoutuvatko työurat? 


(- 


N) Tampereen yliopisto 


Työsuojelurahasto 
Arbetankyddylonden 
The Finish Week Evironment Fund 


Pirstoutuvatko työurat? 
Tyôsvojelurobaston tutkimushanke 2018-2020 


Työelämän tutkimuskeskus 


Toimittaneet Satu Ojala ja Pasi Pyöriä 


Pirstoutuvatko työurat? 


Teollisuusalat talouden ja teknologian murroksissa 


C d TAMPERE 
UNIVERSITY 
PRESS 
http://www.tuni.fi/tup 


N VERTAISARVIOITU 
N KOLLEGIALT GRANSKAD 
”. PEER-REVIEWED 


www.tsv.fi/tunnus 


' A Työsuojelurahasto on osallistunut hankkeen rahoittamiseen. 


©2020 Tekijä ja Tampere University Press 


Tämä teos on julkaistu Nimeä-EiKaupallinen-EiMuutoksia 4.0 Kansainvälinen (CC BY-NC-ND 4.0) -lisenssillä. 
Käyttöehdot löytyvät osoitteesta https://creativecommons.org/licenses/by-nc-nd/4.0/deed.fi 


Lisenssi ei kata kolmansien osapuolten omistamaa materiaalia, kuten sitaatteja, logoja tai tavaramerkillä 
suojattuja aineistoja. Ota yhteyttä oikeudenhaltijaan käyttääksesi tällaisia aineistoja omassa työssäsi. 


Kannen suunnittelu 


Wille Naukkarinen, Kuuverstas 


Kuvituskuvat 
Marica Lonka 


Typografia ja taitto 
Sirpa Randell 


ISBN 978-952-359-029-8 (painettu, nid.) 
ISBN 978-952-359-028-1 (pdf) 


Kustantaja: Tampere University Press, Tampere, Suomi 
Valmistaja: BoD - Books on Demand, Norderstedt, Saksa 


Sisällysluettelo 


E ar 


1 Teknologian työllisyys- ja työuravaikutukset: Paljon populaareja 


oletuksia, vähemmän empiiristä tietoa 2sussmsmmsämaaisavässääe 
Satu Ojala & Pasi Pyöriä 


Työelämä ja työurat: pysyvää ja suhdanteista muutosta, 


myönteisiä ja kielteisiä trendejä vasommav taa ääktäväyösävst 
Teknologian utrosom aluista. ssa sasövämöäväkä vä 
Teknologinen murros ei vielä tarkoita työmarkkinoiden murrosta . 
Rekisteriaineistot avaimena työurien tutkimiseen 0... eee 
Teoksen teemat: samsasaussaaavuasavasä ao tämöhiäae maama geteh 


2 Teknologia, metsä ja kemia: Suomen teollisuus viime 


VUORI A ERIÄ. E 
Pasi Pyöriä, Esa Jokinen, Katri-Maria Järvinen & Liudmila Lipiäinen 
elteren eebe TE TNT 


Suomen kansantalous ja teollisuustoimialat rakennemuutoksen 


kehyksessä: spronon iiine Ee 
Uuden vuosituhannen rakennemuutokset oo... cesseesscssecssceeeees 


Teollisuustoimialat ja henkilöstö FOLK-aineiston valossa 
1980=2010-lüvailla E 


TeknolögiateollisUus: <oomakoatoumaikaaosi tuman ereire ie 


Metsäteollisuus: -<.sssmssssusssasn AN vaa Rion RA 


3 Työurien tutkimus: Käsitteelliset, teoreettiset ja empiiriset 


beten, PANNI IE NN 95 
Pasi Pyöriä 
Johdanto A ken Esa TT NET NTT ANT ae Pe ta alte 96 
Klassinen käsitys tyourista ja sen kritiikki mano ees 97 
Työpsykologiasta sosiaalisen liikkuvuuden tutkimukseen .............. 102 
Työurien vakaus ja Tilastokeskuksen työolotutkimus ..................... 109 
1990-luvun lama ergatteren 112 
Nuorten palkansaajien työurat ovat vakautuneet oo. eee 116 
Työurien vakaus ja työpaikan menettämisen riski 1960-luvulta 
2000 le Attert 118 
Erilaiset mittaustavat tuottavat erilaisen kuvan työurien 
pitwudesta: een nae ee ee eer ee see eee ene eee eee ere ee er 120 
Kún työuraikatkéga sesmsetäamäkenäseääs vetävät 125 
TO PAT ATMS: ee 127 
Yhteenveto: työuria voi arvioida hyvin monella tavalla ................... 130 


4 Kilpailuetua ja yhteistä oppimista: Mitä teollisuusaloilla ajatellaan 


EEN vudamammossamt namm eeyo suna aro K a Oa aa naama ON end i 145 

Esa Jokinen 
Johdanto .......s.occooooooionsnise n e eee e e en a ae e U L ae ae annan e aan aanaeaee 146 
Tulkintakehykset näkökulmana osaamiseen een 147 
Osaaminen yhteiskunnallisessa kontekstissaan oo... tees 149 
Tutkimusasetelma ja -kysymykset geseet 160 
Tulokset: tulkintakehysten esiintyminen sivustossa ss: 162 
Tulokset: tuottavuuskehyksessä ulkoinen menestys ratkaisee ........ 163 


Tulokset: oppimiskehyksessä yrityksen ja työntekijöiden 

yhteinen oppiminen ratkaisee uma ssspaivspesvasaäätueakötevvkst 167 
Yhteenveto: yksi näkee hedelmät, toinen puun, kolmas 
kasvuolosuhteet gege 173 


5 Teollisuustyöntekijöiden työurat 14 kohortilla: Pirstoutuneet vai 


KE 185 

Aart-Jan Riekhoff, Satu Ojala & Pasi Pyöriä 
etleche E 186 
Pitkä ja vakaa vai epävarma ja pirstoutuva työura? oes 187 
Teollisuuden työuriin vaikuttavat tekijät sses 190 
e TE 192 


Tulokset: vahva työllisyys, paljon toimiala- ja 
työpaikkaliikkuvuutta ennen Ja nyt gege 196 


Tulokset: liikkuvuuden määrä sekä koulutus- ja sukupuolijaot 
työtila ennallaan E 203 


Yhteenveto: työurat ovat ennallaan, mutta mitä keskiarvot 
STEESEL 215 


6 Teollisuusalojen naisten ja miesten työtulot koulutusaloittain ja 


toimialoittain neljällä EE 225 
Satu Ojala 
Johdanto WEE 226 
Työmarkkinoiden jaot sukupuolen näkökulmasta eneen, 227 
STEM-alojen näkymättömät naiset sau mivosson ms vatukka 233 
Tutkimusssetelna. sisssissiasrenriioeia ieaie 236 
Koulutusala-analyysin tulokset: ICT-alan korkeakoulutetulla 
miehellä EE 243 
Toimiala-analyysin tulokset: paperinteko on lyönyt leiville ............ 253 


Yhteenveto: sukupuolten ansioeron kaventamisessa on 
GK EE 257 
Lopuksi: korjaavatko työmarkkinat sukupuolten välisiä 
ansioeroja Itsestaa IEE. vamossuualvaymsatstävamekaa Kävelee REE 261 


7 Työssä oppiminen teollisuusaloilla: Erikoisammattitutkintojen 


vaikutus tuloihin, työllisyyteen ja työttömyyteen ee 271 

Satu Ojala & Liudmila Lipiäinen 
| a) ua Wo Os N OO enn a 272 
Teollisuustyöntekijöiden kouluttautuminen työuralla ..................... 274 
Mika on erikoisammattikoulutus? olma maan 281 
Aikuiskoulutuksen vaikuttavuus pitkittäisanalyyseissa ................... 283 
Tl Taas ase ein. eenegen 285 
Tulokset: erikoisammattitutkinnolla myönteisen suuntaisia 
ENEE 294 
Yhteenveto: kouluttautuminen kannattaa, mutta kouluttautuvat 
heëtikilötyalikoitüvat E 299 
Lopuksi: tarkkuutta politiikkauudistusten motivointiin ................. 305 


8 Yrityksen kannattavuus ja investoinnit aineettomaan pääomaan 


henkilöstön työuran kannalta -usssssamuso jasaiaaävmöävö vt ässä 311 
Pasi Pyöriä, Satu Ojala & Liudmila Lipiäinen 
Johdanto wiceccccccccccsscssccscsscssccsessecsssscssecscescesssssssecsscsssssssssessesseessescesees 312 
Milla aimeston padoma ET 314 
Tutkimus- ja kehittämistoiminta Suomessa een 320 
Tutkimusasetelma sumamsosssssasivuä vaja iäkmäa tä o ta nseni reveni 325 
Tulokset: investoinnit kytkeytyvät toisiinsa EEN 339 


Tulokset: Yritysten investoinnit ennakoivat henkilöstön 

myönteisiä työuratülémia sssusseuosuvasamssaseakyvttäätehtöekä 342 
Yhteenveto: investoinnit aineettomaan pääomaan vahvistavat 

e E ME 358 


9 Kehitettävänä työelämän tasa-arvo, kouluttautuminen työuralla ja 
yritysten kyky luoda uutta menestystä vamasamastea avaus äo onpas 371 
Satu Ojala, Pasi Pyöriä & Esa Jokinen 


Työn alituinen MUUTOS eebe e 372 

Pirstoutuvatko teollisuuden työttekt.-umissn vuoat asustus äks 375 

Naisten ja miesten työurat yhä eri kastia puimssumsmistuamemms 380 

Työntekijöiden taidot kaipaavat vahvistusta, kun teknologia 

miyllertaa TH OUST ANTAL eene 384 

Miten vahvistaa yritysten t&k-intensiteettiä? ................uvuuuususetssnseseen 387 

Lopuksi: työmarkkinoiden instituutiot tukevat tasa-arvoisia ja 

E E E 392 

Tütkimüksen E 393 
Aineistoliite ee 401 


KIP JOILTAJAOT E 411 


Fsipuhe 


Käsillä oleva teos perustuu Työsuojelurahaston vuosina 2018-2020 rahoittamaan 
hankkeeseen Pirstoutuvatko työurat? Hankkeen toteutimme Tampereen yliopiston 
Työelämän tutkimuskeskuksessa (WRC). 

Hankkeen vastuullisen johtajan YTT Satu Ojalan lisäksi teoksen kirjoittamiseen 
osallistuivat YTT Esa Jokinen, YTT Katri-Maria Järvinen ja YTT Pasi Pyöriä Tam- 
pereen yliopistosta sekä YTT Aart-Jan Riekhoff Eläketurvakeskuksesta. Tilastotie- 
teilijä, FM Liudmila Lipiäinen vastasi hankkeessa hyödynnetyn rekisteriaineiston 
muodostamisesta. Hankkeen alussa mukana oli YTM Joni Ulmanen, jonka vas- 
tuulla oli hankkeen verkkosivujen ja logon suunnittelu sekä teollisuustoimialojen 
asiantuntijaedustajien arvioita teollisuuden murroksesta koskevan videomateriaalin 
tuottaminen (ks. https://projects.tuni.fi/tyourat/). 

Hanketta oli ideoimassa ja asiantuntemuksellaan tukemassa sosiaalipolitiikan 
professori Jouko Nätti Tampereen yliopistosta. Hanke jäi yhdeksi hänen viimeisis- 
tä yhteistyöhankkeistaan. Kunnioitamme syvästi ystävän, kollegan ja esikuvamme 
muistoa. Nätti loi uraa ja suuntaa suomalaiselle ja myös eurooppalaiselle työelämän 
tutkimukselle vuosikymmenten ajan. 

Teoksen syntyyn on myötävaikuttanut Pirstoutuvatko työurat? -hankkeen oh- 
jausryhmä, joka koostui teknologian ja teollisuuden asiantuntijoista. Ohjausryhmä 
kokoontui projektin kuluessa puolen vuoden välein. Ohjausryhmään kuuluivat seu- 
raavat asiantuntijat: 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 11-12. 
O 2020 tekijät ja Tampere University Press 
http://urn.fi/URN:ISBN:978-952-359-028-1 


Satu Ojala & Pasi Pyöriä 


Noora Järnefelt, erikoistutkija, Eläketurvakeskus 

Anu-Hanna Anttila, tutkimuspäällikkö, Teollisuusliitto 

Petri Palmu, tutkija, Ammattiliitto Pro 

Susanna Bairoh, tutkimuspäällikkö, Tekniikan akateemiset TEK 

Kirsi Mäkelä, projektipäällikkö (12/2018 saakka) & Paula Varpomaa, asian- 
tuntija, Teknologiateollisuus 

Anni Siltanen, asiantuntija & Riitta Juvonen, johtava asiantuntija (2/2020 
saakka), Kemianteollisuus 

Soile Koriseva, päällikkö, Metsäteollisuus 

Riitta Juntunen, tutkimusasiantuntija, SAK 

Leila Kurki, asiantuntija, STTK 

Joonas Miettinen, tutkija, Akava. 


Kiitämme kaikkia ohjausryhmäläisiä aktiivisesta keskustelusta sekä yhteistyöstä tu- 


losten arvioinnissa. Kiitämme myös kolmea vertaisarvioijaa huolellisista ja osuvista 
kommenteista käsikirjoituksen parantamiseksi. Ennen kaikkea kiitämme Työsuoje- 
lurahastoa hankkeen rahoituksesta. 


Tampereella 25.11.2020 

Teknologian työllisyys- ja 
työuravaikutukset 


Paljon populaareja oletuksia, 
vähemmän empiiristä tietoa 


Satu Ojala & Pasi Pyöriä 


Tutkimme tässä teoksessa työuria teknologisen murroksen teollisuustoimialoil- 
la. Vaikka työuria on aiemmin tarkasteltu monista näkökulmista, on vain vä- 
hän tietoa siitä, millaisiksi työntekijöiden työurat muotoutuvat keskeisillä vien- 
tialoilla Suomessa. Etenkin globalisaatio ja teknologian kehitys ovat tekijöitä, 
joiden vaikutuksesta työurien vakauden ja ennustettavuuden on arveltu hei- 
kentyneen. Keskitymme teoksessamme teknologia-, metsä- ja kemianteollisuu- 
teen, koska nämä alat ovat viime vuosikymmeninä kohdanneet ja toteuttaneet 
merkittäviä muutoksia automaation ja tietotekniikan kehityksen seurauksena 
sekä globalisoituvan tuotannon myötä. Tässä johdantoluvussa määrittelemme 
tutkimustehtävämme ja perkaamme aiempaa yhteiskunnallista keskustelua ja 
tutkimustietoa teknologiamurrosten vaikutuksista työllisyyteen ja työuriin. Sa- 
malla esittelemme kirjamme teemat ja empiiriset aineistomme. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 15-40. 
O 2020 tekijät ja Tampere University Press 
http://urn.fi/URN:ISBN:978-952-359-028-1 


Satu Ojala & Pasi Pyöriä 


Työelämä ja työurat: pysyvää ja suhdanteista 
muutosta, myönteisiä ja kielteisiä trendejä 


Työurat kiinnostavat niin tutkijoita, työelämän kehittäjiä kuin poliittisia päättäjiä- 
kin. Työuria ovat tutkineet esimerkiksi Eläketurvakeskuksen asiantuntijat työurien 
pituuden (Järnefelt ym. 2013), sosioekonomisten erojen (Järnefelt ym. 2014), työ- 
olojen työurayhteyksien (Järnefelt 2016) ja perhevapaaikäisten työurien sukupuo- 
littumisen (Kuitto ym. 2019) näkökulmista. Aiemmin on myös tarkasteltu nuorten 
työhön kiinnittymistä (Aho & Koponen 2001; Järvinen & Vanttaja 2013; Korp- 
pi-Tommola ym. 2010; Nyyssölä & Pajala 1999), työuria eri ikävaiheissa (Peutere 
2019; Riekhoff 2018b; Rönkä ym. 1996), korkeasti koulutettujen työurapolkuja (Asp- 
lund & Vanhala 2016; Rouhelo 2008; Saloniemi ym. 2013) sekä maahanmuuttajien 
työuran alkua (Aho & Mäkiaho 2017; Eronen ym. 2014; Kyhä 2011). 

Poliittisen kiinnostuksen kohteena on ollut erityisesti työurien pidentäminen 
(Valtioneuvoston kanslia 2017). Kun työurien pidentämisestä on tullut yksi tämän 
vuosituhannen keskeisimmistä yhteiskuntapoliittisista kysymyksistä (Kautto 2013, 
17), on myös syntynyt tarve koota tutkimustietoa ja käytännön kokemuksia työ- 
urien pidentämisen tueksi. Esimerkki jälkimmäisestä on Teknologiateollisuus ry:n 
koordinoima Työkaari kantaa -hanke, jonka tavoitteena on parantaa työhyvinvoin- 
tia, auttaa jaksamaan työssä pidempään sekä edistää tuottavuutta työnantajien ja 
henkilöstön yhteistyönä. Lukuisien eri tahojen tutkimus- ja kehittämishankkeiden 
ohella myös Työterveyslaitos, Terveyden ja hyvinvoinnin laitos ja Väestöliitto ovat 
tuottaneet tutkimustietoa ja koonneet yhteen työpaikkatason suosituksia työkyvyn, 
työn ja perheen yhteensovittamisen sekä työurien tukemiseksi. 

Työurien pituus on merkittävä yhteiskunnallinen ja talouspoliittinen kysymys, 
sillä pohjoismaisen hyvinvointivaltion rahoitus perustuu työikäisten työssäkäyntiin 
ja työstä, tuotannosta ja kulutuksesta kerättävään verotuloon. Väestön keskimääräi- 
nen odotettavissa oleva elinikä on noussut ja sen arvioidaan nousevan myös tulevina 
vuosikymmeninä (Kautto 2013, 16), minkä vuoksi myös työurien soisi pidentyvän. 
2000-luvun ensimmäisellä vuosikymmenellä työurien keskimääräinen pituus kas- 
voikin (Järnefelt ym. 2013), mutta viime vuosina myönteinen kehitys on pysähtynyt 
(ETK 2019). 

Vuonna 2019 työkyvyttömyyseläkkeelle siirtyi työeläkejärjestelmästä (käytän- 
nössä työikäisestä, työssä olleesta työvoimasta) 20 300 henkilöä; määrä kääntyi kas- 
vuun 2017-2018 koko 2000-luvun jatkuneen vähenemisen jälkeen. Iän myötä heik- 
kenevä työkyky, etenkin mielenterveyden sekä tuki- ja liikuntaelimistön sairaudet, 
lyhentävät työuraa. Vuonna 2019 yleisin syy siirtyä työkyvyttömyyseläkkeelle oli 
ensi kertaa mielenterveyden ja käyttäytymisen häiriöt. Vuoden 2019 lopussa 195 000 
henkilöä eli kuusi prosenttia 16-64-vuotiaasta väestöstä oli työkyvyttömyyseläk- 
keellä; työeläkejärjestelmästä tulleita oli 134 000 (ETK 20203; 2020b). 


Työn laadun myönteiset ja kielteiset trendit 


Työkyvyttömyyseläkkeiden lisääntyminen on ikävin seuraus ja osoitus työelämäm- 
me ongelmista. Mikä näiden siirtymien yleistymistä aiheuttaa? Syitä on ollut hyvin 
vaikea osoittaa. Tiedämme kuitenkin, mitkä työolojen muutokset ovat olleet kiel- 
teisiä. Kahden viimeisen Tilastokeskuksen työolotutkimuksen (2013 ja 2018) välis- 
sä haittaavaksi koettu kiire työssä on lisääntynyt ”hälyttävässä määrin erityisesti 
naisten työssä ja kuntasektorilla”, mikä heijastuu työn kuormittavuuden kasvuun ja 
psyykkiseen hyvinvointiin. Keskittymisvaikeudet ovat lisääntyneet. Yli puolet pal- 
kansaajista joko kokee vakavan työuupumuksen vaaraa tai ajattelee näin silloin täl- 
löin. Vapaa-ajalla koetaan jaksamisongelmia, unihäiriöitä ja aiempaa useammalla 
on tuntemuksia perheen laiminlyönnistä. (Sutela ym. 2019, 343-345.) 

Työolotutkimuksen kanssa samansuuntaisia havaintoja on saatu myös muissa 
viimeaikaisissa kyselyissä. Esimerkiksi SAK:n Hyvän työn mittarit -kyselyiden mu- 
kaan työntekijöiden henkisessä työhyvinvoinnissa ja jaksamisessa on paljon huolen 
aihetta, vaikkakin työelämän laatu on kokonaisuutena kehittynyt suotuisasti viime 
vuosina (SAK 2020). Työ- ja elinkeinoministeriön työolobarometrit puolestaan ker- 
tovat, että työn henkinen rasittavuus on noussut trendinomaisesti vuodesta 2016. 
Niin ikään työuupumuksen oireet ja stressi ovat yleisiä palkansaajien keskuudessa. 
Erityisesti alle 35-vuotiaat työuransa alussa olevat palkansaajat kokevat työn henki- 
sen rasittavuuden lisääntyneen viime vuosina. Toisaalta työn imun kokeminen on 
sekin yleistä. (Keyriläinen 2020.) 

Myös sukupuolen mukainen segregaatio sekä naisten kokema kiireen aiheut- 
tama kuormitus ja autonomian puute himmentävät kokonaiskuvaa suomalaisen 
palkkatyön laadusta (Sutela 2020a; 2020b). Segregaatio näkyy useissa edellä luetel- 
luissa työolojen piirteissä. Kun esimerkiksi Tilastokeskuksen työoloaineiston avulla 
on kartoitettu työn laadun profiileja, on havaittu, että miehet ovat selvästi naisia 
useammin ”hyvissä töissä”. Miesten työtehtävissä ollaan useammin tyytyväisiä ke- 
hittymismahdollisuuksiin, ammattitaidon arvostukseen ja töiden organisointiin 
sekä työyhteisön sosiaalisiin suhteisiin (Immonen & Sutela 2020). Kuten teoksen 
luvuissa 5 ja 6 näemme, segregaatio on syvä myös työurilla ja tässä teoksessa kä- 
sitellyillä teollisuusaloilla. Naisten ja miesten asema teollisuusaloilla samoin kuin 
muilla aloilla eriytyy voimakkaasti ansio- ja urakehitysmahdollisuuksien mukaan 
miesten eduksi. 

Työelämän ongelmista saadaan aikaan kärkeviä otsikoita julkisessa keskus- 
telussa. On selvää, ettei kielteisiin kehityssuuntiin tulisi sopeutua. Edellä kuvatut 
havainnot jopa kyseenalaistavat sen, onko työelämän kehittämisessä onnistuttu, 
mikäli työ tuottaa suomalaisille enenevästi pahoinvointia. Työolotutkimuksen yhä 
kielteisemmät havainnot unesta, palautumisesta ja uupumisen kokemuksista saa- 
vat historioitsija Juha Siltalan (2018, 94-95) tavoin kysymään, aiheuttaako työelämä 
2020-luvun kynnyksellä jo liiallisia ”kortisolikylpyjä” eli stressiä, joka heikentää ko- 
herenssintunteen ja palautumisen edellytyksiä? 

Samaan aikaan on huomautettava, että kielteisten trendien ohella ongelmallisena 
voi pitää myös yksiulotteista ja pessimististä työelämäpuhetta itsessään. Työikäinen 
väestö on vuosi vuodelta paremmin koulutettua (kuvio 1.1.) ja osaavampaa, mikä 
tosin aiheutuu osittain eläköityvien alhaisemmasta koulutusasteesta. Eri työolopiir- 
teitä arvioimalla nähdään myönteistä kehitystä etenkin johtamisen paranemisessa, 
tasa-arvossa ja työpaikkojen suhtautumisessa perhevapaisiin (Sutela ym. 2019, 351). 
Viime vuosikymmenten menestystarinoita suomalaisesta työelämästä ovat myös 
olleet työn autonomian kehitys eri työprosessin vaiheissa ja työajan osa-alueilla, 
työympäristöjen siistiytyminen automaation korvattua fyysisesti raskasta teolli- 
suustyötä, samoin kuin työsuojelun saavutukset ja etenkin työtapaturmien vähe- 
neminen. Kaikkiaan suomalaisen työelämän laatu on ollut hyvällä tolalla moniin 
muihin Euroopan maihin verrattuna (Eurofound 2017). 

Kuvio 1.1. 15 vuotta täyttänyt väestö koulutusasteen ja sukupuolen mukaan 1970-2018. 
Aineisto: Väestön koulutusrakenne (SVT 2020) / StatFin-tilastotietokanta, Tilastokeskus. 


—Nainen 9 Ei perusasteen jäkeistä 
tutkintoa 


—" Mies 9 Ei perusasteen jälkeistä tutkintoa 


— Mies 3 Toinen aste, 
Erikoisammattikoulutusaste 


—Nainen 3 Toinen aste, 
Erikoisammattikoulutusaste 


—N ainen 5 Alin, Alempi korkea-aste 


~~~ Mies 5 Alin, Alempi korkea-aste 


—" Mies 7 Ylempi korkeakoulu. 
Tutkjakouluaste 


——Nainen 7 Ylempi korkeakoulu- 
Tutkjakouluaste 


Julkisen työelämäkeskustelun ongelmana on, että siinä rajaudutaan usein yhteen 
indikaattoritietoon kerrallaan; onko epävarmuus lisääntynyt vai ei, entä työuupu- 
mus? Työelämä sisältää kuitenkin yhtä aikaa useita eri ulottuvuuksia. Jo pelkästään 
muutoksen tason eksplikoiminen olisi usein tarpeen: puhutaanko työmarkkinoiden 
muutoksesta (työllisyys, työttömyys, työvoimaosuudet eri väestöryhmissä), työvoi- 
man käytön muodoista (määrä- ja osa-aikatyöt variaatioineen) vai työssä olevien 
työoloista? Puhutaanko ammatti- tai väestörakenteen muutoksesta? Puhutaanko 
työn sisältöjen muutoksesta kuten digivälineiden käytön ulottumisesta yhä uusiin 
ammatteihin? (Ks. Kauhanen 2017.) 

Työoloja kannattaa tarkastella hyödyntämällä kansainvälisesti kehitettyä työn 
laadun viitekehystä. Työn laadun moninäkökulmaista arviointia ovat kehittäneet 
kansainvälinen työjärjestö ILO, talouden ja kehityksen järjestö OECD ja Euroo- 
pan komissiokin (ks. Eurofound 2020). Tässä viitekehyksessä työtä arvioidaan niin 
palkkauksen, urakehityksen (mukaan lukien epävarmuuden), työn sisällön eri piir- 
teiden, kuten autonomian, johtamisen, työyhteisön ilmapiirin sekä fyysisen ja hen- 

kisen kuormittavuuden näkökulmista, kuin työajan piirteidenkin kannalta (esim. 
Mustosmäki 2017; Ojala ym. 2015; 2018; Pyöriä ym. 2019). 

Koska työtä voi ja tulee arvioida yhtä aikaa monista eri näkökulmista, on vaikeaa 
tai mahdotonta määrittää, onko työelämä yleisesti ottaen myönteisellä vai kieltei- 
sellä kehityslinjalla (vrt. Siltala 2018). Työelämä kehittyy yhtä aikaa myönteisesti ja 
kielteisesti, usein myös neutraalisti — toisin sanoen, monien eri indikaattorien tren- 
dit ovat vakaita. Kaikki ei muutu ja toisaalta muutosta on aina. Esimerkiksi työn 
epävarmuutta on ollut edeltävillä vuosikymmenilläkin, vaikka sitä kokevien piirteet 
ovat aikojen myötä muuttuneet eikä asiantuntijastatus suojaa enää epävarmuudelta 
(Pyöriä & Ojala 2016; Pyöriä 2017; Sutela ym. 2019, 351). 

Vastikään loppuarvioidun, laajan Työelämä 2020 -verkostohankkeen visiona oli 
tehdä suomalaisesta työelämästä Euroopan parasta vuonna 2020 (ks. TEM 2019). 
Jatkoa seuraa TYÖ2030 — Työn ja hyvinvoinnin kehittämisohjelman myötä. Sosiaa- 
li- ja terveysministeriön vetämän ja Työterveyslaitoksen koordinoiman uuden ver- 
kostohankkeen tavoitteena on, että vuoteen 2030 mennessä Suomi on johtava työ- 
elämäinnovaatioiden kehittäjä ja että Suomessa on maailman paras työhyvinvointi. 
Visionääristen tavoitteiden ohella soisimme, että työelämän kehittämistavoitteet 
myös toteutuisivat ja että viimeaikaiset kielteiset havainnot kiireestä ja kuormituk- 
sesta saataisiin kuriin. 


Oletukset työurien pirstoutumisesta 


Samaan aikaan, kun edellä kuvatut kielteiset työn laadun kehityskulut kehkeytyivät, 
työllisyystrendit olivat myönteisiä ja työttömyyden trendi lähellä tasapainotyöttö- 
myyttä (ks. Talouspolitiikan arviointineuvoston vuoden 2019 raportti). Ennen ko- 
ronakevättä 2020 Suomessa oli työllisiä enemmän kuin koskaan aikaisemmin. (SVT 
2020.) Tästä huolimatta aina välillä pelätään jopa työn loppumista ja etenkin palk- 
katyön katoa. Tällöin palkkatyön yhteiskunnallinen merkitys ja hyvinvointivaltion 
rahoituksen perusta murenisivat. Toistaiseksi taloussuhdanteet ovat olleet työllisyy- 
den suurin koetinkivi, vaikka työllisyyteen vaikuttavatkin monet eri prosessit. 
Puhe työn kadosta ja työelämän epävarmuudesta on tuottanut oletuksia myös 
työurien pirstoutumisesta (esim. Bläfield 2017). Kuitenkin palkansaajien työurat 


20 SATU OJALA & Pasi PYÖRIÄ 


Teknologian työllisyys- ja työuravaikutukset 


näyttävät työlliseksi kiinnittymisellä mitattuina jopa yllättävän vakailta (Järvinen 
ym. 2020; Ojala & Pyöriä 2016; Pyöriä 2017; Pyöriä & Ojala 2016). Työmarkkinoil- 
la on myös ollut toimipaikkojen lakkauttamisten jälkeen integroivaa kapasiteettia 
(Jolkkonen ym. 2014). Aiemmista työuratutkimuksista esimerkiksi tiedetään, että 
yksityisen sektorin työntekijöiden työurat ovat 1990-luvun laman jälkeen muuttu- 
neet aiempaa vakaammiksi eli yhä useampi on ollut keskeytyksettä työssä (Järvi- 
nen ym. 2020; Peutere ym. 2017; Pyöriä ym. 2017). Joiltakin osin työurat ovat myös 
pidentyneet, kuten eläkeikää lähestyvien ikäryhmässä, jossa työllisyysaste on ko- 
honnut. Työurien keskimääräinen mittaaminen ei kuitenkaan paljasta keskiarvojen 
taustalla olevaa hajontaa (Kautto 2013, 25). 

Oma kysymyksensä on, tulkitaanko työurien vakaus tai pitkät työsuhteet saman 
työnantajan palveluksessa pelkästään myönteiseksi asiaksi. Yksilön näkökulmasta 
työuran jatkuvuus ja vakaus on epäilemättä tärkeää, mutta ongelmallista on, jos sa- 
massa työpaikassa tai tehtävässä pysytään pelkästään sen takia, ettei parempiakaan 
vaihtoehtoja ole tarjolla. Tämä voi heijastella talouden dynamiikan heikkenemistä 
ja sitä että uusia aiempaa tuottavampia työpaikkoja ei ole syntynyt riittävästi, mikä 
kaventaa yksilöiden mahdollisuuksia pyrkiä eteenpäin työurallaan. Yritysten ja 
kansantalouden näkökulmasta työvoiman liikkuvuus on välttämätöntä. Työpaikan 
vaihtaminen voi myös edesauttaa niin yksilöiden kuin organisaatioidenkin osaa- 
misen karttumista. Esimerkiksi yrityksissä tehtävän tutkimus- ja kehitystyön sekä 
muiden aineettomien investointien hyödyt usein leviävät yrityksestä toiseen, kun 
työvoima liikkuu. Pohdimme näitä kysymyksiä yksityiskohtaisemmin teoksemme 
myöhemmissä luvuissa. 

Työuratieto on toistaiseksi vähäisempää kuin työolotieto (ks. Sutela ym. 2019). 
Katsomme tutkimuksessamme työurakeskiarvojen taakse ja kohdennamme tarkas- 
telumme keskeisten teollisuustoimialojen erityispiirteisiin. Tämä on mahdollista 
Tilastokeskuksen yhdistetyllä työntekijä-työnantaja-aineistolla (FOLK, aiemmin 
FLEED). FOLK-rekisteriaineistossa on vuodesta 1988 alkaen tiedot koko Suomessa 
asuvan väestön eli vuosittain noin 3,6 miljoonan 15-70-vuotiaan työmarkkina-ase- 
masta ja työllisyydestä sekä yritys- ja toimipaikkatason tietoa. Aineiston henkilö- 
tiedot on yhdistetty yritys- ja toimipaikkatason tietoihin henkilön vuoden lopun 
työsuhteen perusteella (ks. aineistoliite tässä teoksessa). Työuria voi tällä aineistolla 

tarkastella eri kohorttien välillä ja eri mittareilla, kuten arvioimalla työlliseksi kiin- 
nittymisen vakautta, työttömyyttä ja tulokehitystä. 

Miksi tutkia työuria juuri teollisuustoimialoilla? Tarkastelemme työssä olevia 
teknologia-aloilla sekä metsä- ja kemianteollisuudessa ajanjaksolla 1988-2015. Va- 
litut vientivetoiset toimialat ovat teknologisen murroksen ja kiristyvän globaalin 
kilpailun aloja, joiden työntekijöiltä vaaditaan erikoistunutta osaamista ja muutos- 
valmiutta suhdanne- ja tuotantosyklien mukaan vaihtelevan kysynnän mukaan. 
Tutkimuksemme ajanjaksolla vientiteollisuuden suhdannenäkymiin ovat vaikut- 
taneet teknologian kehittymisen ja kehittämisen ohella etenkin 1990-luvun alun 
lama, niin sanotun teknokuplan puhkeaminen vuosituhannen vaihteessa sekä vuo- 
den 2008 lopulla Suomeen rantautunut finanssikriisi ja sitä seurannut pitkittynyt 
taantuma. 

Teollisuus käy alituiseen ja eri toimialojen eturintamassa läpi alituista, peruut- 
tamatonta periodista muutosta — tehtaat on automatisoitu ilman että vanhaan oli- 
si paluuta, ja nyt meneillään on digitalisaation ja ensimmäisten tekoälysovellusten 
syventävä haltuunotto. Toiseksi teollisuutta ja sen työntekijöitä koettelevat suhdan- 
teiset muutokset kuten kysynnän vaihtelut ja talouden kriisit. Näin muutos on aina 
kaksitasoista: yhtäältä pysyvää ja etenevää, toisaalta syklistä. Tätä kirjoittaessamme 
globaali koronapandemia horjuttaa työmarkkinoiden ja talouden vakautta. Uuden 
kriisin vaikutuksia emme vielä voi arvioida. 

Työurien tutkimisessa on tärkeää ottaa huomioon erilaisia aikajänteitä ja hyö- 
dyntää monipuolisesti erilaisia tutkimusasetelmia. Tässä teoksessa tutkimme työ- 
uria pääasiassa pitkittäisasetelmilla FOLK-rekisteriaineistolla. Kiinnostuksemme 
kohteena ovat teollisuustyöntekijöiden työurilla pitkällä aikavälillä tapahtuneet 
muutokset. Rekisteriaineistojen käytön ja rekisteriperusteisen työuratutkimuksen 
lähtökohtia avaamme myöhemmin tässä johdantoluvussa sekä luvussa 3. Keräsim- 
me myös teollisuuden asiantuntijoiden haastatteluaineiston (ks. luvut 2 ja 4 tässä 
teoksessa), jotta voisimme ymmärtää tarkemmin, mitä FOLK-trendien takana ta- 
pahtuu. 

Teknologian murros on alituista 


Viime vuosina on käyty vilkasta kansainvälistä keskustelua työn murroksesta sekä 
teknologian vaikutuksesta työhön ja työpaikkojen määrään (Ford 2017; Susskind 
2020). Pelot palkkatyön kadosta aiheutunevat pääosin oletuksista ja uskomuksis- 
ta, joita liitetään automaatioon ja teknologioiden kehitykseen. Automaatio ja di- 
gitalisaatio todellakin läpäisevät työelämän — ja työllisten elämän - monin eri 
ulottuvuuksin työn organisoinnin tavoista aina viestintävälineiden tarkkailuun va- 
paa-ajalla (ks. Sutela ym. 2019). Teknologian työpaikkavaikutukset ovat kuitenkin 
epäsuorat, välilliset ja hitaat, ja toistaiseksi ne ovat kalvenneet talouden kriisien vä- 
littömille työpaikkavaikutuksille. 

Viimeaikaisessa työn murrosta koskevassa keskustelussa erityisesti tietoteknii- 
kan nopea kehitys on saanut painavan jalansijan. Tekoälyn, digitalisaation ja ro- 
bottien arvellaan mullistavan työmarkkinat ja työn tekemisen tavat perinpohjai- 
sesti (Brynjolfsson & McAfee 2014; Ford 2017). On esimerkiksi ennakoitu, että yhä 
useamman työpaikka on vaarassa kadota tietoteknisen automaation vaikutuksesta, 
joskin samanaikaisesti syntyy uutta työtä (Pajarinen & Rouvinen 2018). 

Keskustelussa on usein kuitenkin unohtunut, että työ on ollut murroksessa koko 
teollisen historian ajan — teknologinen kehitys on muuttanut työtä aina teollistu- 
misen alkupäivistä 1700- ja 1800-lukujen taitteesta alkaen (Autor 2015, 4; Frey & 
Osborne 2013, 5). Teknologia eli oppi tiettyjen tekniikoiden hyödyntämisestä (esim. 
metallienjalostusteknologia) on ollut keskeinen teollistumisen edellytys, ja kutakin 
teollisen historian ajanjaksoa kuvastaa sille ominainen uusi teknologia (Hjerppe 
2004, 101-102). Ensin höyryvoiman, myöhemmin sähköenergian ja polttomootto- 
rien ja nykyisin tietotekniikan kehitys ovat määrittäneet kokonaisia aikakausia. 

Sanan teknologia etymologia on klassisessa kreikan kielessä. Alun perin siinä 
yhdistyivät sanat tekhne, joka merkitsi työtä ja taitoja, sekä logos, joka merkitsi tie- 
toa, oppia ja perustaa. Myöhemmin tämä käsite vakiintui viittaamaan tiettyä alaa 
yhdistäviin teknisiin ratkaisuihin, joiden avulla on opittu esimerkiksi jalostamaan 
ja työstämään raaka-aineita sekä valmistamaan erilaisia materiaalisia tuotteita. 
Nykyisin teknologialla viitataan myös abstraktiin tuotantoon, kuten esimerkiksi 
tietokoneohjelmien koodaamiseen tai tietoteknisten järjestelmien suunnitteluun. 
Teknologia voi toki olla ja usein onkin yhdistelmä materiaalista ja abstraktia tuo- 

tantoa. Esimerkiksi kolmiulotteisessa tulostuksessa yhdistyy sekä vaativa fyysisten 
materiaalien hallinta että virtuaalinen tulostettavien kappaleiden mallinnus. 
Taloustieteilijä Matti Pohjolan (2017, 278) sanoin ”teknologia on tietoa siitä, miten 
tuotantopanosten avulla raaka-aineista saadaan hyödykkeitä, joita kuluttajat käyttä- 
vät tarpeidensa tyydyttämiseen”. Teknologialla ei Pohjolan mukaan tarkoiteta pel- 
kästään tavaroiden valmistamiseen ja palvelujen tuottamiseen liittyvää tietoa, vaan 
se kattaa koko arvoketjun raaka-aineista lopputuotteiden kulutukseen. Esimerkiksi 
johtamismenetelmät ovat teknologiaa, Pohjola huomauttaa, ja jatkaa: 


Teknologian kehittyminen tarkoittaa sitä, että samoista määristä tuotan- 
nontekijöitä saadaan joko enemmän tai entistä parempilaatuisia loppu- 
tuotteita tai jopa kokonaan uusia tuotteita. Uusimmissa kasvuteorioissa 
teknologia-termi onkin korvattu ideat-sanalla, joka kuvaa merkitystä pa- 
remmin. (Emt., 278.) 


Teknologinen murros on ollut tavattoman nopeaa. 1900-luvun alkupuolella uutta 
teknologiaa omaksuttiin maailmalta, kun taas vuosisadan loppuun mennessä Suomi 
oli noussut teknologisesti innovatiivisten maiden etujoukkoihin (Männistö-Funk 
2017, 44). Noin sadassa vuodessa työn sisältö on mullistunut. Hyvän esimerkin 
teknologian vaikutuksesta työn muutokseen tarjoaa metsätalouden koneistumi- 
nen. 1960-luvun Suomessa tukkisavotat muuttuivat ”konesavotoiksi” justeerien ja 
kirveiden korvautuessa moottorisahalla ja muilla metsätyökoneilla (Käyhkö 2017). 
Vuonna 1970 perustettu Ponsse on esimerkki menestystarinasta, joka on noussut 
metsätalouden rakennemuutoksen seurauksena maailman johtavien metsäkone- 
valmistajien joukkoon. Tietoteknisen kehityksen myötä metsätyö on saanut tieto- 
työmäisiä piirteitä. 2000-luvun ”metsurin? työnkuvaan kuuluu suunnittelua ja 
tietokoneen käyttöä metsäkoneen ohjaamossa (Snellman & Kaunisto 2017, 120). 
Nykyaikaisen harvesterin eli hakkuukoneen ohjelmistot keräävät ja analysoivat 
monipuolisesti dataa hakkuualueesta, tuotannon määrästä, kuljettajan työstä ja itse 
metsätyökoneesta. Kallis metsäkone on hyödytön ilman ammattitaitoista kuljetta- 
jaa (Kääriäinen 2017). 

Sitten 1990-luvun Suomea on pidetty monelta osin teknologian käytössä edellä- 
kävijänä, mikä tekee maastamme kansainvälisestikin kiinnostavan tapauksen. 
Vuosituhannen vaihteessa Suomea jopa pidettiin yhtenä maailman johtavista tieto- 

yhteiskunnista, jonka menestyksen kulmakivenä olivat Nokian matkapuhelimet 
(Blom ym. 2002; Pyöriä 2006). Sittemmin Nokian tähti hiipui. Uusia menestystari- 
noita on kuitenkin syntynyt muun muassa peliteollisuuden, biotalouden ja uusiutu- 
vien materiaalien tuotannon ympärille, joskaan ei kännykkä-Nokian mittakaavas- 
sa. Samaan aikaan yksinkertaisinta perustuotantoa on siirretty Suomea halvemman 
kustannustason maihin. 

2010-luvun kansainväliset keskustelut kiinnittyvät useimmiten tekoälyn ja robo- 
tiikan kysymyksiin, jotka ovat nousseet kiistellyiksi puheenaiheiksi tietokoneiden 
laskentatehon kasvaessa (Autor 2015, 4; Ford 2017; Susskind 2020). Datan määrän 
kasvaessa ja algoritmisten analyysimetodien nopean kehityksen myötä myös muuta 
kuin rutiinityötä voidaan korvata koneilla, koska tietokoneiden tiedonkäsittelykyky 
on parantunut ja ne suoriutuvat yhä vaativammista tehtävistä ja kykenevät oppi- 
maan ympäristöstään (Frey & Osborne 2013, 16). 

Kansainväliset empiiriset tutkimukset näyttäisivät tukevan niin sanottua 
RBTC-hypoteesia (routine-biased technical change), jonka mukaan tietotekniikan 
nopea kehitys ja halventuminen edesauttaa yksinkertaisten rutiinitehtävien kor- 
vaamista koneilla. Tämä puolestaan kasvattaisi suhteellista kysyntää sellaiselle työ- 
voimalle, joka on kykenevä suoriutumaan vaativammista ei-rutiininomaisista teh- 
tävistä. RBTC-hypoteesi on pidemmälle kehitetty ja hienojakoisempi teknologian 
työllisyysvaikutuksia kuvaava jäsennys kuin vanhempi SBTC-hypoteesi (skill-biased 
technical change), joka uudemman tutkimuksen mukaan ei ota riittävästi huomioon 
teknologian ja osaamisen monimutkaista vuorovaikutusta. (Sebastian & Biagi 2018.) 

Viime vuosina Suomessa teknologisen kehityksen ja sen aiheuttamien muutosten 
merkitystä työmarkkinoille, työorganisaatioille ja työntekijöille on pohdittu useissa 
asiantuntijaryhmissä (Koski & Husso 2018; Pentikäinen 2014). Tutkimustieto uuden 
teknologian työpaikkavaikutuksista on kuitenkin vielä monin tavoin puutteellista. 
Emme esimerkiksi tiedä, miten yritysten investoinnit uuteen tietotekniikkaan ovat 
yhteydessä henkilöstön työuriin. Keskustelu työn murroksesta perustuu edelleen 
liian usein oletuksiin eikä empiiriseen ymmärrykseen siitä, mitä työmarkkinoilla 
ja työpaikoilla tapahtuu. 

Teknologinen murros ei vielä tarkoita 
työmarkkinoiden murrosta 


Äkilliset muutokset, kuten massairtisanomiset tehtaiden lakkauttamisen yhteydes- 
sä tai talouskriisit, valtaavat mediahuomiota ja hallitsevat julkista kertomusta työ- 
elämästä. Teknologian vaikutukset työhön nähdään tyypillisesti joko välittömänä 
uhkana tai mahdollisuutena, vaikka hyödyllisempää olisi tarkastella niitä pitkinä 
historiallisina prosesseina ja alituisen muutoksen jatkumona. Se, että teknologia ke- 
hittyy, ei yksioikoisesti johda työn katoamiseen. 

Teknologian työpaikkavaikutusten arviointi edellyttää yritysten tekemien in- 
vestointien ja samojen yritysten työntekijämäärien muutosten arviointia (ks. luku 8 
tässä teoksessa). Tarvittavia aineistoyhdistelmiä on kuitenkin vain harvoissa maissa 
tarjolla. Siksi työpaikkavaikutusten arviointi on nojannut erilaisiin oletuksiin, mikä 
myös jakaa näkemykset. Monet arviot yksinkertaisesti olettavat pelkän ammatti- 
nimikkeen perusteella, onko kyse tulevaisuudessa koneistettavasta tehtävästä vai ei. 
Tämä johtaa monesta syystä harhaan. Ammattinimikkeet eivät kerro tehtavasisal- 
löstä riittävästi, eivätkä ne ole eri organisaatioissa, saati eri maissa vertailukelpoisia 
toisiinsa nähden (Arntz ym. 2016). 

Toinen tapa tarkastella automaation uhkaamia työpaikkoja on arvioida työtehtä- 
vien sisältöä, ei pelkkää ammattinimikettä. Näin syntyy realistisempia arvioita ka- 
toamisuhkan alla olevista tehtävistä. Työn taloustieteen professorin Melanie Arntzin 
tutkimusryhmän arvioissa hyödynnettiin vertailevaa Survey of Adult Skills (PIAAC) 
-aineistoa ja arvioitiin eri OECD-maiden väestöjen koulutustasoon sekä ammatti- 
ja toimialarakenteisiin suhteuttaen työtehtävien piirteitä, kuten rutiinipitoisuutta, 
vuorovaikutteisuutta sekä perustumista tietoon ja kognitiivisiin taitoihin (ks. myös 
Asplund & Kauhanen 2018). Koko OECD:n tasolla Arntz ym. (2016) arvioivat noin 
kymmenesosan työtehtävistä olevan automaation vuoksi vaarassa kadota; Suomessa 
arvioitu osuus on tätä pienempi, seitsemän prosenttia (ks. myös Kauhanen 2017). 

Yksi teknologiakeskustelua leimannut hypoteesi ja tutkimuksen kohde on liit- 
tynyt niin kutsuttuun ammattirakenteen polarisaatioon: keskipalkkaisten rutiini- 
pitoisten töiden osuus on pienentynyt samalla kun matalapalkkaisten palvelu- 
ammattien ja toisaalta korkeapalkkaisten abstraktien ammattien osuus on kasvanut 
(Vainiomäki 2018, 283). Oletuksena on, että keskikategorioiden, tyypillisesti alem- 

pien toimihenkilöiden, työt, olisivat helpoimmin ja nopeimmin korvattavissa ko- 
neilla. Tarkastellaanpa kirjanpitäjän ammattia. Rita Asplund ja Antti Kauhanen 
(2018, 94) kirjoittavat, että: 


kirjanpitäjän työ (...) koostuu pääosin kognitiivisista rutiinitehtävistä. 
Kone pystyy hoitamaan tiliöinnit ihmistä nopeammin, halvemmin ja tar- 
kemmin. Kirjanpitäjän työssä on siis vain vähän elementtejä, joiden suo- 
rittamista kone tukisi. Tästä syystä kirjanpitäjän työ voidaan automatisoi- 
da. 


Kuitenkin Arntzin ryhmän (2016) argumentaation mukaisesti se, mitä teknologialla 
on mahdollista tehdä, ei edes kirjanpitäjien kohdalla välttämättä tarkoita työpaikko- 
jen menetystä. Teknologialla voi automatisoida yksittäisiä työtehtäviä, mutta kirjan- 
pitäjä osaa tehdä muutakin. Jari Vainiomäki (2018) onkin osoittanut, että rutiiniteh- 
tävissä työskennelleiden kyvykkyys, jota mitattiin palkan yksilöllisellä tasolla oman 
ammattiryhmän sisällä, ennakoi siirtymätodennäköisyyksiä yhtäältä manuaalisiin 
palvelutehtäviin ja toisaalta abstrakteihin kognitiivisiin ammatteihin siten, että ky- 
vykkäimmät siirtyivät todennäköisemmin abstrakteihin ammatteihin. 

Vainiomäen (2018) arvio perustuu siihen, että myös Suomessa palkat joustavat 
ylöspäin yksilön taitojen, tunnollisuuden ja vastaavien seikkojen mahdollistami- 
na. Kyvykkyys puolestaan ennakoi siirtymää ammattihierarkiassa ylöspäin; Vai- 
niomäen analyysissa rutiinitehtävissä olevista yksityisen sektorin työntekijöistä oli 
siirtynyt pois ammatistaan ajankohdassa t+2 vuotta keskimäärin (vain) viitisen 
prosenttia kaikista työntekijöistä, mutta taso vaihteli kyvykkyyden mukaan neljän 
ja seitsemän prosentin välillä siten, että kyvykkäimmät siirtyivät selvästi useam- 
min hierarkiassa ylöspäin abstrakteihin ammatteihin. Juuri kirjanpitäjän työhön 
on kuulunut eittämättä automatisoitavissa olevia rutiineja, mutta hänen tehtävänsä 
ovat myös kehitettävissä vaativaksi asiantuntijatyöksi. Hän voi esimerkiksi konsul- 
toida asiakasyrityksiä yritysverotuksessa ja -lainsäädännössä. 

Myös teollisuudessa työ on muuttunut sisällöltään enenevästi osaamista ja asian- 
tuntijuutta edellyttäväksi työksi teknologisen kehityksen myötä. Esimerkiksi metal- 
lialalla tietokoneohjatut työstökoneet ja robotit maksavat tyypillisesti useita satoja 
tuhansia euroa ja niiden käyttö vaatii vankkaa kokemusta sekä laitteista että työstet- 
tävistä materiaaleista. Kokematon työntekijä ei voi omin päin harjoitella monimut- 

kaisten laitteiden käyttöä. Yhdestäkin ohjelmointivirheestä voi koitua tuntuvat ta- 
loudelliset menetykset, jos arvokkaista raaka-aineista työstetty aihio menee pilalle. 
Nykyisin edistyneimpien teollisuusrobottien ominaisuuksiin kuuluu muun muassa 
työstettävien kappaleiden automaattisia mittausvaiheita, konenäkösovelluksia ja 
järjestelmän itseoppivuutta, mikä edellyttää työntekijöiltä jatkuvaa osaamisen päi- 
vittämistä ja uuden teknologian omaksumista. 

Oppivien koneiden myötä ammatit laaja-alaistuvat. Arja Haapakorven ja Jussi 
Onnismaan (2014; ks. myös Hernesniemi 2012) mukaan esimerkiksi metalliteol- 
lisuudessa ammatit ovat moninaistuneet sitä mukaa kun toiminta on painottunut 
tutkimukseen ja tuotekehitykseen, markkinointiin ja myyntiin sekä huoltoon ja 
korjaukseen. Toisaalta eri tekniikan alojen integraatio (esim. mekaniikka, sähkö, 
hydrauliikka) sekä tietokoneohjautuvuus ovat laajentaneet tutkimuksen ja tuote- 
kehityksen sekä huollon parissa työskentelevien osaamista, Haapakorpi ja Onnis- 
maa (2014) korostavat. Tietokoneohjautuvuus on yhteydessä esimerkiksi etähuol- 
toon eli uudella tavalla organisoituun palvelutyöhön. Teknologian kehittymisen 
myötä automaatio on muuttanut työn organisointia vähentämällä manuaalista työtä 
tuotannosta ja siirtämällä sitä automaatiojärjestelmien valvontaan. 

Tietotekniikan kehitys on johtanut tehtäväsisältöjen sopeutumiseen ammattien 
sisällä, ei niinkään ammattiryhmien välisten osuuksien muutoksiin. (Spitz-Oener 
2006, sit. Arntz ym. 2016, 7.) Kirjanpitäjäesimerkissämme työ saattaa sisältää asiak- 
kaiden konsultaatiota, kuten verosuunnittelua, ja muuttua teknologia-avusteiseksi, 
vuorovaikutteiseksi asiantuntijatyöksi. Näin rutiinipitoiset ammatit voivat sopeutua 
ja ajanmukaistua sisällöllisesti, vaikka yksittäisiä työtehtäviä automatisoidaankin. 
Uudet rekrytoinnit tapahtuvat kuitenkin todennäköisesti suoraan asiantuntijateh- 
täviin. Vähitellen teknologia välittyy eri osaamistason työpaikkojen määrään ja eri- 
laisen ammattiosaamisen kysyntään työmarkkinoilla. Pitkällä aikavälillä työpaik- 
karakenteet muokkautuvat, kuten polarisaatiota koskevat empiiriset havainnot ovat 
osoittaneet. Automaatioriski on pienin inhimillistä luovuutta ja uuden ideointia 
edellyttävissä tietotyön ammateissa. Vähiten alttiita automaatiolle ovat paljon on- 
gelmanratkaisua, opetusta, suunnittelua, vuorovaikutusta ja konsultaatiota sisältä- 
vät ammatit (OECD 2019; WEF 2020). 

Teknologiasta riippuen tai riippumatta työpaikkoja syntyy ja tuhoutuu yritys- 
sektorilla alati. Vuositasolla työpaikkavirrat ovat yllättävän suuria: yli kymmenes- 

osa työpaikoista tuhoutuu ja vastaava määrä uusia syntyy. Samalla ammattirakenne 
muokkautuu: yhtäältä rekrytoidaan johtajia, erityisasiantuntijoita, asiantuntijoita ja 
toisaalta palvelu- ja myyntityöntekijöitä; samaan aikaan supistuvia ammattiluok- 
kia ovat toimisto-, asiakaspalvelu-, teollisuus- ja rakennustyöntekijät. (Asplund & 
Kauhanen 2018.) Nämä muutokset aiheutuvat paitsi teknologisesta kehityksestä, 
myös väestön koulutus- ja ammattirakenteen muutoksesta. Työpaikat elävät myös 
eläköitymisten ja työntekijöiden itse tekemien urasiirtymien seurauksena. (Kauha- 
nen 2017.) 

Arntzin tutkimusryhmän (2016) mukaan uusien teknologioiden käyttöönotto 
on hidas prosessi, johon vaikuttavat niin työorganisaation itsensä toimet, tehtävät 
ja taloudelliset resurssit kuin myös yhteiskunnalliset olosuhteet kuten politiikka ja 
lainsäädäntö. Taloustieteilijä David H. Autor (2015, 5) on todennut, että mediassa 
ja asiantuntijavetoisissakin keskusteluissa tyypillisesti huomioidaan työpaikkojen 
korvautuminen teknologialla, mutta sivuutetaan se, että teknologia myös lisää tuot- 
tavuutta ja luo uusia työpaikkoja. Autorin mukaan kansantalouksien tasolla yksi- 
kään teknologinen mullistus — joita on vuosisatojen varrella nähty useita — ei ole 
merkinnyt palkkatyön loppua. Sen sijaan teknologinen kehitys on uudistanut työtä 
ja sen välineitä sekä luonut uusia työpaikkoja menetettyjen tilalle, koska joku myös 
suunnittelee uudet koneet, laitteet ja ohjelmistot. 

Keskusteluissa onkin sorruttu ylilyönteihin. Robotit ja tekoäly eivät ole tekemäs- 
sä ihmistä tarpeettomaksi sen enempää teollisuudessa kuin palveluissakaan, vaikka 
tietotekninen automaatio on leviämässä yhä laajemmalle yhteiskunnassa (Särki- 
koski ym. 2020). Tärkeä kysymys on, minkälaisia tulevaisuuden työpaikat ovat laa- 
dultaan. Syntyykö menetettyjen työpaikkojen tilalle uutta korkeampaa osaamista 
edellyttävää työtä vai työehdoiltaan heikkoja ja huonosti palkattuja tehtäviä? Tä- 
mänkaltaisten kysymysten ennakointi on vaikeaa, mutta Arntzin ym. (2016) tavoin 
voidaan olettaa, että teknologian mahdollistamat muutokset heijastuvat työmark- 
kinoille sekä yritysten ja niiden työntekijöiden työhön ja työvälineisiin asteittain 
ja monien välittävien mekanismien kautta. Varmaa on vain se, että työmarkkinat 
elävät jatkuvassa liikkeessä. Tuottamattomia työpaikkoja katoaa ja uusia syntyy ti- 
lalle. Osaamisvaatimukset ja työtehtävien sisältö muuttuvat. Teknologia kehittyy. 
Lainsäädäntöä ja työmarkkinoiden sääntelyä uudistetaan. 

Työpaikoilla on lopulta kyse myös yhteistoimintamenettelyllä sovittavista toi- 
menpiteistä kuten siitä, koulutetaanko henkilöstöä uudelleen tehtävien muuttuessa, 
vai irtisanotaanko heitä. Yhtäältä yksilöiden kyvykkyys (vrt. Vainiomäki 2018) ja 
heidän kouluttamisensa uusiin tehtäviin vaikuttavat siihen, sijoittuvatko työnteki- 
jät jatkossa vaativampiin tehtäviin. Toisaalta yritysten itsensä erilaiset investoinnit 
laajentavat niille avautuvia markkinoita ja kysyntää (Autor 2015; Kencebay 2020). 
Työpaikkojen säilyttäminen tai lopettaminen edellyttää siis aktiivista toimintaa ja 
päätöksiä, eikä yksikään ohjelmisto tai uusi teknologia kadota yhtäkään työpaikkaa 
itsenäisesti. Tämä kaikki vaikuttaa siihen, miten ja minkälaisin ehdoin työtä tu- 
levaisuudessa tehdään. Näihin kysymyksiin palaamme teoksemme myöhemmissä 
luvuissa. 


Rekisteriaineistot avaimena työurien tutkimiseen! 


Tarkastelemme tässä teoksessa teollisuustoimialojen henkilöstön työuria pääasias- 
sa rekisteriaineistoin, koska niiden avulla on mahdollista tutkia työuria ja niissä 
tapahtuneita muutoksia pitkällä aikavälillä. Lisäksi hyödynnämme asiantuntija- 
haastatteluita, joita teimme keskeisissä ammattikeskus- ja teollisuuden työmark- 
kinajärjestöissä. Erittelemme haastatteluaineistoon pohjautuvia tuloksiamme 
teollisuustoimialojen historiaa taustoittavassa luvussa 2 sekä työssäoppimiseen kes- 
kittyvässä luvussa 4. 

Suomessa on saatavilla kattavia rekisteriaineistoja tutkimuskäyttöön. Suoma- 
laista tilastointijärjestelmää voidaan pitää kansainvälisesti erityisenä, koska se pe- 
rustuu suurelta osin erilaisiin julkishallinnon ja yritysten ylläpitämiin rekistereihin 
(Alastalo 2009, 173). Tapani Valkonen, Seppo Koskinen ja Tuija Martelin (1998, 14) 
määrittelevät rekisteriaineistoja ja niiden tutkimuskäyttöä käsittelevässä kirjassaan 
rekisteritiedoiksi ”yleensä alkujaan hallinnollisia tarpeita varten kerättyjä tietoja, 
jotka koskevat yksilöitä tai muita havaintoyksiköitä” (ks. myös ReTki - Rekisteri- 
tutkimuksen tukikeskus). 


' Kiitos Katri-Maria Järviselle osallistumisesta tämän alaluvun työstämiseen sen ensimmäisessä 


vaiheessa. 

Rekisteriaineistot eroavat muista yhteiskuntatieteissä käytetyistä perinteisistä 
aineistotyypeistä, kuten haastattelu- ja kyselyaineistoista etenkin siinä, että rekis- 
teridataa ei ole lähtökohtaisesti kerätty tutkimuksellisia vaan hallinnollisia tarpeita 
varten (Valkonen ym. 1998, 14). Toinen rekisteriaineistojen erityspiirre on se, että ne 
eivät tyypillisesti ole valmiita aineistoja vaan raakadataa, josta analyysimuuttujien 
muodostaminen vaatii jopa usean kuukauden työn ennen kuin varsinainen analyysi 
voidaan aloittaa (Aho 2019, 102; Valkonen ym. 1998, 17-18). Tämä koskee myös tässä 
tutkimuksessa käyttämiämme rekisteriaineistoja. Keskeinen osa rekistereitä käyttä- 
vän tutkijan työtä on tutustua aineistoonsa ja muokata se tutkimusaiheen kannalta 
analyysikelpoiseksi. 

Tutkimuksemme aiheena ovat teollisuustoimialojen työntekijöiden työurat, joi- 
den tutkimiseen suomalaiset rekisteriaineistot soveltuvat erinomaisesti. Ne mahdol- 
listavat työurien pitkittäisseurannan, kun käytössä on vuotuista tietoa esimerkiksi 
henkilöiden työkuukausien määrästä ja siirtymistä esimerkiksi työllisestä työttö- 
mäksi. Työurien tutkiminen ja erityisesti työurien mittaaminen ei ole kuitenkaan 
yksiselitteistä eikä helppoa (Kautto 2013, 25), vaikka käytössä olisi kattavasti rekis- 
teripohjaista työuratietoa. Haastavaa mittaamisesta tekee ensinnäkin se, että työ- 
uran käsitteelle ei ole yksiselitteistä joka tilanteeseen sopivaa määritelmää. Erilaisia 
työuran teoreettisia ja empiirisiä tarkastelumahdollisuuksia käsittelemme yksityis- 
kohtaisesti luvussa 3. 

Koska työura on monitahoinen ilmiö, analysoimme teoksemme luvuissa teolli- 
suustoimialojen henkilöstön työuria useista näkökulmista. Tutkimme: 

e työllisyyden vakautta eli työ- ja työttömyyskuukausia 

e henkilön vuotuisen pääasiallisen toiminnan muutoksia (onko henkilö ollut 

pääasiallisesti työllinen, työtön, opiskelija, työkyvytön, eläkkeellä tai työvoi- 
man ulkopuolella) 

e työtulojen kehitystä 

e liikkuvuutta toimialalta, toimipaikasta toiseen 

e sekä uudelleenkouluttautumista. 


Työurien luonne ja kehitys ei ole kuitenkaan irrallaan esimerkiksi yrityksen talou- 


dellisessa tilanteessa tapahtuvista muutoksista. Siksi tutkimme myös teollisuusyri- 
tysten toiminnan ja talouden yhteyttä työuriin. Tutkimme: 

e yritysten aineettomien investointien (t&k eli tutkimus ja kehitys, tietotek- 
niikka, korkeasti koulutettu henkilöstö), 

e perinteisten materiaalisten investointien (koneet, laitteet ja rakennukset) sekä 

e yrityksen kannattavuuden yhteyksiä teollisuuden aloilla työssä olleiden työ- 
urien kehitykseen. 


Hyödynnämme teoksessamme Tilastokeskuksen yhdistettyä työntekijä-työnan- 
taja-aineistoa (FOLK, aiemmin FLEED) sekä siihen linkitettyjä Tilastokeskuksen 
t&k- ja Tilinpäätöspaneelien tietoja. Aineistot olemme anoneet käyttöömme Tilas- 
tokeskukselta ja niitä on käytetty Tilastokeskuksen hallinnoiman etäkäyttöpalvelu 
FIONA:n kautta. Tutkimuksessamme hyödynnetyt aineistot ja käyttämämme mit- 
tarit esittelemme yksityiskohtaisemmin teoksen eri lukujen yhteydessä sekä aineis- 
toliitteessä. 

FOLK on erityislaatuinen aineisto, koska siinä on yhdistetty työntekijä- ja työn- 
antajatietoja siten, että työntekijää on mahdollista jäljittää yli siirtymien toiseen 
toimipaikkaan, yritykseen tai toiselle toimialalle. T&k-paneeli ja tilinpäätöspaneeli 
puolestaan tarjoavat tietoja yrityksen t&k-investoinneista ja taloudellisesta tilantees- 
ta. Näiden käyttö on FOLK-tietoa rajatumpaa, koska yritystietoja on tilastoitu vii- 
me vuosikymmeninä eri tavoin ja tiedonkeruu ja -kattavuus ovat myös muuttuneet. 
Käytössämme on FOLK:n kokonaisaineisto, jotta pienet henkilöstöryhmät voidaan 
erotella ja jotta etenkin yhdistelmäaineistot säilyisivät mahdollisimman laajoina ja 
kattavina työurakysymysten tarkastelua varten. 


Teoksen teemat 


Tämä teos koostuu johdannon lisäksi seitsemästä analyysiluvusta sekä yhteen- 
vedosta, joita yhdistää kysymys teollisuuden työntekijöiden työurien kehityksestä 
ja tämän kehityksen mahdollistajista ja hidasteista. Kysymme, miten teknologia-, 
metsä- ja kemian alojen työntekijöiden työurat ovat muuttuneet viimeisen kolmen 
vuosikymmenen kuluessa (1988-2015). Onko puhe työurien pirstoutumisesta pe- 
rusteltua? Entä miten teollisuustyöntekijöiden työmarkkina-asema eriytyy toimi- 
aloittain sekä koulutuksen, sukupuolen ja tulojen mukaan? 

Aiemman työuratutkimuksen mukaan näyttää siltä, että yksityisellä sektorilla 
työntekijöiden työurilla kiinnittyminen työlliseksi on vakaata, joskin sukupuolen- 
ja koulutuksenmukaiset jaot ovat ennallaan (Järvinen ym. 2020; Peutere ym. 2017; 
Pyöriä ym. 2017). Kuitenkaan emme tunne vielä juurikaan työurien muodostumista 
toimialoittain ja kohorttien välillä, vaan aiempi tutkimus on keskittynyt työllisiin 
yleensä ja yksittäisiin seurantajaksoihin. Kaikkien työurat eivät ole yhtä vakaita, 
mikä tekee työurien tutkimisesta tärkeän yhteiskunta- ja työpoliittisen tutkimus- 
aiheen. 

Teoksen kirjoittajat ovat työelämän tutkijoita Tampereen yliopistosta ja Eläke- 
turvakeskuksesta. Edustamme sosiaalipolitikan, sosiologian, sosiaalipsykologian ja 
tilastotieteen tieteenaloja. Lähestymistapamme on yhteiskuntatieteellinen, ja tuo- 
tamme uutta tietoa työurista hyödyntäen talous- ja sosiaalitieteellisiä tutkimuksia, 
kattavia rekisteriaineistoja sekä tilastoja täydentäviä asiantuntijahaastatteluja. Käy- 
tämme pitkittäisaineistojen analysointiin soveltuvia tilastomenetelmiä ja laadullista 
kehysanalyysia. 

Luvussa 2 Teknologia, metsä ja kemia: Suomen teollisuus viime vuosikymmenillä 
esitellään teoksen keskiössä olevat teollisuustoimialat tilastojen, aiempien tutkimus- 
ten ja asiantuntijahaastatteluiden valossa. Tilastollisen tarkastelun aikajänteenä ovat 
vuodet 1988-2015. Luvussa äänen saavat myös teollisuustoimialojen asiantuntijat, 
kun analysoimme haastattelemiemme työmarkkina-asiantuntijoiden näkemyksiä 
heidän toimialojensa lähivuosikymmenten kehityksestä ja tulevaisuuden näkymis- 
tä. 

Luvussa 3 Työurien tutkimus: käsitteelliset, teoreettiset ja empiiriset lähtökohdat 
keskitymme kirjan keskeiseen käsitteeseen eli työuraan. Käsite työura ei ole helppo 
määriteltäväksi. Käymme läpi eri lähestymistapoja, käsitteellistyksiä sekä aiempaa 
tutkimusta yhtäältä työuran mittaamisen ja toisaalta tutkimustulosten näkökulmis- 
ta. Kysymme, mitä työurat ovat ja mitä niistä tutkimusten perusteella tiedetään. 

Luvussa 4 Kilpailuetua ja yhteistä oppimista: mitä teollisuusaloilla ajatellaan 
osaamisesta? paneudumme teollisuutta edustavien työnantaja- ja työntekijäjärjes- 
töjen toimiala-asiantuntijoiden haastatteluihin. Koska asiantuntijahaastatteluissa 
eri osapuolia yhdistäväksi teemaksi nousi huoli ja samalla vaade koko työntekijä- 
kunnan osaamisen jatkuvasta päivittämistarpeesta, ruodimme luvussa muuttuvia 
osaamistarpeita teollisuudessa. 

Luvussa 5 Teollisuustyöntekijöiden työurat 14 kohortilla: pirstoutuneet vai va- 
kautuneet? erittelemme vuosina 1958-1971 syntyneiden, teollisuuden aloilla työs- 
kennelleiden urasiirtymiä niinä vuosina, kun he olivat 30-44-vuotiaita (aikavälillä 
1988-2015). Luvun keskeiset käsitteet ovat de/stabilisoituminen ja de/standardisoi- 
tuminen, jotka ilmentävät työurien mahdollista erilaistumista suhteessa toisiinsa eri 
kohorttien välillä ja sisällä. 

Luvussa 6 Teollisuusalojen naisten ja miesten työtulot koulutusaloittain ja toimi- 
aloittain neljällä kohortilla näkökulmana on teollisuustyön tasa-arvo sukupuolen 
sekä koulutusalan ja -tason kannalta. Teoreettisesti tarkastelu kiinnittyy työmark- 
kinoiden segmentoitumisen viitekehykseen, ja analyyseissa tarkastelemme ansiotu- 
lojen kehitystä naisilla ja miehillä ja neljällä eri kohortilla. 

Luvussa 7 Työssä oppiminen teollisuusaloilla: erikoisammattitutkintojen vaikutus 
tuloihin, työllisyyteen ja työttömyyteen tarkastelemme työuria koulutuksen näkö- 
kulmasta. Tutkimme eri aikuiskoulutuksen indikaattoreita sekä etenkin teollisuus- 
työntekijöiden tekemän uuden erikoisammattitutkinnon työuravaikutuksia. Eri- 
koisammattitutkinto on mahdollisuus syventää ammatissa jo hankittua osaamista 
ja sen voivat tehdä ammatillisen (perus)tutkinnon aiemmin suorittaneet henkilöt. 
Tutkinnot tehdään näyttötutkintoina työpaikoilla yhteistyössä oppilaitosten kanssa. 

Luvussa 8 Yrityksen kannattavuus ja investoinnit aineettomaan pääomaan hen- 
kilöstön työuran kannalta tutkimme yrityksen kannattavuuden ja aineettoman 
pääoman työurayhteyksiä. Tutkimus on toteutettu yhdistelemällä FOLK-rekisteriin 
tietoja Tilastokeskuksen tilinpäätös- ja T&k-paneeleista. Tarkastelemme työhön 
kiinnittymisen vakautta, työttömyyttä, työtuloja sekä ammatillisen aseman para- 
nemista. Yrityksen kannattavuuden mittarina käytämme yrityksen käyttökatetta. 
Aineetonta pääomaa mittaamme yrityksissä tehdyillä tutkimustyövuosilla, kor- 
keasti koulutetun henkilöstön osuudella ja t&k- sekä tietoteknisillä investoinneilla. 
Huomioimme myös perinteiset materiaaliset investoinnit koneisiin ja rakennuksiin. 

Luvussa 9 Kehitettävänä työelämän tasa-arvo, kouluttautuminen työuralla ja 
yritysten kyky luoda uutta menestystä esitämme kokoavan yhteenvedon tutkimuk- 
semme keskeisimmistä tuloksista. Keskitymme työelämän tasa-arvoon, työssäoppi- 
misen ja yritysten investointien vahvistamiseen sekä muodostamme tutkimukseen 
perustuvia kehittämisehdotuksia. 

Aineistoliitteessä erittelemme hyödyntämämme aineistot. 

2 
Teknologia, metsä ja kemia 


Suomen teollisuus viime vuosikymmenillä 
Pasi Pyöriä, Esa Jokinen, Katri-Maria Järvinen & Liudmila Lipiäinen 


Tässä luvussa taustoitamme Suomen teollisuuden kehitystä keskeisten vienti- 
alojen näkökulmasta keskittyen viimeiseen kolmeen vuosikymmeneen. Tämä 
on ajanjakso, jonka tässä teoksessa hyödyntämämme FOLK-rekisteriaineis- 
to kattaa ja jolle empiiriset analyysimme ajallisesti sijoittuvat. Yksityiskoh- 
taisemmin käsittelemme teknologia-aloja sekä metsä- ja kemianteollisuutta. 
Tarkastelemme näitä toimialoja kansantaloutta ja työmarkkinoita kuvaa- 
vien tilastojen valossa, minkä lisäksi kuvailemme alojen henkilöstörakennet- 
ta FOLK-aineistolla. Lopuksi suuntaamme katseen nykyhetkeen ja pohdimme 
teollisuuden tilannetta 2020-luvun taitteessa. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 43-92. 

Pasi Pyöriä, Esa Jokinen, Katri-Maria Järvinen & Liudmila Lipiäinen 


Johdanto 


Historioitsija Markku Kuisma (1990, 7) on kutsunut 1900-lukua teollisuuden vuosi- 
sadaksi. Teollisen tuotannon merkitys oli suomalaisen yhteiskunnan ja kulttuu- 
rin kehittymiselle tuolloin erityisen suuri. Vaikka teollisuuden vuosisata päättyi 
ja olemme siirtyneet jälkiteolliseen tieto- tai palveluyhteiskuntaan (Pyöriä 2006), 
teollinen tuotanto on edelleen tärkeä kansantalouden osa. Teollisuuden merkitys ja 
luonne on kuitenkin muuttunut: siitä on tullut osa tietointensiivistä palvelutaloutta. 
Tätä taustaa vasten tulkitsemme erityisesti teknologia-alojen sekä metsä- ja kemian- 
teollisuuden kehitystä. 

Tekniikan ja teollisuuden historiaa voidaan kuvata erilaisten näkökulmien, toi- 
mijoiden ja aineksien kautta painottaen sekä muutoksia että jatkuvuuksia (Männis- 
tö-Funk 2017, 12-13). Teollisuuden historia ei esimerkiksi ole pelkästään toimialo- 
jen tai teollisuuslaitosten historiaa, vaan yhtä lailla esimerkiksi vakuutuslaitosten ja 
työmarkkinajärjestöjen historiaa (Kuisma 1990, 7). Kuvan teollisuuden historiasta 
voikin muodostaa monista erilaisista lähteistä, ja käytetyt lähteet puolestaan raa- 
mittavat niistä avautuvaa teollisuudesta kerrottua tarinaa. Kari Teräksen mukaan 
esimerkiksi järjestöhistoriat ovat pohjautuneet organisaatiohistorialliseen perintee- 
seen. Niissä on kuvattu ”ammattiyhdistysliikkeen tulemisen ja tekemisen historiaa”, 
mikä on rajannut historiankirjoituksen näkökulmaa, ja ulkopuolelle on voinut jää- 
dä vaihtoehtoisten kehityskulkujen käsittely. (Teräs 2001, 16-17.) 

Suomen teollisuutta, teollistumista ja sen yhteiskunnallisia ilmentymiä on tar- 
kasteltu vuosikymmenten saatossa eri näkökulmista useissa sosiaalihistoriallisissa 
(esim. Haapala 1986; Markkola 1994; Peltola 2008; Waris 1932; 1934), taloushisto- 
riallisissa (esim. Hjerppe 1988; Kuisma 2013; Laine ym. 2019; Lamberg ym. 2012), 
sosiologisissa (esim. Anttila 2005; Valkonen ym. 1980) ja yhteiskuntapolitiikan alan 
(esim. Julkunen 1987; Koistinen 2014) tutkimuksissa. Myös tekniikan historiaa ja 
teollisuutta on tarkasteltu omana kokonaisuutenaan (esim. Männistö-Funk toim. 
2017). Talouskasvun, tuottavuuden, suhdanteiden ja teollisuustoimialojen näkökul- 
mista ovat kirjoittaneet taloustieteilijät (esim. Böckerman & Kiander 2006; Maliran- 
ta 2003; Pohjola 2017). Lisäksi Suomen teollisuuden ja erityisesti teollisuuslaitosten 
historiaa on koottu lukuisiin yksittäisistä teollisuuden yrityksistä kirjoitettuihin 
teoksiin, kuten myös alue- ja paikkakuntakohtaisiin historioihin. 

Jos ei teollisuuden historia niin ei myöskään teollisuuden käsite itsessään ole 
yksiselitteinen, vaikka se usein otetaan annettuna. Samalla käsitteellä voidaan vii- 
tata niin 1800-luvun sahateollisuuteen, 1900-luvun alun puuvillatehtaisiin kuin 
2000-luvun peliteollisuuteenkin (Koivumäki 2018). Tiettyjen toimialojen rooli myös 
korostuu tiettyinä ajanjaksoina. Esimerkiksi teknologiateollisuuden päätoimialalle 
kuuluvan sähkö- ja elektroniikkateollisuuden merkitys Suomen kansantaloudelle 
korostui 1990-luvulla ja 2000-luvun alussa erityisesti Nokian menestyksen myö- 
tä. Vuonna 2000 Nokian markkina-arvo oli runsaat 220 miljardia euroa ja yhtiön 
osuus Suomen kansantuotteen kasvusta lähes kolmannes. Vuosituhannen taitteessa 
Nokian osuus maamme tutkimus- ja kehityspanostuksesta (t&k) oli sekin noin kol- 
mannes ja yrityssektorin t&k-panostuksesta miltei puolet. Sen sijaan Nokian vai- 
kutus työllisyyteen oli merkittävästi pienempi: 2000-luvun alussa yhtiöllä oli vajaat 
25 000 työntekijää Suomessa, mikä vastasi noin 1,1 prosenttia työllisistä. (Ali-Yrkkö 
& Hermans 2002.) 

Myös Tilastokeskuksen aineistot, kuten kansantalouden tilinpito ja teollisuus- 
tilasto, kertovat oman lukunsa teollisuuden tapahtumista erityisesti teollisuustuo- 
tannon, toimialojen ja työvoiman näkökulmasta. Tilastokeskuksen määritelmän 
mukaan teollisuus on mekaanisten ja kemiallisten aineiden muuttamista tuotteiksi, 
mutta myös kokoonpanotyö lukeutuu teollisuuteen: 


Teollisuudella ymmärretään mekaanista tai kemiallista epäorgaanisten 
tai orgaanisten aineiden muuttamista uusiksi tuotteiksi riippumatta siitä 
suoritetaanko työ koneellisesti vai käsin, tehtaassa vai työntekijän kotona. 
Määritelmän mukaan myös tuotteiden kokoaminen (kokoonpano) luetaan 
teollisuustoimintaan. Tilastoja laadittaessa yhdistetään teollisuuteen pe- 
rinteisesti varsinaisen teollisuustoiminnan lisäksi mineraalien kaivu sekä 
sähkö-, kaasu- ja vesihuolto. (Tilastokeskus 2019d.) 


Tilastokeskuksen käyttämä määritelmä on tärkeä, koska nojaudumme teoksemme 
rekisteriaineistoihin perustuvissa analyyseissä Tilastokeskuksen tuottamaan mate- 
riaaliin. Empiiristen tarkastelujemme kohteena ei kuitenkaan ole koko teollisuuden 
kenttä, vaan Tilastokeskuksen toimialaluokituksen (TOL 2008) mukaiset toimialat 
teknologia-, metsä- ja kemianteollisuus. Nämä vientiteollisuuden alat ovat tärkeitä 
Suomen kansantaloudelle, jonka perusta on isolta osin viennissä (Nykänen 2017, 

165). Tarkastelumme ulkopuolelle jäävät esimerkiksi tekstiiliteollisuus ja elintar- 
viketeollisuus. Myös Tilastokeskuksen määritelmässä mainitut mineraalien kaivu 
sekä sähkö-, kaasu- ja vesihuolto rajataan tarkastelun ulkopuolelle. Tutkimuksen 
näkökulmasta toimialat, sellaisina kuin ne tässä kirjassa ymmärretään, muodostu- 
vat käyttämämme rekisteriaineiston vuoksi toimialaluokituksesta ja sitä ylläpitävis- 
tä tilastoinnin käytännöistä (vrt. Bowker & Star 1999; Kinnunen 2001). Tilastojen 
avulla pystymme kuvaamaan, tulkitsemaan ja ymmärtämään (vrt. Haapala & Lloyd 
2018, 8) teollisuustoimialojen työntekijöiden työuria. 

Luvun aluksi tarkastelemme Suomen kansantalouden ja teollisuuden kehitystä 
1900-luvun alusta nykyaikaan keskittyen teknologia-, metsä- ja kemianteollisuu- 
teen. Teknologiateollisuuden ohella käytämme paikoin nimitystä metalliteollisuus. 
Metalliteollisuus kuvaa toimialaa paremmin etenkin 1900-luvun alun vuosikymme- 
nillä, jolloin sähkö- ja elektroniikkateollisuus teki vielä tuloaan. Luvun loppuosassa 
kuvaamme FOLK-rekisteriaineiston avulla teknologia-, metsä- ja kemianteollisuu- 
den henkilöstörakenteiden muutoksia vuosina 1988-2015. Tämän ohella hyödyn- 
nämme teollisuusaloja edustavilta asiantuntijoilta keräämäämme haastattelu- 
aineistoa (ks. aineistoliite tässä teoksessa). Teoksen luvussa 4 nämä haastattelut ovat 
yksityiskohtaisemman analyysin kohteena. 


Suomen kansantalous ja teollisuustoimialat 
rakennemuutoksen kehyksessä 


1900-luvun alusta nykypäivään Suomi on käynyt läpi jatkuvaa rakennemuutosta 
vaiheinaan itsenäistyminen, sotavuodet, sodanjälkeinen jälleenrakentaminen ja sitä 
seurannut nopea elinkeinorakenteen ja työnjaon modernisoituminen. Nämä mur- 
rokset ovat kytkeytyneet tiiviisti globaaleihin tapahtumiin kuten maailmansotiin, 
muuttoliikkeeseen ja talouden kansainvälistymiseen. 1900-luvun alusta Suomi on 
monilla talouden ja hyvinvoinnin mittareilla muuttunut köyhästä maatalousyhteis- 
kunnasta vauraaksi ja kansainväliseksi taloudeksi (Kuisma 2008, 19; Ojala ym. 2019, 
9). 

Maamme oli pitkään osa eurooppalaista periferiaa, jolle oli tyypillistä maa- 
talouden keskeinen asema työllistäjänä sekä väestön alhainen koulutus- ja elintaso. 
1900-luvun alun Suomi oli syrjäinen maa- ja metsätalouden hallitsema maa, joka 
tuotti maailmanmarkkinoille lähinnä jalostusarvoltaan alhaisia metsäteollisuus- 
tuotteita, ja ulkomailta tuotiin niin teknologiaa kuin kulutustavaraakin. (Blom ym. 
2001, 52.) Suomi kuitenkin kehittyi sotien jälkeisenä aikana nopeasti, ja bruttokan- 
santuote kasvoi moniin muihin teollisuusmaihin verraten ripeästi aina 2000-luvulle 
saakka. Myös väestön ikärakenne on muuttunut viimeisen vuosisadan aikana rajus- 
ti. Tilastokeskuksen väestörakennetilaston mukaan 1920-luvulla yli 45-vuotiaiden 
väestöosuus oli 21 prosenttia, kun vuonna 2015 vastaava osuus oli jo 47 prosenttia. 

Käsitteellä rakennemuutos on monta ulottuvuutta, kuten termin taustaa eritel- 
lyt historiantutkija Pertti Haapala (2006) on tuonut esille. Samanaikaisesti kun ra- 
kennemuutoksesta puhuvat sujuvasti julkisessa keskustelussa niin kansalaiset kuin 
viranomaiset, on käsite ollut myös tutkijoille keskeinen tapa hahmottaa yhteiskun- 
nassa tapahtuneita muutoksia (Kortteinen 1987). Tässä luvussa rakennemuutoksel- 
la viitataan ennen kaikkea Suomen elinkeinorakenteen muutokseen ja toimialoilla 
tapahtuneisiin muutoksiin viime vuosikymmenillä Suomen kansantalouden ja glo- 
baalin talouden suhdanteiden kehyksessä (vrt. Haapala 2006, 95, 106). Sellainen työ- 
elämä, jota Suomessa nykyisin tutkitaan ja jonka muutoksia seurataan, syntyi noin 
50 vuotta sitten. Suomalaisen yhteiskunnan suuri modernisoitumisen ja urbanisoi- 
tumisen rakennemuutos ajoittui 1960-1970-luvuille, jolloin Suomi muuttui nopeasti 
palkkatyövaltaiseksi. (Melin & Saari 2019, 23, 25.) 

Vielä sata vuotta sitten lähes 70 prosenttia työvoimasta toimi maataloudessa ja 
vain runsas kymmenesosa teollisuudessa (Vartia & Ylä-Anttila 1996, 68). Palvelui- 
den osuus on kasvanut reilusti 1950-luvulta eteenpäin, ja vuonna 2015 palveluissa 
toimi jo kolme neljäsosaa työllisestä työvoimasta, kuten kuviossa 2.1. on esitetty. 
Kuviosta nähdään myös, että teollisuuden työllisten osuus on säilynyt pitkään mel- 
ko vakaana. Samalla teollisuustyön tuottavuus on noussut kovaa tahtia vuoden 1990 
jälkeen. 

Toisen maailmansodan jälkeen Suomessa vallitsi devalvaatioin vauhditetun vah- 
van taloudellisen kasvun kausi aina 1970-luvun alkuun asti, mikä heijastui myön- 
teisesti teollisuuden kehittymiseen (Hjerppe 2004, 97-99). Varsinkin 1960-luvun 
jälkeisen kehityksen nopeus tekee Suomesta kansainvälisestikin poikkeuksellisen 

Kuvio 2.1. Työllisyyden* jakauma päätoimialoittain 1870-2015. 
Ks. Heikkinen 2017, 300; Aineisto: Kansantalouden tilinpito, historiasarjat 1860-2015, Tilastokeskus (2018). 


1870 1913 1950 1990 2015 


m Alkutuotanto — m Teolisuus mRakentaminen — m Palvelut 


*Työllisyyden yksikkö vuosina 1870, 1913 ja 1950 työvuosi, 1990 ja 2015 työtunti. 


tapauksen. 1960-luvulla Suomi teollistui ja kaupungistui nopeasti, eurooppalaisit- 
tain katsoen hyvin myöhään, ja muuttui seuraavien 15 vuoden aikana työväestön ja 
alemman keskiluokan palkkatyöyhteiskunnaksi. Teollisuustyöväestön määrä kas- 
voi kuitenkin vain vähän. Maalta muutettiin kaupunkeihin ennen kaikkea palve- 
lualojen ammatteihin. (Blom ym. 2001, 13-14.) 

1970-luvulla maailmantalous järkkyi öljykriisien myötä. Tuolloin OPEC-maat 
leikkasivat öljyntuotantoa, mikä johti taantumaan, inflaation kiihtymiseen ja työt- 
tömyyden kasvuun. Suomi ei kuitenkaan kärsinyt 1970-luvun öljykriisien seuraa- 
masta taantumasta yhtä syvästi kuin muut länsimaat (Fellman 2019, 298), joskaan 
kriisitunnelmilta ei meilläkään vältytty. 1970-luvun puolivälissä ensimmäisen öljy- 
kriisin laukaiseman laman seurauksena Suomen työttömyysaste kasvoi parista pro- 
sentista runsaaseen seitsemään prosenttiin, minkä seurauksena presidentti Urho 
Kekkosen aloitteesta perustettiin Martti Miettusen vuosien 1975—1976 hätätilahal- 
litus. Tilanne oli poikkeuksellinen, koska edellisen kerran suurtyöttömyydestä oli 
kärsitty 1930-luvun pula-aikana. (Nätti & Pyöriä 2017, 33-34.) 

Teollisuuden tuottavuus kasvoi toisen maailmansodan jälkeen sotakorvausten 
siivittämänä, minkä seurauksena talouskasvu oli ripeää (Haapala & Peltola 2018). 
Kun ulkomaankauppa alkoi vapautua 1950-luvun lopulla, enteiltiin sen aiheuttavan 

ongelmia kotimarkkinateollisuudelle. Kuitenkaan mikään teollisuuden toimiala ei 
merkittävästi supistunut 1960-luvulla, joskin esimerkiksi sahateollisuudessa alan 
suhteellinen asema hetkellisesti supistui. Teollisen tuotannon osuus maan kansan- 
tuotteesta oli 1940-luvun lopulla lähes kolmanneksen ja sen osuus kääntyi lasku- 
suuntaan vasta 1980-luvulla. (Hoffman 2019, 150, 154.) Tilastokeskuksen teollisuus- 
tilastoon ja tilastollisiin vuosikirjoihin perustuvien lukujen mukaan teollisuudessa 
työskentelevien työntekijöiden! määrä kasvoi 1900-luvulla aina 1970-luvulle asti, 
jolloin työntekijämäärä ylitti parhaimmillaan 400 000, kunnes 1970-luvun loppu- 
puolella määrä kääntyi laskuun (Koivuniemi 2018, 225). Tämän taustalla vaikutti se, 
että suuret sodanjälkeiset ikäluokat tulivat 1960- ja 1970-lukujen taitteessa työmark- 
kinoille (Karisto 2005). 

Tunnusomaista Suomelle on ollut se, että nopein teollisen rakennemuutoksen 
vaihe ajoittui vasta toisen maailmansodan jälkeiseen aikaan. Talouden kasvaessa 
suomalainen yhteiskunta seurasi muiden Pohjoismaiden viitoittamaa tietä ja sotien 
jälkeisinä vuosikymmeninä rakennettiin muun muassa hyvinvointivaltion kes- 
keiset instituutiot. (Hannikainen & Eloranta 2019, 19.) Hyvinvointivaltio rakentui 
aluksi sosiaalipoliittisena varojen uudelleenjakona, joka tapahtui talouspolitiikasta 
erillään, kunnes käsitys näiden politiikka-alueiden kytkeytyneisyydestä vakiintui 
suurin piirtein 1970-luvulta alkaen. Myös kansalaiset kokivat epäilemättä ”elämän, 
kuoleman ja itsenäisyyden” kysymykset ensisijaisina valtioiden talouskysymyksiin 
nähden, ja 1960-luvulla sosiaalinen otti hetkeksi peräti yliotteen taloudellisesta”. 
(Sipilä 2011, 359.) 

1980-luvun alkupuolella teollisuustuotannon kasvu oli vaimeaa (Hoffman 2019, 
151). Tilastokeskuksen julkaisemaan Teollisuuden vuosikirjaan 1990 on koottu vuo- 
den 1988 teollisuustuotannon tunnuslukuja. Koosteesta käy ilmi, että lähestyttäessä 
tämän teoksen empiiristen analyysien tarkasteluajanjaksoa (1988-2015) teollisuus- 
tuotanto oli jälleen voimakkaassa kasvussa useimmilla teollisuuden päätoimialoilla. 
Metsäteollisuuden tuotannonaloilla tuotannon volyymi kasvoi vuodessa seitsemän 
prosenttia ja metalliteollisuudessa 4,3 prosenttia. Nopeimman kasvun toimiala oli 
kemikaalien ja kemiallisten tuotteiden valmistus, jossa kasvu oli 7,6 prosenttia. 


' Toimihenkilöt mukaan lukien ylitettiin 550 ooo henkilön lukumäärä vuonna 1974 (Koivumäki 
2018, 223). 

(Teollisuuden vuosikirja 1990, 8.) Kasvu kuitenkin taittui seuraavalla vuosikymme- 
nellä Suomen ajautuessa itsenäisyyden ajan pahimpaan talouskriisiin. 

1990-luvun lama sai aikaan syvän taloudellisen ja yhteiskunnallisen kriisin. Suo- 
mea kohdannut lama ja voimakas teollisuustuotannon supistuminen ajoittui epä- 
onnekkaasti Neuvostoliiton hajoamisen aikaan. Lamaa ei voi syyttää idänkaupan 
romahduksesta, joka oli alkanut asteittain heiketä jo 1980-luvun puolivälistä, mutta 
Neuvostoliiton romahdus yhdistettynä talouden ylikuumenemisen ja pankkikriisin 
vaikutuksiin syöksivät Suomen talouden ja teollisuuden ennen kokemattomiin on- 
gelmiin. Teollisuudesta katosi 1990-luvun alkuvuosina 130 000 työpaikkaa, mikä 
vastasi neljäsosaa kaikista teollisuuden työpaikoista, ja noin 30 ooo yritystä ajautui 
konkurssiin. 

Laman seurauksena työttömyysaste nousi huippuunsa vuonna 1994 saavuttaen 
yli 16 prosentin tason. Vertailun vuoksi mainittakoon, että vuonna 1990 työttö- 
myysaste oli vain 3,1 prosenttia eli tuolloin elettiin käytännössä täystyöllisyyden 
aikaa. Laman aikana tehtiin virheitä esimerkiksi revalvoimalla markka. Teollisuu- 
den elpyminen kuitenkin alkoi jo vuonna 1993 seuraten edeltävän vuoden deval- 
vaatiota, jonka siivittämänä vienti kehittyi Euroopan mittakaavassa kärkivauhtia. 
(Kiander 2001, 30-32, 36.) 

1990-luvun alun kriisivuosina talouskasvun rajoista tultiin entistäkin tietoisem- 
maksi, jos kohta talous ja työmarkkinat eivät ole koskaan aiemminkaan olleet lepo- 
tilassa (Böckerman 2000). Vaikka lama ei johtunut sosiaaliturvasta tai julkisen ta- 
louden alijäämäisyydestä, hyvinvointivaltioon kohdistuva kritiikki lisääntyi (Sipilä 
2011, 359). Kansalaisten oli myös totuttava julkisten menojen säästöihin. 1990-luvun 
laman jälkeen konkreettisesti kansalaisiin vaikuttaneita taloudellisia käännekoh- 
tia olivat 2000-luvun alun teknologiamarkkinoiden ylikuumenemisesta johtunut 
taantuma ja vuonna 2007 Yhdysvalloista alkunsa saanut globaali finanssikriisi, joka 
rantautui Suomeen noin vuotta myöhemmin. Kunkin niistä yhteydessä hyvinvoin- 
tivaltion perusteisiin ja toimintatapoihin kohdistuva kritiikki yltyi uudelleen. 

1990-luvun lamassa, samalla kun työttömyys nousi huippuunsa, sosiaaliturvaa 
alettiin voimakkaasti kiristää. Lisäksi paineita kohdistui työelämän sisäisiin uudis- 
tuksiin ja kehittämiseen. Siinä missä Suomen työllisyyttä aiemmin suojasivat bilate- 
raalinen idänkauppa (esim. öljykriisien aikaan), valuutan devalvoinnit, palveluiden 
ja julkisen sektorin työllisyyden kasvattaminen sekä mittava työperäinen maasta- 

muutto (etenkin Ruotsiin 1960- ja 1970-lukujen taitteessa), oli sittemmin EU-jäse- 
nyyden ja yhteisvaluuttaan siirtymisen jälkeen ainoa jäljelle jäänyt keskeinen kei- 
no talouden ja hyvinvoinnin kasvun aikaansaamiseksi yritysten sisällä tapahtuva 
tuottavuuskehitys. Paradoksaalisesti toimipaikkakohtainen tuotekehitystyö ja ra- 
dikaalit innovaatiot aikaansaavat parhaimmillaan nimenomaan luovaa tuhoa eli 
toimialarakenteiden tasoisia muutoksia ja nopeampia työpaikkojen syntymisiä ja 
kuolemisia. (Maliranta 2015.) 

1990-luvun laman jälkeen talous lähti kasvuun osin Suomen silloisen hallituk- 
sen vientivetoisen strategian ansiosta. Tuolloin tehdyt panostukset tutkimukseen ja 
tuotekehitykseen tukivat tätä strategiaa ja auttoivat Suomea nousemaan kansain- 
välisten kilpailukykyvertailujen kärkeen vuosituhannen vaihteeseen mennessä 
(Blom ym. 2002; Pyöriä 2006). Viennin osuus Suomen kokonaistuotannosta nousi 
1990-luvun alun 20 prosentista 40 prosenttiin 2000-luvun alkuun mennessä (Kian- 
der 2001, 61, 67). Lama aiheutti teollisuudelle rakennemuutoksen, josta parhaiten 
selvisivät kansainvälisesti kilpailukykyiset vientialat, kuten elektroniikkateollisuus 
Nokian vetämänä (Haapala & Peltola 2018). Paperiteollisuus toipui lamasta hitaasti 
verrattuna teollisuuden toimialojen tilanteeseen keskimäärin (Hoffman 2019, 156). 
Paperiteollisuuden rationalisointi vaikutti dramaattisesti erityisesti paikalliseen 
työllisyystilanteeseen ja jopa ihmisten identiteettiin (Melin & Mamia 2010). 

Teollisuuden vuosisadan (Kuisma 1990) katsotaan päättyneen 2000-luvun tait- 
teessa. Muuttuneeseen tilanteeseen sopeutuminen oli vaikeaa, kun aiemmin turvat- 
tuina pidetyt hyväpalkkaiset työpaikat esimerkiksi paperiteollisuudessa eivät enää 
olleetkaan yhtä varmalla perustalla kuin ennen. Erityisesti UPM:n Voikkaan paperi- 
tehtaan lakkauttaminen vuonna 2006 oli historiallinen tapahtuma, sillä paperiteol- 
lisuutta oli totuttu pitämään maamme taloudellisen kehityksen kivijalkana. Tämä 
havahdutti koko Kymenlaakson pohtimaan alueen riippuvuutta yhdestä teollisuu- 
den alasta. (Melin & Mamia 2010.) Tapaus Voikkaa nousi esiin myös tekemissämme 
asiantuntijahaastatteluissa: 


Kun kaikki oli vielä ikään kuin hyvin (...) oli tää iso revohka, jossa Voik- 
kaan tehdas ajettiin alas. Kokonainen tehdas, jota monille ihmisille oli 
vaikea ymmärtää, että kokonainen paperitehdas voi pysähtyä. (Metsä- 
teollisuus, työntekijät.) 

Jos tutkimushaastattelumme olisi tehty pari vuotta myöhemmin, UPM:n päätös 
Jämsässä sijainneen Kaipolan paperitehtaan lakkauttamisesta olisi epäilemättä 
noussut esiin. Elokuun 2020 lopulla julkaistu ilmoitus Kaipolan tehtaan alasajosta 
herätti laajan yhteiskunnallisen keskustelun, johon osallistui muun muassa päämi- 
nisteri Sanna Marin. Marin kysyi, miksi kannattava tehdas päätettiin sulkea tilan- 
teessa, jossa Suomi elää koronapandemian seurauksena historiallisen pahaa kriisiä. 
UPM perusteli päätöstään Kaipolan tehtaan sulkemisesta sanomalehtipaperin glo- 
baalin kysynnän laskulla ja kiristyvällä kilpailulla, johon vastaaminen edellyttää 
toiminnan tehostamista. 

Edellä kuvatun kehityksen taustalla on paperiteollisuuden tuotteiden kysynnän 
muutosten sekä talouden globalisaation ohella vaikuttanut teollisen automaation 
kehitys. Kiristyvässä kansainvälisessä kilpailussa työn tuottavuuden kasvua on 
haettu uudistamalla tuotantoprosesseja automaatiota kehittämällä. Teollisuudessa 
automaatio on käytännössä prosessiautomaatiota tai tuotantoautomaatiota. Paperi- 
tehtaissa ja kemian alalla automaatio on usein prosessiautomaatiota, jonka tavoit- 
teena on erilaisten tuotannossa käytettävien materiaalien, esimerkiksi sellun ja 
nesteiden käsittely ja jatkojalostus. Tuotantoautomaatiolla puolestaan tarkoitetaan 
muun muassa konepajojen automaatiota, jossa käsiteltävänä on yksittäinen kohde. 
(Ventä ym. 2018, 12.) Lisäksi voidaan puhua tuotteisiin sulautetusta automaatiosta ja 
infrastruktuurien automaatiosta (Koskinen 2018b, 8). Niin sanotuilla sulautetuilla 
järjestelmillä tarkoitetaan koneita ja laitteita, joihin on integroitu niiden toimintaa 
ohjaava tietokone. 

Automaatio tuli Suomeen jo 1950-luvulla sähkö- ja mittaustekniikan muodos- 
sa, minkä jälkeen automaation käyttöönoton kehitys oli nopeaa etenkin prosessi- 
teollisuudessa. Digitaalitekniikkaan perustuvan automaation käyttöönotto ajoittuu 
erityisesti 1980-luvulle. (Koskinen 2018a, 6-7.) Esimerkiksi metalliteollisuudessa 
automaatio näkyi 1980-luvulla tietokoneperustaisen suunnittelun (CAD) ja tieto- 
koneohjatun tuotannon tulemisena (CAM) osaksi työtä (Ketola 2019, 34). 2000-lu- 
vulle tultaessa automaatio oli vakiinnuttanut paikkansa laajasti teollisuuden eri 
toimialoilla (Koskinen 2018b, 10). 

Uusimmat teknologiset innovaatiot liittyvät robotteihin ja tekoälyyn. Tilastokes- 
kuksen vuoden 2018 työolotutkimuksessa kysyttiin ensimmäistä kertaa robottien 
käytöstä työpaikoilla. Työelämän nopeaa muutosta kuvastaa hyvin se, että vielä viisi 

vuotta sitten, kun edellinen vuoden 2013 työolotutkimus tehtiin, robotit eivät olleet 
esillä keskusteluissa, joita lomakkeen suunnitteluun osallistuvassa asiantuntijaryh- 
mässä käytiin (Sutela ym. 2019, 99). Vuoden 2018 työolotutkimukseen otettiin mu- 
kaan robotteja ja digitalisaatiota koskevia uusia mittareita. 

Vuoden 2018 työolotutkimuksen mukaan 14 prosenttia palkansaajista kertoi 
työpaikallaan olevan käytössä robotteja. Miesten (18 %) työpaikoilla robotit olivat 
selvästi yleisempiä kuin naisten (9 %). Selvästi eniten robotteja oli käytössä yksityi- 
sellä sektorilla (16 %) ja yliopistoissa (18 %). Kunnissa osuus jäi kahdeksaan prosent- 
tiin ja valtiolla tätäkin pienemmäksi kuuteen prosenttiin. Yleisintä robottien käyttö 
oli teollisuudessa, jossa työskentelevistä jopa 43 prosenttia kertoi työpaikallaan ole- 
van robotteja. Seuraavaksi yleisimpiä robotit olivat maa- ja metsätaloudessa (19 %). 
Työolotutkimuksessa vastaajia ohjeistettiin seuraavasti: ”Roboteilla emme tarkoita 
tietokoneohjelmia, vaan fyysisesti nähtäviä koneita tai laitteita, esimerkiksi teolli- 
suus- tai hoivarobottia”. (Sutela ym. 2019, 99-100.) Kuitenkaan nämä robotit eivät 
ole vielä erityisen älykkäitä tai tee paljoa sen enempää kuin teollisuuden automaa- 
tio ylipäänsä tekee. Sutelan ym. (2019, 103) mukaan ”enimmäkseen robotit olivat 
teollisuus- ja logistiikka-alan robotteja ja ne tekivät varsin yksinkertaisia pakkaus-, 
ruokinta-, siivous-, ja leikkaustehtäviä”. 

Tekoälyä soveltavien teollisuusrobottien käytöstä on vielä vähän yleisyystietoa, 
ja puhe niistä on toistaiseksi visionääristä: ”Automaatio, robotiikka, tekoäly ja di- 
gitalisaatio ovat yhä tärkeämpiä kilpailutekijöitä, ja jos näissä pärjäämme, teolli- 
suutemme kasvaa ja kukoistaa” (Venta ym. 2018, 83). Nämä kilpailutekijät ovat eri 
muodoissaan olennainen osa teollisuustyötä, mikä ilmenee myös uudenlaisina teol- 
lisuuden työvoiman osaamistarpeina, kuten tämän teoksessa luvussa 4 tarkemmin 
käsittelemme. 


Uuden vuosituhannen rakennemuutokset 


1990-luvun alun lama ei jäänyt ainoaksi lähivuosikymmenten talouskriisiksi. 
Suuren laman jälkeinen nousukausi uhkasi katketa, kun niin sanottu teknokupla 
puhkesi vuosituhannen taitteessa. Sähkö- ja elektroniikkateollisuudesta oli tullut 
vuosituhannen vaihteessa metsäteollisuutta suurempi vientiala, mutta kuplan puh- 

keaminen näkyi juuri elektroniikkateollisuuden viennin hiipumisena. (Pohjola 
2017; Suomen Pankki 2015.) Teknokuplan aiheuttama markkinahäiriö jäi kuitenkin 
lyhytaikaiseksi. 

2000-luvun ensimmäinen vuosikymmen päättyi uuteen lamaan. Laman pää- 
asiallinen syy oli finanssikriisi. Se sai alkunsa vuoden 2007 kesällä Yhdysvalloista, 
missä asuntomarkkinoilta alkaneet ongelmat laajenivat kansainväliseksi rahoitus- 
markkinakriisiksi (Haavio ym. 2009, 324). Vuotta myöhemmin talouskasvun hidas- 
tumisen merkit alkoivat näkyä myös Suomessa. Finanssikriisin seurauksena Suo- 
men bruttokansantuote supistui yli kahdeksan prosenttia vuonna 2009. Seuraavana 
kahtena vuonna talous kasvoi maltillisesti taantuakseen jälleen vuosina 2012-2014, 
ja taantuma taittui vasta vuonna 2015. Tämän kaksoistaantumaksi kutsutun ajan- 
jakson väliin jääneet kaksi parempaa vuotta eivät riittäneet kompensoimaan vuon- 
na 2009 menetettyä kasvua. 

Työttömyys ei kuitenkaan saavuttanut yhtä hälyttäviä mittasuhteita kuin 
1990-luvun lamassa. Kun 1990-luvun laman jälkeen työllisyyskehitys oli Suomes- 
sa ollut vakaata, käänsi finanssikriisi työttömyyden kasvuun ensimmäisen kerran 
vuoden 1994 jälkeen. Vuonna 2007 työttömyysaste oli 6,9 prosenttia, mutta työt- 
tömyys alkoi kasvaa vuonna 2009 ja nousi ennen vuosikymmenen vaihdetta 8,2 
prosenttiin, kunnes se taittui vuonna 2011 kääntyäkseen jälleen kasvuun vuonna 
2013. Korkeimmillaan työttömyysaste oli 9,4 prosenttia vuonna 2015, minkä jälkeen 
pitkään jatkunut taantuma päättyi ja työllisyys alkoi kohentua (koronapandemiaan 
saakka). 

Finanssikriisistä aiheutunut kansainvälinen taloudellinen taantuma supisti Suo- 
men vientiä 30 prosenttia vuosien 2008 ja 2009 välillä. Talouskriisin vaikutus oli 
voimakkaampi Suomessa kuin monessa muussa OECD-maassa, ja vientivetoinen 
teollisuus oli kriisin kovimpia kärsijöitä. (Hetemäki 2010, 15-16; Maliranta ym. 
2011, 4.) Tässä suhteessa 1990-luvun lama ja finanssikriisi muistuttivat toisiaan. 
Teollisuuden arvonlisäys putosi 1990-luvun lamassa eniten metalliteollisuudessa, 
ja vuoden 2008 kriisissä lisäksi sähkö- ja elektroniikkateollisuudessa ja metsäteol- 
lisuudessa. 2010-luvulla teollisuuden arvonlisäys on kemianalaa lukuun ottamatta 
jäänyt selvästi finanssikriisiä edeltävän tason alapuolelle. (Kuvio 2.2.) Arvonlisäyk- 
sellä (brutto) tarkoitetaan tuotantoon osallistuvan yksikön synnyttämää arvoa, joka 

lasketaan markkinatuotannossa, kuten teollisuudessa, vähentämällä yksikön tuo- 
toksesta tuotannossa käytetyt välituotteet eli tavarat ja palvelut. 

Suomen ulkomaankaupan tilastojen valossa viennin osuudet ovat kehittyneet 
eri suuntiin eri toimialoilla ajanjaksolla 2000-2015. Metalliteollisuuden tuotteiden 
(pl. sähkö- ja elektroniikkateollisuuden tuotteet ja kone- ja kulkuneuvoteollisuu- 
den tuotteet) osuus on kasvanut hiljalleen finanssikriisin aiheuttamaa notkahdusta 
lukuun ottamatta. Vuonna 2000 metallituotteiden viennin osuus oli alle 10 pro- 
senttia ja vuoteen 2015 mennessä noin 15 prosenttia. Metsäteollisuuden tuotteiden 
osuus laski vuodesta 2000 (noin 26 prosentin osuus) vuoteen 2008 (noin 17 prosen- 
tin osuus), jonka jälkeen osuus on noussut runsaaseen 20 prosenttiin. Kemianteol- 
lisuuden tuotteiden osuus viennistä on kasvanut vuoden 2000 noin 10 prosentin 
osuudesta aina vuoteen 2013, jolloin saavutettiin 25 prosentin osuus. Vuoteen 2015 
mennessä osuus oli laskenut hieman alle 20 prosenttiin. (Tulli 2016.) 


Kuvio 2.2. Teollisuuden arvonlisäys 1990-2018 
(Liikenne- ja viestintäministeriö 2019). Lähde: Tilastokeskus 

Metalli- ja konepajateollisuutta tai metsäteollisuutta enemmän vienti supistui fi- 
nanssikriisin aikaan sähkö- ja elektroniikkateollisuudessa. Yhdeksi syyksi viennin 
supistumiseen on esitetty matkapuhelinten viennin supistumista, sillä niiden vienti 
oli vuonna 2009 rahassa mitattuna puolet vuoden 2008 tasosta. Etenkin sähkötek- 
nisessä teollisuudessa, joka tarkoittaa etenkin matkaviestintäteknologiaa, tuotanto 
supistui viennin putoamisen myötä. (Maliranta ym. 2011, 4-6.) Myös vuosina 2011- 
2015 teollisuustuotanto supistui (Hoffman 2019, 150). Vaikka finanssikriisi vaikutti 
negatiivisesti monen teollisuusalan vientiin ja tuotantoon, oli kehitys toisen suun- 
taista kemianteollisuudessa. Kemianteollisuuden toimialalla vienti, tuotanto ja tuot- 
tavuus lisääntyivät pitkälti kemikaalien kysynnän kasvun ja Nesteen vaikutuksesta 
(Maliranta ym. 2011, 12). 

Taloussuhdanteiden vaihtelun lisäksi globaalin kilpailun kiristyminen on muut- 
tanut merkittävästi suomalaisen teollisuuden toimintaympäristöä. Haastattelujem- 
me perusteella esimerkiksi sähkötuotteiden valmistuksessa ja kokoonpanossa tuo- 
tantoa on siirretty pysyvämmin ulkomaille: 


Jotkut työt loppuu Suomesta. Esimerkiksi työt, joissa vaaditaan paljon, 
paljon käsityötä, jotka on tämmöstä bulkkia, esimerkiksi johdinsarjojen 
tekeminen. Suomessa on paljon yrityksiä, jotka tekee erilaisiin koneisiin, 
laitteisiin, autoihin, laivoihin mitä tahansa johdinsarjoja, joitten kautta se 
kone toimii, auto kulkee tai laiva (...) mitä on suomalaisia yrityksiä niin 
nehän työllistää varmaan 95 % ulkomailla. (Teollisuusliitto, työntekijät.) 


Jussi Heikkilän ryhmän (2017) vuonna 2015 tekemän Suomea, Ruotsia ja Tanskaa 
koskevan yritystutkimuksen perusteella tuotantoa siirrettiin aktiivisesti ulkomaille 
(offshoring) valmistusteollisuudessa 2010-luvulla. Samanaikaisesti tehtiin kuiten- 
kin myös merkittävä määrä takaisinsiirtoja (backshoring), ja joka kymmenennessä 
vastaajayrityksessä tehtiin molempia. Tanskassa 27 prosenttia vastaajayrityksistä oli 
siirtänyt tuotantoaan ulkomaille edellisvuosina, kun Suomessa vastaava osuus oli 
21 prosenttia. Takaisin kotimaahan tuotantoa siirtäneiden yritysten osuus oli puo- 
lestaan suurin Ruotsissa: 27 prosenttia. Aktiivisimpia kussakin maassa olivat suu- 
rimmat yritykset. 

Toisaalta yritykset, jotka olivat jo levittäytyneet useisiin maihin, eivät enää ko- 
keneet tarvetta uusiin tuotannon siirtoihin. Teollisuustoimialoista sähkölaitteiden 

valmistuksen piirissä tuotannon siirtely oli yleisintä (61 % yrityksistä) ja harvinai- 
sinta puunjalostus- (13 %) ja paperiteollisuudessa (37 %). Sähkölaitteiden valmistuk- 
sen lisäksi tuotannon takaisin siirtäminen oli yleisintä perusmetalliteollisuudes- 
sa (16 %) ja kemianteollisuudessa (15 %). Suomi oli selvästi maltillisin tuotannon 
siirtäjä 2010-luvulla, mutta syyt olivat samat kuin vertailumaissa: ennen kaikkea 
tuotantokustannuksissa säästäminen sekä toisaalta maakohtaisten kaupan esteiden 
madaltaminen. Takaisin siirtämiseen oli sen sijaan useita erilaisia syitä kuten työn 
laatu, osaamisen saatavuus, nopeampi tuotantoaika, teknologia ja tuotekehityksen 
läheisyys. (Heikkilä ym. 2017.) 

Suomessa on yhä käynnissä rakennemuutos, jossa tehdasteollisuudesta siirry- 
tään kohti palveluita ja palveluvientiä. Palvelujen viennin osuus Suomen kokonais- 
viennistä on kaksinkertaistunut tällä vuosituhannella. Kun vielä vuosituhannen 
alussa palvelujen viennin arvon osuus Suomen kokonaisviennistä oli 15 prosenttia ja 
tavaroiden 85 prosenttia, nousi palveluiden osuus kokonaisviennistä yli 30 prosentin 
vuonna 2015. Tämän jälkeen osuudet ovat pysyneet lähes samoina. (Lehtinen 2019.) 
Matti Pohjola kiteyttää muutoksen seuraavasti: 


Kansantaloudessamme onkin käynnissä samanlainen rakennemuutos 
tehdasteollisuudesta palveluihin kuin minkä monet teolliset maat ovat ko- 
keneet jo aiemmin. Suomi eroaa muista maista siinä, että elektroniikka- 
teollisuuden — eli käytännössä matkapuhelimien valmistuksen - pitkään 
jatkuneen menestyksen myötä rakennemuutos ensin viivästyi ja tuli sit- 
ten yhtäkkiä Nokian menetettyä puhelimien markkinansa. (Pohjola 2017, 
467.) 


Vaikka Haapalan (2006, 109) mukaan ”milloinkaan teollisuus ei ole ollut (Suomen) 
suurin elinkeino tuotannon arvolla tai työllisyydellä mitattuna”, sillä on kiistatta 
ollut suuri yhteiskunnallinen merkitys. Haapalan (emt., 112-113) sanoin käsitteellä 
teollinen yhteiskunta voidaan tarkoittaa ”palkkatyön ja teknologisen modernisaa- 
tion” muovaamaa, 1900-luvulla syntynyttä yhteiskuntatyyppiä. Vaikka eri näkökul- 
mista laadittujen tilastojen luvuista voidaan löytää erilaisia kehityskulkuja, ei ole 
perusteita puhua teollisen yhteiskunnan lopusta. Teollisuuden luonne on kuitenkin 
muuttunut. Tehtaiden savupiiput ovat monin paikoin kadonneet perinteisten länsi- 

maisten teollisuusmaiden kaupunkikuvasta, mutta teollisen alihankinnan ja palve- 
luviennin merkitys on kasvanut. 


Teollisuustoimialat ja henkilöstö FOLK- 
aineiston valossa 1980-2010-luvuilla 


Seuraavassa erittelemme kolmen keskeisen vientiteollisuuden alan, teknologiateol- 
lisuuden, metsäteollisuuden ja kemianteollisuuden henkilöstörakennetta FOLK-re- 
kisteriaineistolla. Toimialakuvauksissa hyödynnämme myös asiantuntijahaastat- 
teluja (ks. aineistoliite). Teknologia-, metsä- ja kemianteollisuus on seuraavassa 
määritelty Tilastokeskuksen toimialaluokituksen (TOL 2008) luokkien perusteella 
(ks. Tilastokeskus 2008). Toimialaluokituksen vuotta 2008 aikaisempien versioiden 
mahdollisesti erilaiset toimialaluokat on huomioitu, kun luokitusta on muodostettu 
tutkimusaineistoa varten (ks. aineistoliite). 

Kuviossa 2.3. esitämme teknologia-, metsä- ja kemianteollisuuden toimialoilla 
kunkin tilastointivuoden lopussa työskennelleiden henkilöiden määrät?. Työnte- 
kijämäärällä mitattuna teknologiateollisuus on aloista suurin koko tarkasteluajan- 
jakson (1988-2015), vaikka sen työntekijöiden määrät vaihtelevatkin jaksolla eni- 
ten. Teknologiateollisuuden henkilöstön määrässä on ollut notkahdus 1990-luvun 
alkuvuosina, ja työntekijämäärä on kääntynyt laskuun vuosien 2007 ja 2008 aikana. 
Vuoden 1988 lopussa toimialalla työskenteli 183 009 henkilöä ja vuoden 2015 lopus- 
sa 137 750 henkilöä. 

Metsäteollisuus on toimialoista toiseksi suurin henkilöstömäärällä mitattuna, ja 
toimialalla työskentelevien määrä on laskenut huomattavasti vuodesta 1988 vuoteen 
2015. Vuoden 1988 lopussa metsäteollisuudessa työskenteli 80 681 henkilöä ja vuo- 
den 2015 lopussa 34 161 henkilöä. Kemianteollisuudessa työskentelevien määrä on 
puolestaan laskenut muutamilla tuhansilla henkilöillä vuodesta 1988 vuoteen 2015. 
Kemianteollisuuden toimialalla työskenteli vuoden 1988 lopussa 37 398 henkilöä ja 
vuoden 2015 lopussa 29 373 henkilöä. 


* FOLK-aineistossa työsuhteen olemassaolo on päätelty vuoden viimeisenä päivänä voimassa olleen 


työsuhteen mukaan. 

Kuvio 2.3. Vuoden lopussa toimialalla työsuhteessa olleen henkilöstön 
määrä teknologia-, metsä- ja kemianteollisuudessa 1988—2015. 
Aineisto: FOLK, Tilastokeskus. 

Toimialat työllistävät myös epäsuorasti. Metsäteollisuuden toimialakatsauksen 
(2017, 6) mukaan vuonna 2014 metsäteollisuudessa? työskenteli 42 200 henkilöä, 
mutta kun huomioidaan myös epäsuorat työllisyysvaikutukset, nousee luku 107 200 
henkilöön. Kemianteollisuus ry:n kesällä 2019 julkaisemassa talouskatsauksessa 
alan arvioidaan työllistävän 100 000 henkilöä, kun huomioidaan sekä suora että 
välillinen vaikutus (Kemianteollisuuden toimialaraportti 2019, 3). Teknologiateolli- 
suudessa esimerkiksi koneiden ja laitteiden valmistuksen alalla yritykset työllistävät 
välillisesti merkittävissä määrin. Suuret alan yritykset työllistävät muun muassa ali- 
hankintaverkostojensa kautta. (Teollisuusliitto 2018, 18.) 

Toimialojen vaihtelevat henkilöstöluvut heijastelevat myös työvoiman käyttö- 
tapojen muutoksia kuten palvelu-ulkoistuksia. Kemianteollisuuden asiantuntija tuo 
haastattelussa esille kunnossapitotöiden ulkoistukset, joiden henkilöstöt eivät enää 


* Metsäteollisuuden toimialakatsauksen tiedot ja tässä esitetyt FOLK-luvut eivät ole toimialojen 


luokituserojen vuoksi täysin vertailukelpoisia. 

näy kemian toimialan yritystasolla tilastoiduissa henkilöstömäärissä. Työvoiman 
käyttötavat ovat muuttuneet myös muilla toimialoilla. Samalla työpaikalla voi työs- 
kennellä yrityksen omalla palkkalistalla olevien työntekijöiden lisäksi vuokratyön- 
tekijöitä, alihankkijayritysten työntekijöitä ja itsensätyöllistäjiä, kuten teknologia- 
teollisuuden tilanteesta kirjoittava Anu-Hanna Anttila (2018) toimialan tilannetta 
kuvailee. Alihankintana teetettävän työn onkin arvioitu näkyvän 2000-luvulla it- 
sensätyöllistäjien kasvaneena määränä (Pärnänen & Sutela 2014, 123). Myös toimi- 
henkilötehtäviä kuten taloushallintoa ostettaneen ulkoa joissakin yrityksissä. 


Teknologiateollisuus 


Seuraavassa tarkastelemme erityisesti teknologia-alaa. Teknologiateollisuus sisältää 
perinteisten metallialojen — kuten metallien jalostuksen sekä koneiden ja laitteiden 
valmistuksen - lisäksi sähkö- ja elektroniikkateollisuuden. Teknologiateollisuus on 
tarkastelemistamme toimialoista ehkäpä laajin sillä se kattaa yhtäältä perinteistä 
konepajateollisuutta ja toisaalta digitalisaatiota ja tekoälyä suunnittelevaa uutta pal- 
velutaloutta. 

Haastattelemistamme asiantuntujoista Teollisuusliiton edustaja korosti, että me- 
tallialaa kutsutaan nykyään teknologia-alaksi. Teknologiateollisuuden asiantuntija 
kuvasi puolestaan sitä, kuinka ajan myötä toimialojen yhteistyö on lisääntynyt ja se 
näkyy myös työmarkkinajärjestökentällä. Useita keskeisiä vientialoja edustaa työn- 
antajapuolella Teknologiateollisuus ry, joka kokoaa niin perinteisiä metalliteollisuu- 
den aloja kuin sähkö- ja elektroniikkateollisuuden, tietotekniikan ja konsultoinnin 
aloja. Useissa tilastoissa ja tutkimuskirjallisuudessa käytetään kuitenkin nimitystä 
metalliteollisuus. Siihen joko sisällytetään myös 1900-luvun jälkipuoliskolla tär- 
keään rooliin noussut sähkö- ja elektroniikkateollisuuden ala tai sitten sähkö- ja 
elektroniikkateollisuutta käsitellään metalliteollisuuden rinnalla omana toimiala- 
naan. 

Tässä määrittelemme teknologiateollisuuden toimialan seitsemän Tilastokes- 
kuksen toimialaluokituksen luokan perusteella, jotka olemme yhdistäneet seuraa- 
vassa viideksi luokaksi: 

e metallien jalostus 

e metallituotteiden valmistus (pl. koneet ja laitteet) 
e muiden koneiden ja laitteiden valmistus 

e elektroniikka- ja sähkötuotteiden valmistus 

e kulkuneuvojen valmistus. 


Kuviossa 2.4 kuvaamme teknologiateollisuuden toimialalla työskentelevän henki- 
löstön määriä vuosina 1988-2015 yhteensä sekä alaryhmittäin. Työntekijämäärät 
vastaavat kunkin tarkasteluvuoden lopun tietoa. Vuodesta 1988 vuoteen 2015 tek- 
nologiateollisuuden työntekijämäärä on vaihdellut ajankohdasta riippuen. Koko 
ajanjaksolla suurin työntekijämäärä ajoittuu aikaan juuri ennen vuoden 2008 lo- 
pulla Suomeen rantautunutta finanssikriisiä. 2010-luvulla työntekijämäärä on ol- 
lut laskusuunnassa. Vuonna 2015 toimialalla työskenteli noin 137 750 työntekijää. 
Työntekijämäärällä mitattuna toimialaryhmät ovat suuruusjärjestyksessä elekt- 
roniikka- ja sähkötuotteiden valmistus, muiden koneiden ja laitteiden valmistus, 
metallituotteiden valmistus, kulkuneuvojen valmistus ja metallien jalostus. 

Taulukkoon 2.1. olemme koonneet teknologiateollisuuden henkilöstörakenteen 
iän, sukupuolen ja koulutuksen mukaan vuosilta 1988, 1995, 2000, 2005, 2010 ja 
2015. Ajanjaksolla 1988-2015 henkilöstön keski-ikä on noussut yli viidellä vuodella 
42,5 vuoteen, koko väestön ikärakenteen muutosta heijastaen. Teknologiateollisuu- 
den toimiala on miesenemmistöinen, ja naisten osuus on laskenut vuodesta 1988 
(22 %) vuoteen 2000 (19 %). Teollisuuden alalla miehiä on aina ollut naisia enem- 
män, joskin joillakin toimialoilla, kuten kulutustavarateollisuudessa, naisia on ollut 
2000-luvulla noin puolet (Keinänen 2009, 49). 

Kun tarkastelemme eriasteisten tutkintojen suorittaneiden osuuksia, havaitsem- 
me, että ajan myötä henkilöstön koulutustaso on noussut, kuten työikäisen väes- 
tön koulutustaso yleensäkin viime vuosikymmeninä (Kalenius 2014). Korkeintaan 
perusasteen suorittaneita oli vuonna 1988 noin kolmannes toimialan henkilöstöstä, 
mutta vuoteen 2015 mennessä vain 11 prosenttia. Kaikkina vuosina keskiasteen tut- 
kinnon suorittaneita oli noin puolet henkilöstöstä. Erikoisammattitutkinnon* suo- 


+ Erikoisammattitutkinto on näyttötutkintona suoritettava tutkinto, jolla ”osoitetaan alan vaati- 
vimpien työtehtävien hallinta” (Tilastokeskus 2019e). Tietoa erikoisammattitutkintojen suorittami- 
sesta ei ole saatavilla vuosilta 1988 ja 1995, koska näyttötutkintojärjestelmä tuli osaksi ammatillista 

Kuvio 2.4. Teknologiateollisuuden henkilöstömäärä 1988-2015. 
Aineisto: FOLK, Tilastokeskus. 

rittaneita oli vuonna 2000 0,04 prosenttia ja vuonna 2015 noin prosentti henkilös- 
töstä?. Kyseessä on ajanjaksolla luotu uusi tutkinto, jota erittelemme tämän teoksen 
luvussa 7. Korkeakoulutettujen osuudet ovat kasvaneet selkeimmin. Alimman tai 
alemman korkeakoulututkinnon oli vuonna 2015 suorittanut 26 prosenttia henki- 
löstöstä ja ylemmän korkeakoulututkinnon 13 prosenttia henkilöstöstä, kun vielä 
vuonna 1988 vastaavat osuudet olivat 17 prosenttia ja 3 prosenttia. Tutkijakoulutet- 
tuja oli vuonna 2015 alle prosentti henkilöstöstä. Asiantuntijahaastatteluissa kuvail- 
tiin myös henkilöstön koulutusalojen monimuotoistuneen seuraavasti: 


Meillä on kuitenkin pikkuhiljaa koko aika kasvanut myös tämä muulla 
koulutustaustalla rekrytoitavien osuus. Silloin puhutaan kaupallisesta 


koulutusta vasta vuoden 1994 ammattitutkintolain (306/1994) myötä (ks. Opetusministeriö 2002, 
6-7). 

* Opetushallinnon koulutusasteluokituksessa ammatti- ja erikoisammattitutkinnot ovat toisen 
asteen tutkintoja. Tilastokeskuksen luokituksessa ne ovat keskiasteen tutkintoja. Kansainvälisessä 
luokituksessa (International Standard Classification of Education, ISCED) ammattitutkinnot sijoit- 
tuvat tasolle 3 Upper secondary education ja erikoisammattitutkinnot tasolle 4 Post-secondary non- 
tertiary education.” (Opetusministeriö 2005, 14.) 

neksen luonteen muuttumisesta ja tietyllä tavalla juuri tästä asiakasnäkö- 
kulmasta ja siitä, mitä lopulta se ihminen, kuluttaja, joka siellä kuitenkin 
kaikkien näitten vaiheitten jälkeen lopulta on niin mikä se lisäarvo on. 
(Teknologiateollisuus, työnantajat.) 


Teknologiateollisuus ry:n jäsenyritysten tuotanto kattaa teknologiaviennistä valta- 
osan. Yritysrakenteessa korostuvat pienet ja keskisuuret yritykset (pk-yritykset) 
kansainvälisestikin poikkeuksellisesti. Tämä on lisännyt toimialan ketteryyttä 
myös voimakkaissa suhdannevaihteluissa. Lähivuosina odotetaan hienoista henki- 
löstömäärän kasvua: 


Itse asiassa kaikki näistä meidän viidestä päätoimialasta arvioi myös, että 
se rekrytointitarve ei ole pelkästään eläköitymisestä johtuvaa, vaan myös 
heidän henkilöstömääränsä Suomessa kasvaisi. Se painottuu erityisesti 
pk-yrityksiin, mikä viestii siitä, että meidän pk-yritykset on kuitenkin op- 
timistisia. (Teknologiateollisuus, työnantajat.) 


Alan luonteeseen kuuluu, että osaamisella on yhä suurempi merkitys ja se näkyy ti- 
lastollisestikin. Tulevaisuuden osaajista yhä suuremmalta osalta edellytetään vähin- 
tään korkeakoulututkintoa, jolloin liiketoimintamallien muutos ja osaamisen nousu 
kulkevat käsi kädessä. Edessä on varsin suuri muutos niin henkilöstörakenteessa 
kuin liiketoiminnan logiikassakin, kun siirrytään massatuotannosta asiakaslähtöi- 
syyteen: 


Näistä (tulevaisuudessa tarvittavista) 53 ooo:sta (työntekijästä) se yritysten 
arvio oli, että 60 prosenttia rekrytointitarpeesta olisi korkeakoulututkin- 
non suorittaneita. 40 prosenttia ammattiosaajia. Tähän saakkahan olem- 
me aina sanoneet et suurin piirtein 50-50. (...) ja sitten se toinen pitkä- 
aikainen trendi joka näkyy, jos katsoo koko teknologiateollisuutta, on että 
jos katsoo näiden osuutta, jolla ei ole peruskoulun tai lukion yleissivistä- 
vän koulutuksen jälkeistä tutkintoa niin sen osuushan on koko aika pie- 
nentynyt. (Teknologiateollisuus, työnantajat.) 


Metalliteollisuustyön sisällöllinen ja toiminnallinen muutos on ollut huomattava 
viime vuosikymmeninä. Suurten tuotantolaitosten ohella tuotantoprosessi on siir- 
tynyt alihankkijoille ja muille arvoketjun toimijoille: 

Taulukko 2.1. Teknologiateollisuuden henkilöstörakenne iän, sukupuolen ja korkeimman 
suoritetun tutkinnon mukaan vuosina 1988, 1995, 2000, 2005, 2010 ja 2015. 
Aineisto: FOLK, Tilastokeskus. 


1988 1995 2000 2005 2010 2015 
Metallien jalostus 
Ikä, ka. 38,9 41,2 41,5 42,5 43,0 43,2 
Naisten osuus (%) 18,6 16,2 15,9 15,9 16,1 15,8 
Perusasteen tutkinto (%) 42,3 33,5 26,6 20,8 15,2 10,1 
Keskiasteen tutkinto (%) 40,1 46,7 51,8 55,5 56,6 59,9 
Erikoisammattitutkinto (%) 0,0 0,4 1,3 1,8 
Alin tai alempi kk (%) 13,8 15,9 16,7 16,9 18,7 19,3 
Ylempi kk (%) 3,5 3,6 4,4 5,8 17 8,3 
Tutkijakoulutus (%) 0,3 0,3 0,5 0,6 0,6 0,6 
Henkilöstön N 17015 | 15602 | 15828 | 15755 | 14477 | 11872 
Metallituotteiden valmistus (pl. koneet ja laitteet) 
Ikä, ka. 36,4 39,0 39,1 40,8 41,7 42,2 
Naisten osuus (%) 18,2 14,9 15,4 14,7 14,9 13,8 
Perusasteen tutkinto (%) 36,4 28,3 25,6 21,3 18,5 15,9 
Keskiasteen tutkinto (%) 50,4 53,4 57,1 59,7 60,2 61,0 
Erikoisammattitutkinto (%) 0,0 0,1 0,2 0,6 1,0 
Alin tai alempi kk (%) 12,3 16,3 15,5 16,3 17,3 17,8 
Ylempi kk (%) 0,9 1,9 1,8 24 3,3 4,2 
Tutkijakoulutus (%) 0,0 0,1 0,0 0,1 0,1 0,1 
Henkilöstön N 36813 | 32191 | 42797 | 43005 | 39324 | 35430 
Muiden koneiden ja laitteiden valmistus 
Ikä, ka. 36,9 39,6 40,3 41,9 41,9 42,5 
Naisten osuus (%) 16,2 14,2 13,9 14,2 17,4 17,6 
Perusasteen tutkinto (%) 26,7 19,8 16,9 13,4 10,2 7,8 
Keskiasteen tutkinto (%) 49,1 52,2 53,1 52,6 46,0 43,8 
Erikoisammattitutkinto (%) 0,1 0,4 0,7 1,0 
Alin tai alempi kk (%) 20,1 23,2 24,4 26,4 30,4 31,3 
Ylempi kk (%) EN 4,6 5,4 7,0 12,2 15,5 
Tutkijakoulutus (%) 0,1 0,2 0,2 0,2 0,5 0,6 
Henkilöstön N 50182 | 52192 |56543 | 57707 | 43131 | 40388 

1988 1995 2000 2005 2010 2015 
Elektroniikka- ja sähkötuotteiden valmistus 
Ika, ka. 35,8 35,5 35,8 38,5 40,4 42,6 
Naisten osuus (%) 40,3 38,7 36,2 33,1 31,3 27,2 
Perusasteen tutkinto (%) 33,7 22,2 16,6 13,0 11,2 8,7 
Keskiasteen tutkinto (%) 39,4 42,2 41,2 36,1 32,0 33,7 
Erikoisammattitutkinto (%) 0,0 0,2 0,4 0,7 
Alin tai alempi kk (%) 20,5 26,1 28,8 31,5 31,9 31,9 
Ylempi kk (%) 5,9 9,0 12,6 17,9 22,9 23,1 
Tutkijakoulutus (%) 0,4 0,5 0,8 1,3 1,6 1,8 
Henkilöstön N 43655 |50685 | 70170 | 65068 | 48755 | 36707 
Kulkuneuvojen valmistus 
Ikä, ka. 37,7 39,9 40,9 42,1 42,7 42,3 
Naisten osuus (%) 15,6 11,5 11,4 11,6 14,1 14,1 
Perusasteen tutkinto (%) 34,2 24,2 21,8 18,6 15,1 11,8 
Keskiasteen tutkinto (%) 51,0 59,1 61,2 62,6 58,1 59,1 
Erikoisammattitutkinto (%) 0,0 0,2 0,8 1,4 
Alin tai alempi kk (%) 12,7 14,8 14,8 15,9 21,0 21,1 
Ylempi kk (%) 2,0 1,9 EN 2,5 5,0 6,3 
Tutkijakoulutus (%) 0,0 0,1 0,1 0,1 0,2 0,2 
Henkilöstön N 35344 | 22190 | 22755 | 20361 | 13553 | 13353 
Koko teknologiateollisuuden toimiala yhteensä 
Ika, ka. 36,9 38,5 38,7 40,6 41,6 42,5 
Naisten osuus (%) 22,5 21,3 21,6 20,2 20,6 18,7 
Perusasteen tutkinto (%) 33,2 23,9 19,9 16,1 13,4 10,7 
Keskiasteen tutkinto (%) 46,6 49,9 50,7 50,1 47,2 48,4 
Erikoisammattitutkinto (%) 0,0 0,0 0,3 0,7 1,0 
Alin tai alempi kk (%) 16,6 21,0 22,4 241 25,8 26,0 
Ylempi kk (%) 3,4 5,0 6,6 9,0 12,3 13,1 
Tutkijakoulutus (%) 0,2 0,3 0,4 0,6 0,7 0,8 
Henkilöstön N 183009 (172860 1208093 1201896 [159240 137750 

Jos puhutaan koneista ja laitteista ja erityisesti (...) metallien jalostuksesta, 
niin se on näillä tietyillä toimialoilla se valmistus sillä lailla tietysti muut- 
tunut, että jos ennen vielä minunkin nuoruudessani kun menit tehtaaseen 
niin siellä tehtiin koko se härpäke, kone tai laite (...) kokonaisuudessaan 
siinä samassa tehtaassa, nythän se tapahtuu verkostossa. (Teknologiateol- 
lisuus, työnantajat.) 


Metalliteollisuuden merkitys Suomelle on ollut suuri muutenkin kuin henkilöstö- 
määrällä mitattuna. 1900-luvun puolivälissä toimiala vastasi merkittävästä osasta 
sotakorvauksia. Myönteisenä seurauksena sotakorvauksista oli, että ala kehittyi no- 
peasti ja toimijoiden kokemus viennistä karttui, kun samaan aikaan metallituottei- 
den vientimarkkinat avautuivat sodanjälkeisessä Euroopassa. (Nykänen 2017, 165- 
167, 174, 184.) Metalliteollisuutta onkin metsäteollisuuden ohella kutsuttu 1970- ja 
1980-luvuilla Suomen teollisuuden tukijalaksi ja toimialan merkitys on kasvanut 
vielä sen jälkeen. Suomen teollisuuden taloushistoriaa tutkineen Kai Hoffmanin 
mukaan ”metalliteollisuus on käytännössä teollisuuden ainoa päätoimiala, joka 
1980-luvun puolivälin jälkeen on olennaisesti kasvanut, ja se on myös merkittävästi 
kasvattanut osuuttaan teollisuuden jalostusarvosta? (Hoffman 2019, 157). Erityisesti 
koneteollisuus on teollisen tuotannon ydinalana merkittävä vientiala. Koneteolli- 
suudella on yhteyksiä eri teollisuuden alojen klustereihin, kuten metsä-, energia- ja 
kaivosklustereihin, joista erityisesti metsäsektorin merkitys on suuri. (Eloranta ym. 
2010, 40.) 

Teknologiateollisuuden toimiala kasvoi viimeisten vuosikymmenten aikana 
erityisesti elektroniikkateollisuuden ja Nokian menestyksen vetämänä. Kuitenkin 
myös perinteisemmät metalliteollisuuden alat, kuten metallituote- ja koneteollisuus, 
ovat kasvaneet. Tilastokeskuksen tilastojen perusteella ala kasvoi teollisuuden jalos- 
tusarvolla mitattuna vuodesta 1988 vuoteen 2008 33 prosentista lähes 60 prosent- 
tiin, joskin kasvu taittui ja vuonna 2010 osuus oli 47 prosenttia. (Hoffman 2019, 
155, 166.) Tuotannolla mitaten metalliteollisuus on edelleen suurin tutkimuksemme 
kolmesta teollisuuden toimialasta. Vuonna 2017 metalliteollisuuden osuus Suomen 
teollisuustuotannosta oli 43 prosenttia (Tilastokeskus 2017). Matti Pohjolan (2017, 
467) arvion mukaan ”yli puolet tehdasteollisuuden bruttoarvonlisäyksestä syntyy 
vielä metalliteollisuudessa”. 

Metalliteollisuuden viimeaikaisiin kehityspiirteisiin kuuluu vientimarkkinoiden 
heilahtelu, teknologian ja automaation vauhdikas kehittyminen sekä asteittainen 
työnkuvien laaja-alaistuminen. Kaitilan ym. (2018, 13-15) mukaan 2000-luvun alus- 
sa Suomen viennin arvo kasvoi lähes Saksan tahdissa, kulki alamaissa 2011-2016 ja 
nousi jälleen vuonna 2017. Alan sisällä sähkökoneiden ja -laitteiden vienti elpyi no- 
peimmin jo vuonna 2013, ja se on jälleen kasvanut 2010-luvun loppua kohden kuten 
muukin metalliteollisuusvienti. (Kaitila ym. 2018, 13-15.) 

Automatisaatio ja robottien kehitys sisältää sekä mahdollisuuksia uuden työn 
luomiselle että vanhojen tehtävien muutokselle. Myös tehtävien vastuullisuus kas- 
vaa, sillä kyse on uuden teknologian käyttöönotosta ja hyödyntämisestä osana pe- 
rinteisempiä tuotantotapoja: 


Kaivosteollisuudessa tai metallinjalostusteollisuudessa (...) ihmiset ei enää 
juurikaan kaatele niitä sulia ja valvo niitä, vaan ne valvotaan automaatti- 
sesti ja se ihminen on siellä valvomossa ja kolme tai neljä ihmistä valvoo 
merkittävän määrän tuotantoa ja merkittävän määrän prosessia. Pitää tie- 
tenkin tuntea ne prosessit, pitää ymmärtää ne lainalaisuudet ja mitä siellä 
tehtaassa tapahtuu. Oli sitten kaivoksessa tai metallinjalostuksesta, niin 
iso osa sitä työtä on valvontatyötä ja sitten pitää ymmärtää siihen liittyvä 
ohjauslogiikka ja automatiikka, analytiikka. (Teknologiateollisuus, työn- 
antajat.) 


Tulevaisuudennäkymä teknologiateollisuudessa onkin, että automaation avulla 
nostetaan jälleen suomalaisen osaamisen ja asiantuntemuksen arvoa: 


Se työ joka jossakin vaiheessa siirrettiin halvan työvoiman maihin niin 
sitä tuodaan nyt takasin kun pystytään robotisoimaan tehtaita. Se on ihan 
alussa, ja saa nähdä, tuleeko siitä isompi virta. (Teknologiateollisuus, työn- 
antajat.) 


Näin teollisuuden automaatio ja robotisaatio luovat mahdollisuuksia palauttaa tuo- 
tantoa Suomeen, kun työn tuottavuus on mahdollista nostaa uudelle tasolle. 

Metsäteollisuus 


Metsäteollisuudella on oma erityinen paikkansa Suomen teollisuuden historiassa, 
ja toimialalla on ollut suuri vaikutus koko yhteiskuntaan. Verrattuna moniin mui- 
hin maihin Suomen metsäsektorin rooli on ollut poikkeuksellisen merkittävä. (Ker- 
kelä 2006, 75.) Suomen maapinta-alasta valtaosa on metsää, joten raaka-ainetta on 
ollut saatavilla toimialan tarpeisiin (Laine 2019, 131). Suomi on yhä 2000-luvulla 
riippuvainen metsistä ja niihin liittyvästä teollisuudesta. Metsäteollisuus ja metsä- 
varojen hyödyntäminen on tehnyt Suomesta kansainvälisemmän ja kiinteän osan 
maailmantaloutta. Metsät ja puu ovat olleet myös teknologisten menestystarinoiden 
taustalla. Sittemmin teknologia-alan saavutuksistaan tunnetun Nokian juuret olivat 
puunjalostustoiminnassa. (Kuisma 2008, 15—16.) 

Tässä teoksessa keskitymme metsäteollisuuteen, eikä metsätalouden ja puunkor- 
juun toimialaluokka eli puuston kasvatus, korjuu ja myynti ole mukana tarkasteluis- 
samme. Metsään sidoksissa olevista elinkeinoista puhuttaessa on tarpeen selventää 
käsitteistöä myös muilta osin. Yhdessä metsäteollisuuden ja metsätalouden koko- 
naisuutta kutsutaan metsäsektoriksi. 2000-luvulla metsäsektorin ohella käytetään 
usein käsitettä metsäklusteri, joka koostuu metsäsektorin lisäksi useista läheisistä 
toimialoista, kuten tutkimustoiminnasta, energia-alan toimijoista sekä kone- ja lai- 
teteollisuudesta. Laajasti käsitettynä metsäalaan voidaan lisäksi liittää matkailuun 
ja virkistystoimintaan liittyvät palvelut. (Laine 2019, 132-133.) Tässä kirjassa fokus 
on metsäteollisuuden henkilöstön työurissa. 

Metsäteollisuuden toimiala sisältää tutkimuksessamme kolme toimialaluokituk- 
seen (TOL 2008) perustuvaa alaluokkaa: 

e sahatavaran sekä puu- ja korkkituotteiden valmistus 

e massan, paperin, kartongin ja pahvin valmistus 

e paperi-, kartonki- ja pahvituotteiden valmistus. 


Kuviossa 2.5. on esitetty metsäteollisuuden toimialalla työskentelevän henkilöstön 
määrät vuosina 1988-2015 yhteensä sekä alaryhmittäin, jälleen kunkin FOLK-ai- 
neiston tarkasteluvuoden lopussa. Vuodesta 1988 vuoteen 2015 metsäteollisuuden 
työntekijämäärä on ollut laskusuunnassa. Vuonna 2015 toimialalla työskenteli noin 
34 ooo työntekijää. Metsäteollisuuden toimialaryhmistä työntekijämäärällä mitat- 

tuna suurin oli vuonna 2015 sahatavaran sekä puu- ja korkkituotteiden valmistus, 
toiseksi suurin massan, paperin, kartongin ja pahvin valmistus ja pienin paperi-, 
kartonki- ja pahvituotteiden valmistus. Näistä vain viimeisen ja samalla selvästi pie- 
nimmän alan henkilöstömäärä ei ole vähentynyt tarkastelujaksolla dramaattisesti. 

Metsäteollisuuden toimialojen henkilöstörakenteen olemme kuvanneet iän, su- 
kupuolen ja korkeimman suoritetun koulutuksen mukaan taulukossa 2.2. Henki- 
löstön keski-ikä on noussut vuodesta 1988 vuoteen 2015 kaikilla kolmella metsäteol- 
lisuuden toimialalla noin 5-6 ikävuodella. Vuonna 2015 sahatavaran sekä puu- ja 
korkkituotteiden valmistuksen ja olki- ja punontatuotteiden valmistuksen toimi- 
alalla työskentelevät olivat keskimäärin 43-vuotiaita, paperi-, kartonki- ja pahvi- 
tuotteiden valmistuksen toimialalla 44-vuotiaita ja massan, paperin, kartongin ja 
pahvin valmistuksen toimialalla 46-vuotiaita. Metsäteollisuuden toimiala on mies- 
enemmistöinen, ja naisten osuus on laskenut vuosien 1988 ja 2015 välillä 23 pro- 
sentista 19 prosenttiin. Metsäteollisuuden toimialoista naisia on suhteellisesti eniten 
läpi tarkasteluajanjakson henkilöstömäärältään pienimmällä eli paperi-, kartonki- 
ja pahvituotteiden valmistuksen toimialalla, jonka vuoden 1988 henkilöstöstä 35 
prosenttia ja vuoden 2015 työntekijöistä 29 prosenttia oli naisia. 


Kuvio 2.5. Metsäteollisuuden henkilöstö 1988-2015. 
Aineisto: FOLK, Tilastokeskus. 

Taulukko 2.2. Metsäteollisuuden toimialojen henkilöstörakenne iän, sukupuolen ja 
korkeimman suoritetun tutkinnon mukaan 1988, 1995, 2000, 2005, 2010 ja 2015. 
Aineisto: FOLK, Tilastokeskus. 


Metsäteollisuus 1988 1995 2000 2005 2010 2015 


Sahatavaran sekä puu- ja korkkituotteiden valmistus (pl. huonekalut); olki- ja punontatuot- 
teiden valmistus 


Ikä, ka. 37,2 39,2 39,5 41,2 42,3 43,1 
Naisten osuus (%) 20,7 20,2 20,1 18,3 17,8 16,0 
Perusasteen tutkinto (%) 49,5 39,0 32,8 26,9 21,6 17,6 
Keskiasteen tutkinto (%) 39,3 45,3 49,9 53,9 55,4 58,5 
Erikoisammattitutkinto (%) 0,1 0,4 0,7 1,2 
Alin tai alempi kk (%) 10,4 14,4 15,8 17,2 19,1 19,2 
Ylempi kk (%) 0,8 1,3 1,3 1,6 3,0 3,5 
Tutkijakoulutus (%) 0,0 0,0 0,0 0,0 0,1 0,1 
Henkilöstön N 39103 = 26923 29170 26938 22629 16951 
Massan, paperin, kartongin ja pahvin valmistus 
Ikä, ka. 39,9 41,8 42,8 44,0 44,8 45,9 
Naisten osuus (%) 23,1 22,8 23,3 22,9 21,5 19,8 
Perusasteen tutkinto (%) 44,4 33,1 25,5 19,1 11,8 17 
Keskiasteen tutkinto (%) 37,9 45,7 50,4 53,9 56,7 59,1 
Erikoisammattitutkinto (%) 0,1 0,3 0,6 0,9 
Alin tai alempi kk (%) 14,7 17,0 18,8 19,9 21,2 20,7 
Ylempi kk (%) 2,9 40 4,9 6,5 9,3 11,1 
Tutkijakoulutus (%) 0,1 0,2 0,3 0,3 0,3 0,5 
Henkilöstön N 35020 28329 30611 26683 17127 — 14325 

Metsäteollisuus 1988 1995 2000 2005 2010 2015 

Paperi-, kartonki- ja pahvituotteiden valmistus 
Ikä, ka. 38,8 40,3 40,6 41,9 42,2 43,7 
Naisten osuus (%) 35,4 32,8 31,1 30,2 29,9 29,1 
Perusasteen tutkinto (%) 49/1 41,0 34,4 27,2 21,1 16,7 
Keskiasteen tutkinto (%) 33,9 40,0 46,4 50,3 54,3 54,3 
Erikoisammattitutkinto (%) 0,1 0,2 0,4 0,9 
Alin tai alempi kk (%) 15,0 16,8 16,8 19,1 19,6 20,9 
Ylempi kk (%) 1,9 2,3 2,4 3,2 46 7,2 
Tutkijakoulutus (%) 0,0 0,0 0,1 0,1 0,0 0,0 
Henkilöstön N 6558 5375 5131 4244 3719 2885 

Koko metsäteollisuuden toimiala yhteensä 
Ika, ka. 38,5 40,5 411 42,5 43,3 44,3 
Naisten osuus (%) 22,9 22,5 22,5 21,3 20,3 18,7 
Perusasteen tutkinto (%) 47,3 36,4 29,5 23,3 17,7 13,4 
Keskiasteen tutkinto (%) 38,2 45,0 49,9 53,7 55,8 58,4 
Erikoisammattitutkinto (%) 0,1 0,3 0,7 1,1 
Alin tai alempi kk (%) 12,6 15,8 17,3 18,6 20,0 19,9 
Ylempi kk (%) 1,8 2,7 EN 4,0 5,6 7,0 
Tutkijakoulutus (%) 0,1 0,1 0,1 0,2 0,2 0,3 
Henkilöstön N 80681 60627 64912 57865 43475 34161 

Pasi Pyöriä, Esa Jokinen, Katri-Maria Järvinen & Liudmila Lipiäinen 


Haastattelemillamme työmarkkinajärjestöjen edustajilla oli selvä näkemys met- 
säteollisuuden automatisoitumisen ja teknologian läpäisevyyden mukanaan tuo- 
masta työnkuvien muutoksesta. Uudesta tietotekniikasta ja teollisesta automaatios- 
ta oli tullut erottamaton työprosessien osa: 


Siellä (jäsenyrityksissä) on hyvin monentyyppisiä tehtäviä, (...) fyysisiä 
tehtäviä, perustuotantoa ja perusteollisuutta monelta osin. Ja on huip- 
puasiantuntemusta vaativia tehtäviä. Mutta näihin kaikkiin tehtäviin 
liittyy nykypäivänä myöskin tietotekniikan käyttö. Esimerkiksi metsu- 
reillakin se töiden hallinta perustuu tämmöisiin mobiilijärjestelmiin. Äly- 
puhelimen kautta haetaan se, mille palstalle mennään töihin ja sitä kautta 
raportoidaan niistä tehtävien suorittamisesta. Ja myöskin tehdasympäris- 
tössä työ perustuu tietotekniikan käyttöön. (...) Ja laadun valvonnassa (...) 
automaatio on osittain poistanut sen ihmistyön sieltä työpaikoilta. On voi- 
tu keventää ja poistaa niitä käsityövaiheita. (Metsäteollisuus, työnantajat.) 


Koulutustaso on noussut myös metsäteollisuuden toimialalla. Vuosien 1988-2015 
lukujen perusteella yhä suurempi osuus henkilöstöstä on suorittanut perusastetta 
korkeamman tutkinnon ja näin ollen perusasteen tutkinnon suorittaneiden osuus 
on laskenut. Kun vielä vuonna 1988 korkeintaan perusasteen tutkinnon oli suorit- 
tanut lähes puolet, oli heitä vuonna 2000 vajaat 30 prosenttia ja vuonna 2015 enää 
13 prosenttia toimialan henkilöstöstä (hieman enemmän kuin teknologiateollisuu- 
dessa). 

Keskiasteen tutkinnon suorittaneiden osuus on kasvanut vajaasta 40 prosentista 
(v. 1988) 50 prosenttiin 2000-luvun alussa ja vuoteen 2015 mennessä lähes 60 pro- 
senttiin henkilöstöstä. Erikoisammattitutkinnon suorittaneiden osuus on kasvanut 
vähitellen tutkintojen luomisen jälkeen vuosina 2000-2015 kaikilla metsäteollisuu- 
den aloilla. Vuonna 2015 erikoisammattitutkinnon oli suorittanut noin prosentti 
metsäteollisuuden koko henkilöstöstä. Vuonna 2015 alimman tai alemman korkea- 
koulututkinnon oli suorittanut viidennes ja ylemmän korkeakoulututkinnon vain 
seitsemän prosenttia henkilöstöstä. Tutkijakoulutuksen suorittaneita oli reilusti 
alle prosentti henkilöstöstä, mutta joko lisensiaatin tai tohtorin tutkinnon suorit- 
taneiden osuus oli kuitenkin kasvanut vuodesta 1988 vuoteen 2015. Koulutuksen 
perusteella selvimmin muista metsäteollisuuden toimialoista erosi massan, paperin, 
kartongin ja pahvin valmistuksen ala. Siellä työskentelevistä perustutkinnon suo- 

rittaneiden osuus oli pienin, vain noin kahdeksan prosenttia. Vastaavasti vähintään 
ylemmän korkeakoulututkinnon oli suorittanut 11 prosenttia henkilöstöstä. 

Haastattelemiemme asiantuntijoiden mukaan koulutustason nousun katsottiin 
liittyvän paitsi pätevyysvaatimuksien lisääntymiseen esimerkiksi sähkötöissä, myös 
siihen, että ammatilliset tutkinnot eivät riittävästi valmista yritysten erityisiin työ- 
ympäristöihin: 


Varmaan enemmän aikaisemmin oli näitä, jotka tuli töihin ja sitten sen 
työssäoppimisen myötä siirtyivät vaikka työnjohtajatehtävään ilman 
mitään (...) koulutusta. Mutta ei varmasti tänä päivänä enää. (...) Myös- 
kin perustuotannossa työskenteleviltä vaaditaan enemmän kunnossapi- 
to-osaamista. Pitää pystyä tekemään ainakin käyttöä tukevia kunnossapi- 
totoimenpiteitä. Ja se vaatii koulutusta ja osaamista. On lisääntynyt se, että 
pitää olla ammattitutkinto. Mutta sitten on vähän vaikeuksia ollut meillä 
saada tämän kyseisen alan ammattikoulutuksessa olleita. Ne yritykset on 
itse oppisopimuksella tehnyt näitä lisäkoulutuksia. (...) Siinä pystytään 
myös tuomaan niitä yrityksen omia painotuksia, mitkä on heille aina tär- 
keitä ja mitkä on juuri siihen ajanhetkeen sopivia. (Metsäteollisuus, työn- 
antajat.) 


Ammattinimikkeisiin perustuva henkilöstön ryhmittely on jäänyt toimialalla histo- 
riaan. Osana alan uudistumista osaamisen kehittämiseen kannustetaan myös hen- 
kilökohtaisin perustein: 


Nykyään palkkaus perustuu tehtävän vaativuuteen ja henkilökohtaiseen 
osaamiseen, ja näissä yrityskohtaisissa palkkausjärjestelmissä moniosaa- 
minen ja osaamisen kehittyminen on elementtejä, mitkä vaikuttaa siihen 
henkilön palkkaan. (Metsäteollisuus, työnantajat.) 


Mitä näiden muutosten taustoihin tulee, vuosikymmenet 2000-luvun alun molem- 
min puolin olivat maailmantalouden mutta myös -politiikan myllerryksen vuosia, 
joilla on ollut suoria vaikutuksia metsäteollisuudelle (Kuisma 2008, 15). Suhdanne- 
muutokset ovat kuitenkin koskettaneet metsäteollisuutta hieman eri tahdissa kuin 
muita vientialoja. Tuotantomäärillä mitattuna metsäteollisuuden toimiala kasvoi 
2000-luvun alkuun saakka, minkä jälkeen tuotantokapasiteettia alettiin vähentää. 

Vuonna 2006 alas ajettu UPM:n Voikkaan paperitehdas oli ensimmäinen suuri, 
muttei suinkaan viimeiseksi jäänyt uhri uuden vuosituhannen myllerryksessä. Esi- 
merkiksi UPM:n Kajaanin paperitehdas lakkautettiin vuonna 2008. Kajaanin yk- 
sikkö oli tuolloin suurin Suomessa suljetuista paperitehtaista ja toimiessaan eräs 
Euroopan suurimmista sanomalehtipaperitehtaista. Niinpä puu- ja paperiteollisuu- 
den osuus Suomen bruttokansantuotteesta laski 2000-luvulla alle viiteen prosenttiin 
aikana, jolloin elektroniikkateollisuus ja vientimarkkinat muilta osin kukoistivat. 
(Laine 2019, 131, 149.) Toimintoja rationalisoitiin myös muutoin: 


Ehkä just 2000-luvulla tultaessa alkaa näkymään, että työnantaja karsii 
vähiten tarpeellisimpia työtehtäviä. (...) Tehtaiden lakkauttaminen on- 
neksi loppui, 2010-2011 oli viimeset, mutta tämmöinen toimialan rationa- 
lisointi on toki jatkunut kyllä voimakkaasti, ja siinä taas tekniikan kehitys, 
tietotekniikka ja ihmisten osaamistason nousu ja toimenkuvien laventu- 
minen. (Metsäteollisuus, työntekijät.) 


Talous- ja sosiaalihistorian tutkija Jaana Laine (2019, 149) toteaa Suomen metsä- 
sektorin (ml. metsäteollisuus ja -talous) historiaa tarkastelevassa kirjoituksessaan, 
että ”alle viiden prosentin osuus bruttokansantuotteen arvonlisäyksestä, alle kol- 
men prosentin osuus työllisistä ja viidennes vientituloista ei enää tue mielikuvaa 
puujaloilla seisovasta Suomesta”. Vuosien 1997 ja 2015 välillä tarkasteltuna toimi- 
alan kontribuutio Suomen kansantalouden kasvuun onkin ollut verrattain vähäinen 
(Pohjola 2017, 467). Vuonna 2017 metsäteollisuuden osuus teollisuustuotannosta oli 
19 prosenttia (Tilastokeskus 2017). 

Lukuisista fuusioista huolimatta Suomen metsäteollisuus ei ole koko maailman 
mittakaavassa kansainvälistynyt yhtä nopeasti kuin monet muut toimialat. Yksi 
tekijä tähän on se, että metsäteollisuus on toimialana riippuvainen raaka-aineen 
paikallisesta saatavuudesta ja usein metsä-Suomen paikallisista työvoimakeskitty- 
mistä. Vielä 2000-luvun alussa toimialaa voitiin kutsua kansainväliseksi, joskaan 
ei globaaliksi, sillä esimerkiksi Suomessa metsäteollisuuden markkinat ovat olleet 
pitkälti Euroopassa eivätkä niinkään muilla mantereilla. (Ojala 2008, 223-224.) 
Suomen metsäteollisuuden viennin arvo on kansainvälisesti verrattuna vaihdellut 
2000- ja 2010-luvuilla: finanssikriisin tietämillä Suomi jäi muita maita jälkeen, mut- 
ta eurooppalainen taso saavutettiin jälleen vuoden 2015 jälkeen (Kaitila ym. 2018, 

15). Toisaalta metsäyrityksemme ovat tehneet isoja investointeja ulkomaisiin ja ul- 
komaista puuta käyttäviin tehtaisiin, mikä ei näy Suomen vientitilastoissa. 

Toisaalta toimialalla on pyritty eroon perinteisen teollisuuden leimasta ja suun- 
tauduttu tuotannon modernisointiin. Suhdannevaihteluiden vaikutus ja suuret irti- 
sanomiset ovat saaneet julkisuudessa usein enemmän huomiota kuin alan sisäinen 
kehitystyö ja muutos: 


Tämä ala on uudistunut ihan hurjasti. Nämä julkisuudessa olleet tehtai- 
den lakkauttamiset, ne monet tietää, mutta ei sitä miten paljon ne tuotteet 
on kehittyneet ja miten paljon tuotantoteknologia on kehittynyt ja nämä 
työtehtävät on muuttunut. Siitä, et minkälainen vaikka työskentely-ympä- 
ristö paperitehdas on ollut joskus 90-luvulla ja kun tullaan tähän päivään 
niin on ihan toisentyyppiset. (Metsäteollisuus, työntekijät.) 


Kuitenkin kehittämisen suotaisiin yhä jatkuvan: 


Semmosia investointeja on tehty, että on muutettu sitä paperikonetta teke- 
määnkin kartonkia, se on ilmeisesti kohtuullisella ähellyksellä tehtävissä. 
Mutta että oikeasti lähdettäisiin kehittämään ihan uusia tuotteita ja uusia 
käyttötapoja paperille tai selluloosalle, tai sitten hyödyntämään sitä osaa- 
mista mitä toki on (...) niin sitä on kyllä luvattoman vähän ... (Metsäteol- 
lisuus, työntekijät.) 


Automaation lisääntyminen, digitaalisten työvälineiden kehittäminen ja osaamis- 
tason nousu ovat koskettaneet metsäteollisuutta tasaisesti, sillä ala toimii suurten 
konsernien ympärillä. Työntekijöiden saatavuus on koettu haasteelliseksi tietyille 
syrjäisemmille alueille sidottujen toimipaikkojen vuoksi, mutta myös siksi, että on 
vaikea markkinoida potentiaalisille työntekijöille tietämystä siitä, millaisen kehit- 
tyvän työympäristön juuri metsäteollisuus nykyään tarjoaa. Huolimatta työvoiman 
vähenemisestä metsäsektori on säilyttänyt suuren merkityksensä yhteiskunnassa ja 
sillä on edellytykset jatkaa teollisuustyön kokonaisvaltaista uudistamista. 

Kemianteollisuus 


Nykyisen kaltainen kemianteollisuuden toimiala alkoi kehittyä 1900-luvun alussa 
metsäteollisuuden siipien suojassa. Kemianteollisuutta ei vielä 1940-luvun lähes- 
tyessä pidetty selkeästi itsenäisenä toimialana, sillä kemianteollisuus tuotti muun 
muassa kemikaaleja metsäteollisuuden ja rikkihappoa metalliteollisuuden tarpei- 
siin. (Comment ym. 2013, 14, 24.) 

Metsäteollisuuden ja kemianteollisuuden kytkös on säilynyt vahvana. Metsä- 
teollisuuden epäsuorasta arvonlisäyksestä kemikaalien ja kemiallisten tuotteiden 
valmistuksen toimialan osuus oli noin kolmannes (Metsäteollisuuden toimialakat- 
saus 2017, 28). Vielä 1950-luvulla kotimarkkinoiden tarpeisiin tuotteitaan valmis- 
tanut toimiala alkoi laajentua vientiin 1960- ja 1970-lukujen aikana (Riistama ym. 
2003, 12-13). Kemianteollisuuden suurtuotanto käynnistyi 1900-luvun puolivälissä 
öljynjalostuksena ja lannoitetuotantona, ja ala on menestynyt teollisuuden toimi- 
aloista metalliteollisuuden ohella 1960-luvun jälkeisenä aikana (Hoffman 2019, 154, 
163). Tuotannon arvolla mitattuna kemianteollisuuden osuus teollisuustuotannosta 
oli noin 20 prosenttia vuonna 2017 (Tilastokeskus 2017). 

Kemianteollisuus on heterogeeninen toimiala pitäen sisällään sekä kuluttaja- 
markkinoille että teollisuudelle raaka-aineita tuottavia toimijoita. Kemianteollisuu- 
den toimialan kokonaisuutta hahmottaa jaottelu raskaaseen ja kevyeen kemianteol- 
lisuuteen. Esimerkiksi öljynjalostus ja petrokemianteollisuus lukeutuvat raskaaseen, 
ja muovi-, kumi- ja lääketeollisuus kevyeen kemianteollisuuteen. (Comment ym. 
2013, 9-10.) Kemianteollisuuden toimiala pitää sisällään tämän kirjan luvuissa neljä 
Tilastokeskuksen toimialaluokituksen alaluokkaa‘*: 

e kemikaalien ja kemiallisten tuotteiden valmistus) 

e koksin ja jalostettujen öljytuotteiden valmistus 

e kumi- ja muovituotteiden valmistus 

e lääkekemikaalien ja lääkintätuotteiden valmistus. 


Kuviossa 2.6. kuvaamme kemianteollisuuden toimialalla työskentelevän henkilös- 
tön määriä vuosina 1988-2015 jälleen yhteensä sekä alaryhmittäin. Vuodesta 1988 


6 Jätteen keruun ala ei ole mukana, koska se on tilastoitu omaksi toimialaluokakseen Tilastokeskuk- 
sen toimialaluokituksessa vasta 2008 jälkeen. 

vuoteen 2015 vuotuiset työntekijämäärät ovat vaihdelleet 30 000 ja 40 000 työnteki- 
jän välillä. Vuoden 2008 tietämiltä työntekijämäärä on laskenut hiljalleen alittaen 
30 000 vuonna 2014. Vuonna 2015 kemianteollisuuden toimialalla työskenteli 29 373 
työntekijää. FOLK-aineistoon pohjautuvat työntekijämäärät ovat pienempiä kuin 
Kemianteollisuus ry:n tilastoimat luvut. Ero johtuu pääasiassa siitä, että jätteen kä- 
sittelyn toimiala on rajattu FOLK-aineistoon perustuvien lukujen ulkopuolelle (ks. 
aineistoliite). 


Tämä toimialaluokka 19, koksin ja jalostettujen öljytuotteiden valmistus, 
on pitkälti Neste, joka on siinä tietysti ollut pitkään; sehän on isojen yri- 
tysten toimialaa. Kemikaalien ja kemiallisten tuotteiden valmistuksessa 
on sitten monenlaisia yrityksiä. Siellä on perheyrityksiä, sanotaan vaikka 
Kiilto tai Berner, jotka toimivat kotimaisista lähtökohdista. (...) Kemikaa- 
lien valmistuksessa yksi tietty ryhmä on paperiteollisuuden kemikaalien 
valmistajat, meillä on ollut ihan huippuosaamista sillä alueella sen takia 
että meillä on ollut sitä metsäteollisuutta täällä. Tuossa 90-luvun, 2000-lu- 
vun aikaan puhuttiinkin siitä, että nimenomaan paperikemikaalien 
huippuosaaminen on Suomessa. Ja siinä on Kemira tietysti tällä hetkel- 
lä. (...) Kansainvälisiä yrityksiä ja muutamia muita. (...) Lääketeollisuus, 


Kuvio 2.6. Kemianteollisuuden henkilöstö 1988-2015. 
Aineisto: FOLK, Tilastokeskus. 

lääkeaineiden valmistuksessa Orion (...) ja paljon näitä pieniä yrityksiä, 
siis startupeja jotka on lähteneet yliopiston tutkimuksen pohjalta (...) 
tuotekehitysyrityksiä. (...) Kumi- ja muovituotteiden valmistuksessa on 
suurelta osin pieniä ja työvoimavaltaisempia ehkä perheyrityksiä ja toki 
muutamia isojakin yrityksiä. (...) Nokian Renkaat ja Teknikum on siellä 
kumipuolella ja toki muovipuolellakin on isompia. Eli kyllä ne eri toimi- 
alat poikkeaa toisistaan tässä mielessä. (Kemianteollisuus, työnantajat.) 


Kemianteollisuus ry edustaa noin 400 yritystä. Järjestön mukaan kemianteolli- 
suuden henkilöstömäärä on säilynyt melko vakaana 2000-luvulla johtuen muun 
muassa alan ja asiakkaiden heterogeenisuudesta. Alalla toimii muutamia suuria ja 
lukuisia keskisuuria yrityksiä, joista osa valmistaa pitkälle vietyjä jalosteita ja osa 
peruskemiantuotantoa. Asiantuntijahaastatteluissa kemian alaa kuvailtiin vähem- 
män alttiiksi suhdannevaihteluille kuin teollisuutta keskimäärin: 


On ollut tietysti erilaisia taloudellisia vaiheita, mutta sanoisin että ei niin 
paljon kuin muilla toimialoilla. Kuitenkin pääosa kemianteollisuuden 
tuotannosta, ajatellaan tätä öljytuotantoa ja raskasta kemianteollisuutta, 
ei ole niin henkilöintensiivistä, jolloin tietysti ne vaikutukset on myöskin 
pienempiä. (...) Suhdanneheilahtelut ei tunnu samalla tavalla. (Kemian- 
teollisuus, työnantajat.) 


Kemianteollisuuden henkilöstörakenteen olemme kuvanneet iän, sukupuolen ja 
koulutuksen mukaan taulukossa 2.3. Toimialalla työskentelevien keski-ikä on nous- 
sut noin viidellä vuodella ajanjaksolla 1988-2015. Koko toimialalla naisten osuus 
on pysynyt vuodesta 1988 vuoteen 2015 lähes samana. Naisia työskentelee kemian- 
teollisuudessa suurempi osuus kuin selkeämmin miesenemmistöisillä teknologia- 
ja metsäteollisuuden toimialoilla. Kemianteollisuudessa henkilöstön sukupuolija- 
kauma kuitenkin eroaa suuresti toimialojen välillä. Naisten osuus henkilöstöstä on 
pienin koksin ja jalostettujen öljytuotteiden valmistuksen alalla. Vuonna 2015 alan 
henkilöstöstä neljännes (24 %) oli naisia ja vuodesta 1988 naisten osuus on pääosin 
kasvanut. Suhteellisesti eniten naisia on lääkeaineiden ja lääkkeiden valmistuksen 
alalla, jolla työskentelevistä naisia oli noin kaksi kolmasosaa (64 %) vuonna 2015. 
Kemikaalien ja kemiallisten tuotteiden valmistuksen alalla naisia oli vuonna 2015 
kolmannes henkilöstöstä. Kumi- ja muovituotteiden valmistuksen alalla naisten 


78 SATU OJALA & Pasi PYÖRIÄ 


Teknologia, metsä ja kemia 


osuus on puolestaan laskenut selvästi vuodesta 1988. Vuonna 2015 naisia oli 27 pro- 
senttia, 10 prosenttiyksikköä vähemmän kuin vuonna 1988. 

Kuten muillakin toimialoilla, kemianteollisuuden toimialalla perusasteen tut- 
kinnon suorittaneiden osuus on laskenut ja vastaavasti keskiasteen ja alimman tai 
alemman korkea-asteen tutkinnon suorittaneiden osuus kasvanut vuosina 1988- 
2015. Vuonna 1988 korkeintaan perusasteen tutkinto oli noin 40 prosentilla hen- 
kilöstöstä, mutta vuonna 2000 enää neljänneksellä ja vuonna 2015 12 prosentilla 
henkilöstöstä. Keskiasteen tutkinnon suorittaneiden osuus on noussut noin 10 pro- 
senttiyksikköä vuodesta 1988 vuoteen 2015, jolloin tutkinnon oli suorittanut 47 pro- 
senttia henkilöstöstä. Myös erikoisammattitutkinnon suorittaneiden osuudet ovat 
kasvaneet 2000- ja 2010-luvulla. Vuonna 2000 erikoisammattitutkinnon suoritta- 
neita oli 0,03 prosenttia ja vuonna 2015 1,5 prosenttia henkilöstöstä. Lääkeaineiden 
ja lääkkeiden valmistuksen alalla erikoisammattitutkintoja on prosenttiosuudella 
mitattuna muita kemian aloja vähemmän, ja henkilöstön koulutusrakenne painot- 
tuu korkeasti koulutettuihin. 

Kemianteollisuuden toimiala eroaa myös kokonaisuudessaan teknologia- ja met- 
säteollisuudesta korkeakoulutetun henkilöstön suuremmalla suhteellisella osuudel- 
la. Sekä ylemmän korkeakoulututkinnon että tutkijakoulutuksen suorittaneita on 
kemianteollisuuden henkilöstöstä suurempi osuus melkein jokaisena tarkastelu- 
vuonna. Vuonna 1988 ylemmän korkeakoulututkinnon suorittaneita oli viisi pro- 
senttia henkilöstöstä ja vuonna 2015 jo 14 prosenttia. Kemianteollisuuden alojen 
välillä on myös eroja suoritetun koulutuksen suhteen. Korkeimmin koulutettujen 
osuudet ovat suurimmat lääkeaineiden ja lääkkeiden valmistuksen alalla, jossa vä- 
hintään ylemmän korkeakoulututkinnon tai sitä korkeamman tutkijakoulutuksen 
suorittaneita oli vuonna 2015 yhteensä hieman yli neljännes (27 %) henkilöstöstä. 
Matalin koulutus on kumi- ja muovituotteiden valmistuksen alalla työskentelevil- 
lä, joiden joukossa on suhteellisesti enemmän perusasteen ja keskiasteen tutkinto- 
jen suorittaneita kuin muilla kemian aloilla. Alan henkilöstöstä vain noin seitse- 
mällä prosentilla on ylempi korkeakoulututkinto tai tutkijakoulutus vuonna 2015. 
Kemianteollisuuden työnantajajärjestön edustaja kuvaili alan rekrytointitarvetta 
seuraavasti: 


Jos ajatellaan rekrytointitarvetta niin suunnilleen puolet on ammatillisen 
koulutuksen suorittaneita, ja ehkä 25 ja 25 ammattikorkeakoulu ja yliopis- 

Taulukko 2.3. Kemianteollisuuden henkilöstörakenne iän, sukupuolen ja korkeimman 
suoritetun tutkinnon mukaan 1988, 1995, 2000, 2005, 2010 ja 2015. 


Aineisto: FOLK, Tilastokeskus. 


1988 1995 2000 


2005 2010 


Koksin ja jalostettujen öljytuotteiden valmistus 


Ika, ka. 
Naisten osuus (%) 


Perusasteen tutkinto (%) 
Keskiasteen tutkinto (%) 
Erikoisammattitutkinto (%) 
Alin tai alempi kk (%) 
Ylempi kk (%) 
Tutkijakoulutus (%) 
Henkilöstön N 


39,3 42,6 43,4 
18,2 21,4 18,5 


Kemikaalien ja kemiallisten tuotteiden valmistus 


Ika, ka. 
Naisten osuus (%) 


Perusasteen tutkinto (%) 
Keskiasteen tutkinto (%) 
Erikoisammattitutkinto (%) 
Alin tai alempi kk (%) 
Ylempi kk (%) 
Tutkijakoulutus (%) 
Henkilöstön N 


38,6 40,7 41,4 
31,6 29,9 29,6 


38,6 28,8 23,7 
35,4 40,6 


18,6 22,1 23,6 
6,8 78 8,4 
0,6 0,7 0,7 

16469 


Lääkeaineiden ja lääkkeiden valmistus 


Ika, ka. 
Naisten osuus (%) 


Perusasteen tutkinto (%) 
Keskiasteen tutkinto (%) 
Erikoisammattitutkinto (%) 
Alin tai alempi kk (%) 
Ylempi kk (%) 
Tutkijakoulutus (%) 
Henkilöstön N 


36,9 39,4 40,1 
67,4 67,5 68,4 

Kumi- ja muovituotteiden valmistus 


Ika, ka. 
Naisten osuus (%) 


Perusasteen tutkinto (%) 
Keskiasteen tutkinto (%) 
Erikoisammattitutkinto (%) 
Alin tai alempi kk (%) 
Ylempi kk (%) 
Tutkijakoulutus (%) 
Henkilöstön N 


36,6 38,7 38,5 40,5 42,0 43,2 
36,6 33,5 34,0 31,6 28,9 26,9 


01 13279 04 04 01 02 
14567 18773 — 15871 — 13159 — 11044 


Koko kemianteollisuuden toimiala yhteensä 


Ika, ka. 
Naisten osuus (%) 


Perusasteen tutkinto (%) 
Keskiasteen tutkinto (%) 
Erikoisammattitutkinto (%) 
Alin tai alempi kk (%) 
Ylempi kk (%) 
Tutkijakoulutus (%) 
Henkilöstön N 


37,7 39,9 40,0 41,6 42,5 43,2 
36,0 35,0 35,7 35,4 35,2 34,6 


0,0 0,4 1,0 1,5 

16,7 20,5 20,7 21,4 23,1 24,0 
5,1 7,0 7,3 9,0 11,4 13,5 
0,5 0,7 0,8 1,0 1,5 1,9 

to. (...) Yritykset, jotka on tutkimusintensiivisiä, lääketeollisuus, ja tietysti 
isot yritykset öljy- ja kemikaalipuolella, siellä on enemmän painoa yliopis- 
to- ja tutkijakoulutuksissa myöskin. (Kemianteollisuus, työnantajat.) 


Kemianteollisuudessa kansainvälistyminen, globaalit suhdanteet ja toimijat ovat 
vaikuttaneet suoraan Suomeen. Ulkomainen omistus on lisääntynyt kemianteolli- 
suudessa vuosituhannen taitteen molemmin puolin, ja 2010-luvun alussa kolmas- 
osa Kemianteollisuus ry:n jäsenyrityksistä oli ulkomaalaisomistuksessa. Toimiala 
on saavuttanut paikkansa kolmen suurimman vientialan, metalli- ja metsäteolli- 
suuden, joukossa 2000-luvun kuluessa, kun toimialan osuus viennistä on kasvanut. 
(Comment ym. 2013, 223, 227.) 

Tekemissämme asiantuntijahaastatteluissa alan kansainvälistymistä luonnehdit- 
tiin kaksisuuntaiseksi ilmiöksi: yhtäältä 1980- ja 1990-lukujen taitteessa suomalaiset 
yritykset kansainvälistyivät ulkomaisten yritysostojen myötä ja noin vuosikymmen 
myöhemmin ulkomaiset yritykset ovat hankkineet omistuksia Suomesta. Kansain- 
väliset sijoittajat ovat 2000-luvulla osaltaan ylläpitäneet alaa Suomessa ja kehittä- 
neetkin sitä. Vankka koulutuspohja on suuri osatekijä suomalaisen teollisuuden 
arvonmuodostuksessa, ja kansainvälistyminen on jopa kehittänyt työolosuhteita 
entisestään. Kilpailu on kuitenkin kovaa, ja samalla mekaanisempia alan töitä on 
myös viety halvempien tuotantokustannuksien maihin: 


Muoviteollisuuden puolella (...) yrityksiä siirtyi pois Suomesta, halvem- 
pien työvoimakustannusten perässä, ja tietyllä tavalla se sitten muutti sitä, 
myöskin työvoiman määrää varmaan jonkun verran. (Kemianteollisuus, 
työnantajat.) 


Henkilöstön näkökulmasta, kun tulee ulkomainen uusi omistaja, niin kyl- 
lähän siinä aina pelko on että mitäs tämä meille tarkoittaa. Mutta kyllä se 
pääsääntöisesti on ollut kai kuitenkin positiivista. Yksi mielenkiintoinen 
asia on se, että kun meillä on ehkä ollut käsitys, että esimerkiksi turvalli- 
suusasiat on meillä hyvällä tolalla, ja ihan kohtuullisesti on ollutkin. Mutta 
kun on tullut vaikkapa amerikkalainen omistaja, niin turvallisuuden taso 
ja siihen panostaminen on noussut ihan uusille tasoille. (Kemianteolli- 
suus, työnantajat.) 


82 SATU OJALA & Pasi PYÖRIÄ 


Teknologia, metsä ja kemia 


Kemianteollisuuden näkemys teknologian vaikutuksista oli hyvin samantapainen 
kuin muillakin tutkimillamme aloilla. Ainakaan pidemmällä aikajänteellä työ ei ole 
vähentymässä, vaikka joitakin tehtäviä katoaakin: 


Ainakaan ne yritykset, joiden kanssa nyt olen keskustellut, (...) kyllä ehkä 
se usko on kuitenkin siihen että, sitä tehtävää työtä kuitenkin riittää. (Ke- 
mianteollisuus, työnantajat.) 


Kemianteollisuuden ajankohtaisiin haasteisiin lukeutuukin teollisuustyön heikko 
julkikuva ja vetovoimaisuus yhdistettynä korkeisiin osaamisvaatimuksiin: 


Meillä on ammatillisen nuorten koulutuksen osalta semmoinen haaste, 
että ala on aika huonosti vetovoimainen eli ne nuoret ei hakeudu perus- 
koulun jälkeen meidän alojen koulutukseen. Ja koulutus on kuitenkin aika 
vaativaa eli osaamisvaatimukset on isot. (Kemianteollisuus, työnantajat.) 


Alalla koetaan myös haasteita uuden teknologian kehittämisessä ja hyödyntämises- 
sä liiketoiminnassa. Kemianteollisuudessa työn tietoistumisen hallinta saattaa mää- 
rittää tulevaisuutta ratkaisevasti: 


Monet yritykset sanoo että heillä on kaikenlaisia järjestelmiä, jotka ei kes- 
kustele keskenään. Jos sinne saataisiin synergiaa lisättyä ja otettua täysi 
potentiaali käyttöön (...) siinä voisi olla se mahdollisuus. (...) Prosesseissa 
on jo paljon dataa mitä seurataan (...) miten sitä dataa voitaisiin parem- 
min vielä hyödyntää, ja prosessin toiminnan ennakointia niin, että (hyö- 
dynnetään) tietoa mitä prosessista on saatavissa. (Kemianteollisuus, työn- 
antajat.) 


Olemassa olevaa testi- ja käyttötietoa voi siis tulevaisuudessa hyödyntää paremmin 
samoin kuin tuotantoa kytkeä digitoitujen tietojärjestelmien käyttöön työn tuot- 
tavuuden parantamisessa. Kemianteollisuudessa myös visioidaan tapoja hyödyntää 
yksityiskohtaista tietoa tuotteen käytöstä tuotannon kehittämiseksi, mikä edellyttää 
ymmärrystä loppuasiakkaiden kulutuskäyttäytymisestä: 


Miten voidaan kerätä jotain muuta dataa, sanotaan vaikka (...) autoili- 
ja tankkaa autoansa jollakin Nesteen polttoaineilla niin mitä tietoa siitä 

kertyy, minkälainen auto, minkälaista polttoainetta, näin poispäin, voi- 
taisiinko tätä hyödyntää sitten siellä tuotannon päässä. Tämän tapaisia 
mahdollisuuksia. (Kemianteollisuus, työnantajat.) 


Yhteenveto 


Edellä olemme kuvanneet Suomen teollisuuden ja kansantalouden kehityskulkuja 
keskittyen viime vuosikymmeniin. Teknologia-, metsä- ja kemianteollisuuden piir- 
teet ovat olleet omintakeisia, sillä ne ovat kehittyneet hieman eri aikoihin ja nii- 
den globaalit kytkökset eroavat toisistaan. Erityisesti metsäteollisuuden merkitystä 
suomalaiselle yhteiskunnalle on korostettu historiankirjoituksessa. Toisaalta teol- 
lisuustoimialoilla toimivien yritysten välillä on ollut yhteistyötä, ja alat kietoutuvat 
siten toisiinsa. Esimerkiksi kemianteollisuuden tuotteita valmistettiin metalli- ja 
metsäteollisuuden tarpeisiin ennen kuin kemianala alkoi erottua itsenäisenä teolli- 
suuden tuotannonhaaranaan. 

Entä mitä teknologia-, metsä- ja kemianteollisuudessa on tapahtunut vuoden 
2015 jälkeen? Mistä asetelmista teollisuuden keskeiset vientialat astuvat 2020-lu- 
vulle? Näihin pohdintoihin päätämme tämän luvun. Yhteenlaskettuna teknolo- 
gia-, metsä- ja kemianteollisuuden toimialat kattoivat 83 prosenttia Suomen teolli- 
suustuotannosta vuonna 2017 (Tilastokeskus 2017). Vuonna 2018 Suomen viennin 
arvo oli noin 64 miljardia euroa. Viennin kärjessä olivat metsäteollisuuden tuotteet 
(osuus viennin arvosta 21 %), kemianteollisuuden tuotteet (19 %), metallit ja metal- 
lituotteet (16 %), koneet ja laitteet (13 %) sekä sähkö- ja elektroniikkateollisuuden 
tuotteet (12 %) (Tilastokeskus 2019f.) Viennin osuuksilla mitattuna teknologiateol- 
lisuus on toimialoista suurin. 

Kaikista työllisistä teollisuustoimialoilla työskenteli Tilastokeskuksen työvoima- 
tutkimuksen mukaan vuonna 2000 noin viidennes, mutta vuonna 2018 noin 14 pro- 
senttia (taulukko 2.4.) Vaikka koko 2000-luvun trendi teollisuuden työllisten mää- 
rissä on laskeva, viimeisinä vuosina (2017-2018) henkilöstömäärä kääntyi kasvuun. 
Tätä kirjoittaessamme elämme kuitenkin poikkeuksellista globaalin koronapande- 
mian aikaa, mikä tekee syvän loven lähes kaikkien toimialojen talous- ja työllisyys- 

kehitykseen. Tämä merkitsee vääjäämättä myös teollisen tuotannon supistumista ja 
alan työllisyyden heikkenemistä, kunnes talous jälleen toipuu ja vienti alkaa vetää. 


Taulukko 2.4. Työlliset (15—74-vuotiaat) teollisuustoimialalla* 
ja väestössä 2000, 2010, 2017 ja 2018. 
Aineisto: Työvoimatutkimus, Tilastokeskus. 


2000 2010 2017 2018 
Työllisiä teollisuudessa 473 000 388 000 355 000 361 000 
Työllinen väestö 2 335 000 2 447 000 2 473 000 2 540 000 


* Teollisuus sisältää tässä taulukossa myös muun kuin teknologia-, kemian- ja metsäteollisuuden. 


Kun ajatellaan lukuisia teollisuustoimialojen myllerryksiä viime vuosikymmenien 
tehtaiden perustamisineen ja lakkauttamisineen ja talouden käänteineen, voitaneen 
ennakoida myös teollisuuden olevan tulevaisuudessa samanaikaisesti altis ja sopeu- 
tumiskykyinen alituiseen muutokseen, jota niin globaali kilpailu, teknologian kuin 
talouden ja työmarkkinoidenkin muutoskin tuovat (vrt. Kauhanen 2017). Teollisuu- 
den henkilöstömäärien ja työvoimaosuuksien vähittäinen hiipuminen voi liittyä 
niin tuottavuuden parantumiseen, globalisaatioon kuin työvoiman käytön muutok- 
siinkin, kun tehtaista siirrytään verkostomaisiin alihankintaketjuihin ja teollisuu- 
den hyödyntämien palveluiden määrä kasvaa. Teollisuuden merkitys yhteiskunnal- 
lisesti ei ole suinkaan vähenemässä, vaan sillä on päinvastoin entistä suurempi rooli 
cleantechin, biotalouden ja ylipäätään kestävän kehityksen edistämisessä. 

Työntekijöille teollisuus tarjoaa edelleen sekä perinteisiä että yhä monipuolisem- 
pia ja vaativampia työnkuvia. Teollisuus itse tuottaa huippuasiantuntijoillaan ne 
uudet teknologiat ja älykkäät sovellukset, joita tulevaisuuden kestävä kehitys yhteis- 
kunnilta edellyttää. Tehtaiden automaatioastetta voi olla mahdollista nostaa lähelle 
sataa prosenttia (Venta ym. 2018, 13). Toisaalta automaatio ei synny itsestään vaan 
edellyttää pitkällistä kehittämistä: 


Automaatioaste ei ole luonnonilmiö tai useimmiten kehittyneisyyden 
tunnuslukukaan, vaan suunnittelijan valinta, jolloin joudutaan tarkkaan 
punnitsemaan monia näkökohtia: ratkaisun luotettavuus ja toteutuksen 
kalleus, säädön suorituskyky, tarvittava adaptoituvuus, jne. Monesti myös 
monimutkainen ja hyvin automaattinen ratkaisu on hidas ja kallis kehit- 

tää ja työläs muuttaa. Automaatiosuunnittelu sisältää monia vakiintuneita 
ja hyvin tunnettuja tekniikkoja. Mutta toisaalta vaativat kohteet edellyttä- 
vät suurta asiantuntijuutta sekä pitkää ja laajaa kokemusta. Ilman tällais- 
ta Suomessa ei voisi olla kilpailukykyistä autotehdasta tai öljyjalostamoa, 
hyvällä hyötysuhteella toimivia voimalaitoksia, maailman tehokkaimpia 
ja päästöttömimpiä puunjalostustehtaita jne. Tekoälytekniikoilla on ollut 
ja tulee olemaan kasvava merkitys automaation monissa osissa, anturista 
konsernitason päätöksenteon tukeen. Automaatioratkaisut muuntuvat vä- 
hitellen myös tekoälyratkaisuiksi. (Venta ym. 2018, 13-14.) 


Verkostomainen yhteistyö muiden sektorien ja toimijoiden kanssa on lisääntymässä 
entisestään, kun etenkin ohjelmoinnin ja datankäytön osaamistarpeet kasvavat. Sa- 
malla toimialojen erot liudentunevat. Kestävän kehityksen ja hiilineutraalin tekno- 
logian kehittämisen ohella kenties suurin teollisuuden lähitulevaisuuden haaste on 
nuoren osaavan työvoiman rekrytointi. Tarkastelemamme teollisuuden alat toden- 
näköisesti kehittyvät entistä tietointensiivisemmiksi samalla kun palveluviennin 
merkitys edelleen korostuu. 

Myös eri toimialojen rajanylitysten ja uudenlaisten tuote- ja palveluinnovaatioi- 
den lisääntymisestä nähtiin haastatteluissamme viitteitä, joskaan ei sentään vauh- 
dikkaimpien ennustusten tahdissa. Suomen teollistumisen kulta-aikana riitti, että 
seurattiin muun maailman kehitystä ja sovellettiin muilta omaksuttuja teknologi- 
sia ratkaisuja. Nykyisin teollisuuden piirissä uuden teknologian ja innovaatioiden 
sovellusmahdollisuudet ovat aikaisempaa laajemmat, ja suomalaiset teollisuusyri- 
tykset ovatkin monella alalla kehityksen kärjessä innovoimassa uusia teknologisia 
ratkaisuja. Tuleva talouskasvu perustuu yhä enemmän aineettomaan ideatalouteen: 
aiemmin teollisuus oli eturivissä luomassa ideoita esineistä, nykyään tarvitaan yhä 
enemmän ideoita ideoista (Heikkinen 2017, 300). 

Tarkastelumme havainnollistaa siirtymää massatuotannosta kohti jälkiteol- 
lista tieto- ja palvelutaloutta. Analysoimiemme asiantuntijahaastattelujen viestin 
voi tiivistää seuraavasti. Teollisuuden ja palvelutalouden rajojen liudentuessa teol- 
lisuusyritykset eivät voi jäädä kiinni menneeseen. Turvatakseen tulevan kilpailu- 
etunsa myös perinteisen valmistavan tehdasteollisuuden on yhä ketterämmin rää- 
tälöitävä ja mukautettava tuotantoaan vastaamaan asiakasyritysten ja viime kädessä 
tavallisten kuluttajien tarpeita — teollisuuden tulevaisuus on palveluissa. 

3 
Työurien tutkimus 


Käsitteelliset, teoreettiset ja 
empiiriset lähtökohdat 


Pasi Pyöriä 


Tässä luvussa analysoin teoksemme keskiössä olevaa käsitettä työura. Tut- 
kimuskirjallisuuteen pohjautuva katsaus taustoittaa teoksemme empiirisiä 
analyysejä. Erittelen työuratutkimuksen käsitteellisiä ja teoreettisia lähtökoh- 
tia sekä aiempien empiiristen tutkimusten tuloksia keskittyen suomalaispal- 
kansaajien tilanteeseen. Työuria voi arvioida useista näkökulmista soveltaen 
esimerkiksi työssäolo- ja työttömyysjaksojen pituuden, työuranaikaisten työ- 
paikan vaihtojen, tulokehityksen ja ammatillisen liikkuvuuden mittaristoa. 
Keskeisin johtopäätös aiemmasta empiirisestä tutkimuksesta on, että työsuh- 
teiden keskimääräinen kesto on pidentynyt eikä edustavien tilastojen perus- 
teella ole havaittavissa merkkejä työurien muuttumisesta aikaisempaa epäva- 
kaammiksi. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 95-143. 
O 2020 tekijät ja Tampere University Press 
http://urn.fi/URN:ISBN:978-952-359-028-1 

Johdanto 


Arkikieleen kuuluvana yleiskäsitteenä työuralla tarkoitetaan yksilön elämänkulun 
aikana kertyneitä työtehtäviä. Käsitteen etymologinen alkuperä palautuu kulkemi- 
seen ja matkantekoon. Brittiläisen Oxfordin sanakirjan mukaan ”ura” juontuu lati- 
nankielisestä sanasta carrus, joka tarkoittaa (hevos)kärryä tai matkavaunua. Myö- 
hemmin sana ura on omaksuttu niin ranskaan (carriere), italiaan (carriera), saksaan 
(Karriere) kuin englantiinkin (career), ja nykymerkityksessään se yhdistetään ennen 
kaikkea työelämässä etenemiseen. Veijo Meri (1991, 424) toteaa koostamassaan suo- 
men kielen etymologisessa sanakirjassa, että ammatillisen merkityksen sanalle an- 
toi fennomaani ja valtiomies Yrjö Koskinen vuonna 1900, kun hän kirjoitti elämän 
urasta. 

Perinteisesti työura, jonka synonyymina joskus käytetään termiä työhistoria, 
on mielletty nousujohteisesti ja katkeamatta eteneväksi ammatilliseksi kehityksek- 
si tyypillisesti yhdellä alalla tai yhden työnantajan palveluksessa - matkaksi kohti 
vastuullisempia työtehtäviä. Kielitoimiston sanakirjassa tämän käsitteen merkitystä 
havainnollistetaan esimerkillä ”pitkä ja ansiokas työura valtiolla”. Kansan suussa 
tämä kiteytyi sanonnaksi, jonka mukaan ”valtion leipä on kapea mutta pitkä”. 

Yleiseen suomalaiseen asiasanastoon (YSA) lukeutuvan ontologisen eli käsittei- 
den välisiin hierarkkisiin suhteisiin perustuvan määritelmän mukaan työura viittaa 
ammatilliseen kehitykseen ja liikkuvuuteen. Tähän käsitteeseen ohjaavia termejä 
ovat ammatti- ja virkaura. Ammatillisen kehityksen ja liikkuvuuden ohella työ- 
uralle assosiatiivisia käsitteitä ovat muun muassa urakehitys, -valinta ja -suunnittelu 
sekä virkanimitykset ja ylennykset. Näihin käsitemäärittelyihin liittyy kaksi impli- 
siittistä oletusta: 

1. työuralla eteneminen edellyttää sekä muodollista koulutusta että käytännön 

tasolla pätevöitymistä; 

2. ian ja kokemuksen karttuessa eli työntekijän ansioituessa avautuu aiempaa 

vastuullisempia ja paremmin palkattuja työtehtäviä. 


Edellisen kaltaiset luonnehdinnat ovat vakiintuneet osaksi myös työuria koskevaa 


tutkimuskirjallisuutta. Tässä luvussa erittelen työuratutkimuksen käsitteellisiä ja 
teoreettisia lähtökohtia sekä 2000-2010-luvuilla julkaistujen empiiristen tutkimus- 

ten tuloksia keskittyen suomalaispalkansaajien tilanteeseen (yhteenvetona tätä var- 
haisemmista suomalaisista työuratutkimuksista ks. esim. Tuominen & Hyrkkänen 
1998, 57-66). Sivuan myös tämän tutkimusperinteen metodologisia sitoumuksia ja 
haasteita. Lisäksi pohdin, miten tilastollisesti edustavien tutkimusten tulokset poik- 
keavat julkisesta työuria koskevasta keskustelusta, jota on sävyttänyt huoli työurien 
pirstoutumisesta ja työhön liittyvän epävarmuuden kasvusta (ks. myös Pyöriä 2017). 
Tässä luvussa esitetty tutkimuskirjallisuuteen pohjautuva katsaus työuran käsittees- 
tä ja sen erilaisista määritelmistä taustoittaa teoksemme empiirisiä lukuja. 


Klassinen käsitys työurista ja sen kritiikki 


Tutkimuksellisena käsitteenä työuralla on tarkoitettu yksilön työkokemusten ajal- 
lisesti rakentuvaa (hierarkkista) järjestystä tai jatkumoa (Collin & Young 2000; 
Kiviranta 2012). Työuralla tai urapolulla on tyypillisesti viitattu katkeamattomaan 
työtehtävien jatkumoon samassa organisaatiossa tai siirtymää työpaikasta toiseen. 
Tämä painotus on hallinnut aiheeseen liittyvää tutkimusta. Monet työuraa koskevat 
määritelmät ja teoriat ovatkin rakentuneet oletukselle pitkäaikaisesta työsuhteesta, 
joka suotuisissa olosuhteissa merkitsee nousujohteista ura- ja ansiokehitystä. (Koi- 
vunen ym. 2012.) 

Työuratutkimuksen yhtenä varhaisimmista klassikoista pidetään amerikkalais- 
psykologi Donald E. Superin (1910—1994) teosta The Psychology of Careers (1957). 
Super kehitti eteenpäin kollegansa Eli Ginzbergin näkemyksiä ihmisen elämänkulun 
ja työuran kehitysvaiheista ja luonnosteli viisiportaisen mallin, joka kuvaa ihmisen 
kasvua lapsuudesta vanhuuteen (Salomone 1996). Lapsuuden kasvuvaiheen (0-14 
v.) jälkeen ihminen etsii ja tutkii mahdollisuuksiaan elämässään ja oppii muodolli- 
sen koulutuksen, käytännön työkokemuksen ja harrastusten kautta myöhemmällä 
urallaan tarvitsemiaan taitoja. Tätä vaihetta (15-24 v.) Super kutsuu tutkimusmat- 
kaksi (exploration) ja se vastaa hyvin esimerkiksi suomalaisen koulutusjärjestelmän 
portaita toisella ja kolmannella asteella. 25-44 vuoden iässä työura Superin mukaan 
vakiintuu, minkä jälkeen sitä ylläpidetään (45-64 v.), kunnes valmistaudutaan eläk- 
keelle (+65 v.). 

Superin teoria oli teollisen ajan tuote (Watts 1996). Hänen ajatteluaan mukaillen 
sotien jälkeisenä verraten vahvan ja ennustettavan talouskasvun aikana, jota britti- 
läinen taloustieteilijä Angus Maddison (1982) on kutsunut kapitalismin kultaisiksi 
vuosikymmeniksi, yritykset ja julkisen sektorin organisaatiot pyrkivät tarjoamaan 
pitkiä työsuhteita ja palkitsemaan työntekijöitään erilaisilla virkaikään sidotuilla 
palkkioilla ja kannustimilla sitoutumisesta. Myöhemmin tätä vastavuoroisuuden 
periaatetta on kutsuttu perinteiseksi psykologiseksi sopimukseksi. Se perustuu 
työntekijän ja työnantajan keskinäiseen lojaliteettiin, sitoutumiseen ja luottamuk- 
seen. Perinteistä psykologista sopimusta määrittää työnantajan suojeleva asenne 
työntekijöitä kohtaan. Työnantaja huolehtii työntekijöistään, koska tästä on hyötyä 
myös organisaatiolle. Vastaavasti työntekijät tekevät jopa enemmän kuin heiltä odo- 
tetaan, koska he voivat odottaa saavansa ponnistelustaan korvauksen myöhemmin. 
(Saari 2014, 36-37.) Työpaikan pysyvyys sekä nousujohteinen ura- ja ansiokehitys 
on palkkio sitoutumisesta. 

Superin teoriaa on kritisoitu todellisuutta yksinkertaistavaksi ja sen kykyä kuvata 
nykytyöelämän vaatimuksia epäilty. Ajatus hierarkkisesta ja lineaarisesta urakehi- 
tyksestä on saanut osakseen voimistuvaa kritiikkiä viime vuosikymmeninä etenkin 
angloamerikkalaisessa keskustelussa (esim. Arthur & Rousseau 1996; Sullivan ym. 
1998; Sullivan & Baruch 2009). Psykologisessa työuratutkimuksessa on puhuttu jo 
pitkään monimuotoistuvista tai kameleonttimaisista työurista (protean career), joil- 
la viitataan yksilöllisten arvovalintojen ohjaamiin uratavoitteisiin ja subjektiivisesti 
määriteltyihin uralla menestymisen kriteereihin. Douglas T. Hallin teos Careers in 
Organizations (1976; ks. myös Hall 2004) oli tällä saralla tärkeä keskustelunavaus, 
jossa hän määritteli henkilökohtaisen vapauden, liikkuvuuden, itsemääritellyn psy- 
kologisen menestyksen ja työn sisältöön sitoutumisen tärkeimmiksi uuden proteaa- 
nisen uratyypin attribuuteiksi. Hall näki tämänkaltaisen ajattelutavan muutoksen 
vastauksena kasvavaan taloudelliseen epävarmuuteen, joka sai pontta 1970-luvulla 
länsimaita kurittaneista öljykriiseistä (ks. myös luku 2 tässä teoksessa). 

Tässä keskustelussa on esitetty, että mahdollisuudet nousujohteiseen ura- ja 
palkkakehitykseen saman työnantajan palveluksessa ovat heikentyneet, koska yri- 
tykset pyrkivät aiempaa joustavampaan työvoiman käyttöön hyödyntämällä osa- ja 
määräaikaisia työsuhteita, ulkoistamalla töitä alihankkijoille ja saneeraamalla hen- 
kilöstöä uudelleen kouluttamisen sijaan — perinteisen psykologisen sopimuksen ei 

siis uskota enää pätevän. Amerikkalaissosiologi Arne Kalleberg (2018, 94) onkin 
huomauttanut, että Yhdysvalloissa keskimääräinen työsuhteiden kesto on vuosi- 
kymmenten varrella lyhentynyt, ainakin jos katsomme parhaassa työiässä olevien 
30-50-vuotiaiden miespalkansaajien tilannetta (ks. myös Farber 2007; 2008). Maa- 
kontekstin vaikutus on kuitenkin muistettava (Savickas 1997). Ronald Bachmann ja 
Rahel Felder (2018, 490) osoittavat vuosina 2002-2012 kerätyllä Euroopan unionin 
työvoimatutkimuksen aineistolla (EU-LFS), että maakohtaiset erot työsuhteiden 
keskimääräisessä kestossa ovat varsin huomattavia: esimerkiksi Isossa-Britanniassa 
vuonna 2012 työsuhteiden keskimääräinen kesto oli runsaat kahdeksan vuotta, sii- 
nä missä Ranskassa vastaava luku oli noin 11,5 vuotta. Voikin olla, että yleispätevää 
urateoriaa ei edes ole mahdollista luonnostella, koska työuriin yhteydessä olevat työ- 
markkinamallien ja lainsäädännön kansalliset erot ovat suuria. 

Nykykeskustelussa käsitys työurista on joka tapauksessa muuttunut uratutki- 
muksen alkuajoista. Työurien uskotaan pirstoutuneen, ja tyypillinen työura näh- 
dään ennemmin mosaiikkina kuin lineaarisena jatkumona. Anu Järvensivun ja 
Jutta Pulkin (2019, 41) mukaan perinteiset työuran lineaarisuutta ja suunnitelta- 
vuutta korostavat urateoriat sopivat yhä heikommin yhteen jatkuvasti muuttuvan 
työelämän kanssa: kansainvälisissä keskusteluissa on siirrytty työurien monimuo- 
toisuutta kuvaaviin narratiivisiin ja metaforia käyttäviin teoriakehittelyihin, suun- 
nitelmallisten onnellisten sattumien hyödyntämisen teoriaan sekä kompleksisuus- 
teorioiden sovelluksiin. Esimerkiksi Järvensivun ja Pulkin hyödyntämässä työuran 
kaaosteoriassa korostetaan, että ihminen ei tee uraansa vaikuttavia päätöksiä pel- 
kästään rationaalisin kriteerein, vaan myös sattuman varassa (taulukko 3.1.). 

Taulukko 3.1. Työuria jäsentävät logiikat työurien kaaosteorian mukaan 
(Järvensivu & Pulkki 2019, 42). 


Suoraviivainen työura Työura, jossa ihminen suuntautuu selkeästi yhteen tiettyyn päämäärään, 
kuten ammattiin tai hierarkkiseen asemaan, niin ajatuksissaan kuin teois- 
saankin. Tässä mallissa esiintyy usein tavoitteellisuutta, mutta se ei ole valt- 
tämätöntä. On mahdollista, että jälkeenpäin suoraviivaiselta ja tavoitteelli- 
selta vaikuttava työura ei ihmisen omasta mielestä ole ollut tavoitteellinen, 
vaan se on sisältänyt paljon vaihtoehtoja, vaikeita valintoja ja sattumaa. 


Heilurimallinen työura Työura, jossa ihmisen ajattelu ja toiminta on kahtia jakautunutta ikään kuin 
heiluen kahden kiintopisteen välillä. Kiinnostuksen kohteet ja pyrkimykset 
jakautuvat kahtaalle tai valintaa pitää tehdä kahden hyvin erilaisen vaihto- 
ehdon välillä. Tähän malliin saattaa liittyä ristiriitoja, roolikonflikteja ja vaikei- 
ta valintoja. Toisaalta heiluri voi muodostaa tasapainoisen kokonaisuuden, 
jossa sen eri päädyt täydentävät toisiaan. 


Hahmonsa löytävä työura Monimutkaisesti rakentuva työura, jossa kuitenkin näkyy toistuvuutta. Työ- 
ura saattaa piirtyä kehämäiseksi. Kompleksisuus ja ennakoitavuus vuorot- 
televat tai tasapainottelevat. Muutosten seasta hahmottuu rutiineja, tapoja 
ja järjestelmällisyyttä. Malli ja siihen sisältyvä toistuvuus ja pysyvyys saat- 
tavat olla empiirisessä tutkimuksessa vaikeita havaita. 


Hahmoton työura Työura rakentuu hyvin monimutkaisesti eikä mallia tai juonta ylläpitävää att- 
raktoria löydy tai juoni muuttuu hyvin nopeassa tahdissa. Työurassa saattaa 
tässäkin tapauksessa olla toistuvuuksia jollain tasolla. 


Toisin sanoen työelämän polkujen ajatellaan yksilöllistyneen (Aaltonen & Berg 
2018; Järvensivu & Pulkki 2019; 2020; Järvinen & Vanttaja 2013; Koivunen ym. 2012; 
Tuominen 2014). Näkemys on ainakin siinä mielessä perusteltu, että työuran alka- 
mista ja päättymistä voi nykyisin olla aikaisempaa hankalampaa määrittää tarkasti. 
Suomessa nuorilla aikuisilla ansiotyö ja opiskelu limittyvät (Aho ym. 2012; Salo- 
nen ym. 2014; Saloniemi ym. 2020). Myös lyhyet työsuhteet ja työttömyysjaksot ovat 
nuorille tyypillisiä ennen kuin varsinainen työura vakiintuu. Myöhemmin perhe- 
vapaat, sairausjaksot, jatkokoulutus ja työttömyys voivat aiheuttaa katkoja ansiotyö- 
hön. Eläköitymispolkujakin on useita erilaisia (Riekhoff & Järnefelt 2017). Noin 40 
prosenttia suomalaisista työllisistä siirtyy eläkkeelle työttömyyden, sairausjaksojen 
ja muiden välivaiheiden kautta (Myrskylä 2014). Toisaalta eläke ei välttämättä mer- 
kitse työuran katkeamista kuin veitsellä leikaten. Tällä vuosituhannella eläkeikään 
ehtineiden osa-aikatyö on yleistynyt. 

Myös vakailla ja lineaarisesti etenevillä työurilla voi olla paljon liikettä ja muu- 
toksia. Vaikka yksilön työura olisi eheä siinä mielessä, että esimerkiksi työttömyys 
ei aiheuttaisi katkoja työhistoriaan, työtehtävät saman alan tai työorganisaation 
sisällä voivat uran kuluessa muuttua. Talouden suhdannekierto luonnollisesti vai- 
kuttaa työmarkkinoihin, mutta niin sanotussa työvoiman kysynnän ja tarjonnan 
tasapainotilassakin työn sisältö voi muuttua esimerkiksi teknologian kehityksen 
tai prosessi-innovaatioiden seurauksena. Kun tutkimusaineistot ovat kehittyneet ja 
mahdollistaneet työnantaja- ja työntekijätietojen yhdistämisen sekä pitkittäisseu- 
rannan, on havaittu, että työtehtävät saattavat muuttua itsenäisesti ja ilman mak- 
rotalouden tasolla havaittavaa kysynnän vaihtelua (Koistinen 2014, 118). Toisin sa- 
noen työmarkkinoilla voi olla samanaikaisesti sekä uraliikkuvuutta — työtehtävien 
ja työn sisällön muutoksia — että työsuhteiden pysyvyyttä. 

Aiemmat suomalaistutkimukset ovatkin osoittaneet, että työurat eivät keski- 
määrin ole sen epävakaampia kuin ennenkään (Rokkanen & Uusitalo 2010; 2013; 
Soininen 2015a; 2015b), vaikka uraliikkuvuutta tapahtuu jatkuvasti (Aho ym. 2009; 
Ilmakunnas & Maliranta 2008; Kauhanen & Napari 2009; 2011; Riekhoff 2018). 
Työurat eivät ole pirstoutuneet ainakaan siinä merkityksessä, että ammatin vaihta- 
minen olisi aikaisempaa yleisempää (Sutela & Lehto 2014; Sutela ym. 2019) tai että 
palkansaajien vuosittaisten työkuukausien keskiarvo olisi aiempaa pienempi (Jär- 
vinen ym. 2020; Peutere ym. 2017; Pyöriä ym. 20174). Ajankohtaiseen keskusteluun 
työn murroksesta sisältyykin paradoksi. Objektiivisesti katsoen työurat eivät näytä 
sen fragmentaarisemmilta kuin ennenkään (Pyöriä 2017; Pyöriä ym. 2019), mutta 
ihmisten subjektiivinen kokemus kertoo toista, kuten toimittaja Antti Bläfield ki- 
teyttää ajan hengen: 


Tuntuu, että työelämän murros on täynnä ristiriitaisuuksia ja paradok- 
seja. Yhtä aikaa tilastot osoittavat, että työsuhteet eivät ole lyhentyneet. 
Numeroiden valossa palkkatyö on nykyisin suunnilleen yhtä pysyvää tai 
epävarmaa kuin 1980-luvulla. Työsuhteiden keskimääräinen kesto ei ole 
merkittävästi lyhentynyt. Ja kuitenkin ihmisten kokemus työelämästä on 
aivan päinvastainen: epävarmuus lisääntyy, työ tuntuu silppuuntuvan. 
(Bläfield 2017, 5.) 

Mistä epävarmuuden kokemus kumpuaa? Ennen kuin pohdin vastausta tähän ky- 
symykseen, on syytä katsoa lähemmin, miten työuria on empiirisesti tarkasteltu ja 
mitä erityisesti Suomea koskevat tutkimukset kertovat. 


Työpsykologiasta sosiaalisen 
liikkuvuuden tutkimukseen 


Käsite työura on aina ollut olennainen osa sosiaalisen liikkuvuuden tutkimusta 
(Kalleberg & Mouw 2018). Sosiaalinen liikkuvuus mittaa, missä määrin vanhem- 
man ja lapsen sosiaaliset asemat poikkeavat toisistaan. Korkea sosiaalinen liikku- 
vuus kertoo yhteiskunnan avoimuudesta ja sen puute, sosiaalinen periytyvyys, on 
puolestaan yksi tärkeimmistä eriarvoisuuden mittareista. Esimerkiksi Suomi on eu- 
rooppalaisessa vertailussa varsin tasa-arvoinen yhteiskunta sosiaalisen liikkuvuu- 
den näkökulmasta, joskin vanhemmat vaikuttavat lastensa asemaan etenkin koulu- 
tuksen kautta. (Pöyliö & Erola 2015, 30.) Mitä korkeampi koulutustaso vanhemmilla 
on, sitä vakaammin heidän jälkeläisensä kiinnittyvät opiskelu- ja työuralle (Järvi- 
nen & Vanttaja 2006; 2013; Vanttaja 2000). 

Valtaosa liikkuvuustutkimuksesta on keskittynyt kysymykseen sukupolvien vä- 
lisestä liikkeestä (intergenerational mobility) pisteestä A (vanhemman sosioekono- 
minen asema tiettynä ajankohtana) pisteeseen B (lapsen sosioekonominen asema 
tiettynä ajankohtana). Vähemmän on tutkittu työuran kuluessa tapahtuvaa liikettä 
(intragenerational mobility). (Goldthorpe 2007.) Yksilön sosiaalinen tausta voi olla 
monin tavoin yhteydessä työuralla tapahtuviin siirtymiin, katkoihin tai palkka- 
kehitykseen pitkänkin ajan kuluessa. Esimerkiksi mahdollisuudet edetä uralla voi- 
vat vanhempien koulutuksen ohella riippua kodinperintönä saadusta sosiaalisesta 
pääomasta ja verkostoista (Barone & Schizzerotto 2011, 335), joskin on syytä muis- 
taa, että varsinaisten syy-seuraussuhteiden todentaminen on vaikeaa. 

Tämän teoksen luvuissa emme kuitenkaan tarkastele ylisukupolvista liikku- 
vuutta, jota Suomessa on tutkinut etenkin sosiologian professori Jani Erola tutki- 
musryhmineen (esim. Erola & Kilpi-Jakonen 2017), tai sosiaalisen taustan yhteyttä 
työuralle kiinnittymiseen, vaan keskitymme työurien vakautta sekä epävakautta 

ennustaviin tekijöihin. Vakaus tai sen puute on työuratutkimuksen ytimessä, mi- 
hin jo Emile Durkheimin (1858-1917) ja Karl Mannheimin (1893-1947) kaltaiset 
sosiologian klassikot kiinnittivät huomiota, kun he pohtivat minkälainen merkitys 
työurien eheydellä on sosiaaliselle integraatiolle ja koheesiolle (Wilensky 1961). Karl 
Marx (1818-1883) puolestaan havainnoi tuotantosuhteiden ja työmarkkinoiden dy- 
namiikkaa yhteiskuntaluokkien näkökulmasta. Marxin mukaan luokkarakenne ei 
ole stabiili, vaan se elää jatkuvassa liikkeessä (Erikson & Goldthorpe 1992, 29). 

Edellä mainittuja klassikkoja mukaillen voidaan sanoa, että yhtä lailla onnek- 
kaat kuin epäonnistuneetkin urasiirtymät ovat väistämätön osa työmarkkinoiden 
pirullista dynamiikkaa, jota ohjaavat työvoiman kysynnän ja tarjonnan ohella ta- 
louden suhdanteet, politiikka ja lainsäädäntö. Kyse on työllisyyden vakaudesta tai 
sen puutteesta, joka voi saada erilaisia ilmentymiä riippuen siitä, puhutaanko työn 
jatkuvuudesta samassa työpaikassa (job stability) tai yleisemmästä työllisyystilan- 
teesta (employment security) eli mahdollisuuksista työllistyä uudelleen avoimilla 
työmarkkinoilla (employability), jos työpaikan menetys osuu omalle kohdalle. 

Väitöskirjassaan työsuhteiden kestoa ja työmarkkinaliikkuvuutta tutkineen Tii- 
na Soinisen (2015b, 232) sanoin työllisyyden vakaus on teollisen yhteiskunnan luoma 
sosiaalinen ilmiö, jonka representaatioita löytyy sekä rakenteelliselta että yksilölli- 
seltä tasolta: esimerkiksi työlainsäädännön rakentuminen ja normatiivinen oletus 
pitkästä työsuhteesta ovat vakauden representaatioita makrotasolla, siinä missä yk- 
silöiden kokemukset työn pirstoutumisesta organisaatioissa ovat vakauden puutteen 
representaatioita työmarkkinoiden mikrotasolla. Työsuhteiden kesto ja työvoiman 
liikkuvuus ovatkin keskeisimpiä ilmiöitä, joita työuratutkimuksissa on kartoitettu. 

Työsuhteiden kesto on yksinkertainen ja siksi tyypillisin työllisyyden vakauden 
mittari. Työvoiman liikkuvuuden tutkiminen sen sijaan on haastavampaa ilmiön 
moniulotteisuuden takia jo siitä lähtien, että eri elämänvaiheissa työmarkkinoil- 
le kiinnittyminen vaihtelee huomattavasti. Työikäiseen väestöön lasketaan kaik- 
ki 15-74-vuotiaat henkilöt ja työvoimaan tähän ikäryhmään kuuluvat aktiivisesti 
työmarkkinoiden käytettävissä olevat henkilöt eli työlliset ja työttömät. Työvoiman 
ulkopuolella ollaan tyypillisesti koulunkäynnin tai opiskelun, asevelvollisuuden, 
perhevapaiden, työkyvyttömyyden tai eläkkeelle jäämisen takia. Näistä syistä joh- 
tuen ihmisiä siirtyy koko ajan työvoimaan ja työvoiman ulkopuolelle joko tilapäi- 
sesti tai pysyvästi. 

Esimerkiksi opiskelijat ovat niin sanottua puskurityövoimaa ja heidän työmark- 
kinoille osallistumisensa vaihtelee voimakkaasti työmahdollisuuksien ja talous- 
suhdanteiden mukaan. Talouden taantuessa opiskelijat tyypillisesti keskittyvät 
kokopäiväiseen opiskeluun ansiotyön ja opiskelun yhdistämisen sijaan. Kun Yhdys- 
valloista alkunsa saanut finanssikriisi laajeni Eurooppaan ja Suomeen, juuri näin 
tapahtui. Vuoden 2008 ensimmäisestä neljänneksestä vuoden 2010 ensimmäiseen 
neljännekseen työllisten määrä Suomessa vähentyi 86 ooo:lla. Heistä 39 000 oli opis- 
kelun ohessa työskennelleitä. (Lehto 2010a.) Näin ollen talouskriisin alkuvaiheessa 
lähes puolet työllisten määrän vähennyksestä oli opiskelijoita. Talouden piristyessä 
käy päinvastoin ja opiskelijoiden työssäkäynti yleistyy. 

Työmarkkinaliikkuvuus on suurinta nuorissa ikäluokissa, mutta myöhemmäl- 
läkin iällä palkansaajien uraliikkuvuus voi saada useita ulottuvuuksia. Työntekijä 
voi ensinnäkin siirtyä ammatista, toimipaikasta tai tehtävästä toiseen pysyen saman 
työnantajan palveluksessa (sisäinen liikkuvuus). Toisaalta työntekijä voi vaihtaa 
työnantajaa joko vapaaehtoisesti aikaisempaa paremman työn toivossa tai vasten- 
tahtoisesti esimerkiksi irtisanomisen seurauksena (ulkoinen liikkuvuus). Lisäksi lii- 
kutaan toimialalta toiselle (Aho & Mäkiaho 20124; 2012b; Virjo ym. 2007) tai työt- 
tömyys voi katkaista työuran joko lyhyeksi tai pidemmäksi aikaa (Aho & Mäkiaho 
2016). Myös liikettä palkkatyön ja yrittäjyyden välillä on koko ajan. Aiemman tutki- 
muksen perusteella esimerkiksi tiedetään, että pienten yritysten työntekijöistä tulee 
uusia yrittäjiä todennäköisemmin kuin suurten yritysten työntekijöistä, mikä voi 
kertoa siitä, että pienissä yrityksissä työskentelevät oppivat työssään yrittäjyyteen 
tarvittavia taitoja ja asioita (Hyytinen & Maliranta 2008; ks. myös Hyrkkänen 2001; 
2003; Salonen & Lampi 2015; Sutela & Pärnänen 2018). 

Vaikka ammatillinen liikkuvuus on tärkeä osa toimivia työmarkkinoita erityi- 
sesti työvoiman kohtaannon ja saatavuuden näkökulmasta, se voi aiheuttaa merkit- 
täviä kustannuksia yksilöille. Pitkittyvän työttömyyden ohella yksilölle hankalim- 
man tilanteen yleensä aiheuttaa vastentahtoinen asuinpaikan tai ammatin vaihto 
kokonaan uudelle alalle. Esimerkiksi äkillinen alueellinen rakennemuutos saattaa 
pakottaa muuttamaan tai kouluttautumaan uuteen ammattiin, ellei sitten siirrytä 
pysyvästi työvoiman ulkopuolelle. Liikkuvuuskustannuksia syntyy muun muassa 
siitä, ettei aikaisempi ammattitaito ja osaaminen välttämättä vastaa tai riitä täyttä- 
mään uuden ammatin vaatimuksia. 

Liikkuvuuden monista ulottuvuuksista vähiten on tutkittu ammatillista liikku- 
vuutta, jolla viitataan työpaikan, toimialan tai ammatin vaihtoihin (Aho ym. 2009, 
13; ks. myös Busk ym. 2020). Syynä tutkimustiedon vähyyteen on soveltuvien ai- 
neistojen puute ja mittaamisen ongelmat. Käytännössä luotettava ammatillisen 
liikkuvuuden tutkiminen edellyttää pitkittäistä seuranta-asetelmaa, jossa samoilta 
ihmisiltä kerätään työhistoriaan liittyviä tietoja joko kyselyin tai poimimalla tiedot 
erilaisista rekistereistä. 

Kyselytutkimuksissa ammatillisen liikkuvuuden operationalisointi on vaikeaa 
samoin kuin kysymysten koodaaminen ja havaintojen tulkinta. Näennäisesti yksin- 
kertainen avokysymys ”mikä on nykyinen ammattisi” ei välttämättä tuota luotetta- 
vaa tietoa, kun kyselylomakkeen käsittelystä vastaava asiantuntija koodaa vastaajan 
ilmoituksen virallisen ammattiluokituksen mukaiseksi ammattinimikkeeksi. Re- 
kisteriaineistoja on puolestaan vaivannut ammattitietojen rekisteröinnin vajavai- 
suus ja virheet. Kolmas tapa on muodostaa paneeli eli haastatella samoja ihmisiä 
toistuvasti. Ammattia koskevien kysymysten operationalisoinnin ja koodaamisen 
hankaluuden ohella paneeliasetelman keskeinen heikkous on edustavuus. Vastaajat 
voivat muuttaa pois maasta, jättää vastaamatta tai kuolla. Mitä pidemmästä seuran- 
nasta on kyse, sitä heikommaksi paneelien edustavuus yleensä jää. (Aho ym. 2009, 
13-15.) 1990-2010-luvuilla ammattiluokitusta on kuitenkin jatkuvasti kehitetty ja 
standardoitu, mikä helpottaa aikasarjavertailuja (esim. Ilmakunnas & Ilmakunnas 
2017). 

Kaikkia edellä kuvailtuja työvoiman liikkuvuuden ulottuvuuksia on tutkittu 
käytettävissä olevien aineistojen sallimissa rajoissa. Arne Kalleberg ja Ted Mouw 
(2018) tiivistävät systemaattisessa kirjallisuuskatsauksessaan kolme keskeistä tapaa 
tutkia työuria edustavien tilastoaineistojen avulla: 

1. Yksinkertaisimmillaan työuran voidaan katsoa koostuvan mistä tahansa 
työstä, jota ihminen elämänsä aikana tekee. Tämä näkemys ei oleta mitään 
tehdyn työn määrästä, urakehityksen suunnasta tai säännönmukaisuudesta, 
eikä se siten ole Kallebergin ja Mouw'n mukaan erityisen hedelmällinen tapa 
selittää työuralla tapahtuvaa liikkuvuutta. 

2. Toinen keskeinen empiirisessä työuratutkimuksessa hyödynnetty idea on tar- 
kastella tiettyyn organisaatioon tai ammattiin kiinnittymistä yli ajan. Ura- 

muutoksen ja liikkuvuuden mittarina voidaan esimerkiksi käyttää työpaikan 
tai ammatin vaihtoja. 

3. Edistynein Kallebergin ja Mouw'n erittelemä suuntaus tarkastelee työuria 
vaihtuvien töiden muodostamina sekvensseinä tai liikkuvuusmalleina orga- 
nisaatioiden ja ammattien sisällä sekä niiden välillä. Tämä lähestymistapa ot- 
taa huomioon uraliikkuvuuden saman tai useamman työnantajan puitteissa, 
mikä voi johtaa parempiin tai huonompiin töihin joko samalla ammattialalla 
tai yli ammatillisten rajojen. 


Viimeksi mainittu suuntaus vaatii laajoja ja verraten pitkän aikajänteen kattavia 
rekisteriaineistoja. Esimerkiksi palkkatutkimuksessa on tärkeää ottaa huomioon 
uraliikkuvuuden moniulotteisuus, kun pyritään erittelemään nousevaan tai heik- 
kenevään ansiokehitykseen yhteydessä olevia tekijöitä (esim. Kauhanen & Napari 
2009; 2011; Vaalavuo & Kauppinen 2020; Vartiainen 2000). Niin sanottu polarisaa- 
tiotutkimus eli ammattien jakautuminen rutiiniluonteisiin ja korkeaa osaamista 
edellyttäviin tehtäviin on toinen esimerkki suuntauksesta, jossa on hyödynnetty 
pitkittäistä rekisteriasetelmaa (esim. Maczulskij & Kauhanen 2016; Pekka Kerr ym. 
2016; Vainiomäki 2018). 

Kolmas keskeinen rekisteritutkimuksen linja on ammatillisen liikkuvuuden 
dynamiikka, jota Suomessa on analysoinut erityisesti Simo Aho (Aho & Mäkiaho 
2012a; 2012b) sekä Jari Vainiomäki tutkimusryhmineen (Busk ym. 2020; Holappa 
ym. 2019). Näiden tutkimusten mukaan ammatillisen liikkuvuuden taso on Suo- 
messa pysynyt varsin vakaana. Vainiomäen tutkimusryhmän Euroopan unionin 
tulo- ja elinolotilastoon (EU-SILC) perustuvien laskelmien mukaan vuosittainen 
ammatillisen liikkuvuuden aste on ollut Suomessa 6,5 prosenttia aikavälillä 2009- 
2015. Ennen finanssikriisiä vahvan taloudellisen nousukauden aikana liikkuvuusas- 
te oli vain puoli prosenttiyksikköä korkeampi. Työvoiman ammatillinen liikkuvuus 
määriteltiin ammattiluokkaa (ISCO-luokituksen 2-numerotasolla) vaihtaneiden 
osuutena niistä, jotka olivat työllisiä kahtena peräkkäisenä vuotena (eli ammatti ha- 
vaittiin molempina ajankohtina). (Busk ym. 2020, 10-11; Holappa ym. 2019.) 

Tässä teoksessa hyödynnetty Tilastokeskuksen FOLK-aineisto on laadukas ko- 
konaisuus, joka soveltuu hyvin moniulotteiseen työmarkkinaliikkuvuuden ana- 
lyysiin, mutta senkään avulla ei ole mahdollista tavoittaa kaikkia liikkuvuuden 

piirteitä. Etenkin kansainväliseen ammattiluokitukseen (International Standard 
Classification of Occupations - ISCO) tehdyt muutokset hankaloittavat ammattien 
vaihtoa koskevien tietojen vertailua yli ajan (Pekkala Kerr ym. 2016, 7). ISCO-tieto 
ei myöskään ulotu 1980-luvulle, minkä takia emme tätä ilmiötä teoksessamme juu- 
ri käsittele. Keskitymme tämä teoksen seuraavissa luvuissa työllisyyden vakauteen 
sekä toimiala- ja työpaikkaliikkuvuuteen (luku 5), tulokehitykseen (luku 6), työssä 
oppimiseen (luvut 4 ja 7) sekä yritysinvestointien ja työntekijöiden työurien yhteyk- 
siin (luku 8) valitsemillamme teollisuuden toimialoilla. 

Taulukossa 3.2. on havainnollistettu uraliikkuvuuden keskeiset ulottuvuudet 
pois lukien työvoiman kansainvälinen liikkuvuus, koska tämä ilmiö on käytännössä 
luotettavien rekisterien ulottumattomissa. Suomeen kotoutuneiden maahanmuut- 
tajien työurista ja ansiotulokehityksestä kuitenkin löytyy rekisteriaineistoihin poh- 
jautuvaa tietoa Eläketurvakeskuksesta (Busk ym. 2016; ks. myös Aho & Mäkiaho 
2017). Euroopan sisäisestä muuttoliikkeestä tilastotietoa kokoaa Euroopan muut- 
toliikeverkosto (European Migration Network - EMN), jonka toimintaa koordinoi 
EU-komissio ja jolla on EU:ssa lainsäädännöllinen asema. 

Taulukko 3.2. Uraliikkuvuuden keskeiset ulottuvuudet. 


Työikäisen (15-74-vuotiaan) AMMATILLINEN URALLA ETENEMINEN 
väestön pääasiallinen LIIKKUVUUS 
toiminta 
Työvoimaan kuuluvat: — työpaikan vaihto 


— työllinen (palkansaaja, 


— työtehtävien ja työn sisällön 


— toimialan vaihto muutokset, vastuun kasvu 


yrittäjä) - ammatin vaihto — aikuis-, työpaikka-, työvoima- 
K ym. koulutus 
— työtön = — uuden tutkinnon 
suorittaminen 
— siirtyminen paremmin 
palkattuihin tehtäviin 
t N J 
Tilapäisesti työvoiman 
ulkopuolella: SISÄINEN LIIKKUVUUS (sama työnantaja) 
— opiskelijat ULKOINEN LIIKKUVUUS (työnantaja vaihtuu / yrittäjyys, itsensä 
— varus- tai siviilipalvelus- työllistäminen) 
miehet 


— perhevapaalla tai muusta 
syystä pois työvoimasta 


L 
olevat 
N TYÖURAN VAKAUS, ANSIOKEHITYS JA KATKOT 
Pääosin tyévoi Työssäolo (todennäköisesti vakaa tai nousujohteinen 
Mee ansiokehitys): 
` eläkeläiset — työssäolon yhtenäisyys (yksi tai useampia työnantajia) 


— osa-/kokoaikaisesti työky- 
vyttömyyseläkkeellä olevat 
— työttömyyseläkkeellä olevat 


— käynnissä olevien työsuhteiden kesto (sama työnantaja) 
— työuran pituus elämänkaarella 

Katkon riski (hetkellisesti heikkenevä ansiokehitys): 
— irtisanominen (aiheuttaa siirtymän mutta ei välttämättä työttömyyttä) 

— lomautus (työsuhde ei katkea, mutta työssäolo vähenee) 

Katko (heikkenevä ansiokehitys): 
— työttömyys 

— pitkät sairauspoissaolot (enintään vuosi, minkä jälkeen siirtyy 


työvoiman ulkopuolelle) 


Taulukossa 3.2. kuvatuissa uraliikkuvuuden ulottuvuuksissa on kyse näkökulmista 
tai liikkuvuuden piirteistä, jotka voivat olla päällekkäisiä eivätkä ne välttämättä sul- 
je toisiaan pois. Esimerkiksi ammatin vaihto voi merkitä uuden työnantajan palve- 
lukseen siirtymistä uudelle toimialalle aiempaa paremmalla palkalla. 

Työurien vakaus ja Tilastokeskuksen työolotutkimus 


Vaikka työurien kokonaisvaltainen tutkimus edellyttää pitkittäistä rekisteriasetel- 
maa, jonka avulla samoja ihmisiä on mahdollista seurata yli ajan useilla mittareil- 
la, myös perinteiset poikkileikkausasetelmaan perustuvat survey- ja rekisteritutki- 
mukset voivat tuottaa kiinnostavaa ja luotettavaa tietoa työsuhteiden pysyvyydestä, 
etenkin jos kyselyiden avulla voidaan arvioida ajallisia muutoksia. Tilastokeskuk- 
sen työolotutkimus on esimerkki edustavasta lomaketutkimuksesta, jonka avulla 
on mahdollista arvioida palkansaajien työurien vakautta useammallakin mittarilla 
yli ajan. 

Yksinkertaisin ja eniten käytetty työsuhteiden vakauden tai epävakauden mit- 
tari on meneillään olevien työsuhteiden keskimääräinen kesto. Laskemalla, miten 
kauan työntekijät ovat pysyneet nykyisissä työsuhteissaan ja miten tämä on muut- 
tunut vuosikymmenten välillä, voidaan arvioida työelämän epävarmuuden kehi- 
tystä. Tähän riittää edustava ja vuodesta toiseen samalla tavalla kerätty tai kertyvä 
poikkileikkausaineisto, joka voi perustua survey- tai rekisteritietoon. (Rokkanen & 
Uusitalo 2010, 18.) Tilastokeskuksen työolotutkimuksissa on tarkasteltu työmarkki- 
na-aseman muutoksia palkansaajien työkokemusvuosien sekä ammattien vaihdon 
ja työpaikkaliikkuvuuden näkökulmista useammalla vuosikymmenellä (Sutela & 
Lehto 2014; Sutela ym. 2019). 

Työolotutkimuksissa on ensinnäkin tiedusteltu vastaajien työkokemusvuosia. 
Vuoden 2018 tietojen mukaan palkansaajilla oli keskimäärin 22,2 työkokemusvuot- 
ta. Vuosien 1984 ja 2018 välillä kaikkien palkansaajien työkokemusvuodet ovat kes- 
kimäärin lisääntyneet 5,2 vuotta. Naisten keskimääräiset työkokemusvuodet ovat 
tänä aikana kasvaneet enemmän kuin miesten työkokemusvuodet (naiset 6,0 v. ja 
miehet 4,8 v.), mikä selittyy naisten aikaisempaa vahvemmalla työelämäsidoksel- 
la. Naisilla on ollut aikaisempaa vähemmän pitkiä perhesyistä johtuvia poissaoloja 
työelämästä. (Sutela ym. 2019, 39.) Palkansaajakunnan ikääntyminen selittää työ- 
kokemusvuosien kasvua, mutta ilmiön taustalla voi myös olla muita syitä, kuten 
koulutustason nousu ja ikääntyneiden työllisyysasteen nousu. 

Siitäkään ei ole näyttöä, että lyhyiden alle vuoden kestäneiden työsuhteiden osuus 
olisi ainakaan merkittävästi kasvanut, vaikka mediassa aiheesta on kannettu huolta. 
Jouko Nätin ja Pasi Pyöriän (2017, 36-37) työolotutkimuksiin perustuvan analyysin 

mukaan pätkätyösuhteiden osuus on pysynyt varsin vakaana vuosien 1977 ja 2013 
välisenä aikana (14-17 %). Alle vuoden kestäneiden työsuhteiden osuus kasvoi vuo- 
teen 1990, minkä jälkeen niiden kasvu on taittunut. Lyhyiden työsuhteiden osuus 
vaihtelee selvimmin iän mukaan: vuoden 2013 tietojen mukaan nuorten (15—29-v.) 
työsuhteista 43 prosenttia oli alle vuoden pituisia, ja niiden osuus on kasvanut ajan 
myötä. Muissa ikäryhmissä pätkätyösuhteiden osuus oli 7—14 prosenttia, ja ajalliset 
muutokset ovat jääneet vähäisiksi. 

Pitkien, vähintään 20 vuoden pituisten työsuhteiden osuus oli puolestaan kasva- 
nut 11 prosentista 20 prosenttiin vuosien 1977 ja 2013 välillä. Jälleen ikä ratkaisee. 
Pitkien kuten lyhyidenkin työsuhteiden osuus on vaihdellut selvimmin iän mukaan: 
vuoden 2013 tietojen mukaan 50-64-vuotiaiden työsuhteista 44 prosenttia oli pitkiä, 
ja niiden osuus oli kasvanut ajan myötä. Nuoremmissa ikäryhmissä osuudet olivat 
alhaisempia, ja ajalliset muutokset vähäisiä. Pitkät työsuhteet eivät siis olleet kadon- 
neet mihinkään vaan niiden osuus oli päinvastoin kasvanut. (Nätti & Pyöriä 2017, 
36-37.) 

Toiseksi työolotutkimuksissa on tiedusteltu, onko vastaaja työskennellyt aina lä- 
hes samanlaisessa ammatissa, kahdessa-kolmessa selvästi erilaisessa ammatissa vai 
useammassa selvästi erilaisessa ammatissa. Kysymystä on vielä tarkennettu siten, 
että tilapäistöitä ei lasketa. Aina lähes samanlaisessa ammatissa työskennelleiden 
osuudet olivat miltei samat sekä vuonna 1984 (40 %) että 2018 (39 %). Vähäisintä 
ammatin vaihto oli vuoden 1990 työolotutkimuksessa, jolloin kaikista palkansaa- 
jista 44 prosenttia kertoi olleensa aina lähes samanlaisessa ammatissa. Naiset ovat 
työskennelleet samassa ammatissa hieman miehiä useammin koko tutkimussarjan 
ajan, mutta sukupuolten väliset erot ammatinvaihdon tavanomaisuudessa ovat vuo- 
sien varrella kaventuneet. (Sutela ym. 2019, 40.) Samassa ammatissa pysyminen on 
tyypillisintä ikääntyneille, ylemmille toimihenkilöille ja julkisella sektorilla työs- 
kenteleville (Nätti & Pyöriä 2017, 36). Sote-alojen eritysasiantuntijat pysyvät kaik- 
kein tyypillisimmin samassa ammatissa työurallaan (Sutela ym. 2019, 41), ja naisil- 
le tyypillinen eläköitymisen polku nojaa työuraan julkisella sektorilla (Riekhoff & 
Järnefelt 2017). 

Kolmanneksi työolotutkimuksissa on tiedusteltu työpaikkaliikkuvuutta kysy- 
mällä, onko haastateltava vaihtanut työpaikkaa viimeksi kuluneiden viiden vuoden 
aikana. Tulokset heijastelevat taloussuhdanteiden vaihtelua. Vuonna 1990 nousu- 

kauden huipulla 42 prosenttia palkansaajista ilmoitti vaihtaneensa työpaikkaa edel- 
täneiden viiden vuoden aikana. Pienimmillään työpaikkaa vaihtaneiden osuus oli 
34 prosenttia laman jälkimainingeissa vuonna 1997. Vuoden 2018 hyvässä talous- 
tilanteessa vastaava osuus oli 45 prosenttia. Työpaikkaliikkuvuudessa ei ole käytän- 
nössä mitään eroa sukupuolten välillä. Myös sosioekonomisen aseman mukaiset 
erot ovat pieniä, mutta yksityisellä sektorilla työpaikkaa vaihdetaan useammin kuin 
julkisella alalla. Tyypillisimmin työpaikkaa vaihtavat nuoret aikuiset, kun taas iän 
myötä liikkuvuus vähenee. (Sutela ym. 2019, 41-42.) 

Lisäksi vuosien 1984-2013 työolotutkimuksissa on tarkasteltu, kuinka kauan 
vastaajat ovat työskennelleet samassa työpaikassa. Tämäkin näkökulma kertoo 
pysyvyydestä. Vuonna 2013 palkansaajat olivat olleet samassa työpaikassa keski- 
määrin 10,3 vuotta, kun vastaava keskiarvo vuoden 1984 työolotutkimuksessa oli 
8,3 vuotta. Naisilla työsuhteet ovat olleet hieman pidempiä kuin miehillä. (Sutela & 
Lehto 2014, 27.) 

Suomessa työsuhteiden keskimääräinen kesto on suurin piirtein yhtä pitkä kuin 
EU-maissa keskimäärin, eikä finanssikriisi ja sitä seurannut taantuma näyttänyt 
juuri heikentäneen työurien vakautta edes syklisillä teollisuuden aloilla. Vaikka 
finanssikriisi oli shokki erityisesti Suomen teollisuudelle, työsuhteiden keskimää- 
räinen kesto tällä sektorilla notkahti taantuman seurauksena vain hieman. Vuotta 
2012 koskevien tietojen mukaan työsuhteiden keskimääräinen pituus Suomen teol- 
lisuudessa oli noin 12,5 vuotta, mikä ylitti EU-maiden keskiarvon runsaalla vuodel- 
la. (Eurofound 2015, 63; ks. myös Bachmann & Felder 2018.) 

Työsuhteiden keston samoin kuin työkokemuksen pidentymisen taustalla vai- 
kuttaa palkansaajakunnan ikääntyminen, joskin tämä havainto voi myös kertoa 
suomalaisten yllättävän vahvasta kiinnittymisestä samaan työpaikkaan. Suomalai- 
set ovat kaiken kaikkiaan varsin työpaikkauskollisia ja työhönsä sitoutuneita (Saari 
& Koivunen 2017). 

Vaikka työolotutkimusten tietojen mukaan työpaikkaa vaihtaneiden palkansaa- 
jien osuus on aikaisempaa pienempi, työnantajalta toiselle siirtyminen kuitenkin 
on osa työmarkkinoiden normaalia dynamiikkaa. Mistä työpaikan vaihtaminen 
kertoo? Se voi liittyä toisaalta huonoon työmarkkina-asemaan, esimerkiksi pätkä- 
töihin, tai vaihtoehtoisesti hyvään asemaan, jossa liikutaan omasta halusta työn- 
antajalta toiselle paremman aseman ja nousujohteisen ura- ja palkkakehityksen toi- 

vossa. Määräaikaiset työsuhteet lisäävät tutkimusten mukaan työpaikan vaihtojen 
todennäköisyyttä selvästi. Tällöin on todennäköisemmin kyse vastentahtoisesta 
työpaikan vaihdosta. Myös ikä on yhteydessä toteutuneisiin työpaikan vaihtoihin ja 
vaihtohalukkuuteen. Nuoremmat palkansaajat vaihtavat työpaikkaa huomattavasti 
tiheämmin ja vapaaehtoisemmin kuin varttuneemmat jo eläkeikää lähestyvät työn- 
tekijät. (Lehto 2010b; ks. myös Pyöriä ym. 2017b; Saloniemi ym. 2018.) 

On toki huomattava, että näiden ilmiöiden tutkiminen pelkistetyillä lomakeky- 
symyksillä ei ole vailla ongelmia. Esimerkiksi työn sisältö muuttuu uran edetessä, 
vaikka vastaaja katsoisi työskennelleensä aina samankaltaisessa ammatissa ja sa- 
massa työpaikassa. Joka tapauksessa edellä kuvaillut työolotutkimusten tulokset 
ovat yllättäviä ainakin julkiseen keskusteluun nähden. Tyypillisestihän ajatellaan, 
että yhä useamman meistä on työuramme aikana kouluttauduttava uudelleen ja 
vaihdettava alaa, koska pysyviä töitä ei juuri ole tarjolla (Taimio 2010). Tämänkal- 
taiset pessimistiset käsitykset eivät kuitenkaan saa tukea empiiristä tutkimuksista. 
Katsokaamme seuraavaksi, mitä rekisteriaineistot kertovat työurien kehityksestä 
Suomessa. 


1990-luvun lama haurastutti työuria 


Aiemmassa Työsuojelurahaston rahoittamassa tutkimushankkeessamme Talous- 
kriisit, työhyvinvointi ja työurat (2015-2017) tarkastelimme, miten yksityisen sek- 
torin työntekijöiden työurat ja niiden vakaus ovat kehittyneet 1990-luvun lama- 
vuosista 2010-luvun taitteen finanssikriisiin saakka (ks. tarkemmin Peutere ym. 
2017; Pyöriä ym. 2017). Hyödynsimme FLEED- eli nykyistä FOLK-aineistoa vuo- 
silta 1990-2012 ja analysoimme, miten yksityisen sektorin työntekijöiden urapolut 
eriytyivät työpaikan taloudellisen tilanteen mukaan. Trajektori- eli kehityspolku- 
analyysiin perustuva tarkastelumme koski kolmea viiden vuoden seurantajaksoa: 
1990-1995, 2000-2005 ja 2007-2012. Lisäksi tarkastelimme erikseen vuosien 2007- 
2015 kehitystä (Järvinen ym. 2020). 

Analyysejämme varten poimimme FLEED-aineistosta yksityisen sektorin työn- 
tekijöitä edustavan satunnaisotoksen kunkin viisivuotisseurannan lähtöpisteessä 
(1990, 2000 ja 2007) siten, että vuotuisen otoskoon suuruudeksi muodostui noin 

30 000 henkilöä. Keskityimme yksityisten yritysten palveluksessa toimiviin par- 
haassa työiässä oleviin 20-55-vuotiaisiin palkansaajiin, joiden työuraa seurattiin 
liikevaihdoltaan erityyppisissä yli kymmenen hengen toimipaikoissa. Perusteena 
ikärajaukselle oli yhtäältä se, että työurat alkavat keskimäärin hieman yli 20 vuoden 
iässä (Myrskylä 2014), ja toisaalta se, että tarkastelun vanhimmat palkansaajat eivät 
saavuttaisi viisivuotisseurannan kuluessa paitsi virallista myöskään käytännössä 
useimmiten toteutuvaa elakeikaa.’ 

Työurien vakautta tarkastelimme vuosittaisten työssäolokuukausien keskiarvoi- 
na. Tämä mittari kuvaa, kuinka vahvasti yksilöt kiinnittyvät työmarkkinoille. Se, 
minkä tyyppisessä toimipaikassa vastaaja työskenteli, määrittyi seurannan lähtö- 
tilanteen perusteella. Toimipaikat jaoimme neljään ryhmään. Jaottelu liikevaihdol- 
taan stabiilin, vaihtelevan, kasvavan ja laskevan kehityksen toimipaikkoihin määri- 
teltiin sen mukaan, miten yritysten liikevaihto oli kehittynyt kunkin seurantajakson 
kolmena ensimmäisenä vuotena. Liikevaihdon muutoksen kriteerinä pidettiin yli 30 
prosentin vuosittaista kasvua tai laskua. Tutkittavat työntekijät jakautuivat erityyp- 
pisiin toimipaikkoihin siten, että stabiilin liikevaihdon yrityksissä työskenteleviä 
työntekijöitä oli jokaisessa seurannan lähtöpisteessä yli puolet otokseen kuuluneista. 

Tulostemme mukaan suurimpana trajektoriryhmänä kaikissa viisivuotisseuran- 
noissa olivat ne yksityisen sektorin työntekijät, joiden työura oli ollut vakaa koko 
seuranta-ajan. Tulos päti riippumatta siitä, oliko kyseessä seurannan alkaessa stabii- 
lin, vaihtelevan, kasvavan vai laskevan liikevaihdon toimipaikka. Vakain asema oli 
niillä palkansaajilla, jotka työskentelivät liikevaihdoltaan stabiileilla toimipaikoil- 
la. Sen sijaan yrityksen kasvuhakuisuus näyttäytyi yksilön näkökulmasta riskinä 
työuran vakaudelle: turvallisempaa oli työskennellä asemansa vakiinnuttaneessa ja 
kooltaan suuressa yrityksessä. Rekisteripohjaisilla yritysaineistoilla tehdyt kansain- 
väliset vertailut tukevat tuloksiamme. Yrityksen koko näyttää olevan käänteisesti 
verrannollinen yrityksen selviytymismahdollisuuksiin, mikä heijastuu myös hen- 
kilöstön työurapolkuihin. Esimerkiksi kahdeksan EU-maata kattaneessa vertailus- 
sa havaittiin, että vuosien 2008-2012 välisenä aikana suurin lopettamisriski koski 


' Tilastokeskuksen työssäkäyntitilaston mukaan keskimääräinen työn aloittamisikä on noussut 


parilla vuodella viimeisen 30 vuoden aikana (1987-2017). Ennen 1990-luvun lamaa työt aloitettiin 
keskimäärin 19-vuotiaina. Nykyisin töiden tekeminen aloitetaan keskimäärin noin 21-vuotiaana ja 
vastaavasti työuraa jatketaan joitakin vuosia aiempaa pidempään. (Katainen 2020.) 

pk-yrityksiä ja että suurin piirtein samankokoisena pysyneillä yrityksillä oli par- 
haimmat eloonjäämisen mahdollisuudet (Van Beveren ym. 2018). 

Toisen keskeisen tuloksemme mukaan toimipaikan liikevaihtokehityksen suun- 
nasta riippumatta vakaalle uralle sijoittuneet palkansaajat olivat odotusten mukai- 
sesti muihin ryhmiin nähden parhaiten koulutettuja. Tähän liittyen havaitsimme, 
että uuden tutkinnon suorittaminen oli tyypillisintä niissä ryhmissä, joita luonnehti 
työurien vakautuminen. Tutkintoon johtava koulutus oli johdonmukaisesti yhtey- 
dessä työuran vakautumiseen taloussuhdanteiden vaihtelusta huolimatta (vrt. Jo- 
kinen & Luoma-Keturi 2005). Toisin sanoen koulutus kannattaa ja sillä on tärkeä 
työmarkkinoiden riskeiltä ja epävarmuudelta suojaava vaikutus, kuten aiemmat 
tutkimukset kertovat, joskaan edes akateeminen loppututkinto ei ole takuu työttö- 
myyttä vastaan (Asplund & Maliranta 2005; Asplund & Vanhala 2016; Koerselman 
& Uusitalo 2014). 

Vaikka liikevaihto on tyypillinen tutkimuksissa käytetty yrityksen taloudellisen 
tilanteen ja kasvun indikaattori (Davidsson & Wiklund 2006, 52), se ei kerro mitään 
yrityksen toiminnan kannattavuudesta. Tarkastelimme yksityisen sektorin työnte- 
kijöiden urapolkuja myös heidän työnantajayritystensä kannattavuuden näkökul- 
masta ja edellä kuvailtua analyysiä pidemmällä seuranta-ajalla, vuosina 2007-2015 
(Järvinen ym. 2020). Jaoimme yritykset stabiilin, vaihtelevan, kasvavan ja laskevan 
kannattavuuden ryhmiin. Kannattavuutta mittasimme (korjatulla) käyttökatteella, 
joka kuvaa liikevaihdosta jäävää rahamäärää, kun siitä on vähennetty liiketoimin- 
nan kulut. Käyttökatteen muutoksen kriteeriksi asetimme yli 30 prosentin vuosit- 
taisen kasvun tai laskun. 

Yrityksen kannattavuuden mukaan arvioituina työurat olivat hyvin yhdenmu- 
kaisia liikevaihtoon perustuvan tarkastelumme kanssa, joskaan yrityksen kannat- 
tavuuden yhteys erilaisille työurapoluille sijoittumiseen ei osoittautunut erityisen 
vahvaksi (Järvinen ym. 2020). Kannattavuudeltaan vaihtelevien samoin kuin las- 
kevien yritysten toimipaikoissa työskennelleillä oli epävakaimmat työurat. Sekä 
liikevaihdon että kannattavuuden näkökulmista vaikuttaa siltä, että yrityksen ta- 
loudellisen tilanteen vakaus on eduksi henkilöstön työurille, siinä missä yrityksen 
kasvuhakuisuus merkitsee riskiä. Aiemman tutkimustiedon perusteella tiedetään, 
että yrityksen kasvulla voi olla niin myönteisiä kuin kielteisiäkin vaikutuksia työ- 

paikkojen syntymiseen (Maliranta & Hurri 2017). Kannattavuuden kasvua voidaan 
tavoitella esimerkiksi irtisanomisten kautta. 

Yrityksen kannattavuuden kehitystä vahvempi selittäjä erilaisille työurapoluille 
sijoittumiselle löytyi yksilötekijöistä. Korkeampi koulutusaste yhdistyi keskimää- 
räistä vakaampiin urapolkuihin. Myös perhetekijät, parisuhde ja lasten syntymä, 
yhdistyivät voimakkaasti työurapolkuihin. Kaikki paitsi vakaat parisuhdetilan- 
teet ennakoivat muita kuin vakaita työurapolkuja. Lisäksi havaitsimme, että lapsen 
saaminen ei vaikuta miesten työurapolkuihin juuri lainkaan, mutta sen sijaan se 
heikentää ainakin hetkellisesti naisten työurien kulkua. Kun naisilla lapsen saanti 
yhdistyy vakaista työurista poikkeaville poluille sijoittumiseen, ei lapsen syntymä 
käytännössä vaikuta miesten muutoinkin vakaampiin työuriin. Tulos selittynee sil- 
lä, että perhevapaiden käyttö jakautuu epätasa-arvoisesti naisten ja miesten välillä 
(ks. myös Keyriläinen 2019; Kuitto ym. 20194; 2019b; Peutere 2019). Tarkastelemme 
työurien eriytymistä sukupuolen mukaan lähemmin teoksemme luvuissa 5 ja 6 sekä 
yhteenvedossa (luku 9). 

Kaikkiaan työurien vakaus näyttää keskimäärin vahvistuneen ennemmin kuin 
heikentyneen, vaikka julkisessa keskustelussa usein oletetaan päinvastaista. Vuo- 
sien 2007-2015 väliselle seuranta-ajanjaksolle sijoittuneesta finanssikriisistä ja sitä 
seuranneesta pitkästä taantumasta huolimatta enemmistö eli kaksi kolmasosaa 
yksityisen sektorin työntekijöistä sijoittui vakaalle työuralle eli he olivat koko seu- 
ranta-ajan keskeytyksettä työssä (kuvio 3.1.). Vajaa kuudennes (13 %) sijoittui va- 
kautuvalle ja viidennes (21 %) heikkenevälle työuralle. Tuloksemme ovat linjassa 
eurooppalaisten keskimääräistä työurien vakautta koskevien tutkimusten kanssa 
(Bachman & Felder 2018; Eurofound 2015). Ne eivät kuitenkaan huomioineet perus- 
vuonna työtä vailla ollutta väestöä. 

Kuvio 3.1. Yksityisen sektorin palkansaajien työurapolut 2007-2015 
(Järvinen ym. 2020, 88). 

Nuorten palkansaajien työurat ovat vakautuneet 


Tarkastelimme aiemmassa Talouskriisit, työhyvinvointi ja työurat -hankkeessamme 
myös nuorten palkansaajien työurien vakautta (Ojala & Pyöriä 2016). Kysyimme, 
miten 15-30-vuotiaiden palkansaajien työllisyys, mitattuna työssäolokuukausien 
keskiarvona, on muuttunut 1980-luvulta 2010-luvulle tultaessa verrattuna heitä 
vanhempiin ikäryhmiin. Aineistona hyödynsimme Tilastokeskuksen työolotut- 
kimuksia vuosilta 1984, 1990, 1997, 2003 ja 2008 sekä näihin kytkettyä rekisteri- 
seurantaa. Seurasimme jokaisesta perusvuodesta alkaen samoja ikäryhmiä kolme 
vuotta eteenpäin. 

Tuloksemme osoittivat, että vastoin yleistä käsitystä nuoret ovat työpaikan saa- 
tuaan päässeet vakaalle työllisyysuralle verrattain hyvin myös vuoden 2008 finans- 
sikriisin jälkeisissä oloissa. Sen sijaan 1990-luvun alun lama haurastutti nuorten 
työuria poikkeuksellisen voimakkaasti. Nuoret eivät kuitenkaan automaattisesti 
ole haavoittuvassa asemassa työurallaan, jos he vain pääsevät työn syrjään kiinni. 
Työuran alun vaikein vaihe onkin usein ensimmäisen työpaikan löytäminen, min- 
kä jälkeen nuorten työuraan ei näyttäisi kohdistuvan muita ikäryhmiä suurempaa 


116 SATU OJALA & PASI PYÖRIÄ 


Työurien tutkimus 


riskiä. Tutkimuksemme (Ojala & Pyöriä 2016) rajoituksista on mainittava, että työ- 
oloaineistossa mukana olevat nuoret aikuiset ovat jo palkansaajia. Tutkimuksemme 
koskee siis tilannetta, jolloin on jo astuttu työelämään. Mukana eivät ole työttömät 
eivätkä kokonaan työvoiman ulkopuolella olevat, kuten kokoaikaisesti opintoihinsa 
keskittyvät, töissä käymättömät opiskelijat, äitiys- tai vanhempainvapaalla tai koti- 
hoidontuella olevat, varusmies- tai siviilipalveluksessa tai muista syistä työvoiman 
ulkopuolella olevat. Emme siis voineet analysoida vaiheita, jotka edeltävät työhön 
astumista. 

Nuorten siirtymisestä koulutuksesta työmarkkinoille on kuitenkin sekä koti- 
maassa että kansainvälisesti tehty paljon määrällistä tutkimusta (esim. Aho & Ko- 
ponen 2001; Brzinsky-Fay 2007; Kivinen & Nurmi 2014; Salmela-Aro ym. 2011; 
Saloniemi ym. 2013; 2020; Suikkanen ym. 2006; Vehviläinen 1999; Virtanen ym. 
2011). Viimeaikaisten tutkimusten perussanoma on, että suomalaisnuoret kiinnit- 
tyvät työmarkkinoille varsin hyvin tutkinnon suorittamisen jälkeen, joskin suurin 
koulutustaso- ja alakohtaisin eroin (Asplund & Vanhala 2016; Salonen ym. 2014; 
Saloniemi ym. 2020). Nuoret myös ovat sitoutuneita työhön, kokevat työn merkityk- 
selliseksi ja suhtautuvat tulevaisuuteen luottavaisesti (Haikkola & Myllyniemi 2020). 

Toisaalta valmistumisen ajankohdalla voi olla ratkaiseva merkitys työhön kiin- 
nittymiselle ja myöhemmän työuran vakaudelle. Kansainvälisten tutkimusten mu- 
kaan talouden taantuminen on riski erityisesti nuorille työmarkkinatulokkaille 
(Chung ym. 2013; Madsen ym. 2013; O'Higgins 2012). Suomessa 1990-luvun lama 
vaikeutti merkittävästi nuorten työmarkkinatulokkaiden asemaa (Suikkanen ym. 
2001; Nyyssölä 1999; Nyyssölä & Pajala 1999). Lamavuosina tutkinnon suorittanei- 
den nuorten työllisyys jäi pitkäksi aikaa muita ikäryhmiä heikommaksi (Kinnunen 
& Mäki-Fränti 2013; Koponen 2002; Loukkola 2012; Viljanen 2019). Tämä näkyi 
muun muassa siinä, että Tilastokeskuksen työssäkäyntitilastoon perustuvien las- 
kelmien mukaan ennen 1990-luvun lamaa työurat alkoivat keskimäärin 19 vuoden 
iässä, mutta lamavaihe nosti aloittamisikää noin 6-7 vuodella. Keskimääräinen työ- 
uran aloittamisikä alkoi jälleen laskea 1990-luvun puolen välin jälkeen, ja se on tällä 
vuosituhannella vakiintunut noin 21 vuoteen. (Katainen 2020.) 2010-luvun taitteen 
taantumassa valmistuminen ei onneksi jättänyt pysyvää jälkeä nuorten työllisty- 
miseen (Viinikka 2014), kun taas vuoden 2020 koronapandemian haurastuttamilla 
työmarkkinoilla nuorten työllisyystilanne on heilahdellut voimakkaasti. 

Lisäksi aiempien rekisteritutkimuksen perusteella tiedetään, että nuorten työ- 
markkinaliikkuvuus on selvästi varttuneempia ikäryhmiä suurempaa (Aho & 
Mäkiaho 20124). Nuoria — etenkin opiskelijoita - kutsutaankin usein puskurityö- 
voimaksi. Taloussuhdanteiden vaihdellessa nuoret opiskelijat ovat korvaamaton ja 
joustava työvoimareservi esimerkiksi palvelualoilla. Myös yleisemmin työvoiman 
liikkuvuus seuraa varsin selvästi talouden suhdanteita. Hyvässä taloustilanteessa 
työvoiman kysyntä ja liikkuvuus kasvavat. Talouden taantuessa käy päinvastoin. 
Esimerkiksi vuosien 1995-2007 välisen hyvän taloussuhdanteen kuluessa toimialaa 
vaihtaneiden työvoimaosuus kasvoi kuudesta kahdeksaan prosenttiin ja työpaikkaa 
vaihtaneiden työvoimaosuus yhdestätoista neljääntoista prosenttiin. (Aho & Mäki- 
aho 20124, 51.) 


Työurien vakaus ja työpaikan menettämisen 
riski 1960-luvulta 2000-luvulle 


Muuttuisiko kuva työurien vakaudesta, jos tarkastelu ulotettaisiin vielä kauemmas 
historiassa? Yleisesti saatetaan ajatella, että teollisen massatuotannon eli fordismin 
kulta-aikana elinikäiset ja pysyvät työsuhteet olivat huomattavasti nykyistä yleisem- 
piä (Neilson & Rossiter 2008). Teoreettisessa keskustelussa 1960- ja 1970-lukujen tai- 
te nähdään symbolisena vedenjakajana, jonka jälkeen talouden ja työmarkkinoiden 
toimintalogiikka muuttui perustavalla tavalla. Kirjallisuudessa puhutaan jälkifor- 
distisesta kasvu- ja kasautumismallista. Valtiot alkoivat purkaa talouden ja työ- 
markkinoiden sääntelyä, minkä seurauksena yritykset alkoivat tavoitella kilpailu- 
etua hajauttamalla tuotantoa globaalisti ja hyödyntämällä aiempaa joustavampia 
työvoiman käyttötapoja, kuten työvoiman vuokraamista ja ulkoistamista (Koisti- 
nen 2014, 27-30). 

Rokkanen ja Uusitalo (2010; 2013) tarkastelivat Eläketurvakeskuksen kokoamien 
rekisteritietojen avulla vuosina 1963-2004 eläkettä kartuttaneita työsuhteita. Ai- 
neistonaan heillä oli satunnaisotos joka viidennestä vuosina 1905—1975 syntyneestä 
kohortista, ja se kattoi valtaosan sekä julkisen että yksityisen sektorin työsuhteista. 
Julkisen sektorin työuratiedot ovat kuitenkin epätäydellisiä ajalta ennen 1980-lukua, 

minkä lisäksi tarkastelun ulkopuolelle oli rajattava rakennusalan, maa- ja metsä- 
talouden sekä satama-alan työt, koska näitä aloja koskevien eläkkeiden laskennassa 
ei ollut saatavilla tietoa työsuhteiden alku- ja loppupäivämääristä. 

Analyysissään Rokkanen ja Uusitalo (2010; 2013) laskivat työsuhteiden keski- 
määräisen keston kunkin tutkimusvuoden (1963-2004) lokakuun 15. päivän tilan- 
teen mukaisesti sekä regressiokorjatun aikasarjan, josta poistettiin ikä- ja sukupuo- 
lijakauman muutosten vaikutus. Aineistosta lasketun yksinkertaisen keskiarvon 
mukaan työsuhteiden kesto oli vuonna 2004 noin 10 vuotta, pari vuotta enemmän 
kuin neljä vuosikymmentä aikaisemmin. Tulos on varsin yhdenmukainen edellä 
esitettyjen työolotutkimuksen havaintojen kanssa. Yksinkertaisiin keskiarvoihin 
kuitenkin vaikuttaa palkansaajakunnan ikääntyminen. 

Iän kontrolloimisen jälkeen kuva työsuhteiden keston kehityksestä muuttuu. 
Rokkasen ja Uusitalon (2010; 2013) tarkastelussa työsuhteiden keskimääräinen ikä- 
vakioitu kesto kasvoi 1960-luvun alusta 1990-luvun alkuun, minkä jälkeen trendi 
kääntyi laskusuuntaan. 2000-luvulla työsuhteiden keskimääräinen kesto oli käy- 
tännössä samalla tasolla kuin 1960-luvun alussa. Huomionarvoista kuitenkin on, 
että suomalaiset pysyivät 2000-luvullakin työsuhteissaan keskimäärin 8-9 vuotta. 
Kirjoittajien tulkinnan mukaan merkkejä työsuhteiden lyhenemisenä näkyvästä 
työpaikkaepävarmuudesta ei aineistosta näy. 

Rokkanen ja Uusitalo (2010; 2013) tarkastelivat tutkimuksessaan myös työpaikan 
menettämisen riskiä. Irtisanomisia ja vapaaehtoisia työpaikan vaihdoksia ei aineis- 
ton avulla voitu erottaa toisistaan. Ratkaisuna tähän työsuhteen päättyminen tulkit- 
tiin työpaikan menettämiseksi silloin, kun työntekijällä ei seuraavan kahden viikon 
aikana alkanut uutta työsuhdetta. Työpaikan vaihtamiseksi puolestaan laskettiin 
työsuhteet, joiden päättymisen jälkeen kahden viikon kuluessa alkoi uusi työsuh- 
de. Tulosten mukaan työpaikkojen vaihtamisen riski vaihteli paljon enemmän kuin 
työpaikan menettämisen riski. Työpaikkoja vaihdettiin tiheimmin nousukausilla, 
1970-luvun alussa, 1980-luvulla ja vuosituhannen vaihteessa. Sen sijaan työpaikan 
menettämisen riski oli huomattavan korkea ainoastaan 1990-luvun alun lamavuo- 
sina. Laman jälkeen työpaikan menettämisen riski kääntyi laskuun, ja 2000-luvulla 
tämä riski jäi alle 1980-luvun tason. Tätä tukevat myös työolotutkimusten havain- 
not. Sekä työttömyyttä että työttömyyden uhkaa kokeneiden palkansaajien osuudet 
ovat vaihdelleet selvästi taloussuhdanteiden mukaan (Nätti & Pyöriä 2017, 33-34). 

Aiemmissa tutkimuksissa työllisyyden vakautta on tarkasteltu myös työmark- 
kinoiden segmentoitumisen eli lohkoutumisen näkökulmasta. Tällä viitataan työ- 
markkinoiden jakautumiseen ydin- ja reunatyöpaikkoihin sekä näiden välimuo- 
toihin (Koistinen 2014). Työmarkkinoiden sisäkehällä asemansa jo vakiinnuttaneet 
nauttivat vakaan työn eduista, kun taas ulkokehällä tasapainoillaan työn, työttö- 
myyden ja määräaikaisuuksien välimaastossa. Soinisen (2015a) FLEED-aineistoon 
pohjautuvan väitöskirjan mukaan Suomen työmarkkinat segmentoituivat 1990- ja 
2000-lukujen kuluessa. Toisin sanoen ne jakautuivat kahtia fragmentaarisiin ja va- 
kaisiin osatyömarkkinoihin. Soinisen havainnot tukevat ja täydentävät Rokkasen ja 
Uusitalon analyysiä. Soininen ei havainnut muutosta työsuhteiden keskimääräises- 
sä kestossa, mutta osalla työvoiman ryhmistä työsuhteet pidentyivät (korkeasti kou- 
lutetut, pienipalkkaiset, pk-yrityksissä työskentelevät), kun taas osalla ne lyhentyivät 
(ikääntyneet, vähän koulutetut, työttömät). 

Toisin sanoen 1990- ja 2000-lukujen kuluessa työmarkkinat muuttuivat työsuh- 
teiden keston näkökulmasta samanaikaisesti aiempaa vakaammiksi tai epävarmem- 
miksi riippuen siitä mitä työvoiman osaryhmää tarkastellaan. Myös tätä ilmiötä voi- 
taneen pitää työmarkkinoiden polarisaationa. Soinisen (2015a) esimerkin mukaan 
korkean teknologian alalla työskentelevät ja hyvin koulutetut työntekijät sijoittuvat 
erittäin vakaille osatyömarkkinoille. Korkeasti koulutetuilla riski työsuhteen päät- 
tymiseen oli Soinisen havaintojen mukaan noin 40 prosenttia pienempi kuin vä- 
hemmän koulutetuilla ja vastaavasti teknologianteollisuuden alalla työskentelevillä 
noin 20 prosenttia pienempi kuin perusteollisuudessa työskentelevillä. Tässä teok- 
sessa pureudumme kysymykseen teollisuustyön naisten ja miesten koulutustason 
mukaisista jaoista lähemmin luvuissa 5 ja 6. 


Erilaiset mittaustavat tuottavat erilaisen 
kuvan työurien pituudesta 
Työsuhteiden keston ja työllisyyden vakauden ohella työurien pituus on keskeinen 


tutkimuksen kohde. Työurien pidentäminen ja siihen liittyen työllisyysasteen nos- 
taminen ovat myös keskeisiä poliittisia tavoitteita (Shemeikka ym. 2017). Jyrki Ka- 

taisen hallitus (2011-2014) asetti tavoitteeksi pidentää työuria niiden alusta, keskeltä 
ja lopusta. Juha Sipilän hallitus (2015-2019) puolestaan tavoitteli työllisyysasteen 
nostamista 72 prosenttiin, mikä suotuisan talouskehityksen myötävaikutukselle 
toteutui ennen hallituskauden loppua. Antti Rinteen ja Sanna Marinin hallitusten 
työllisyystavoitteet ovat vieläkin kunnianhimoisempia. 

Työhön osallistuminen onkin lisääntynyt erityisesti vanhimmissa työntekijä- 
ryhmissä ja keskimääräinen eläköitymisikä noussut (Kurvinen ym. 2018). Suomessa 
työllisyysaste kuitenkin jää selvästi alle muiden Pohjoismaiden tason. Tämän lisäksi 
muissa Pohjoismaissa vanhushuoltosuhde on Suomea alhaisempi ja tulevina vuosi- 
kymmeninä sen ennustetaan kehittyvän Suomessa huomattavasti huonompaan 
suuntaan muuhun Pohjolaan verrattuna (Pylkkänen 2020). Viimeisen vuosikym- 
menen aikana toimineiden hallitusten mukaan hyvinvointivaltion rahoituksen tur- 
vaamiseksi työllisy ysastetta on nostettava ja työuria pidennettävä, koska väestö van- 
henee ja ihmisten keskimääräinen elinikä pitenee. Sama viesti on luettavissa myös 
työ- ja elinkeinoministeriön (2019) toimenpidesuosituksista koskien työmarkkinoi- 
den kehittämistä. 

Suositukset työurien pidentämisestä tyypillisesti perustuvat niin sanottuihin 
odotelaskelmiin (Honkanen 2015; 2020). Odotelaskelmien avulla voidaan arvioida, 
kuinka kauan tietty ikäluokka keskimäärin kuuluu taloudellisesti aktiiviseen väes- 
töön eli työvoimaan. Tämänkaltaisten laskelmien valossa Suomi pärjää paremmin 
kuin EU-maat keskimäärin mutta jää selvästi jälkeen Ruotsista. Eurostatin (2020) 
arvion mukaan vuonna 2019 Suomessa 15 vuotta täyttäneiden odotetaan olevan 
noin 40 vuoden verran työmarkkinoiden käytettävissä. Ruotsissa vastaava luku on 
42 vuotta Tanskan ja Norjan jäädessä Suomen tasolle, kun taas EU-maiden keski- 
arvo on noin 36 vuotta. 

Työurien pituuden arviointi on vaikeaa, koska harva tekee palkkatyötä tai toi- 
mii yrittäjänä täysin keskeytyksettä varhaisesta aikuisuudesta viralliseen eläkeikään 
saakka. Kuten jo tämän luvun alussa todettiin, työuran alkupisteen määrittäminen 
on hankalaa, minkä lisäksi erilaiset poissaolot työelämästä ovat yleisiä (opinnot, 
asevelvollisuus, perhevapaat, työttömyys, pitkäkestoinen sairaus). Etenkin koulu- 
tusvaihe on pitkittynyt, mutta toisaalta työ ja opiskelu usein limittyvät toisiinsa. 
Yleinen koulutustason nousu on myös myöhentänyt työssä pysymistä eli koulutus 
pidentää työuraa (Lehto 2010, 13). 

Pekka Myrskylän (20124; 2012b; 2017) Tilastokeskuksen työssäkäyntitilaston re- 
kisteritietoihin ja työllisen ajan odotteeseen perustuvien laskelmien mukaan kor- 
keakoulutetuilla on huomattavasti pidemmät työurat kuin matalammin koulute- 
tuilla. Vaikka kansainvälisissä suosituksissa työikä määritellään yleensä 15:stä 64 
vuoteen, Myrskylä (2017, 33) on käyttänyt tuoreimmissa vuoden 2014 työllisyys- 
tietoihin perustuvissa laskelmissaan 18 vuoden alaikärajaa, koska Suomessa lähes 
kaikki alaikäiset käyvät vielä koulua. Kun ikävuosittaiset työllisyysasteet lasketaan 
yhteen yli koko työiän (18-64-vuotiaat), saadaan arvio työuran pituudesta olettaen, 
että vuoden 2014 työllisyys vallitsisi yli koko työiän. Menetelmä on sama kuin väes- 
tön elinajanodotetta kuvaavissa laskelmissa. Tilastollinen elinajanodote on hypo- 
teettinen indeksi, joka kertoo, kuinka pitkään tietty kohortti keskimäärin eläisi, jos 
kuolleisuus ei muuttuisi (Myrskylä 2010). 

Myrskylä (2017, 33-34) on laskenut työuran odotearvot koulutustasoittain mie- 
hille ja naisille. Työuran teoreettinen enimmäispituus on 47 vuotta ja kattaa ikä- 
vuodet 18-65. Todellisuudessa läheskään kaikki eivät tee täyttä työuraa vanhuus- 
eläkeikään saakka, vaan eläkkeelle siirrytään usein esimerkiksi työkyvyttömyyden 
tai työttömyyden kautta tai sitten jäädään osa-aikaiselle tai varhennetulle vanhuus- 
eläkkeelle, minkä lisäksi yksilöllisillä preferensseillä kuten hyvinvoinnilla ja ta- 
loudellisilla kannustimilla on oma vaikutuksensa siihen, milloin eläkettä haetaan 
(Lassila ym. 2015; Määttänen 2015; Salonen & Möttönen 2019). Myrskylän tulosten 
mukaan perusasteen koulutuksen varaan jääneelle naiselle kertyy keskimäärin 20,6 
työvuotta, miehelle 24. Kolme vuotta kestävän ammatillisen keskiasteen tutkinnon 
suorittaminen nostaa työuran odotteen miehillä 32,2 ja naisilla 33,4 vuoteen. Alem- 
man korkea-asteen tutkinnon suorittaneilla miehillä ja naisilla vastaavat luvut ovat 
35,7 ja 36,7 vuotta. Ylemmän korkea-asteen tutkinto nostaa työuran odotetta enti- 
sestään: akateemisilla miehillä ja naisilla työuran pituudeksi voidaan odottaa 37,3 
vuotta. 

Työ- ja elinkeinoministeriön tutkimusjohtaja Heikki Räisänen (2019) on puoles- 
taan arvioinut Tilastokeskuksen väestön elinajanodotteeseen sekä työvoimatutki- 
mukseen ja työssäkäyntitilastoon perustuvissa laskelmissaan, että työmarkkinoille 
tulevalla 18-vuotiaalla nuorella on odotettavissa työurallaan 32,5 vuotta työllisyyttä 
ja 4,1 vuotta työttömyyttä. Tulos kuvaa keskimääräisiä odotteita jokaista 18-vuo- 
tiasta kohden vuoden 2017 tilanteen mukaan olettaen, että työhön osallistuminen 

ja eliniän odote eivät muutu. Todellisuudessa näin ei kuitenkaan tapahdu, koska 
taloussuhdanteiden ja työvoiman kysynnän vaihtelut voivat olla voimakkaita. Tämä 
näkyy Räisäsen laskelmissa etenkin siinä, että alimmillaan työllisen ajan odote oli 
1990-luvun lamassa. 

Työurien odotelaskelmiin liittyy muitakin epävarmuustekijöitä, varsinkin kun 
kyse on sosioekonomisten ryhmien välisistä eroista. Esimerkiksi Eläketurvakes- 
kuksen asiantuntija Noora Järnefelt (2013) on huomauttanut, että odotelaskelmis- 
sa eri-ikäisten käyttäytyminen tarkasteluajankohtana rinnastetaan elinkaaren eri 
vaiheissa toteutuvaan käyttäytymiseen (ks. myös Honkanen 2020). Oletetaan siis, 
että vanhempien ikäluokkien nykyinen käyttäytyminen kuvaa nuorten ikäluokkien 
tulevaa käyttäytymistä. Järnefeltin mukaan sosioekonomisia ryhmiä tarkasteltaessa 
ongelma korostuu. Kansakoulun pohjalta työelämään tulleet löysivät työpaikkansa 
ja vakiinnuttivat asemansa 1980-luvun alussa aivan erilaisessa tilanteessa kuin myö- 
hemmin peruskoulun varassa työelämään tulleet. 

Järnefeltin (2013) mukaan toinen pulma työllisen ajan odotteen käytössä liittyy 
siihen, että sosioekonominen asema ei ole pysyvä ominaisuus toisin kuin esimerkik- 
si syntymävuosi tai sukupuoli, minkä lisäksi vaikutuksen suunta sosioekonomisen 
aseman ja työuraan vaikuttavien ilmiöiden välillä on epäselvä ja voi vaihtua elin- 
kaaren aikana. Esimerkiksi nuorena alkanut sairaus voi vaikuttaa yksilön sosioeko- 
nomisen aseman muodostumiseen, kun taas vanhemmissa ikäryhmissä sosioeko- 
nominen asema on ehtinyt vakiintua ja voi vaikuttaa työkyvyttömyyteen johtavan 
sairauden tai vamman ilmaantumiseen. Kolmas huomionarvoinen seikka on, että 
odotteet ovat keskilukuja eivätkä kerro työurien pituuden jakaumasta. Toisin sa- 
noen työurien pituus voi olla eri tavalla jakautunut eri sosioekonomisissa ryhmissä. 

Järnefeltin (2013) laskelmat työurien pituudesta perustuvat laskennallisen odot- 
teen sijaan toteutuneisiin työuriin, tarkemmin sanoen 50 vuoden ajalta kertynei- 
siin rekisteritietoihin palkka- ja yrittäjätyöjaksoista sekä ansioista koskien vuonna 
2011 elossa ollutta 65-vuotiaiden ikäluokkaa. Toteutuneen työuran pituus kuvaa siis 
kaikkea eläkelakien alaista työskentelyä. Vuonna 2011 miehillä toteutuneen työuran 
pituuden mediaani oli 37,5 vuotta. Puolet miehistä oli siis tehnyt ansiotyötä tämän 
verran tai enemmän, puolet vähemmän. Naisilla työuran pituuden mediaani oli hie- 
man yli 35 vuotta. Tällä laskentatavalla koulutustasojen väliset erot työurien pituu- 

dessa ovat varsin pieniä, keskimäärin 2-3 vuotta, huomattavasti vähemmän kuin 
odotteilla mitattuna (vrt. Myrskylä 2017). 

Työurien pituuden mittaaminen on vaikeaa, ja erilaiset laskentatavat tuottavat 
erilaisia lopputulemia, etenkin kun eri väestöryhmiä verrataan toisiinsa (Järnefelt 
2018). Joka tapauksessa koulutus on yhteydessä työurien pituuteen, vaikka erilaisiin 
aineistoihin ja menetelmiin perustuvat laskelmat tuottavat erilaisia tuloksia riip- 
puen siitä mitä väestöä kuvataan. Korkeakoulutetuilla on paitsi pisimmät työurat 
myös keskimääräistä pienempi työttömyysriski ja heikommin koulutettuja parem- 
mat työuran kuluessa karttuneet kokonaisansiot (Koerselman & Uusitalo 2014). 

Koulutuksen laajenemisen seurauksena tosin koulutusinflaatiosta on havaittu 
merkkejä, millä viitataan koulutuksen arvon alenemiseen työmarkkinoilla. Nykyi- 
sin esimerkiksi ylemmällä korkeakoulututkinnolla päädytään aiempaa huomatta- 
vasti useammin alemman toimihenkilön asemaan (Aro 2014). Huoli rakenteellisesta 
koulutusinflaatiosta ja siihen liittyen yksilön liika- tai ylikoulutuksesta on kuiten- 
kin hyvin ongelmallinen jo siitä syystä, että väestön koulutuksen ja hyvinvoinnin 
kasvun välinen yhteys on kiistaton: pelkästään korkeakoulutuksen sosiaaliset tuo- 
tot, kuten terveys ja yhteiskunnallinen aktiivisuus, saattaisivat riittää perusteeksi 
korkeakoulutukseen osallistumiseen (Karhunen 2017, 26). Hyvällä terveydellä on 
puolestaan vahva yhteys menestykseen työmarkkinoilla (Böckerman & Maczulskij 
2017). 

Koulutus siis pidentää työuria ja maksaa itsensä takaisin niin yksilölle kuin yh- 
teiskunnallekin, joskin yksilölliset erot urapoluissa voivat olla huomattavia eikä 
edes poikkeuksellisen hyvää koulumenestystä tai akateemista loppututkintoa voi 
pitää yhtä varmana väylänä vakaalle asiantuntijauralle kuin ennen. Käytännössä 
akateemiset urapolut voivat olla hyvin erilaisia koulutusalasta riippuen, sattuman 
ja taloussuhdanteiden vaihtelun vaikutusta unohtamatta (Asplund & Vanhala 2016; 
Haapakorpi 2002; Rouhelo 2008; Saloniemi ym. 2013; Tuominen 2013). Kun tarkas- 
tellaan kaikkia korkea-asteen tutkinnon suorittaneita, paras työllisyystilanne on 
tällä vuosituhannella ollut sosiaali- ja terveysalalla, siinä missä heikoimmin ovat 
työllistyneet humanistisilta ja luonnontieteellisiltä aloilta valmistuneet. Työllisyys- 
tilanne on ollut hyvä myös tekniikan ja kasvatustieteen aloilla. (Asplund & Vanhala 
2016.) 

Yksilöllisten valintojenkaan merkitystä ei sovi unohtaa. Markku Vanttajan (2003) 
analyysi kuuden laudaturin ylioppilaiden urapoluista osoittaa, kuinka koulumenes- 
tyjienkin elämästä löytyy hyvin erityyppisiä ja yllättäviä ratkaisuja. Vaikka tilasto- 
jen valossa korkea sosioekonominen perhetausta ja hyvä koulumenestys ennakoivat 
asiantuntija-ammattiin sijoittumista ja pitkää työuraa, Vanttajan kokoamat yksilöl- 
liset uratarinat kertovat subjektiivisten valintojen ja arvostusten moninaisuudesta. 
Suurin osa koulumenestyjistä menestyy työurallaan hyvin, mutta joukkoon mahtuu 
myös niitä, jotka kohtaavat elämässään vastoinkäymisiä sekä niitä, jotka ovat tietoi- 
sesti hypänneet pois nousujohteisen työuran ja suorittamisen oravanpyörästä. 


Kun työura katkeaa 


Entä ne palkansaajat, jotka ovat menettäneet työpaikkansa taloudellisten ja tuo- 
tannollisten syiden seurauksena? Työpaikan menettäminen joukkoirtisanomisen 
tai toimipaikan lakkauttamisen seurauksena on inhimillinen tragedia varsinkin 
pitkään samassa työpaikassa työskennelleille. Vaikka työurat ovat pidentyneet, 
ikääntyneillä työntekijöillä on edelleen suuri riski päätyä ennenaikaisesti työvoi- 
man ulkopuolelle tai eläkkeelle etenkin merkittävien yrityssaneerausten seurauk- 
sena (Kurvinen ym. 2018). Jo varhainen keski-ikä voi olla kriittinen vaihe, jossa 
työmarkkinoilta pois siirtymisen todennäköisyys kasvaa (Jolkkonen ym. 2016, 60). 
Tästä huolimatta keski-iässä työpaikkansa menettäneiden tilanne ei ole aivan niin 
lohduton kuin julkisuudessa usein pelätään. 

Pertti Koistinen tutkimusryhmineen on selvittänyt yli 45-vuotiaana työpaikkan- 
sa menettäneiden uudelleen työllistymistä ja eläkkeelle siirtymistä. FLEED-aineis- 
tolla toteutettuun tutkimukseen valittiin vuonna 2005 lakkautetut tai yli 30 prosent- 
tia henkilöstöstään vähentäneet toimipaikat. Irtisanottujen työllisyysuria seurattiin 
kahdeksan vuoden ajan. Tulosten mukaan 46-55-vuotiaiden irtisanottujen tilanne 
osoittautui suhteellisen hyväksi: lähes koko kahdeksan vuoden seurannan ajan 
työllisenä oli miltei 70 prosenttia. Tästä ikäryhmästä työttömyyteen heti tai myö- 
hemmin siirtyviä oli 13 prosenttia, ja työkyvyttömyyseläkkeelle siirtyi seurannan 
aikana yhdeksän prosenttia. Edellistä vanhemmassa 55-60-vuotiaiden ikäryhmässä 
tilanne oli odotetusti nuorempia huonompi: vain vajaa viidennes oli lähes koko ajan 

työllisenä työpaikan menetyksen jälkeen muiden siirtyessä eri vaiheissa ja eri reitte- 
jä pitkin eläkkeelle. Toimialakohtaisista eroista huomionarvoisin oli havainto, jon- 
ka mukaan teollisuudesta päädyttiin irtisanomisen seurauksena muita toimialoja 
useammin epävakaan työllisyyden urille, työttömyyteen tai työttömyyseläkkeelle. 
(Kurvinen ym. 2016; ks. myös Kurvinen ym. 2018.) 

Koistisen tutkimusryhmä on myös tarkastellut FLEED-aineistolla 1990-luvun 
laman aikana irtisanottujen työuria verrattuna vuosien 1997 ja 2003 hyvässä ta- 
loustilanteessa työpaikkansa menettäneisiin. Irtisanottujen työllisyysuria seurattiin 
seitsemän vuoden ajan. Tulokset osoittivat odotetusti, kuinka dramaattinen vai- 
kutus taloussuhdanteiden vaihtelulla on. 1990-luvun lama oli vedenjakaja, jolloin 
suurimmalla osalla työpaikkansa menettäneistä oli vaikeuksia löytää uutta työtä. 
Lamavuonna 1992 työnsä menettäneistä vain 39 prosenttia onnistui uudelleen työl- 
listymisessä hyvin, siinä missä vuosina 1997 ja 2003 työpaikkansa menettäneistä yli 
80 prosenttia kuului vahvan työmarkkinoille kiinnittymisen uralle. Työpaikkansa 
menettäneiden työllisyysurat eriytyivät työntekijöiden koulutustason, iän ja suku- 
puolen mukaan siten, että vahvasti työmarkkinoille uudelleen kiinnittyneet olivat 
muita nuorempia ja korkeammin koulutettuja. Erityisesti ikä osoittautui kriitti- 
seksi tekijäksi: vanhimmat työpaikkansa menettäneet sijoittuivat nuoria harvem- 
min vahvan työllisyyden uralle myös talouden hyvinä aikoina ja poistuivat nuoria 
useammin ja nopeammin työmarkkinoilta. (Jolkkonen ym. 2016; ks. myös Jolkko- 
nen ym. 2014.) 

Aiemmissa pitkittäistutkimuksissa on lisäksi havaittu, että talouden suhdan- 
nevaihteluilla on selkeä yhteys irtisanottujen ansiokehitykseen muutoinkin kuin 
työttömyyden aikaisena tulojen menetyksenä. Jouko Verhon (2008) mukaan la- 
mavuonna 1992 työpaikkansa menettäneet kärsivät keskimääräistä heikommas- 
ta ansiokehityksestä pitkään vielä uuden työpaikan löytymisen jälkeenkin. Ossi 
Korkeamäki ja Tomi Kyyrä (2014) ovat puolestaan osoittaneet yksityisen sektorin 
palkansaajia edustavassa analyysissään, että työpaikan menetys lama-aikana johtaa 
merkittävästi suurempaan palkkatulojen menetykseen kuin hyvässä taloussuhdan- 
teessa irtisanotuksi joutuminen. 

Edellä kuvailtujen havaintojen taustalla voi vaikuttaa useita mekanismeja. La- 
ma-aikana työn tarjonta supistuu samanaikaisesti kun työvoiman tarjonta kasvaa, 
minkä seurauksena palkat joustavat alaspäin. Toisaalta talouden taantuma pakottaa 

tuotantorakenteiden muutoksiin ja liiketoiminnan uudistamiseen, niin sanottuun 
”luovaan tuhoon” (Maliranta 2014). Tämä voi johtaa siihen, että irtisanottujen osaa- 
miselle ei välttämättä löydy kysyntää uudentyyppisissä työpaikoissa, joita talouden 
tervehdyttyä syntyy. Tätä hypoteesia tukee havainto, jonka mukaan korkeimmin 
koulutetut irtisanotut löytävät parhaiten uutta työtä (Kurvinen ym. 2018; ks. myös 
Asplund ym. 2015; Maczulskij & Kauhanen 2016). 

Kansainvälisessä vertailussa Suomen työmarkkinat näyttävät toimivan var- 
sin hyvin. Vaikka Suomessa toimipaikan lakkauttamisen tai joukkoirtisanomisen 
vuoksi työpaikkansa menettäneiden osuus on tällä vuosituhannella ollut muita 
OECD-maita korkeampi, muihin teollisuusmaihin verrattuna suurempi osa irti- 
sanotuista suomalaispalkansaajista on myös löytänyt uutta työtä nopeasti. OECD:n 
vuosina 2000-2012 keräämien kyselyiden mukaan Suomessa lähes viisi kuudesta ir- 
tisanotusta löytää normaalioloissa uuden työn vuoden sisällä. Vain Ruotsissa uudel- 
leentyöllistymisaste on yhtä hyvä. (Kauhanen 2017, 23.) 

Toisin sanoen työmarkkinoidemme integroiva kapasiteetti on varsin vahva ja 
työpaikkansa menettäneiden käytettävissä olevat yhteiskunnan tukiresurssit toimi- 
vat (Jolkkonen ym. 2016, 61). Parantamisen varaa silti riittää, jotta Suomi saavuttai- 
si nykyistä pidemmät työurat ja paremman työllisyyden tason. Työelämän laatua 
kehittämällä työurien vakautta ja pituutta olisi mahdollista parantaa. Hyvät työ- 
olot näkyvät esimerkiksi ikääntyneiden työntekijöiden työkyvyssä ja halussa jatkaa 
työssä (Böckerman & Ilmakunnas 2020; Ilmarinen 2006; Järnefelt 2016). 


Työn epävarmuus 


Palatkaamme lopuksi kysymykseen työhön liittyvästä epävarmuudesta. Tätä on 
tyypillisimmin arvioitu vertailemalla erilaisiin työsuhdetyyppeihin liittyviä työn 
laadun piirteitä sekä mittaamalla työttömyyskokemuksia. Etenkin työn määrä- 
aikaisuus ja aiemmat työttömyyskokemukset ovat usein käytettyjä mittareita, jotka 
kuvastavat objektiivista työn epävarmuutta tai vakauden puutetta (Kalleberg 2014). 

Seurantatutkimuksissa on esimerkiksi havaittu, että määräaikaisissa työsuhteis- 
sa olleille kertyy eniten työttömyyskuukausia samoin kuin työmarkkinoilta pois- 
saoloa, siinä missä työkuukausia on vastaavasti vähiten. Määräaikaisten myöhem- 

pi työura on lyhyempi, epävakaampi, riskialttiimpi ja katkoksellisempi verrattuna 
pysyvässä työsuhteessa toimiviin palkansaajiin. Osa-aikatyöntekijöiden tilanne on 
parempi, mutta kun osa-aikatyö yhdistyy määräaikaisuuteen, näyttää se lisäävän 
työuran katkonaisuutta. (Ojala ym. 2015.) 

Objektiivisen epävarmuuden ohella aiemmissa tutkimuksissa on arvioitu työn 
subjektiivista epävarmuutta, kuten esimerkiksi pelkoa työpaikan menettämisestä 
tai uskoa omiin mahdollisuuksiin työllistyä uudelleen työpaikan menettämisen jäl- 
keisessä tilanteessa (Pyöriä & Ojala 2016a; 2016b). Tämä on tärkeää, koska subjektii- 
visesti koettu epävarmuus voi olla yhtä suuri, ellei suurempikin riski hyvinvoinnil- 
le kuin hetkellinen työttömyys. Työn menettäminen on dramaattinen tapahtuma, 
mutta pitkittyessään myös työhön liittyvä epävarmuus ja sen aiheuttama stressi voi 
vaarantaa terveyden. Työstressin tiedetään olevan yhteydessä moniin työperäisiin 
sairauksiin ja työuran ennenaikaiseen katkeamiseen (Juvani 2019). Esimerkiksi hei- 
koksi koetun työllistymisuskon on havaittu olevan yhteydessä kohonneeseen työky- 
vyttömyysriskiin (Ojala & Pyöriä 2019). 

Aiemmissa seurantatutkimuksissa on myös havaittu, että heikko työelämän laa- 
tu, kuten alhaiset tulot, työn fyysiset ja psyykkiset riskitekijät sekä kiire, on yhtey- 
dessä varhaiseen eläkkeelle siirtymiseen (Kinnunen & Nätti 2017; Oinas ym. 2016). 
Lisäksi epäoikeudenmukainen kohtelu, etenkin henkilökohtaiset kokemukset työ- 
syrjinnästä, voi lyhentää työuraa (Pietiläinen ym. 2018; ks. myös Ojala ym. 2017; 
Peutere ym. 2019). Jos taas työn laatu on kohdallaan, työssä todennäköisimmin jak- 
setaan pitkään. Tasa-arvon ja yhdenvertaisuuden kunnioittaminen työpaikalla aut- 
taa pidentämään työuria. Tutkimusten mukaan monimuotoinen työyhteisö, jossa 
on sekä nuoria että vanhoja työntekijöitä, kannustaa jatkamaan työssä pidempään 
(Riekhoff ym. 2019). Unohtaa ei sovi vapaa-ajankaan laadun merkitystä. Sosiaali- 
nen aktiivisuus ja rikkaat sosiaaliset suhteet ennustavat pitkää työuraa (Kauppi ym. 
2019). 

Vaikka omaan työhön liittyvät huolet ja pelko työn jatkuvuudesta ovat yleisiä, 
työ ei välttämättä ole keskimäärin sen epävarmempaa kuin ennenkään. Monet kes- 
keiset työn laadun piirteet, kuten esimerkiksi palkansaajien kokemat mahdollisuu- 
det vaikuttaa työhönsä ja osallistuminen työnantajan kustantamaan koulutukseen, 
ovat kehittyneet suotuisasti viime vuosikymmenten aikana (Ojala ym. 2018). Kan- 
sainvälisissä työolovertailuissa Suomi sijoittuukin muiden Pohjoismaiden rinnalla 


128 SATU OJALA & PASI PYÖRIÄ 


Työurien tutkimus 


Euroopan parhaimmistoon (Eurofound 2017; Hvid & Falkum 2019; Mustosmäki 
2017). Silti tulevaisuuden arvaamattomuus aiheuttaa epävarmuutta. Moni vakaas- 
sakin työsuhteessa oleva palkansaaja pelkää työuransa katkeavan työttömyyteen, 
vaikka objektiivisesti katsoen erityistä syytä huoleen ei olisikaan. 

Mistä työhön liittyvä epävarmuus kertoo? Yksi selitys epävarmuuden kokemuk- 
selle voi olla työttömyys, joka jäi 1990-luvun laman jälkeen aiempaa korkeammalle 
tasolle. Voi myös olla, että vakaassa työssä olevat pelkäävät työn menettämisen seu- 
rauksia, koska menetettävää on aiempaa enemmän ainakin taloudellisesti. Suoma- 
laiskotitalouksien velkaantumisaste on kolminkertaistunut viimeisten neljän vuo- 
sikymmenen kuluessa. Varallisuuskin on kasvanut, mutta valtaosa kotitalouksien 
omaisuudesta on kiinni asunnoissa. Asuntovarallisuuden arvo voi vaihdella suu- 
restikin taloussuhdanteiden ja muuttoliikkeen vuoksi eikä asuntoihin sidottu omai- 
suus ole erityisen likvidiä. Voi olla, että entistä useampi pelkää joutuvansa vaikeuk- 
siin taloudellisten sitoumustensa kanssa, jos työura katkeaa. 

Kenties kokemukset epävarmuuden kasvusta ilmentävät median ja monien 
työelämän tutkijoidenkin tapaa korostaa muutoksia. Palkkatyön pirstoutuminen 
lyhyiksi pätkiksi, pitkien työsuhteiden katoaminen ja pelot teknologian aiheutta- 
masta työttömyydestä kuvastavat julkista keskustelua työn tulevaisuudesta. Vaik- 
ka epävarmuuden kasvu ei ainakaan kaikilta osin saisi tukea edustavista tilastoista, 
traumaattisia katkoksia pelkäävä ei saa lohtua jälkikäteen todetusta jatkuvuudesta, 
kuten historioitsija Juha Siltala (2018) kiteyttää. 

Objektiivisesti mitattavien ulottuvuuksien lisäksi työura on sosiaalinen ja dis- 
kursiivinen konstruktio. Ihmiset rakentavat työurastaan narratiivia, jota sävyttävät 
henkilökohtaiset toiveet, valinnat ja työuran varrelle sijoittuneet kompleksiset siir- 
tymät sekä yksilön tulkinta eri uravaiheiden ja -siirtymien merkityksestä. Jokainen 
(työ)ura on aina yksilöllinen ja ainutlaatuinen. Työurien konstruoiminen narra- 
tiiveiksi on tärkeää, koska se miten yksilöt tulkitsevat urahistoriaansa ja pyrkivät 
muodostamaan yhteyksiä sen eri tapahtumien välille, auttaa heitä suunnittelemaan 
ja hahmottamaan tulevaa (Marttila 2012, 20; ks. myös Hyvärinen, 2016; Järvensivu 
2014; LaPointe 2011). 

Yhteenveto: työuria voi arvioida hyvin monella tavalla 


Aiemmassa tutkimuksessa työuria on teoretisoitu ja arvioitu karkeistaen kahdes- 
ta näkökulmasta. Ensimmäinen niistä teoretisoi työntekijöiden ja organisaatioiden 
adaptoitumista oletetun epävarmaan nykytyöelämään. Näissä psykologisesti orien- 
toituneissa tarkasteluissa arvioidaan organisaatioiden ja erilaisissa työsuhteissa tai 
yrittäjinä olevien työntekijöiden tapoja sopeutua työn muutokseen organisaation 
kannalta arvaamattomuutta luovassa globaalissa toimintaympäristössä ja toisaalta 
yksilön kannalta turvattomuutta luovassa työn muutoksessa ja työpaineessa. Näiden 
urateoretisointien heikkoutena on, että ne olettavat työurien kompleksisuuden li- 
sääntyneen, vaikka samaan aikaan niiden on vaikea todentaa, miten työelämä, am- 
matit ja urat olisivat muuttuneet aiempaan nähden. Narratiivisten teorioiden toinen 
piirre on vahva yksilökeskeisyys, jolla ne onnistuvat tavoittamaan sellaista yksilön 
kokemusta, jota rekistereistä ei voi todentaa. 

Tämän teoksen uranäkökulma perustuu toiseen uratutkimuksen juonteeseen eli 
kansainväliseen väestötasoiseen tutkimusteoriaan, jossa huomioidaan työn muutos 
empiirisesti todentamalla väestön ja työmarkkinoiden rakenteiden ja muutosten 
työuravaikutuksia. Pitkittäistutkimuksella ja eri aikoja ja kohortteja vertaamalla 
huomataan yhtäältä, että työlliseksi on kiinnitytty aiemmin siinä missä nykyisin- 
kin, ja toisaalta, että työurilla on aina ollut liikkuvuutta ja kompleksisuutta. Yh- 
teenvetona aiemmasta työurien pitkittäistutkimuksesta voidaan todeta, että julki- 
suudessa usein esitetty käsitys työurien pirstoutumisesta ei edustaviin tilastoihin 
pohjautuvien tutkimusten mukaan pidä paikkaansa. 1990-luvun lama oli merkittä- 
vä poikkeus, jolloin voimakas työpaikkojen häviäminen sekoitti työmarkkinoiden 
toiminnan perinpohjaisesti. Silti taloudellisesti hyvinäkään aikoina työllisyyden va- 
kaus ei jakaudu tasaisesti. Osalla työvoiman ryhmistä työsuhteet ovat pidentyneet, 
osalla lyhentyneet, vaikka keskiarvot eivät ole muuttuneet (Soininen 2015b, 234). 
Työurat Suomen työmarkkinoilla ovat työsuhteiden kestoon ja työlliseksi kiinnitty- 
misen vakauteen perustuvissa arvioissa keskimäärin yhtä vakaita, elleivät jopa va- 
kaampia kuin aikaisemmin, riippuen mittaustavasta ja siitä mitä työllisten ryhmiä 
tai ajanjaksoa kulloinkin tarkastellaan. 

Kuten edeltävästä katsauksesta on käynyt ilmi, käsitteellä työura tarkoitetaan 
eri yhteyksissä eri asioita. Tässä teoksessa tutkimme työuria keskeisillä teollisuuden 

toimialoilla työllisyyden vakauden, ansiotulojen kehityksen, toimiala- ja työpaik- 
kaliikkuvuuden sekä uudelleenkouluttautumisen näkökulmista. Käsite työura saa 
siten eri merkityksiä jo silloin, kun uraa mitataan esimerkiksi työlliseksi kiinnitty- 
misenä (onko töissä vai työttömänä) tai vaihtoehtoisesti kohonneina ansiotuloina. 

Teoksemme muutkin keskeiset käsitteet, kuten osaaminen ja teknologia, ovat 
moniselitteisiä termejä. Vaikka näitä käsitteitä käytetään mediassa ja tieteellisissä 
tutkimuksissa paljon, niiden sisältö usein otetaan annettuna. Puhutaan jatkuvasta 
osaamisen kehittämisestä ja mukautumisesta teknologian muutokseen kuitenkaan 
täsmentämättä, mikä muuttuu ja mitä uudet osaamisvaatimukset eri ammateissa 
tarkoittavat. Puhe työn murroksesta on vieläkin epämääräisempää. Näiden perus- 
tavaa laatua olevien käsitteiden sisältöä avaamme tässä teoksessa. Esimerkiksi tek- 
nologinen murros ei käsitteenä kuvasta pelkästään lähivuosikymmenten työmark- 
kinoita, vaan teknologia on aina määritellyt ihmisen tekemää työtä. 

Työelämän muutosten suunta ei ole luonnonlaki. Vaikka teoksemme vahvistaa 
aiempien tutkimusten kuvaa, jonka mukaan työurat ovat heikentyneet vain tilapäi- 
sesti talouden notkahduksissa, emme voi tietää, säilyykö nykyisenkaltainen tilanne 
tulevaisuudessa. Toistaiseksi Suomessa on kattava työlainsäädäntö, vahvat ammat- 
tiliitot ja yhdessä sopimisen kulttuuri. Sipilän hallituksen kilpailukykysopimuskin 
neuvoteltiin perinteisen kolmikannan hengessä. Työmarkkinoiden rakenteissa ja 
instituutioissa on toisin sanoen paljon pysyvyyttä ja jatkuvuutta, mikä tuo turvaa 
ihmisille ja millä on vaikutuksensa myös yksilöiden työuriin ja niiden vakauteen. 
Työurien tulevaisuuden suunta on viime kädessä työmarkkinapoliittinen kysymys. 

4 
Kilpailuetua ja yhteistä oppimista 


Mitä teollisuusaloilla ajatellaan osaamisesta? 
Esa Jokinen 


Tässä luvussa keskustelen osaamisen roolista teollisuusalojen muutoksissa 
osana yhteiskunnallista diskursiivista kamppailua. Aineistona ovat työn- 
mistarpeiden yleistä muutosta ja toimialan konkreettisia haasteita koskeva 
pitkän aikavälin näkemys yhdistyvät. Osaamista ja sen ehtoja koskevia lau- 
sumia analysoin skills-viitekehyksen avulla erottaen tuottavuus-, oppimis- ja 
toimintakulttuurikehyksen. Tulosten perusteella tunnistin suoraviivaiselle tek- 
nologiselle ongelmanratkaisulle annetun suuren painoarvon, työn muutoksen 
aiheuttamat yksilö- ja organisaatiotasoiset osaamisen kehittämisen haasteet 
sekä osaamisen arvon vaihtelun tilanteittain, henkilöstöryhmittäin ja työpaik- 
kakulttuureittain. Tutkimustuloksia voidaan hyödyntää osaamistarpeiden ny- 
kyistä kontekstuaalisemmassa ennakoinnissa ja työelämälähtöisen koulutuk- 
sen kehittämisessä. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 145-183. 
O 2020 tekijät ja Tampere University Press 
http://urn.fi/URN:ISBN:978-952-359-028-1 


Esa Jokinen 


Johdanto 


Kun arvioidaan työelämän muutoksia ja niiden vaikutuksia yksilöihin ja yrityk- 
siin, osaaminen nousee keskeiseksi käsitteeksi. Tietyt osaamisalueet korostuvat ja 
toiset menettävät merkitystään, työvoiman koulutuksen painotukset muuttuvat ja 
kokonaisia uudenlaisen osaamisen toimialoja syntyy, kun taas toisia katoaa. Yksilöt 
kartuttavat omaa osaamistaan monessa vaiheessa työuransa aikana, ja osaamisen 
varmistamisesta on tullut strategisen johtamisen kohde työpaikoilla. 

Osaamiseen kohdistetaan paljon odotuksia, mutta siihen liittyy myös uhkakuvia. 
Näin on kaikessa työelämää koskevassa keskustelussa. Eri tahojen intressit ohjaavat 
voimakkaasti sitä, miten työelämän ja osaamistarpeiden ennakoidaan kehittyvän 
tulevaisuudessa. Työelämän muutoksia koskeva julkinen keskustelu liikkuu usein 
erilaisten myyttien (Pyöriä 2017), kärjistysten ja uhkakuvien ympärillä. Tutkimuk- 
sen tarkoituksena onkin tuottaa luotettavaa tietoa työelämästä ja sitä myötä myös 
rauhoittaa keskustelua. 

Taitoja ja osaamista koskeva keskustelu on ollut 2000-luvulla yhtä lailla tutki- 
musteoreettisen ja poliittisen keskustelun kohteena siitä pitäen, kun Euroopan ko- 
missio nimesi väestön ja työelämän taidot (skills and gualifications) yhdeksi EU:n 
keskeisimmistä sosiaalisen ulottuvuuden strategisista tavoitteista. Taitojen ja osaa- 
misen määrittely, osoittaminen ja tavoittaminen on yhtä lailla asetettu kaikkien 
unionin maiden ja niissä toimivien työelämän instituutioiden, yritysten ja työllisten 
itsensä tehtäväksi. Pirstoutuvatko työurat? -hankkeessa toimialojen asiantuntijoiden 
haastatteluissa osaamisen kysymykset osoittautuivat yhdeksi kaikkia haastatteluita 
yhdistäväksi teemaksi. Osaamisella on keskeinen rooli yleisten muutostrendien ja 
alakohtaisen sopeutumisprosessin välistä suhdetta määrittävänä tekijänä. 

Tässä luvussa tarkastelen osaamisen ja siihen liittyvien muutosten moniääni- 
syyttä. Osaamisesta puhutaan hyvin erilaisissa merkityksissä ja erilaisia jäsennyk- 
siä käyttäen. Tutkin, millaisia merkityksiä ja jäsennyksiä osaamisesta haastatelta- 
vamme tuottivat. Yhteiskunnallisena ja toimialoittaisena haasteena ei siten ole vain 
haarukoida tulevaisuuden osaamistarpeita, kuten helposti ajatellaan, vaan myös tie- 
dostaa ja mahdollisesti muuttaa niitä kehyksiä, joiden sisällä osaamista käsitellään. 
Sovellan brittiläisen taloustieteilijän Francis Greenin (2011; 2013) teoreettista erit- 
telyä siitä, mitä osaaminen ja taidot (skills) ovat. Tarkoitus on ennen kaikkea lisätä 

tietoisuutta ja oppimista organisaatioiden ja yhteiskunnan jäsenten omasta toimin- 
nasta (vrt. Weiss 1998). 

Luvun alussa taustoitan osaamista koskevaa aiempaa tutkimusta. Käsittelen ta- 
louden luovan tuhon logiikkaa ja osaamisen merkitystä tässä kontekstissa. Työelä- 
mässä tarvittavan osaamisen kehittäminen pehmentää talouden luovan tuhon seu- 
rauksia. Paitsi tutkintoon johtavan koulutuksen, etenkin jatkuvan työuranaikaisen 
oppimisen kehittämiseen on kohdistettu suuria odotuksia osaamisen, työllisyyden 
ja työn tuottavuuden parantajana. Tämän jälkeen käsittelen osaamistarpeita kokoa- 
vaa kirjallisuutta, joka yhdistää osaamisen tuottamisen ja hyödyntämisen tarkaste- 
lun toimialakulttuurisiin puhetapoihin ja konteksteihin. 

Empiirisesti tutkin asiantuntijoiden tulkintoja osaamisesta metsä-, teknologia/ 
metalli- ja kemianteollisuuden toimialoilla. Suomen talouden selkärangaksikin 
mielletty valmistava teollisuus on kohdannut viime vuosikymmeninä useita uudis- 
tumishaasteita, teknologinen kehitys on muuttanut valtavasti työn luonnetta, ja 
myös osaavan henkilöstön merkitys on oletettavasti kasvanut alojen pyrkiessä sel- 
viytymään globaalin kilpailun haasteista. 


Tulkintakehykset näkökulmana osaamiseen 


Jokaisen uuden työelämään liittyvän tutkimuksen on asemoitava itsensä työelämän 
muutosta koskevaan runsaaseen ja moniääniseen keskusteluun. Yksi tapa erottaa 
tutkimuspositioita toisistaan on jakaa ne tutkimukselliseen ja käytännön asiantun- 
tijatyöotteeseen, joskaan tämä rajaus ei ole yksiselitteinen (Haapakorpi 2018, 85). 
Lisäksi kun työelämän yhtenä muutospiirteenä on selkeiden ammatti-identiteettien 
tuleminen haastetuksi (Hökkä 2014), voi tutkimuksenteossa olla nykyään aiempaa 
enemmän kyse liikkumisesta joustavasti tutkimisen ja kehittämisen välisellä jatku- 
molla. Käsillä oleva luku keskittyy empiiristen tutkimustulosten esittämiseen, mut- 
ta siinä sivutaan myös kehittämistutkimuksen metodologiaa. 

Kehittämistä vaaditaan tavoite- ja tulostietoisuuden sekä tehokkuuden nimissä, 
ja etenkin asiantuntija-, esihenkilö- ja johtotehtävissä edellytetään usein kehittä- 
misorientaatiota, jossa luovastikin vastataan toimintaympäristön haasteisiin ja pa- 
radokseihin (Seppänen-Järvelä 2004, 251). Käytännön kehittämistyössä nouseekin 

esiin tutkimuksellisesti perustavanlaatuisia kysymyksiä, jotka muuten saattaisivat 
jäädä huomiotta, ja tutkimukselliset analyysit auttavat puolestaan vahvistamaan 
kehittämistyötä (Seppänen-Järvelä & Karjalainen 2006, 3-4). Pyrkimys hallita eri- 
tyyppisiä ja -tasoisia jännitteitä (emt.) kuuluu kehittäjien puheessa ja esimerkiksi 
haastatteluissa (Filander 2000). 

Kehittämisen korostumisessa on kyse myös tarpeesta vastata esiin nousseeseen 
epävarmuuteen (Venkula 2005). Tutkimuksen tyypillisesti tuottama mekaaninen, 
mitattava ja täsmällinen tieto sivuuttaa helposti kysymykset epävarmuudesta (Sep- 
pänen-Järvelä & Karjalainen 2006, 4-5). Vaihtoehtona on kiinnittää huomiota myös 
niihin jäsennyksiin, joihin työorganisaatioissa ja -yhteisöissä tukeudutaan. Kun tie- 
to ja asiantuntijuus nähdään sosiaalisesti rakentuneena, on niiden yleisempiä lai- 
nalaisuuksia ja (käyttö)teorioita tarkasteltava paikallisessa kontekstissaan. (Seppä- 
nen-Järvelä 2004, 257.) 

Kuten työelämän tutkimuksessa laajemmin, on myös tämän kirjan kontekstissa 
tarpeellista kirkastaa määrällisen ja laadullisen selittämisen erontekoa (Alasuuta- 
ri 2011). Sekä määrällinen että laadullinen tutkimusote tavoittelevat aineiston pe- 
rusteella yleistettävissä olevaa tietoa. Määrällinen yleistäminen viittaa aineistossa 
esiintyvien muuttujien välisten määrällisten suhteiden yleistämiseen tutkimuksen 
perusjoukkoon tiettyjen tilastollisten todennäköisyyksien perusteella. Laadullinen 
yleistäminen on sen sijaan sitä, että pohditaan koko aineistossa pätevän ja poik- 
keuksettoman selityksen relevanssia aineiston ulkopuolisessa todellisuudessa. Käy- 
tännössä laadullinen tutkimus on laajaa selitysten etsimistä aineistosta nousevil- 
le havainnoille kokonaisuudessaan, kun taas määrällinen selittäminen tapahtuu 
suhteessa etukäteen asetettuihin hypoteeseihin (ks. emt.). Laadullisen tutkimuk- 
sen tuottamat uudet tulkinnat voivat ohjata jatkossa myös määrällistä tutkimusta 
(eksploratiivisuus), mutta voivat usein lisätä myös suoraan informanttien edusta- 
mien ryhmien itseymmärrystä. 

Sovellan aiemman työelämäntutkimuksen (Gerlander & Launis 2007) mukaises- 
ti tulkintakehysten analyysia. Erving Goffmanin (1986) ja Anssi Peräkylän (1990) 
tutkimuksiin viitaten Gerlander ja Launis kuvaavat (tulkinta)kehyksiä niin, että ne: 


ohjaavat toimintaa ja kielenkäyttöä. (...) Jokainen kehys viittaa omaan to- 
dellisuuteensa. Kehysten vaihto on osa arkipäivää. (...) Pelkkä yhden ke- 
hyksen kritiikki ei muuta olemassa olevaa toimintakokonaisuutta, vaan on 

tunnistettava muita kehyksiä ja mahdollisesti tuettava niiden esiin tuloa. 
(Gerlander & Launis 2007, 203-204.) 


Tässä luvussa analysoin osaamisen tulkintakehyksiä: asiantuntijahaastatteluista 
muodostan tuottavuus-, oppimis- ja toimintakulttuurikehykset. Lopuksi pohdin 
saatujen tulosten merkitystä suhteessa osaamista koskevaan aiempaan tutkimuk- 
seen ja osaamisen kehittämiseen tulevaisuudessa. 

Laadullisessa selittämisessä ja yleistämisessä on kyse siitä, että tapauksista löy- 
detään laadullisia yksityiskohtia, jotka tehdään ymmärrettäväksi tapauksen osina 
(Alasuutari 2011). Näitä paikallisia selityksiä pyritään suhteuttamaan aiemman tut- 
kimuksen havaintoihin. Kuten työhyvinvoinnista myös osaamisesta keskustellaan 
paljon niin akateemisesti kuin työpaikkatasollakin, mutta ilmiöön liittyvät käsit- 
teellistämistavat itsessään ovat jääneet vähälle huomiolle (Gerlander & Launis 2007, 
204). Niinpä tämän tutkimuksen tavoitteeksi asettuu osaamista koskevien paikal- 
listen tulkintakehysten tunnistaminen ja suhteuttaminen työelämässä tarvittavan 
osaamisen edistämiseen. 


Osaaminen yhteiskunnallisessa kontekstissaan 


Turbulentti talous ja turbulentti kansalaisuus 


Luvussa 2 olemme kuvanneet elinkeinorakenteen muutosta ja talouden vaihteluja 
suomalaisen työelämän kehityksen taustana. Tämän luvun kannalta olennaista on, 
että kulloisetkin osaamis- ja työvoimatarpeet määrittyvät talouden, kansainvälisten 
vaikutteiden, migraation sekä (sosiaali)politiikan vuorovaikutuksessa. Siten työyh- 
teiskunnan nopea muutos toimii tärkeänä osaamista koskevien käsitysten tausta- 
kontekstina. 

Kansalaisten näkökulmaa onkin ymmärrettävä suhteessa jatkuvaan rakenteelli- 
seen ja taloudellisten kriisien aiheuttamaan muutokseen, joka on heijastunut toimi- 
paikkatasoisena ”luovana tuhona”, jonka kautta tuotantorakenne on ”puhdistunut”? 
heikoimmin tuottavasta toiminnasta (Böckerman 2000). Yrityksiä ja työpaikkoja 
syntyy ja kuolee nopealla tahdilla, ja osaaminen on yksi avain tässä turbulenssis- 

sa selviämiseen yksilö- ja yritystasolla. Tarkastelemallamme ajanjaksolla 1980-lu- 
vulta nykypäivään yritysten toimintaympäristö on mullistunut moneen kertaan. 
Neuvostoliiton romahtaminen muutti viennin rakennetta ja suuntaa lopullisesti ja 
rahapoliittinen liikkumavara suhdannevaihteluissa kaventui entisestään Euroopan 
yhteisvaluuttaan liittymisen myötä. Aiemmin kysymykset työllisyydestä ja sosiaali- 
politiikasta olivat enemmän erillään talouspolitiikasta; sittemmin taloudelliset nä- 
kökohdat ovat voimakkaasti leimanneet kaikkea politiikkaa. Noista näkökohdista 
on tullut pitkälti itsestään selvä osa myös kansalaisiin kohdistuvia odotuksia. 

Juuri 1990-luvulta alkaen alettiin vahvasti tiedostaa laajamittaisen valtioiden 
velkaantumisen, talouskasvun jämähtämisen, työttömyyden ja väestön ikääntymi- 
sen seuraukset. Samalla globalisaatio ajoi länsimaita kilpailuun työpaikoista ja vero- 
tuloista. Sosiaalipolitiikka asettui tällöin entistä enemmän talouden vipusimen vä- 
lineeksi. Työvoiman osaamisesta tuli uusi valtti tässä kilpailussa. (Sipilä 2011, 360.) 


Samalla oli uudistettava retoriikkaa. (...) Oli katsottava maailmaa sosiaali- 
sen kehityksen näkökulmasta. (...) Oli aika puhua investoinnista ihmisiin 
ja yhteisöihin. (...) Oli autettava ihmisiä työllistymään ja saavuttamaan 
itsekunnioituksensa kansalaisina. (...) Tällainen lähestymistapa (ei) vas- 
tustanut sosiaalipolitiikan (...) ihanteita, vaan sovitti ne vallitseviin (...) 
realiteetteihin. (Emt., 360.) 


Talouden vaihteluiden ytimessä ovat Suomessa olleet nimenomaan teollisuuden 
alat, jotka ovat joutuneet erityisesti 1990-luvun laman myötä uudistamaan toi- 
mintatapojaan ja liiketoimintamallejaan. Teollisuuden osuus ei myöskään koskaan 
noussut Suomessa yhtä suureksi kuin monissa vanhoissa teollisuusmaissa (emt.), 
jolloin se on globaalin markkinakilpailun ohessa joutunut kokonaisuudessaan 
kamppailemaan niukoista työvoimaresursseista muiden sektorien kanssa. Toisaal- 
ta nimenomaan osaavan työvoiman tarve on viime vuosikymmeninä korostunut 
tuotantotekniikoiden kehittyessä teollisuudessa mutta myös yleisesti muilla aloilla, 
mikä on tarkoittanut nuorten pidentyneiden peruskoulutusaikojen myötä myös hei- 
dän vähentynyttä työvoimaosuuttaan (Kalenius 2018). 

Elinkeinorakenteen muutoksen lisäksi työ on uudistunut myös tehtävien ja am- 
mattien sisällön osalta. Samalla kun työelämän rakennemuutos on aiheuttanut 
elinkeino- ja ammattirakenteiden luovaa tuhoa jo pitkään, on sama ilmiö kuiten- 

kin myös vahvistanut kansantaloutta, ja kilpailun kautta suosinut kestävämpiä pai- 
kallisia liiketoimintamalleja. Voidaan olettaa, että kestävämpiin toimintamalleihin 
- esimerkiksi teollisuuden rakennemuutoksessa ja sopeuttamisessa — on kuulunut 
myös entistä tietoisempi ja tarkempi henkilöstövoimavarojen hallinta. 1990-luvun 
voimakas lamakaan ei suoraan näkynyt irtisanomisasteen nousemisena, vaan so- 
peuttaminen tapahtui ensisijaisesti rekrytointeja vähentämällä ja kohdistamalla 
vähennykset paikallisesti epätasaisesti, heikommin koulutettuihin ja nuorimpiin 
(Böckerman 2000). Uudet työpaikat syntyivät vähitellen vanhojen tilalle uusine 
osaamisvaatimuksineen ja rekrytointikriteereineen. Yhteiskunnan roolina oli huo- 
lehtia sopeutumiskustannuksista (emt.) esimerkiksi voimistuneen aktiivisen työvoi- 
mapolitiikan keinoin, mutta samalla aloitettiin yksilöön kohdistuva aktivointi eri- 
laisten sanktioiden avulla. Voidaankin tulkita, että 1990-luvulla pyrittiin enenevästi 
huolehtimaan siitä, että työttömien työllistyvyyttä ja työn ja työvoiman kohtaantoa 
parannettiin osaamista, koulutuksen työelämälähtöisyyttä ja koulutuksesta työhön 
siirtymiä kehittämällä, mutta uudessa eetoksessa yksilön itsensä kehittämistä alet- 
tiin pitää yhä enemmän myös merkkinä eräänlaisesta kansalaiskunnosta ja yhteis- 
kuntakelpoisuudesta. 


Koulutuspoliittisia kehityspiirteitä 


Tarkastelen tässä työelämää palvelevan osaamisen ja siihen tähtäävän koulutuksen 
nousemista politiikan keskiöön 1990-luvulta alkaen. Keskustelun voimistuminen 
työelämän tarvitsemasta osaamisesta on kuulunut olennaisesti lamanjälkeiseen yh- 
teiskuntaan. Arvioni mukaan osaamiskeskustelun voi kontekstoida yhteiskunnal- 
lisen tilanteen muutokseen ja viime kädessä 1990-luvun laman mahdollistamaan 
”markkinaehtoisuuden läpilyöntiin” puhetavoissa ja käsitteistöissä. Esimerkiksi Jul- 
kusen (2001, 63) mukaan 1990-luvun lama vauhditti jo ennen sitä alkanutta poliit- 
tisen agendan muutosta, joka haastoi aiemman sosiaalisen eetoksen ja mahdollisti 
uudenlaisia, nähdäkseni suorasukaisempia ja kyseenalaistavampia puhetapoja tu- 
lonsiirroista ja ylipäätään hyvinvointivaltion mekanismeista. 

Suomi on ollut edelläkävijä myös osaamisjärjestelmän joustavoittamisessa ja sii- 
hen liittyvien käsitteiden lanseeraamisessa. Taloudellisesti haastavalle 1990-luvulle 

osui Suomen koulutusjärjestelmän laajojen uudistusten toimeenpano. Niiden yti- 
messä oli koulutustason nostaminen, hallinnon desentralisointi (paikallisen pää- 
täntävallan lisääminen) ja koulutukseen liittyvä sääntely (otettiin käyttöön esim. 
järjestämisluvat). Oltiin myös siirtymässä tietoyhteiskuntaan, jonka kehitykseen 
liittyi elinikäisen oppimisen retoriikka. Se korosti oppimista aiempaa voimakkaam- 
min yksilöllisenä arvona ja vastuuna sekä Euroopan unionin kilpailukyvyn ja työl- 
lisyyden edistämisenä. Elinikäinen oppiminen ei aivan tällaisenaan muodostanut 
suomalaisen koulutuspolitiikan ideologista perustaa, ja Suomessa myös kritisoitiin 
siihen liittyvää yksilön vastuuttamista työmarkkinamenestyksestään sekä talou- 
dellisen hyödyn ja elinkeinojen kilpailukyvyn painottamista. (Filander & Jokinen 
2002; Kolehmainen 2007.) 

Lamavuosina Suomi panosti voimakkaasti osaamisen kehittämiseen rakentaen 
muun muassa ammattikorkeakoulujärjestelmän ja luomalla opintotukijärjestelmän. 
Vanhassa koulutusjärjestelmässä nähtiin epäkohtia, sen laatua haluttiin kehittää ja 
työelämän ja yhteiskunnan muutosten huomioimiseen haluttiin panostaa; aiempien 
koulutusjärjestelmän uudistusten tuottama koulutus koettiin vanhaksi jo syntyes- 
sään ja koulutusjärjestelmän voimavarojen pelättiin tuhlautuvan (Salminen 1997, 
314). 


Lineaarisen elämänuran todettiin olevan kriisissä ja perinteisten sidoksien 
perinteisiin ammatteihin olevan vaihdettavampia kuin ennen. Epävakai- 
suus oli lisääntynyt ja teollisen yhteiskunnan rakenteet olivat murenemas- 
sa. (...) Hierarkkinen järjestelmä, jossa koulutus jäljitteli työelämän am- 
mattirakenteita, ei enää toiminut, koska työelämän tehtävät muuntuivat 
koulutusta nopeammin. (...) Koulutususko muuttui uskoksi oppimiseen, 
elinikäisen oppimisen määrittelyissä painotettiin oppijan omaa vastuuta 
oppimisurastaan. (Emt., 315—316.) 


Euroopan parlamentti ja neuvosto julistivat vuoden 1996 elinikäisen oppimisen 
vuodeksi Euroopassa. Eurooppalaisessa diskurssissa kansalaiset nähtiin ennen 
kaikkea työvoimana, joiden voimavarat tulisi saada paremmin yhteiskunnan käyt- 
töön. Aiemmat hyödyntämisen ja kehittämisen tavat nähtiin epäonnistuneina. Elin- 
ikäisen oppimisen ideologia sopi yhteiskunnalliseen ja taloudelliseen tilanteeseen 
siten, että sillä saatettiin myös ”hämätä” kansalaista: korkean työttömyyden aikaan 

oli soveliasta tarjota ratkaisuksi lisäkouluttautumista (emt., 204) ja ylipäätään lu- 
kea yksilön menestys tai menestymättömyys omaksi ansioksi tai syyksi (emt., 9-10). 
Koulutushalukkuudesta tuli tärkeä valvonnan ja kontrolloinnin kohde (emt., 204). 

Vuonna 1998 toteutettu työvoimapalvelujen uudistus tähtäsi Euroopan työlli- 
syysstrategian hengessä työttömien omaan aktivoitumiseen työvoimapalveluja ja 
-koulutusta tarjoamalla sekä työmarkkinoiden toimintaa edistämällä (MEE 2002, 
2). Ylipäätään painottamalla uudistuksissa yksilöiden työllistyvyyttä ja osaamista 
sen keskeisenä osana luotiin siten kokonaisvaltaisesti uudenlainen diskursiivinen 
todellisuus. 

Toisaalta ihmisten yleisemmästä osaamisesta ja työmarkkinakelpoisuudesta tuli 
enemmän myös yritysmaailmaa ja työpaikkoja velvoittava puhe- ja toimintatapa. 
Nuorten ammatillisen ja aikuiskoulutuksen uusia kehittämishankkeita toteutettiin 
ESR-tuella, ja niiden keskeisenä kriteerinä oli yhteys ”aitoon” työelämään. Koulu- 
tuksen työelämävastaavuudesta tuli pelkän koulutussuunnittelun sijaan konkreet- 
tisen kehittämisen kohde, ja erilaisia keinoja ja järjestelmiä siihen pyrittiin yhteis- 
työssä työelämän kanssa luomaan. 

Ammatillisessa aikuiskoulutusjärjestelmässä rakennettiin 1990-luvulta alkaen 
osaamisen tunnistamisen ja tunnustamisen järjestelmää osana näyttötutkintojen 
henkilökohtaistamista. Siinä formaali, non-formaali ja informaali oppiminen aset- 
tuivat ikään kuin samanarvoisiksi, ja olennaista oli yksilön kyky osoittaa osaamis- 
kokonaisuuksia esimerkiksi aidoissa työtilanteissa. Olemassa olevan osaamisen kar- 
toittaminen laajasti ja formalisointi tutkinnon muotoon heijasti osaltaan elinikäisen 
oppimisen periaatteita. Osaamisen tunnistaminen ja tunnustaminen saattoikin 
toimia voimaannuttavana prosessina työelämätutkinnon suorittajalle (Jokinen & 
Luoma-Keturi 2005; 2007). Yhteiskunnallisesti henkilökohtaistamisessa oli kyse ai- 
kuiskoulutusjärjestelmän kysyntälähtöisyyden yhteistoiminnallisesta kehittämisestä 
(Spangar & Jokinen 2006). 

Kaikkiaan osaaminen on vakiintunut koulutuspoliittiseen diskurssiin, ja siitä 
on tullut yhä tärkeämpi näkökulma työmarkkinoihin ja työelämän kehittämiseen. 
Samalla osaamista koskeva puhe on tullut myös vaikuttamisen ja vallankäytön väli- 
neeksi (Silvennoinen & Tulkki 1998). 

Osaamistarpeiden muutos 


Yhteiskunnallisesti osaamistarpeita yritetään yhtäältä ennakoida määrällisesti ja 
laadullisesti. Toisaalta arvioidaan toteutuneita muutoksia. Kuten edellä todettiin, 
1990-luvulta alkaen pyrittiin ennakoimaan globalisaatio- ja tietoyhteiskuntakehi- 
tystä, mikä johti korostamaan yksilöllistä, uranaikaista ja monipuolisempaa osaa- 
mista kaikissa töissä ja tehtävissä (esim. Salminen 1997.) Tietoyhteiskunnan myötä 
keskustelun ja kehittämisen kohteeksi nousivat uudet perustaitovaatimukset, joista 
huolehtimisesta tuli yhä syvemmin sekä yksilön että työelämän tehtävä. Sitran vuo- 
den 1998 julkaisussa todettiin muun muassa: 


Yksilön osaaminen on tieto- ja osaamisyhteiskunnan perusyksikkö. Tie- 
tämisen rinnalla oppimaan oppiminen käy yhä tärkeämmäksi. Osaami- 
nen syvenee ja eriytyy ja joutuu samalla vääjäämättä verkostoitumaan. 
Vuorovaikutus- ja yhteistyötaidot korostuvat. Osaamisen luonti ja tehokas 
siirto muodostuvat keskeiseksi organisaation menestystekijäksi — ei vain 
työryhmien sisällä, vaan myös alihankkijoiden ja asiakkaiden kesken. 
(...) Tieto- ja osaamispääoma nousevat johtavaan asemaan tuotannonte- 
kijöiden joukosta. (...) Yksilöiden ja yritysten itsenäisen päätöksenteon ja 
oman tieto-, osaamis- ja oppimisvastuun merkitys kasvaa. Kansalaisena 
oleminen ja eläminen palautuu tulevaisuudessa sekin yhä selkeämmin 
nimenomaan yksilöiden sekä kolmannen sektorin vapaiden yhteenliitty- 
mien omaehtoisiin eettisiin valintoihin. Aloitekyky, talouden ja yhteiskun- 
nan eri ilmiöiden analyysikyky sekä viestinnälliset ja sosiaaliset valmiudet 
korostuvat. (...) Jokaisen yksilön (mutandis mutandae: kansallisvaltion, 
alueen, yrityksen) on osattava ajatella omia tulevaisuuspolkujaan - omia 
vahvuusalueitaan, omaa elinkaartaan, omaa oppimiskaartaan, itsensä to- 
teuttamisen ehtoja — tietoteknologian, tietotyön ja epävarman, vielä uutta 
hahmoaan hakevan elämismaailman murroksessa. (Raivola & Vuorensyr- 
jä 1998, 4-5, 7.) 


Nämä visioinnit näyttäisivät pitäneen pitkälti paikkansa myös myöhempien enna- 
kointianalyysien ja taloustieteellisen tutkimuksen valossa. Vuonna 2020 julkaistus- 
sa Maailman talousfoorumin raportissa (WEF 2020) tulevaisuuden osaamistarpei- 
na korostuivat 1. analyyttinen ajattelu ja innovatiivisuus; 2. aktiivinen oppiminen ja 

oppimisstrategiat; 3. kompleksinen ongelmanratkaisu; 4. kriittinen ajattelu ja ana- 
lyysi; 5. luovuus ja aloitekykyisyys; 6. johtajuus ja sosiaalinen vaikuttaminen; 7. tek- 
nologian käyttö, monitorointi ja hallinta; 8. teknologian suunnittelu ja ohjelmointi; 
9. resilienssi, stressin sietokyky ja joustavuus; 10. rationaalinen ongelmanratkaisu 
ja ideointi. Suomessa osaamisen ennakointifoorumi (OEF) listasi vuonna 2019 en- 
simmäisen kerran alakohtaisia osaamisia perustuen 148 asiantuntijan näkemyksiin. 
Foorumin raportissa erotettiin geneeriset taidot, yleiset työelämäosaamiset ja am- 
mattialakohtaiset osaamiset. Tuloksissa korostuivat meta-, oppimis-, asiakasvuoro- 
vaikutus- ja digitaidot, ja esitettiin jatkuvan oppimisen reformia. (OPH 2019.) 

Osaamistarpeiden muutoksen määrällinen ja laadullinen ennakoiminen on 
1990-luvulta vakiintunut osaksi koulutus- ja työvoimapolitiikkaa. Toiminta on 
käytännössä ollut hankevetoista (Marttinen & Vahtonen 2014, 138). Työskentelyn 
tuloksena on esitetty useita valtakunnallisia ja sektorikohtaisia tilannekuvia, ja kou- 
lutuksen aloituspaikkamitoituksia on ennakoitu 2000-luvulla järjestelmällisesti eri 
hallinnonalojen yhteistyönä (esim. Hanhijoki ym. 2011, OPH 2019). Ennakoinnin 
perustana ovat olleet taloudellisen kehityksen ja työvoiman kysynnän laskennalliset 
skenaariot, joiden mukaan opetushallinto laatii koulutusmitoitukset. Laadullisessa 
ennakointityössä hyödynnetään alakohtaisia osaamistarveselvityksiä, jotka tuotta- 
vat tietoa työelämän ja työn muutoksista (OKM 2016). Määrällinen ja laadullinen 
ennakointi pyritään nivomaan kiinteästi yhteen. Lähtökohtana tällaiselle yhteydelle 
toimivat toimialaryppäät, joissa tunnistettaisiin toimialarajat ylittäviä osaamisko- 
konaisuuksia. (Emt., 23.) 

Kuten tämän kirjan lähtökohdissa on todettu, ammattien ja työtehtävien raken- 
nemuutos on ollut 2000-luvulla yksi tutkituimpia aiheita työn taloustieteessä (esim. 
Autor ym. 2003). Teknologian ja automatisaation kehittymisen vaikutuksista tehdyt 
johtopäätökset vaihtelevat. Näkemykset jakautuvat karkeasti siten, että osaamisvaa- 
timusten arvioidaan lisääntyneen (upskilling), vähentyneen (deskilling) tai polarisoi- 
tuneen. Muutos liittyy esimerkiksi tarvittavien osaamisyhdistelmien muutokseen 
tai ylipäätään uudelleenkoulutuksen tarpeen kasvuun (reskilling). Teknologian ke- 
hitys ei myöskään vaikuta pelkästään olemassa olevien työtehtävien muutokseen 
vaan myös synnyttää uutta työtä. (Darrah 1996; Green 2011.) 

Asplundin ja Kauhasen (2018) katsauksen perusteella myös Suomessa työllisis- 
tä kasvava osuus on pieni- ja korkeapalkkaisissa tehtävissä keskipalkkaisten tehtä- 

vien vähetessä. Ammattirakenteiden on havaittu muuttuneen lähinnä teknologisen 
kehityksen seurauksena. Vuosia 1989-2011 koskevan aineiston valossa Asplund ja 
Kauhanen (2018, 91-92) toteavat, että pelkästään Suomen yrityssektorilla oli tuona 
aikana tuhoutunut vuosittain keskimäärin 12 prosenttia työpaikoista, eli noin 500 
työpaikkaa päivässä. Tämä selittyi kirjoittajien mukaan lähinnä uusilla teknolo- 
gioilla ja innovaatioilla ja henkilöresurssien siirtymisellä uusille aloille ja tehtäviin. 
Teknologia ”tuhoaakin” työpaikkoja, mutta ei työtä itsessään, ja työn sisältö muut- 
tuu. (Emt.) Kyse on luovasta tuhosta, jota mitkä tahansa kaupallisesti arvokkaat in- 
novaatiot — tuotantotavat, työtehtävät ja tuotteet — vauhdittavat (Maliranta 2014, 11). 
Jatkuva luova tuho on välttämätöntä talouskasvun kannalta ja vaatii koulutusjärjes- 
telmältä ja yksilöiltä ajantasaisen osaamisen varmistamista (Asplund & Kauhanen 
2018, 91-92). 

Automaatiolla korvattavissa ovat pääasiassa yksittäiset työtehtävät, joita suorite- 
taan rutiininomaisesti määriteltyjen sääntöjen mukaan. Näitä tehtäviä löytyy kaikil- 
ta ammattitasoilta, ja inhimillistä työpanosta tarvitaan yhä enemmän ennalta mää- 
rittelemättömiin, enemmän ongelmanratkaisua edellyttäviin tehtäviin. Vaihtuvien 
tilojen ja tilanteiden tunnistaminen on automaattisille järjestelmille hyvin vaikeaa, 
ja ihmisen ja koneen välinen kommunikaatio, soveltaminen ja yhteensovittaminen 
synnyttää myös uutta kehittämistyyppistä työtä. Kirjoittajat näkevät sosiaalisen 
median ja esimerkiksi teatterialan osaajat esimerkkeinä ihmistyön joustavuudesta 
erilaisiin tilanteisiin. Hyvien kysymysten esittämisestä tulee arvokas taito työmark- 
kinoilla. (Emt., 97.) 

Asplund ja Kauhanen kirjoittavat: 


Jos ammatissa on pääosin rutiininomaisia tehtäviä, tullaan se ennemmin 
tai myöhemmin korvaamaan tietotekniikalla. Jos ammatissa on paljon 
myös muita tehtäviä, kuten esimerkiksi asiantuntija-ajattelua, tulee am- 
matin sisältö muuttumaan siten, että kone hoitaa rutiininomaiset tehtävät 
ja ihminen asiantuntija-ajattelun. (Asplund & Kauhanen 2018, 96.) 


Paradoksaalisesti työn uusiutuminen tuhoaa vanhoja tehtäviä, ja jatkuvasta koulut- 
tautumisesta tai oppimaan oppimisesta on tullut itsessään yhä tärkeämpi osa työ- 
markkinoilla pärjäämistä. Sen avulla muodostetaan jatkuvuutta työuran katkok- 
sissa ja työtehtävien muutoksissa, jotka voivat tapahtua aiempaa yhä useammin ja 

äkillisemmin. (Emt.) Se on edelleen yksi tapa myös perustella aktiivista työmarkki- 
nakansalaisuuttaan tai estää joutuminen aktiivisuusvaatimusten kohteeksi. (Emt. 
95-97.) Tavallaan luovan tuhon näkökulmasta yksilön putoaminen ajantasaisen 
osaamisen kelkasta määrittyy lähtökohtaisesti välttämättömyydeksi ja jopa myön- 
teiseksi ilmiöksi kokonaisuuden kannalta. 


Osaamisen arvon kontekstuaalisuus 


Edellä sanotun perusteella mekaaniset, rutiininomaiset ja säännönmukaiset työteh- 
tävät ovat selvästi vähentyneet, mutta tilan ja tilanteen tunnistamiseen, kommuni- 
kaatioon ja kehittämiseen liittyvät tehtävät ovat suhteellisesti lisääntyneet. Työ ja 
työllisyys eivät ole kuitenkaan vähentyneet vaan työ on muuttunut. Teknologian 
vaikutukset välittyvät vasta monien työpaikka- ja -markkinatasoisten mekanismien 
kautta arkeen. 

Toinen havainto on, että tarvittavan osaamisen määrittelystä on tullut entis- 
tä kontekstisidonnaisempaa. Ydinosaamisesta tai ammattitaidosta on tullut toisin 
sanoen yhä vähemmän yksilön pysyvää pääomaa. Yhä enemmän korostuu tuon 
osaamisen tilannesidonnainen soveltaminen, hyödyntäminen, muokkaaminen, laa- 
jentaminen, kehittäminen ja ilmaiseminen. Osaaminen on siis pikemminkin raken- 
nettava toistuvasti uudelleen kulloiseenkin tilanteeseen sopivaksi, mikä edellyttää 
enemmänkin juuri eräänlaista metaosaamista, oppimaan oppimista, oikeanlaista 
asennetta ja oikeanlaisia diskursiivisia taitoja. Kärjistäen: ilman tällaisia kykyjä yk- 
silö jää työntekijänä kilpailutilanteeseen koneiden kanssa. 

Osaamisen kontekstuaalisuus korostuu osaamista tarkastelevissa tutkimuksissa. 
Esimerkiksi Cathleen Staszin (1997) Iso-Britanniaan kohdistuvassa teknisten alo- 
jen tutkimuksessa havaittiin, että ongelmanratkaisu-, vuorovaikutus- ja kommuni- 
kaatiotaidot sekä asenteelliset tekijät ovat tärkeitä erilaisissa töissä, mutta kussakin 
tehtävässä omalla tavallaan. Geneeriset taidot ovat siis tavallaan myös työpaikka- 
spesifejä. 

Charles Darrah (1996, 11-13) pitää ongelmallisena sitä, että yleisesti tarkasteltuna 
osaamisvaatimukset sivuuttavat työn ja osaamisen paikalliset piirteet. Hänen mu- 
kaansa yhteiskunnallisessa keskustelussa on tyypillistä, että osaamistarpeet: 

e koostuvat usein ideaalityyppisistä työn osa-alueiden listauksista 

e olettavat työn tekemiseen tarvittavan täsmälleen samaa osaamista eri henki- 
löiltä 

e perustuvat työn analysointiin irrallisena kulloisestakin kontekstista olettaen 
työkontekstit samanlaisiksi, osaamisen niiden välillä siirrettäväksi sekä osaa- 
misvaatimusten syiden tulevan teknologian kaltaisista ulkoisista tekijöistä, 
joihin ei voida yrityksen sisällä vaikuttaa 

e eivät ota huomioon yritys- ja yksilötasoisia kokemuksia ja tulkintoja vaan pi- 
tävät niitä ”epätieteellisinä”. (Emt.) 


Tällainen mekanistinen osaamiskäsitys on ongelma osaamispolitiikassa. Mohamed 
Abdel-Wahab ym. (2008, 379) totesivat brittiläisessä rakennusalan tutkimukses- 
saan, että valtion asettaessa korkeita osaamistavoitteita olisi otettava tarkemmin 
huomioon työpaikka- ja liiketoimintakonteksti. Tutkijat kiinnittävät huomiota sii- 
hen, että yhtäaikaista osaamisen ja tuottavuuden nousua selittivät korkeammat tut- 
kimus- ja kehittämisinvestoinnit kyseisellä sektorilla. Juuri näistä oli kuitenkin puu- 
tetta tutkitulla rakennussektorilla. Rakennussektoriin liittyi tutkimusaikaan myös 
muita tutkimustulosten tulkintaa vaikeuttavia ongelmia kuten itsensä työllistäjien 
osuuden suuri kasvu alalla. Rakennusalan tarkempi tarkastelu osoitti, että kyse oli 
moniin alasektoreihin ja alueisiin jakautuneesta kokonaisuudesta, jonka havaittu 
osaamistason nousu saattoikin kertoa alan pyrkimyksestä vastata lähinnä alueel- 
lisiin, taloudellisiin ja alan sirpaloitumiseen liittyviin sopeutumistarpeisiin. Alan 
sisäisen rakennemuutoksen vuoksi osaamisen kytkeminen tuottavuuden lisäämis- 
tavoitteisiin (tai kilpailukyvyn edistämiseen) ei ollut tutkijoiden mukaan perustel- 
tua. (Emt. 380.) 

Green (2011; 2013) edustaa tavallaan tällaista kontekstuaalista tulkintaa. Hän 
juoksuttaa todistusaineistoa osaamistarpeiden muuttumisen puolesta, mutta muis- 
tuttaa samalla tietoisemman suhtautumisen tarpeesta osaamiseen ja sen kehittä- 
miseen. Osaaminen itsessään on suhteellinen, muuttuva ja monimääritelmällinen 
ilmiö, jonka jatkuvan kehittämisen varaan on laskettu jo liiankin paljon yhteiskun- 
nissa. Ylipäätään ajatus ”osaavasta työnteosta” (skilled work) ”itsensä toteuttamisen” 
muotona on itsessään konstruktio ja diskurssi, joka asettaa jo lähtökohtaisesti eri 
työntekijäryhmät erilaatuiseen asemaan. 

Green (emt.) kuvaa osaamisen yhteisiä nimittäjiä eri tieteenaloilla: osaaminen 
(skills) on laajennettavissa (expandable), tuottavaa (productive) ja sosiaalisesti mää- 
riteltyä (social). Greenin (emt.) näkemyksen mukaan osaamisen kehittäminen, ar- 
vottaminen ja hyödyntäminen tapahtuu sosiaalisessa kontekstissa, johon kuuluvat 
muun muassa johtamistapa, työelämäsuhteet, kulttuuriset käytännöt ja asenteet. 

Greenin (2013, 14) mukaan sosiologisesta näkökulmasta katsottuna osaaminen 
rakentuu ja sille annetaan arvo sosiaalisessa vuorovaikutuksessa. Green (emt., 24) 
toteaa, että osaaminen (skills) on kaiken kaikkiaan liukas käsite, joka on kehittynyt 
talouden muutoksen myötä. 1950-luvulla se viittasi lähinnä manuaaliseen valmis- 
tustyöhön, kun taas tietoyhteiskunnassa sen ala on huomattavasti laajempi (emt.). 
Greenin (emt., 29) ajattelun mukaan tästä huolimatta osaamisesta voidaan puhua 
objektiivisena ja mitattavana ominaisuutena, ja esimerkiksi osaamisvarannosta 
(stock of skills), joka kuvaa väestön osaamistasoa. 

Työnantajat ja työntekijät muodostavat keskeiset osapuolet osaamisen tarjon- 
nassa ja hyödyntämisessä. Greenin (emt., 57) mukaan osaamisen hyödyntämista- 
voilla on olennainen vaikutus työelämän laatuun ja organisaatioiden menestykseen. 
Työnantajien ilmaisemat osaamistarpeet ovat vääjäämättä muuttumassa ja lisäksi 
työnantajat ovat korvaamaton osa osaamisen tuottamisjärjestelmää työssä tapah- 
tuvan oppimisen kautta. ”Their characters, cultures, capacities, and beliefs have a 
sustained effect on the evolution of skilled work.” (Emt., 57.) 

On myös mahdollista, että se, mitä työntekijät tosiasiallisesti osaavat on toissi- 
jaista siihen nähden, missä määrin osaamista koskeva sosiaalinen määrittely tuot- 
taa lisäarvoa tai mielekkyyttä asiakkaille, yritykselle ja yksilöille itselleen. Se, miten 
osaamisesta puhutaan, kuvaakin merkittävällä tavalla ympäröivässä yhteiskunnassa 
tapahtuvia sosiaalisia ja arvostuksellisia muutoksia — ja pysyvyyksiä. Osaamiseen 
kohdistuvat määrittelyt ja kehittämistoimet saattavat tällöin heijastaa erilaisia posi- 
tioita suhteessa tähän käynnissä olevaan muutokseen. 

Kaikki edellä sanottu kertoo nähdäkseni siitä, että osaamistarpeita ja niiden 
muutosta voidaan arvottaa erilaisista näkökulmista. Nämä näkökulmat ovat sidok- 
sissa yhteiskunnan ja talouden kehitykseen, yleiseen yhteiskunnalliseen ilmapii- 
riin ja poliittisiin valintoihin. Koulutus- ja työvoimapoliittisella uudistamisella (ja 
niiden ohessa lisääntyneellä työelämätutkimuksella) on ollut olennainen vaikutus 
osaamisen merkityksen kasvuun sekä sitä koskeviin sanastoihin ja diskursseihin, 


PIRSTOUTUVATKO TYÖURAT? 159 


Esa Jokinen 


joita on viime vuosikymmeninä käytetty tiiviinä osana Euroopan unionia ja muita 
kansainvälisiä yhteisöjä. Osaamisen arvo rakentuu kuitenkin viime kädessä paikal- 
lisissa työelämäkonteksteissa kulttuurisesti tarjolla olevia diskursseja soveltaen. 


Tutkimusasetelma ja -kysymykset 


Analysoin seuraavaksi osaamista koskevia erilaisia tulkintakehyksiä teollisuuden 
toimiala-asiantuntijoiden puheessa. Analyysissa hyödynsin laadullisen tutkimuk- 
sen yleisiä ohjeita (Alasuutari 2001) ja kehysanalyyttista ajattelua (Chenail 1995; 
Goffman 1986). 

Haastatteluaineisto koostui yli 100 liuskasta litteroitua tekstiä. Teimme 11 haas- 
tattelua vuoden 2018 loppukesän ja syksyn aikana puolistrukturoidusti ja monitut- 
kijaisesti, ja niissä kaikissa käsittelimme vähintään kolmea pääteemaa (ks. aineisto- 
liite tässä teoksessa): 

1. työurien ja henkilöstömäärien muuttuminen toimialalla 

2. tutkimus- ja tuotekehitysinvestointien vaikutukset toimialalla 

3. teknologian merkitys ammattien ja työtehtävien kannalta toimialalla. 


Haastattelut toteutimme erilaisilla osallistujaryhmityksillä. Osa tehtiin kahden kes- 
ken tutkijan ja haastateltavan vuorovaikutuksena yliopiston tiloissa, osassa taas oli 
useampia sekä tutkimusryhmän edustajia että haastateltavia, ja haastattelut tehtiin 
järjestöjen omissa kokoustiloissa ja työhuoneissa. Haastateltavat olivat valikoituneet 
toimialaedustajien itsensä ehdotuksesta sen perusteella, mitä koko tutkimusprojek- 
tista oli järjestöjen kanssa sovittu. Haastatteluihin pyysimme haastateltavilta tut- 
kimusluvan ja keskustelut nauhoitettiin. Haastattelutulokset lupasimme julkaista 
anonyymisti mutta siten, että toimiala ja työnantaja- tai työntekijäpuolen edustus 
tulisivat ilmi. Alustavista tuloksista keskustelimme kahdessa vaiheessa tutkimus- 
hankkeen ohjausryhmäkokouksissa. 

Osaaminen nousi esiin keskeisenä eri haastatteluja yhdistävänä aineistolähtöise- 
nä teemana, joka lisäksi osoittautui ohjausryhmäkeskusteluissa tärkeäksi ja täydensi 
käsillä olevan kirjan temaattista kokonaisuutta. Valitsin joukon tekstiotteita (N=49), 
jotka edustivat osaamista koskevia lausumia. Tein valinnan sisällöllisin perustein, 

mutta osoittautui, että ne edustivat kohtalaisen tasapuolisesti (22/27) työnantaja- ja 
työntekijäpuolen lausumia. Teknologiateollisuuden työnantajalausumia oli aineis- 
tossa 13, kemianteollisuuden työnantajalausumia 8, teknologia-alaan kuuluvia työn- 
tekijälausumia 14 ja metalli- ja metsäteollisuuden työntekijälausumia 13. Osassa 
haastatteluja keskusteltiin useammasta toimialasta kuten metalli- ja metsäteollisuu- 
desta yhtä aikaa. 

Analyysin toisessa vaiheessa kontekstoin nämä 49 litteroitua lausumaa ja ko- 
keilin niiden kategorisointia monin eri periaattein. Kontekstualisointi tarkoittaa 
Chenailin (1995) mukaisesti valittuja esiintymiä edeltävien ja niitä seuraavien lau- 
sumien sekä haastatteluyhteydestä ja -tilanteesta nousevien tietojen huomiointia 
(haastateltavan yleinen näkökulma, retoriset keinot, haastattelutilanteen keveys / 
virallisuus jne.). Kontekstitiedon käytöllä pyrin lisäämään tulkintojen reliabiliteet- 
tia (Kvale 1996), ja lisäksi ne antoivat johtolankoja analyysilleni (Alasuutari 2011). 

Analyysin ydin oli kiteytettynä siinä, että yhdistin sen, mitä osaamisesta sanot- 
tiin, siihen, miten ja missä mielessä se sanottiin. Tämä mahdollisti johtopäätösten 
tekemisen siitä, mikä oli osaamisen eri tulkintakehysten välinen suhde ja merkitys 
kokonaisuudessaan aineistossa. 

Esiintymät olivat osittain päällekkäisiä, ja tämäntyyppisessä laadullisessa ana- 
lyysissa ratkaisuna monitulkintaisuuden ongelmaan on ylipäätään tulkintaprosessin 
eksplikoiminen mahdollisimman hyvin (Alasuutari 2011). Määrälliset esiintymät 
kokosin taulukkomuotoon, ja johtopäätöksiä tehtäessä hyödynsin aineisto-otteita 
havainnollistamaan ja perustelemaan luokituksia ja niiden kokonaisuutta. Laadul- 
lisen tutkimuksen relevanssia arvioitaessa on tärkeää erottaa aineistoa koskevien 
päätelmien validiteetti niiden perusteella tehtävien yleisempien johtopäätösten va- 
liditeetista (emt.). Tässä tapauksessa pyrin ensin osoittamaan haastatteluotteiden 
luokittelun edustavan aineistoa luotettavasti. Toiseksi tein yleisempiä johtopäätöksiä 
siitä, mitä tulkintakehysten ilmeneminen kertoi teollisuusaloille ominaisista tavois- 
ta hahmottaa osaamista. 

Edellä esitetty kirjallisuuskatsaus kertoo siitä, että pelkästään erilaisten osaa- 
mistarpeiden tunnistaminen ei tarjoa riittävää pohjaa työntekijöiden osaamisen 
kehittämiselle eikä sitä tukeville uudistus- ja politiikkatoimenpiteille. Tämän tutki- 
muksen empiirisessä osassa tarkastelen, miten ja missä kehyksissä osaamisesta pu- 
hutaan teknologia-, metalli- ja kemianteollisuuden toimialojen sisällä. Tutkimuksen 

taustakatsauksen ja aineiston luennan perusteella muodostin kolme tulkintakehys- 
tä: tuottavuus-, oppimis- ja toimintakulttuurin kehykset, joita erittelen seuraavaksi 
(taulukko 4.1.). 


Taulukko 4.1. Analyysia ohjaavat hypoteesit ja tutkimuskysymykset 


Tulkintakehys 


Empiirinen tutkimuskysymys 


Tuottavuuskehys 
1. Osaaminen saa talouden ja tuottavuuden kan- 
nalta mitattavan arvon. Käsitys osaamisesta 
on välineellinen ja sen kautta osaamisen muu- 
toksia ja vaikutuksia työmarkkinoilla voidaan 
mallintaa ja hallita. 


1.1. Millaisia talouden ja tuottavuuden arvoja osaami- 
sella nähdään? 


1.2. Missä tilanteissa tai olosuhteissa osaamisen 
taloudellinen arvo tulee näkyväksi ja merkitykselli- 
seksi? 


Oppimiskehys 
2. Osaaminen saa arvonsa paikallisten koulutuk- 
sen ja työelämän käytäntöjen ja toimintakult- 
tuurien sisällä. Osaamisella on tietty sisältö, 
sitä voidaan laajentaa oppimalla ja siihen 
liittyy tuottavuutta laajempia (tai kapeampia) 
merkityksiä. 


2.1. Millaisia paikallisesti määrittyviä arvoja ja laa- 
jempia merkityksiä osaamisella nähdään? 


2.2. Missä tilanteissa tai olosuhteissa osaamisen 
paikallisesti määrittyvät arvot tulevat näkyväksi ja 
merkitykselliseksi? 


Toimintakulttuurin kehys 
3. Osaamisen arvo vaihtelee toimiala- ja organi- 
saatiokulttuurista riippuen. Erilaiset tavat tulkita 
osaamisen arvoa voivat olla ristiriidassa keske- 
nään, ja näkökulmien eroja voidaan tunnistaa 
ja tarkastella tietoisesti. 


3.1. Millaisia erilaisia näkökulmia osaamisen arvoon 
tunnistetaan? 


3.2. Missä tilanteissa tai olosuhteissa osaamisen 
sosiaalinen määrittyneisyys tulee näkyväksi ja 
merkitykselliseksi? 


Tulokset: tulkintakehysten esiintyminen 


Taulukossa 4.2. on luokiteltuna osaamista koskevien lausumien esiintymien (N=49) 
määrä kolmen tulkintakehyksen mukaan. Neljäsosa esiintymistä edusti tuottavuus- 
kehystä, jonka keskeisenä pontimena oli osaamisen paikallistaminen suhteessa toi- 
mialan globaaleihin tai kansallisiin lainalaisuuksiin. Yritysten ja niiden henkilöstön 
oppimista korostava kehys esiintyi eniten, ja se oli hieman tyypillisempi työntekijä- 
puolen haastateltaville. Toimintakulttuurikehyksessä tunnistettiin osaamisen arvon 

riippuvuus sosiaalisesta kontekstista tai tilannetekijöistä. Lausumat jakautuivat lo- 
pulta melko tasaisesti työnantaja- ja -tekijäpuolen välillä. 


Taulukko 4.2. Haastatteluotteiden luokittelu tahon ja tulkintakehyksen mukaan. 


Haastateltu taho 
Työnantajat Työntekijät Yht. 
Tuottavuuskehys 8 6 14 
Kehys Oppimiskehys 9 13 22 
Toimintakulttuurikehys 5 8 13 
Yht. 22 27 49 


Tulokset: tuottavuuskehyksessä 
ulkoinen menestys ratkaisee 


Osaamisen taloudellista arvoa ja tuottavuushyötyä korostava tulkintakehys on hal- 
linnut yhteiskunnallista keskustelua pitkään. Osaaminen nähdään tällöin välineenä 
vastata liiketoiminnan haasteisiin, ja sille voidaan määritellä rahallinen arvo. Haas- 
tatteluaineistossa tuottavuuskehyksen käyttäminen oli tyypillisempää työnantaja- 
puolen edustajille. Perusesimerkki tuottavuuskehyksestä oli seuraava: 


Meidän viesti on aina ollut se, että me tarvitaan Suomessa sitä huippu- 
osaamista. Meidän täytyy pitää huoli siitä et me ollaan jollain aloilla mie- 
lellään ihan maailman kärjen tuntumassa, mutta sitten meidän täytyy 
samanaikaisesti pystyä nostamaan sitä keskimäärästä osaamisen tasoa. 
(Teknologiateollisuus, työnantajat.) 


Osaaminen sai näissä lausumissa arvonsa sen perusteella, millaista hyötyä se pystyy 
tuottamaan suhteessa kansainväliseen kilpailuun ja miten se palvelee sopeutumista 
sellaisiin toimialan ehtoihin, jotka tulevat ikään kuin annettuina. Kilpailukyvyn 
kannalta tarvitaan toisaalta erikoistumista ja toisaalta alan työvoiman keskimääräi- 
sestä osaamistasosta huolehtimista. Kuten esimerkiksi ICT-sektorin vuoristorata- 

maisesta kehityksestä voidaan nähdä, on kuitenkin vaikea tietää pelkästään markki- 
noita seuraamalla, millaisiin asioihin omassa tuotekehittelyssä ja osaamisessa tulisi 
panostaa. Lisäksi optimaalisen ja laajemman osaamistason löytäminen on tärkeää. 

Niin yleisten kuin spesifienkin taitojen vaatimustaso on teollisuustyössä kasva- 
nut. Tuottavuuskehyksessä korostuu osaajien vertailu kansainvälisiin kilpailijoihin 
ja kriittinen näkökulma siihen, millaisin valmiuksin suomalainen työvoima tässä 
kilpailussa pärjää. 


Tätä digitaalisuutta ja yleensäkin (...) korostetaan niin kyllä se semmo- 
nen yleistaito on nyt että se on yksi niitä perusvalmiuksia joita mä uskon 
jokaisella pitää olla. Sitä on vaikee kuvitella että olis enää juurikaan työ- 
tehtäviä jois ei sitä perusvalmiutta pitäisi olla. Mutta sitten jos mennään 
syvälliseen osaamiseen niin sillon ei kaikkien tarvi osata samal lailla. Ihan 
samal lailla varmaan edelleenkin tarvitaan metallurgeja. (...) Sama pätee 
kaikkiin muihinkin taitoihin, sosiaalisiin taitoihin ja kielitaitoon että sii- 
nä on kuitenkin semmonen perusyleistasovaatimus varmasti noussu. (...) 
Euroopassa on nyt kasvanu semmonenkin sukupolvi (...) jotka puhuu su- 
juvasti kolmee kieltä. (Teknologiateollisuus, työnantajat.) 


Osaamisen rooli paikallistui monissa lausumissa toimialan ja yritysten ongelman- 
ratkaisuun. Erityisesti esiin tulivat teknologisten järjestelmien käyttöönoton ja so- 
veltamisen taidot kilpailuvalttina. Asiakaslähtöisyys ja vuorovaikutustaidot koros- 
tuvat samalla kun työntekijöitä on eläköitymässä paljon ja teollisuus etsii kasvun 
mahdollisuuksia. 


Kyllä aika pitkälti se kasvu on tullut nimenomaan sieltä teollisuuden pal- 
velujen puolelta. Ne palveluthan voi olla erityylisiä. (...) Jos se saadaan 
kannattavaksi, (...) robotiikka on yks keino, niin kyllähän se sitten lisää 
kysyntää ja se yritys voi laajentaa toimintaa ja sitten se tarvii sitä kautta 
muihin toimintoihin enemmän ihmisiä ja totta kai ne robotitkin vaatii 
huoltoo ja valvontaa et eihän ne yksin toimi. (...) Kyllähän se on se koko 
asiakaskokemus että miten se toimitetaan ja mitä lisäarvoa se tuo sinne 
bisnekselle ja sun täytyy sitten ymmärtää sen asiakkaan toimintaa ja bis- 
nestä tosi hyvin. (Teknologiateollisuus, työnantajat.) 

Automatisaation ei siten myöskään uskottu uhkaavan työllisyyttä vaan päinvastoin 
lisäävän yrittäjyyden ja erilaisten palvelujen mahdollisuuksia. Samalla kuitenkin 
korostettiin kykyä räätälöidä uudet tuotteet asiakkaiden tarpeisiin. Teollisuuden 
uudistumissyklit ovat aiemmin olleet suhteellisen hitaita, mutta mukaan on tullut 
myös kevyemmin käynnistyvää liiketoimintaa perustuen pitkälle menevään eri- 
koistumiseen. 


2000-luvun aikaan puhuttiinkin siitä et meillä on se, nimenomaan paperi- 
kemikaalien huippuosaaminen on Suomessa. (...) Siellä on myöskin sit 
paljon näitä pieniä yrityksiä, siis startupeja jotka on lähtenyt jostakin yli- 
opiston ehkä tutkimuksen pohjalta sitten jonkun tietyn alueen kehittäjäk- 
si. (Kemianteollisuus, työnantajat.) 


Aina kun on uudesta teknologiasta kysymys, niin monta asiaa täytyy ta- 
pahtua samanaikaisesti. (...) nyt se teho on varmaan sata- tai tuhatker- 
tainen, ja se analytiikka kaikki se niin on paljon paljon kehittyneempää. 
Sitä kautta syntyy tarve ja mahdollisuus tekoälyn hyödyntämiselle koska 
tekoäly vaatii sitä laskentakapasiteettia. (...) [Toisaalta] jopa teknologiayri- 
tykset jotka on nyt kuitenkin teknologiayrityksiä ja jollain tavalla ehkä 
keskimäärin voi sanoa kuitenkin et edelläkävijöitä sitten digitalisaation 
hyödyntämisessä niin on hirveen eri vaiheissa. (Teknologiateollisuus, 
työnantajat.) 


Sektorin yritysten teknologisissa valmiuksissa tunnistetaan edellisessä sitaatissa 
puutteita. Teknologian kehitys ei siis suoraan muunnu liiketoiminnan lisäarvoksi, 
vaan ”monta asiaa täytyy tapahtua samanaikaisesti”. Muun muassa juuri teknologis- 
ten mahdollisuuksien hyödyntämättömyydestä seuraa johtopäätös, että toimialalla 
tulisi nykyistä paremmin tunnistaa yritysten erilaiset edellytykset ja kehitysvaiheet 
suhteessa tuottavuus- ja kilpailukykymittariin, jotta niitä voitaisiin myös tukea. 


Meidän pitäisi vielä tehostaa tätä ennakointia, vielä tarkemmin seurata 
sitä, mitä siellä yrityksissä tapahtuu ja mitä ne tarpeet ovat. (...) Ja mä itse 
mielelläni sitä vielä systematisoisin ja olisi vielä enemmän siellä yritysten 
ajan hermolla, että mitä tarvetta on. (Kemianteollisuus, työnantajat.) 

Teknisen alan osaamisen laajentamiseksi peräänkuulutettiin uudenlaisia oppimis- 
järjestelyjä, joihin tällä hetkellä ei ole riittäviä edellytyksiä. 


Ei voi luoda sellaista tilannetta, jossa 22-vuotias teekkari ja 50-vuotias 25 
vuoden työuran tehnyt diplomi-insinööri voivat opiskella samassa tilassa 
samaa kurssia. Se ei ole tämän rahoituspolitiikan kannalta mahdollista. 
(...) Mikä synergia voitais luoda tällaisilla tekemisillä, jos ihmisiä pystyisi 
opiskelun päämäärän ja opiskelun tekemisen kannalta saattamaan samaan 
tilaan ja samaan tekemiseen. Tämä ei ole mun käsittääkseni mahdollista. 
(Tekniikan akateemiset, työntekijät.) 


Yritystasolla tuottavuuden tavoittelussa voidaan soveltaa erilaisia henkilöstöstra- 
tegioita. Niin lyhyt- kuin kaukonäköisempikin henkilöstöpolitiikka edellyttää 
tuotantojärjestelmän ja osaamisjärjestelmien hallittua vuorovaikutusta. Lyhyt- 
näköinen rekrytointi- ja koulutuspolitiikka edellyttää, että osaavaa työvoimaa on 
tarvittaessa saatavilla markkinoilta rekrytointien kautta, ja että tarjonta pystytään 
myös nopeasti valjastamaan tuotantoon. Kaukonäköisemmässä strategiassa tuotan- 
to- ja osaamisjärjestelmät toimivat integroituneemmin. 


On niitä (työnantajia) joilla ei oo koskaan työvoimapulaa, että se yritys on 
tavallaan hyvämaineinen et se on huolehtinut tästä urapolusta ja olosuh- 
teista ja ansiotasosta ja (osallistumisjärjestelmistä), niin tavallaan siellä on 
asiat kunnossa ja taas on yrityksiä, jotka elää kvartaaleittain ja jotka potkii 
väkeä pihalle saman tien, niin niillähän on aina sitten työvoimapulaa kun 
alkaa nousukausi. (Teollisuusliitto, työntekijät.) 


Osaamisen taloudellinen arvo realisoitui haastatteluiden perusteella toimialan ko- 
konaiskehityksen, uusien tuote- ja palveluinnovaatioiden sekä teknologian moni- 
puolisen hyödyntämisen kautta. Tuottavuusnäkökulmaan liittyi samalla pohdintaa 
yritysten erilaisista valmiuksista teknologian hyödyntämisessä sekä lyhyt- ja kau- 
konäköisistä henkilöstöstrategiosta. Lisäksi lausumissa oli jatkuvasti läsnä kysymys 
siitä, mikä on osaamisen hinta, ja miten koulutusta tulisi kehittää yhteiskunnassa. 
Toisaalta tuottavuusnäkökulma jätti avoimeksi monia kysymyksiä sen suhteen, 
millä tavalla kilpailulliset tavoitteet tarkemmin määrittäisivät osaamisen mää- 
rää ja laatua, tai millaisia oppimisjärjestelyiden tulisi olla. Tuottavuuskehyksessä 

osaamisen funktiona on lähinnä se, että se auttaa tuotantojärjestelmien ja ulkoisen 
toimintaympäristön (suhdanteiden, teknologioiden ja asiakkaiden) välisten rajapin- 
tojen ylittämisessä ja vuorovaikutuksessa. 

Tuottavuuskehyksen mukaiset ajattelutavat saattavat heijastua laajemminkin 
työelämän muutoksesta käytyyn keskusteluun, jossa geneeriset ja vuorovaikutus- 
taidot, ongelmanratkaisu ja verkostomainen työtapa korostuvat nopeasyklisessä ta- 
loudessa. 


Tulokset: oppimiskehyksessä yrityksen ja 
työntekijöiden yhteinen oppiminen ratkaisee 


Edellä kuvatussa kehyksessä osaamisen arvo määräytyi tuottavuuslisäyksen kautta. 
Oppimiskehyksessä osaaminen palvelee sekä yrityksen että henkilöstön kannalta 
merkityksellisiä asioita. Tällainen yhtäaikainen etu edellyttää organisaation sisäistä 
vuorovaikutusta ja neuvottelua. 


Se väki jaetaan tavallaan kahtia. Et tää on vähän kuin yksi suuri supermar- 
ket, jossa on se ydinosaajaporukka, jotka hanskaa periaatteessa kaiken. Ja 
sitten on ne jotka tulee, muuta kautta osa-aikaisina sinne töihin tekemään 
yhteisille työpaikoille jotakin. (Teollisuusliitto, työntekijät.) 


Edellisessä lausumassa tasapainoa yrityksen ja henkilöstönäkökulman välillä moni- 
mutkaistavat työelämän epätasa-arvoistavat käytännöt. Lausumassa viitataan myös 
puutteellisesti perusteltuihin johtamisen ja sopimisen vaatimuksiin. 

Oppimiskehyksessä nousi esiin erityisesti viime vuosina lisääntynyt vaikeus 
määritellä työntekijän näkökulmasta mielekkäällä tavalla työelämän osaamisvaa- 
timuksia. 


Niin ja semmosta (...) työn moninaisuutta, joka ei olekaan vaan sitä et 
sä oot joku, hoidat tän jonkun yhden tontin. (Teknologiateollisuus, työn- 
tekijät.) 


Meillähän on semmonen (...) hanke missä eri ikäset vaihtaa sitä kokemus- 
ta ja tietoa ja osaamista ja sehän on erittäin järkevää touhua. (...) Taval- 

laan joka viikko saattaa olla joku palaveri missä katsotaan että nyt on tullu 
tämmönen uusi (asia), näin kannattaa tehdä no vai mitäs te ootte mieltä. Ja 
sitten joku opettaa sen et miten se kannattaa tehdä niin ehkä sitä ei mielle- 
tä koulutukseksi. (Teollisuusliitto, työntekijät.) 


Havainto moninaisuudesta ymmärrettynä työntekijän jatkuvana keskeneräisyytenä 
ja tehtävärajojen hälventymisenä tekee perustelluksi myös uudenlaiset pyrkimyk- 
set hallita tilannetta. ”Koulutus” ei terminä ehkä riitäkään kuvaamaan yrityksen ja 
henkilöstön yhtäaikaisen kehittymisen tilaa, jota oppimiskehyksellä halutaan ko- 
rostaa. 

Varautuminen suhdannevaihteluihin ja muuttuviin osaamistarpeisiin näyttäytyi 
oppimiskehyksessä yrityksen ja henkilöstön yhteisenä ongelmana”. Kyse ei ollut siis 
pelkästään siitä, miten yritys (lyhyellä tähtäimellä) löytää tarvitsemaansa osaamista 
vaan myös siitä, että muutoksesta itsestään oli tullut merkittävä osa työn sisältöä. 


Varmaan jotain osaamista on sieltäkin (ulkomailta) pakko tulla ja tulee, 
mutta että tämä osaamisen, jonkinlaisen osaamisen ylläpidon laiminlyön- 
ti kaikkina näinä hankalina vuosina näkyy nyt tässä yhteisenä ongelmana. 
Se näkyy vielä niitten yksilöiden ongelmana ja sitten se näkyy yritysten 
ongelmana et ei ole juuri siihen kohtaan osaavaa työvoimaa. (TEK, työn- 
tekijät.) 


Erityisesti työntekijäpuolen edustajat pitivät ongelmallisena sitä, että yrityksissä ei 
välttämättä tunnistettu henkilöstölle kertyvää kokemusta muutoksista. 


Me taidettiin omasta jäsenkunnasta (...) kysellä tästä tehtävän tai sano- 
taan osaamisen uudistamisesta. Ja sieltähän tuli joku semmonen yllättä- 
väkin tulos että aika moni kokee näin että ikään kuin ne omat työtehtävät 
muuttuu parissa vuodessa, siis tavallaan tyyliin vaikka puolet on muuttu- 
nut kokonaan. (TEK, työntekijät.) 


Et toki on niitä urahirmuja edelleen, en epäile, mutta uskoisin että se nos- 
taa päätään tämmönen (...) mistä nyt käyttäis termiä ”no-shiftaaminen”, 
että sitä ei vaan edetä, ollaan tyytyväisiä siinä missä ollaan (...) että ei jo- 
tenkin hinguta sitä seuraavaa ura-askelta, ei oteta sitä vaikka ehkä olisi 
kykyjä. (Metsäteollisuus, työntekijät.) 

Työntekijöiden mahdollisuuksia kehittyä toimialan mukana arvioitiin pääasiassa 
myönteisesti niin työnantajien kuin työntekijöidenkin taholta. 


Jos ajattelee niit urapolkujakin niin kun mä totesin et entistä moninaisem- 
pia ne on. (...) Entistä enemmän on yrityksiä, jossa jos sä oot vähänkin itse 
aktiivinen, toimia heillä on sen oman henkilöstön osaamisen kehittämi- 
seksi, osaajien saatavuuden parantamiseksi, yrityksen uudistumiseksi. Siel 
on ihan konkreettisia keinoja. (Teknologiateollisuus, työnantajat.) 


Jos tää työ muuttuu yhä enemmän tämmöseen että kaikilla pitää olla 
enemmän. Itseasias hyvän firman ratkasee tämmönen sosiaalinen autta- 
minen ja tällänen miten rikotaanki niitä organisaatiorajoja ja yhdistetään 
uutta. Etenki ku meijän pitäisi tästä tuotteesta saada sitten, osata markki- 
noida ja tehdä sitä palvelua. (Teknologia, työntekijät.) 


Työntekijöiden oma aktiivisuus korostui olletikin, että kokonaisuutena sektorien 
uudistusmielisyydessä nähtiin myös kirittävää. 


Me kysyttiin meidän yrityksiltä, mitä digitalisaatio teille merkitsee. Ja se 
mikä oli ehkä pöyristyttävä meidän mielestä oli se, et 37 prosenttia oli sitä 
mieltä että ei tämä vaikuta meihin mitenkään. (Kemianteollisuus, työn- 
antajat.) 


Oppimiskehys korosti yritysten ja niiden henkilöstön yhtäaikaisen oppimisen ja ke- 
hittymisen tärkeyttä. Se haastoi perinteisiä ajattelutapoja esimerkiksi koulutuksesta 
tai selkeistä tehtävänkuvista ja tunnisti lähinnä esteitä yhteisen kehittymisen tiellä. 
Organisaatioiden sisäiset muutokset kuormittivat työntekijöitä, eikä niihin liittyvää 
kokemusta tunnistettu riittävästi. 

Monet vastaavat oppimiseen ja muutosten hallintaan liittyvät teemat toistuvat 
yleisemmässä keskustelussa osaamistarpeista. Vähemmälle huomiolle on ehkä jää- 
nyt, että osaaminen rakentuu ulkoisen toimintaympäristön, paikallisten organisaa- 
tiokäytäntöjen sekä henkilöstön välisessä vuorovaikutuksessa. Pidemmän aikavälin 
muutoskokemus toimii tällöin yhtenä innovaatioiden käyttövoimana, mikäli tavoi- 
tellaan niin liiketoiminnallisesti, ekologisesti kuin sosiaalisestikin kestäviä ratkai- 
suja. 

Tulokset: toimintakulttuurikehyksessä yhteiset arvot ratkaisevat 


Osaamisen arvon määrittymiseen vaikuttavat lisäksi tietylle toimiala- tai organisaa- 
tiokulttuurille ominaiset käsitykset ja arvostukset. Toimintakulttuurikehyksessä on 
toisin sanoen kyse lausumista, joissa tunnistetaan sosiaalisen kontekstin vaikutus 
siihen, millaista osaamista kulloinkin tarvitaan tai pidetään tärkeänä. 


Erilaiset hallintajärjestelmät saattaa muuttua, ja tämmöinen kansainvä- 
linen seuranta, globaali, ehkä vertailu myöskin yritysten toimipaikkojen 
välillä tulee mukaan. (...) ja jos on sitten saman konsernin sisällä vastaa- 
via toimipaikkoja eri puolilla maailmaa, niin kyllähän siinä on koko ajan 
semmoinen pieni kilpailutilanne. (Kemianteollisuus, työnantajat.) 


Edellä tunnistetaan kansainvälistymisen aikaansaama konsernien sisäinen kilpai- 
lu- ja vertailutilanne, joka nykyään vaikuttaa yritysten ja työpaikkojen säilymiseen. 
Konkreettinen kansainvälinen vuorovaikutus vaatii tuomaan osaamista uudella ta- 
valla esille. Täkäläisen osaamisen tulee vastata kansainvälisten sijoittajien odotuk- 
sia, ja osaamisen kautta rakennetaan toimialan myönteistä imagoa. 


Se ennakoitavuus toimintaympäristössä on se mitä, mikä on hirveen tär- 
keää, jotta yritykset uskaltaa investoida ja ylläpitää sitä omaa toimintaan- 
sa, ja myöskin sitten ehkä miten se näyttäytyy tuonne muualle maailmaan 
niin, se on semmoinen meidän ehkä perushuoli. (...) Kyllä ne investoinnit 
tänne on ollut sellaisia, että on haettu sitä osaamista, jota täällä meillä on 
ollut. Meillä on tosi hyviä esimerkkejä siitä. (Kemianteollisuus, työnanta- 
jat.) 


Työvoiman osaamisen esiintuonti oman paikallisorganisaation ulkopuolisille oli 
osa viisasta varautumisen strategiaa koko toimialan kannalta. Yhteistä työnantaja- 
ja työntekijänäkemyksille näytti kuitenkin olevan, että osaavan työvoiman arvos- 
tuksen näkyväksi tekemisessä riittää teollisuudessa työtä. 


Ne (teollisuusyritykset) ei oikein ymmärrä et miksi tällaisia (jäsenkyselyn) 
asioita kysellään. Mä aina sanon, että kattokaa nyt kun me raportoidaan 
näistä. Me saadaan teiltä tietoa, että sitä ei ole missään muualla (saata- 
vissa). Kun me kasataan niin siitä tulee kiinnostavaa tietoa. Niin kyllä se 

näkyy (esimerkiksi siinä) että on ihmisiä saanut töitä, ihan vakiduunia. 
(Teollisuusliitto, työntekijät.) 


Teknisen ammattitaidon rinnalla vaaditaan myös uudenlaista johtamiskulttuuria: 


Se on persoonakysymys, joillakin se sujuu paremmin se viestintä. (...) 
Mun mielestä tätä tarvittaisiin nyt, sitä puolta aika paljon panostaa. Liittyy 
tähän koulutukseen, että huomataan se miten paljon, nää pomot tarvitsee 
tämmöisiä kunnon viestintätaitoja. (Teknologiateollisuus, työntekijät.) 


Johtaminen saattaakin muodostua kehityksen pullonkaulaksi, mikäli siinä tukeu- 
dutaan liiaksi teknologiavetoisiin tehtävä- ja osaamismäärittelyihin ja suoraviivai- 
siin johtamismenetelmiin. 


Niissä (yrityksissä joissa) nyt pääasiassa käynkin, niin niitä on valtavan 
hyviä hienoja ja kehittyviä ja joissa on osaaminen ja ammattitaito ja sitten 
on, semmoisia vähän niin kuin elää vielä menneessä maailmassa. (...) Ne 
ei ehkä ota niin sitä henkilöstöosaamista et siellä niinkö omistaja saattaa 
ajatella niin että, että *kun mä investoin tekniikkaan niin sillä hoidetaan 
nämä ongelmat”. Että siellä saattaa olla hirmu hienoja koneita ja laitteita 
mutta muuten se saattaa olla hyvinkin alkeellista se touhu. (...) Se on sem- 
moista käskemistä ja määräämistä. (Teollisuusliitto, työntekijät.) 


Organisaatiokulttuurin merkitystä korosti myös seuraava esimerkki, jossa kuvat- 
tiin negatiivista suhtautumista itsensä kehittämiseen työelämässä. Kertomus koski 
vuosikymmenten takaista työelämätilannetta, joka haastatteluyhteydestä päätellen 
oli relevantti vielä nykyisinkin. 


Sellainen Tex Willer -ilmiö tuli esiin siellä (työpaikalla), kun se oli kolmi- 
vuorotyötä niin joskus kun jäi luppoaikaa niin kaverit luki Tex Willeriä tai 
jotain sarjakuvaa. Sitten jollain kaverilla oli matematiikankirja niin yks 
pomo meni ohi voi vittu sä saatana täällä opiskelet” mutta kukaan ei pu- 
hunut niille Tex Willerin lukijoille mitään. Ja tää oli ihan yleinen ilmiö. 
(Teollisuusliitto, työntekijät.) 

Tämä lausuma kiteyttää tilanteen, jossa osaamistarpeisiin varautumista pidettiin 
yleisellä tasolla hyvänä ja tavoiteltavana asiana, mutta johon työelämän käytännöis- 
sä ja arjessa suhtaudutaankin vähättelevästi tai jopa kielteisesti. Osaamisen lisäarvo 
organisaatiolle riippuukin viime olennaisesti siitä, miten sitä ”paikan päällä” arvos- 
tetaan ja millaiset kulttuuriset puitteet sen kehittämiselle tarjotaan. 

Yritysten asema arvoketjussa ja niiden rahoituksen saanti asettavat ne myös eri 
asemaan osaamista koskevissa ratkaisuissa. Yritykset ja niiden työntekijät joutuvat 
suurimmaksi osaksi mukautumaan näihin ulkoisiin realiteetteihin, jotka voivat 
sisäistyä osaksi niiden arvostuksia. Heikommassa tilanteessa olevissa yrityksissä 
välttämättömyydestä eli käsillä olevan työn suorittamisesta voi muodostua hyve ja 
osaamisen pitkäjänteisestä kehittämisestä pikemminkin häiriötekijä. 


Ne jotka tarvis (tukea) niin ne ei saa. Tai sitten ne ei osaa hakea niitä erilai- 
sia rahoitusinstrumentteja. (Teollisuusliitto, työntekijät.) 


Aika iso osa edelleen teknologiateollisuuden yrityksistäkin (on) sellaisia, 
joiden se liiketoiminta on nimenomaan, että he toimivat alihankkijana. Se 
tavoitehan tietysti monilla yrityksillä on, että he pystyisivät siinä omassa 
palvelutarjoamassaan, pääsemään niissä arvoverkoissa ylöspäin ja kehittä- 
mään myös omia tuotteita. (Teknologiateollisuus, työnantajat.) 


Heikommassa tilanteessa olevat ja lyhyemmistä tilauskannoista nauttivat yritykset 
voivat löytää menestyksen eväitä pitkälle menevästä erikoistumisesta, mutta rin- 
nalla tarvitaan kykyä palvella useita erilaisia asiakkaita. Riittävän osaamispohjan 
saavuttaminen vaatii teollisuudessa tyypillisesti omaa koulutuspanostusta kaikilta 
yrityksiltä. 


Perusosaaminen voi olla sähköautomaatio-osaaminen, kunnossapito tai 
prosessiteollisuus, joku tämän tyyppinen. (...) Tämmöinen moniosaajuus 
korostuu tosi paljon, nyt ja tulevaisuudessakin. (...) Aika paljon yhtiöt jou- 
tuu sitten itse kouluttamaan, just tämän oppisopimuksen kautta. (Metsä- 
teollisuus, työnantajat.) 


Toimintakulttuurikehyksestä käsin avautui tärkeä näkökulma osaamisen arvon 
muodostumiseen. Haastatteluiden viesti oli, että hyvään johtamiseen kuuluu tiedos- 
taa ja kehittää osaamista arvostavaa toimintakulttuuria. Osaavan henkilöstön mer- 

kitys on suuri osana teollisuustyön imagoa koko toimialan ja yksittäisten yritysten 
tasolla. Perinteisiä teknispainotteisia arvostuksia voi kuitenkin olla vaikeaa muuttaa 
arjen tasolla varsinkin, jos osaamista tarkastellaan pelkästään tuottavuuskehyksen 
kautta. 


Yhteenveto: yksi näkee hedelmät, toinen 
puun, kolmas kasvuolosuhteet 


Teollisuustoimialojen työnantajien ja työntekijöiden edustajien haastattelujen avul- 
la tarkastelimme teollisuustyön muutoksia ja osaamisen merkityksiä siinä. Haasta- 
teltavat olivat näköalapaikalla toisaalta suhteessa pitkän aikavälin toimialan kehi- 
tykseen ja osaamisen kehittämiseen toimialallaan sekä toisaalta sen arkipäiväisiin 
yritys- ja henkilöstöryhmäkohtaisiin haasteisiin. Aineisto oli tutkimuksellisesti hy- 
vin monipuolinen. Kehysanalyysin tavoitteena oli ennen kaikkea avata näkökulma 
yleisten osaamista koskevien diskurssien sekä paikallisten kontekstien rajapintaan 
ja yhteen kietoutumiseen. 

Analyysin perusteella kaikki osaamista koskevat luonnehdinnat oli mahdollista 
jakaa kolmeen kuvattuun tulkintakehykseen. Tuottavuuskehys oli lähellä sitä yh- 
teiskunnallista diskurssia, jossa kansalaisen taloudellinen ja työmarkkinamenestys 
määrittävät hänen oikeuksiaan ja yleisemmin arvoaan. Oppimisen kehys korosti 
osaamista tukevien rakenteiden ja toimintatapojen paikallista toteuttamista työelä- 
mässä. Toimintakulttuurikehys puolestaan kiinnitti huomiota siihen, että osaami- 
nen saa merkityksensä myös sosiaalisten järjestelmien ja toimintatapojen tasolla. 

Esimerkiksi teknologiaa voidaan tarkastella hieman eri tavoin kustakin ke- 
hyksestä käsin. Tuottavuuskehyksessä kyse on uuden teknologian kehittämisestä, 
hyödyntämisestä tuotannossa sekä tuotteistamisesta, jotka toimivat tärkeänä kil- 
pailuvalttina, ja joihin koko toimialan tulisi olla nykyistä paremmin varautunut. 
Osaaminen näyttäytyy tällöin ennen kaikkea teknisenä tai teknologiaan liittyvä- 
nä taitona ja ongelmanratkaisukykynä. Osaamistarpeet ja niihin vastaamisen tavat 
määrittyvät yksilöiden (korkean) osaamisen joustavaksi kehittämiseksi niin, että 
nämä kykenevät edistämään yritysten menestymistä toimialan ulkoisissa ehdoissa 

ja viime kädessä kilpailukykyä. Muunlainen kuin tekninen osaaminen, esimerkiksi 
monipuolinen kielitaito, asettuu myös välillisesti tämän tavoitteen palvelukseen. 

Oppimiskehyksessä avautuu teknologian kehitykseen liittyvää tarkempaa 
problematiikkaa. Greenin (2013, 70, 72) mukaan työpaikkatasoisessa tutkimuksessa 
on havaittu nimenomaan monimutkaisempien työsuoritusten osuuden kasvu pit- 
källä aikavälillä juontuen juuri teknologisesta muutoksesta. Yritystasolla kyse on 
osaamisen ja tuottavuuden välisen suhteen jatkuvasta säätämisestä niin, että yritys 
suoriutuisi paremmin. Esimerkiksi Maliranta ja Asplund (2007) havaitsivat, että si- 
säisesti (mutta ei ulkoisesti) organisoitu henkilöstökoulutus paransi yrityksen suo- 
riutumista (performance) yhdistettynä uuden prosessiteknologian käyttöönottoon. 
Valmiiksi korkean osaamistason työntekijöiden palkkaaminen oli aluksi kallista 
mutta maksoi itsensä takaisin myöhemmin kohentuneena tuottavuutena. 

Analyysissani esiin tulee, että ajan tasalla pysyminen teknologisessa kehitykses- 
sä ei olisikaan ensisijaisesti tekninen tai itse teknologiaan liittyvän osaamisen haas- 
te. Ongelmana näyttäytyy pikemminkin se, että teknologisen muutoksen myötä tai 
sen varjolla työntekijöitä on vastuutettu yhä enemmän itsenäiseen työntekoon ja it- 
seohjautuvuuteen. Työn organisointi näyttää paradoksaalisesti ohentuneen samalla 
kun kehittyvän teknologian (haastateltavan sanoin ”sata- ja tuhatkertainen analy- 
tiikka”) potentiaalin hyödyntäminen lisää työntekijöiden tulosvastuuta. 

Nikkolan ja Harnin (2018, 96) analysoimaa yritysten ristiriitaista viestintätapaa 
voidaan tämän tutkimuksen valossa pitää erityisen huonona yhdistelmänä nopean 
teknologisen kehityksen kanssa. Toimintakulttuurikehyksessä esiin tulee ylipäätään 
myönteisen osaamisen kehittämisen kulttuurin ja sitä tukevan johtamisen tarve. Li- 
säksi keskeinen osa (korkeaa) osaamista on kyky asettaa se näytteille ja rakentaa 
yritysten ja toimialan — ja miksei yksilönkin - imagoa sen varaan. Korkean kärki- 
osaamisen vaatimus on suhteutettava kunkin yrityksen rahoitus- ja markkinatilan- 
teeseen sekä niistä juontuvaan mahdolliseen moniosaajatarpeeseen. Kuten kirjal- 
lisuuskatsauksessa totesin, osaamisen kehittäminen ei ole perusteltua yksinomaan 
tuottavuusnäkökulmasta vaan myös toimialan sisäisen dynamiikan perusteella. 

Taulukkoon 4.3. on kiteytetty kehysten eroavuudet osaamisen arvon, ydinhaas- 
teen ja tulevaisuuskuvan suhteen. Jaotteluun on päädytty aineistolähtöisesti, ja tul- 
kintakehysten rikkaus ja rinnakkaisuus antaa taustakirjallisuuden valossa vahvem- 
man pohjan työelämän tulevaisuuden haasteisiin vastaamiselle kuin mikään niistä 

yksinään. Kuitenkin analyysi antoi myös viitteitä niiden esiintymistä rajoittavista 


tekijöistä. 
Taulukko 4.3. Yhteenveto haastattelujen kehysanalyysista. 
Osaamisen arvo Haaste Hyvä tulevaisuuskuva 
Tuottavuuskehys Kilpailuetu, teknologian | Osaamisen laatu, asia- | Yksilöiden kouluttami- 
hyödyntäminen kastarpeiden tuntemus | nen joustavasti 
Oppimiskehys Yrityksen ja henkilöstön | Työn epämääräistymi- Oppimistilat organisaa- 


yhtäaikainen kehitty- nen, osaamisen kehittä- | tioissa, pitkäjänteinen 
minen minen ja hyödyntäminen | yhteistoiminta 

Toimintakulttuurikehys Vaihtelee yrityksen Osaamisen arvostami- | Johtamistaidot, 
markkina-aseman ja nen ja itseymmärrys monipuolinen osaami- 
työpaikkakulttuurin nen, osaamisen esille 
mukaan tuominen 


Oppimiskehys oli enimmäkseen työntekijäpuolen haastateltavien käytössä. Erityi- 
sesti osaamistarpeisiin varautuminen keskittyi pitkälti työntekijäpuoleen. Tuotta- 
vuuskehyksen rajoituksena on, että se ei erota ”hyvää” ja ”huonoa” varautumista. 
Tuottavuustavoitteidenkin valossa olisi tärkeää, että henkilöstön ja yritysten yhtei- 
nen kehittymisprosessi nähtäisiin osaamisen tuomana lisäarvona. Tämä voisi tar- 
koittaa esimerkiksi sitä, että yrityksen osatavoitteita mietitään yhteistoiminnallises- 
ti paitsi henkilöstön kanssa myös henkilöstön kehittämisnäkökulmasta. 
Taulukkoon 4.3. on sisäänrakennettu vastaus kysymykseen siitä, kenen vastuulle 
osaamisen määrittely ja kehittäminen kuuluu. Ensinnäkin saman ”pöydän” ääressä 
tulisi olla läsnä talouden/tuottavuuden ”ääni”, oppimisen ja kouluttamisen ”ääni” 
sekä lisäksi paikallisen toimintakulttuurin ”ääni”. Talous ja tuottavuus on luonteen- 
omaisesti työnantajan edustajien alaa, oppiminen taas henkilöstön kehittämisen ja 
koulutusasiantuntijoiden alaa, joka sekin on varsinkin suuremmissa yrityksissä 
vahvasti edustettu. Toimintakulttuurin ”ääni” tulee implisiittisesti edustetuksi yh- 
teistoiminta- ja luottamusmiesjärjestelmän kautta, mutta tarvittaisiin myös keinoja 
tehdä siitä eksplisiittistä. Tähän tarvitaan dialogisuutta ja kollektiivisesta muistis- 
ta huolehtimista työyhteisöissä ja laajemmin työelämässä. Esimerkiksi järjestötoi- 
mijoiden alaa on nähdä pidempiä syklejä ja tukea yhteistoiminnan pysyvyyttä ja 
mielekkyyttä. Erilaiset kehittämishankkeet ja koulutusyhteistyöhankkeet saavat 

merkityksensä hyvin pitkälle juuri toimintakulttuurisen tietoisuuden kasvattami- 
sen kautta. Erilaisten henkilöstökoulutusten ja johdon konsultoinnin tulisi osaltaan 
perehtyä kulloiseenkin toimintakulttuuriin ja ottaa sen kehitysvaihe huomioon to- 
teutuksessaan. Myös koulutus- ja työvoimapolitiikassa tarvitaan tällaista laajempaa 
näkökulmaa. 

Edellä kuvatun yhteistoiminnan yhtenä esteenä on jaottelu spesifin ja geneeri- 
sen osaamisen välillä. Se juontuu voimakkaasti taloudelliseen murrokseen kyt- 
keytyneestä koulutuspoliittisesta diskurssista. Tämä jako ei analyysin perusteella 
kuitenkaan tee työelämän muutoksesta paikallistasolla kovinkaan paljon ymmär- 
rettävämpää. Sekä spesifi että geneerinen osaaminen voivat asettua eri kehyksissä 
arvokkaaksi, ja usein niitä molempia korostetaan rinnakkain. Tästä seuraa osin 
näennäinen jännite niiden kehittämisen välillä, mihin liittyvän yhteisen haasteen 
edessä yritykset ja koulutusjärjestelmä ovat. Työpaikkakoulutusta tarkastelevassa 
tutkimuksessa on todettu, että 


Ammatillinen (ja jopa oppisopimus-) koulutus ei yleisempään koulutuk- 
seen verrattuna onnistu tarjoamaan työntekijöille riittävästi välineitä 
sopeutua työelämän nopeisiin muutoksiin ja uudistuviin osaamisvaati- 
muksiin, vaan keskittyy ammattikohtaisen ja hyvin spesifin osaamisen 
tuottamiseen. (Hytönen & Kovalainen 2018, 1.) 


Spesifin ja yleisen osaamisen asettaminen vastakkain johtaa ymmärrettävästi aset- 
tamaan myös koulu- ja työpaikkaoppimisen vastakkain: 


Yritysvetoinen ammatillinen koulutus pystyy tehokkaasti tukemaan sekä 
alakohtaisten taitojen että yleisten työelämävalmiuksien oppimista ja rea- 
goi nopeasti ja joustavasti työelämässä tapahtuviin muutoksiin. Lisäksi 
se pystyy tehokkaasti yhdistämään teoreettista tietämystä ja käytännön 
osaamista. Läheinen kumppanuus koulutuksen ja yrityksen välillä voi tar- 
jota joustavia tapoja kouluttaa työntekijöitä kohtaamaan muuttuvan työ- 
elämän haasteet. (Emt., 1.) 


Kone oyj:n koulutusjärjestelyn (emt.) menestystekijät tulevat oppimis- ja toiminta- 


kulttuurikehyksen valossa eri tavalla näkyväksi: yhtenä olennaisena menestysteki- 
jänä on siihen sisältyvä mentorijärjestelmä, jonka avulla luodaan yhteisiä oppimis- 

tiloja työelämään, ja jossa osaamisen kehittämiseen yhdistyy työpaikkakulttuurin 
sisäistäminen. Kasvatustieteellisen tietämyksen perusteella tämä ei tunnu kovin- 
kaan uudelta keksinnöltä, ja yhteiskunnallisista jäsennyksistä juontunee syy siihen, 
miksi tämän tyyppiset koulutusmallit eivät ole laajemmin käytössä ja tarvitsevat 
edelleen legitimointia. Hallitseeko tuottavuuskehys liiaksi keskustelua? 

Tässä tutkimuksessa saatiin tukea käsitykselle, jonka mukaan teollisuustyössä 
ilmenee paljon tietotyön — tai tarkemmin tietointensiivisen työn - piirteitä ja ongel- 
mia. Esiin noussut osaamistarpeiden lisääntyminen näyttäytyi hyvin samankaltai- 
sena kuin Tuula Heiskasen laadullisessa tutkimuksessa: 


Tapauskohteet näyttävät, että myös perinteisessä valmistavassa teollisuu- 
dessa yritykset elävät jatkuvien innovaatio- ja uudistumispaineiden alaise- 
na. Samoin ne näyttävät, että tietointensiivisyyden kasvuksi kutsumamme 
ilmiö on koko organisaatiota läpäisevä asia eikä rajaudu pelkästään esi- 
merkiksi innovaatiosaarekkeisiin tai joihinkin työtehtäviin. (Heiskanen 
2004, 49.) 


Heiskasen (emt.) tutkimuksessa korostuivat eniten sopeutuminen globaaliin kilpai- 
luun sekä työn tietoistuminen, sillä ”(y)ritysten kohtaama innovoinnin ja jatkuvan 
oppimisen tarve näkyvät osaamisvaatimuksissa” (emt., 48), mutta (t)yöpaikka- ja 
organisaatiotasoisessa tarkastelussa eriytyneempi ote tiedon lajeihin on välttämä- 
tön.” (emt., 49). 

Nikkolan ja Harnin (2018, 88) mukaan ristiriitaisista odotuksista seuraa vaa- 
timus työntekijälle hallita itseään aktiivisesti, mutta samalla toimia organisaation 
tavoitteiden mukaisesti. Kirjoittajien siteeraaman Vähämäen (2015, 39) mukaan 
työelämän muutoksessa ei ole kyse ”niinkään kaiken työelämän (ulkoisesta) epä- 
varmistumisesta, vaan pikemminkin eräänlaisesta työhön liittyvästä eetoksellisesta 
ja asenteellisesta muutoksesta” (Nikkola & Harni 2018, 89). Työurien (objektiivisen) 
pirstoutumisen sijaan on siten kyse enemmänkin työn sisäisen luonteen muuttumi- 
sesta. Analyysini perusteella näyttää siltä, että yksilöt pyrkivät kyllä varautumaan 
yleisten yhteiskunnallisten kehysten mukaisiin tehokkuus- ja osaamisen kehittä- 
misvaatimuksiin, mutta yritys- ja toimipaikkatasoisten tarpeiden ja käytäntöjen kä- 
sittelylle ja erittelylle ei järjesty riittävästi aikaa ja tilaa. 

Osaamisvaatimusten lisääntyminen läpäisee teollisuusaloja, mutta muutoksen 
sosiaalinen välittyneisyys on jäänyt tutkimuksissa liian vähälle huomiolle. Osaa- 
misvaatimukset ja niiden seuraukset työurille vaihtelevat todennäköisesti paitsi 
sektoreittain ja henkilöstöryhmittäin myös työpaikkakulttuureittain. Kiteytettynä 
osaamiseen määrittelyyn ja painotuksiin liittyy paljon tunnistamattomia epäta- 
sa-arvoistavia piirteitä, joihin tulisi kiinnittää enemmän huomiota niin yrityksissä, 
koulutusjärjestelmässä kuin työmarkkinajärjestöissäkin. 

Ehkä kriittistä katsetta tarvittaisiin myös ammatillisen koulutuksen reformiin, 
joka vaikuttaa perustuvan oletukseen työelämän tasalaatuisuudesta. Miten tasalaa- 
tuisuus aiotaan varmistaa — ja menetetäänkö toisaalta jotain kiiltokuvamaisissa työ- 
paikoissa, joissa koulutusyhteistyö sujuu hyvin ja positiivisessa hengessä? Tulisiko 
työssäoppimisen osana oppijoiden varautua tunnistamaan myös todenmukaisem- 
pia työelämäkonteksteja? 

Kaiken kaikkiaan tässä esitettyjen tulosten perusteella ammatti- ja yksilökes- 
keisestä osaamisen määrittelystä tulisi siirtyä joustavampaan ja sosiaalisempaan 
osaamisen ymmärtämistapaan. Osaamisen tuottavuustavoitteet lienevät suhteelli- 
sen hyvin oivallettuja työelämässä, mutta niiden rinnalla tulisi käydä keskustelua 
työ- ja työpaikkatasoisista erityispiirteistä. Ennen kaikkea tulisi kysyä, millainen 
osaaminen ja miten voisi lisätä työnteon mielekkyyttä ja siten välillisesti hyödyttää 
myös yritystä ja tuottavuustavoitteita. 

Tuottavuuden ja työelämän laadun alla on tehty paljon pitkäjänteistä kehittä- 
mistyötä sekä julkisella (esim. Heiskanen 2019, 369) että yksityisellä sektorilla, ja 
oppia voidaan jakaa puolin ja toisin. Esimerkiksi hyviksi havaitut henkilöstöjohta- 
misen käytännöt ovat sovellettavissa ja räätälöitävissä hyvinkin erityyppisissä orga- 
nisaatioissa (Vanhala 2013; Vanhala & von Bonsdorff 2012). Lisäksi toiminnan teo- 
ria ja muut toimintatutkimukseen perustuvat lähestymistavat (Toikko & Rantanen 
2009) antavat konkreettisia välineitä huomioida toimintakulttuurisia seikkoja myös 
osaamisen alueella. Julkisten toimijoiden vastuulla olisi edistää ennen kaikkea laa- 
ja-alaista ymmärrystä osaamisesta ja sen arvon muodostumisesta työelämän käy- 
tännöissä. Teollisuustyössä tarvittavat taidot ovat usein omaksuttavissa vain työ- 
yhteisöissä ja tiimeissä, joissa samanaikaisesti osaamisen kautta rakentuu yksilölle 
mielekäs suhde työhön. 

Koulutus- ja kehittämishankkeet voisivat vahvistaa osaamisen ja työn mielek- 
kyyden yhteyttä työyhteisössä ja työn johtamiskäytännöissä ja siten palvella niin 
työn organisointiin kuin tuotteisiin ja palveluihinkin liittyviä innovaatioita. ”Kou- 
lumaisen” koulutuksen erityisenä tehtävänä voisi tällöin olla valmistaa yksilöitä 
"oppimaan oppimiseen” ja osaamisen merkityksen laajempaan ymmärtämiseen 
työelämän konteksteissa. Näin toki käytännössä on ennen pitkälti ollutkin. 

Osaamisen erilaisten tulkintakehysten erottaminen on tässä luvussa palvellut 
pitkälti käytännön analyysimallin rakentamista. Tärkeä jatkotutkimuslinja avautuu 
siitä havainnosta, että osaamisen ja taitojen käsitteiden moninaisuutta voidaan jäl- 
jittää myös työelämän toimijoiden oman puheen ja toiminnan tasolla. Kyse ei siis ole 
vain sosiologien, ekonomistien ja kasvatustieteilijöiden keskinäisestä keskustelusta 
(Green 2011; 2013), vaan tuottavuus-, oppimis- ja toimintakulttuurikehyksen väliset 
jännitteet heijastuvat käytännönkin työelämään. Kysymystä siitä, mitä osaamisella 
tarkoitetaan, ratkotaan jokaisena päivänä lukemattomilla työpaikoilla, ja tutkijoi- 
den tulisikin kiinnittää huomiota siihen, miten diskursiiviset valtakamppailut jal- 
kautuvat osaksi työelämän arkea. 


PIRSTOUTUVATKO TYÖURAT? 179 


Esa Jokinen 


Kirjallisuus 


Abdel-Wahab, Mohamed S., Dainty, Andrew R.J., Ison, Stephen G., Bowen, Patric & 
Hazlehurst, Guy (2008) Trends of skills and productivity in the UK construction 
industry. Engineering, Construction and Architectural Management 15(4): 372-382. 

Alasuutari, Pertti (2011) Laadullinen tutkimus 2.0. Tampere: Vastapaino. 


Asplund, Rita & Kauhanen, Antti (2018) Teknologinen kehitys, ammattirakenteiden muutos 
ja osaaminen. Ammattikasvatuksen aikakauskirja 20(1): 91-98. 


Autor, David H., Levy, Frank & Murnane, Richard J. (2003) The skill content of recent 
technological change: An empirical investigation. Quarterly Journal of Economics 
118(4): 1279-1333. 

Böckerman, Petri (2000) Elinkeinorakenteen muutos — näkökulma 1990-luvun murrokseen. 
Helsinki: Palkansaajien tutkimuslaitos, työpapereita 168. 


Chenail, Ronald J. (1995) Recursive frame analysis. The Qualitative Report 2(2): 1-14. 


Darrah, Charles N. (1996) Learning and Work. An Exploration in Industrial Ethnography. 
New York: Routledge. 


Filander, Karin (2000) Kehittämistyö murroksessa. Sitoutuminen, sopeutuminen ja vasta- 
rinta julkisella sektorilla. Tampere: Tampere University Press, Acta Universitatis 
Tamperensis 777. 


Filander, Karin, Jokinen, Esa & Tulkki, Pasi (2002) Lifelong learning in Finland 1995-2000. 
Teoksessa Impacts of the EES. Evaluation of the effects of the European Employment 
Strategy. National EES Evaluation Project 2002: Final Report. Helsinki: Ministry of 
Labour. 

Gerlander, Eija-Maria & Launis, Kirsti (2007) Työhyvinvoinnin tarkasteluikkunat. Työ- 
elämän tutkimus 5(3): 202-212. 

Goffman, Erving (1986) Frame Analysis. An Essay on the Organization of Experience. Boston: 
Northeastern University Press. 

Green, Francis (2011) What is Skill? An Inter-Disciplinary Synthesis. Centre for Learning and 
Life Chances in Knowledge Economies and Societies. London: LLAKES. https://www. 
Nakes.ac.uk/sites/default/files/Green%20-%20W hat %20is%20Skill%20-%20final.pdf 
(viitattu 11.2.2020). 

Green, Francis (2013) Skills and Skilled Work. An Economic and Social Analysis. Oxford: 
Oxford University Press. 

Haapakorpi, Arja (2018) Työelämän tutkimuksen ja käytännön rajapinnalla — vuorovaiku- 
tuksia ja jännitteitä. Työelämän tutkimus 16(2): 83-85. 

Hanhijoki, Ilpo, Katajisto, Jukka, Kimari, Matti & Savioja, Hannele (2011) Koulutus ja 
työvoiman kysyntä 2025. Ennakointituloksia tulevaisuuden työpaikoista ja koulutus- 
tarpeista. Helsinki: opetushallitus, raportit ja selvitykset 2011:25. 


180 SATU OJALA & Pasi PYÖRIÄ 


Kilpailuetua ja yhteistä oppimista 


Heiskanen, Tuula (2004) Tietointensiivisyys ja osaaminen teollisuudessa. Teoksessa Riitta 
Lavikka (toim.) Sopeudu ja vaikuta. Työn tietoistuminen ja sukupuolen pysyvyys. 
Tampere: Tampere University Press, 21-49. 


Heiskanen, Tuula (2019) Lopuksi: tutkimustieto työelämän käytännöiksi. Teoksessa Tuula 
Heiskanen & Sirpa Syvänen & Tapio Rissanen (toim.) Mihin työelämä on menossa? - 
Tutkimuksen näkökulmia. Tampere: Tampere University Press, 363-376. 


Hytönen, Kaisa & Kovalainen, Anne (2018) Koulutuksen ja työelämän rajapinnat 
yritysvetoisessa ammatillisessa koulutuksessa: Tapaustutkimus KONE Hissit Oy. 
Ammattikasvatuksen aikakauskirja 20(1): 26-43. 


Hökkä, Päivi, Paloniemi, Susanna, Vähäsantanen, Katja, Herranen, Sanna, Manninen, Mari 
& Eteläpelto, Anneli (toim.) (2014) Ammatillisen toimijuuden ja työssä oppimisen 
vahvistaminen - Luovia voimavaroja työhön! Jyväskylä: Jyväskylän yliopisto. 

Jokinen, Esa & Luoma-Keturi, Natalia (2005) Mind over Career. Aikuisena tutkinnon 
suorittaneiden koulutus ja työuran pituus. Helsinki: työministeriö, Työpoliittinen 
tutkimus 290. 


Jokinen, Esa & Luoma-Keturi, Natalia (2006) Elinikäisestä oppimisesta välineitä itsensä 
toteuttamiseen työelämässä. Teoksessa Jarkko Mäkinen & Erkki Olkinuora & Risto 
Rinne & Asko Suikkanen (toim.) Elinkautisesta työstä elinikäiseen oppimiseen. 
Jyväskylä: PS-kustannus, 61-73. 


Julkunen, Raija (2001) Suunnanmuutos. 1990-luvun sosiaalipoliittinen reformi Suomessa. 
Tampere: Vastapaino. 


Kalenius, Aleksi (2018) Koulutustason kehitys Suomessa. Taustaraportti Talouspolitiikan 
arviointineuvostolle. 22.1.2018. https://www.talouspolitiikanarviointineuvosto.fi/ 
wordpress/wp-content/uploads/2018/01/Kalenius 2018.pdf (viitattu 10.1.2020). 

Kolehmainen, Jari (2007) Perspectives on the Finnish Learning Society. Teoksessa Michael 
Kuhn (Ed.) New Society Models for a New Millennium. The Learning Society in Europe 
and Beyond. New York: Peter Lang, 173-210. 


Kvale, Steinar (1996) InterViews. An Introduction to Oualitative Research Interviewing. 
Thousand Oaks: Sage. 


Maliranta, Mika (2014) Luovan tuhon tie kilpailukykyyn: Miten innovointi vaikuttaa yri- 
tyksiin, kansantalouteen ja kansalaisiin. Helsinki: Tehokkaan tuotannon tutki- 
mussäätiö. 

Maliranta, Mika (2015) Luovan tuhon tie ulos talouskriisistä. Tieto & trendit - Talous- ja 
hyvinvointikatsaus 1(1): 16-20. 


Marttinen, Jouni & Vahtonen, Timo (2012) Activities and measures for anticipating skills 
and occupations in Finland. Teoksessa Christa Larsen & Ruth Hasberg & Alfons 
Schmid & Eugenia Atin & Jan Brzozowski (Eds) Skills Monitoring in European 
Regions and Localities: State of the Art and Perspectives. München: Rainer Hampp 
Verlag, 138-148. 


PIRSTOUTUVATKO TYOURAT? 181 


Esa Jokinen 


MEE (2002) Impacts of the EES. Evaluation of the effects of the European Employment Strategy. 
National EES Evaluation Project 2002: Final Report. Helsinki: Ministry of Labour. 

Nikkola, Tiina & Harni, Esko (2018) Keskijohdon kaksoissidokset tietotyön organisoinnissa. 
Työelämän tutkimus 16(2): 86-97. 

OKM (2016) Osaamis- ja koulutustarpeiden valtakunnallisen ennakoinnin kehittäminen. 
Helsinki: opetus- ja kulttuuriministeriön julkaisuja 2016:10. 

OPH (2019) Osaaminen 2035. Osaamisenennakointifooruminensimmäisiäennakointituloksia. 
Helsinki: Opetushallitus, Raportit ja selvitykset 2019:3. 


Peräkylä, Anssi (1990) Kuoleman monet kasvot. Identiteettien tuottaminen kuolevan potilaan 
hoidossa. Tampere: Vastapaino. 


Pyöriä, Pasi (toim.) (2017) Työelämän myytit ja todellisuus. Helsinki: Gaudeamus. 


Raivola, Reijo & Vuorensyrjä, Matti (1998) Osaaminen tietoyhteiskunnassa. Helsinki: Sitra 
180. 


Salminen, Hannele (1997) Suomalaisen ammattikorkeakoulun syntyyn vaikuttaneita 
tekijöitä. Kasvatus 28(4): 312-215. 


Seppänen-Järvelä, Riitta (2004) Prosessiarviointi kehittämisprojektissa. Opas käytäntöihin. 
Helsinki: Stakes. 

Seppänen-Järvelä, Riitta & Karjalainen, Vappu (toim.) (2006) Kehittämistyön risteyksiä. 
Helsinki: Stakes. 

Silvennoinen, Heikki & Tulkki, Pasi (toim.) (1998) Elinikäinen oppiminen. Helsinki: 
Gaudeamus. 

Sipilä, Jorma (2011) Hyvinvointivaltio sosiaalisena investointina: älä anna köyhälle kalaa 
vaan koulutus! Yhteiskuntapolitiikka 76(4): 359-372. 

Spangar, Timo & Jokinen, Esa (2006) Aikuisopiskelun henkilökohtaistamisesta aikuis- 
koulutuksen henkilökohtaistamiseen. AiHe-projektin kokonaisarvioinnin loppu- 
raportti. Helsinki: Opetushallitus. 


Stasz, Cathleen (1997) Do employers need the skills they want? Evidence from technical 
work. Journal of Education and Work 10(3): 205-223. 


Suomen Pankki (2016) Euro & Talous. Suomen Pankin ajankohtaisia artikkeleita 
taloudesta. https://www.eurojatalous.fi/fi/kuviot/graafi/suomen-elinkeinorakenne- 
vuosina-1860-2015/ (viitattu 11.2.2020). 

Toikko, Timo & Rantanen, Teemu (2009) Tutkimuksellinen kehittämistoiminta. Näkökulmia 
kehittämisprosessiin, osallistamiseen ja tiedontuotantoon. Tampere: Tampere 
University Press. 


Vanhala, Sinikka (toim.) (2013) Hyöty - hyvinvointia ja tuloksellisuutta hyvällä henki- 
löstöjohtamisella. Helsinki: Aalto-yliopiston kauppakorkeakoulun julkaisuja, 
Kauppa ja talous 5/2013. 


182 SATU OJALA & Pasi PYÖRIÄ 


Kilpailuetua ja yhteistä oppimista 


Vanhala, Sinikka & von Bonsdorff, Monika E. (2012) Henkilöstöjohtamisen hyvät käytännöt. 
Teoksessa Pasi Pyöriä (toim.) Työhyvinvointi ja organisaation menestys. Helsinki: 
Gaudeamus, 119-136. 

Vartia, Pentti & Ylä-Anttila, Pekka (1996) Kansantalous 2021. Helsinki: Taloustieto Oy. 

WEF (2020) The Future of Jobs Report 2020. Geneva: World Economic Forum. http://www3. 
weforum.org/docs/WEF Future of Jobs 2020.pdf (viitattu 17.11.2020). 


Weiss, Carol H. (1998) Evaluation. Methods for Studying Programs and Policies. Upper 
Saddle River: Prentice Hall. 


PIRSTOUTUVATKO TYÖURAT? 183 


5 
Teollisuustyöntekijöiden 
työurat 14 kohortilla 


Pirstoutuneet vai vakautuneet?! 
Aart-Jan Riekhoff, Satu Ojala & Pasi Pyöriä 


Tässä luvussa tarkastelemme työuria teollisuudessa 14 kohorttia verraten. Ver- 
taamme 30-vuotiaina teollisuustoimialoilla työskennelleiden, 1958-1971 synty- 
neiden kohorttien työurien kehitystä ikävuosien 30-45 välillä. Työuria arvioim- 
me seuraamalla henkilöiden työmarkkina-asemaa eri vuosina (työllinen, työtön, 
opiskelija, työkyvytön, eläkkeellä, työvoiman ulkopuolella) sekä työpaikan ja toi- 
mialan vaihdoksia. Tutkimuksen kohteena ovat metsä-, metalli- ja kemianteolli- 
suuden eri koulutustasoryhmiä edustavat työntekijät. Menetelmänä on sekvens- 
sianalyysi, jolla voi ryhmitellä erilaisia työurapolkuja. Arvioimme myös oletusta 
työurien pirstoutumisesta ikäkohorttien välillä: tarkastelemme työurien de/stabi- 
lisoitumista ja de/standardisoitumista koskevia hypoteeseja. Tulosten mukaan 
teollisuuden työurat ovat säilyneet kohorttien välillä ennallaan — ne sisältävät yhtä 
paljon liikkuvuutta kuin aiemminkin. Poikkeuksen muodostaa 1990-luvun lama, 
jolloin aineistoon tulleilla kohorteilla oli eniten erilaisia työmarkkinasiirtymiä. 
Ennallaan ovat myös työurien sukupuolittuneet ja koulutustason mukaiset jaot. 


Luku perustuu alkuperäisartikkeliin Ojala, S., Pyöriä, P., & Riekhoff, A.-J. (2020). Career Stabili- 


ty in 14 Finnish Industrial Employee Cohorts in 1988-2015. Nordic Journal of Working Life Studies. 
https://doi.org/10.18291/njwls.123167. Tätä lukua varten artikkeli on suomennettu väljästi. Versiot 


eroavat toisistaan myös, koska niitä on työstetty eri vertaisarviointipalautteiden perusteella. 

Johdanto 


Työmarkkinat ovat jatkuvassa muutoksessa globaalin kilpailun, teknologisen kehi- 
tyksen ja suhdannevaihteluiden seurauksena (Kauhanen 2017). Työn polarisoitumi- 
sesta käytävässä keskustelussa on esitetty, että työmarkkinoiden jatkuva segmentoi- 
tuminen on etenkin automaation ja digitalisoitumisen myötä johtamassa etenkin 
rutiineja sisältävän toimihenkilötyön vähenemiseen (Asplund ym. 2011; Autor 2014; 
Goos ym. 2014; Kalleberg 2011; 2018). Polarisaatioteorioiden mukaan tämä kehitys 
merkitsee yhtäältä sekä korkeaa että matalaa ammattitaitoa vaativien työtehtävien 
lisääntymistä ja toisaalta keskivaativien töiden vähenemistä. 

Samansuuntaisesti on esitetty, että vakituiset ja kokopäiväiset työsuhteet yh- 
den työnantajan palveluksessa ovat väistymässä epätyypillisten työsuhteiden tieltä. 
Tämän on arveltu johtavan työmarkkinoiden lisääntyvään prekarisaatioon, mikä 
tarkoittaa palkkatyöntekijöille lisääntyvää epävarmuutta, enemmän osa- ja mää- 
räaikaisia työsuhteita, pidempiä työttömyysjaksoja, heikompia työehtoja ja työolo- 
ja, huonompia palkkoja ja kasvavaa näköalattomuutta (Kalleberg 2018; Lambert & 
Herod 2016; Procyk ym. 2017). Erityistä huolta on kannettu nuorempien ikäluokki- 
en kiinnittymisestä työmarkkinoille ja heidän mahdollisuuksistaan ansaita riittävä 
toimeentulo (France 2016; Helve & Evans 2013; Pyöriä ym. 2017). 

Edelleen on arveltu, että perinteisten työsuhteiden vähenemiseen on liittynyt 
myös työurien epävakauden kasvua (Potter 2015). Käytännön työelämässä tämä 
tarkoittaa katkonaisempaa ja huonommin ennakoitavaa työurakehitystä. Aiempi 
tutkimus ei kuitenkaan yksiselitteisesti tue näitä oletuksia (myös luvut 1 ja 3 tässä 
teoksessa), vaan havainnot vaihtelevat muun muassa ajanjaksosta ja tutkimuksen 
kohteena olevista maista riippuen (Eurofound 2017; Horemans 2016; Kalleberg 2012; 
2018). Yleisestä käsityksestä poiketen kansainvälisissä pitkittäistutkimuksissa ei ole 
löydetty johdonmukaista työurien epävakaistumisen trendiä sen paremmin Suo- 
messa, Euroopassa kuin Yhdysvalloissakaan. Kaikkiaan empiiriset tutkimustulok- 
set ovat edelleen ristiriitaisia ja osin pirstoutumista koskevan hypoteesin vastaisia 
(Bäräny & Siegel 2018; Biemann ym. 2011; Cirillo 2018; Hollister 2011; Rokkanen & 
Uusitalo 2013; Salvatori 2018; Van Winkle & Fasang 2017). 

Tässä luvussa jatkamme työurien kehityksen tarkastelua Suomen perinteisillä 
vientialoilla eli metsä-, metalli- ja kemianteollisuudessa.* Viime vuosikymmeni- 
nä vientiteollisuutta ovat ravistelleet paitsi globaali kilpailu myös erilaiset ulkoiset 
taloudelliset kriisit sekä teknologiset ja rakenteelliset uudistukset. Uudistusten ja 
muutosten myötä näiden alojen työntekijöiltä vaaditaan yhä pidemmälle erikoistu- 
nutta osaamista ja jatkuvaa muutosvalmiutta. Samaan aikaan vientialoilla on työs- 
kennellyt sekä vähemmän koulutettuja henkilöitä erilaisissa avustavissa tehtävissä 
että korkeasti koulutettuja asiantuntijoita suunnittelu-, tutkimus- ja kehitystehtä- 
vissä; joskin palvelutyötä kuten kiinteistönhuoltoa on tutkimuksemme aikajanalla 
alettu teettää enenevästi ostopalveluna, jolloin henkilöstö ei enää kirjaudu teolli- 
suustoimialalle rekistereissä. Vientiteollisuuden työntekijät muodostavat siis pait- 
si hyvin segmentoituneen myös heterogeenisen ryhmän. Yleisesti ottaen voidaan 
olettaa, että alhaisen koulutustason teollisuustyöntekijöiden osuus on 1980-luvulta 
lähtien laskenut, mikä johtuisi yhtäältä koko väestön koulutustason kohoamisesta ja 
toisaalta palvelutyön teettämisen muutoksesta toimialojen sisällä. 

Luvun tarkoituksena on tutkia työurien erilaistumista ja epävakaistumista kos- 
kevia hypoteeseja käyttämällä Tilastokeskuksen FOLK-rekisteriä. Kansainvälisessä 
keskustelussa näitä hypoteeseja tarkastellaan työurien de/stabilisaation ja de/stan- 
dardisaation käsitteillä ja empiirisillä sovelluksilla. Käymme ensin läpi näitä käsit- 
teitä koskevaa teoreettista keskustelua. Sitten esittelemme tutkimusaineiston muo- 
dostamisen ja tutkimusmenetelmät, minkä jälkeen erittelemme tuloksia. Lopuksi 
pohdimme tulosten merkitystä. 


Pitkä ja vakaa vai epävarma ja pirstoutuva työura? 


Työuria koskevassa keskustelussa usein oletetaan, että aiemmin historiassa työsuh- 
teet olisivat olleet nykyistä vakaampia ja turvatumpia. On kuitenkin kiistanalaista, 
onko pitkien ja vakaiden työsuhteiden kultaista aikakautta koskaan ollut (Kretsos 
2010; Neilson & Rossiter 2008; Pyöriä & Ojala 2016; Ouinlan 2012; Rasmussen ym. 
2019). Toisin kuin usein esitetään, epävarmuus ja työntekijöiden liikkuvuus ovat 


? Luvuntoimialavalinta poikkeaa muista tämän teoksen luvuista. Alkuperäisartikkeli ei sisällä tek- 
nologiasektorin toimialoja yhtä laajasti kuin muissa teoksen analyyseissa. 

olennainen ja välttämätön osa toimivia työmarkkinoita. Suuri liikkuvuus työmark- 
kinoilla ja myös erilaisten työsuhteiden välillä on tyypillinen piirre nimenomaan 
pohjoismaisilla ja muilla dynaamisilla työmarkkinoilla (Möhring 2016). Työurien 
kehitystä ei siis kuvaa jatkuva taantuminen tai heikkeneminen, vaan kyse on työ- 
markkinoiden ja sitä myötä työurien alituisesta muutoksesta. 

Työurien operationalisointiin ja mittaamiseen ei ole yhtä ratkaisua, kuten tämän 
teoksen luvussa 3 keskustelimme. Aiemmissa tutkimuksissa on usein tarkasteltu 
siirtymiä työmarkkinastatusten, kuten työttömyyden ja työllisyyden, tai erilais- 
ten työsuhdetyyppien, kuten itsensä työllistämisen, määräaikaisten ja vakituisten 
työsuhteiden välillä. (Fenton & Dermott 2006; Kalleberg & Mouw 2018.) Viime 
aikoina on tutkittu elämänkulkuanalyysilla urapolkujen varrella karttuvien eri- 
laisten siirtymien kokonaisuutta ja niiden moninaistumista yksilöillä ja kohorttien 
välillä (esim. Aisenbrey & Fasang 2017; Möhring 2016; Riekhoff 2018; Saloniemi 
ym. 2020; Salonen 2020). Elämänkulkuanalyysi huomioi lähtökohtaisesti työuran 
mahdollisen ”pirstoutumisen”. Tällä käsitteellä viitataan laajaan erilaisten elämän- 
kulun siirtymien jatkuvaan tai syvenevään prosessiin. Pirstoutumista tulee tarkas- 
tella pidemmällä aikavälillä: on tutkittava eri ajanjaksojen ja eri ikäkohorttien vä- 
lillä tapahtuvia muutoksia. Vastakohtana on työurien vakaus, joka viittaa erilaisten 
siirtymien puutteeseen ja kiinnittymiseen yhteen työhön pitkäksi ajaksi. Tällainen 
työllisyyden, työttömyyden ja eri töiden välisten siirtymien — tai niiden puuttumi- 
sen — tarkastelu edellyttää pitkittäistä seurantatietoa työntekijöiden työurilla tapah- 
tuvista muutoksista (Barone & Schizzerotto 2011; Bukodi & Goldthorpe 2011). 

Työurat voivat joko vakautua, säilyä ennallaan tai pirstoutua. Tähän liittyy vä- 
hintään kaksi eri ulottuvuutta (Briickner & Mayer 2005). Pirstoutumista voi ensin- 
näkin tapahtua ajan kuluessa yksilöiden työurien sisällä, kun työntekijä esimerkiksi 
luopuu työtehtävistään ja siirtyy aina uusiin. Puhutaan työurien sisäisestä eriyty- 
misestä tai destabilisoitumisesta. Toisaalta pirstoutumista voidaan lähestyä myös 
poikkileikkaavasta näkökulmasta ja tarkastella työurien erilaistumista yksilöiden 
ja eri kohorttien välillä. Tätä erilaistumista on kutsuttu destandardisoitumiseksi. Se 
viittaa tilanteeseen, jossa yksilöt ovat toisiinsa nähden yhä useammin eri työmark- 
kina-asemissa samassa uransa vaiheessa. (Riekhoff 2018.) 

Aiemmat kansainväliset pitkittäistutkimukset eivät ole voineet osoittaa merkit- 
täviä muutoksia työurien kulussa eri maiden työllisillä väestöillä Yhdysvalloissa tai 

Euroopassa, vaan pikemminkin työurien asteittaista muuntumista työvoiman seg- 
menttien ja kohorttien välillä (Biemann ym. 2011; Hollister 2011; Van Winkle & 
Fasang 2017). Esimerkiksi Nico Stawarzin (2018) analyysissa työllisen väestön liik- 
kuvuus muuttuu vain kohtalaisesti. Stawarz vertasi saksalaisia 1930—1980-luvuilla 
syntyneitä työllisten kohortteja ja löysi jonkin verran urien eriytymistä miehillä 
ammatillisessa ja työpaikkaliikkuvuudessa (kansainvälisellä ISCO-ammattiluoki- 
tuksella mitattuna). Vakaimmat urat olivat 1930-1950-luvuilla syntyneillä kohor- 
teilla, mutta nuorempien työurilla epävakautuminen ja erilaiset muutokset jäivät 
kohtuullisen vähäisiksi. 

Toisaalta Tiina Soininen (2015) on Suomen kontekstissa havainnut, että työ- 
uramuutokset keskittyvät kapeille työvoimasegmenteille, mikä viittaa työvoiman 
mahdolliseen syvenevään segmentoitumiseen, sekä siihen, etteivät väestöjen keski- 
arvotasoiset tarkastelut onnistu spesifioimaan muutosta riittävän tarkasti. Ronald 
Bachmann ja Rahel Felder (2018) osoittivatkin, että työvoimatutkimusten eri mai- 
den aineistoilla on osoitettavissa eurooppalaisen työvoiman työsuhteiden lyhen- 
tyminen vuosien 2002 ja 2012 välillä, kun huomioidaan työvoiman ikääntymisen 
vaikutukset. Edelleen Marlis Buchmannin ryhmä (2010) osoitti monia eritasoisia 
työmarkkinoiden dualismin lähteitä. Ammatillisen segregaation ja perhevapaan- 
käytön sukupuolittuneiden vaikutusten ohella yritysten rekrytointi- ja palkitsemis- 
käytännöt, yritysten koko ja työmarkkinoiden alueelliset jaot aiheuttavat eritasoisia 
työuraseurauksia eri työntekijäryhmille. 

Keskeinen kansainvälisiä tutkimuksia läpileikkaava havainto teollistuneista 
maista on, että etenkin naisten työurat ovat - kuten aiemminkin — pirstoutuneem- 
pia kuin miesten. Naiset ovat useissa maissa kyllä osallistuneet työmarkkinoille 
aiempaa enemmän, mutta jopa nuorten, koulutettujen naisten työurat jäävät mie- 
hiä heikommiksi. Naiset ansaitsevat miehiä vähemmän ja ovat yhä miehiä selvästi 
useammin perhevapailla. (Aisenbrey & Fasang 2017; Kuitto ym. 2019; Stawarz 2018.) 
Työttömyyden ohella nimenomaan vanhempainvapaat ovat edelleen keskeisin syy 
työurien katkoille työurien keskivaiheilla (Aisenbrey & Fasang 2017). Perhevapai- 
den jälkeen naiset työllistyvät heikommin palkattuihin työsuhteisiin kuten osa-ai- 
katöihin, he joutuvat vaihtamaan toimialoja ja työnantajia miehiä useammin, ja 
kaikkiaan heidän uransa kehittyvät ammatillisesti heikommin ja myös heikenty- 
vät (Buchmann ym. 2010; Briickner & Mayer 2005; Cech & Blair-Loy 2019; Stawarz 

2018). Irtisanotuista työntekijöistä tiedetään lisäksi, että naiset saavuttavat uudel- 
leen työllistyessään miehiä harvemmin saman tulotason kuin edeltävässä työsuh- 
teessa (Jolkkonen ym. 2012). Kaikkiaan miesten työurat ovat vakaampia kuin nais- 
ten (Schellenberg ym. 2016; Peutere 2019). 

Toinen työvoiman segmentoitumisen aihe liittyy siihen, millaisesta koulutukses- 
ta ja taidoista on kysyntää. Esimerkiksi Petri Böckermanin ryhmä (2012) havaitsi, 
että yritysten teknologisten uudistusten työpaikkavaikutukset kohdistuvat useam- 
min rutiinitehtävissä olevien työntekijöiden tehtäviin, ja heillä työttömyysriskit 
lisääntyvät. Kuitenkin suurin osa löytää uuden työn, eikä pitkäaikaistyöttömyys 
muotoudu yleiseksi ongelmaksi. Arja Jolkkosen ryhmä (2012) vahvistaa, että ylem- 
mät toimihenkilöt löytävät irtisanomistilanteissa uuden työn todennäköisemmin 
kuin alempien sosioekonomisten asemien työntekijäryhmät. Stawarz (2018) puoles- 
taan havaitsi, että julkisen sektorin työntekijöiden työurat ovat vakaampia ja että 
työntekijäasemissa olevien työurilla on enemmän siirtymiä eri yritysten ja työn- 
antajien välillä. 

Katja Möhring (2016) vertasi työ- ja elämänpolkujen erilaistumista eri Euroopan 
maissa ja määritteli Ruotsiin perustuen pohjoismaiset työurat termillä ”joustavasti 
standardoituneet” (flexibly standardised). Tällä hän viittasi korkeisiin vakaan työ- 
hön kiinnittymisen osuuksiin samaan aikaan kun liikkuvuus eri statusten välillä oli 
myös korkeaa. Pohjoismaiset työurat erosivat esimerkiksi Tsekistä, jossa tyypillistä 
oli hyvin korkea vakaiden, muuntumattomien työurien osuus, samoin kuin Krei- 
kasta ja Espanjasta, jossa työurat olivat hyvin epävakaita, sukupuolittuneita ja sy- 
västi segmentoituneita. Nämä erot kertovat myös työlainsäädännön määrittämästä 
työvoiman suojasta eri maiden välillä (Bachmann & Felder 2018). 


Teollisuuden työuriin vaikuttavat tekijät 


Suomalainen teollisuus on osa globaalia maailmantaloutta, mutta samalla sillä on 
omaleimaisia piirteitä. Vientiteollisuudella on tietyt keskeiset vientituotteensa, ku- 
ten metsäteollisuuden tuotteet, öljyjalosteet, telakoilta valmistuvat laivat ja korkean 
teknologian laitteet ja palvelut. Teollisuus on aina muokkautunut ja sopeutunut no- 
peasti ja monin eri tavoin erilaisiin ja muuttuneisiin yhteiskunnallisiin ja maail- 

mantalouden tilanteisiin, ja vientimme rakenne on yhä ja aina altis ulkoisille so- 
keille ja kysynnän vaihteluille (Pyöriä 2006). 1990-luvun alussa Suomen lama oli 
syvempi kuin minkään muun Euroopan maan (Kalela ym. 2001); toisaalta talous 
elpyi ja uusi ICT-talous kehkeytyi äimistyttävän nopeasti 1990-luvun toisella puolis- 
kolla ja 2000-luvulla (Pyöriä 2006). Tätä kirjoittaessamme elämme jälleen taloudel- 
lisen epävarmuuden aikaa, kun koronaviruksen aiheuttama pandemia on syössyt 
maailmantalouden lamaan. 

Yhteisvaluutta euro erottaa Suomea ja sen vientisektorin tuotteiden hinnanmää- 
ritystä suhteessa läntisiin naapurimaihin Ruotsiin ja Norjaan. Valuuttaunionin on 
tulkittu vaikuttaneen Suomeen vuonna 2008 iskeneen globaalin talouskriisin pit- 
kittymiseen ja sitä kautta Suomen työttömyyslukemiin, sillä valuutan ja näin ollen 
vientituotteiden hinta on ollut Saksan vahvan talouden vetämänä suhteessa korkea. 
Viennin kilpailukykyä parannettiinkin pidentämällä työntekijöiden työaikoja työ- 
ehtosopimuksissa niin sanotulla kilpailukykysopimuksella vuonna 2016, mikä pa- 
ransi teollisuuden kannattavuutta kansainvälisesti huomattavasti (Kajanoja 2019). 
Puolestaan Suomea ja muita Pohjoismaita yhdistää korkeasti koulutettu, osaava työ- 
voima. 

Kaikkien näiden seikkojen — talouden syklien, globaalin ja lokaalin kysynnän 
vaihtelun ja hintojen määräytymisen, työvoiman ja yritysten osaamisen, teknolo- 
gian kehityksen — voi erikseen ja yhdessä olettaa vaikuttavan siihen, miten teolli- 
suuden työntekijöiden työmarkkina-asema ja työurat kehittyvät. Oletettavasti teol- 
lisuustyöntekijöiden työurilla olisi vähintäänkin tapahtunut lukuisia nousuja ja 
laskuja tarkastelujaksollamme, joka sisältää niin 1990-luvun syvän laman kuin sen 
jälkeisen nousukauden 2000-luvun taitteen teknokuplan kautta aina vuoden 2008 
jälkeiseen pitkittyneeseen talouskriisiin. Ajatellen 2010-luvun noususuhdannetta, 
jossa eri teollisuustoimialoilla alkoi olla painetta pikemminkin työvoiman puuttees- 
ta kuin sen liiallisuudesta, rohkaistuisimme kuitenkin olettamaan, etteivät työurat 
olisi viimeisimmillä kohorteilla voineet pirstoutua. 

Tässä luvussa tutkimuksen kohteena ovat metsä-, metalli- ja kemianteollisuuden 
työntekijät eri koulutustasoilla; emme tarkastele ICT-sektorin työntekijöitä, joita 
on muissa yhteyksissä tutkittu paljonkin (esim. Nikulainen & Pajarinen 2013). Tut- 
kimuksemme kohteeksi valitut vientiteollisuuden alat kattavat nykyisin noin kol- 
manneksen kaikista Suomen teollisista työpaikoista. Metalliteollisuus syntyi sotien 
jälkeen ja se työllistää tänä päivänä useamman kuin joka kolmannen teollisuuden 

työntekijän; metsäteollisuus työllistää useamman kuin joka kymmenennen kaikis- 
ta teollisuustyöntekijöistä, ja kymmenesosa teollisuustyöntekijöistä työskentelee 
kemianteollisuuden aloilla (katso luku 2 tässä teoksessa). 

Tämän teoksen luvun 2 kuvioista näimme, että kemianteollisuudessa on jo 
1980-luvulta lähtien ollut suhteellisen vakaa työllisyys metsäteollisuuteen verrat- 
tuna, jossa työllisten määrä on jatkuvasti laskenut. Metalliteollisuus on puolestaan 
kokenut suurimmat suhdannevaihtelut. Yksi näitä kaikkia aloja yhdistävä piirre on 
ollut koko tutkittavan ajanjakson (1988-2015) jatkunut pyrkimys palvelutyövoiman 
käytön uudistamiseen erilaisia palveluja ulkoistamalla. Kyseisten toimialojen työl- 
listämän henkilöstön määrä saattaa siis olla pienentynyt ajanjakson loppua kohti 
myös siksi, että palvelutyötä on siirtynyt hiljakseen ostopalveluksi ja näin rekiste- 
reissä eri toimialoille. Palvelut voivat tarkoittaa niin kiinteistönhuoltoa, siivousta ja 
ruokahuoltoa kuin myös toimihenkilötyötä laskutuksessa, it-palveluissa. 

Työvoiman käyttömuotojen uudistamisessa teollisuus ei ole ollut yksin, vaan kyse 
on talouden ja työmarkkinapolitiikan globaalista muutoksesta ja työvoimakustan- 
nusten alennuspaineesta kansainvälisessä kilpailussa ja politiikassa (Hyman 2018; 
Lehndorff ym. 2018). Työvoiman käytön nopeammat muutokset saattavat yhdistyä 
talouskriiseihin (Löpez-Andreu & Rubery 2018). Näin tarkastelumme alkupuolella 
mukana olevista kohorteista, jotka ovat syntyneet 1960-luvun taitteen ympärillä, 
suurempi osuus työllisistä saattaa olla palvelutyövoimaa, ja viimeisimmissä kohor- 
teissa korkeammin koulutettujen ja toimihenkilö- ja asiantuntijatyövoiman osuus 
saattaa puolestaan olla kasvanut. Samaan aikaan kohorttien koulutustaso kohoaa 
ikäluokka ikäluokalta, mikä voi edelleen vaikuttaa jonkin verran teollisuusyritysten 
käyttämään työvoimaan. 


Tutkimusasetelma 


Työvoima- ja työnvälitystilastojen vuotuisista poikkileikkaustiedoista on vielä help- 
po päätellä toimialarakenteiden ja niiden työvoiman määrän muutoksia. Työurien 
analyysi on sen sijaan mutkikkaampaa ja edellyttää pitkittäisiä seuranta-aineistoja. 
Pitkittäistutkimusasetelma mahdollistaa myös periodisten (=esimerkiksi työvoi- 

man pysyvästi kohoava koulutustaso) ja syklisten (=talouden vaihtelut) työmarkki- 
namuutosten vaikutusten arvioinnin henkilöillä yli ajan. 

Tässä tarkastelemme keskellä työuriaan olevien eri kohorttien työurien mahdol- 
lista muutosta 30-44-vuotiaina. Keski-ikäisten urat ovat jääneet työuratutkimuk- 
sessa jonkin verran nuorten työmarkkinoille kiinnittyvien sekä toisaalta eläkkeelle 
siirtyvien työuratarkastelujen varjoon (Brzinsky-Fay & Solga 2016; Buchmann ym. 
2010; Kohli 2007). Toisin sanoen tarkastelussa on uravaihe, jolloin henkilöt ovat 
pääosin valmistuneet koulutuksesta ja heidän työuriensa tulisi nuoruuteen nähden 
vakautua ja myös kehittyä myönteisesti. Kuitenkin sukupuoli jakaa työuria tässä 
iässä: naiset käyttävät enemmän perhevapaita, ja miehet puolestaan saattavat pyrkiä 
voimakkaasti eteenpäin urallaan (Kuitto ym. 2019; Schellenberg ym. 2016; Peutere 
2019). 

Perustana on FOLK-kokonaisaineisto 15-70-vuotiaasta väestöstä sen mahdollis- 
tamalta aikajaksolta eli vuodesta 1988 vuoteen 2015. Rekisteriaineistolla voi välttää 
uratutkimukselle ongelmallista ”muisteluharhaa” (Manzoni ym. 2010), sillä rekiste- 
ritieto ei riipu ihmisen osallistumisesta kyselyihin tai muistista, eikä rekisterereistä 
putoa henkilöitä niin kauan kuin he ovat elossa ja asuvat Suomessa. Tarkastelemme 
vuosittaisia pääasiallisen toiminnan statuksia eli kunkin seurantavuoden lopun tie- 
toa siitä, onko henkilö ollut pääasiallisesti työllinen, työtön, opiskelija, työkyvytön, 
eläkkeellä tai työvoiman ulkopuolella. Tieto perustuu FOLK-rekisteriin tuotuun 
väestörakenne- ja työssäkäyntitilaston tietoon. Yhdistämme yhteen kategoriaan 
näistä työkyvyttömät ja työvoiman ulkopuolella olevat, joita on kaikkiaan vähän. 
Mittari ei tavoita vuoden aikana tapahtunutta vaihtelua, kuten lyhytaikaista työttö- 
myyttä, mikä on väistämättä sen heikkous. Useiden vuosien seuranta kuitenkin ker- 
too tällä karkeallakin mittarilla paljon henkilön työmarkkina-aseman kehityksestä. 
Vuotuisen työmarkkina-aseman ohella tarkastelemme työpaikkojen ja toimialojen 
vaihtamista jokaisena seurantavuonna edelliseen verrattuna. 

Muodostamme vuonna 1958-1971 syntyneille, 30-vuotiaina metalli-, metsä- tai 
kemianteollisuudessa työskennelleille henkilöille eri vuosistatuksiin perustuvat 
sekvenssit 44-vuotiaiksi asti. Näin kunkin henkilön työura muodostuu 15 peräkkäi- 
sestä statuksesta. Taulukossa 5.1. havainnollistamme, miten ikä, kohortit, seuranta 
ja vuodet asettuvat tässä tutkimusasetelmassa toisiinsa nähden. Ensimmäisen vuon- 
na 1958 syntyneen kohortin työuraa seuraamme vuodesta 1988 vuoteen 2002, ja 

viimeisen vuonna 1971 syntyneen vuodesta 2001 vuoteen 2015. Muodostamme sek- 
venssianalyysiin perustuvat ryhmittelyt kolmella etenevällä tavalla: 1) ensimmäi- 
sessä ryhmittelyssä tarkastelemme vain vuotuisen työmarkkina-aseman muutoksia, 
2) toisessa jaottelemme työlliset sen mukaan, ovatko he työssä samalla toimialalla 
vai vaihtaneet jollekin toiselle toimialalle, ja 3) kolmannessa erittelyssä lisäämme 
myös tiedon työpaikan vaihdosta. Tämä perustuu toimipaikkakoodin muutokseen, 
mikä FOLK:ssa saadaan vuotuisista työnantajatiedoista. Nämä laajentavat tarkaste- 
lut ovat tärkeitä, koska työurat sisältävät ja niihin vaikuttavat yhtäältä vapaaehtoi- 
set urasiirtymät, mutta toisaalta myös vastentahtoiset irtisanomiset tai joutumiset 
työttömäksi esimerkiksi määräaikaisen työsuhteen päättyessä (Bachmann & Felder 
2018). Fri henkilöiden urasekvenssien vertaaminen mahdollistaa arvion siitä, ovat- 
ko urat vakautuneet tai pirstoutuneet kohorttien tai yksilöiden välillä. 

Menetelmämme mahdollistaa työmarkkinastatusten ja työurien kokonaisvaltai- 
sen tarkastelun elämänkulun näkökulmasta sen sijaan, että analyysissa rajauduttai- 
siin vain yksittäisiin, yhden ajankohdan siirtymiin (vrt. Brzinsky-Fay & Solga 2016; 
Möhring 2016; Riekhoff 2018). Sovellamme sekvenssianalyysin eri työkaluja, jotka 
mahdollistavat erityisesti urien de/stabilisaation ja de/standardisaation arvioinnin 
kohorttien välillä. Ensiksi ryhmittelemme eri urapolut klusteroimalla samankal- 
taiset polkuryhmät ja vertaamalla, kuinka moni eri kohorteissa sijoittuu mihinkin 
klusterityyppiin. Seuraavaksi laskemme jokaiselle yksilöllisen indikaattorin uran 
”turbulenssille” (sequence turbulence indicator), joka mittaa hänen uransa eri sek- 
venssiyhdistelmien kompleksisuutta (Elzinga & Liefbroer 2007; ks. myös Gabadinho 
ym. 2009). Indikaattori perustuu siihen, montako kertaa henkilö siirtyy eri statusten 
välillä seurannan aikana samoin kuin siihen, kuinka pitkään hän on kulloinkin yh- 
dessä statuksessa. Mitä kompleksisempi ja turbulentimpi hänen statustensa yhdis- 
telmä on, sitä korkeammaksi indikaattorin arvo nousee. Mikäli turbulenssi kohoaa 
kohorttien välillä, työurat ovat epävakautuneet eli tulleet monimutkaisemmiksi 
ja hankalammin ennustettaviksi (destabiloituneet, vrt. Riekhoff 2018). Arvioim- 
me tätä indikaattoria myös toimialojen eli metalli-, metsä- ja kemianteollisuudessa 
työskennelleiden välillä, samoin kuin naisten ja miesten ja eri koulutustason työnte- 
kijöiden välillä (ks. taulukko 5.2.). 

Taulukko 5.2. Aineiston kuvailevat tiedot. 
Aineisto: FOLK, Tilastokeskus 


Syntymävuosi % Sukupuoli % 
1958 8.2 Naiset 19.1 
1959 8.2 Miehet 80.9 
1960 8.1 
1961 JA Toimiala 
1962 6.3 Kemia 19.0 
1963 6.2 Metsä 31.0 
1964 6.7 Metalli 50.0 
1965 7.0 
1966 6.8 Koulutustaso 
1967 72 Perusaste 17.8 
1968 7.5 Keskiaste 64.7 
1969 6.9 Korkea-aste 17.5 
1970 7.2 
1971 6.8 N 71,764 


Viimeisenä arvioimme myös urien de/standardisoitumista. Tässä tarkastelussa so- 
vellamme statusten ”entropian” indikaattoria, joka mittaa, kuinka monta yksilöä on 
kussakin iässä eli uravaiheessa samassa työmarkkinastatuksessa. Korkea entropia 
viittaisi kohoavaan erilaistumiseen yksilöiden välillä, kun taas matala entropia tar- 
koittaa, että suurempi osa teollisuuden työllisistä on samassa statuksessa tietyssä 
iässä. Entropian kasvu kohorttien välillä kuvaa työurien destandardisoitumista (vrt. 
Riekhoff 2018). 


Tulokset: vahva työllisyys, paljon toimiala- 
ja työpaikkaliikkuvuutta ennen ja nyt 


Aloitamme sekvenssianalyyseilla muodostettujen eri työuraryhmien ja niiden ja- 
kaumien tarkastelusta. Kuvioissa 5.1-5.3. on esitetty suorat jakaumat sille, missä 
statuksissa koko tarkasteltavat 14 kohorttia ovat eri ikä- eli seurantavuosinaan. 

Kyseessä ei siis vielä ole seuranta, vaan kuviot havainnollistavat aineistossa olevien 
tilannetta vuosittain keskimäärin. Aineistoon valinnan ikävuonna 30 kaikki ovat 
työllisinä teollisuustoimialalla, ja tätä seuraavina vuosina muut statukset ovat mah- 
dollisia. Kuvion 5.1. perusteella työllisinä on jokaisena seurantavuonna aina noin 
yhdeksän kymmenestä kerrallaan, eli kiinnittyminen työhön on tarkastelluilla hen- 
kilöillä kauttaaltaan hyvin korkeaa. Työttömänä on ollut joitakin prosentteja aina 
jokaisena seurantavuonna, mutta työttömien osuus ei nouse noin viittä prosenttia 
korkeammaksi ikä-/seurantavuotta kohti. Vain prosentti tai kaksi on kerrallaan työ- 
voiman ulkopuolella, todennäköisimmin perhevapailla tai opiskelijoina. 

Kuviossa 5.2. täydennämme työmarkkinastatusten jakaumatietoja jakamalla 
työllisten ryhmät vuosittain samalla toimialalla pysyviin ja jollekin toiselle (mille 
tahansa) toimialalle siirtyviin. Toimialaa vaihtaneiden osuudet kasvavat jokaisena 
seurantavuonna lineaarisesti. 44-vuotiaista vain reilu puolet on työssä teollisuus- 
toimialalla. Kuviossa 5.3. lisäämme työmarkkinastatuksiin työpaikkojen vaihdot 
(joista osa voi olla saman yrityksen eri toimipaikkoja). Korkeimmillaan jollakul- 
la aineiston henkilöllä on tämän 15-vuotisen seurannan aikana ollut jopa 12 eri 
työpaikkaa. Työpaikkaa vaihtaneita on jo 31-vuotiaista viitisentoista prosenttia, ja 
vähintään kerran työpaikkaa vaihtaneiden osuus päätyy noin 80 prosenttiin seu- 
rannan lopussa. Nämä voivat tuntua suurilta osuuksilta, mutta ne eivät sitä välttä- 
mättä ole. Yhtäältä kyseessä voivat olla yritysten tekemät toimintojen siirrot siten, 
että esimerkiksi kiinteistönhuollon työntekijät jatkavat työtään toisella toimialalla 
teollisuusyritysten palvelu-ulkoistusten vuoksi, kuten aiemmin on keskusteltu. 

Yleisempiä syitä siirtymille ovat kuitenkin yhtäältä työpaikkojen tuhoutuminen 
ja uusien syntyminen, samoin kuin henkilöiden oma työpaikkaliikkuvuus. Teol- 
listuneiden maiden osalta on puhuttu eräänlaisesta ”15 prosentin säännöstä”: näin 
suuri osuus työpaikoista katoaa joka vuosi ja osuus on yllättävän riippumaton itse 
maasta ja vuodesta (Haltiwanger ym. 2014). Etenkin pienissä ja aloittavissa yrityk- 
sissä työpaikkavirrat ovat vuositasolla suuria; tämän lisäksi ”työntekijävirrat” ovat 
vielä suurempia kuin ”työpaikkavirrat” (Maunu & Räisänen 2016). Työmarkkinoi- 
den mobiliteetti ja dynamiikka on siis hyvin korkeaa ja tässä viidentoista vuoden 
seurannassa luvut mahdollisesti jopa tavanomaisia yksityisen sektorin työpaikkoja 
ja niiden työntekijöitä ajatellen. Kuten kuviosta 5.1. havaittiin, liikkuvuus ei kuiten- 
kaan tarkoita, että työttömyys olisi kovin yleistä. 

Kuvio 5.1. 14 kohortin vuosittaisten työmarkkinastatusten 


jakaumat 30—44-vuotiaina. 
Aineisto: FOLK, Tilastokeskus. 

Kuvio 5.2. 14 kohortin vuosittaisten työmarkkinastatusten ja 
toimialaa vaihtaneiden jakaumat 30—44-vuotiaina. 

Kuvio 5.3. 14 kohortin vuosittaisten työmarkkinastatusten ja 
työpaikkaa vaihtaneiden jakaumat 30—44-vuotiaina. 


Freg. (weighted n=71764 

Edellä kuvattuja yksinkertaisia jakaumia työstämme seuraavaksi sekvenssianalyy- 
silla. Klusteroimme sekvenssiryhmät yksilöiden välisten sekvenssien etäisyyksien ja 
erojen perusteella (soveltaen LCS-menettelyä, so. ”longest common subsequence”). 
LCS:n etuna on, että se painottaa ryhmittelyssä pisintä yhdessä statuksessa vietet- 
tyä jaksoa. Tämä on olennaista tässä tutkimuksessa: olemme kiinnostuneita ni- 
menomaan poikkeamista perinteisiksi oletetuista standardityöurista, joilla oltaisiin 
kiinnittyneitä yhteen työnantajaan vakituisissa työsuhteissa mahdollisimman pit- 
kään. Seuraavassa raportoimme kiinnostavimmat toimiala- ja työpaikkaulottuvuu- 
den sisältävät klusteroinnit. 

Kuvio 5.4. näyttää kahdeksan muodostunutta työuraklusteria niille, jotka ovat 
vaihtaneet toimialaa 30-44-vuotiaina kerran tai useammin. Yli puolet aineistom- 
me henkilöistä (n=41 279) sijoittuu kuitenkin klusteriin, jossa ollaan kiinnitty- 
neitä samalle toimialalle koko seuranta-ajan. Seuraavaksi yleisintä on toimialan 
vaihto melko aikaisessa vaiheessa seurantaa ja kiinnittyminen uudelle toimialalle 
koko jäljellä olevaksi seuranta-ajaksi (n=14 388). Myöhäisemmän toimialavaihdon 

on puolestaan tehnyt 7 325 henkilöä, ja 1 447-2 112 henkilöä ryhmittäin sijoittuu 
harvinaisemmille urapoluille. Niistä yhdessä henkilöt poikkeavat toisella toimi- 
alalla, mutta valtaosin palaavat teollisuuden työntekijöiksi, ja toisessa tyypillistä on 
etenkin päätoiminen opiskelu ja jossain määrin työvoiman ulkopuolella oleminen 
(esim. perhesyistä). Kolme jäljellä olevaa uraryhmää sisältävät muita merkittäväm- 
min työttömyyttä, mikä viittaisi yritysten ja/tai työpaikkojen katoamiseen. Yhdessä 
näistä uraryhmistä kiinnitytään uudelleen työllisiksi toiselle toimialle jokusen vuo- 
den odotuksen jälkeen, mutta kahdessa uraryhmässä työttömyys jää yleisimmäk- 
si statukseksi 44-vuotiaana, kun seuranta päättyy. Yhteensä näissä työttömyyteen 
päättyvissä ryhmissä on 3 402 henkilöä, mikä on vajaat viitisen prosenttia kaikista 
aineistomme henkilöistä. 

Kuvio 5.5. puolestaan ikään kuin ”ristiintaulukoi” edelliset uraryhmät kohort- 
tien mukaan. Kuvio osoittaa — yllättäen — että 1960-luvun alkupuolella syntyneistä 


Kuvio 5.4. Teollisuustyöntekijöiden uraryhmät sisältäen toimialan 
vaihdot. Kahdeksan klusterin jakaumat 30—44-vuotiaina. 


Työllisenä samalla toimialalla Vaihtaa toimialaa myöhään 


Freq, (weighted na41279) 
oo og 
Lia. 
Freq, (weighted m=7325) 
00 og 
tiiis 


v 


Freq. (weighted n=1447) 
00 op 
LLLLLJ 

Freq. (weighted 1713) 
00 06 
Litiis 


Vaihtaa toimialaa, osin 
työttömyyden kautta 


Freq, (weighted pr 4388) Freq. (weighted 192112) 
00 06 on oe 
41443 (4449 
| d 

Frog. (woighted ns 1955) Freq (weighted ns1545) 
op 06 00 06 
11043 itits 


W Työllinen O Eläkkeellä 


W Työtön. 
O Työllinen, eritoimiala E Oviikelisa S sw 


200 SATU OJALA & Pasi PYÖRIÄ 


Teollisuustyöntekijöiden työurat 14 kohortilla 


suurimmat osuudet eli yli 60 prosenttia ovat kiinnittyneet uraryhmään, jossa ollaan 
käytännössä koko seurannan ajan työssä samalla toimialalla. Juuri nämä ryhmät 
tulevat seurantaan mukaan 1990-luvun syvimpinä lamavuosina, kun he täyttävät 
30. Onkin arvioitava, että he ovat yhtäältä niitä onnekkaita valikoituneita, jotka ovat 
tuolloin työllisiä eivätkä työttömiä, ja toisaalta heidän seurantansa osuu vuosiin, 
jolloin uralla liikkuminen on ollut vaikeaa, kun uusien työpaikkojen synty matoi 
alamaissa useita vuosia. Toinen ero kohorttien jakautumisessa uraryhmiin on se, 
että kaikkein vanhimmat kohortit sijoittuvat noin kaksi kertaa myöhempiä useam- 
min pitkää työttömyyttä ilmentävään urapolkuryhmään. He ovat todennäköisesti 
tulleet irtisanotuiksi 1990-luvun lamassa. Tämä muistuttaisi laman arpeuttavista 
vaikutuksista myös suhteellisen nuorilla aikuisilla, jotka ovat kuitenkin olleet työssä 
ennen lamaa (ainakin 30-vuotiaina). Kolmantena erona kohorttien välillä on, että 
muita suuremmat osuudet viimeisimpiin kohortteihin kuuluvista työntekijöistä si- 
joittuu ryhmään, jossa toimialaa vaihdetaan suhteellisen myöhään, vasta lähempä- 
nä 40. Ikävuotta. 

Seuraavassa ryhmittelemme työurasekvenssit huomioiden työpaikkojen vaihdot. 
Kuvion 5.6. mukaan analyysissa muodostuu tällä kertaa viisi mielekästä uraryh- 


Kuvio 5.5. Teollisuustyöntekijöiden uraryhmät sisältäen toimialan 
vaihdot, kohorteittain 1958-1971 syntyneillä. 


100 % 
m Työttömänä myöhäisessä 
9% vaiheessa 
80% m Vaihtaa toimialaa, osin 
työttömyyden kautta 
70% m Palaa samale tomialalle 
60% 
m Siirtyy työvoman ulkopuolelie 
50% 
40% = Työttömyys 
30 % m Vaihtaa toimialaa myöhään 
20% 
m Vaihtaa toimialaa varhain 
10% 
0% m Työläsenä samalla toimialala 
1958 1959 1960 1961 1962 1963 1964 1965 1966 1967 1968 1969 1970 1971 


PIRSTOUTUVATKO TYÖURAT? 201 


Aart-Jan Riekhoff, Satu Ojala & Pasi Pyöriä 


mää, joista ensimmäinen sisältää jälleen vakaimmin yhteen työhön eli toimipaik- 
kaan kiinnittyneen uraryhmän. Siihen lukeutuu 26 573 eli yli kolmannes kaikista 
henkilöistä. Kolme seuraava ryhmää liikkuu eri määrin työpaikoista toiseen (n=10 
199-18 042), ja viidenteen ryhmään sijoittuvat kaikki pitkittyvästä työttömyydes- 
tä kärsivät (n=1 935). Kohorteittain eriteltynä (kuvio 5.7.) näihin viiteen ryhmään 
sijoittuu kaikista paitsi vanhimmista kohorteista jokseenkin yhtä suuret osuudet. 
Vuosina 1958-1961 syntyneistä, siis jälleen 1990-luvun lamasta eniten kärsineistä, 
muita suuremmat osuudet sijoittuvat yhtäältä työttömyydestä kärsineiden ryhmään 
ja toisaalta myös eniten työpaikkasiirtymiä sisältävään uraryhmään. 


Kuvio 5.6. Teollisuustyöntekijöiden uraryhmät sisältäen työpaikan 
vaihdot. Viiden klusterin jakaumat 30—44-vuotiaina. 


Vakaa kiinnittyminen Varhainen työpaikkaliikkuvuus 


Freq. (weighted n=26573) 
00 02 04 06 08 10 
Freq, (weighted n=15015) 
00 02 04 06 08 10 


a a ¢ ww GS, E EK et We. ek , KN JR wm wë De ae Lë KSP; 9, gi zeg 


30 31 32 33 34 35 36 37 38 39 40 41 42 43 A4 30 31 32 33 34 35 36 37 38 39 40 41 42 43 46 
Työpaikkaliikkuvuus Työpaikkaliikkuvuus 
keskivaiheilla seurantaa seurannan loppuvaiheilla 

= a 

E g 3 

E a E e 

= = 

i š i 3 

ES ES 
s EE T T T KY DRE SOLIA EA eS 3 PV ie a a RA / HI VR | T T 1 
30 31 32 33 H IS Wu 38 39 40 41 42 43 A4 30 31 32 33 24 35 B D 38 39 40 41 42 43 44 


Työttömyys 


1935) 


Freq. (weighted n= 
00 02 04 06 08 10 


iskelij 
Llakkeellä 
suu 


= LASK R Kalaa 0 Kas! 
30 31 32 33 34 35 26 37 38 39 40 41 42 43 A4 


ef 
a? 
a? 
= 
a 
= 
ot 
D" 
oT 
oT 
o 
[=] 
a 
o 
[=] 
o 
u 


202 SATU OJALA & PAsi PYÖRIÄ 


Teollisuustyöntekijöiden työurat 14 kohortilla 


Kuvio 5.7. Teollisuustyöntekijöiden uraryhmät sisältäen työpaikan 
vaihdot, kohorteittain 1958-1971 syntyneillä. 

Tulokset: liikkuvuuden määrä sekä koulutus- 

Seuraavat kuviot kuvaavat urasekvenssien turbulenssia syntymäkohorteittain toi- 
mialan, sukupuolen ja koulutustason mukaan. Kuvioissa 5.8.-5.10. esitämme seu- 
rattavien henkilöiden työurasekvenssien vakautta tai pirstoutuneisuutta eli de/sta- 
bilisaatiota havainnollistavan turbulenssi-indikaattorin tulokset toimialan mukaan. 
Indikaattorin taso viittaa eri työmarkkinastatuksissa vietettyyn aikaan ja eri status- 
ten lukumäärään, painottaen samassa statuksessa vietetyn ajan kestoa eli urastatus- 
ten vakautta. Mikäli henkilö olisi eri statuksessa jokaisena 15 seurantavuonna, myös 
indikaattorin arvo olisi henkilöllä 15. Toisin sanoen mitä korkeampi indikaattorin 
arvo on, sitä useampia siirtymiä henkilöillä on ollut 30-44-vuotiaina. Indikaattorin 
arvoon vaikuttaa myös aika, jonka henkilö on kerrallaan viettänyt yhdessä statuk- 
sessa. Kun tarkastelemme pelkästään pääasiallista työmarkkina-asemaa, vuosien 
1958-1960 syntymäkohorteilla on ollut 30-44-vuotiaina eniten eri statuksia, käy- 

tännössä työttömyyttä. Vuosina 1962-1966 syntyneillä turbulenssia on ollut vahi- 
ten, ja vuosina 1961 ja 1967-1971 syntyneillä tältä väliltä (kuvio 5.8.). Muutokset 
ovat vähäisiä eli turbulenssi-indikaattorin vaihteluväli jää kahden ja kolmen väliin. 
Toimialatiedon lisäys (kuvio 5.9.) nostaa indikaattoriarvojen tasot kolmen ja neljän 
välille, mutta ikäkohortteja koskevat havainnot säilyvät samoina. 
Työpaikanvaihtojen lisäys (kuvio 5.10.) nostaa myös turbulenssi-indikaattorin 
arvoja eniten ja paljastaa samalla hienoisia eroja eri toimialoilla työskennelleiden 
välillä. Kemianteollisuuden työntekijöillä urat ovat olleet hyvin vakaita ja turbu- 
lenssin taso jokseenkin sama kaikilla syntymäkohorteilla. Metsä- ja metalliteolli- 
suudessa 30-vuotiaina työskennelleiden työurilla on ollut hieman enemmän vaih- 
telua. Metsäteollisuudessa uraliikkuvuutta on ollut kohorttien välillä eniten, mutta 
alkaen kohortista 1962 turbulenssi on kemian- ja metallin työntekijöitä alhaisempaa 
eli työpaikkojen vaihtoja on kertynyt vähiten. Edellä havaitut kohorttierot (vuosi- 
na 1958-1960 syntyneillä eniten turbulenssia) koskevat kuvion perusteella metsä- ja 
metalliteollisuudessa 30-vuotiaina työssä olleita henkilöitä eivätkä niinkään kemi- 
anteollisuuden työntekijöitä. Koska toimialaeroa ei ollut havaittavissa kuvioissa 5.8. 
eikä 5.9., aiheutuu metsä- ja metalliteollisuustyöntekijöiden korkeampi uraturbu- 
lenssi siis lukuisammista työpaikan vaihdoista vanhimmilla kohorteilla, eikä esi- 


Kuvio 5.8. Teollisuustyöntekijöiden työmarkkina-asemasekvenssien ”turbulenssi” (asteikolla 
0-15 siirtymää) keskimäärin 30—44-vuotiaina, kohorteittain ja toimialan mukaan. 

Kuvio 5.9. Teollisuustyöntekijöiden työmarkkina-asema- ja toimialanvaihtosekvenssien 
"turbulenssi" keskimäärin 30—44-vuotiaina, kohorteittain ja toimialan mukaan. 

Kuvio 5.10. Teollisuustyöntekijöiden työmarkkina-asema- ja työpaikanvaihtosekvenssien 
"turbulenssi" keskimäärin 30—44-vuotiaina, kohorteittain ja toimialan mukaan. 

merkiksi korkeammasta työttömyydestä. Työttömyys, joka on vuosien 1958-1960 
kohorttien korkeamman turbulenssin todennäköisin aihe kuviossa 5.8., kohteli eri 
toimialojen työntekijöitä yhtäläisesti. 

Kuvioissa 5.11.-5.13. tarkastelemme syntymäkohorttien uraturbulenssia naisilla 
ja miehillä. Naisten työurat ovat olleet miehiä mutkikkaampia. Erot säilyvät ku- 
vioiden välillä jokseenkin samoina, mikä viittaisi siihen, että sukupuoliero paikan- 
tuu pääasiallisen työmarkkinastatuksen vaihteluun eli naisten alhaisempaan kiin- 
nittymiseen työllisiksi 30-44-vuotiaina. Kuviosta ei voi päätellä, mistä statuksesta 
ero aiheutuu, mutta todennäköisesti kyse ei ole työttömyydestä, sillä ero ei muutu 
tarkasteltavalla aikavälillä (siis suhdanteittain). Näin ollen arvelemme, että naisten 
korkeampi työmarkkina-aseman turbulenssi aiheutuu työvoiman ulkopuolella ole- 
misesta, toisin sanoen miehiä enemmistä ja pitemmistä perhevapaista sekä opiske- 
lusta. 

Kuvioiden 5.14.-5.16. perusteella koulutustaso vaikuttaa tuloksiin siten, että 
kohorttien välille syntyy nyt merkittävämpiä eroja. Kuviossa 5.13. korkeasti kou- 
lutettujen työuraturbulenssi on alhaisin, eli pääasiallinen työmarkkina-asema ollut 
seurantavuosina kaikilla kohorteilla vakain. Edes kohorteilla 1958-1960 urien epä- 


Kuvio 5.11. Teollisuustyöntekijöiden työnarkkina-asemasekvenssien ”turbulenssi” 
keskimäärin 30—44-vuotiaina, kohorteittain ja sukupuolen mukaan. 

Kuvio 5.12. Teollisuustyöntekijöiden työmarkkina-asema- ja toimialanvaihtosekvenssien 
"turbulenssi" keskimäärin 30—44-vuotiaina, kohorteittain ja sukupuolen mukaan. 

vakaus ei ollut 30-44-vuotiailla kuin hieman myöhempiä kohortteja korkeampaa. 
Sen sijaan ikäkohorttivaikutus paikantuu nyt perus- ja keskiasteen koulutuksen 
saaneille henkilöille. Matalimmin koulutetuilla työmarkkina-aseman turbulenssi 
on ollut kauttaaltaan hieman, mutta ei kovin paljon korkeampaa kuin enemmän 
koulutetuilla. (Kuvio 5.14.) Kuvioissa 5.15. ja 5.16. korkeimmin koulutettujen urien 
vakaus säilyy, mutta toimialan- ja työpaikanvaihtojen tarkastelusta paljastuu, että 
korkeakoulutetut vaihtavat työtehtäviään kaikkein useimmin. Heillä urat ovat eten- 
kin työpaikan vaihdot (kuvio 5.16.) huomioiden kaikkein turbulenteimmat, mutta 
tämä aiheutuukin korkeasta työpaikkaliikkuvuudesta. 

Korkeasti koulutetut siis vaihtavat työpaikkaa, mutta pysyvät muita ryhmiä 
useammin koko ajan työllisinä. Näin ollen kyseessä täyty olla vapaaehtoinen ura- 
liikkuvuus. Voidaanko tällöin puhua lisääntyneestä työurien epävakaudesta? Osa 
korkeasti koulutettujen liikkuvuudesta voi toki johtua pakotetuista siirtymistä, mi- 
käli etenkin määräaikaiset työsuhteet päättyvät. Kuitenkaan siirtymä työttömyyden 
kautta ei kuvaa heidän uriaan. Näin työpaikkaliikkuvuuden korkeampi taso indikoi 
heillä todennäköisemmin itse haluttuja ja valittuja siirtymiä. Kuvio 5.16. osoittaa 
myös, että tämä työpaikkaliikkuvuus on ollut korkeasti koulutetuilla suhdanteis- 


Kuvio 5.14. Teollisuustyöntekijöiden työmarkkina-asemasekvenssien ”turbulenssi” 
keskimäärin 30—44-vuotiaina, kohorteittain ja koulutustason mukaan. 

Kuvio 5.15. Teollisuustyöntekijöiden työmarkkina-asema- ja toimialanvaihtosekvenssien 
"turbulenssi" keskimäärin 30—44-vuotiaina, kohorteittain ja koulutustason mukaan. 

Kuvio 5.16. Teollisuustyöntekijöiden työmarkkina-asema- ja työpaikanvaihtosekvenssien 
"turbulenssi" keskimäärin 30—44-vuotiaina, kohorteittain ja koulutustason mukaan. 

ta riippumatonta, kun samaan aikaan molemmissa vähemmän koulutettujen ryh- 
missä liikkuvuutta on ollut selvästi eniten vuosien 1958-1960 kohorteilla ja selvästi 
vähemmän 1962 ja myöhemmin syntyneillä; pääosa tästä liikkuvuudesta selittyy 
kuitenkin jo kuviossa 5.14. eli todennäköisimmin työttömyydellä. 

Kuviossa 5.17.-5.19. vertaamme teollisuustyöntekijöiden työmarkkina-asemia 
soveltaen niin sanottua entropiaindikaattoria, jonka vaihteluväli on 0-1. Tarkaste- 
lemme siis työurien destandardisoitumista tai vaihtoehtoisesti standardoitumista. 
Ryhmittelemme syntymävuosikohortit viiteen ryhmään. Arvo nolla viittaa tilan- 
teeseen, jossa kaikki kohortit ovat kyseisenä vuonna samassa statuksessa (tässä 
työllisiä seurannan lähtöiässä), kun taas arvo yksi tarkoittaisi, että kaikki olisivat 
eri statuksissa. On selvää, että ikävuosi ikävuodelta urapolut eriytyvät eli entropia 
lisääntyy seurannan aikaa myöten, mutta onko tässä kohorttien välillä eroja eli 
ovatko urat kohorttien välillä destandardoituneet tai standardoituneet? Vastaus on 
kuvioiden perusteella yllättävän lyhyt: eivät ole. Kun lisätään työmarkkina-asemaan 


Kuvio 5.17. Teollisuustyöntekijöiden työmarkkina-asemasekvenssien 
"entropia" (asteikolla 0—1) kohorteittain ja iän mukaan. 


30 31 32 33 34 35 36 37 38 39 40 41 42 43 44 
—1958-1960 —1961-1963 — 1964-1966 — 1967-1969 ——1970-1971 

Kuvio 5.18. Teollisuustyöntekijöiden työmarkkina-asema- ja 
toimialanvaihtosekvenssien "entropia” kohorteittain ja iän mukaan. 


30 31 32 33 34 35 36 37 38 39 40 41 42 43 44 
—1958-1960 —1961-1963 —— 1964-1966 ——1967-1969 — 1970-1971 


toimiala- ja työpaikanvaihtotiedot, entropia lisääntyy, mutta jokseenkin yhtä lail- 
la joka kohortilla. Ainoa poikkeava kohorttiryhmä ovat vuosina 1958-1960 synty- 
neet. Heistä suurempi osa oli ollut seurannan alkupuoliskolla 31-40-vuotiaina eri 
statuksissa toisiinsa nähden (työttöminä, opiskelemassa, työvoiman ulkopuolella 
1990-luvun laman jälkeen), kuin myöhemmissä kohorteissa. Toinen, pienempi ero 
on, että viimeisimpien syntymäkohorttien eli 1970-1971 syntyneiden entropia oli 
aiempien kohorttien vastaavan iän tietoihin nähden suurempaa ikävuosina 38-39 — 
toisin sanoen täsmällisesti vuonna 2008 alkaneen talouskriisin yhteydessä. Talous- 
suhdanteet siis aiheuttavat työurien destandardisoitumista. Kuitenkin 44-vuotiaik- 
si tultaessa eri kohorttien entropia päätyy samoihin lukemiin, eli taloussuhdanteet 
eivät ole jättäneet pysyviä jälkiä työurille, vaan erot tasaantuvat ajan myötä. Näin 
ollen työurat eivät ole 30-44-vuotiailla suomalaisilla teollisuustyöntekijöillä destan- 
dardisoituneet, mutta talouskriisit ovat eriyttäneet työuria väliaikaisesti. 
Arvioimme vielä lopuksi multinomiaalisella logistisella regressiolla, miten su- 
kupuoli, koulutus, toimiala ja kohortti yhdessä ennakoivat sijoittumista eri työ- 

Kuvio 5.19. Teollisuustyöntekijöiden työmarkkina-asema- ja 
työpaikanvaihtosekvenssien ”entropia” kohorteittain ja iän mukaan. 


30 31 32 33 34 35 36 37 38 39 40 41 42 43 44 
—1958-1960 —1961-1963 1964-1966 1967-1969 —1970-1971 


uraklustereihin työmarkkina-aseman ja toimiala- tai työpaikkaliikkuvuuden sisäl- 
tävissä vertailuissa (vrt. kuviot 5.4. ja 5.6.). Taulukoissa 5.3.-5.4. raportoimamme 
keskimääräiset marginaalivaikutukset voi lukea prosentuaalisina eroina vertailta- 
vien ryhmien välillä siinä, miten ryhmään kuuluminen ennakoi tietylle uraklusterille 
sijoittumista toiseen ryhmään verrattuna. Esimerkiksi taulukon 5.3. ensimmäisessä 
solussa naiset sijoittuvat yhdeksän prosenttiyksikköä miehiä epätodennäköisemmin 
uraryhmään, jossa ollaan koko seuranta-ajan työllisiä samalla toimialalla. Sen sijaan 
naiset sijoittuvat miehiä useammin niihin uraryhmiin, joissa vaihdetaan toimialaa 
tai siirrytään työvoiman ulkopuolelle. Kuitenkin siirtymä työttömäksi seurannan 
lopulla (klusteri 8) koskee useammin miehiä kuin naisia. 

Perusasteen koulutuksen varassa 30-vuotiaana teollisuustyössä olleilla siirty- 
mät työttömien tai työvoiman ulkopuolelle ajautuvien ryhmiin ovat koulutetumpia 
todennäköisempiä. Samalla enemmän koulutetuilla on vahvempi kiinnittyminen 
uraryhmiin, joissa ollaan koko ajan työllisinä, vaikka saatetaankin vaihtaa toimi- 
alaa. Toimialoja verratessa kemianteollisuuden työntekijät ovat vaihtaneet toimialaa 
useimmin joko varhaisessa tai myöhäisessä seurannan vaiheessa, kun taas metalli- 
ja metsäteollisuuden työntekijät ovat kemianteollisuuden työntekijöitä todennäköi- 
semmin yhtäältä pysyttäytyneet samalla toimialalla mutta myös useammin ajautu- 
neet työttömiksi ja metalliteollisuudesta myös työvoiman ulkopuolelle. (Taulukko 
5.3.) 

Taulukko 5.3. Multinomiaalinen logistinen regressio teollisuustyöntekijöiden 
uraklustereille sisältäen toimialan vaihdot. 


1 2 3 4 5 6 7 8 
Työlli- Siirtyy 
senä työvoi- Palaa Vaihtaa 
samalla ` Vaihtaa ` Vaihtaa man samalle ` toimialaa, ` Työttö- 
toimi- toimialaa toimialaa ` Työttö- ulkopuo- toimi- osin työt- myys 
alalla varhain ` myöhään myys lelle alalle tömänä — myöhään 
Nainen (vrt. mies) -0.093*** 0.049*** 0.016*** 0.001 0.013*** -0.002 0.020***— -0.004** 
Koulutus (vrt. perusaste) 
Keskiaste 0.080*** — 0.023*** — 0.018*** — -0.032*** —-0.072*** —0.003*** -0.003 -0.016*** 
Korkea-aste -0.005 0.110*** — 0.048*** — -0.052*** — -0.075*** 0.018*** — -0.011*** — -0.033*** 
Toimiala (vrt. Kemianteollisuus) 
Metsäteollisuus 0.058*** —-0.058*** -0.020** 0.004* 0.001 -0.001 0.008*** — 0.008*** 
Metalliteollisuus 0.032*** — -0.043*** -0.008* 0.001 0.006*** — 0.007*** 0.001 0.005*** 
Kohortti -0.004*** —0.003*** — 0.006*** — -0.003*** —-0.000* — -0.000* ` -0.002*** -0.000 
Pseudo-R2 0.031 
N 71,764 


Estimaatit ovat keskimääräisiä marginaalivaikutuksia; *** p < 0.001, ** p < 0.01, * p < 0.05. 


Viimeisenä taulukossa verrataan kohortteja jatkuvalla muuttujalla. Tulkinta tapah- 
tuu siten, että jokaisen yhden kohortin välillä todennäköisyys lukeutua eri uraklus- 
terille vahvistuu tai heikkenee -0.4-+0.6 prosenttiyksikön verran (taulukko 5.3.); täl- 
löin esimerkiksi 14 kohortin välinen todennäköisyys kiinnittyä työlliseksi samalle 
toimialalle koko tarkasteluajaksi vähenee 0.4 prosenttiyksikköä jokaista ikäkohort- 
tia kohti. Samoin kohorttien välillä pienenee myös työttömyysklustereille 4 ja 7 
päätymisen todennäköisyys. Toimialan vaihtamisen todennäköisyys eri seurannan 
vaiheissa sen sijaan lisääntyy kohorttien välillä. Kohorttitulkintaa kuitenkin vai- 
keuttaa se, ettemme näin tarkastellen näe epälineaarisia muutoksia, joita edellä eri- 
teltyjen kuvioiden perusteella aiheutui kohorttien välille etenkin 1990-luvun laman 
yhteydessä. Summattuina kohorttiefektit ennakoivat eri uraklustereille päätymistä 
jokseenkin yhtä vahvasti kuin muutkin mallin tekijät. 

Taulukon 5.4. työpaikkaliikkuvuuden sisältävän viiden klusterin tarkastelun 
mukaan naiset ovat jälleen miehiä epätodennäköisemmin vakaasti saman työnanta- 

jan palveluksessa koko seurannan ajan. He siirtyvät miehiä todennäköisemmin eri 
työpaikoille kaikissa eri seurannan vaiheissa, mutta kuitenkin miehiä harvemmin 
työttömiksi. Keski- ja korkea-asteen koulutus ennakoivat tässä tarkastelussa var- 
haista ja myöhäistä työpaikkaliikkuvuutta. Matalimmin koulutetut ajautuvat muita 
useammin työttömiksi, kun taas keskiasteen koulutuksen saaneet jatkavan saman 
työnantajan palveluksessa kaikkein todennäköisimmin. Korkeasti koulutetuilla 
puolestaan jatkaminen saman työnantajan palveluksessa on epätodennäköisintä, 
varhainen työpaikkaliikkuvuus runsainta, ja päätyminen työttömäksi harvinaisin- 
ta. Toimialojen välillä metalliteollisuuden työntekijöiden uraklusterit poikkeavat 
kemianteollisuuden työntekijöiden urista kaikin tavoin. Metallitoimialalla työs- 
sä 30-vuotiaina olleet sijoittuvat harvinaisimmin yhden työnantajan palvelukseen 
koko seurannan ajaksi ja vaihtavat työpaikkaa useimmin eri seurannan vaiheissa. 
Kemianteollisuudessa työskennelleiden todennäköisyys päätyä työttömyyskluste- 
riin on muita hieman pienempi, mutta samalla kiinnittyminen yhteen työpaikkaan 
harvinaisinta. 


Taulukko 5.4. Multinomiaalinen logistinen regressio teollisuustyöntekijöiden 
uraklustereille sisältäen työpaikan vaihdot. 


1 2 3 4 5 


Vakaa kiinnit- — Varhainen Myöhäinen Työpaikka- Työttömyys 
tyminen työpaikkaliik- — työpaikkaliik- — liikkuvuus 


kuvuus kuvuus seurannan 
keskivaiheilla 
Nainen (vrt. mies -0.089*** 0.040*** 0.018*** 0.039*** -0.008*** 
Koulutus (vrt. perusaste) 
Keskiaste 0.026*** 0.029*** 0.018*** -0.043*** -0.029*** 
Korkea-aste -0.101*** 0.126*** 0.058*** -0.035*** -0.048*** 
Toimiala (vrt. Kemianteollisuus) 

Metsäteollisuus -0.040*** -0.019*** 0.011*** 0.040*** 0.008*** 
Metalliteollisuus -0.099*** 0.021*** 0.017*** 0.058*** 0.004* 
Kohortti 0.011*** -0.003*** -0.002*** -0.003*** -0.003*** 
Pseudo-R2 0.019 
N 71,764 


Estimaatit ovat keskimääräisiä marginaalivaikutuksia. *** p < 0.001, ** p < 0.01, * p < 0.05. 

Mallien 5.3. ja 5.4. estimaattien efektikoot jäävät kuitenkin suhteellisen vaatimat- 
tomiksi ja koko mallien selitysasteet vain kahteen-kolmeen prosenttiin. Näin ollen 
eri uraklustereille päätymistä ennakoivat enemmän aivan muut kuin tässä esitetyt 
seikat; etenkin perheellistyminen (vrt. luku 6 tässä teoksessa sekä Järvinen ym. 
2020; Kuitto ym. 2019) sekä mahdollisesti uuden koulutuksen hankkiminen. Myös 
taloussuhdanteiden vaikutus on ensimmäisillä kohorteilla huomattava, minkä li- 
neaarinen kohorttiestimaatti peittää tässä alleen. Emme myöskään voi tässä arvioi- 
da yritysten koon, alueellisen sijoittumisen tai kannattavuuden työuravaikutuksia 
(vrt. Järvinen ym. 2020). 


Yhteenveto: työurat ovat ennallaan, mutta 
mitä keskiarvot peittävät alleen? 


Tässä luvussa olemme tarkastelleet metsä-, metalli- ja kemianteollisuuden työnteki- 
jöiden työurien kehitystä 30-44-vuotiaina, 1980-luvulta lähtien. Tulokset eivät tue 
ajatusta työurien pirstoutumisesta ikäkohortista toiseen. Tämä ei tarkoita, että teol- 
lisuustyöntekijöiden työurat olisivat mitenkään ”pysähtyneessä” tilassa, vaan sitä, 
että muutoksen määrä eri kohorttien työurilla on ennallaan. Työurat ovat siis alati 
olleet ja ovat yhä jatkuvassa muutoksessa, mikä puolestaan liittyy työmarkkinoi- 
den työpaikka- ja työntekijävirtoihin (Maunu & Räisänen 2016). Suhdannetekijöil- 
lä on työuriin jokin merkitys siinä mielessä, että taloudelliset kriisit ovat lisänneet 
työurien epävakautta tilapäisesti. Eritoten 1990-luvun talouslama vaikutti teolli- 
suustyöntekijöiden nuorten aikuisten työurakehitykseen, mutta heilläkin erot ta- 
soittuivat myöhempien kohorttien tasolle 44-vuotiaiksi tultaessa. 1990-luvun laman 
jälkeisillä kohorteilla työurat ovat kehittyneet yllättävän samankaltaisesti kohortti 
kohortilta. 

1990-luvun alkupuolen lamaa lukuun ottamatta teollisuustyöntekijöiden työ- 
urien kehitystä luonnehtiikin suurten murrosten sijaan ennen kaikkea jatkuvuus 
niin muutoksen määrässä kuin työurien jaoissa eli naisten ja miesten ja eri kou- 
lutustasoryhmien urasegmentaatiossa. Kaikkina tutkittuina ajanjaksoina työmark- 
kina-asema oli epävakaampi erityisesti naisilla ja kaikkein alhaisimman koulu- 

tustason työntekijöillä (vrt. Kauhanen & Napari 2011; Stawarz 2018). Miltään osin 
havainto ei kuitenkaan tarkoita, työpaikan vaihto tai uuden työn löytäminen olisi 
näille ryhmille mahdotonta vaan työlliseksi kiinnittyminen oli kaikilla teollisuus- 
työntekijöillä kauttaaltaan hyvin korkeaa, vaikka se sisälsikin erilaisia toimiala- ja 
työpaikkasiirtymiä. Aiemmassa Böckermanin ryhmän (2012) tutkimuksessa sa- 
moin kuin Jolkkosen ryhmän (2012) havainnoissa rutiinitehtävistä pois jääneiden ja 
irtisanottujen työttömyys jäi lyhytaikaiseksi ja uudelleentyöllistyminen oli toden- 
näköistä myös matalasti koulutetuille. 

Liikkuvuus työpaikkojen välillä on samalla suurinta korkeimmin koulutetuilla. 
Heillä työurien heterogeenisyys on todennäköisesti vapaaehtoista, koska työmark- 
kina-aseman mukainen vaihtelu on pienintä eli kiinnittyminen työllisiksi suurinta 
(vrt. Bachmann & Felder 2018). Korkeasti koulutetuilla työntekijöillä on paremmat 
mahdollisuudet neuvotella asemastaan ja vaihtaa työpaikkaa, kun sen sijaan alem- 
man koulutustason työtekijät ovat alttiimpia taloudellisten kriisien vaikutuksille; 
naiset puolestaan käyttävät perhevapaista suuremman osan ja ovat useammin työ- 
markkinoilta sivussa 30-44-vuotiaina (vrt. Kauhanen & Napari 2011; Kuitto ym. 
2019). 

Tutkimuksemme kattama historiallisten vuosien ajanjakso on suhteellisen pitkä 
(vuodet 1988-2015, vrt. taulukko 5.1.), mutta silti se vaikuttaa olleen lyhyt väestö- 
muutosten kaikkien vaikutusten arvioimiseksi. Emme voineet huomioida asetel- 
massa työuria eri ikävaiheissa, emmekä sitä, miten koulutustason nousu kohorttien 
välillä mahdollisesti vaikuttaa havaintoihimme. Myös valikoituminen otokseen on 
vaikuttanut analyysiin: koska tutkimukseen on eri lähtövuosina poimittu nimen- 
omaan työllisiä teollisuustyöntekijöitä, tutkittaviin kuulumattomien osuus riippuu 
kokonaistyöttömyysasteesta. Etenkin 1990-luvun talouslaman oloissa tutkimuk- 
seen mukaan 30-vuotiaina tulleet ikäkohortit edustavat valikoitunutta joukkoa, kun 
työllisyysaste oli vain noin 60 prosentin luokkaa (SVT 2017a). Aiemmissa tutkimuk- 
sissa ei kuitenkaan ole havaittu yleistä kehitystä työurien pirstoutumisen suuntaan 
(Biemann ym. 2011; Hollister 2011; Järnefelt 2016; Järvinen ym. 2020; Peutere ym. 
2017; Van Winkle & Fasang 2017). 

Koulutustason nousu syntymäkohortista toiseen (1958-1971; SVT 2017b) antaisi 
kuitenkin olettaa periodivaikutuksen ilmenevän nuorempien, paremmin koulutet- 
tujen ikäryhmien työmarkkina-aseman paranemisena. Työllistävien yritysten osaa- 

misvaatimukset ja henkilöiden taidot ovat kohonneet, mikä saattaa selittää rekrytoi- 
tujen henkilöiden työurien vakaata kehitystä, varsinkin kun palvelutyötä on samaan 
aikaan ulkoistettu. 14 kohortin välillä muutos ei vielä liene suunnatonta, mutta 
etenkin teknologian kehittämisen ja kehityksen myötä 2000-luvulla teollisuustyös- 
säkin on oletettavasti edellytetty uudelta rekrytoitavalta työvoimalta aiempaa ana- 
lyyttisempaa ja vuorovaikutteisempaa otetta työtehtäviin (Spitz-Oener 2006, 236). 
Saattaa kuitenkin olla, että muutos ei näy työhön kiinnittyneillä työuraindikaat- 
toreissa, vaan koskee enemmän työn sisältöjä. Tietoteknologioiden yhteyksiä työ- 
paikkojen tulevaisuuteen eritellyt Arntzin ryhmä (2016, 23-24) onkin arvioinut, että 
työpaikkojen massiivisen kadon sijaan työpaikat, työntekijät ja ammatit sopeutuvat 
uusiin tehtäviin. 

Koulutustason kohoamisen ja tehtäväsisältöjen, pikemminkin kuin työmarkki- 
na-asemien, muutoksen ohella työuria mahdollisesti näennäisesti vakauttava seik- 
ka ovat työvoiman käytön muutokset teollisuusaloilla. Mikäli tarkastelemiemme 
teollisuustoimialojen kohdalla pitää paikkansa, että työvoiman määrän muutos 
(hienoinen väheneminen, luku 2) on liittynyt palvelutoimintojen ulkoistamiseen, 
on rekrytoitava työvoima tällöin ollut vuosi vuodelta enemmän ammatti- ja kor- 
keammin koulutettua teknisten ja luonnontieteiden alojen ammattityövoimaa. Näin 
viimeisimpien kohorttien työlliseksi kiinnittymisen vakaudesta osa selittyisi sillä, 
että korkeammat osuudet 30-vuotiaina aloilla työskentelevistä olisivat eräänlaista 
ydintyövoimaa. 

Tutkimuksessa arvioimme lyhyesti tilastollisia eroja sukupuolen, ikäkohorttien, 
koulutustasojen ja toimialojen mukaan. Kaikki ne eriyttivät työuria omilta osiltaan. 
Myös muut taustatekijät, etenkin yritys- ja aluetekijät, vaikuttanevat eri kohorttien 
työurien suhteelliseen kehitykseen. Havaintojemme perusteella suomalaisen teol- 
lisuustyöntekijän työura sisältää paljon liikkuvuutta, mutta on samalla työlliseksi 
kiinnittymisen osalta kohtuullisen vakaa. Suhdanteille altteimpia ovat olleet me- 
tallialojen työntekijät ja vaatimattomimmin koulutetut, mutta vain hyvin pieni osa 
työntekijöistä on ajautunut työttömäksi pysyvämmin. 

Samalla alituinen työn ja sen välineiden evoluutio väistämättä tarkoittaa myös 
sitä, että jotkin työtehtävät jäävät historiaan. David H. Autor (2014) on arvioinut, 
että teknologisen kehityksen vaikutusta työpaikkojen katoon on liioiteltu, koska 
sen myötä korkeasti koulutetun työvoiman kysyntä lisääntyy, ansiot kehittyvät 

myönteisesti ja tuottavuuskehitys vahvistuu. Tämä kehitys sisältää kuitenkin myös 
välittömiä työpaikkamenetyksiä, ja lisäykset kansantalouteen voivat toteutua välil- 
lisesti, kun yritykset vaikkapa teknologiainvestointiensa myötä saavuttavat jalansi- 
jaa uusilla markkinoilla. Tällaisen teknologian mahdollistaman periodimuutoksen 
kohdalla työorganisaatioiden ja työntekijöiden on mahdollista toimia työpaikkojen 
jatkuvuuden turvaamiseksi. Työvoima-, aikuis- ja henkilöstökoulutus turvaavat 
henkilöiden osaamisen sovittamista uusien työtehtävien vaatimuksiin joko samassa 
tai seuraavassa työpaikassa. 

Kirjan seuraavissa luvuissa tarkastelemme yksityiskohtaisemmin teollisuus- 
työntekijöiden työurien kehitystä suhteessa heidän koulutukseensa, sukupuoleen- 
sa ja palkkatasoonsa (luvut 6 ja 7). Luvussa 8 käsittelemme yritystason tekijöitä, 
muun muassa työllistävien yritysten taloudellista asemaa sekä tutkimus- ja kehi- 
tysinvestointeja. On syytä olettaa, että nämä investoinnit vaikuttavat yritysten sel- 
viytymiseen ja kasvuun; niiden työuravaikutukset ovat kuitenkin epävarmempia. 
Voinemme kuitenkin olettaa, että uusien teknologiainvestointien aikaansaama 
tuottavuuden kasvu tuo uusia kilpailuetuja, parantaa kannattavuutta ja tuottaa or- 
gaanista kasvua, mikä puolestaan vahvistaa yksittäisten työntekijöiden osaamista. 
Kun siis yritys investoi uuteen teknologiaan ja erityisesti tutkimukseen ja tuoteke- 
hitykseen, investoinnit parantavat työntekijöiden ammattitaitoa ja osaamista ja sitä 
kautta heidän mahdollisuuksiaan työllistyä ja edetä urallaan - mikä taas parantaa 
työurien vakautta (ks. Böckerman ym. 2012; Green 2013; Pekkala Kerr ym. 2016). 
Työntekijöillä puolestaan mahdollisuudet oppia työssä ja osallistua henkilöstökou- 
lutukseen vahvistavat työuria (Boockmann & Steffes 2010). Käsityksemme mukaan 
tämän tutkimuksen tulosten piirtämä kuva teollisuustyöntekijöiden vakaasta kiin- 
nittymisestä erilaisille työurille selittyy ensisijaisesti suomalaisten teollisuusyritys- 
ten ja ammattitaitoisen työvoiman pitkään jatkuneella korkealaatuisten tuotteiden 
kehitystyöllä. 

6 
Teollisuusalojen naisten ja miesten 
työtulot koulutusaloittain ja 
toimialoittain neljällä kohortilla 


Satu Ojala 


Tässä luvussa tutkin naisten ja miesten tulokehitystä neljällä eri kohortilla, 
vuosina 1960, 1965, 1970 ja 1975 syntyneillä, saman ikäisinä eli 30-40-vuotiai- 
na. Tutkin tuloja yhtäältä luonnontieteen, tekniikan, matematiikan ja metsä- 
alan tutkintoja tehneillä, ja toisaalta teollisuusaloilla 30-vuotiaina työskennel- 
leillä henkilöillä. Teollisuusaloilla työskentely on voimakkaasti segregoitunut 
sukupuolen mukaan: noin viidennes näiden alojen työllisistä on naisia. Aiem- 
man tutkimuksen mukaan naisten työuranaikaiset ansiot jäävät yleisesti ot- 
taen miehiä heikommiksi. Keskustelen naisten ja miesten työurien eriytymisen 
syistä ja analysoin, ovatko sukupuolen ja koulutuksenmukaiset jaot lientyneet 
tai syventyneet kohorttien välillä. Tulosten mukaan tulotaso on kohonnut ko- 
hortti kohortilta, mutta tasa-arvo naisten ja miesten välillä ei ole edennyt. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 225-268. 

Satu Ojala 


Johdanto 


”Työurat alkavat eriytyä jo ennen työmarkkinoille tuloa. Puolet naisista opiskelee 
aloilla, joissa enemmistö on naisia, miehistä taas vain noin kolmasosa opiskelee 
miesenemmistöisillä aloilla.” (Kauhanen & Riukula 2019, 80.) Koulutusvalinnois- 
ta seuraa työmarkkinoiden segregoituminen nais- ja miesenemmistöisiksi aloiksi. 
Syvä segregaatio puolestaan liittyy naisten ja miesten väliseen työtuloeroon, koska 
naisenemmistöisillä aloilla työehtosopimusten palkkatasot ovat heikommat. Vuon- 
na 2018 miespalkansaajan keskiansio kuukaudessa oli 3 759 euroa ja naisen 3 154 eu- 
roa; naisen euro oli näin ollen 84 senttiä (SVT 20194). Vaikka ansioeron aiheuttajat 
pääosin tunnetaan — segregaation lisäksi miehet tekevät enemmän työtunteja ja ovat 
korkeammissa ammattihierarkian asemissa — kyse on samalla sukupuolten välisestä 
yhteiskuntasopimuksesta, tulonjaosta ja -tasauksesta elämänkaarella. Kyse on myös 
siitä, ovatko tunnetut erot selityksiä” siinä mielessä, että ne hyväksyttäisiin. Esi- 
merkiksi hoiva- ja terveystoimialoilla naisten aliarvostus palkoissa on kehittynyt 
vuosisadan ja vuosikymmenten varrella. Aluksi naisille maksettiin systemaattisesti 
pienempiä palkkoja; sittemmin naisalojen arvostus on institutionalisoitunut ansio- 
eroiksi työmarkkinajärjestelmän sisällä (Koskinen Sandberg 2018). 

Naisilla on myös ”haasteita sukupuolensa takia etenkin miesenemmistöisissä 
työpaikoissa ja yksityisellä sektorilla niin palkkauksessa ja uralla etenemisessä kuin 
ammattitaidon arvostuksessa? (Kauhanen & Riukula 2019, 80). Elinkeinoelämän 
tutkimuslaitoksen tarkasteluissa (Kauhanen 2017; Kauhanen & Napari 2011) ilme- 
ni, että naisten työurien eriytyminen käynnistyy jo työhön rekrytoitaessa: naiset 
sijoittuvat teollisuuteen alempiin asemiin ammattihierarkiassa. Edelleen naiset pää- 
sevät miehiä harvemmin johtotehtäviin (Kauhanen 2017). Naisten urat eivät kehity 
myöskään siksi, että he ovat useammin määräaikaisissa työsuhteissa, mikä liittyy 
korkeampaan työttömyyteen (Ojala ym. 2015) ja heikompiin ansioihin (Kauhanen 
ym. 2017). Myös suoranaista palkkasyrjintää tunnistetaan yhä. Eri arvioissa 3-6 
prosenttia naisten ja miesten välisestä palkkaerosta jää selittämättä muilla tekijöillä 
ja on tulkittavissa palkkasyrjinnäksi (Korkeamäki & Kyyrä 2006; TEK 2019). Nais- 
ten heikompaan työurakehitykseen kytkeytyvät myös yhä uusien perheiden tekemät 
”valinnat” siitä, että juuri äidit käyttävät lähes kaikki perhevapaat (Peutere 2019; 
Kuitto ym. 2019). 

Tässä luvussa tarkastelen naisten ja miesten tulokehitystä yhtäältä teollisuu- 
dessa tyypillisten koulutusalojen ja toisaalta teollisuustoimialalla työskentelyn 
näkökulmista. Tarkastelu kytkeytyy kansainväliseen ”Women in STEM” (Science, 
Technology, Engineering, Mathematics) -tutkimuskeskusteluun, jossa on arvioitu su- 
kupuolieroja koulutusvalinnoissa ja työmarkkina-aseman kehityksessä tekniikan ja 
luonnontieteiden tutkintoja tehneiden naisten ja miesten välillä. Analyysin osana 
tarkastelen myös spesifisti Pirstoutuvatko työurat? -hankkeen teollisuustoimialoilla 
työskennelleiden ansiokehitystä. Vertaan naisten ja miesten tulokehitystä näin ollen 
sekä koulutusalalla että toimialalla rajatuilla aineistoilla. Koulutus- ja toimialakoh- 
taista tietoa naisten ja miesten tulokehityksestä on olemassa yhtäältä vuosittaisina 
poikkileikkauksina Tilastokeskuksen ja eri edunvalvontatahojen aineistoihin pe- 
rustuen ja toisaalta joinakin pitkittäistutkimuksina (ks. Asplund & Vanhala 2016; 
Kauhanen & Napari 2011; Lilja 1994). 

Työmarkkinoiden sukupuolittuneita piirteitä seurauksineen on tutkittu eri nä- 
kökulmista ja monin eri laadullisin ja määrällisin aineistoin. Mitä tulee tämän luvun 
tarkastelukulmaan eli ansioihin, pääosa sukupuolten ja ammattiryhmien välisten 
ansioerojen osatekijöistä tunnetaan. Aiempi tutkimus on eritellyt naisten ja miesten 
sosioekonomisen aseman kehityksen, ylennysten ja palkkojen kehitystä (Kauhanen 
2017). Seurantatietoa työtulojen kehityksestä nimenomaan teollisuusalojen naisil- 
la ja miehillä on kuitenkin vähemmän (ks. Lilja 1994; Kauhanen & Napari 2011), 
eikä kohortteja vertaavia analyyseja ole tietääkseni aiemmin tehty. Jotta on mahdol- 
lista verrata mahdollisimman montaa eri kohorttia ansioiden tasa-arvokehityksen 
arvioimiseksi, keskityn perheellistymisikäisiin, 30-40-vuotiaiden neljään kohort- 
tiin, jotka ovat syntyneet vuosina 1960, 1965, 1970 ja 1975. Seurantavuodet ovat näin 
ollen kohorteittain vuodet 1990-2000, 1995-2005, 2000-2010 ja 2005-2015. 


Työmarkkinoiden jaot sukupuolen näkökulmasta 


Ansioeroa voi tarkastella lukemattomista näkökulmista, joista tässä käsittelen työ- 
markkinoiden lohkoutumis- eli segmentaatioteoriaa. Segmentaatioteoria on synty- 
nyt havainnoista, jotka kyseenalaistavat työn taloustieteen oletuksia työmarkkinoi- 
den toiminnasta ja piirteistä. Jouko Nätti (1989, 5) kirjoitti väitöskirjassaan kolme 

vuosikymmentä sitten, että ”työn taloustieteen piirissä hallitsevassa asemassa on 
neoklassinen teoria”. Vaikka vuosikymmenet ovat vierähtäneet, Jussi Ahokkaan, 
Antti Alajan ja Teppo Eskelisen tekstissä (2018, 27) sanotaan samat sanat: ”Nykyisin 
hallitsevassa asemassa olevaa ja yhteiskunnallisesti vaikutusvaltaisinta talousteoriaa 
kutsutaan uusklassiseksi taloustieteeksi”. 

Uus-/neoklassisen työmarkkinateorian — alun perin Adam Smithin (1723-1790) 
klassisen taloustieteen johdattelemana — oletuksena on, että (työ) markkinat saa- 
vuttaisivat tasapainon taloutta ohjaavan ”näkymättömän käden” eli markkiname- 
kanismin avulla itsestään (Nätti 1989, 5). Työmarkkinoilla vallitsisi vapaa kilpailu 
työpaikoista ja työvoimasta, työvoiman tarjonta olisi homogeenista, työvoima olisi 
*yhta tuottavaa ja täydellisesti korvattavissa”, työvoiman tarjoajilla ja kysyjillä olisi 
rajaton tieto avoimista työpaikoista, palkoista ja työsuhde-eduista sekä rajattomat 
mahdollisuudet siirtyä työstä toiseen avoimilla koulutus- ja työmarkkinoilla (tiivis- 
tänyt useista teksteistä Nätti 1989, 6). Ahokkaan ryhmä (2018, 26-30) painottaa, että 
tällaiset oletukset ovat muuttuneet nykypäivän implisiittisiksi oletuksiksi työmark- 
kinoiden toiminnasta. Etenkin oletus työmarkkinoiden ”tasapainohakuisuudesta” 
ohjaa käsityksiä työmarkkinoiden ohjaamiseksi tarvittavista toimenpiteistä. 

Segmentaatioteoriat syntyivät havainnoista, jotka kyseenalaistavat edellä luetellut 
oletukset markkinamekanismin toiminnasta ja riittävyydestä selittämään työmark- 
kinoiden rakennetta ja toimintaa. Itse asiassa jo 1950-luvulla esitettiin, etteivät työ- 
markkinat noudata uusklassisia oletuksia oikeastaan lainkaan vaan ne lohkoutuvat 
erilaisiksi sisäisiksi, jopa ammatti- ja/tai yrityskohtaisiksi osatyömarkkinoiksi (ks. 
Nätti 1989, 7). Työmarkkinat eivät ole ensinnäkään yksi, yhtenäinen kokonaisuus 
vaan ne koostuvat useista segmenteistä eli osatyömarkkinoista. Työmarkkinoilla on 
koulutuksen, ammatin, sukupuolen, toimialan ja asuinalueen mukaan jakautuneita 
osatyömarkkinoita. Näistä jaoista muodostuu työmarkkinoille erilaisia sisä- ja ul- 
kopiirejä (insider-outsider). Sisäpiiriin kuuluvat korkeasti koulutetut asiantuntijat, 
joiden osaaminen on erikoistuneempaa ja joista työnantajat kilpailevat. Kauempana 
tästä ytimestä ovat matalammin koulutetut, mekaanisemman työn tekijät. Sisäpii- 
riin kuuluville tarjotaan paitsi vakaita työsuhteita ja autonomisempi asema, myös 
eniten koulutusta ja uusia taitoja. Ulkopiiriläisten työpanos on helpommin korvat- 
tavissa ja työnantajien motiivi kouluttaa heitä heikompi. (Rubery & Piasna 2017.) 
Ulkopiiriin kuuluvat kärsivät enemmän myös talouden laskusuhdanteista. Euroop- 

palaisessa analyysissa vuonna 2008 alkaneen talouskriisin työmarkkinaseurauk- 
sista osoittautui, että naiset kärsivät talouskriisistä taloudellisesti miehiä enemmän 
(Eydoux 2019; Rubery ym. 2016). Tämä kielii siitä, että naiset lukeutuvat useammin 
työmarkkinoiden ulko- kuin sisäpiiriin. 

Myös teollisuustoimialojen osatyömarkkinat muotoutuvat soveltuvan työvoi- 
man koulutus-, ammatti- ja ikärakenteen, työvoiman käytön muotojen, yritysten 
rakenteen ja sijainnin, kotimaan ja vientikysynnän sekä toimialojen globaalien tuo- 
tantorakenteiden muutosten samoin kuin taloussuhdanteiden sekä teknologioiden 
kehityksestä riippuen. Näiden eri tekijöiden vaikutuksia työntekijöiden ansio- ja 
työurakehitykseen ja teollisuusalojen osatyömarkkinoiden kehitykseen on osittain 
helpompi ja osittain vaikea osoittaa. Arvioin näistä tekijöistä lyhyesti suhdanteiden, 
työvoiman käytön muotojen, koulutus- ja ammattirakenteen sekä teknologian mah- 
dollisia yhteyksiä teollisuuden osatyömarkkinoiden ja erityisesti niillä työskentele- 
vien naisten tulojen kehitykseen. 

Taloussuhdanteisen vaihtelun työuravaikutukset ovat kenties helpoimmin osoi- 
tettavissa. Työvoimapulan vallitessa rekrytointi on periaatteessa tasa-arvoisempaa, 
mutta lamaoloissa irtisanomiset ja pitkäaikaistyöttömäksi jääminen väistämättä 
valikoivampaa. Kuten Pyöriä jo kirjoitti luvussa 3, aiemman työuratutkimuksen 
perusteella (Soininen 2015) 1990-luku tuotti uudella tavalla jakautuneita osatyö- 
markkinoita segmentoimalla työvoimaa yhtäältä niihin, joiden työurat vahvistuivat 
ja toisaalta heikkenivät. Keskimääräiset työsuhteiden pituudet näyttivät pidentyvän 
niillä, jotka säilyttivät työpaikkansa 1990-luvun laman yhteydessä, mutta laman 
jälkeen syntyneet uudet työsuhteet lyhensivät työsuhteiden keskimääräistä kestoa. 
Työsuhteiden kesto palautui sittemmin 1990-luvun lamaa edeltävälle tasolle, joskin 
työvoiman ikärakenteen vanheneminen vaikeuttaa työsuhteiden keston muutosten 
arviointia. (Rokkanen & Uusitalo 2010.) 

Kuitenkaan taloussuhdanteita ei voitane yksin syyttää siitä, että etenkin määrä- 
aikaiset työsuhteet paitsi yleistyivät 1990-luvun laman jälkeen, ne myös jäivät py- 
syvästi 1980-lukua korkeammalle joskin vakaalle tasolle 2000-luvulla (SVT 20190). 
Määräaikatyösuhteiden sääntely otettiin tosissaan, mutta samaan aikaan 2000-lu- 
vulla on synnytetty ja sallittu useita uusin tavoin joustavia työvoiman käyttötapo- 
ja, jotka vaikuttavat työntekijöiden työmarkkina-asema- ja ansiokehitykseen myös 
teollisuuden osatyömarkkinoilla. Teollisuusaloilla käytetään suhteellisen paljon 

vuokratyösopimuksia (SVT 2019b) ja nollatuntisopimuksia (SVT 2019c). Lisäksi 
vakituisissa työsuhteissa olevaa työvoimaa on alettu käyttää uusilla tavoilla palve- 
luiden eli kiinteistönhuollon, siivouksen, ruokailun sekä muun tukitoiminnan ul- 
koistamisen ja määräaikaisten sopimuskilpailutusten vuoksi. Kilpailuttaminen voi 
koskea myös korkeaa koulutusta edellyttävää työtä silloin kun yritykset teettävät ta- 
louden, kirjanpidon, tietohallinnon, suunnittelun ja konsultoinnin kaltaisia tehtäviä 
ostopalveluina tai määräaikaisina projekteina (Midler 2019). Teollisuuden konteks- 
tissa pätkätyöt saavat tällöin uuden merkityksen, sillä ne liittyvät tiettyjen toimin- 
tojen tuottamiseen toisilta yrityksiltä ostettavin määräaikasopimuksin yksittäisten 
työntekijöiden työsuhteiden pätkimisen sijaan. 

FOLK-aineistolla ei ole mahdollista eritellä empiirisesti teollisuusalojen työvoi- 
man käyttömuotoja; edellä olevien ja muiden tilastotietojen perusteella voi kuiten- 
kin tehdä joitakin arvioita niiden mahdollisista yhteyksistä naisten ja miesten ansio- 
eroon. Yleisesti ottaen naiset ovat miehiä useammin osa- ja määräaikatyösuhteissa. 
Etenkin määräaikaisuudet kohottavat työttömyysriskiä (Ojala ym. 2015). Näin ne 
heikentävät naisten urakehitystä ja yhdistyvät heidän matalampiin ansioihinsa elä- 
mänkaarella. Silloin kun kyse on perheellistymisikäisten naisten syrjinnästä ja jät- 
tämisestä rekrytoimatta vakituisiin tehtäviin tai seuraaville uraportaille, mitä myös 
tekniikan aloilla tapahtuu (TEK 2019), määräaikaisuuksien käyttö sementoi naisten 
heikompaa työmarkkina-asemaa. 

Osa-aikatöiden kirjosta teollisuudessa tyypillisiä ovat nollatuntisopimukset, 
joissa työskentelee yhtä paljon miehiä ja naisia; vuokratyösuhteissa on eri toimi- 
aloilla yhteensä hieman useammin miehiä kuin naisia. Tilastokeskus arvioi, että 
nollatuntisopimuksia käytetään usein teollisuuden avustavissa tehtävissä, ja että 
vuokratyötä teetetään teollisuudessa keskimääräistä tyypillisemmin. (SVT 2019b; 
c.) Vuokratyösuhteita kerrottiin hankkeemme haastatteluissa käytettävän teollisuu- 
dessa ”koeaikana”: 


Nuoremmat työntekijät sanoo, että heidät on rekrytoitu niihin työtehtä- 
viin vuokrafirmojen kautta ja sitten osa vaikka kesäduuniin tai määrä- 
aikaiseen. Ja sieltä on poimittu niin sanotusti parhaat. Sitä käytetään 
koeaikana helposti. (Teollisuusliitto, työntekijät.) 

Näin joustavat työsuhteet ovat teollisuudessa paitsi siltoja vakaampiin asemiin, 
myös työnantajan soveltama työvoiman valikoinnin väline. Mahdollisten sukupuo- 
livaikutusten arviointi on tältä osin mahdotonta. 

Mitä tulee työvoiman ikä-, koulutus- ja ammattirakenteeseen teollisuudessa, 
naisia on STEM-alojen tutkinnon tehneistä noin viidennes (Taulukko 6.1.). Tut- 
kinnot jakavat myös naisten ja miesten ammattirakenteita teollisuudessa samoin 
kuin väistämättä vaikuttavat heidän tuloihinsa (Kauhanen 2017). Naisista on myös 
teollisuusaloilla suhteellisesti suurempi osa korkeasti koulutettuja kuin miehistä 
(Taulukko 6.1.), samoin kuin Suomessa yleisesti ottaen. Ero suurenee nuoremmis- 
sa ikäluokissa (SVT 2018). Vuonna 2019 28 EU-maassa 15—64-vuotiaista naisista 32 
prosentilla ja miehistä 27 prosentilla on korkea-asteen koulutus (kansainvälisen 
koulutusluokituksen ISCED:n tasot 5-8); suomalaisnaisilla vastaava osuus on 45 
prosenttia ja -miehillä 32 prosenttia (Eurostat 2020). Koska työnantajat myös seg- 
mentaatioteorian oletusten mukaisesti kilpailevat nimenomaan korkeasti koulute- 
tusta työvoimasta, niiden tulisi huomioida positiivisesti naisten kvalifikaatiot kuten 
korkeampi koulutus. Sukupuolten ansioeron olisi tullut näistä lähtökohdista kaven- 
tua, poistua tai jopa kääntyä naisten eduksi. 

Edelleen teknologisen kehityksen ja etenkin mekaanisemman ja fyysisemmän 
rutiinityön korvaamisen koneilla tulisi tasoittaa naisten urakehitysmahdollisuuksia 
teollisuudessa. Teollisuuden työntekijäedustuksen haastatteluiden mukaan: 


Vaneritehtailla on tullut enemmän erilaisia koneita, jotka tekee raskaita 
ihmisten töitä. Sillä seurauksella että (...) ne on ainoita aloja, joissa naisten 
palkat alkaa olla miesten palkkojen tasolla, koska siihen ei enää tarvita 
fyysistä voimaa. [Teknologian kehitys] tasa-arvoistaa työtä, koska silloin 
ei enää jotkut ihmisen fyysiset ominaisuudet vaikuta. (Teollisuusliitto, 
työntekijät.) 


Näin etenkin mekaanisemman teollisuustyön teknologinen kehitys edistäisi suku- 
puolten tasa-arvoa ja naisten mahdollisuuksia osallistua työhön. Teknologian 
sukupuolittaiset työmarkkina- ja ansiovaikutukset ovat kuitenkin monitahoisia 
arvioitavia työvoimatasolla yhtäältä syvän segregaation ja toisaalta teknologian toi- 
mialakohtaisten vaikutusten vuoksi (Asplund & Napari 2011). Monissa teknologian 
työllisyysvaikutusanalyyseissa sukupuolivaikutuksia ei eritellä lainkaan. Esimer- 

kiksi Petri Böckermanin ryhmä (2012) keskittyy ICT-investointien työllisyys- ja 
palkkavaikutuksiin yritysten ammattirakenteiden kannalta. 

Kuitenkin maasta toiseen naissukupuoli heikentää yhä työmarkkina-asemaa, ei 
vain työmarkkinakiinnittymisen vaan myös palkkojen osalta. Työmarkkinahaa- 
voittuvuuksia eli ”outsider”-ryhmiä syntyy sukupuolen ohella koulutustason, iän, 
työmarkkinahistorian ja maahanmuuttajataustan vuoksi. (Rubery & Piasna 2017.) 
Ilmeisimpiä selityksiä naisten heikommalle työmarkkina-asemalle ovat alasegre- 
gaation ohella laajempi perhevapaiden käyttö ja lastenhoito-ongelmat. Maissa, joissa 
päivähoitojärjestelmää ei ole yleisesti tarjolla, naiset jäävät perheellistyessään usein 
kotiin jopa korkeasta koulutuksesta huolimatta, kuten havaittiin amerikkalaisilla 
STEM-alojen tutkinnon suorittaneilla naisilla (Cech & Blair-Loy 2019). Suomen kal- 
taisessa maassa lasten pääsy kohtuuhintaiseen ja korkeatasoiseen päivähoitoon on 
kuitenkin turvattu jo 1970-luvulla. Niinpä selityksiä perheikäisten segmentaatiolle 
sukupuolen mukaan on haettava muualta. Helppo selitys olisivat yksilöiden ja per- 
heiden preferenssit: Catherine Hakimin (esim. 2002) ”preferenssiteorioissa” on pun- 
taroitu yksilöllisiä ”työn ja elämäntyylin” valintoja naisten urakehityksen selittäjinä 
suhteessa yhteiskunnan rakenteisiin. Kuitenkaan yksilöihin ja perheisiin nojaava 
selitys ei riitä, vaan jonkin rakenteellisen seikan täytyy ohjata sitä, että yhä uudet 
perheet ja yhdeksän kymmenestä perheestä valitsee, että äidit jäävät lapsen synty- 
män jälkeen pitemmille perhevapaille (Peutere 2019). 

Sukupuolen ohella perhetekijät näyttävät liittyvän heikompiin työuriin myös 
miehillä: ilmeisesti naimisissa olevat, perheelliset miehet mielletään pystyvimmiksi 
työntekijöiksi kuin heidän yksinasuvat kollegansa, sillä perheellisten miesten työ- 
urat olivat naimattomia ja lapsettomia miehiä vahvempia yksityisen sektorin työ- 
uratarkastelussa yhdeksän vuoden seurannassa vuosina 2007-2015 (Järvinen ym. 
2020). Yhtäältä kyse voi olla perheettömien valikoitumisesta heikompiin työmark- 
kina-asemiin; toisaalta kansainvälisessä tutkimuksessa on osoitettu, että myös mies- 
ten urakehitykseen vaikuttavat yksilönormit ovat yllättävän vahvoja ja stereotyyp- 
pisiä. Ydinperheessä elävä, aviosuhteessa ja lasten kanssa elävä, etnistä enemmistöä 
edustava isä etenee urallaan parhaiten. Miesten on osoitettu myös saavuttavan jopa 
”isyyspreemioita” (fatherhood premiums) työurallaan, siinä missä naisia kohtaavat 
”äitiysrangaistukset” (motherhood penalties) (Killewald 2013). 

Lisäksi työtuntierot liittyvät tuloeriarvoon; naisista viidennes ja miehistä kym- 
menesosa on osa-aikatöissä. Naisten säännöllinen työaika vuoden 2018 työolotut- 
kimuksessa (mukana vähintään 10 h/vk työskentelevät palkansaajat) oli 36,6 tuntia 
viikossa siinä missä miesten 38,9, ja miehet tekevät enemmän ylityötä. Rahana kor- 
vattavia ylitöitä teki vuonna 2018 48 prosenttia mies- ja 36 prosenttia naispalkansaa- 
jista. (Omat laskelmat, Tilastokeskuksen työolotutkimus-aineisto 2018.) Kuitenkaan 
eri tunnetut tekijät — toimialasegregaatio, perhevapaat, työtunnit — eivät selitä sitä, 
että naisten ansiot jäävät miehiä matalammiksi myös kokoaikatyössä ja samoissa 
koulutusaloilla ja -tasoilla. ”Selittämättä” jäävä ansioero on sukupuoleen perustuvaa 
työsyrjintää, joka juontunee kulttuurisista arvostuksista, asenteista ja sosiaalisista 
eronteoista (Koskinen Sandberg 2018). Suomalaiset palkansaajanaiset kokevat mie- 
hiä useammin tulevansa syrjityiksi sukupuolensa perusteella, ja naiset erittelevät 
kokemuksia syrjinnästä miehiä useammin niin rekrytoinnissa, uralla etenemisessä 
kuin arkisemmissa työtilanteissakin (Pietiläinen ym. 2018). 


STEM-alojen näkymättömät naiset 


Tarkastelen seuraavaksi aiempaa tutkimustietoa koskien luonnontieteen, matema- 
tiikan ja teknologian tutkintoja suorittaneiden (STEM-alat: Science, Technology, 
Engineering, Mathematics) sekä teollisuudessa työskentelevien naisten ja miesten 
työmarkkina-asemaa ja ansioita. Voihan olla, että toisilla osatyömarkkinoilla ta- 
sa-arvo olisi edennyt pidemmälle ja teollisuusalat olisivat sukupuolineutraalimpia 
naisten työnantajina? Toisaalta teollisuustyöpaikat sijoittuvat kokonaan yksityiselle 
sektorille. Kansainvälisestä tutkimuksesta tiedetään, että julkisen sektorin ”sään- 
nellymmät? työolot tasaavat ansioeroja yksityistä sektoria paremmin (Mandel 2016). 
Myös Suomessa julkisen sektorin palkkaerot ovat yksityistä sektoria pienemmät 
(Suomaa 2018, 54), vaikka samalla ansioiden taso onkin yksityistä sektoria mata- 
lampi useilla aloilla (Koskinen Sandberg 2018). 

Kansainvälisessä STEM-tutkimuskirjallisuudessa on kaksi keskeistä tarkastelun 
juonnetta: ensinnäkin se erittelee tutkintojen suorittamisen sukupuolittuneisuut- 
ta, ja toiseksi siinä verrataan naisten ja miesten toteutuvaa työmarkkina-asemaa. 
Eniten tutkimusta on koulutusalavalintojen sukupuolittumisen syistä. Kaikkiaan 

STEM-tutkimuksessa on havaittu kansainvälisesti, että yhteiskuntien koulutus- 
investoinnit eivät toteudu parhaalla mahdollisella tavalla. Naiset hakeutuvat teke- 
mään STEM-alojen tutkintoja huomattavasti miehiä harvemmin. Työmarkkinoil- 
le astuvat naiset eivät saavuta yhtä korkeita sosioekonomisia asemia eivätkä yhtä 
nousujohteista ansiokehitystä kuin miehet, samoilla tutkinnoilla. Niin koulutusala- 
valinnat kuin rekrytoijien asenteetkin vaikuttavat naisten urakehitysmahdollisuuk- 
siin. Tässä en erittele laajaa tutkimusta koulutusalavalintojen sukupuolittumisesta, 
vaan aloitan työuralle rekrytoitumisesta. 

Rekrytointitutkimuksessa (Reuben ym. 2014) eristettiin syrjivien asenteiden 
vaikutusta nais- ja mieshakijoiden rekrytointiin tieteen tutkintoja suorittaneista. 
Havaittiin, että sekä miehet että naiset rekrytoivat kaksi kertaa todennäköisemmin 
miehen kuin naisen ilman tietoa henkilöiden aiemmasta osaamisesta. Kun rekry- 
toijat saivat tiedot naisten ja miesten yhtäläisestä osaamisesta, syrjintä väheni mutta 
ei poistunut. Eri ammattialoilla rekrytointisyrjintään vaikuttavat ammatilliset ste- 
reotypiat naisten ja miesten soveltuvuudesta kyseisiin tehtäviin. Miesten oletetaan 
soveltuvan tekniikan, ja naisten hoiva-aloille. Ongelmallista on lisäksi, mikäli työn- 
hakijalla on useita ammattistereotypian vastaisia piirteitä, kuten tekniikan alalla 
naissukupuoli ja samaan aikaan sellainen etninen tausta, jolla on paikallisen väes- 
tön etnisessä hierarkiassa matalampi status (ks. Liebkind ym. 2016). 

Uran edetessä naiset kohtaavat useita haasteita. Tarkastelemiemme teollisuus- 
alojen kannalta erityisen ongelmallista on, että naiset kokevat tulevansa syrjityiksi 
miesenemmistöisillä työpaikoilla, kun taas miesten syrjintäkokemukset eivät liity 
työpaikan sukupuolijakaumaan (Koivunen ym. 2017). Lindroosin ryhmän (2019) 
analyysissa vientitoimialoista naisten työvoimaosuus oli heidän saavuttamaansa 
palkkasummaa korkeampi. Yhdysvalloissa STEM-aloilla työssä olevien naisten on 
havaittu jättävän professionsa ja siirtyvän eri aloille useammin kuin asiantuntija- 
naiset yleisesti ottaen. Siirtymät kohdistuivat useimmiten kokonaan muihin kuin 
asiantuntijatyötehtäviin. Glassin ryhmä (2013) arvioi näiden havaintojen liittyvän 
siihen, ettei naisia sitouteta ja palkita tehtävistään yhtä usein kuin miehiä, eikä hei- 
dän kykyihinsä työskennellä asiantuntijoina vaativissa teknologia-alojen tehtävissä 
uskota. Naisten työtyytyväisyys oli tässä tutkimuksessa heikompaa ja osallistumi- 
nen vaativiin uraa edistäviin koulutuksiin vähäisempää. 

Kauhasen ja Naparin (2015; Kauhanen 2017) analyysissa teollisuudessa työsken- 
televillä naisilla ja miehillä erot työmarkkina-asemassa aiheutuivat koulutusala- 
valinnoista, eivätkä esimerkiksi edeltävän koulutuksen pituudesta. Toisin sanoen, 
naisilla ja miehillä teollisuuden palveluksessa oli yhtä pitkä koulutushistoria, mutta 
naisilla huomattavasti useammin tutkinto kaupan ja hallinnon alalta, siinä missä 
miehillä teknologian alalta. Tutkinnon alalla on puolestaan huomattava vaikutus 
siihen, millaisiin tehtäviin ja asemiin naiset ja miehet rekrytoituvat teollisuudes- 
sa. Keskimäärin naiset sijoittuivat useammin hallinnollisiin tehtäviin ja alempiin 
sosioekonomisiin asemiin. Lisäksi samoissa tehtävissä ja tutkinnoilla naisten aloi- 
tuspalkat olivat kuusi prosenttia miehiä matalammat. Edelleen naisten ylenemisto- 
dennäköisyys oli pienempi, mikä korostui etenkin työuran alkuvaiheissa ja syvensi 
huomattavasti sukupuolten välistä ansioeroa. Kaikkiaan työuran aikaiset tulot ja- 
kautuivat voimakkaasti naisten ja miesten sekä eri tehtävätasoilla olevien välillä. 

Yhtenä selityksenä havaituille sukupuolten ansioeroille on tutkittu niin sanot- 
tua näkymättömyyshypoteesia (invisibility hypothesis, ks. Migrom & Oster 1987; 
sit. Cassidy ym. 2016). Sen mukaan eri näkymättömissä (vrt. segmentaatioteorian 
”ulkopiiriläiset”) ryhmissä olevat työntekijät jäävät useammin huomaamatta, kun 
työnantaja arvioi työntekijöitä esimerkiksi ylennysten ja johtotehtävien kannalta. 
Naiset ovat yliedustettuina näkymättömien ryhmässä. Urakehityksessä näkymät- 
tömyys kertautuu: jääminen vaille ylennystä omalla työpaikalla jättää vaille kor- 
keamman aseman tuottamaa myönteistä kilpailuetua myös, kun työntekijä pyrkii 
työllistymään toiselle työnantajalle (Cassidy ym. 2016). Yksi syy näkymättömyyteen 
voi olla, etteivät naiset rohkene korostaa taitojaan rekrytointitilanteissa yhtäläisesti 
miesten kanssa (Reuben ym. 2014); naiset myös hakevat korkeampia tehtäviä har- 
vemmin. Kun he sitten hakevat, heidän ylentämisensä todennäköisyys on miehiä 
tiukemmin sidoksissa koulutustaustaan ja todistettuun ”tuottavuuteen” (Kauhanen 
& Riukula 2019). 

Tällaisten sukupuolittuneiden havaintojen ja vakavien työmarkkinaseurausten 
syyt ovat työkulttuurissa ja asenteissa. Tiina Suopajärven (2009) tutkimuksessa nai- 
sista metsätyön ammattilaisina välittyy syventävä kuva ammattilaisuuden suku- 
puolittuneista arvostuksista. Naiset kokivat joutuvansa todistelemaan osaamistaan 
enemmän, vaikka he samaan aikaan arvioivatkin tekevänsä työtään miehiä tarkem- 
min ja sosiaalisemmin. Metsäammattilaisten tuli yhtäältä olla ”kovia jätkiä”, mut- 

ta toisaalta nainen ei saanut esimerkiksi työnjohtajana korottaa ääntään. Korkeasti 
koulutettujen STEM-naisten laajassa kansainvälisessä tutkimuskirjallisuudessa 
arvioidaan suorasanaisesti, että teknisillä miesaloilla vallitsee maskuliininen kult- 
tuuri, joka saa naiset kokemaan asemansa marginaaliseksi jo opintojen aikana ja 
edelleen työuralla. Asenteet naisia kohtaan ovat pahimmillaan seksistisiä ja naiset 
itsekin asettuivat opinnoissaan ja työssään tukemaan hegemonista maskuliinisuut- 
ta sen sijaan, että he olisivat rohkaistuneet tuomaan omaa osaamistaan esiin nimen- 
omaan naisina. Näin kulttuuriset stereotypiat uusiutuvat ja estävät institutionaalista 
muutosta myös asiantuntijoiden työkulttuureissa. (Seron ym. 2018.) 


Tutkimusasetelma 


Tutkin seuraavaksi, miten STEM-alojen ja teollisuudessa työssä olleiden neljän nais- 
ja mieskohortin (1960, 1965, 1970, 1975) tulot ovat kehittyneet 30-40-vuotiaina. 
Kiinnostavaa on ennen kaikkea, ovatko mahdolliset tuloerot supistuneet eli onko 
tasa-arvo edennyt neljän eri kohortin vertailussa. Edellä erittelemieni, eri maiden 
havaintojen perusteella ei olisi odotettavissa, että naiset olisivat saavuttaneet mies- 
ten ansioita ainakaan kokonaan. Suomessa on kuitenkin tehty tasa-arvotyötä vuosi- 
kymmenien ajan (Suomaa 2018), minkä tulisi näkyä naisten suhteellisten ansioiden 
paranemisena. Myös naisten miehiä korkeamman koulutuksen voisi olettaa vah- 
vistaneen heidän etenemistään vaativiin asiantuntija- ja johtotehtäviin myös teolli- 
suuden aloilla, mikä tasa-arvoistaisi ansioita. Edelleen teollisuustyön fyysisten vaa- 
timusten vähenemisen tulisi olla parantanut naisten mahdollisuuksia tehdä samaa 
työtä ja saada työstä samat ansiot miehiin nähden. 

Ansiotulot ja niiden kehitys ovat yksi keskeisimmistä työn laadun ja työuran 
etenemisen indikaattoreista. Koska kyse on perheellistymisikäisistä henkilöistä, 
käytän seurantamittarina valtionveronalaisia tuloja, joka sisältää myös veronalaiset 
tulonsiirrot. Etenkin maita vertailevassa ansiotutkimuksessa ongelmallista on, että 
ansiot sisältävät maasta riippuen eri tavoin julkisia ja työnantajan kustantamia va- 
kuutuksia ja etuuksia, ja he saattavat joutua maksamaan itse esimerkiksi yksityistä 
sairausvakuutusta. Näin pelkät palkkamittarit eivät kerro riittävästi henkilön toi- 
meentulosta (Torres Olave 2019). Suomalaisen sairaus-, työttömyys- ja eläkevakuu- 

tusjärjestelmän samoin kuin huolellisen tilastoinnin etuna on, että keskeiset vakuu- 
tusedut sisältävää mittaria vuotuisista valtionveronalaisista tuloista on mahdollista 
käyttää. Se tasaa, tarkasteltavassa ikäryhmässä, perhevapaista johtuvia tuloeroja 
naisten ja miesten välillä. 

Vanhempainetuuksiin on tehty muutoksia, jotka parantavat kahden lähempänä 
nykypäivää syntyneen kohortin tuloasemaa. Kun äitiyspäivärahan kompensaatio 
oli 1980-luvulla 80 prosenttia, 1990-luvun laman jälkimainingeissa 75 ja jopa vain 
70 prosenttia äidin edeltävästä työtulosta, korotettiin korvausprosentti 90:een työtu- 
loista vuonna 2007, joskin vain ensimmäisen 56 äitiyspäivärahapäivän osalta. (Nie- 
melä 2014.) Samalla isyysvapaita on lisätty isäkuukaudella. Myös näiden korotusten 
vuoksi vuotuisten valtionveronalaisten tulojen tulisi hieman tasa-arvoistua kohort- 
teja verratessa. Toisaalta 56 päivän mittainen, parhaiten kompensoitu äitiyspäivä- 
rahakausi on varsin lyhyt ja vaikutus vuosiansioihin rajallinen. Naisten pitempien 
perhevapaiden vuoksi olenkin rakentanut tutkimusasetelmaa siten, että syntyvien 
lasten tulovaikutus tulisi mahdollisimman huolella huomioiduksi ja sukupuolieroa 
voisi kontrolloinnin jälkeen arvioida. Valitsemani tulomittari sisältää sekä ansiosi- 
donnaiset että muut etuudet. Analyysissa en kuitenkaan erottele esimerkiksi mata- 
latasoisten kotihoidontukien vaikutusta. 

Ennen valtionveronalaisten tulojen valitsemista analyysimittariksi tein ana- 
lyysit palkkatuloille erikseen sekä tarkastelin myös yrittäjätuloja, jotka sisältyvät 
tulonsiirtojen ohella valtionveronalaisiin tuloihin. Eri valinnat vaikuttaisivat hie- 
man arvioitavien tulojen tasoon, mutta eivät juuri tilastollisesti merkitsevien ero- 
jen muodostumiseen ryhmien välillä. Näin on yhtäältä siksi, että perhe-etuuksien 
tulovaikutus koskee aina vain sitä noin viidennestä ikäryhmästä kerrallaan, joka 
saa tarkasteluikävuosina lapsia (ks. taulukko 6.1.). Toisaalta yrittäjätulojen määrä 
on ansiotuloihin nähden kohtuullinen. Seurannan alussa miehillä on yrittäjätuloja 
500-1000 euroa ja seurannan lopussa 1000-1500 euroa kohortista ja aineistorajauk- 
sesta riippuen. Naisilla yrittäjätuloja on seurannan alussa 100-500 euroa ja seuran- 
nan lopussa 400-800 euroa. 

Teollisuuden ansioita tarkasteltaessa on huomioitava yhtäältä se, että teollisuu- 
dessa työllisyys on suhdanneherkkää. Tästä seuraa, että valikoituminen työllisek- 
si eri kohorteissa riippuu suhdanteista ja korkean työttömyyden oloissa pienempi 
osuus kohortista valikoituu tarkasteluun (vrt. luku 5 tässä teoksessa). Teollisuuden 

ansiokehitys sen sijaan ei ole samalla tavalla lamaherkkää: ansiot eivät edes 1990-lu- 
vun syvän laman yhteydessä hetkahtaneet vaan Reija Lilja kutsui teollisuuden palk- 
kajakaumaa ”muuttumattomaksi” vuosille 1980-1992 tekemässään tarkastelussa 
(Lilja 1994). Havainto koskikin niitä, jotka saivat säilyttää työnsä. Toisaalta muut- 
tumattomuus kätki alleen muutosta taustatekijöiden suhteen: iän, koulutustason ja 
työkokemuksen vaikutukset palkkatasoon olivat pienentyneet (Lilja 1994). 
Sukupuolen ja kohortin ohella analysoin perhetekijöiden, koulutustason ja -alan 
sekä hankkeessa keskiössä olevien 11 eri teollisuuden toimialan eroja ja yhteyksiä 
naisten ja miesten tulokehitykseen. Aineiston puutteita tuloanalyysia ajatellen ovat, 
että tietoa henkilöiden työsuhdetyypeistä ja työtunneista ei ole ollenkaan, ja am- 
mattiasemasta ei ole tietoa vanhimmille kohorteille. Esimerkiksi Tekniikan Aka- 
teemisten (TEK 2019, 37) tiedot kertovat, että naisten osuus on suhteessa sitä pie- 
nempi, mitä korkeammista ammattiasemista on kyse. Yleisesti tiedetään, että naiset 
ovat miehiä useammin määräaikaisissa työsuhteissa (Sutela ym. 2019, 57). Vaikka 
tämä ei erityisesti korostu teollisuusaloilla, määräaikaisuudet kytkeytyvät yleisesti 
korkeampaan työttömyyteen (Ojala ym. 2015) ja sen myötä mahdollisesti naisten 
alhaisempiin tuloihin. Sen sijaan työtuntien ei pitäisi merkittävästi erota naisilla ja 
miehillä, sillä teollisuudessa tehdään tyypillisesti kokoaikatyötä. Kuitenkin miehet 
saattavat tehdä enemmän ylitöitä ja ansaita niiden vuoksi jonkin verran enemmän. 
Arvioidakseni tulosten herkkyyttä aineistorajauksille olen muodostanut kaksi 
aineistoa eri perustein: toisen STEM-koulutusalan tutkinnon ja toisen teollisuus- 
toimialalla 30-vuotiaana työskentelyn perusteella. Tarkastelen naisten ja miesten 
tulokehitystä siis kahdesta eri näkökulmasta neljään eri kohorttiin kuuluvilla hen- 
kilöillä (taulukko 6.1.). Syntymäkohortit 1960, 1965, 1970 ja 1975 valitsin aineistosta 
30-vuotiaina eli vuosina 1990, 1995, 2000 ja 2005.' Koulutusalatarkastelussa huo- 
mioin aineistoon valikoituvien henkilöiden koulutusalan kuitenkin vasta 35-vuo- 
tiaina, koska kolmekymppisistä osa opiskelee yhä etenkin ylempiä korkeakoulutut- 
kintoja. Verrattuna valintaan 30-vuotiaina, korkeasti koulutettujen osuus on pari 
prosenttiyksikköä suurempi. Vastaavasti tekniikan alojen tutkinnoilla valituiksi 
tulevien suhteellinen osuus pienenee vastaavat pari prosenttiyksikköä. Tämä joh- 
tuu siitä, että tekniikan aloilla ylivoimaisesti tyypillisin on toisen asteen tutkinto, 


' Alkuperäisen neljän kohortin kokonaisaineiston muodosti eri FOLK-vuosi- ja moduuliaineistoista 
Liudmila Lipiäinen. 

joista lähes kaikki on tehty jo nuorina. Teollisuustoimialalla työskentelyllä rajatussa 
aineistossa henkilön tutkinnon ala ja taso voivat olla mitkä tahansa. 

Menetelmä on seurannan aikaista kehitystä arvioiva monitasomalli, joka huomi- 
oi henkilön havaintojen seurannan aikaisen riippuvuuden ja kehityksen sekä mah- 
dollistaa erilaisten selittävien tekijöiden lisäämisen malliin (niin sanottu sekamalli 
kiinteille ja satunnaisvaikutustermeille). Selitettävä, eri ikävuosina seurattava muut- 
tuja sisältää kunkin henkilön vuosittaiset valtionveronalaiset tulot, mukaan lukien 
kaikki ansiotulot (työ-, yrittäjä- ja pääomatulot) samoin kuin kaikki ansiotulovero- 
nalaiset saadut tulonsiirrot, vähennysten ja maksettujen tulonsiirtojen eli verojen 
jälkeen. Tämä tulomittari kattaa siis saadut perhe-etuudet ja tasaa siten naisten ja 
miesten perheellistymisestä riippuvia tuloeroja. Se sisältää myös mahdolliset työttö- 
myys- ja muut verotettavat etuudet. Ansiotulot olen korjannut vastaamaan viimei- 
sen seurantavuoden 2015 tietoja soveltaen palkansaajien reaaliansioindeksiä, jonka 
kertoimet sain pyytämällä Tilastokeskukselta. Eniten ansainneen prosentin tulot on 
tasattu vuosittain 99,0 prosentin tasoon. Tasauksesta huolimatta lukijan kannattaa 
muistaa, että lineaarisissa tarkasteluissa vastemuuttujana on keskiarvo- eikä me- 
diaanitulo (vrt. Riihelä & Tuomala 2019), mikä korottaa jonkin verran arvioitavien 
tulojen tasoa mutta on logaritmimuunnettuihin tilastollisiin palkkatarkasteluihin 
nähden intuitiivinen tulkittava. 

Olen tehnyt analyysit erikseen naisille ja miehille. Perhetekijät vaikuttavat olen- 
naisesti etenkin naisten, mutta jonkin verran myös miesten työuriin (Järvinen ym. 
2020; Kuitto ym. 2019; Peutere 2019). Toisin kuin sukupuoli ja kohortti, perhetiedot 
muuttuvat ajassa. Siksi olen muodostanut ne tavalla, joka huomioi seurannanaikai- 
set muutokset. Parisuhdemuuttuja perustuu FOLK:n kotitalouden perhetyyppi- ja 
perheasemamuuttujiin siten, että olen laskenut yhteen niin sanotut parisuhdevuodet 
kaikista niistä vuosista, joina henkilön kotitalouteen on kirjattu myös avio- tai avo- 
puoliso. Jaoin muuttujan neljään: o, 1-5, 6-10 tai kaikki 11 seurantavuotta puolison 
kanssa samassa kotitaloudessa asuneisiin. Sellaisia parisuhteita, joissa ei asuta sa- 
massa kotitaloudessa, ei tavoiteta näillä rekisteritiedoilla. 

Tiedot biologisista lapsista on yhdistetty FOLK:n perhemoduulista ja kyseessä 
ovat kunkin henkilön omat ja adoptoidut ja hänelle syntyvät tai adoptoitavat lap- 
set. Tiedot on laskettu vuosittaisesta lasten lukumäärää kuvaavasta muuttujasta. 
Huomioin analyysissa lasten lukumäärän ennen seurantaa, 29-vuotiaana; seuran- 

Taulukko 6.1. Analyysin selittävät ja taustamuuttujat koulutusalan ja teollisuustoimialalla 


työskentelyn mukaan rajatuille aineistoille neljän kohortin naisilla ja miehillä. 
Aineisto: FOLK, Tilastokeskus. 


Työssä teollisuustoimialalla Luonnontieteiden, Tietojenkäsittelyn/ 
30-vuotiaana ICT:n, Tekniikan tai Metsäalan tutkinto 
viim. 35-v. 
Miehet, % Naiset, % Chisg/ F Miehet, % Naiset, % Chisg/ F 

Sig. Sig. 
Kohortit: 1960 25 25 0,119 28 25 0,000 
1965 24 23 27 26 
1970 27 28 22 24 
1975 25 25 24 25 
Lapset 29-vuotiaana: Ikm, ka. 0,69 0,82 0,000 0,66 0,91 0,000 
Lapsi syntyy 30-31 24 23 0,049 23 24 0,023 
Lapsi syntyy 32-33 22 21 0,010 22 21 0,017 
Lapsi syntyy 34-35 19 17 0,000 18 17 0,000 
Lapsi syntyy 36-40 24 19 0,000 24 20 0,000 
Parisuhde: ei ole 13 10 0,000 15 12 0,000 
1-5 v. 12 12 13 13 
6-10 v. 26 26 25 24 
11 v. (koko ajan) 49 52 47 51 
Perusasteen koulutus 12 14 0,000 1* 2* 0,000 
Il, IV aste 55 37 65 52 
Alin, Alempi kk 24 35 25 25 
Ylempi kk, Tutkija 9 13 9 20 
Uusi tutkinto 30-40-v.: Ei 96 93 0,000 95 91 0,000 
Il, IV aste 1 2 1 1 
Alin, Alempi kk 2 2 2 3 
Ylempi kk, Tutkija 2 2 2 
Luonnontieteet Rajauksessa työntekijät millä tahansa 2 13 0,000 

tutkinnoilla 

Tietojenkäsittely, ICT 11 17 
Tekniikka 84 69 


240 SATU OJALA & Pasi PYÖRIÄ 


Teollisuusalojen naisten ja miesten työtulot koulutusaloittain ja toimialoittain neljällä kohortilla 


Taulukko 6.1. jatkuu 


Työssä teollisuustoimialalla 
30-vuotiaana 


Luonnontieteiden, Tietojenkäsittelyn! 
ICT:n, Tekniikan tai Metsäalan tutkinto 
viim. 35-v. 


Miehet, % Naiset, % Chisg/ F Miehet, % Naiset, % Chisg/ F 
Sig. Sig. 
Metsäalan tutkinnot 4 2 
Toimiala: Levy- ja sahateol- 10 7 0,000 2 1 0,000 
lisuus 
Sellu, paperi, kartonki 10 9 3 2 
Koksi ja öljy 1 1 0,2 0,2 
Kemikaalien ja kemiallisten 4 7 1 1 
tuotteiden valmistus 
Laakintatuotteiden valmistus 1 5 0,1 1 
Kumi- ja muovituotteiden 5 7 1 1 
valmistus 
Metallien jalostus 5 3 1 1 
Metallituotteiden valmistus 14 8 4 1 
Koneiden ja laitteiden 20 11 6 1 
valmistus 
Tietokoneiden, elektronisten 24 40 7 6 
ja sähkölaitteiden valmistus 
Moottori- ja muiden kulku- 8 4 2 1 
neuvojen valmistus 
Muu toimiala Kaikki teollisuustoimialoilla 58 58 
Ei työllinen työllisinä 30-vuotiaina 15 28 
Työttömänä 28-29-v. (0..2 v.) 0,09 0,10 0,298 0,22 0,20 0,000 
Työttömänä vuotta 30—40-v. 0,57 0,63 0,000 1,08 1,09 0,871 
Opiskelijana vuotta 30—40-v. 0,12 0,25 0,000 0,22 0,50 0,000 
Yht. 100 %, 100 %, N=31 876 100 %, 100 %, N=82 407 
n=24 720 n=7 156 n=68 438 n=13 969 


*Koulutustaso poimittu 30-vuotiaana, koulutusala 35-vuotiaana. 

nan aikana syntyvät lapset tulevat mukaan eri muuttujina. Mahdollisia monikko- 
lapsia en erittele. Yhdistin analyysin helpottamiseksi seurannan alkupuolella kah- 
den peräkkäisen ikävuoden aikana syntyneet lapset (yksi tai useampi lapsi syntyy 
30-31-vuotiaalle; 32-33-vuotiaalle; 34-35-vuotiaalle) ja seurannan loppupuolella 
36-40-vuotiaalle vanhemmalle syntyvät lapset. Muodostin myös muuttujat jokai- 
selle syntyvälle lapselle erikseen. Muuttujavalinnat vaikuttavat mallin estimoimiin 
euromääräisiin eroihin, mutta eivät siihen, milloin tulokset ovat tilastollisesti mer- 
kitseviä. 

Muista yksilötekijöistä koulutus on keskeisin ja sitä koskevan koulutustasotiedon 
olen kiinnittänyt 30-vuotiaana, koska se vaikuttaa seurannan lähtöansiotasoon mer- 
kittävästi. Koulutustason luokittelin neljään: perusasteeseen (joka ei ole mahdolli- 
nen koulutusalaan perustuvassa aineistovalinnassa), ammatillisen perus- tai erikoi- 
sammattitutkinnon suorittaneisiin, alimman tai alemman korkeakoulututkinnon 
suorittaneisiin (kategoria ”alin korkeakoulututkinto” on poistuva tutkintoluokka), 
sekä ylemmän korkeakoulututkinnon tai tohtorintutkinnon suorittaneisiin. Seu- 
rannan aikaisen uuden tutkinnon ja sen tason olen huomioinut erillisessä luokitel- 
lussa muuttujassa (henkilö ei suorita mitään uutta tutkintoa; suorittaa uuden am- 
matillisen tai erikoisammattitutkinnon; uuden alemman korkeakoulututkinnon; tai 
uuden ylemmän korkeakoulu- tai tohtorin tutkinnon). 

Koulutusalan perusteella muodostetussa aineistossa olen valinnut mukaan kou- 
lutusluokituksen 2016 mukaan luonnontieteiden (luokka 05), tietojenkäsittelyn 
ja tietoliikenteen (ICT:n, 06), tekniikan (07) tai metsäalan tutkinnon viimeistään 
35-vuotiaina suorittaneet. Metsäalojen tutkinnot eivät ole saatavilla pääluokkatasol- 
la vaan olen poiminut ne pääluokan 08 maa- ja metsätalous alta kolminumerotasol- 
ta. Metsätutkinnot sisältävät tässä myös esimerkiksi metsänhoitajat, poiketen hank- 
keen toimialavalinnoista, joissa rajasimme pois metsänhoidon ja puunkorjuun (ks. 
luku 2 tässä teoksessa). Toimialamuuttuja on mukana 11-luokkaisena molemmin 
tavoin rajatuissa aineistoissa; kiinnostavaa on, että koulutusalarajatussa aineistos- 
sa suurempi osa kohorteista, 58 prosenttia sekä naisista että miehistä, työskentelee 
muilla kuin hankkeemme teollisuustoimialoilla. (Taulukko 6.1.) 

Lopulta on tärkeää kontrolloida sellaiset työuratiedot, jotka kertovat henkilön 
kiinnittymisestä työmarkkinoille (vrt. Järvinen ym. 2020). Kontrollimuuttujina 
käsittelen päätoimista opiskelua (vuodet summattuna seurannan aikana), samoin 

kuin työttömyysvuosia ennen seurantaa 28-29-vuotiaina (0-2 vuotta) ja seurannan 
aikana (0-11 vuotta, toimialalla työskentelyllä rajatussa aineistossa henkilö ei voi 
olla työtön lähtövuonna). 

Taulukon 6.1. mukaisesti koulutusalan mukaan rajattuun aineistoon valikoi- 
tuu huomattavasti enemmän henkilöitä (N=82 407) kuin teollisuusalalla 30-vuo- 
tiaina työskennelleiden perusteella rajattuun vertailuaineistoon (N=31 876). Naisia 
on koulutusalarajatussa aineistossa 17 prosenttia ja toimialarajatussa aineistossa 
22 prosenttia tarkasteltavista henkilöistä. Kohorteista aineistoihin valikoituneiden 
osuudet ovat suhteellisen tasaiset, joskin miehillä kohorttien 1960 ja 1965 osuudet 
korostuvat koulutusala-aineistossa. Naiset perheellistyvät hieman miehiä nuorem- 
pina. Miesten kotitalouksissa on harvemmin toinen aikuinen eli he asuvat yksin 
hieman naisia useammin. Naiset asuvat vastaavasti puolison kanssa läpi koko tar- 
kasteluajan hieman miehiä useammin (ero kolme prosenttiyksikköä molemmissa 
tilanteissa). 

Miesten ylivoimaisesti yleisin tutkinto on tekniikan tutkinto (84 % kaikista mie- 
histä, 69 % naisista); naiset ovat tehneet miehiin nähden moninkertaisen määrän 
luonnontieteiden tutkintoja (naisista 13 %; miehistä 2 %) ja useammin myös ICT-tut- 
kintoja (naisista 17 %; miehistä 11 %). Miehiä on kaksinkertainen osuus (4 vs. 2 %) 
metsäalan tutkintoja tehneissä. Yleisin toimiala on tietokoneiden, elektronisten ja 
sähkölaitteiden valmistus niin naisilla kuin miehillä; miehillä korostuvat lisäksi me- 
tallituotteiden, koneiden sekä laitteiden valmistus, kun taas naiset työskentelevät 
miehiä useammin kemikaalien ja kemiallisten tuotteiden samoin kuin lääkintätuot- 
teiden valmistuksessa. Kontrollimuuttujien perusteella aineistoihin valikoituneet 
naiset opiskelevat seuranta-aikana selvästi miehiä useammin. He ovat myös hieman 
miehiä enemmän työttöminä. (Taulukko 6.1.) 


Koulutusala-analyysin tulokset: ICT-alan 
korkeakoulutetulla miehellä parhaat tulot 


Seuraavassa esitän mallin valtionveronalaisten tulojen kehitykselle 30—-40-vuotiaina 
(taulukko 6.2.) kaikille niille neljän kohortin naisille ja miehille, jotka olivat suorit- 

Taulukko 6.2. Naisten ja miesten tulokehitys neljällä kohortilla luonnontieteiden, 


tietojenkäsittelyn ja ICT:n, tekniikan sekä metsäalan tutkintoja tehneillä 30—40-vuotiaina. 


Aineisto: FOLK, Tilastokeskus. 


Naiset Miehet 
Estimaatti Keskivirhe p Estimaatti Keskivirhe p 

(€) (€) 
Aika (keskitetty Ikä) 428 58 0,000 588 49 0,000 
Aika X Aika (epälineaarinen 10 2 0,000 -13 1 0,000 
muutos tuloissa) 
Kohortit: 1960 ref. ref. 
1965 507 220 0,021 1907 112 0,000 
1970 1611 224 0,000 5066 115 0,000 
1975 2981 222 0,000 6462 112 0,000 
Kohortti X Aika: 1960 X Aika 
ref. 
1965 X Aika 392 37 0,000 474 17 0,000 
1970 X Aika 311 38 0,000 209 18 0,000 
1975 X Aika 435 37 0,000 347 17 0,000 
Lasten Ikm 29-vuotiaana -1032 75 0,000 236 42 0,000 
Lapsi syntyy 30-31 -2760 170 0,000 
Lapsi syntyy 32-33 -2464 178 0,000 
Lapsi syntyy 34-35 -893 192 0,000 -231 98 0,019 
Lapsi syntyy 36-40 -183 90 0,042 
Parisuhde: kotitaloudessa ei ref. ref. 
puolisoa 
Asuu puolison kanssa 1-5 v. 1260 286 0,000 1982 14 0,000 
Asuu puolison kanssa 6-10 v. 1489 264 0,000 3960 30 0,000 
Asuu puolison kanssa koko 962 252 0,000 4745 36 0,000 
ajan 11 v. 
Koulutusaste: Ammattitutkinto ref. ref. 
Alin, Alempi kk 5056 212 0,000 5315 97 0,000 
Ylempi kk, Tutkija 13211 266 0,000 12791 156 0,000 
Koulutusaste X Aika: Ammat- ref. ref. 
titutkinto X Aika 
Alin, Alempi kk X Aika 290 35 0,000 707 15 0,000 
Ylempi kk, Tutkija X Aika 732 42 0,000 1419 24 0,000 
Uusi tutkinto 30-40-v.: Ei ref. ref. 
Ammattitutkinto 
Alin, Alempi kk 1536 422 0,000 2374 264 0,000 
Ylempi kk, Tutkija 5387 373 0,000 5380 258 0,000 

Taulukko 6.2. jatkuu 


Naiset Miehet 
Estimaatti Keskivirhe p Estimaatti Keskivirhe p 

(€) (€) 
Tutkinnon ala: Luonnontieteet ref. ref. 
Tietojenkäsittely, ICT 7309 351 0,000 9937 320 0,000 
Tekniikka 5039 303 0,000 6760 304 0,000 
Metsäalan tutkinnot 2822 549 0,000 3668 363 0,000 
Tutkinnon ala X Aika: Luon- ref. ref. 
nontieteet X Aika 
Tietojenkäsittely, ICT X Aika 128 49 0,010 
Tekniikka X Aika -194 50 0,000 
Metsäalan tutkinnot X Aika -218 56 0,000 
Toimiala: Levy- ja sahateol- ref. ref. 
lisuus 
Sellu, paperi, kartonki 6041 960 0,000 13582 325 0,000 
Koksi ja öljy 5175 1716 0,003 11426 895 0,000 
Kemikaalien ja kemiallisten 2951 1023 0,004 9179 446 0,000 
tuotteiden valmistus 
Lääkintätuotteiden valmistus 4505 980 0,000 
Kumi- ja muovituotteiden 3628 419 0,000 
valmistus 
Metallien jalostus 4214 1302 0,001 7925 391 0,000 
Metallituotteiden valmistus 2358 305 0,000 
Koneiden ja laitteiden valmistus 4817 280 0,000 
Tietokoneiden, elektronisten ja 2571 858 0,003 6261 278 0,000 
sähkölaitteiden valmistus 
Moottori- ja muiden kulkuneu- 4211 342 0,000 
vojen valmistus 
Muu toimiala -3454 814 0,000 1184 240 0,000 
Ei työllinen 30-vuotiaana -9935 826 0,000 -5349 264 0,000 
Vakio (€ 30-vuotiaana 19560 € 903 0,000 13356 € 904 0,000 
ref.-ryhmissä) 
N ryhmiä, N havaintoja, Wald N naisia 13737, N havaintoja N miehiä 67323, N havaintoja 
chi2, LL 150949, Wald chi2 (57) = 24156, 739780, Wald chi2 (57) = 108258, 

p=0.000, LL -1571302 p=0.000, LL -7737964 


Mixed-effect ML regression. Esitetty, kun p>05. Vakio viittaa tulojen lähtötasoon 30. ikävuonna vertailuryhmissä. Kontrolloi- 
tu: Työttömyysvuodet 28-29- ja 30-40-vuotiaana; vuodet päätoimisena opiskelijana 28-29- ja 30—-40-vuotiaana. 

taneet luonnontieteiden, tietojenkäsittelyn tai ICT:n, tekniikan tai metsäalan tut- 
kinnon viimeistään 35-vuotiaina (vuonna 1960 syntyneet viimeistään vuonna 1995; 
kohortti 1975 viimeistään vuonna 2010). Koulutustason, koulutusalan ja kohortin 
yhteydet tulokehitykseen esitän myös kuvioissa 6.1.-6.5. 

Malli mahdollistaa euromääräisen tulotason arvioinnin vakion ja estimaattien 
perusteella. Vakio viittaa valtionveronalaisiin tuloihin 30-vuotiaana eli seurannan 
alkaessa vertailuryhmissä. Estimaattien arvot kertovat kunkin selittäjän eri ryh- 
mien eron vertailuryhmään ja lähtötasoon eli vakioon nähden. Esimerkiksi naisilla 
vuonna 1960 syntyneen kohortin, joka on vertailuryhmänä, valtionveronalaiset tu- 
lot ikävuonna 30 (vuonna 1990) olivat 19 560 € (vakio vertailuryhmälle, ref.). Vuoden 
1975 syntymäkohortin ero lähtötasossa ikävuonna 30 (v. 2005) oli + 2 981 € eli 22 
541 €. Aika-termi, joka viittaa tässä ikävuosiin, kertoo tulojen muutoksen seuranta- 
vuotta kohti. Ajan neliöllä tavoitellaan epälineaarisen tulokehityksen huomioimista 
seurannan aikana. Taulukon 6.2. mukaan miehillä ajan neliö on negatiivinen, mikä 
voisi aiheutua 1990-luvun syvästä lamasta. Etenkin kohortin 1960 tulot romahtivat 
työttömyyden vuoksi, ja vuonna 1995 tähän seurantaan tulleen kohortin 1965 tulo- 
taso oli aluksi muita vaatimattomampi ja opiskelijoiden ja työttömien osuus 30-vuo- 
tiaina suurempi. Yhdysvaikutustermeistä seuranta-ajan kanssa (X aika -muuttujista) 
voi lukea tulojen kehityksen kulmakertoimen kussakin selittävän tekijän ryhmässä 
seurannan aikana kunkin selittäjän vertailuryhmään nähden. Esitän vain tilastolli- 
sesti merkitsevät luvut. 

Malli arvioi naisten aloitusansiotason (vakion) miesten ansioita paremmaksi. 
Tämä voisi selittyä sillä, että naiset ovat aineistossa kauttaaltaan miehiä korkeam- 
min kouluttautuneita; mallissa ovat lisäksi mukana myös he, jotka eivät ole lähtö- 
tilanteessa työssä. Toisaalta syy voi olla mallin lineaarisuusoletuksen ja mukana 
olevien muuttujien kokonaisuuden vaikutus. Lineaarinen mallintaminen tarkoittaa, 
että mahdollinen epälineaarinen taloussuhdannevaikutus vaikuttaa joko kohortille 
arvioituun lähtötasoon tai vuosimuutoksen kulmakertoimeen. Epälineaarisen (ta- 
loussuhdanteen) kehityksen olen vakioinut malleissa toisen asteen aikatermillä. 

Kun tarkastelee kuvioita 6.1.-6.5. koulutustason ja -alan mukaan, naisten an- 
sioiden lähtötasot jäävät kauttaaltaan miehistä jälkeen. Kuviot perustuvat taulukon 
mallin perusteella muodostettuihin keskimääräisiin marginaalivaikutuksiin. Ku- 
vioiden perusteella voi havainnoida myös seurannanaikaista vuosikohtaista kehi- 

tystä (samoin kuin taulukon 6.2. aika-interaktiotermien). Etenkin korkeasti koulu- 
tettujen miesten ansiokehitys on ripeää. Myös korkeasti koulutetuilla naisilla tulot 
kehittyvät matalammin koulutettuja myönteisemmin, mutta siinä missä korkeasti 
koulutetun naisen vuositulot ovat neljän kohortin keskiarvona 30-vuotiaana noin 
31 000 euroa ja 40-vuotiaana 44 000 euroa, mies ansaitsee 30-vuotiaana korkea- 
koulutettuna noin 39 000 euroa ja saa 40-vuotiaana jo 61 000 euroa. (Kuviot 6.1. ja 
6.2.) 

Yhdysvaltalaisessa analyysissa tieteen ja teknologian (STEM-alojen) maisterin 
tutkinto tuotti 12-16 prosentin ansiolisän alemman korkeakoulututkinnon suo- 
rittaneisiin nähden etnisestä taustasta riippuen (Okahana & Hao 2019). Kun tässä 
verrataan koulutustasonmukaisia eroja neljän kohortin keskiarvona, ammatillisen 
tutkinnon suorittaneiden naisten tulot ovat korkeasti koulutettujen naisten tuloista 
58 prosenttia 30-vuotiaina ja enää 54 prosenttia 40-vuotiaina. Ammattikoulutetut 
miehet ansaitsevat 30-vuotiaina 67 prosenttia ja 40-vuotiaina enää 56 prosenttia 
korkeasti koulutettujen miesten tuloista. Kun vertaa alemman ja ylemmän korkea- 


Kuvio 6.1. Naisten tulokehitys 30—40-vuotiaana koulutustason mukaan. Palkansaajien 
reaaliansioindeksi 2015=100 (viimeisen kohortin viimeinen seurantavuosi). 
Aineisto: FOLK, Tilastokeskus. 

Kuvio 6.2. Miesten tulokehitys 30-40-vuotiaana koulutustason mukaan. 

koulututkinnon tehneitä, naisilla ero suurenee hieman 74 prosentista 72 prosenttiin 
30- vs. 40-vuotiailla. Miehillä ero suurenee 81 prosentista 30-vuotiailla 76 prosent- 
tiin 40-vuotiailla. Miesinsinöörin euro on siis 76 senttiä diplomi-insinöörimiehen 
eurosta 40-vuotiaana, kun koko kohortti, myös mahdolliset työttömät, huomioi- 
daan. Vaikka nämä luvut perustuvatkin vakioituun tulokehitysmalliin, on tul- 
kinnassa huomioitava, että matalammin koulutetut kiinnittyvät työhön korkeasti 
koulutettuja vähemmän eikä vakiointi riitä ”poistamaan” tällaista eroa kokonaan. 
Joka tapauksessa korkeasti koulutetun STEM-alan miehen tulokehitys on naisiin ja 
vähemmän koulutettuihin miehiin nähden huomattavan nousujohteista. 

mimmat niin naisilla kuin miehilläkin. Tietojenkäsittelyn ja ICT-alojen tutkinnot 
ovat tuottaneet parhaiten ja jopa huomattavan hyvin: luonnontieteilijöihin nähden 
miesten lähtötulotasoero on 10 ooo euroa ja naisillakin 7 300 euroa korkeampi. Tek- 
niikan tutkinnoilla tulotaso ja -kehitys ovat olleet toiseksi parhaita (+6 800 euroa 
miehillä ja +5 ooo euroa naisilla verraten luonnontieteiden tutkinnon tehneisiin) ja 
metsätutkinnoilla tulot ja niiden kehitys kolmanneksi korkeinta (3 700 €, 2 800 €). 
Tulokehitys eli kulmakertoimet seuranta-aikana eroavat alojen välillä vain hieman: 


248 SATU OJALA & Pasi PYÖRIÄ 


Teollisuusalojen naisten ja miesten työtulot koulutusaloittain ja toimialoittain neljällä kohortilla 


Kuvio 6.3. Naisten tulokehitys 30—40-vuotiaana koulutusalan mukaan. 

naisilla tekniikan ja metsäalan tutkintoja ja miehillä metsäalan tutkintoja tehneillä 
tulokehitys on ollut muita vaatimattomampaa. (Kuviot 6.3. ja 6.4.) Uuden korkeam- 
man koulutustason tutkinnon suorittaminen seuranta-aikana nostaa sekä naisten 
että miesten keskimääräistä tulotasoa joitakin tuhansia euroja (taulukko 6.2.). Kaik- 
kiaan voisi tiivistää, että korkeakoulututkinto STEM-aloilla, etenkin nopean tek- 
nologisen kehityksen tietojenkäsittelyn ja tekniikan aloilla, on nuorelle aikuiselle 
ansiokehityksen kannalta erittäin hyvin tuottava investointi. Havainto koskee niin 
naisia kuin miehiä, mutta tästä huolimatta korkeasti koulutetun STEM-alan naisen 
ansiokehitys jää miehistä ikävällä tavalla jälkeen. 

Sukupuolen ohella naisten tulokehitystä heikentävät perhevapaat. Jo ennen seu- 
rannan aloitusta saadut lapset vähentävät naisten lähtötulotasoa 30-vuotiaina noin 
tuhannella eurolla (taulukko 6.2.). Seurannan ensimmäisinä vuosina, 30-3 4-vuotiai- 
na, saadut lapset heikentävät naisten arvioitua tulotasoa useilla tuhansilla euroilla. 
Näin siitä huolimatta, että tarkasteltava vastemuuttuja, valtionveronalaiset tulot, 
sisältää ansiosidonnaiset ja kaikki muutkin perhe-etuudet. Toinen äitien tulotasoa 
heikentävä seikka ovat matalatasoiset kotihoidontuet. Kotihoidontuen käyttö per- 
heissä on hyvin yleistä, joskaan ei yleensä kovin pitkäkestoista (ks. Salmi & Närvi 
2017, 20). 

Miehillä puolestaan jo ennen 30. ikävuotta saatu lapsi kasvattaa tulojen lähtö- 
tasoa reilulla 200 eurolla. Tällaisia ”isyyspreemioita” (fatherhood premium) on ha- 
vaittu eri maista (ks. Killewald 2013). Toisaalta pikkulapsiperheiden isät ovat usein 
hyvässä työmarkkina-asemassa (valikoitunut ryhmä) ja saattavat tehdä pitempää 
työviikkoa kuin muut miehet, mikä voi heijastua tuloksiin (FOLK-aineistossa ei ole 
tietoa työtunneista). Seurannan aikana syntyvät lapset eivät miehillä vaikuta tulo- 
kehitykseen lainkaan tai lähes lainkaan; kiinnostava pieni ero syntyy seurannan 
viimeisinä ikävuosina, jolloin äidiksi tulevien tulotaso (koko seuranta-ajalla kes- 
kimäärin) ei enää heikkene, mutta isien puolestaan hieman heikkenee. Ottavatko 
40-vuotissyntymäpäiväänsä lähestyvät isät enemmän perhevapaita kuin nuoremmat 
kollegansa, mikä heijastuisi perhevapaanaikaisen tulokertymän alenemana tuolloin 
myös miehiin? Johanna Lammi-Taskulan, Minna Salmen ja Johanna Närvin (2017) 
isyysvapaa-analyysissa korkeasti koulutetut, pitempään työelämässä olleet, vähin- 
tään 30-vuotiaat isät, joiden puolisot olivat hyvässä työmarkkina-asemassa, pitivät 
muita isiä useammin ja pitempiä isyys- ja vanhempainvapaita. Neljännes isäkuu- 

kautta pitäneistä ilmoitti syyksi halun pitää taukoa työelämästä (emt., 121); onkin 
mahdollista, että 34-40-vuotiailla isillä lapsen syntymän pieni tuloja alentava vaiku- 
tus liittyisi tässä iässä perheellistyvien tasa-arvoisempaan perhevapaiden käyttöön. 

Johanna Närvin (2017) analyysissa miesenemmistöisillä aloilla, kuten teollisuu- 
dessa, ryhmähaastatteluissa toistui edelleen oletusarvoisesti, että puolisot (naiset) 
jäävät perhevapaille, että isien mahdolliset perhevapaat ovat lyhyitä, ja että harvat 
isät jäävät tai edes haluavat jäädä pitemmäksi aikaa lapsia hoitamaan. Niinpä se, että 
lapsen syntymä heijastuu etenkin naisten tulokehitykseen, juontuu paitsi perheiden 
valinnoista, myös työpaikkojen perhevapaakulttuurista. Kielteiset tulovaikutukset 
kuitenkin rajoittuvat seurannan alkupuolella lapsen saaneisiin naisiin. Lisäsin mal- 
leihin vielä interaktiona aika-seurantatermit (ei esitetä). Ne osoittivat, että naisten 
suhteellinen tuloasema paranee seurannan aikana jonkin verran eli kulmakertoi- 
met ovat myönteiset ja suhteessa paremmat varhaisessa seurannan vaiheessa lap- 
sen saaneilla. Miesten tulotasoa ja -kehitystä naisten tulot eivät kuitenkaan saavuta. 
Mallissa soveltamani lineaarisuusoletus kuitenkin pakottaa myös myöhäisessä seu- 
rannan vaiheessa lapsen saavan tulokehityksen suoralle yhdellä kulmakertoimella. 
Tästä syystä mallilla ei voi argumentoida euroeroja vaan tilastollisesti merkitseviä 
eroja. 

Entä kolmas henkilötekijä: parisuhde? Aikaisemmassa, koko yksityisen sektorin 
palkansaajien työuria tarkastelleessa tutkimuksessamme havaitsimme, että mies- 
ten työurakehitys on naisia alttiimpi parisuhdestatukselle ja että puolisotta asuvat 
miehet ajautuvat heikommille työurapoluille naisia useammin (Järvinen ym. 2020). 
Kansainvälisessä tutkimuksessa onkin osoitettu palkkakehityksen ”aviopreemioi- 
ta” (marital premium) sillä varauksella, että näistä preemioista nauttivien miesten 
on elettävä myös muutoin mahdollisimman perinteistä valkoisen heteromiehen 
avio-ydinperhe-elämää. Syrjiviä asenteita ja oletuksia lapsettomien ja puolisotto- 
mien miesten kyvyistä myös työntekijöinä on tutkittu ja osoitettu. (Ks. Killewald 
2013.) Tässä analyysissa taulukon 6.2. mukaan sekä naiset että miehet ansaitsevat 
parisuhdepreemioita sitä enemmän, mitä useamman vuoden he asuvat seuranta-ai- 
kana kotitaloudessa, jossa on myös puoliso. Miehillä preemio kasvaa sitä suurem- 
maksi, mitä enemmän hänellä on parisuhdevuosia, ja avio- tai avoliitto lisää vuosi- 
tulojen tasoa jopa 2 000-4 700 eurolla. Myös naisilla parisuhde kohottaa tulotasoa 

1 000-1 500 eurolla koko seuranta-ajan puolisotta asuviin nähden, mutta ei kuiten- 
kaan miesten tavoin lineaarisesti parisuhdevuosien määrän mukaan. 

Tarkastelen vielä lopuksi sukupuolten ansioeroa kohorteittain. Muodostin mal- 
lin, jossa ovat sekä miehet että naiset. Lisäsin yhdysvaikutustermin kohortille, su- 
kupuolelle ja ajalliselle muutokselle. Esitän tämän mallin estimoituihin keskimää- 
räisiin marginaalivaikutuksiin perustuvan vertailukuvion 6.5. miesten ja naisten ja 
kohorttien tulokehitykselle. Naisten kaikki kohortit ovat ansainneet kaikkia mies- 
kohortteja heikommin. Tulojen lähtötaso on parantunut niin naisilla kuin miehil- 
läkin kohortti kohortilta. Kohorteista vanhimmalla, vuoden 1960 kohortilla, tulo- 
jen lähtötaso samoin kuin niiden kehitys on ollut vaatimattominta. Myöhemmillä 
kohorteilla kulmakertoimet eli tulojen kasvu seuranta-ajan vuosien välillä on ollut 
ripeämpää. 

Laskin marginaalivaikutuksiin perustuen, montako prosenttia naisen tulot ovat 
kohorteittain miesten tuloista. Laskelma perustuu siis vakioituun tilanteeseen, jossa 
on huomioitu taulukon 6.2. tekijät, mutta ei työtunteja eikä ammattiasemaa, joi- 
den tiedetään vaikuttavan tuloihin. Laskelmalla voi vastata kysymykseen siitä, onko 
miesten ja naisten tuloero tasoittunut kohorttien välillä. Vastaus on jokseenkin yksi- 


Kuvio 6.5. Naisten ja miesten neljän kohortin tulokehitys 30-40-vuotiaana. 

selitteinen: ei ole. Kaikilla kohorteilla naisen euro 30-vuotiaana arviolta 73-78 sent- 
tiä, ja 40-vuotiaana 76-78 senttiä miesten eurosta. Euroina tämä ero tarkoittaa noin 
6 800 euron eroa 30-vuotiailla naisilla ja miehillä kaikissa kohorteissa. 40-vuotiaina 
naiset ovat jääneet miehistä vielä enemmän jälkeen: valtionveronalaisen vuositulon 
erotus on tuolloin STEM-alan tutkinnon suorittaneiden miesten hyväksi viimeisillä 
kohorteilla lähes 10 000 euroa. 


Toimiala-analyysin tulokset: 
paperinteko on lyönyt leiville 


Muodostin koulutusalaan perustuvien tulosten arvioimiseksi ja vertaamiseksi myös 
aineiston, jossa tarkasteltavat henkilöt on valittu teollisuustoimialalla työskentelyn 
perusteella (ks. taulukko 6.1.). Taulukossa 6.3. esitän tarkastelun, johon olen valin- 
nut teollisuuden 30-vuotiaat työlliset koulutusalasta ja -tasosta riippumatta. Olen 
kiinnostunut 11 eri teollisuuden alalla 30-vuotiaina työskennelleiden naisten ja 
miesten tulokehityksestä 30-40-vuotiaina. 

Aloitan syventämällä aineistokuvausta (taulukko 6.3.). Kun naisia ja miehiä ver- 
taa tarkemmin näillä toimialoilla, kuva teollisuustyön segregaatiosta tarkentuu. 
Naisten osuus on huomattavan korkea, jopa 68 prosenttia, lääkintätuotteiden val- 
mistuksessa: teollisuudesta löytyy siis myös yksi naisenemmistöinen ala. Suhteel- 
lisen korkea (34 %) naisten osuus on myös kemikaalien ja kemiallisten tuotteiden 
valmistuksessa sekä tietokoneiden, elektronisten ja sähkölaitteiden valmistuksessa 
(33 %). Näillä aloilla on myös korkeasti koulutettuja huomattavan paljon. Lääkintä- 
tuotteiden valmistuksessa työskennelleistä 55 prosentilla on ollut vähintään alempi 
korkeakoulututkinto. Sen sijaan miesenemmistöt ovat suurimpia saha- ja levyteol- 
lisuudessa (naisia 16 %), metallien jalostuksessa ja valmistuksessa sekä koneiden, 
laitteiden ja kulkuneuvojen valmistuksessa (naisia 12-14 %). Toimialoista pienin on 
koksi ja öljy, jolla työskentelee tarkasteltavissa kohorteissa vain 224 henkilöä, joista 
naisia on neljännes. Ylivoimaisesti suurin kohorttien työllistäjä on ollut tietokonei- 
den, elektronisten ja sähkölaitteiden valmistus (n=8736, jopa 27 % kaikista), mikä 
liittynee osin Nokiaan alihankkijoineen 1990-2000-luvuilla. 

Taulukko 6.3. 30-vuotiaina teollisuustoimialoilla työskennelleet neljä 


kohorttia toimialan, sukupuolen ja koulutustason mukaan, %. 
Aineisto: FOLK, Tilastokeskus. 


Naisia, Alin, Ylempi 
osuus Perus- llaste, Alempi kk, Tut- 
1960 1965 1970 1975 Yht. % aste, % % kk, % kija,% 
Saha- ja levy- 12 10 8 8 9, 16 21 57 21 2 
teollisuus n=3000 
Sellu, paperi ja 11 10 8 8 9, 21 11 59 21 8 
kartonki n=3005 
Koksi ja öljy 1 1 1 1 1, n=224 24 8 50 29 14 
Kemikaalien 6 5 4 4 5, 34 12 47 26 15 
ja kemiallisten n=1466 
tuotteiden 
valmistus 
Lääkintätuottei- 2 2 2 2 2, n=535 68 9 37 29 26 
den valmistus 
Kumi- ja 6 5 6 5 5, 29 23 52 21 5 
muovituotteiden n=1728 
valmistus 
Metallien 4 4 5 5 5, 13 14 61 17 8 
jalostus n=1444 
Metallistuottei- 14 11 11 13 12, 14 16 63 18 4 
den valmistus n=3909 
Koneiden 19 19 17 17 18, 14 8 52 30 9 
ja laitteiden n=5638 
valmistus 
Tietokoneiden, 18 25 33 33 27, 33 10 36 36 18 
elektronisten ja n=8736 
sähkölaitteiden 
valmistus 
Moottori- ja 9 8 6 6 T; 12 14 67 16 3 
muiden n=2191 
kulkuneuvojen 
valmistus 
Yhteensä 100%, 100%, 100%, 100%, 100%, 22 13 51 26 10 


n=7873 n=7492 n=8538 n=7973 N=31876 n=7156 


Taulukossa 6.4. esitan vastaavan tulokehitysanalyysin naisille ja miehille 11 toimi- 
alalla. Kuitenkaan en erittele enempää sukupuoli-, perhe- tai koulutuseroja, sillä 
henkilötekijöiden yhteydet tulokehitykseen osoittautuivat samankaltaisiksi kuin 
koulutusalan perusteella tekemässäni analyysissa. Näin on, vaikka tässä työllisiin 
rajautuvassa analyysissa on henkilöitä seurannassa mukana lähes puolta vähem- 

Taulukko 6.4. Naisten ja miesten tulokehitys neljällä kohortilla teollisuuden 
11 toimialalla 30-vuotiaina työskennelleillä 30-40-vuotiaina. 


Aineisto: FOLK, Tilastokeskus. 


Naiset Miehet 
Estimaatti ` Keskivirhe p Estimaatti — Keskivirhe p 

(€) (€) 
Aika (keskitetty Ikä) -217 92 0,018 497 46 0,000 
Aika X Aika (epälineaarinen muutos 33 6 0,000 -20 2 0,000 
tuloissa) 
Toimiala: Levy- ja sahateollisuus ref. ref. 
Sellu, paperi, kartonki 2872 519 0,000 11763 278 0,000 
Koksi ja öljy 2697 1288 0,036 9449 757 0,000 
Kemikaalien, kemiall. tuotteiden valmistus 1721 553 0,002 7462 366 0,000 
Laakintatuotteiden valmistus -1451 603 0,016 1954 760 0,010 
Kumi- ja muovituotteiden valmistus 3634 334 0,000 
Metallien jalostus 6903 334 0,000 
Metallituotteiden valmistus -1618 539 0,003 1760 254 0,000 
Koneiden ja laitteiden valmistus 4113 239 0,000 
Tietokoneiden, elektronisten ja sähkölait- 1532 427 0,000 6262 239 0,000 
teiden valmistus 
Moottori- ym. kulkuneuvojen valmistus 3742 291 0,000 
Toimiala X Aika: Levy- ja sahateollisuus ref. ref. 
X Aika 
Sellu, paperi, kartonki X Aika 258 94 0,007 446 46 0,000 
Koksi ja öljy X Aika 500 233 0,015 874 125 0,000 
Kemikaalien, kem. tuott. valm. X Aika 348 61 0,000 
Lääkintätuotteiden valmistus X Aika 475 109 0,000 679 126 0,000 
Kumi- jamuovituott. valm. X Aika 
Metallien jalostus X Aika 323 135 0,006 195 55 0,002 
Metallituotteiden valmistus X Aika 196 98 0,031 192 42 0,000 
Koneiden ja laitteiden valm. X Aika 197 90 0,021 247 40 0,000 
Tietokoneiden, elektronisten ja sähkölait- 355 40 0,000 
teiden valmistus X Aika 
Moottori- ym. kulkuneuvojen valm. X Aika 123 48 0,015 
Vakio 24668 € 595 0,000 19996 € 314 0,000 


N ryhmiä, N havaintoja, Wald chi2, LL 


N naisia 6971, N havaintoja 76 504, 


Wald chi2 (49) = 8387 p=0.000, 


LL -802327 


N miehiä 24 064, N havaintoja 
263 931, Wald chi2 (49) = 35087 
p=0.000, LL -2762560 


Mixed-effect ML regression. Esitetty, kun p<05. Vakio viittaa tulojen lähtötasoon 30. ikävuonna vertailuryhmissä. Kontrol- 
loitu: Kohortti, Kohortti X Aika, Lasten Ikm 29-vuotiaana, Syntyvät lapset 30-31; 32-33; 34-35; tai 36-40-vuotiaana, Puo- 
lison kanssa asumisvuodet seuranta-aikana (luokiteltu), Koulutustaso 30-vuotiaana, Uuden tutkinnon suorittaminen koulu- 
tustasoittain 31-40-vuotiaana, Työttömyysvuodet 28-29- ja 30-40-vuotiaana; Vuodet päätoimisena opiskelijana 28-29- ja 


30-40-vuotiaana. 

män. Aiemmin esittämäni havainnot eivät siis riipu aineiston rakentamisen tavasta 
ainakaan näiden kahden aineiston välillä. Rajaus perusvuonna työllisiin kuitenkin 
kohottaa tulojen lähtötasovakioita (taulukko 6.4). Se tarkentaa myös kohorttien 
välille piirtyviä eroja, kun nyt perusvuoden ei-työlliset eivät vaikuta tulotasoon. 
Toimialatarkastelussa kohorttien erot ovat indeksikorjausten jälkeenkin naisilla 
2800-7800 ja miehillä 4300-9900 euroa, mikä kertoo työstä saatavien ansioiden 
myönteisestä kehityksestä kohortti kohortilta ja näin ollen yleisestä vaurastumisesta 
työllisellä väestöllä. 

30-vuotiailla teollisuustyössä olleilla toimialojen väliset erot tulotasossa ja -ke- 
hityksessä ovat huomattavat. Miehillä heikoin lähtötulotaso on levy- ja sahateol- 
lisuuden työntekijöillä (vakio noin 20 000 euroa) ja tähän nähden parhaat ansiot 
puolestaan sellu-, paperi- ja kartonkialojen ”paperimiehillä” (31 800 €). Myös koksin 
ja öljyn (29 400 €), kemikaalien ja kemiallisten tuotteiden valmistuksen (27 500 €), 
metallien jalostuksen (26 900 €) sekä tietokoneiden, elektronisten ja sähkölaitteiden 
valmistuksessa työskennelleiden miesten (26 300 €) arvioidut ansioiden alkutasot 
erottuvat myönteisesti. Kutakin seurantavuotta kohti taas myönteisimmin kehitty- 
vät koksin ja öljyn (+900 euroa per seurantavuosi) sekä lääkintätuotteiden valmis- 
tuksessa (+700 € / ikävuosi) työssä olleiden miesten ansiot. 

Kuitenkin samalla on todettava, että edellä kuvatut erot koskevat miehiä. Naisil- 
la toimialakohtaiset erot jäävät miehiä selvästi vaatimattomammiksi. Alhaisimmat 
lähtöansiot malli arvioi metallituotteiden valmistuksessa työskennelleille naisille 
(23 000 €) ja korkeimmat koksin ja öljy -toimialan naisille (27 400 €, huom. naisten 
määrä tällä toimialalla on hyvin pieni ja vastaavasti tulojen hajonta suuri). Myös 
naisista koksin ja öljyn alan työllisten samoin kuin lääkintätuotteita valmistanei- 
den tulokehitys on myönteisintä (molemmilla +500 € seurantavuotta kohti). Tulo- 
kehityksen kulmakertoimet ovat naisilla miehiä hieman vaatimattomammat paitsi 
metallien jalostuksessa ja metallituotteiden valmistuksessa, joissa kulmakertoimet 
eivät jää naisilla miehiä alhaisemmiksi. 

Tulojen toimialoittaiset lähtötasoerot jakavat siis teollisuustyössä olleiden naisten 
ja miesten tulotasoa enemmän kuin tulojen kehitys seuranta-aikana. Teollisuustyön 
eri toimialoilla työssä olleiden naisten välillä on samalla vähemmän vaihtelua kuin 
eri toimialoilla työskennelleiden miesten välillä. Voisi tulkita myös niin, että nai- 
set eivät pääse miesten tapaan nauttimaan teollisuusalojen välisistä ”toimialapree- 

mioista”. Ei siis ole paperinaisen erityisiä ansioita siinä missä paperimiehen ansio- 
ero muihin teollisuusalojen miehiin — ja kaikkiin teollisuudessa työskennelleisiin 
naisiin — on ollut selvä. Kuitenkin on huomioitava, että seurannan aikana henkilö 
voi siirtyä työhön toiselle toimialalle (ja toimialasta riippuen neljännes tai kolman- 
nes siirtyykin). Edelleen johtopäätösten tekoa rajoittaa se, että vastemittarina ovat 
valtionveronalaiset tulot, eli tarkastelussa ovat kokonaisansiot eivätkä palkkatulot. 

Analyysi vahvistaa aiemman Cassidyn ryhmän (2016) havaintoja teollisuustyön 
naisten ja miesten ansiokehityksestä. Tuossa tutkimuksessa paitsi naisten aloitus- 
palkka, myös naisten todennäköisyys yletä teollisuustoimialoilla oli miehiä pie- 
nempi. Pienempi ylenemistodennäköisyys korostui työuran alussa; tuolloin myös 
työntekijän suorituksen (performance) ja ylentämisen todennäköisyyden vastaavuus 
oli heikoin. Edelleen miesten ensimmäiset ylennykset tuottivat suuremmat palkan- 
korotukset. Havainnot tukivat oletusta siitä, että naiset ovat työpaikoillaan ”näky- 
mättömämpiä” kuin miehet. Ongelmallista on, että urakehityksen erot kertautuvat 
ja varhainen uraportailla eteneminen (tai askeleiden puute) ennakoi myös seuraavia 
askeleita. Cassidyn ryhmä havaitsi analyysissaan kuitenkin, että myöhemmin uran 
varrella ylennykset reagoivat ensimmäisiä paremmin itse työsuoritukseen ja ne oli- 
vat siten vähemmän riippuvaisia sukupuolesta. Tässä esittämääni analyysia syven- 
täisikin uralla etenemisen tarkastelu; tämä ei kuitenkaan ollut mahdollista neljän 
kohortin vertailussa. Ammattiasemaa koskeva tieto on rekisterissä vuosikohtaista ja 
vertailukelpoista vasta 2000-luvulla. 


Yhteenveto: sukupuolten ansioeron 
kaventamisessa on epäonnistuttu 


Olen arvioinut tässä luvussa naisten ja miesten neljän kohortin tulokehitystä kah- 
della tavalla: yhtäältä tieteen ja teknologian alojen tutkintoja tehneillä, ja toisaalta 
teollisuusaloilla työskennelleillä 30-40-vuotiailla viime vuosikymmenten aikana. 
Mitä tulee tulokehitykseen eri kohorttien välillä, vuoden 1960 kohortin tulot jäivät 
vaatimattomiksi. Heitä koskeva seuranta ajoittui syvän laman vuosille 1990-2000. 
Lilja (1994) havaitsi kuitenkin, etteivät teollisuuden työllisten palkat olleet kurjalle- 

kaan talouskehitykselle erityisen alttiita. Näin tuloerot ovat olleet ja ovat yhä suu- 
rimmat työllisten ja työttömien välillä. Tulotaso on myös parantunut kohorttien 
välillä. 1970-luvulla syntyneiden kohorttien tuloasema oli 30-40-vuotiaina huomat- 
tavasti parempi kuin 1990-luvun laman kohdanneiden, 1960-luvulla syntyneiden 
kohorttien. 

Keskeisin tämän luvun tulos koskee sukupuolten välistä räikeää tuloeriarvoa ja 
tasa-arvokehityksen puutetta. Tieteen ja teknologian tutkinnon suorittanut, vuonna 
1975 syntynyt mies on ansainnut 11 seurantavuotena yhteensä jopa 90 000 euroa 
enemmän kuin samojen alojen tutkinnon suorittanut nainen. Luku perustuu ku- 
viossa 6.5. esitettyyn naiset ja miehet sisältävään malliin. Siinä sukupuolten välinen 
vuosittainen tuloero kipusi 7 000-10 ooo euroon kaikilla tarkastelluilla kohorteilla, 
kaikkina tarkasteltuina vuosina. Malli arvioi naisten ja miesten vuotuista valtion- 
veronalaista tuloa ja huomioi keskeiset toimiala-, koulutus-, perhe- ja henkilön vuo- 
tuista työmarkkina-asemaa koskevat tekijät. Malli ei huomioi lainkaan työtuntiero- 
ja eikä sitä, miten miehet ja naiset ovat edenneet korkeampiin ammatillisiin asemiin 
urallaan. Nämä havainnot on kuitenkin varmistettu FOLK-rekisterin valtionvero- 
nalaisten tulojen raakatiedoista. STEM-koulutusalojen vuoden 1975 kohortin mie- 
hille on todellakin kertynyt 30-40-vuotiaina yhteensä 90 900 euroa naisia enemmän 
valtionveronalaisia tuloja. 

Tulokuilu syveni ikää myöten ja jopa suureni hieman myöhemmillä kohorteil- 
la. Kuilun syveneminen johtunee yhtäältä siitä, että ”palkkojen prosenttimääräiset 
korotukset lisäävät absoluuttisia tuloeroja” (Riihelä & Tuomala 2019) ja toisaal- 
ta siitä, että noin nelikymmenvuotiailla miehillä omaisuustulojen määrä on kas- 
vanut tulonjakotilaston perusteella yli kaksinkertaiseksi naisiin nähden (Kajantie 
2020). Havaittu tuloero vastaa tulonjakotilaston tietoja naisten ja miesten tuloista. 
Tulonjakotilastossa naisten tulotaso asettuu noin 80 prosenttiin miesten tulosta 30 
vuoden iässä, ja säilyy sellaisena pitkälle vanhuuteen. Noin nelikymmenvuotiaina 
bruttotuloero naisten ja miesten välillä on omaisuustulot pois lukien noin 9 000 
ja omaisuustulot mukaan lukien noin 11 000 euroa. (Kajantie 2020.) STEM-alojen 
tutkinnon tehnyt väestö ei siis muodosta tästä poikkeusta. 

Nämä havainnot eivät koske suoraan palkkaeroa vaan kohorteille tietyn ikäisenä 
kertyvää kaikkea valtionveronalaista tuloa. Se sisältää siis myös jaksot opiskelijana, 
perhevapailla tai muista syistä työmarkkinoiden ulkopuolella. Nämä vaikuttavat 

havaittuihin eroihin, vaikka ne on mallissa vakioitu. Toisaalta tämän ikäinen tut- 
kinnon tehnyt väestö on kiinnittynyt työmarkkinoille vahvemmin kuin muu väes- 
tö, ja työtulo muodostaa ansioista ylivoimaisesti suurimman osan. Kyse on toteutu- 
vista, merkittävistä tuloeroista naisten ja miesten joka ikistä ikävuotta kohti, mikä 
kumuloituu elämänkaarella ja työuran varrella valtavaksi eroksi miesten ja naisten 
välillä — säännellyn työehtosopimisen ja aktiivisen samapalkkaisuustyön (ks. Suo- 
maa 2018) maassa. 

Pääosa sukupuolten ja ammattiryhmien välisten ansioerojen osatekijöistä tun- 
netaan. Ne syntyvät alasegregaation, työtunti- ja ammattiasemaerojen ohella per- 
heellistymisestä, parisuhteesta, tutkinnon tasosta ja alasta. Selitys ei ole kuitenkaan 
oikeutus. On merkittävä työ- ja yhteiskuntapoliittinen kysymys, hyväksytäänkö 
nämä erot ja niiden syyt. Havaittujen erojen suuruus johtaa kysymään, pidetäänkö 
tasa-arvoa tärkeänä lähinnä juhlapuheissa (vrt. Ojala ym. 2019; Saari 2016). Saman 
kysymyksen esittää myös Eurofoundin (2020) tutkija Anna Gallinat tarkastelus- 
saan, jossa hän kokoaa indikaattoritietoa naisten ja miesten työmarkkina-aseman 
kehityksestä eri Euroopan maissa. Myönteistä kehitystä ei ole Euroopankaan tasolla 
osoitettavissa: lasikatot eivät ole murtuneet, naisten työllisyys on miehiä alhaisem- 
paa ja ansioerot selkeitä. Erityinen ongelma on kertyvä ansiosidonnainen sosiaali- 
turva: eläkkeen kynnyksellä naisen eläke jää Euroopassa yli kolmanneksen ja Suo- 
messakin viidenneksen (ETK 2019) miehiä alhaisemmaksi. Syvät ansioerot muualla 
Euroopassa, mutta myös Suomessa, vaikuttavat naisten mahdollisuuksiin asua ja 
elää laadukkaasti ja mielekkäästi. 

Reija Liljan (1994) analyysissa teollisuuden palkkakehityksestä koulutukseen ja 
työkokemukseen perustuvat erot olivat kaventuneet teollisuustyössä edellisen reilun 
vuosikymmenen aikana, toisin kuin odotettiin. Tuolloinen myönteinen havainto oli- 
si voinut ennakoida tuloeron kaventumista myös sittemmin. Lisäksi oletin, että kor- 
kean koulutuksen yleistyminen etenkin naisilla olisi edistänyt tulotasa-arvoa. Myös 
koneistuminen ja automaatio vähentäessään työn fyysistä kuormaa olisivat voineet 
parantaa naisten mahdollisuuksia tehdä teollista työtä. Edelleen perhe-etuuksien 
tulokompensaatiota on hieman parannettu tarkasteltujen kohorttien välillä (Nie- 
melä 2014). Odotin siis periodimuutosta kohti etenevää tasa-arvoa, mutta merkke- 
jä tällaisesta myönteisestä tasa-arvokehityksestä ei kuitenkaan ollut osoitettavissa: 
aiemmat sukupuolen ja koulutustason mukaiset erot ovat luonnontieteen, tekniikan 

ja matematiikan tutkintoja tehneillä ja teollisuudessa työskennelleillä keskimäärin 
ennallaan. Korkeasti koulutettujen ”preemio” ja myönteinen tulokehitys 30-40-vuo- 
tiaana verrattuna vähemmän koulutettuihin oli vahva ja etenkin perheellisten, puo- 
lison kanssa asuvien, tietojenkäsittelyn tai tekniikan tutkinnon tehneiden miesten 
tulokehitys omaa luokkaansa. 

Antti Kauhanen (2017) on havainnut, että miesten ja naisten tulot eriytyvät pit- 
kittäisseurannassa myös silloin, kun työuralla ei ole ollut pitkiä katkoja. Tässä ana- 
lyysissa katkot oli mahdollista ainoastaan kontrolloida vuosittaisen pääasiallisen 
työmarkkina-aseman statuksen perusteella. Sen perusteella vakituisessa työsuh- 
teessa olevat naiset määrittyvät työllisiksi myös perhevapaiden aikana, mikä hei- 
kentää kontrolloinnin merkitystä. Joka tapauksessa naisten tulot olivat alttiita per- 
hetilanteelle (vrt. Kuitto ym. 2019; Peutere 2019). Seurannan alussa lapsen saaneiden 
naisten tulotaso putosi tuhansia euroja miehiin nähden. Kiinnostavaa oli, että seu- 
rannan loppupuolella äidiksi tuleminen ei enää vaikuttanut naisen tuloihin, mutta 
vaikutti hieman kielteisesti isien vuositulokertymään. On havaittu, että myöhem- 
min perheellistyvät isät käyttävät perhevapaita tasa-arvoisemmin (vrt. Lammi-Tas- 
kula ym. 2017). Naisille ei voi kuitenkaan suositella perheellistymistä myöhemmällä 
iällä, vaan nuorempina isiksi tulevat tulisi saada käyttämään perhevapaita tasa-ar- 
voisemmin. 

Entä mitä tulisi ajatella siitä, että vakaassa parisuhteessa elävä mies ansaitsee 
Suomessa tuhansia euroja vuodessa enemmän kuin yksin asuva mies (vrt. Järvinen 
ym. 2020)? Tämä erikoinen havainto muistuttaa, että tulot määräytyvät myös Suo- 
men kaltaisessa keskistettyjen ja säänneltyjen työehtosopimusten maassa henkilö- 
tekijöiden ja joidenkin kulttuuristen ja sosiaalisten, henkilöiden työn tuottavuutta 
koskevien implisiittisten oletusten varassa. Tällaiset oletukset koskevat niin henki- 
lön sukupuolta kuin hänen parisuhde- ja perhestatustaankin. 

Lopuksi: korjaavatko työmarkkinat 
sukupuolten välisiä ansioeroja itsestään? 


Palaan lopuksi uusklassisen työn talousteorian oletuksiin siitä, että työmarkkinat 
olisivat kahden tasaveroisen ja rationaalisen markkinatoimijan - työnantajan ja 
työntekijän — kauppa. Toisaalta segmentaatioteorian mukaan työmarkkinat edellyt- 
tävät aktiivisen työvoimapolitiikan ohjausta ja työntekijän suojelua, jotta taloudelli- 
nen ja sosiaalinen kestävyys työmarkkinoilla toteutuisi (ks. Koistinen 2014; Ahokas 
ym. 2018). Kaksi näkemystä työmarkkinoiden luonteesta — se, ovatko ne tasaverois- 
ten toimijoiden ”markkinat” vai eivät - myös johtavat erilaisiin johtopäätöksiin siitä, 
miten työmarkkinoiden jakoja ja sukupuolten ansiotasa-arvoa pitäisi ohjata — tai 
pitäisikö niitä ohjata ollenkaan. 

Mikäli työmarkkinoita pidetään itsestään optimoituvina, tasapainohakuisina 
markkinoina, työpoliittista ohjausta ei tarvittaisi muutoin kuin vapaaehtoisen työt- 
tömyyden vähentämisessä. Keinot tähän löytyisivät julkisesta vero-, tulonsiirto- ja 
palvelujärjestelmästä, ja etenkin ”kannustinloukkuja” tulisi pyrkiä pienentämään. 
(Ahokas ym. 2018, 30.) Mikäli haavoittuvassa työmarkkina-asemassa olevan ryh- 
mien olemassaoloa puolestaan pidetään työmarkkinoiden toimimattomuuden ja 
lähtökohtaisesti sovittamattoman työntekijän ja pääoman välisen jaon seurauksena 
(worker-capital division), tarvitaan sosiaalista oikeudenmukaisuutta turvaavia toi- 
mia ja instituutioita. (Rubery & Piasna 2017.) Syvät sukupuolenmukaiset työtulojen 
erot, jotka toistuvat maasta toiseen ja paitsi toimialojen välillä, myös niiden sisällä, 
todistavat siitä, että työmarkkinoiden kehitys edellyttää aktiivista ohjausta. 

Teollisuusalojen sukupuolen mukaan jakautuneiden osatyömarkkinoiden erot ei- 
vät ota lientyäkseen (vrt. Kauhanen 2017; Cassidy ym. 2017). Työmarkkinat eivät siis 
hakeudu sellaiseen uusklassisen taloustieteen olettamaan ”tasapainotilaan” (Ahokas 
ym. 2018, 29), joka korjaisi ansioeroja (vrt. Saari 2016). Samaan aikaan tasa-arvotoi- 
met ja samapalkkaisuusohjelmat ovat olleet vaikutuksiltaan hitaita (Suomaa 2018). 
Nykyinen hallitusohjelma (2019) lupaa sekä aiempaa ”kunnianhimoisempaa ja vai- 
kuttavampaa” samapalkkaisuusohjelmaa (s. 132) että 75 prosentin työllisyysastetta 
(s. 10). Ovatko nämä tavoitteet yhdistettävissä, millaista ohjausta niiden saavutta- 

minen edellyttäisi, ja millaisia seurauksia eri työmarkkinatoimenpiteillä voisi olla 
samapalkkaisuustavoitteeseen nähden? 

Euroopan komissiossa ja useissa Euroopan maissa, myös Suomessa, työmark- 
kinoiden ohjaamisessa on 2000-luvulla painotettu sääntelyn vähentämistä vedoten 
oletuksiin, joiden mukaan liiallinen työsuojelusääntely estää ihmisten työllistymis- 
tä (ks. Rubery & Piasna 2017; Rubery ym. 2016). Tavoite väestön työllisyysasteen 
korottamisesta on ymmärrettävä, mutta siihen johtavista keinoista vallitsee syvä 
erimielisyys. Suomalaiseen argumentaatioon kuuluu oletus palkkojen liiallisesta 
”jäykkyydestä”; argumenttia käytetään etenkin haluttaessa kajota työehtosopimus- 
ten yleissitovuuteen ja lisätä niin sanottua paikallista sopimista (Järventaus 2020; 
Murto 2019; Ihalainen & Laatunen 2018). Olemme kuitenkin toisaalla todenneet, 
että Suomen työmarkkinamallille tyypillistä ”typistettyä” palkkajakaumaa, joka 
Pei juurikaan tarjoa joustomahdollisuuksia eri suhdannetilanteissa” (Heinonen ym. 
2004, 39), kompensoidaan Suomessa lukuisin joustavin työvoiman käytön muodoin 
(Jonker-Hoffren ym. 2018; Ojala & Saloniemi 2020). 

Sääntely tai sen puute vaikuttaa eri työmarkkinasegmenttien ja niiden sisäisten 
jakojen muodostumiseen. Tämä havaittiin konkreettisesti Saksassa, jossa muutet- 
tiin nopeasti työvoiman käytön ehtoja niin sanotuilla Hartz-reformeilla. Uudenlai- 
set ”minityöt” (Minijobs) minimaalisella palkalla puskuroivat Saksan työllisyyttä ja 
kansantaloutta vuosien 2008-2009 talousromahduksessa, joka kurjisti muuta Eu- 
rooppaa syvästi. Kuitenkin reformit syvensivät työmarkkinoiden jakoja, sillä Sak- 
san ”työllisyysihme”? perustui suurelta osin uusiin epätyypillisiin ja prekaareihin 
työsuhteisiin. Näihin heikkoihin työmarkkina-asemiin jäätiin aiempaa useammin 
loukkuun, ja työttömyydestä kärsineet työllistyivät aiempaa heikommille ansioille. 
Tulotaso heikkeni dramaattisimmin matalimmassa tuloviidenneksessä, ja palkan- 
saajien keskiansio pieneni. On arvioitu, että myös maan sosiaalinen koheesio heik- 
keni. Lopulta myös OECD perui aiempien työllisyysstrategioidensa argumentteja 
työllistämisen ensisijaisuudesta työehtoihin nähden. (Jaehrling 2017.) Saksassa luo- 
tiin minimipalkkajärjestelmä vuonna 2015. Myös Ranskassa, jossa paikallista sopi- 
mista on lisätty jo 1980-luvulta, on todettu naisten ja miesten välisten palkkaerojen 
sementoitumista ja siitä aiheutuvaa sääntelytarpeen lisääntymistä. Paikallinen so- 
piminen on osaltaan liittynyt kehitykseen, joka on heikentänyt edellytyksiä palkka- 
tasa-arvon toteutumiselle. (Eydoux 2019.) 

Suomen työmarkkinat ovat syvästi segregoituneet, ja sukupuolten ansioeroja 
on saatu kurottua umpeen vain vaivoin. Tässä tilanteessa palkkojen määräytymis- 
perusteiden vapauttamisella otettaisiin riski työmarkkinasegmentaation syvenemi- 
sestä ja vietäisiin edellytyksiä samapalkkaisuustavoitteiden toteutumiselta. Toisin 
sanoen hyvässä työmarkkina-asemassa olevien ”insider”-ryhmien asema vahvis- 
tuisi, ja jo valmiiksi haavoittuvammassa asemassa olevien heikkenisi. Saksan mini- 
töiden pitkän aikavälin vaikutuksiksi arvioitiin tuloeriarvoisuuden syvenemisen 
ohella myös työntekijöiden investointien väheneminen taitoihin (skills) ja koulu- 
tukseen. (Jaehrling 2017.) Taitojen heikkeneminen puolestaan kumuloisi edelleen 
epätasa-arvoistumista. Näin ollen tasa-arvon edistäminen edellyttäisi tasa-arvo- 
politiikan toimeenpanoa nykyistä järeämmin sääntelyn keinoin (ks. Saari 2016). 

Mitä tulee teollisuudessa työskentelevien naisten ansiokehitykseen, kyseessä on 
ala, jonka työmarkkinaratkaisut ovat erityisen merkityksellisiä tasa-arvokehityksen 
kannalta. Segregaatiota halutaan purkaa koulutusalavalintojen sukupuolittumista 
vähentämällä. Tämä tavoite ei yksin riitä, sillä miesenemmistöisille aloille hakeutu- 
vat naiset kohtaavat syrjintää eri indikaattoreilla osoitettuna (Kauhanen & Riukula 
2019; Kauhanen 2017; Ojala ym. 2019; Koivunen ym. 2017). Antti Kauhanen (2017) 
arvioi, että naisten työsyrjintä on ongelmallista lopulta niin sanottujen ”palaute- 
vaikutusten” vuoksi. Kun tytöt ja naiset tunnistavat ja epäilevät sukupuoleen koh- 
distuvaa työsyrjintää yhteiskunnassa ja tietyillä toimialoilla, he saattavat perustaa 
koulutusala- ja työnhakuvalintojaan oletuksiin heikommista mahdollisuuksistaan 
edetä miesenemmistöisillä aloilla. Tämä puolestaan johtaa siihen, etteivät parhaat 
työntekijät kykyineen ja taitoineen allokoidu työhön yritysten ja kansantalouksien 
kannalta optimaalisesti. Näin edellä kuvatut, vuosikymmenestä toiseen samanlaisi- 
na toistuvat tasa-arvo-ongelmat kertautuvat. 

Työssä oppiminen teollisuusaloilla 


Frikoisammattitutkintojen vaikutus 
tuloihin, työllisyyteen ja työttömyyteen 


Satu Ojala & Liudmila Lipiäinen 


Tutkimme tässä luvussa ensin yleisesti, missä määrin teollisuustoimialoilla 
työskennelleet osallistuvat aikuiskoulutukseen. Toiseksi tutkimme erityisesti 
työssä olevien ammattikoulutettujen suorittamien erikoisammattitutkinto- 
jen työuravaikutuksia. Erikoisammattitutkinnot ovat tyypillisesti työn ohessa 
suoritettavia näyttötutkintoja, joita tehdään yhteistyössä oppilaitosten kanssa. 
Kysymme, miten erikoisammattitutkinto vaikuttaa työstä saataviin tuloihin, 
työllisyyteen ja työttömyyteen. Kokoamme kaikki vuosina 2008-2012 teolli- 
suudessa työssä olleet henkilöt, jotka suorittivat erikoisammattitutkinnon, ja 
vertaamme kaltaistamismenettelyllä heidän työuriaan viitenä seuraavana 
vuonna henkilöihin, jotka ovat muutoin havaittavilta ominaisuuksiltaan sa- 
mankaltaisia, mutta eivät suorita erikoisammattitutkintoa. Tulosten mukaan 
erikoisammattitutkinnon vaikutukset tulo- ja työllisyyskehitykseen olivat 
myönteiset, mutta vain joiltain osin tilastollisesti merkitsevät. Myönteiset tulo- 
vaikutukset havaitsimme tekniikan perustutkinnon tehneillä sekä niillä, joiden 
uusi erikoisammattitutkinto sijoittui kaupan, hallinnon, oikeustieteen tai tek- 
niikan aloille. 

Johdanto 


”On varauduttava kouluttamaan miljoona suomalaista uudestaan”, todetaan työ- ja 
elinkeinoministeriön Tekoälyajan työ -raportissa (Koski & Husso 2018, 10). Väite 
perustuu konsulttitoimisto McKinseyn laskelmiin suomalaisen työvoiman lähi- 
vuosikymmenten uudelleenkoulutustarpeesta. Arviosta tuli julkisuudessa toistuva 
oletus, vaikka alkuperäinen arvio koulutustarpeesta ei perustu tutkimukseen ja on 
ylimitoitettu (HS 23.9.2018). Helsingin Sanomien uutisessa (emt.) Marjukka Liiten 
kirjoittaa, että ”[tJekniset muutokset ovat aiemminkin virittäneet suuria suunni- 
telmia uudelleenkoulutuksesta. Esimerkiksi 1970-luvulla oli määrä kouluttaa puo- 
li miljoonaa reikakorttilavistajaa.” Uutisen mukaan McKinsey laskeskeli sellaisten 
ammattien osuutta (vrt. luku 1 tässä teoksessa), jotka olisivat automatisoitavissa. 

Vaikka miljoonan työikäisen uudelleenkoulutustarve olisikin ylimitoitettu ar- 
vio, pohjustettiin Juha Sipilän hallituksen aikana mittavaa työikäisten koulutus- 
uudistusta. Antti Rinteen ja Sanna Marinin hallitukset ottivat sen parlamentaari- 
seen valmisteluun opetus- ja kulttuuriministeriön Jatkuvan oppimisen hankkeessa. 
Uudistus vie eteenpäin ja soveltaa viime vuosikymmeniltä tuttua elinikäisen oppi- 
misen terminologiaa painokkain odotuksin ja toimin. Miljoonan sijaan arvioidaan 
realistisemmin, että uudelleenkoulutus- tai laajan täydennyskoulutuksen tarve kos- 
kisi vajaata puolta miljoonaa työikäistä. Hankkeen tavoitteena on tukea osaamisen 
kehittämistä ja sitä kautta *mielekkäitä työuria, hyvää työllisyyskehitystä, julkisen 
talouden tasapainoa sekä yritysten kilpailukykyä ja tuottavuutta”. (OKM 2019.) 

Koulutettu ja osaava työvoima on luonnollisesti yksi tärkeimmistä toimivien 
työmarkkinoiden perusedellytyksistä (Pyöriä 2006). Vaikka koulutuksen taloudel- 
listen hyötyjen arviointi on vaikeaa, se yleensä nähdään kannattavaksi investoin- 
niksi, jonka hyödyt kanavoituvat niin yksilön, yritysten kuin koko yhteiskunnankin 
eduksi (Asplund & Maliranta 2005; 2006). Koulutuksen etuna on joustavuus. Toisin 
kuin esimerkiksi yritystuet tai alueelliset tukitoimet, jotka ovat lyhytkestoisia ja pai- 
kallisia, koulutuksen hyöty ei ole sidottu tiettyyn aikaan tai paikkaan. Oikein koh- 
dennettu ja laadukas koulutus paitsi parantaa yksilön työllistymismahdollisuuksia 
avoimilla työmarkkinoilla myös hyödyttää työnantajia, kun tarjolla on aikaisempaa 
osaavampaa työvoimaa. 

Teollisuustyöhön koulutetaan Suomessa systemaattisesti uusia sukupolvia laa- 
jan ja kattavan tutkintojärjestelmän pohjalta. Ammatillisia tutkintoja voi tehdä 
niin metsä-, kemian- kuin teknologiateollisuudenkin lukuisilla eri ammattialoilla, 
samoin kuin ammattikorkeakoulu- ja yliopistotutkintoja. Luonnontieteissä ei jär- 
jestetä ammatillisia perustutkintoja, vaan ainoastaan korkeakoulututkintoja. Teol- 
lisuudessa tarvittavaa ammatillista koulutusta ja tutkintorakenteita on kehitetty 
yhteistyössä yritysten ja niitä edustavien työmarkkinajärjestöjen kanssa. Työsken- 
telyyn sisältyy myös tulevaisuuden työvoimatarpeiden ennakointia yhdessä vastuu- 
ministeriöiden ja oppilaitosten kanssa. Lisäksi teollisuusalan yritykset kouluttavat 
työntekijöitä paljon itse. Tämä koskee sekä työssäoppimista koulutussopimuksilla 
osana ammattitutkintoja, oppisopimuskoulutusta että yritysten itse räätälöimää 
spesifiä koulutusta. Osaamistarpeet ovat suuret ja yrityksissä tarjottava koulutus 
laajaa, kuten kemianteollisuuden esimerkki osoittaa: 


Meidän alojen yritykset kouluttavat itse todella paljon. (...) Spesifejä tek- 
niikoita ja osaamisia, mutta kaikki yritykset sanovat, että hyvä lähtökohta 
on ammatillinen koulutus. Tietysti, entistä vähemmän rekrytoidaan hen- 
kilöitä, joilla ei ole mitään koulutusta. (...) Koulutus on aika vaativaa eli 
osaamisvaatimukset ovat isot. Pitäisi olla matematiikkaa, luonnontieteitä 
(...) peruskoulun jälkeisestä koulutuksesta aika vähän tulee suoraan hen- 
kilöstöä. Enemmänkin (...) kouluttaudutaan siellä työpaikoilla. Näyttö- 
tutkintoja suoritetaan paljon. (Kemianteollisuus, työnantajat.) 


Tässä luvussa tutkimme, missä määrin teollisuuden työntekijät osallistuvat tutkin- 
toon johtavaan, muuhun ammatilliseen sekä työpaikkakoulutukseen, sekä millai- 
sia työuravaikutuksia on työn ohessa suoritettavilla erikoisammattitutkinnoilla. 
Sovellamme taustoittavassa analyysissa Tilastokeskuksen työvoima- ja työolotut- 
kimuksia. Erikoisammattitutkinnon työuravaikutuksia arvioivassa osassa teemme 
FOLK-rekisteriseuranta-asetelmaan perustuvan vaikuttavuusanalyysin. 

Teollisuustyöntekijöiden kouluttautuminen työuralla 


Oppimisen jana muodollisesta, tutkintoon johtavasta koulutuksesta informaaliin 
työssä oppimiseen on pitkä. Jo ”mantraksi” on ehtinyt muodostua oletus, jonka mu- 
kaan jopa 90 prosenttia kaikesta oppimisesta tapahtuisi informaalisti. Vain kymme- 
nen prosenttia oppimisesta kehkeytyisi formaalien tutkinto- ja koulutusrakenteiden 
ansiosta. 20 prosenttia syntyisi sosiaalisissa kohtaamisissa eli verkostoitumalla ja 
yhteistyötä tekemällä. Jopa 70 prosenttia kaikesta oppimisesta nojaisi työssä op- 
pimiseen. Tällaisen jaon todentaminen empiirisesti on kuitenkin mahdotonta ja 
”70/20/10”-puhetta on arvosteltu yksinkertaistamisesta. (Hoyle 2015, 2.) 

Ei voitane kuvitella eri taloudellisilla ja sosiaalisilla mittareilla menestyvää yh- 
teiskuntaa, jonka yksi kivijalka ei olisi laaja perus-, ammatti- ja korkeakoulutusjär- 
jestelmä. Koululaisilla ja nuorilla opiskelijoilla formaalin tutkinnon painoarvo koko 
elämää ja työuraa varten on enemmän kuin kymmenen prosenttia, väheksymättä 
yhteisessä koulu- ja opiskeluympäristössä tapahtuvaa ryhmä- ja informaalia oppi- 
mista. Tutkinnon painoarvo todentuu mitä tahansa työtä ja hyvinvointia aikuisena 
koskevaa tutkimusta lukemalla, sillä peruskouluopintojen varassa oleville kasau- 
tuu erilaisia taloudellisia, sosiaalisia ja terveydellisiä vajeita (esim. Paananen ym. 
2012). Suomessa on myös täydet mahdollisuudet uuden tutkinnon suorittamiseen 
ja sitä kautta ammatin vaihtamiseen aikuisena. Merkittävä osa ammattikoulutuk- 
sen aloittavista onkin aikuisopiskelijoita. Ammattikoulutuksen aloittaa vuosittain 
yli 120 ooo ja suorittaa lähes 80 000 henkeä (SVT 2018a); vuonna 2018 kolman- 
nes (26 604) kaikista uusista eri ammatillisista tutkinnoista (79 588) oli vähintään 
35-vuotiaiden aikuisten suorittamia (laskettu Tilastokeskuksen ammatillisen kou- 
lutuksen tilastotietokannasta, SVT 2018a). 

Aikuisilla, jo tutkinnon suorittaneilla itse työssä ja verkostoissa oppimisen rooli 
on huomattava; lisäksi tarjolla on monipuolista aikuiskoulutusta esimerkiksi kan- 
sanopistoissa, avoimessa yliopistossa, työvoimakoulutuksina ja itse työpaikoilla. 
Aikuiskoulutusta tuetaan julkisesti täydennys- ja työvoimakoulutusjärjestelmällä, 
aikuiskoulutustuella ja työttömyysturvalla opiskelulla. Lisäksi itse työorganisaa- 
tioilla on merkittävä rooli työntekijöiden ja sitä kautta koko aikuisväestön osaami- 
sen ja taitojen vahvistajina ja tämän koulutuksen rahoittajina. Kaikkiaan aikuiskou- 
lutukseen laskettiin osallistuneen vuonna 2017 jopa 1,6 miljoonaa 18-64-vuotiasta 

henkilöä, ja heistä suurimmalla osalla eli 1,2 miljoonalla tämä kouluttautuminen 
liittyi työhön tai ammattiin — toisin sanoen puolet työvoimaan kuuluvasta väes- 
töstä osallistuu jo vuosittain aikuiskoulutukseen tavalla tai toisella. Aikuiskoulu- 
tustilasto huomioi myös henkilöstökoulutuksen palkansaajilla. (SVT 2017.) Tässä 
tarkastelemme ensin aikuiskoulutukseen osallistumista karkealla toimialatasolla 
- vertaamme teollisuustoimialojen työllisiä muihin yksityisen sektorin ja julkisen 
sektorin toimialoihin’ — kahdella aineistolla: Tilastokeskuksen työikäistä työvoimaa 
vuosina 2011-2016 edustavalla työvoimatutkimuksella, sekä palkansaajia vuonna 
2018 edustavalla työolotutkimuksella (ks. Sutela ym. 2019). 
Työvoimatutkimuksessa, jota Tilastokeskus kokoaa neljännesvuosittain osana 
virallista työllisyyskehityksen tilastointia, tiedustellaan 15—74-vuotiaalta väestöltä 
yhtäältä osallistumista tai kirjoilla olemista tutkintoon tai päättötodistukseen joh- 
tavaan koulutukseen, mukaan lukien oppisopimuskoulutus, neljän viime viikon 
aikana. Toisaalta tiedustellaan osallistumista johonkin muuhun kuin tutkintoon 
johtavaan koulutukseen neljän viikon aikana, luetellen niin vapaa-ajan omaehtoiset 
harrastuskurssit kuin työhön liittyvinä koulutuksina henkilöstökoulutukset, työlli- 
syys- ja ay-kurssit. Myönteisesti vastanneilta henkilöiltä on tiedusteltu jatkoksi, liit- 
tyykö kursseille osallistuminen työhön tai ammattiin vai johonkin muuhun aktivi- 
teettiin. Rajaudumme vain niihin, joilla osallistuminen liittyy työhön tai ammattiin. 
Tarkastelemme vain yli 35-vuotiaita aikuisia, jotta ensimmäistä tutkintoaan tekeviä 
nuoria ei haarukoituisi mukaan. Erottelemme seuraavat kuvailevat analyysit toimi- 
alan ohella sukupuolen ja koulutustason mukaan. Työvoimatutkimuksen suurempi 
vastaajamäärä (noin 60 ooo työllistä vuosittain, vs. noin 4 100 työolotutkimuksen 
palkansaajaa vuonna 2018) mahdollistaa perusasteen koulutuksen varassa olevien 
tarkastelun erikseen, kun muutoin erittelemme koulutusastekategorioista keskias- 
teen (toinen asteen ammatilliset ja erikoisammattitutkinnot), alimman ja alemman 
korkeakouluasteen sekä ylemmän korkeakouluasteen ja tutkijakoulutuksen. 


' Toimialat luokiteltu seuraavasti (TOL 2008 mukaan): 1 Teollisuus, 2 Muut pääosin yksityiset toi- 


mialat: Maa-, metsä- ja kalatalous, kaivostoiminta, Rakentaminen, sähkö-, kaasu- ja lämpöhuolto, 
jäähdytystoiminta, Tukku- ja vähittäiskauppa, Kuljetus ja varastointi, Majoitus ja ravitsemustoimin- 
ta, Informaatio ja viestintä, Rahoitus, vakuutus- ja kiinteistöalan toiminta, Ammatillinen, tieteelli- 
nen ja tekninen toiminta, Hallinto ja tukipalvelutoiminta, Taiteet, viihde ja virkistys, Muu palvelu- 
toiminta + kotitaloudet; 3 Pääosin julkiset alat: Julkinen hallinto, maanpuolustus, kv-organisaatiot, 
Koulutus, Terveys- ja sosiaalipalvelut. 

Kuviossa 7.1. esitämme niiden työllisten osuudet, jotka ovat osallistuneet tai ol- 
leet kirjoilla tutkintoon johtavassa koulutuksessa jossakin oppilaitoksessa edeltä- 
vän neljän viikon aikana. Teollisuuden miestyöntekijät osallistuivat vuonna 2016 
tutkintoon johtavaan koulutukseen kaikkein vähiten: vain 1-4 prosenttia heistä oli 
työnsä ohella kirjoilla jossakin oppilaitoksessa. Julkisten alojen miestyöntekijöistä 
samaan aikaan 6-10 prosenttia osallistui tutkintoon johtavaan koulutukseen, mikä 
on jopa enemmän kuin minkään toimialojen naisista. Teollisuustoimialojen naisista 
samat tai hieman pienemmät osuudet olivat tutkintoon johtavassa koulutuksessa 
kuin muiden toimialojen naistyöntekijöistä. Pääsääntöisesti korkeammin koulute- 
tut myös kouluttautuvat lisää eniten; ilmiö on aikuiskoulutustutkimuksesta tuttu. 
Teollisuusaloilla uuteen tutkintoon johtavaan koulutukseen osallistuivat kaikkein 
useimmin korkeimmin koulutetut naiset, mikä ei ole teollisuuden kannalta myön- 
teinen asia. Amerikkalaisessa tutkimuksessa (Cech & Blair-Loy 2019) tieteen ja tek- 
nologian korkeakoulutetut naiset siirtyivät tutkintoalaltaan pois miehiä useammin 
perheellistymisen jälkeen. Teollisuuden etu ei voi olla, että osaavat naiset siirtyvät 
toimialalta pois useammin kuin muut henkilöstöryhmät. 


Kuvio 7.1. Edeltävän neljän viikon aikana tutkintoon johtavassa koulutuksessa 
tai kirjoilla oppilaitoksessa, % työvoimatutkimuksen työllisistä vuonna 2016, 
35+-vuotiaat, toimialan, sukupuolen ja koulutustason mukaan. 
Aineisto: Työvoimatutkimus, Tilastokeskus. 

Seuraavaksi tarkastelemme ammattiin tai työhön liittyvää muuta aikuiskoulu- 
tusta työvoimatutkimuksen työllisillä (kuvio 7.2.). Kyseessä ovat työhön liittyvät 
koulutukset, joista haastatteluissa mainitaan henkilöstökoulutus, työllisyyskoulutus 
ja ay-kurssit. Tällä mittarilla arvioiden matalimmin koulutetut teollisuustyöntekijät 
näyttävät kouluttautuvan hieman harvemmin kuin muiden toimialojen perus- ja 
keskiasteen koulutetut korkeasti koulutettuja teollisuusalojen miehiä lukuun otta- 
matta. Teollisuuden korkeimmin koulutetuista miehistä seitsemän, mutta naisista 
vain neljä prosenttia on osallistunut työhön tai ammattiin liittyvään koulutukseen 
edeltävän neljän viikon aikana. Julkisten alojen työntekijöillä matalammin koulu- 
tettujen työhön liittyvä lisäkouluttautuminen on yksityisiä aloja yleisempää. Osal- 
listujia on kaikkiaan 1-8 prosenttia kaikista työllisistä. Matalimmin koulutetut 
osallistuvat lisäkoulutukseen vähiten. 

Kuvioissa 7.3.-7.6. sovellamme vuoden 2018 työoloaineistoa palkansaajille 
(N=4 104). Tutkimuksessa on kaksi työorganisaatioiden järjestämään henkilöstö- 
koulutukseen osallistumista kuvaavaa mittaria. Ensinnäkin on tiedusteltu osallis- 
tumista palkalliseen koulutukseen tai kursseille edeltävän vuoden aikana (kuvio 
73.). Koulutustason mukaiset erot ovat kaikilla toimialoilla huomattavat. Kun alle 


Kuvio 7.2. Osallistunut ammattiin tai työhön liittyvään muuhun koulutukseen 
edeltävän neljän viikon aikana, % työvoimatutkimuksen työllisistä vuonna 
2016, 35+-vuotiaat, toimialan, sukupuolen ja koulutustason mukaan. 
Aineisto: Työvoimatutkimus, Tilastokeskus. 

Kuvio 7.3. Onko viimeksi kuluneiden 12 kuukauden aikana ollut koulutuksessa 
tai kursseilla siten, että koulutusajalta on maksettu palkkaa, % 16—68-vuotiaista 
palkansaajista toimialan, sukupuolen ja koulutustason mukaan. 
Aineisto: Työolotutkimus 2018, Tilastokeskus. 

puolet perus- ja keskiasteen koulutetuista on osallistunut tällaiseen koulutukseen, 
ylivoimainen enemmistö (61-84 %) korkeasti koulutetuista on ollut palkallisessa 
henkilöstökoulutuksessa. Teollisuustoimialan perus- ja keskiasteen sekä alemman 
korkeakoulututkinnon suorittaneita naisia on koulutettu tai kurssitettu teollisuuden 
miestyöntekijöitä kuuden prosenttiyksikön verran harvemmin. Myös tällä mittaril- 
la julkisten alojen henkilöstöt osallistuvat koulutuksiin useammin kuin yksityisten, 
mikä koskee sekä naisia että miehiä. 

Kuviossa 7.4. tarkastelussa ovat henkilöstökoulutuspäivät vuoden aikana. Myös 
tämä tarkastelu vahvistaa naisteollisuustyöntekijöiden heikomman pääsyn hen- 
kilöstökoulutukseen. Heidän osallistumispäivänsä jäävät kahteen-kolmeen siinä 
missä miesteollisuustyöntekijöitä on koulutettu kahdesta viiteen päivään vuodessa. 
Samalla tavalla on sukupuolittunut julkisten alojen työntekijöiden kouluttaminen: 
miehillä vuotuisia koulutuspäiviä on 4-6 ja naisilla 2-4. Voiko tällainen sukupuo- 
liero työntekijäryhmien kouluttamisessa johtua eroista sosioekonomisissa asemissa 
työorganisaatioissa, vai onko kyse syrjinnästä koulutukseen pääsyssä (vrt. Koivu- 
nen ym. 2017)? 

Kuvio 7.4. Palkallisten koulutuspäivien lukumäärä kuluneiden 12 kuukauden 
aikana, keskiarvo (mikäli ei osallistunut, nolla päivää) 16—68-vuotiailla 
palkansaajilla toimialan, sukupuolen ja koulutustason mukaan. 
Aineisto: Työolotutkimus 2018, Tilastokeskus. 

Edelleen samaa sukupuolittuneisuutta on havaittavissa mittarilla, jolla palkansaajil- 
ta on tiedusteltu mahdollisuuksia saada nykyisessä työssä ammattitaitoa kehittävää 
koulutusta (kuvio 7.5.) sekä mittarilla siitä, kokeeko työntekijä voivansa kehittää it- 


Kuvio 7.5. Hyvät mahdollisuudet saada nykyisessä työpaikassa ammattitaitoa kehittävää 
koulutusta, % 16-68-vuotiaista palkansaajista toimialan, sukupuolen ja koulutustason mukaan. 
Aineisto: Työolotutkimus 2018, Tilastokeskus. 


EI 
Eu 
70 
60 5 53 
D A x 
3 42 42 
40 
kN 2 
2 
i n 
0 
Teollisuus Muut pääosn Julkinen hallinto, Teollisuus Muut pääosa Julkinen hallinto, 
yksäyiset toimialat — sosiaaliterveys, ykstyiset wimalat = sosiaaliterveys, 
koulutus koulutus 
Mes Nainen 


m Perss- ja toinen aste mAn, alempikk ` mYlempikk, tutkaa 


PIRSTOUTUVATKO TYÖURAT? 279 


Satu Ojala & Liudmila Lipiäinen 


Kuvio 7.6. Hyvät mahdollisuudet kehittää itseään nykyisessä työpaikassa, % 
16—68-vuotiaista palkansaajista toimialan, sukupuolen ja koulutustason mukaan. 
Aineisto: Työolotutkimus 2018, Tilastokeskus. 

seään nykyisessä työpaikassaan (kuvio 7.6.). Nämä mittarit lähestyvät informaalim- 
pia työssä oppimisen ulottuvuuksia ja tuovat esiin kokemuksellisuutta siitä, miten 
oma työ mahdollistaa taitojen hyödyntämistä ja oppimista (vrt. Hoyle 2015). Ero 
julkisen ja yksityisen sektorin välillä kapenee näillä mittareilla. Sen sijaan on mer- 
kittävää, että kaikilla toimialoilla miesten kokemat mahdollisuudet saada koulu- 
tusta ja kehittyä ovat myönteisemmät kuin naisten. Sukupuolieron ohella huomiota 
voisi kiinnittää siihen, että teollisuudessa perus- ja toisen asteen tutkinnoilla työssä 
olevilla kokemukset mahdollisuuksista kehittyä ovat muihin toimialoihin nähden 
heikoimmat. 

Kaikkiaan teollisuusaloilla työssä olleiden osallistuminen aikuiskoulutukseen 
noudattaa samoja säännönmukaisuuksia kuin muidenkin alojen työllisten osallis- 
tuminen. Vähiten koulutetut osallistuvat ja saavat vähiten uutta koulutusta. Naiset 
osallistuvat enemmän omaehtoiseen tutkintoon johtavaan koulutukseen, mutta saa- 
vat miehiä vähemmän koulutusta työpaikoillaan. Siitä, ovatko nämä havaitut erot 
koulutustason tai sukupuolen mukaan ongelma, keskustelemme tämän kirjan lu- 
vun yhteenveto-osassa. 

Mikä on erikoisammattikoulutus? 


Tutkimme seuraavaksi työuratulemia niillä henkilöillä, jotka suorittavat työssään 
uuden erikoisammattitutkinnon. Erikoisammattitutkinnolla aiemmin ammatilli- 
sen perus- tai ammattitutkinnon suorittanut henkilö voi oppia työssään ja syventä- 
vää taitojaan. Tarkastelemme sellaisia henkilöitä, jotka ovat suorittaneet teollisuus- 
toimipaikoilla työssä ollessaan uuden erikoisammattitutkinnon. Tutkimme, miten 
tämän uuden tutkinnon suorittaminen vaikuttaa ansiokehitykseen, työllisyyteen ja 
työttömyyteen, kun uuden tutkinnon suorittaneita verrataan muutoin samankaltai- 
siin teollisuustyössä olleisiin työntekijöihin, joilla on vastaava ammatillinen perus- 
tutkinto, mutta jotka eivät tee uutta tutkintoa. 

Ammattitutkinnot jakautuvat perustutkinnoiksi, ammattitutkinnoiksi ja erikoi- 
sammattitutkinnoiksi. Perus- ja ammattitutkinnot ovat pääosin 150 osaamispisteen, 
ja erikoisammattitutkinnot pääosin 180 osaamispisteen laajuisia, joskin tutkintojen 
laajuus vaihtelee hieman esimerkiksi ammattialoja koskevan sääntelyn vuoksi. Am- 
matillisia tutkintoja voi suorittaa sekä ammatillisena peruskoulutuksena että am- 
matillisen aikuiskoulutuksen näyttötutkintona. (OKM 2018.) 

Erikoisammattitutkinto on laaja-alaisin, näyttötutkintona suoritettava keski- 
asteen korkein tutkinto. Laissa ammatillisesta koulutuksesta (11.8.2017/531) erikoi- 
sammattikoulutus määritetään ammatilliseksi tutkinnoksi, jossa "osoitetaan työelä- 
män tarpeiden mukaisesti kohdennettua ammattitaitoa, joka on ammattitutkintoa 
syvällisempää ammatin hallintaa tai monialaista osaamista” (5$). Tutkinnot ovat 
osa ammatillista aikuiskoulutusta, ja niitä suorittamaan voi hakeutua joko töissä 
samaan aikaan ollen tai aiemman työkokemuksen perusteella. Erikoisammattitut- 
kinto suoritetaan tyypillisesti näyttötutkintona työssä ollessa. Tutkintoja tarjoavat 
useat eri ammattioppilaitokset ympäri Suomen. Erikoisammattitutkinnon suoritta- 
misen suositusaika on joidenkin oppilaitosten antamien ohjeiden perusteella tyypil- 
lisesti 1,5-2 vuotta. 

Opetus- ja kulttuuriministeriön (2018) asetuksessa ammatillisen koulutuk- 
sen tutkintorakenteesta on tällä hetkellä 150 tutkintonimikettä erikoisammatti- 
tutkinnoille. Tutkinnot yhtäältä syventävät ammattispesifiä osaamista ja toisaalta 
pätevöittävät projektinhallinta- ja johtotehtäviin. Teollisuuden aloilla sovellettavia 
nimikkeitä ovat esimerkiksi metsäalan, metsämestarin, puuteollisuuden, koneis- 

tajamestarin, tuotantotekniikan ja prosessiteollisuuden erikoisammattitutkinnot. 
Lisäksi jotkin tutkintonimikkeet, kuten teollisuusalojen työnjohdon erikoisammat- 
titutkinto, viittaavat yleisempiin johtamisen valmiuksiin. (Ks. OKM 2018.) 

Koko väestön tasolla vuonna 2018 tutkintoja suorittaneesta, vähintään 15-vuo- 
tiaasta Suomessa asuvasta väestöstä erikoisammattiasteen tutkinnon oli suoritta- 
nut 1,2 prosenttia (SVT 2018b). Erikoisammattitutkintoja oli vuonna 2018 yhteen- 
sä 41 471 henkilöllä, joista 19 290 (47 %) oli naisia. Ylivoimaisesti eniten (17 439) 
erikoisammattitutkintoja on suoritettu kaupan, hallinnon ja oikeustieteiden kou- 
lutusaloilla. Toiseksi eniten, 10 786 tutkintoa, on suoritettu palvelualoilla, ja kol- 
manneksi eniten tekniikan aloilla (6 809 tutkintoa vuonna 2018). Myös terveys- ja 
hyvinvointialoilla erikoisammattitutkintoja on suhteellisen paljon (3 352), mutta 
kaikilla muilla koulutusaloilla näitä tutkintoja tarjotaan ja tehdään suhteellisen vä- 
hän; yhteiskunnallisilla aloilla ei ollenkaan. 

Aiemmin luvussa 2 erittelimme teollisuusalojen työlliset tutkinnoittain eri vuo- 
sina. Erikoisammattitutkintoja alkoi ilmaantua teollisuuden työllisille vuosituhan- 
nen taitteessa. Toisin sanoen muihin tutkintoihin nähden tämä tutkintoluokka on 
kokonaan uusi ja syntynyt tutkimuksemme aikajanan kuluessa; se on ollut yksi rat- 
kaisu, jolla on vahvistettu työikäisen väestön elinikäistä oppimista. Tutkintoja oli 
hieman muita enemmän kemianteollisuudessa, työssä olevista noin 1,5 prosentil- 
la vuonna 2015, kun taas metsä- ja teknologia-aloilla työllisistä noin prosentilla oli 
erikoisammattitutkinto (luvun 2 taulukot 2.1-2.3). Osuudet työllisistä ovat kuiten- 
kin toistaiseksi kauttaaltaan pieniä, huomioiden että teollisuustyössä olleista noin 
puolella on alempi toisen asteen perus- tai ammattitutkinto. Luvun 2 taulukoiden 
perusteella erikoisammattitutkinnot yleistyvät teollisuuden henkilöstöllä hiljalleen, 
sillä kaikilla toimialoilla trendi vuosien 2000, 2005, 2010 ja 2015 välillä on positiivi- 
nen. 

Kemianteollisuuden johtavana asiantuntijana työskennelleen Riitta Juvosen? mu- 
kaan näyttötutkintoja suoritetaan kemianaloilla paljon, mutta erikoisammattitut- 
kintojen osuus niistä ei ole erityisen suuri. Yrityksissä tehdään eniten ammatillisia 
perustutkintoja niin sanottuina alalletulotutkintoina. Tällöin kyse on tyypillisesti 
taannoisen ammatillisen reformin yhteydessä muodostetun koulutussopimuksen 
mukaisesta työssäoppimisesta ilman, että opiskelija on työsuhteessa yritykseen. Seu- 


? Puhelinkeskustelu Ojala-Juvonen 22.11.2019. 

raavassa uravaiheessa, etenkin ammattitutkintoja tehtäessä, yrityksissä sovelletaan 
puolestaan usein oppisopimusjärjestelmää, jossa opiskelija on samalla työssä yrityk- 
sessä. Toisin kuin koulutussopimuksen mukainen työssäoppiminen, oppisopimus- 
järjestelmää tuetaan rahoittamalla yritysten toteuttamaa koulutusta. Rahoitus lisää 
yritysten halukkuutta työntekijöiden ja samalla uuden henkilöstön kouluttamiselle. 
Työntekijälle oppisopimus puolestaan tuottaa uuden tutkinnon. Järjestelmä kohdis- 
tuu jo jonkinlaiset perusvalmiudet osaavan henkilön kouluttamiseen, ja toteuttaa 
mielekkäästi niin kouluttajan kuin koulutettavan tarpeita. Kuitenkin yritysten ja 
niitä lähellä sijaitsevien oppilaitosten resurssit järjestää tutkinto-oppimista vaihte- 
levat. Pienet yritykset osallistuvat kouluttamiseen vähemmän, ja oppilaitoksilla on 
eriasteiset valmiudet toimia yritysyhteistyössä. 


Aikuiskoulutuksen vaikuttavuus pitkittäisanalyyseissa 


Aikuiskasvatus on koulutus- ja tutkimusala, jolla on runsas ja rikas tutkimusperin- 
ne. Aikuiskoulutuksen eri muotojen vaikuttavuutta työurakehitykseen on kuiten- 
kin tutkittu jokseenkin vähän pitkittäisaineistoihin perustuen. Joitakin analyyseja 
on kuitenkin saatavilla. Antti Kauhanen (2018) seurasi vuonna 2011 aikuiskoulutus- 
tukea saaneiden tuloja ja työllisyyttä vuoteen 2015 saakka. Hän havaitsi, että tulot 
ja työllisyys vähentyivät ensin opintojen eli tuensaannin aikana, mutta palautuivat 
opintoja edeltävälle ja vertailuryhmän tasolle seurantajakson loppua kohden. Eri- 
tyisen myönteisiä tulo- ja työllisyysvaikutuksia ei siis löytynyt. Henkilöt suorittivat 
aikuiskoulutustuella usein uusia tutkintoja, joiden valmistuttua he vaihtoivat am- 
mattia. Näin ollen työllisyyden näkökulmasta on vaikea sanoa, ovatko vaikutukset 
myönteisiä ainakaan lyhyellä aikavälillä, kun myös lähtötilanteessa oltiin työllisiä. 
Ekonomistien tulkinta on, että aikuiskoulutuksen käyttäjäkunta on valikoitunut- 
ta; he kouluttautuvat, joilla on jo koulutus. ”Tulokset koulutuksen vaikuttavuudesta 
ovat osin ristiriitaisia, mutta pääosin (...) pieniä suhteessa kustannuksiin, epäselviä 
tai tilastollisesti merkitsemättömiä vähän kouluttautuneille henkilöille” (Busk ym. 
2019). 

Uuteen tutkintoon johtavaa aikuiskoulutusta australialaisella pitkittäisaineistolla 
tutkineet Coelli ja Tabasso (2019) toteavat 16 aiempaan kansainväliseen tutkimuk- 

seen nojaten, että tutkimus ei ole toistaiseksi voinut osoittaa aikuiskoulutuksen vai- 
kuttaneen merkittävästi työllisyyteen, palkkatasoon, työtunteihin tai ammatilliseen 
statukseen. Omassa empiirisessä tarkastelussaan Coelli ja Tabasso (2019) havaitsi- 
vat, että ammatilliseen aikuiskoulutukseen osallistuneiden miesten tuntipalkka ja 
naisten työtunnit kohosivat hieman. He osoittivat kuitenkin, että työtyytyväisyys 
parani sekä miehillä että naisilla ja että lisäksi arvio omista työllistymismahdolli- 
suuksista parani naisilla. 

Petri Böckermanin ryhmä (2019) analysoi ylemmän ammattikorkeakoulututkin- 
non ansiovaikutuksia aikuisopiskelijoilla, joilla oli aikaisempaa työkokemusta. Jo 
uuteen tutkintoon johtavaan koulutukseen osallistumisella oli myönteisiä ansiovai- 
kutuksia aiemmalta työ- ja koulutushistorialtaan samankaltaiseen vertailuryhmään 
nähden neljästä kuuteen vuotta koulutuksen aloittamisen jälkeen. Tutkinnon val- 
mistuminen paransi ansioita vielä enemmän, noin kymmenen prosenttia. 

Omassa aiemmassa tutkimuksessamme (Nätti ym. 2016) havaitsimme, että hen- 
kilöstökoulutukseen osallistuminen puskuroi palkansaajilla määräaikatyösuhteen 
muutoin kielteisiä vaikutuksia työhön kiinnittymiseen kahdeksan vuoden seuran- 
nassa ja jopa poisti työsuhdetyyppien välisen eron seurannan aikaisissa työkuu- 
kausissa verrattuna vakituisissa työsuhteissa oleviin palkansaajiin. Kanadalaiseen 
pitkittäisaineistoon perustuvassa tutkimuksessa (Ci ym. 2015) yli 25-vuotiailla työn- 
tekijöillä työnantajan tukemaan koulutukseen tai kurssitukseen osallistuneiden an- 
siot paranivat 5-9 prosenttia ja merkittävää oli, että lisäkoulutus hyödytti etenkin 
naisia ja vähän koulutettuja. 

Osassa kansainvälisistä aikuiskoulutuksen pitkittäistutkimuksista tutkittavilla 
on aiempia suoritettuja tutkintoja ja työkokemusta, osassa taas ei. Myös ikärajaukset 
ja seuranta-ajat vaihtelevat, uudet tutkinnot vaihtelevat tasoltaan, ja koulutusjärjes- 
telmien kirjavuus vaikeuttaa maiden vertailua (ks. kirjallisuuskatsaus Böckerman 
ym. 2018). Vaikuttaa siltä, että aikuisena kouluttautuminen vahvistaa työllisyyttä 
ja tuloja etenkin tilanteissa, joissa henkilöillä ei ole aiempaa tutkintoa lainkaan (ks. 
Bennett ym. 2020) tai aikuisena suoritetaan aiempaa tutkintoa syventävä, korkeam- 
pitasoinen tutkinto (esim. Böckerman ym. 2018). Näissä tilanteissa työikäisenä han- 
kitun tutkinnon hyödyt koskevat vieläpä erityisesti naisia ja matalammin koulu- 
tettuja, mikä on tärkeää elämänkaaren aikaisten tulojen tasauksen näkökulmasta 
(Bennett ym. 2020) ja perustelee myös aikuiskoulutusjärjestelmien tarvetta yhteis- 

kunnissa. Sen sijaan sellainen aikuiskoulutus, jolla vaihdetaan ammattia jäämällä 
ajoittain pois työstä ja ilman, että koulutustaso välttämättä kohoaa, ei ainakaan ly- 
hyellä aikavälillä tuota selkeitä työurahyötyjä (Kauhanen 2018). 

Erikoisammattitutkinnolla voisi näiden eri pitkittäistutkimusten tulosten perus- 
teella olettaa olevan myönteistä tulo- ja työllisyysvaikutusta työuralla, koska tässä 
uuden tutkinnon taso on aiempaa korkeampi. Tutkinnon suorittamisen voisi myös 
olettaa pienentävän naisten ja miesten välistä ansioeroa. Edelleen, koska henkilöt 
eivät jää pois työstä vaan tekevät tutkintoa työnsä ohessa, aikuiskoulutustuelle jät- 
täytymisen kaltaista tulojen putoamista ei olisi odotettavissa. Aloitamme kuvaa- 
malla vertailuaineiston muodostamisen ja esittämällä kuvailevaa uraseurantatietoa 
tutkittavasta ja vertailuryhmästä. Sen jälkeen etenemme varsinaiseen vaikuttavuus- 
analyysiin (vrt. Asplund ym. 2018). 


Tutkimusasetelma 


Tutkimme seuraavassa, miten erikoisammattitutkinnon suorittaminen vaikuttaa 
teollisuustyöntekijöiden työtuloihin ja työhön kiinnittymiseen viiden vuoden seu- 
rannassa ammatillisen perus- tai ammattitutkinnon suorittaneisiin nähden. Eritte- 
lemme kuukausituloja sekä työ- ja työttömyyskuukausia viitenä tutkinnon jälkeise- 
nä vuotena. 


Aineiston muodostaminen ja kuvaileva analyysi 


Seuraavaa tarkastelua varten valitsimme kaikki uuden erikoisammattitutkinnon 
vuosina 2008-2012 suorittaneet, teollisuustoimialoilla työssä olleet henkilöt Ti- 
lastokeskuksen FOLK-rekisteriaineistolla. Näitä metsäteollisuuden, kemianteolli- 
suuden sekä teknologiateollisuuden työntekijöitä oli 244 vuonna 2008, 185 vuonna 
2009, 208 vuonna 2010, 215 vuonna 2011 ja 166 vuonna 2012 (yhteensä 1 018). Muo- 
dostimme näille henkilöille useiden henkilötekijöiden perusteella vertailuaineiston 
kaltaistamisanalyysia varten. Olennaista kaltaistamisessa on onnistua välttämään 
niin kutsuttua valikoitumisharhaa. Sitä vältetään huomioimalla seikkoja, joiden 

perusteella vertailtavien ryhmien voi olettaa yhtä todennäköisesti voivan suorittaa 
erikoisammattitutkinnon (vrt. Asplund ym. 2018, 4). Kyseessä on siis keinotekoi- 
nen, ei-kokeellinen koe-kontrolli-asetelma. Kaltaistamisessa oletetaan, että (tässä 
luvussa) erikoisammattitutkinnon suorittajiksi valikoidutaan tiettyjen aineistossa 
havaittavien ominaisuuksien perusteella. Menetelmä olettaa, että tutkinnon suorit- 
taminen on havaittavilta ominaisuuksiltaan samankaltaisten henkilöiden ryhmissä 
ikään kuin satunnaista. (Emt., 4-6.) 

Muodostimme myös vertailuryhmän vastaaville vuosille 2008-2012, jotta aika- 
välin taloussuhdanteiden vaihtelu tulisi huomioitua. Mukana on vuosittain 14 915- 
17 614 alemman ammatillisen tutkinnon suorittanutta teollisuuden työntekijää 
ilman uutta seuranta-aikaista tutkintoa. Aineiston ulkopuolelle jäävät henkilöt, 
jotka ovat suorittaneet erikoisammattitutkintoja olematta työssä. Näin ollen tar- 
kastelumme koskee nimenomaan työssä ollessa tehtäviä erikoisammattitutkintoja. 
Erikoisammattitutkintoja tehneitä naisia on 117, kun vertailuryhmässä on 12 486 
naista. Tutkinnon tehneitä miehiä on 901, ja vertailuryhmässä heitä on 67 565 (N 
yhteensä eri perusvuosina 81 069). Näin ollen koko aineiston naisista ja miehistä 
erikoisammattitutkinnon suorittaneita on noin yksi prosentti, mikä vastaa luvun 
kaksi yleisyystietoja. Perusvuonna aineistossa olevien keski-ikä oli 40 vuotta (nais- 
ten 42, kun taas miesten 40). Henkilöt on jätetty pois seurannasta, mikäli he ovat 
muuttaneet pois maasta tai kuolleet seurannan aikana. Otimme kuvailevassa ana- 
lyysissa huomioon kolme tutkintoa edeltävää vuotta (ve3...ve1) sekä viisi tutkinnon 
suorittamista seuraavaa (v1...v5) vuotta. Varsinaisessa vaikuttavuusanalyysissa ar- 
vioimme työ- ja työttömyyskuukausien ja tulojen viiden seurantavuoden summia. 
Erittelemme kaltaistamismuuttujia tarkemmin myöhemmin, ja tässä aloitamme ha- 
vainnollistamalla muodostettujen ryhmien tulo-, työllisyys- ja työttömyyskehitystä 
kuvailevin analyysein. 

Kuvion 7.7. mukaisesti teollisuudessa työssä olleilla, erikoisammattitutkinnon 
suorittaneilla henkilöillä mediaanityötulot työkuukautta kohti kehittyivät myön- 
teisesti niin naisilla kuin miehilläkin vertailuryhmään nähden. Tutkinnon suori- 
tus- eli perusvuonna erikoisammattitutkinnon suorittaneen miehen mediaani- 
kuukausitulo, joka sisälsi työ- ja yrittäjätulot, oli 3 393 euroa ja naisen 2 939 euroa. 
Tavallisen toisen asteen tutkinnoilla miehet ansaitsivat perusvuonna 2 925 euroa, 
ja naiset 2 457 euroa. Viidentenä seurantavuonna vastaavat työtulot miehillä olivat 

3 838 ja 3 266 euroa, ja naisilla 3 354 ja 2 744 euroa. Näin ollen erikoisammattitut- 
kintoja suorittaneen ryhmän työtulot olivat huomattavasti paremmat perusvuonna 
ennen kaltaistamista. Etenkin erikoisammattitutkinnon suorittaneilla miehillä oli 
kauttaaltaan korkeimmat tulot ja ne myös kehittyivät hieman muita ryhmiä edul- 
lisemmin. Heikoimmat tulot olivat toisen asteen perus- tai ammattitutkinnon teh- 
neillä naisilla. Sukupuolten väliset erot olivat kauttaaltaan huomattavat. Esimerkik- 
si viidentenä seurantavuonna naisten työtulot olivat 87 prosenttia miesten tuloista 
erikoisammattitutkinnon suorittaneilla, ja ammatillisen (perus)tutkinnon suoritta- 
neilla 84 prosenttia. 

Erikoisammattitutkinnon suorittaneista osa oli FOLK-rekisterin ammattiluo- 
kituksen perusteella johtajina, erityisasiantuntijoina ja asiantuntijoina jo ennen 
tutkinnon suorittamista. Viidentenä seurantavuonna puolet tutkinnon suoritta- 
neista miehistä ja 45 prosenttia naisista oli vähintään asiantuntija-asemassa, kun 
taas alemman toisen asteen tutkinnon tehneistä miehistä 12 prosenttia ja naisista 
19 prosenttia oli näissä ammattiasemissa. Kyseisen tutkinnon suorittava henkilöstö 


Kuvio 7.7. Teollisuusaloilla perusvuonna (v0) työssä olleiden henkilöiden mediaanikuukausityötulot 
(palkka- ja yrittäjätulot) kolmena edeltävänä ja viitenä seurantavuonna, tutkinnon suorittaneilla 
ja vertailuryhmällä sukupuolen mukaan. Tarkastelussa vuosityötulot tehtyä työkuukautta 
kohden. N v0 = 80 972, joista erikoisammattitutkinnon suorittaneita 899 miestä ja 117 naista. 
Aineisto: FOLK, Tilastokeskus, perusvuodet 2008-2012, seurantavuodet 2009-2017. 

on siis edennyt uuden tutkinnon turvin urallaan. He ovat todennäköisesti myös itse 
koulutus- ja urahakuisia. 

Tutkintoa vailla olevat ja matalasti koulutetut ovat Suomen työmarkkinoilla 
aina altteimpia suhdanteiselle vaihtelulle ja heillä on eniten työttömyyttä. Myös täs- 
sä tarkastelussa (kuvio 7.8.) työttömyyskuukausien keskiarvo alkoi viiden vuoden 
seurannan loppua kohden kohota ammatillisen perustutkinnon tehneillä voimak- 
kaammin kuin erikoisammattitutkinnon suorittaneilla. Erikoisammattitutkinnon 
suorittaneiden naisten työttömyys on tässä tarkastelussa vaihdellut, kun taas tut- 
kinnon suorittaneilla miehillä ei niinkään. Tarkastelussa ovat perusvuonna työlliset 
henkilöt, joilla oli työttömyyttä ennen perusvuotta ja sen jälkeen vain vähän. Ver- 
tailuryhmän naisille kertyi työttömyyskuukausia seurannan viidentenä vuonnakin 
keskimäärin vain alle yksi. 

Seuraavana kuvailevan analyysin kohteena tarkastelemme työkuukausia (kuvio 
79.). Samoin kuin työttömyyskuukausilla, myös työkuukausilla mitattuna näiden 
perusvuonna työllisten henkilöiden työhön kiinnittyminen on vahvaa. Vuotuiset 


Kuvio 7.8. Teollisuusaloilla perusvuonna (v0) työssä olleiden henkilöiden työttömyyskuukaudet 
kolmena edeltävänä ja viitenä seurantavuonna, tutkinnon suorittaneilla ja vertailuryhmällä 
sukupuolen mukaan. Perusvuonna kaikki työssä teollisuustoimialalla. N vO = 81 069, 
joista erikoisammattitutkinnon suorittaneita 901 miestä ja 117 naista. 

Aineisto: FOLK, Tilastokeskus. 


15 
1 —— Vertailuryhmä (II aste) 

— Erikoisammattitutkinto 

työkuukaudet ovat viidentenä seurantavuonna keskimäärin 11,5. Myös tässä tarkas- 
telussa erikoisammattitutkinnon tehneiden, etenkin miesten, työkuukausien kes- 
kiarvo on hieman korkeampi kuin vertailuryhmäläisillä. Samansuuntaisesti kuin 
edellä, alemman tutkinnon tehneiden naisten keskimääräiset työkuukaudet ovat 
hieman heikommat kuin muilla ryhmillä. 

Tarkastelimme lisäksi henkilöiden seurantavuosien pääasiallisen toiminnan sta- 
tuksia (ei kuviota). Työttömiä oli viidentenä seurantavuonna kuusi prosenttia eri- 
koisammattitutkinnon suorittaneista miehistä ja neljä prosenttia naisista, kun taas 
ammatillisen perustutkinnon suorittaneista miehistä työttöminä oli yhdeksän pro- 
senttia ja naisista kuusi prosenttia. Lisäksi työvoiman ulkopuolella oli enemmän ta- 
vallisen ammatillisen tutkinnon tehneitä ja heidän työllisyysasteensa oli kaikkiaan 
matalampi (88 % vs. 93 % miehillä ja 84 % vs. 93 % naisilla, 5. seurantavuonna). Eri- 
koisammattitutkinnon tehneet teollisuuden työntekijät kiinnittyivät siis työllisik- 
si kaikkiaan hieman vahvemmin kuin ammatillisen perus- tai ammattitutkinnon 
suorittaneet työntekijät. 


Kuvio 7.9. Teollisuusaloilla perusvuonna (vo) työssä olleiden henkilöiden työkuukaudet 
kolmena edeltävänä ja viitenä seurantavuonna, tutkinnon suorittaneilla ja vertailuryhmällä 
sukupuolen mukaan. Perusvuonna kaikki työssä teollisuustoimialalla. N vO = 
81 060, joista erikoisammattitutkinnon suorittaneita 901 miestä ja 117 naista. 
Aineisto: FOLK, Tilastokeskus. 

Vertasimme vielä sitä, miten tutkinto- ja vertailuryhmäläiset kiinnittyivät pe- 
rusvuoden toimipaikkoihinsa toisena seurantavuonna perusvuoteen nähden. Ha- 
vaitsimme kiinnostavan sukupuolieron. Erikoisammattitutkinnon suorittaneista 
miehistä eri toimipaikkaan oli siirtynyt 17 prosenttia, kun taas vertailuryhmäläi- 
sistä 12 prosenttia. Naisista puolestaan toisaalle oli siirtynyt selvästi pienempi osuus 
tutkinnon suorittaneista, vain yhdeksän prosenttia, kun vertailuryhmässä toimi- 
paikkaa vaihtaneita naisia oli saman verran kuin miesten vertailuryhmässä (12 %). 
Kyseessä voi olla vastentahtoinen liikkuvuus, so. toimipaikkojen lakkautus, mutta 
yhtä hyvin myös vapaaehtoinen uraliikkuvuus. Varovaisesti voisi arvioida, että uusi 
tutkinto realisoituu miehillä nopeammin uusina avautuvina urakehitysmahdolli- 
suuksina, kun taas naiset sitoutuvat vahvemmin toimipaikkaan, jossa heille on rää- 
tälöity mahdollisuus lisäosaamisen eli erikoisammattitutkinnon suorittamiseen. 

Kaikkiaan erikoisammattitutkinnon suorittavat ovat valikoitunut ryhmä, min- 
kä vuoksi edellä eritellyillä kuvailevilla tuloksilla ei voida vielä arvioida uuden tut- 
kinnon vaikuttavuutta. Vaikuttavuusanalyysilla tavoitellaan tämän valikoitumisen 
ottamista huomioon. Siinä tarkastellaan kaltaistamismenettelyllä tietyn toimen- 
piteen tai tapahtuman eli tässä kontekstissa erikoisammattitutkinnon suorittamisen 
aiheuttamaa muutosta vastemuuttujassa niihin nähden, joita kyseinen toimenpide ei 
koske. Esimerkiksi ekonomistisissa työllisyyspoliittisissa vaikuttavuusarvioinneissa 
tarkastellaan, miten jokin tietty toimenpide, kuten palkkatuki, vaikuttaa tukea saa- 
neiden henkilöiden työuratulemiin verraten henkilöihin, jotka eivät tukea saaneet 
(ks. Asplund ym. 2018, 3). 

Kaltaistamisessa valitaan vertailuryhmäksi havaittavilta ominaisuuksiltaan 
samankaltaisia henkilöitä iän, sukupuolen, koulutustason ja lukuisien keskeisten 
työmarkkina-asemaa kuvaavien tekijöiden perusteella (emt., 41-42). Analyysissa 
voidaan kaltaistamisen jälkeen argumentoida vaikuttavuudella, ja tavoitteena on 
välttyä valikoitumisharhalta. Analyysissa vertailtavien henkilöiden tulisi olla ikään 
kuin riittävän ”päällekkäisiä” eli vertailu- ja osallistujaryhmistä muodostettavien 
parien olisi oltava riittävän samanlaisia (emt., 4-6). Analyysi aloitetaan arvioimalla 
propensity score -indeksejä eli toimenpide- ja vertailuryhmien henkilöiden toden- 
näköisyyksiä suorittaa sama tutkinto (vrt. Rosenbaum & Rubin 1983) esimerkiksi 
logistista regressiota käyttäen. Tämän jälkeen ryhmät kaltaistetaan käyttäen esimer- 
kiksi lähimmän naapurin menetelmää (engl. nearest neighbour matching): tällöin 

etsitään vertailuryhmästä paras mahdollinen pari, jolla on pienin ero propensity 
score -indeksin suhteen. Seuraavassa analyysivaiheessa osallistumisen vaikutusta 
arvioidaan ”laskemalla keskiarvo koeryhmän henkilöiden toimenpiteen jälkeisten 
tulemien ja luotujen vaihtoehtoisten tulemien erotuksista. Näin estimoitua vaiku- 
tusta kutsutaan keskimääräiseksi vaikutukseksi toimenpiteeseen osallistujille (engl. 
average treatment effect for the treated, ATT)” (Imbens 2015, sit. Asplund ym. 2018, 
6). 


Kaltaistamismenetelmä 


Sovellamme kyseistä propensity score matching -kaltaistamismenetelmää. Vertailu- 
ryhmään valitsimme henkilöt, jotka ovat suorittaneet toisen asteen ammatillisen 
tutkinnon ennen vuotta 2008, mutta eivät uutta korkeampaa tutkintoa vuoteen 2017 
mennessä. Vertailuryhmäläiset on valittu satunnaisesti viitenä yhtä suurena ryh- 
mänä vuosilta 2008-2012. Nämä vuodet ovat siis samat kuin erikoisammattitutkin- 
non suorittaneiden poimintavuodet. Näin verrokkiryhmässä huomioidaan vuosien 
vaihtelu ja valituilla on samat perusvuodet. 

Asplundin ryhmän mukaan (2018, 6-7) ”aineistosta tulisi havaita kaikki teki- 
jät, jotka vaikuttavat sekä toimenpiteeseen osallistumiseen että tarkasteltaviin tule- 
miin. Tarvittavien tekijöiden huomioimisen jälkeen toimenpiteeseen osallistumisen 
pitäisi siis riippua vain tekijöistä, jotka ovat itsessään riippumattomia henkilöiden 
tulemista”. Tyypillisiä vaikeasti havaittavia tekijöitä ovat henkilön motivaation ja 
persoonallisuuden kaltaiset tekijät (emt.; Kauhanen ym. 2017). Työvoimapolitiikan 
osalta näitä havaitsemattomia tekijöitä arvioidaan voitavan riittävästi ja luotetta- 
vasti huomioida, kun kaltaistamisessa otetaan mukaan henkilöiden sosioekono- 
misia ja perhetietoja sekä edeltävää työmarkkinahistoriatietoa (Asplund ym. 2018, 
6-7). Tässä luvussa tarkastelemme työllisiä henkilöitä, minkä vuoksi huomioimme 
edeltävän työmarkkinahistorian ja sen ohella opintohistorian. Seikat, joiden no- 
jalla arvioimme erikoisammattitutkinnon suorittaneet ja suorittamattomat mah- 
dollisimman samankaltaisiksi havaittavien tekijöiden osalta olivat ikä, sukupuoli, 
parisuhde, henkilön biologisten lasten lukumäärä, koulutustaso (kaikilla on toisen 
asteen perus- tai ammatillinen tutkinto), ammattiasema vuotta ennen perusvuotta 

pääluokkatasolla, toisen asteen tutkinnon suorittamisesta kulunut aika (yhtä mon- 
ta vuotta tutkinnosta) edeltävien 20 vuoden aikana, katkeamattoman työhistorian 
pituus (yhtä monta vuotta pääasiallisen toiminnan mukaan työllisenä perusvuodes- 
ta taaksepäin) viimeisten 20 vuoden aikana sekä kiinnittyminen työhön samalle 
teollisuusalalle kahtena vuonna ennen perusvuotta. Lisäksi huomioimme työkuu- 
kaudet, työttömyyskuukaudet ja saman tulotason (ansiotulot työkuukautta kohti) 
vuoden ja kaksi vuotta ennen tutkinnon suorittamista. Tulojen olemme sallineet 
olevan eritasoiset miehillä ja naisilla. Propensity score -arvojen laskemiseen käytim- 
me logistista regressiota, joka on yleisin tähän käytetty menetelmä. Kohderyhmän 
ja vertailuryhmän samankaltaistamiseen käytimme yhteensovittamista (matching), 
jolla jokaiselle erikoisammattitutkinnon suorittaneelle valitaan pari käyttäen lä- 
himmän naapurin menetelmää. 


Taulukko 7.1. Propensity score -kaltaistamiseen valitut muuttujat ja indeksien arvot. 


Keskiarvo Keskiarvo T-testi 
Kohde- Vertailu- % bias t Ph 
ryhmä ryhmä 

Sukupuoli 0,1 0,1 -2,0 -0,48 0,631 
Ika 38,4 38,5 -0,7 -0,18 0,858 
Ika*ika 1538,9 1544,2 -0,8 -0,19 0,850 
On parisuhde v0 0,8 0,8 4,9 1,19 0,234 
Biologisten lasten Ikm v0 

0 5 

1 0,2 0,1 2,4 0,55 0,580 

2 0,4 0,4 -1,3 -0,27 0,784 

>2 0,2 0,2 2,7 0,61 0,542 
Toimiala 

Saha- ja levyteollisuus - 

Paperiteollisuus 0,1 0,1 EN 0,59 0,557 

Koksi ja öljy 0,0 0,0 0,0 0,00 1,000 

Kemikaalien ja kemiallisten tuotteiden valmistus 0,1 0,1 -3,7 -0,75 0,455 

Laakintatuotteiden valmistus 0,0 0,0 -1,0 -0,26 0,796 

Kumi- ja muovituotteiden valmistus 0,1 0,1 11 0,25 0,806 

Metallien jalostus 0,1 0,1 0,4 0,08 0,940 

Metallituotteiden valmistus 0,2 0,2 -2,3 -0,54 0,592 

Koneiden ja laitteiden valmistus 0,2 0,2 1,3 0,30 0,766 

Elektroniikka ja sähkötuotteet 0,1 0,1 -1,2 -0,29 0,772 

Kulkuneuvojen valmistus 0,1 0,1 0,0 0,00 1,000 

Taulukko 7.1. jatkuu 


Keskiarvo Keskiarvo T-testi 
Kohde- Vertailu- % bias t Pal 
ryhmä ryhmä 

Ammattikoodi vuosi ennen v0 

Johtajat - 

Erityisasiantuntijat 0,0 0,1 -2,6 -0,51 0,607 

Asiantuntijat 0,2 0,2 -3,4 -0,62 0,532 

Muut 0,7 0,6 47 0,93 0,354 

Opiskelijat ja varusmiehet 0,0 0,0 -2,0 -0,45 0,655 

Työttömät (sose mukaan) 0,0 0,0 1,4 0,32 0,750 
Il asteen perustutkinnon suorittamisesta kulunut aika, 15,8 15,9 -1,1 -0,25 0,802 
vuosia 
Katkeamattoman työhistorian pituus, vuosia 12,5 12,5 -0,1 -0,02 0,982 
Työttömyyskuukausien Ikm vuosi ennen v0 0,1 0,1 2,7 0,95 0,341 
Työttömyyskuukausien Ikm 2 vuotta ennen v0 0,1 0,1 -1,0 -0,34 0,733 
Työkuukausien Ikm vuosi ennen v0 12,0 12,0 -0,4 -0,14 0,891 
Työkuukausien Ikm 2 vuotta ennen v0 12,0 11,9 0,6 0,26 0,798 
Kuukausiansiot vuosi ennen v0, euroa 3290,4 3263,1 2,8 0,58 0,559 
Kuukausiansiot 2 vuotta ennen v0, euroa 3169,3 3144,6 2,6 0,55 0,583 
Sukupuoli*kuukausiansiot vuosi ennen v0, euroa 3633,6 3627,8 0,4 0,09 0,930 
(naiset) 
Sukupuoli*kuukausiansiot 2 v ennen vo, euroa (naiset) 3482,7 3478,6 0,3 0,06 0,950 
Sama toimiala 2 vuotta ennen 0-vuotta kuin 0-vuonna 0,9 0,9 24 0,57 0,572 


Ps R2 0.003, LR chi2 7.85, p>chi2 1.000, MeanBias 1.7, MedBias 1.3, B 12.4, R 1.02, %Var 58 


Olemme koonneet kaltaistamismuuttujat taulukkoon 7.1. Kaltaistamismenetelman 
tuloksen laadun tarkistuksen aikana paransimme mallia lisäämällä iän toisen as- 
teen sekä sukupuolen ja kuukausitulojen yhdysvaikutuksen vuoden ja kaksi vuot- 
ta ennen perusvuotta. Logistinen regressio sekä Propensity Score -kaltaistaminen 
on toteutettu Stata 16.0 -ohjelmiston psmatch2-paketilla (Leuven & Sianesi 2003). 
Lopulliseen malliin jäävät muuttujat, kohderyhmän ja vertailuryhmän keskiarvot 
ja niiden erojen prosentuaaliset erot, T-testin arvot sekä merkitsevyydet esitämme 
taulukossa 7.1. Pääsimme mallia parantamalla pieneen keskimääräiseen prosen- 
tuaaliseen eroon itseisarvojen keskiarvoissa (1,7 prosenttia). Kaikkien muuttujien 
prosentuaaliset keskiarvojen erot kaltaistettavilla ryhmillä ovat pienempiä kuin viisi 
prosenttia. T-testin, jota käytämme muuttujien keskiarvojen yhtäsuuruuden testaa- 
miseen kontrolli- ja vertailuryhmien välillä, tulisi olla ei-merkitsevä kaltaistamisen 

jälkeen (Rosenbaum & Rubin 1985). Viimeisessä mallissa t-testi oli ei-merkitsevä 
kaikkien muuttujien kohdalla. 


Tulokset: erikoisammattitutkinnolla 
myönteisen suuntaisia työuratulemia 


Taulukossa 7.2. esitämme erikoisammattitutkinnon suorittamisen vaikutukset kes- 
kimääräisiin kuukausituloihin sekä työ- ja työttömyyskuukausiin viiden vuoden 
seuranta-aikana vertailuryhmänä oleviin, toisen asteen tutkinnon suorittaneisiin 
teollisuuden työntekijöihin nähden. ATT-vaikutukset olivat suunnaltaan myöntei- 
set suuntaiset ja systemaattiset niin naisilla kuin miehilläkin: tutkinnon tehneiden 
tulot olivat vertailuryhmää suuremmat, työkuukausia oli enemmän, ja työttömyys- 
kuukausia vähemmän. Kuitenkaan erot eivät ole tilastollisesti merkitseviä. Näin 
ollen erikoisammattitutkinnolla ei ole itsenäistä vaikutusta mihinkään näistä tutki- 
mistamme työuraseurauksista, kun kaltaistamismenetelmällä valitaan tarkasteluun 
havaittavilta ominaisuuksiltaan samanlaiset henkilöparit. 

Jatkoimme erikoisammattitutkinnon mahdollisen vaikutuksen tutkimista eri 
erottelevien tekijöiden mukaan. Taulukossa 7.3. tarkastelemme samoja työuraindi- 
kaattoreita henkilön aiemman katkeamattoman työhistorian pituuden mukaan. Ai- 
empi työhistoria on laskettu perusvuodesta taaksepäin vuosi kerrallaan siihen saak- 
ka, kunnes takana on ensimmäinen vuosi ei-työllisenä. Nyt havaitsemme, että alle 
10 vuotta työllisinä olleilla erikoisammattitutkinto vaikutti myönteisesti tuloihin ja 
ero vertailuryhmään nähden on tilastollisesti merkitsevä ja melko huomattava, kes- 
kimäärin 344 euroa kuukaudessa seurannan aikana. Pidemmän katkeamattoman 
työkokemuksen ryhmissä erikoisammattitutkinnolla ei ollut tilastollisesti merkitse- 
vää vaikutusta kuukausituloihin. Uudella tutkinnolla ei ollut vaikutusta myöskään 
työkuukausiin ja työttömyyskuukausiin työhistorian pituuden mukaan. 

Taulukko 7.2. Erikoisammattitutkinnon vaikutus työtuloihin sekä työ- ja 
työttömyyskuukausiin. ATT= average treatment effect for the treated. 
Aineisto: FOLK, Tilastokeskus. 


Keskimääräinen kuu- 


Työssäolokuukausien 


Työttömyyskuukausien 


kausitulo v1-v5, euroa summa v1-v5 summa v1-v5 
l työkuukausi 

Kaikki 

Kohderyhmä 3762 58,3 1,7 
Vertailuryhmä 3602 57,9 2,4 
ATT erotus (s.e.) 161 (56) 0,4 (0,3) -0,7 (0,3) 
N kohderyhmä 1018 1018 1018 
N vertailuryhmä 81 069 80 150 80 168 
Miehet 

Kohderyhmä 3806 58,4 1,7 
Vertailuryhmä 3653 57,9 2,5 
ATT erotus (s.e.) 153 (59) 0,6 (0,3) -0,8 (0,3) 
N kohderyhmä 901 901 901 
N vertailuryhmä 67 565 67 646 67 646 
Naiset 

Kohderyhmä 3426 57 1,5 
Vertailuryhmä 3145 56 2,8 
ATT erotus (s.e.) 281 (172) 0,7 (1,1) -1,2 (0,8) 
N kohderyhmä 117 117 117 
N vertailuryhmä 12 486 12 504 12 621 
Wd p<0.05 

Taulukko 7.3. Erikoisammattitutkinnon vaikutus työtuloihin sekä työ- ja 
työttömyyskuukausiin aiemman katkeamattoman työssäolohistorian 
pituuden mukaan. ATT=average treatment effect for the treated. 
Aineisto: FOLK, Tilastokeskus. 


Keskimääräinen Työssäolo- Työttömyyskuu- 
kuukausitulo kuukausien kausien summa 
vi-v5, euroa / summa v1-v5 vi-v5 
työkuukausi 
Katkeamaton työhistoria 0-9 vuotta 
Kohderyhmä 3586 57,5 2,5 
Vertailuryhmä 3242 57,3 2,9 
ATT erotus (s.e.) 344*** (106) 0,2 (0,6) -0,3 (0,5) 
N kohderyhmä 330 330 330 
N vertailuryhmä 30 011 30 052 30 052 
Katkeamaton työhistoria 10-19 v 
Kohderyhmä 3784 58,5 1,3 
Vertailuryhmä 3661 58,4 2 
ATT erotus (ee 123 (78) 0,1 (0,4) -0,8 (0,3) 
N kohderyhmä 464 464 464 
N vertailuryhmä 28 044 28 069 28 069 
Katkeamaton työhistoria 20 v ja yli 
Kohderyhmä 3976 58,9 1,3 
Vertailuryhmä 4166 58,4 2 
ATT erotus (s.e.) -190 (122) 0,5 (0,5) -0,8 (0,5) 
N kohderyhmä 224 224 224 
N vertailuryhmä 21 996 22 029 22 029 


+ p<0.05 


Lisäksi vertasimme tuloksia alkuperäisen ja uuden tutkinnon alan perusteella. 
Ylivoimaisesti suurimmalla osalla teollisuustyöntekijöistä ensimmäinen tutkinto 
oli tekniikan alalta (erikoisammattitutkinnon tehneistä 767, ja vertailuryhmästä 
60 695). Taulukossa 7.4. erotamme tekniikan alan ja muut aiemman ammatillisen 

tutkinnon alat. Erikoisammattitutkinnon suorittamisella on vaikutusta tekniikan 
alan perustutkinnon tehneillä siten, että uusi tutkinto tuo keskimäärin 230 euron 
kuukausitulolisän sekä vähentää tilastollisesti merkitsevällä tasolla työttömyyskuu- 
kausia. Muiden lähtötutkintojen alojen ryhmissä uuden tutkinnon vaikutukset eivät 
ole merkitseviä. 


Taulukko 7.4. Erikoisammattitutkinnon tekemisen vaikutus työtuloihin sekä 
työ- ja työttömyyskuukausiin ammatillisen aiemman tutkinnon koulutusalan 
mukaan. ATT= average treatment effect for the treated. 

Aineisto: FOLK, Tilastokeskus. 


Keskimääräinen kuu- ` Työssäolokuukausien ` Työttömyyskuukausien 


kausitulo v1-v5, euroa summa v1-v5 summa v1-v5 
l työkuukausi 

Tekniikan alan perus- 
tutkinto 
Kohderyhmä 3755 58,5 1,6 
Vertailuryhmä 3522 58,1 2,6 
ATT erotus (s.e.) 234*** (54) 0,3 (0,3) -0,9 *** (0,3) 
N kohderyhma 756 756 756 
N vertailuryhmä 58 790 58 861 58 861 
Muun alan perus- 
tutkinto 
Kohderyhmä 3781 57,8 1,8 
Vertailuryhmä 3733 57,8 1,9 
ATT erotus (s.e.) 49 (139) 0,2 (0,6) -0,1 (0,5) 
N kohderyhmä 262 262 262 
N vertailuryhmä 21261 21 289 21 289 
** ps0.05 


Taulukossa 7.5. vertaamme puolestaan tuloja sekä työ- ja työttömyyskuukausia 
uuden erikoisammattitutkinnon koulutusalan mukaan. 748 tapauksessa uusi eri- 
koisammattitutkinto on tehty kaupan, hallinnon tai oikeustieteiden aloilla, ja 265 
kertaa tekniikan aloilla. Lisäksi 12 uutta tutkintoa on tehty humanistisilla ja taide- 
alalla, ja 2-6 tutkintoa muilla aloilla. Erottelemme valmistumisen vaikutukset 

näistä erikseen kauppa-, hallinto- ja oikeustieteiden sekä tekniikan aloilla. Havait- 
semme, että uuden tutkinnon alan mukaan erikoisammattitutkinnon vaikutukset 
kuukausituloihin ovat tilastollisesti merkitseviä kummallakin alalla. Tutkinnon 
suorittamisen vaikutus työssäolokuukausiin ja työttömyyskuukausiin ei sen sijaan 
ole merkitsevä uuden tutkinnon alan mukaan. 


Taulukko 7.5. Erikoisammattitutkinnon tekemisen vaikutus työtuloihin 
sekä työ- ja työttömyyskuukausiin uuden erikoisammattitutkinnon alan 
mukaan. ATT= average treatment effect for the treated. 
Aineisto: FOLK, Tilastokeskus. 


Keskimääräi- Työssäolo- Työttömyys- 
nen kuukausi- kuukausien kuukausien 
tulo v1-v5, summa v1-v5 summa v1-v5 
euroa / työkuu- 
kausi 

Uuden tutkinnon ala 
kauppa-, hallinto- tai oikeustiede 
Kohderyhmä 3761 58,2 1,6 
Vertailuryhmä 3423 57,9 1,7 
ATT erotus (ee 337*** (64) 0,3 (0,3) 0,1 (0,3) 
N kohderyhma 738 738 738 
N vertailuryhmä 2862 2 871 2871 
Uuden tutkinnon ala 
tekniikka 
Kohderyhmä 3811 58,7 1,3 
Vertailuryhmä 3406 57,9 2,9 
ATT erotus (ee 406*** (97) 0,9 (0,6) -1,6 (0,6) 
N kohderyhmä 258 258 258 
N vertailuryhmä 58 948 59 019 59 019 
** p<0.05 


Teimme vastaavat analyysit erikoisammattitutkinnon suorittamisen vaikutuksista 
tuloihin sekä työ- ja työttömyyskuukausiin myös eri teollisuuden toimialojen mu- 
kaan, mutta vaikutukset eivät olleet tilastollisesti merkitseviä. Myöskään eri ikä- 

ryhmissä (20-29, 30-39, 40-49, 50-57-v.) tehdyt tarkastelut eivät tuottaneet tilas- 
tollisesti merkitseviä tuloksia, kun kaltaistamismenetelmällä valittiin tarkasteluun 
havaittavilta ominaisuuksiltaan samanlaiset henkilöt. 


Yhteenveto: kouluttautuminen kannattaa, 
mutta kouluttautuvat henkilöt valikoituvat 


Tässä luvussa tarkastelimme ensin työssäoppimista, henkilöstökoulutusta, ammat- 
tiin tai työhön liittyvää ja tutkintoon johtavaa aikuiskoulutusta Tilastokeskuksen 
työolo- ja työvoimatutkimuksilla. Toiseksi tutkimme, miten erikoisammattitutkin- 
to vaikuttaa tuleviin tuloihin sekä työ- ja työttömyyskuukausiin. 

Elinikäisen, sittemmin jatkuvan oppimisen politiikkojen ja parlamentaari- 
sen valmistelun tavoitteena on, että työikäinen väestö voisi lisäkouluttautumisel- 
la vahvistaa työmarkkina-asemaansa. Kun OECD arvioi vastikään Suomen tilan- 
netta aikuisväestön osaamisen ja koulutusjärjestelmien kannalta, se listasi Suomen 
työmarkkinoiden ajankohtaisiksi haasteiksi riittämättömän korkeasti koulutetun 
työvoiman tarjonnan, väestön ikärakenteen muutoksen sekä taantuvan korkea- 
koulututkinnon saavuttavan väestön osuuden. OECD pitää peruskoulutukseen ja 
ensimmäiseen tutkintoon johtavia koulutusinvestointeja riittämättöminä, koska se 
arvioi työvoiman osaamistarpeiden puutteet akuutiksi työmarkkinaongelmaksi. 
Aikuisväestölle tulisi siksi kyetä tarjoamaan mahdollisuuksia lisätä ja uudelleen- 
suunnata osaamista (reskill and upskill), mikä tukisi paitsi väestön taloudellista 
ja muuta hyvinvointia myös vahvistaisi suomalaisten yritysten ja kansantalouden 
kilpailukykyä (OECD 2020, 14). Pohdimme seuraavassa havaintojamme suhteessa 
jatkuvan oppimisen tutkimukseen ja politiikkoihin. 

Kouluttautuminen työuralla sukupuolittuu 


Havaitsimme työvoima- ja työoloaineistoihin perustuvissa analyyseissä ensin- 
näkin, että teollisuustoimialalla naiset saavat palkallista henkilöstökoulutusta 
työssään vähemmän kuin oman toimialansa miehet ja ylipäänsä vähemmän kuin 
muiden toimialojen työntekijät. Samaan aikaan naiset näyttävät osallistuvan tut- 
kintoon johtavaan koulutukseen työuransa aikana miehiä useammin. Havainnot 
miestyöntekijöihin? Entä kouluttautuvatko naiset uusiin tutkintoihin heikompien 
urakehitysmahdollisuuksien vuoksi tai sen vuoksi, etteivät koe työnsä tarjoavan ke- 
hittymismahdollisuuksia yhtä usein kuin miehet? Kun koko väestössä naiset ovat 
miehiä korkeammin koulutettuja ja myös valmiimpia kouluttamaan itseään lisää, 
on erikoista, että työnantajat tarjoavat naisille työpaikkakoulutusta miehiä vähem- 
män. Näin ajatellen koulutuspolitiikka ja työnantajat epäonnistuvat naisten kohdal- 
la tasa-arvoisen yhteiskuntasopimuksen toteuttamisessa. 

Tarkastelua ei ollut mahdollista eriyttää teollisuuden eri alatoimialoittain, mikä 
tekee tuloksista tasoltaan karkeita. Samaan aikaan kuitenkin tiedetään, että nai- 
set rekrytoituvat keskimäärin matalampiin ammattihierarkian tehtäviin, etenevät 
työurillaan miehiä harvemmin johtotehtäviin ja saavat näistä syistä keskimäärin vä- 
hemmän lisäkvalifikaatioita itse työssään, kuten aiemmin keskustelimme tuloja kä- 
sitelleessä luvussa kuusi (vrt. Kauhanen & Riukula 2019). Siksi teollisuustoimialoilla 
voisi olla paikallaan arvioida työoloja ja etenkin työssä kehittymisen ja oppimisen 
edellytyksiä sukupuolittain. Työn tulisi olla yhtä mielekästä kaikille työntekijöille. 


Koulutetuimmat osallistuvat aikuiskoulutukseen eniten 


Kuvaileva analyysi vahvisti myös sen hyvin tunnetun seikan, että aikuiskouluttau- 
tuminen eriytyy sukupuolen ohella koulutustason mukaan. Jatkuvan oppimisen 
uudistuksen valmistelun yhteydessä tämän eron merkitystä on pohdittu. Onko on- 
gelma, että parhaiten koulutetut kouluttautuvat edelleen ja että tätä myös tuetaan 
esimerkiksi aikuiskoulutustuella? 

Korkeasti koulutettu työ edellyttää tänä päivänä jatkuvaa uuden omaksumista ja 
soveltamista, ja asiantuntijauralla pysyminen määräaikaisissa työsuhteissa olevilla 
tai sillä eteneminen voi olla vaikeaa ilman työuranaikaista syventävää lisäkoulu- 
tusta. Näistä syistä aikuiskoulutukseen osallistuminen korkeammin koulutetuilla 
ei voi lähtökohtaisesti olla ongelma. Lienee myönteistä, että korkeasti koulutetut 
päivittävät osaamistaan aktiivisesti, kunhan etenkään naisten kohdalla syynä eivät 
olisi miehiä heikommat uranäkymät. 

Jatkuvan oppimisen uudistuksessa tavoitteena on onnistua lisäämään etenkin 
niiden ryhmien taitoja ja osaamista, joiden työmarkkina-asema on heikoin ja ole- 
tettavasti alttein globalisaatiolle ja teknologiselle murrokselle (OECD 2020, 14). 
Näin ollen vähiten koulutetut tarvitsisivat lisää taitoja ja eittämättä ne hyödyttä- 
vätkin henkilöitä, joilla on jäänyt perusasteen jälkinen tutkinto kokonaan tekemät- 
tä (Bennett ym. 2020). Kuitenkaan ei ole yksiselitteistä, että jo ammattikoulutetun 
työvoiman taito- ja osaamisvaatimukset voisivat alati vain kasvaa; esimerkiksi Isos- 
sa-Britanniassa työn taitovaatimukset kasvoivat 2010-luvun alkupuolelle mutta ovat 
sittemmin pysyneet ennallaan tai jopa vähentyneet (Henseke ym. 2017). 

Mitä tulee teollisuuden aloihin, ongelmana on ollut, miten uusia tekijöitä saatai- 
siin houkuteltua kouluttautumaan aloille riittävästi. Pulaa on sekä perustaitajista 
kuten luonnontieteen, matematiikan tai vaikkapa metallurgian osaajista että henki- 
löistä, joilla on kieli- ja vuorovaikutusvalmiuksia, joilla palvella asiakkaita globaa- 
listi ja ymmärtää vieraita kulttuureja. Kuvailevassa osiossa erittelimme myös työssä 
kehittymisen mahdollisuuksia koulutustason ja toimialan mukaan. Havaitsimme, 
että vain reilu kolmannes teollisuuden perus- ja keskiasteen tutkinnon tehneistä 
työntekijöistä koki kehittymismahdollisuutensa työssä hyviksi ja vain reilu viiden- 
nes koki hyviksi mahdollisuutensa saada työssään ammattitaitoaan tukevaa koulu- 
tusta. Palkallinen henkilöstökoulutus oli vähäistä. Luvut olivat toimiala- ja koulu- 
tustasovertailussa kaikkein alhaisimmat. 

Työn taitovaatimukset eivät ole voineet lisääntyvät jatkuvasti, mikäli parhaillaan 
työssä olevat, matalasti koulutetut teollisuustyöntekijät raportoivat muita koulu- 
tus- ja toimialaryhmiä vähäisempiä työssä kehittymisen ja henkilöstökoulutuksen 
edellytyksiä. Ajatellen teollisuuden automaation alituista etenemistä, tulisi kuiten- 
kin vahvistaa työssä olevien matalasti koulutettujen mahdollisuuksia kouluttautua 
työssään tai työn ohessa. Työuratarkastelussa matalasti koulutettujen työurasiirty- 

mät kulkevat koulutetumpia useammin työttömyyden kautta (ks. luku 5 tässä teok- 
sessa), mihin liittyy aina työmarkkinoilta putoamisen riski. Uudet työssä hankitut 
taidot vahvistaisivat yksilön työmarkkina-asemaa (vrt. Ci ym. 2015), samoin kuin 
esimerkiksi aikuisena hankitut uudet tekniikan alan alemmat korkeakoulututkin- 
not (Böckerman ym. 2018). Myös työnantajien edellytyksiä ja kiinnostusta tarjota 
näitä kouluttautumisen mahdollisuuksia tulisi vahvistaa. Kehittymismahdollisuuk- 
sien parantaminen työssä voisi myös sitouttaa työvoimaa teollisuusaloille nykyistä 
paremmin. 


Frikoisammattitutkinnon työuravaikutukset 
ovat oikean suuntaisia 


Työuran kannalta tarkastelimme yhtä aikuiskoulutuksena suoritettavaa tutkintoa, 
erikoisammattitutkintoa. Oletimme, että työntekijän ammattiin ja työhön kiinnit- 
tyvä syventävä tutkinto ennakoisi myönteisiä työuratulemia. Taustoittavassa ana- 
lyysissa osoittautui, että työllisyys oli näillä teollisuuden työllisillä kaikkiaan hyvin 
vahvaa sekä ennen että jälkeen perusvuoden, ja vastaavasti työttömyys oli vähäistä. 
Erikoisammattitutkinnon suorittaneiden työtulojen kehitys näytti tutkintoa te- 
kemättömiin nähden hyvin myönteiseltä, etenkin miehillä. Havaitsimme myös, että 
erikoisammattitutkinnon suorittaneet miehet vaihtoivat toimipaikkaa toiseen seu- 
rantavuoteen mennessä useammin kuin ammatillisen perustutkinnon tehneet, kun 
taas tutkinnon tehneistä naisista harvempi siirtyi pois uuden tutkinnon aikaisesta 
toimipaikastaan. Miehet siis hyödynsivät tutkinnon tuomaa etua ja tekivät vapaa- 
ehtoisia urasiirtymiä tutkinnon suorittamisen jälkeen. Kuitenkin sekä tutkinnon 
tehneissä että vertailuryhmissä useampi kuin neljä viidestä työntekijästä oli toisena 
perusvuoden jälkeisenä vuonna työssä samassa teollisuuden toimipaikassa. 
Kaltaistamismallissa erikoisammattitutkinnon vaikutukset tulo- ja työllisyys- 
kehitykseen jäivät vähäisiksi. Erikoisammattitutkinnon tehneillä tulotaso oli tut- 
kintoa tekemättömiin nähden kaltaistamisanaly ysissa korkeampi, työkuukausia oli 
hieman enemmän, ja työttömyyskuukausia hieman vähemmän. Vaikutukset eivät 
kuitenkaan olleet tilastollisesti merkitseviä. Erot voivat jäädä tilastollisesti merkit- 
semättömiksi siksi, että uuden erikoisammattitutkinnon suorittaneiden ryhmäkoko 

oli pieni. Toisaalta ne osoittavat, että erikoisammattitutkinnon suorittavat ovat va- 
likoitunut ryhmä, jonka työmarkkina-asema on jo ennen uutta tutkintoa vahvem- 
pi kuin ammatillisen perus- tai ammattitutkinnon tehneillä yleensä. Havaitsimme 
kuitenkin tilastollisesti merkitsevät myönteiset tulovaikutukset niillä uuden tutkin- 
non tekijöillä, jotka olivat tehneet ammatillisen perustutkinnon tekniikan aloilla, 
sekä niillä, joiden uusi tutkinto sijoittui kaupan, hallinnon ja oikeustieteiden tai 
tekniikan aloille. Myös ne erikoisammattitutkinnon tehneet, joiden edeltävä työhis- 
toria oli korkeintaan yhdeksän vuoden mittainen, saivat uudesta tutkinnosta myön- 
teistä tulovaikutusta. 

Samoin erikoisammattitutkinnon vaikutukset työ- ja työttömyyskuukausiin 
olivat odotusten suuntaiset, mutta eivät tilastollisesti merkitsevät. Koska tarkaste- 
limme vain perusvuosina työllisiä, työhön kiinnittyminen oli kaikilla korkeaa ja 
indikaattorin merkitys tässä tarkastelussa tuloja vähäisempi. Ainoa tilastollisesti 
merkitsevä vaikutus koski sitä, että tekniikan alan ammatillisen perustutkinnon 
tehneillä uusi tutkinto hieman vähensi keskimääräisiä työttömyyskuukausia viiden 
vuoden seurannassa. 

Näin on pääteltävissä, että erikoisammattitutkinnon tehneiden myönteisemmät 
työuraindikaattorit kuvailevassa analyysissa kertovat jo lähtötilanteessa paremmas- 
sa työmarkkina-asemassa olevista henkilöistä. Todennäköisesti työnantajayritykset 
rohkaisevat niitä henkilöitä tekemään erikoisammattitutkintoja, joita ne haluavat 
sitouttaa. Tärkeää on tässä yhteydessä huomata, että koulutusinvestoinnit paitsi vah- 
vistavat yksilöiden taitoja myös yritysten tuottavuutta, joskin vaikutusmekanismit 
ovat monimutkaisia. Francesco Daveri ja Mika Maliranta (2007) ovat havainneet, 
että eri teollisuuden aloilla henkilöstön koulutustason nousuun yhteydessä olevat 
tuottavuushyödyt realisoituvat eri tahtia. Esimerkiksi elektroniikka- ja konepaja- 
teollisuudessa henkilöstön koulutustason nousu näkyy tuottavuuden kasvuna parin 
vuoden viiveellä, mutta metsäteollisuudessa viive on vieläkin pidempi. Palkkataso 
kuitenkin nousee toimialasta riippumatta välittömästi, kun henkilöstön koulutus- 
taso paranee, mikä ainakin lyhyellä aikavälillä heijastuu negatiivisesti yrityksen 
kannattavuuteen ja tuottavuuteen. 

Seuranta-analyysin rajoitus on, että rekisteritieto mahdollistaa vain kapean nä- 
kymän kaikkeen siihen uuteen, jota työntekijät oppivat työssään, täydennyskoulu- 
tuksessa sekä oppilaitoksissa. Toisaalta rekistereihin perustuvat tilastotutkimukset 

osoittavat systemaattisesti ja kiistatta eritasoisten tutkintojen merkityksen työurien 
kannalta. Koulutuksen korkeampi taso on suoraviivaisesti yhteydessä vahvempaan 
työmarkkina-asemaan niin työllisyyden kuin ansiokehityksenkin kannalta, mikä 
on luettavissa tämänkin teoksen lukujen 5 ja 6 tuloksista. Keskeisenä mekanismi- 
na selkeiden työuravaikutusten taustalla ovat todennäköisesti henkilön valmiudet 
pitkäjänteiseen toimintaan tutkinnon hankkimisessa ja työuralle hakeutumisessa, 
mutta myös työnantajien investoinnit osaavaan ydintyövoimaan, ja viime kädessä 
yhteiskunnan investoinnit koulutukseen. 

Coelli ja Tabasso (2019) huomauttavat, että vaikka tulot tai työllisyys eivät välit- 
tömästi paranisi eri aikuiskoulutuksen muotojen yhteydessä, hyödyt välittyvät yh- 
teiskunnalle ja organisaatioille työntekijöiden työtyytyväisyyden ja motivaation pa- 
ranemisen myötä. Motivoitunut työntekijä on tuottavampi. Näin aikuiskoulutus voi 
välillisesti tukea työikäisen väestön työkykyä ja sitä myötä pidentää työuria. Väes- 
tön taitojen ja osaamisen vahvistaminen on samalla yhteiskunnille tärkeää, koska se 
lisää yksilöiden kiinnittymistä työhön ja toisin sanoen työmarkkinoiden inklusiivi- 
suutta (OECD 2017). Aikuiskoulutuksen eri muodoista tarvittaisiin kuitenkin vielä 
lisää pitkittäistutkimusta. 

Tässä tarkastellut erikoisammattitutkinnot ovat vielä verrattain nuoria tutkin- 
toja. Olisi kiinnostavaa tutkia työntekijöiden ja työnantajien kokemuksia näiden 
ja muiden näyttötutkintojen suorittamisesta osana työtä. Pohjustavassa analyysis- 
samme havaitsimme, että erikoisammattitutkinnon suorittaneiden pääasiallinen 
työmarkkinastatus oli seurannassa vertailuryhmää selvästi korkeampi. Vertailu- 
ryhmästä useampi oli siirtynyt kokonaan työvoiman ulkopuolelle. Vaikka vaiku- 
tusanalyysin tulokset jäivät tässä vaatimattomiksi, osallistuminen tutkinnon ko- 
rottamiseen johtavaan koulutukseen näyttäisi tukevan työikäisten kiinnittymistä 
työmarkkinoille. Tutkimisen arvoista olisi myös laajentaa tarkastelu kaikkien eri 
alojen erikoisammattitutkintojen työuravaikutuksiin. 

Lopuksi: tarkkuutta politiikkauudistusten 
motivointiin 


Jatkuvan oppimisen taustalla olevassa aikuiskoulutusretoriikassa kaikki argumentit 
eivät ole aina kohdallaan. Tämän teoksen alussa olemme keskustelleet siitä, missä 
määrin työn murrosta koskevat oletukset pitävät paikkansa, mitä tulee arvioihin 
automaation etenemisen aiheuttamasta työpaikkojen kadosta. Tämän luvun alussa 
keskustelimme uudelleenkoulutustarpeen arviointiin liittyvistä epävarmoista las- 
kelmista. 

Kolmaskin ongelma koulutustarpeen arvioinneissa saattaa olla. OECD nimittäin 
esittää, että moni ammateista, joissa on työvoimapula, edellyttää korkeaa osaamista. 
Samalla OECD kysyy, onko tutkintoon johtava koulutus riittävän nopea ratkaisu 
osaajapulaan. Kuitenkaan nyt työmarkkinoilla kaivattavien terveydenhuollon, kou- 
lutuksen, sosiaalityön, lääketieteen tai varhaiskasvatuksen asiantuntijoiden (OECD 
2020, 17; perustuu TEM 2019) työvoimapula ei ole ratkaistavissa epämuodollisella 
aikuiskoulutuksella. Kaikki nämä edellyttävät korkea-asteen tutkinnon suoritta- 
mista. 

Toisaalta Suomessa on myös syntynyt vertailumaihin nähden enemmän mata- 
laa koulutusta vaativia työpaikkoja, ja tietyissä ammattiryhmissä hyvin koulute- 
tusta työvoimasta on myös ylitarjontaa (OECD 2020, 17). Onkin kysyttävä, onko 
työmarkkinoilla tarve yleisesti, OECD:n esittämin tavoin, korkeasta osaamisesta 
(high-skilled) vai sittenkin siitä, että joistakin erityisistä, eri taitotasojen ammattilai- 
sista on aina kerrallaan pulaa, kun taas toisista ei. Pulaa on nimittäin myös siivoo- 
jista ja palvelu- ja myyntityöntekijöistä. 

Teknologisen kehityksen sanotaan siis yleisellä tasolla aiheuttavan osaajapulaa 
samalla, kun työvoimapulaa on erityisesti sosiaali- ja terveydenhuoltoalan vuorovai- 
kutteista kasvatus- ja asiakastyötä tekevistä asiantuntijoista (OECD 2020, 18-19). Se, 
että neljänneksellä työvoimasta työ tulee muuttumaan teknologioiden vaikutukses- 
ta, ei vielä tarkoita työpaikkojen katoa, kuten olemme tämän teoksen ensimmäisessä 
luvussa keskustelleet. Suomessa harvemman kuin joka kymmenennen työntekijän 
työ on arvioitu kokonaan alttiiksi teknologian muutokselle (OECD 2020, 19), ja täl- 
takin osin arviot siitä, onko tämä paljon vai vähän - enemmän vai vähemmän kuin 
aiemmin työmarkkinoiden alituisessa myllerryksessä — puuttuvat. On mahdollista, 


PIRSTOUTUVATKO TYÖURAT? 305 


Satu Ojala & Liudmila Lipiäinen 


ettei käynnissä ole erityistä työn murrosta vaan aivan tavanomainen, alituinen työn 
ja sen kysynnän muutos ja vaihtelu. Työvoiman koulutustarpeita on Suomessa to- 
tuttu arvioimaan työn kysynnän mukaan. Neuvonpito kunkin ajanhetken tulevai- 
suuden työmarkkinoiden tarpeista on ollut institutionalisoitua, eri toimintaa. 
Kuten OECD listaa, väestön taitoja ja osaamista voi lisätä muodollisessa tut- 
kintoon johtavassa koulutuksessa, epämuodollisessa koulutuksessa (lyhyet kurssit, 
seminaarit ja vastaavat) sekä informaalisti (missä tahansa, tekemällä oppimalla, 
verkostoissa; OECD 2020, 16). Näiden kaikkien onnistumista ja niitä tukevia poli- 
tiikkatoimia työmarkkinatoimijat ovat todennäköisesti tottuneet työskentelyssään 
arvioimaan. Jatkuvan oppimisen parlamentaarisen valmistelun motivointi saattoi- 
kin perustua hieman hataraan näyttöön. Sen tavoitteet ovat kuitenkin kannatetta- 
vat, ja valmistelu on perusteellista. Työskentely on ilmeisen avointa ja osallistavaa, 
mitä tulee sekä parlamentaarisiin toimijoihin, tutkijoihin että työmarkkinaosapuo- 
liin. Työskentelyn myötä myös tilannekuva on tarkentunut, ja tätä kirjoittaessa on 
kiinnostavaa odottaa työskentelyssä syntyviä ehdotuksia uusista politiikkatoimista. 

Yrityksen kannattavuus ja 
investoinnit aineettomaan pääomaan 
henkilöstön työuran kannalta 


Pasi Pyöriä, Satu Ojala & Liudmila Lipiäinen 


Tässä luvussa analysoimme teollisuusyritysten kannattavuuden ja keskeisim- 
pien investointierien — etenkin aineettoman pääoman - merkitystä henkilös- 
tön työurille. Yritysten kannattavuutta mittaamme käyttökatteella. Aineeton- 
ta pääomaa kuvaamme yritysten tutkimus- ja kehitystoiminnalla, korkeasti 
koulutetun henkilöstön osuudella sekä tietoteknisillä investoinneilla. Otamme 
myös huomioon perinteiset materiaaliset investoinnit eli yritysten panostukset 
koneisiin, laitteisiin ja rakennuksiin. Kysymme, miten liiketoiminnan kannat- 
tavuus ja yritysten aineeton pääoma ovat yhteydessä henkilöstön työssäolo- ja 
työttömyyskuukausiin, työtuloihin sekä ammatillisen aseman paranemiseen 
teknologia-, metsä- ja kemianteollisuudessa. Tulosten mukaan yritysten ai- 
neettomat investoinnit ennakoivat henkilöstön myöhempää myönteistä työ- 
tulokehitystä ja ammatillisen aseman paranemista. Yrityksen taloudellinen 
kannattavuus ja aineettomat investoinnit myös suojaavat henkilöstöä työttö- 
myydeltä. Sen sijaan yritystekijät eivät ole yhteydessä henkilöstön vakaaseen 
työhön kiinnittymiseen myöhemmällä työuralla. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 311-368. 
O 2020 tekijät ja Tampere University Press 

Pasi Pyöriä, Satu Ojala & Liudmila Lipiäinen 


Johdanto 


Immateriaalista eli aineetonta pääomaa pidetään yhtenä keskeisimmistä yritysten 
menestykseen samoin kuin kansantalouden kasvuun yhteydessä olevista tekijöistä. 
Suomen kaltaisissa teknologisesti ja taloudellisesti kehittyneissä maissa aineettomat 
investoinnit ovat yritystasolla jopa materiaalisia investointeja suurempi erä (Jalava 
ym. 2007; Maliranta & Rouvinen 2007). Arviot immateriaalisen pääoman taloudel- 
lisesta merkityksestä ovat kuitenkin epätarkempia kuin arviot perinteisistä fyysisis- 
tä investoinneista koneisiin, laitteisiin ja rakennuksiin, koska ilmiön tilastointi on 
vaikeaa (Kaitila & Ylä-Anttila 2012; Piekkola 2011a; 2011b; 2015). Kansantalouden 
tilinpito tai yritysten taloudelliset tunnusluvut eivät tunnista kaikkia aineettomaan 
arvonluontiin liittyviä osatekijöitä, mikä vääristää kokonaiskuvaa taloudesta. 

Aineettomalla pääomalla viitataan sellaisiin resursseihin ja voimavaroihin, joita 
ei pääosin oteta huomioon yrityksen tilinpäätöksessä varallisuutena. Tutkimus- ja 
kehitystoiminta (t&k) on keskeisin aineettoman pääoman ja investointien laji (Huo- 
vari 2008; Huovari & Maliranta 2008), ja sen kasvava merkitys kuvastaa siirtymää 
teollisesta tuotannosta jälkiteolliseen tietoyhteiskuntaan (Piekkola 2015; Pyöriä 
2006). T&k-toiminnan lisäksi yritysten immateriaalisiksi resursseiksi luetaan tyy- 
pillisesti tietotekniset järjestelmät, ohjelmistot ja tietokannat eli digitaalisessa muo- 
dossa oleva tieto, henkilöstön osaaminen, organisaatiorakenteet ja johtaminen sekä 
yritysten hallinnoimat tavaramerkit. Nykyisin tämänkaltaisilla aineettomilla inves- 
toinneilla katsotaan olevan tärkeämpi merkitys yritysten tuotannon uudistamisessa 
ja kilpailuedun saavuttamisessa kuin taloudellisen pääoman sitomisella koneisiin, 
laitteisiin ja rakennuksiin (Porter 2006). Näiden muutosten seurauksena myös kor- 
keaa osaamista ja koulutusta vaativan asiantuntijatyön merkitys on kasvanut (Vai- 
niomäki 2018). 

Materiaaliset investoinnit ovat edelleen tärkeitä, mutta Suomen 1990-luvun la- 
man jälkeen investointien rakenne on painottunut voimakkaasti tutkimukseen ja 
kehitykseen sekä muihin aineettoman pääoman lajeihin (Eloranta 2012; Halen 2015; 
Kaitila & Ylä-Anttila 2012; Piekkola & Akerholm 2013). Pääoman käyttö on toisin 
sanoen tehostunut, kun on siirrytty materiaalisiin investointeihin painottuneesta 
kasvusta innovaatiovetoiseen kasvuun (Kaitila & Ylä-Anttila 2012). Suomessa tämä 
muutos kulminoitui erityisesti Nokia-klusterin menestykseen, mikä kuitenkin päät- 


312 SATU OJALA & Pasi PYÖRIÄ 


Yrityksen kannattavuus ja investoinnit aineettomaan pääomaan henkilöstön työuran kannalta 


tyi Nokian matkapuhelinvalmistuksen alasajoon ja finanssikriisiin. 2010-luvulla 
Suomi jäi jälkeen kilpailijamaistaan pääoman ja työvoiman käytön tehokkuudessa 
(Pohjola 2017; 2020; Valtiovarainministeriö 2019). 

Keskeinen ongelma on, ettei työpaikkojen ja työntekijöiden innovaatiopotentiaa- 
lia ole hyödynnetty tasapuolisesti talouden kaikilla sektoreilla (Alasoini ym. 2014). 
Elektroniikkateollisuus sekä ohjelmistoala ja tietotekniset palvelut erottuvat eduk- 
seen, kun katsotaan t&k-menoja ja yrityksissä tehtyjen tutkimustyövuosien määrää. 
Muilla aloilla Suomen nykyiset t&k-menot ovat eurooppalaista keskitasoa, minkä 
lisäksi jäämme kilpailijamaidemme varjoon teollisuuden kone- ja laiteinvestointi- 
asteessa. (Ali-Yrkkö ym. 2017b.) Toisaalta Euroopan tilastoviranomaisen Eurostatin 
mukaan kaksi kolmasosaa (65 %) suomalaisyrityksistä raportoi harjoittaneensa 
innovaatiotoimintaa, kuten tuoneensa markkinoille tuoteinnovaatioita tai kehittä- 
neensä prosessi-innovaatioita. Vuonna 2016 tämänkaltaisia innovatiivisia yrityksiä 
oli puolet (51 %) kaikista vähintään kymmenen henkeä työllistäneistä yrityksistä 
EU:ssa, mihin verrattuna Suomi sijoittuu EU:n parhaimmistoon. (Eurostat 2019.) 

Tämän luvun aluksi avaamme käsitteen aineeton pääoma merkitystä ja poh- 
dimme sen yhteyksiä yritysten kannattavuuteen, teknologiseen kehitykseen ja työn 
luonteen muutokseen. Tarkastelemme myös t&k-toiminnan kansantaloudellista 
merkitystä. Seuraavaksi määrittelemme tutkimusongelman ja hypoteesit sekä ku- 
vaamme hyödyntämämme mittarit. Analysoimme kysymystä yritysten kannatta- 
vuuden ja aineettomien investointien yhteydestä henkilöstön työurien vakauteen ja 
urakehitykseen teknologia-, metsä- ja kemianteollisuudessa. Työurien vakautta mit- 
taamme työssäolo- ja työttömyyskuukausina. Urakehitystä puolestaan mittaamme 
työtuloilla sekä ammatillisen aseman paranemisella (siirtyykö henkilö ammatti- 
hierarkiassa ylöspäin). 

Aiemman tutkimuksen perusteella tiedämme, että aineettomat investoinnit ovat 
yrityksille hyvin tärkeitä, mutta niiden tuottavuus- ja kannattavuushyödyt realisoi- 
tuvat varsin pitkällä viiveellä (Ali-Yrkkö & Maliranta 2006; Lönngvist 2007; Rou- 
vinen 2002). Siitä ei kuitenkaan ole tietoa, minkälaisia seurauksia näillä investoin- 
neilla on henkilöstön työurille. Vastaavaa tutkimusta, jossa yhdistetään kattavasti 
aineetonta pääomaa kuvaavia yritystason mittareita tarkasteluun henkilöstön työ- 
urien vakaudesta tai urakehityksestä, ei tietääksemme ole aiemmin tehty Suomessa 
eikä kansainvälisesti. 


PIRSTOUTUVATKO TYÖURAT? 313 


Pasi Pyöriä, Satu Ojala & Liudmila Lipiäinen 


Mitä aineeton pääoma on? 


Immateriaalisen pääoman merkityksestä käytiin rikasta keskustelua jo 1800-lu- 
nousi vasta toisen maailmansodan jälkeen (Turunen 2016). Syy tähän oli ilmeinen. 
1900-luvun puolivälissä talouden luonne oli paljon nykyistä konkreettisempi ja kas- 
vu sidoksissa koneisiin, laitteisiin ja rakennuksiin tehtyihin panostuksiin. Tuolloin 
Suomen talous oli vielä muutakin Eurooppaa riippuvaisempi maataloudesta ja ma- 
talan jalostusasteen teollisesta tuotannosta. 

1900-luvun jälkimmäisellä puoliskolla, muun muassa teknologisen kehityksen ja 
väestön koulutustason nousun seurauksena, maatalouden ja perinteisen teollisuu- 
den painoarvo väheni ja talouden rakenne muuttui ratkaisevasti. Nykyisin elämme 
jälkiteollisessa yhteiskunnassa, jossa yhä suurempi osuus kulutuksesta on palveluita 
ja materiaalistenkin hyödykkeiden tuotanto edellyttää aiempaa enemmän korkeaa 
osaamista ja tietotaitoa (Pyöriä 2006). Näiden muutosten myötä on alettu ymmär- 
tää, ettei sen enempää talouskasvua kuin yritystenkään kehitystä voida selittää pel- 
kästään perinteisten tuotantotekijöiden (taloudellisen pääoman, raaka-aineiden ja 
työpanoksen) saatavuuden tai niiden määrällisen kasvun perusteella. Tarvitaan 
myös ymmärrystä aineettomista tekijöistä, kuten koulutuksen ja inhimillisen osaa- 
misen merkityksestä sekä t&k-toiminnasta ja uusista teknologian hyödyntämisen 
tavoista — toisin sanoen innovaatioista. 

Aineeton pääoma ja aineettomat investoinnit ovat ensisijaisen tärkeitä, kun pyri- 
tään selittämään talouden ja tuottavuuden kasvua. Aineettomalle pääomalle ei kui- 
tenkaan ole vakiintunut virallista yleisesti hyväksyttyä määritelmää, ja sen arvoa 
on vaikeaa tavoittaa yritysten tilinpäätöstiedoista' tai kansantalouden tilinpidosta. 
Ilmiön mittaaminen on ongelmallista, koska immateriaalisten panostusten tulokse- 
na ei yleensä synny selvästi määriteltävää varallisuuserää. Aineettomat ja aineelliset 
investoinnit poikkeavat toisistaan tilastoinnin kannalta siinä, että aineettomat in- 
vestoinnit synnytetään pääosin yrityksissä sisäisesti. Tällöin markkinoilla ei synny 


' Kirjanpidossa tutkimusmenot tulee kirjata vuosikuluiksi. Kehittämismenot voidaan tietyin eh- 


doin aktivoida taseeseen. Koska kehittämispanostusten odotetaan rasittavan yrityksen tulosta ennen 
kuin niiden hyöty realisoituu, yritys voi jaksottaa kehittämismenot useammalle vuodelle. Käytän- 
nössä tämä tarkoittaa sitä, että yritys voi aktivoida kehittämismenot taseeseen ja tehdä näistä poistoja 
vuosittain. 

osto- ja myyntitapahtumaa toisin kuin jos yritykset ostavat koneita, laitteita tai ra- 
kennuksia markkinahintaan toisilta tuottajilta. (Huovari 2008, 7-8.) 

Omisteiset eli kaupalliset tietokoneohjelmistot muodostavat kiinnostavan raja- 
tapauksen. Vaikka ne usein luetaan aineettomiksi investoinneiksi, kyseessä on 
kuitenkin tuote, joka ostetaan markkinahintaan yrityksen ulkopuolelta ja jota saa 
käyttää lisenssin rajaamin ehdoin. Esimerkiksi toiminnanohjausjärjestelmät, joilla 
voidaan koordinoida muun muassa tuotantoa, jakelua, varastonhallintaa, laskutusta 
ja kirjanpitoa, yhä useammin ostetaan valmiina lisensoituina ohjelmistokokonai- 
suuksina, joita ei saa muokata tai levittää edelleen ilman erillistä lupaa. Kyse on siis 
ostetusta tuotteesta, jonka käyttötarkoitus ja usein myös käyttöaika on tarkkaan 
rajattu. Toisaalta ohjelmistohankinta täyttää siinä mielessä aineettoman investoin- 
nin tunnusmerkit, että sen mahdollisten hyötyjen realisoituminen riippuu osaavista 
käyttäjistä ja siitä, kuinka tehokkaasti yritys onnistuu integroimaan tietyn ohjelmis- 
ton muihin prosesseihinsa (olettaen että ohjelmisto täyttää sille asetetut toiminnal- 
liset vaatimukset). 

Useimmiten aineettomaan pääomaan luetaan kuuluviksi inhimillinen pääoma 
sekä suhde- ja rakennepääoma (Puusa & Reijonen 2011; ks. myös Corrado ym. 2009; 
Haskel & Westlake 2018; Lönngvist 2004; Piekkola 2012). Aineettoman pääoman 
lajit voidaan määritellä seuraavasti: 

e Inhimillisellä pääomalla tarkoitetaan henkilöstön osaamista, ammattitaitoa 

ja koulutusta, joita tarkastelemme lähemmin tämän teoksen luvuissa 4 ja 7, 
sekä investointeja organisaation ja johtamisen kehittämiseen. 

e Suhdepääomalla viitataan asiakas- ja sidosryhmäsuhteisiin, markkinointiin 

ja brändiin (mielikuva yrityksen maineesta ja imagosta). 

e Rakennepääomalla kuvataan yrityksen t&k-toimintaa sekä erilaisia tietotek- 

niikkaan ja tietojärjestelmiin liittyviä investointeja. 


Vaihtoehtoisin termein voidaan puhua organisaatio-osaamisesta, innovaatiopää- 
omasta ja tietoteknisistä investoinneista, jotka aineettoman pääoman mittaamiseen 
liittyvää pioneeritutkimusta tehnyt Carol Corrado tutkimusryhmineen on määri- 
tellyt seuraavasti: 

e Organisaatio-osaaminen: lisäarvoa tuova johtaminen ja henkilöstöhallinto, 
arkkitehtuurinen suunnittelu, markkinatutkimus, tuotemerkkien luominen 
(”brändäys”) ja siihen liittyvä mainonta, konsultointi, yrityskohtainen koulu- 
tus. 

e Innovaatiopääoma: tieteellinen ja ei-tieteellinen t&k, mineraalien etsintä, te- 
kijänoikeus- ja lisenssipalkkiot, finanssi-innovaatiot, muu luova (esimerkiksi 
taiteellinen) toiminta. 

e Tietokoneistettu informaatio: ohjelmistot ja tietokannat. (Corrado ym. 2009, 
sit. Piekkola 2012, 20.) 


Tässä luvussa keskitymme t&k-toimintaan ja tietotekniikkaan eli rakennepää- 
omaan, koska se muodostaa suurimman osan yritysten aineettoman pääoman eristä 
(Maliranta & Rouvinen 2007). Rakennepääomaan luettavissa olevat tietotekniset in- 
vestoinnit voivat toki olla aineettomien kehityskohteiden — kuten tietojärjestelmien 
ja ohjelmistojen — ohella fyysisiä koneita ja laitteita, mutta lähdemme siitä oletuk- 
sesta, että näiden investointien merkittävin arvo on luonteeltaan aineetonta. Tämä 
näkyy erityisesti rahoitus- ja vakuutusalalla, jossa tietokoneohjelmistot muodosta- 
vat jopa puolet alan pääomakannasta eli tuotantoon käytettävistä varoista (Rantala 
2008, 41). Teollisuudessa ohjelmistojen taloudellinen merkitys on pienempi, mutta 
oletettavasti kasvava tietoteknisen automaation, robotisaation ja tekoälyn kehityk- 
sen seurauksena. 

Jaamme yritysten panostukset tietotekniikkaan kahteen osaan aineistomme 
määrittelemissä puitteissa: uuteen tietotekniikkaan liittyvät suunnittelu- ja ohjel- 
mointikulut luemme yrityksen aineettomiin investointeihin, kun taas ostetut ohjel- 
mistot kuuluvat analyyseissämme yhteen perinteisten materiaalisten investointien 
kanssa. Tällä erottelulla haluamme korostaa yrityksen sisällä tapahtuvan innovaa- 
tiotoiminnan eroa ulkoa ostettuihin tavaroihin ja palveluihin nähden. Toinen pe- 
ruste tälle jaottelulle on empiirinen. Kuten myöhemmin näemme, yritysten ostamia 
ohjelmistoja kuvaava muuttuja korreloi vahvasti ja sijoittuu pääkomponenttianalyy- 
sissa samaan ryhmään perinteisten materiaalisten investointien kanssa (ks. tauluk- 
ko 8.3. edempänä). 

Huomiomme keskipisteenä olevien aineettomien investointien perimmäinen 
tarkoitus on työn tuottavuuden ja sitä kautta yritysten kannattavuuden parantami- 

nen. Logiikka on sama kuin investoinneilla kiinteään pääomaan (Sorjonen 2008, 
20). Vertailukohtana aineettomalle rakennepääomalle otamme tarkastelussamme 
huomioon perinteiset materiaaliset investoinnit sekä henkilöstön koulutustason 
(kuvaamme inhimillistä pääomaa yrityksissä toimivan korkeasti koulutetun hen- 
kilöstön osuudella). Yritysten suhdepääoma, joka on aineettoman pääoman lajeista 
hankalimmin kvantifioitavissa, jää tarkastelumme ulkopuolelle. 

Yhteinen nimittäjä kaikille investoinneille on, että niiden tarkoituksena on lisätä 
tuotantoa pitkällä, yli vuoden aikajänteellä (ks. tarkemmin Huovari 2008; Kaitila 
& Ylä-Anttila 2012, 9-10). Toisin sanoen investoidessaan yritys uhraa osan nykyi- 
sistä tuotoistaan tulevan menestyksen ja myöhemmin realisoituvien tuotto-odotus- 
ten hyväksi. Aineettoman pääoman erien tapauksessa puhutaan keskimäärin parin 
vuoden, t&k-investointien kohdalla jopa 3-5 vuoden viiveestä ennen kuin niiden 
tuottavuushyödyt potentiaalisesti toteutuvat (Ali-Yrkkö & Maliranta 2006; Lönn- 
gvist 2007; Rouvinen 2002). 

Jyrki Ali-Yrkön ja Mika Pajarisen (2015, 27) mukaan aineettomilla investoinneil- 
la on kaksi tärkeää väylää, joiden kautta ne tulevaisuudessa tuottavat hyötyä yri- 
tyksille ja koko kansantaloudelle. Investoinnit esimerkiksi toiminnanohjausjärjes- 
telmään synnyttävät investointihetkellä kustannuksen aivan kuten aineellisetkin 
investoinnit. Ratkaiseva ero on siinä, että ohjelmistoa voidaan monistaa ja muokata 
alkuinvestoinnin jälkeen verraten pienin kustannuksin, useimmiten tosin vain oh- 
jelmistolisenssin sallimissa puitteissa. Aineeton lopputuote ei myöskään kulu käyt- 
täjämäärän kasvaessa, minkä seurauksena aineettomalla omaisuudella voi olla lähes 
rajattomat skaalahyödyt ja siten merkittävä tuottavuusvaikutus. Toiseksi aineetto- 
mat investoinnit, esimerkiksi t&k-toiminta, synnyttävät myönteisiä ulkoisvaiku- 
tuksia, jolloin aineeton pääoma leviää yrityksen ulkopuolelle hyödyntäen muitakin 
kuin investoinnin tehnyttä yritystä. Tämänkaltaista tiedon leviämistä voi tapahtua 
esimerkiksi työntekijöiden vaihtaessa työpaikkaa tai kun yritykset ottavat oppia 
muiden yritysten toimintatavoista. 

Toisin sanoen aineettoman pääoman luonteeseen kuuluu, että suotuisissa olo- 
suhteissa se kasvaa ja rikastuu mitä enemmän sitä käytetään (Haskel & Westlake 
2018; Sveiby 1997). Aineeton pääoma voi myös olla paikasta riippumatonta, ja esi- 
merkiksi monikansallisten yritysten sisäisissä järjestelyissä sen kotipaikka voidaan 
siirtää maasta toiseen nopeasti (Koskiniemi & Tuomaala 2017, 524). Ainakin teo- 

riassa aineeton pääoma voi levitä ja kasvaa rajattomasti. Toisaalta aineettomatkin 
investoinnit saattavat olla tehottomia, ja teknologiset innovaatiot samoin kuin hen- 
kilöstön osaaminen voivat vanhentua nopeasti. 

Aineettoman pääoman omistussuhteet voivat olla vaikeasti rajattavissa, minkä 
takia sitä on usein suojattava kopiointia tai jäljittelyä vastaan esimerkiksi patent- 
tien, mallioikeuksien ja rekisteröityjen tavaramerkkien avulla. Lisäksi työntekijöi- 
den liikkuvuutta voidaan rajoittaa työsopimukseen kirjatulla kilpailukiellolla, joka 
rajaa sopimussakon uhalla työntekijän mahdollisuuksia siirtyä irtisanoutumisen 
jälkeen kilpailevan yrityksen palvelukseen tai ryhtyä yrittäjäksi. Immateriaalista 
taloutta voidaan siis tästä näkökulmasta pitää kapitalistisen omistusmuodon laajen- 
tumisena, mikä koskee myös työvoiman käyttöä, ennemmin kuin kokonaan uutena 
markkinatalouden järjestyksenä (esim. Bruun ym. 2009). Vaikka työntekijät ovat 
periaatteessa vapaita myymään työvoimaansa tavarana, kuten Karl Marx ajatteli, 
eikä heitä voi varsinaisesti omistaa, osaavaan työvoimaan sitoutunut inhimillinen 
pääoma on myös kilpailutekijä, jota yritykset pyrkivät suojaamaan. 

Oma kysymyksensä on rajanveto aineettomien ja aineellisten investointien välil- 
lä. Onko esimerkiksi nykyaikainen paperikone pelkkä fyysinen investointi? Paperi- 
kone on fyysinen tuote, mutta sen suunnittelu edellyttää laaja-alaista asiantuntijuutta 
prosessiautomaatiosta teolliseen muotoiluun. Aineelliset ja aineettomat investoinnit 
yhdistyvät nykyaikaisissa teollisissa tuotantolaitoksissa yhä tiiviimmin. Lisäksi pa- 
perikoneen ostava loppuasiakas ei investoi pelkkään fyysiseen laitekokonaisuuteen 
vaan sitoutuu samalla pitkäaikaiseen palvelu-, huolto- ja ylläpitosopimukseen. Teol- 
lisuus on nykyisin paitsi merkittävä palveluiden ostaja (esim. paperikoneita valmis- 
tava yritys käyttää useiden alihankkijoiden palveluita) myös merkittävä palveluiden 
tuottaja. Tästä kertoo esimerkiksi se, että paperikoneita ja muita raskaan teollisuu- 
den tuotteita valmistavan Metso oyj:n liikevaihdosta jo kaksi kolmasosaa tulee pal- 
veluista. Toisin sanoen palveluiden merkitys taloudessa on kasvanut, minkä lisäksi 
aineellisiinkin tuotteisiin kytkeytyy yhä enemmän tietotaitoa niiden elinkaaren 
alusta alkaen. Voidaan jopa sanoa, että raja teollisuuden ja palveluiden välillä on 
häviämässä sekä koko talouden tasolla että yritysten sisällä (Pajarinen ym. 2012, 10; 
ks. myös luku 2 tässä teoksessa). 

Aineettoman pääoman lajeista keskeisin on t&k-toiminta, joka on vuoden 2014 
kansantalouden tilinpitouudistuksen jälkeen tilastoitu investointina eikä juokseva- 

na kulueränä (Sainio & Koistinen-Jokiniemi 2014). Yleisen määritelmän mukaan 
t&k-työllä tarkoitetaan systemaattista toimintaa uuden tiedon tuottamiseksi ja tä- 
män tiedon soveltamista luovalla tavalla. Yrityksen näkökulmasta pelkkä olemassa 
olevan tiedon hyödyntäminen ei riitä t&k-toiminnan kriteeriksi. Tuotteiden tai tuo- 
tantoprosessien rutiininomainen kehittäminen ei siis kuulu t&k-toiminnan alaan. 
Olennaista t&k-toiminnalle on uudenlaisten ideoiden kehittely ja soveltaminen 
suunnitelmallisesti, mihin kuuluu t&k-toiminnan tarkoituksen määrittely, resurs- 
sien allokointi ja tulosten toteutumisen seuranta. Vaikka kaikkeen uuden tiedon 
tuottamiseen kuuluu epävarmuus niin kustannusten kuin lopputulostenkin näkö- 
kulmasta, tavoitteellisuus ja tulosten käytännön hyödynnettävyys on yrityksissä 
tehtävän t&k-toiminnan määräävä piirre. 

Yhteenvetona: aineettomien investointien tarkoitus on sama kuin perinteisillä 
materiaalisilla investoinneilla eli työn tuottavuuden parantaminen. Työn tuottavuus 
puolestaan on yritysten kannattavuuden ja kilpailukyvyn ydin. Pohjimmiltaan kyse 
on henkisen pääoman kasvattamisesta ja uusien ideoiden kehittelystä sekä tekno- 
logian kekseliäästä hyödyntämisestä (Pohjola 2017; Valtiovarainministeriö 2019). 
Aineettomien ja aineellisten investointien tärkeä ero on kuitenkin siinä, että esimer- 
kiksi t&k-toiminnan tuotokset eivät kulu samalla tavalla kuin fyysiset hankinnat, 
joskin uusi tieto voi vanhentua nopeasti. 

T&k-työn luonteeseen kuuluu tulosten toisinnettavuus ja siirrettävyys. Uuden 
tiedon tuottaminen voi synnyttää ulkoisvaikutuksia, jotka ylittävät organisaatiorajat 
ja hyödyttävät koko yhteiskuntaa, kun työntekijöiden osaaminen kehittyy ja uudet 
innovaatiot leviävät uusille alueille. Tästä syystä t&k-toiminnan tukeminen julkisin 
varoin on perusteltua. On olemassa vahvaa näyttöä, jonka mukaan t&k-tuilla on 
Suomessa onnistuttu lisäämään yritysten t&k-toimintaa ja varovaisempaa evidens- 
siä t&k-tukien työllisyys- ja tuottavuusvaikutuksista (Ali-Yrkkö ym. 2017b, 23-25). 
Sikäli kuin investoiminen tutkimukseen ja kehittämiseen parantaa vähitellen tuot- 
tavuutta, se myös kasvattaa taloutta ja lisää siten aikaa myöten myös julkisen sek- 
torin verotuloja (Rantala 2008, 44; ks. myös Ali-Yrkkö 2008; Piekkola 2007; 2014; 
Ylhäinen ym. 2016). 

Uuden tiedon ja innovaatioiden leviäminen ei kuitenkaan aina ole yritysten int- 
ressien mukaista. Työntekijöiden vaihtaessa työpaikkaa tai perustaessa oman yri- 
tyksen entinen työnantaja voi menettää tärkeää inhimillistä pääomaa. Myös joh- 

tamis- ja liiketoimintamallit voivat olla alttiita jäljittelylle ja kopioinnille, ja niitä 
on käytännössä mahdotonta suojata juridisesti. Tästä huolimatta aineeton pääoma 
ja innovaatiot ovat tärkein keino, jonka välityksellä yritykset ja koko kansantalous 
voivat turvata kilpailuetunsa. Tämä on erityisen tärkeää Suomen kaltaisissa pitkälle 
kehittyneissä ja teknologisesti edistyneissä talouksissa. Koska työn määrä ei Suo- 
men väestön ikääntymisen takia voi juuri kasvaa, innovaatioiden merkitys tulevan 
talouskasvun ja hyvinvoinnin lähteenä korostuu (Alasoini ym. 2014). 

Innovaatioiden tärkein perusta eli investoinnit t&k-toimintaan ovat vähenty- 
neet 2010-luvulla, kuten seuraavassa näemme, joskin toimialakohtaiset erot ovat 
huomattavia. Etenkin elektroniikkateollisuuden supistuminen selittää t&k-inves- 
tointien samoin kuin muidenkin investointien heikkoa kehitystä (ks. tarkemmin 
Ali-Yrkkö ym. 2017b). Tämän teoksen keskiössä olevista toimialoista sekä kemian- 
teollisuuden että teknologiateollisuuden t&k-menot ovat kasvaneet 2010-luvulla, sii- 
nä missä metsäteollisuudessa t&k-toiminnan menot ovat hieman supistuneet. 


Tutkimus- ja kehittämistoiminta Suomessa 


Kokonaisuudessaan tutkimus- ja kehittämistoiminnan menot olivat vuonna 2018 
Tilastokeskuksen mukaan 6,4 miljardia euroa eli 2,7 prosenttia Suomen brutto- 
kansantuotteesta (kuvio 8.1.). Yritysten osuus t&k-menoista oli noin kaksi kol- 
masosaa, korkeakoulusektorin osuus viidennes ja julkisen sektorin (ml. yksityinen 
voittoa tavoittelematon sektori) osuus kymmenesosa. T&k-menot kasvoivat voi- 
makkaasti 1990-luvulla Nokia-vetoisen noususuhdanteen siivittämänä, ja kasvu 
jatkui aina 2010-luvun taitteen taantumaan saakka. T&k-menojen bruttokansan- 
tuoteosuus oli korkeimmillaan 3,75 prosenttia vuonna 2009, minkä jälkeen osuus 
on vuosi vuodelta pienentynyt. Vaikka Suomen t&k-toiminnan bkt-osuus edelleen 
ylittää sekä OECD- että EU-maiden keskiarvon, olemme jääneet jälkeen esimerkiksi 
keskeisten kilpailijamaidemme Ruotsin ja Saksan tasosta. (Tilastokeskus 2018.) 
T&k-tehtävissä työskenteli vuonna 2018 kaikkiaan 72 600 henkilöä, joista yritys- 
ten palveluksessa oli hieman yli puolet. Tutkimustyövuosia tehtiin 49 000, joista 57 
prosenttia eli runsaat 28 ooo henkilötyövuotta toteutui yrityksissä. (Tilastokeskus 
2018.) Sekä yrityksissä toimivan t&k-henkilöstön määrä että tutkimustyövuodet 

Kuvio 8.1. Tutkimus ja kehittämistoiminnan menot Suomessa 1995—2018 
(milj. € / bkt-osuus, julkinen ja yksityinen sektori yhteensä). 
Aineisto: StatFin-tilastotietokanta (omat laskelmat), Tilastokeskus. 

kasvoivat voimakkaasti 1990-luvulla, kunnes kasvu alkoi tasaantua 2000-luvun 
alkupuolella (kuvio 8.2.). Viime vuosina kehitys on eriytynyt siten, että aiempaa 
enemmän tutkimusta ja kehitystä tehdään entistä pienemmällä t&k-henkilöstöllä. 

Vuoden 2017 tietojen mukaan yritysten t&k-henkilöstöstä vain viidennes oli nai- 
sia. Ammattiaseman mukaan tarkasteltuna yritysten t&k-henkilöstöstä 70 prosent- 
tia oli tutkijoita ja tuotekehitysinsinöörejä, loput t&k-toiminnan tuki- ja avustavaa 
henkilökuntaa. Tutkijoiden osuus oli korkein elektroniikkateollisuudessa, muiden 
koneiden ja laitteiden valmistuksessa, tutkimuksen ja kehittämisen sekä teknisten 
palvelujen toimialoilla (75-80 % yritysten t&k-henkilöstöstä). Metsä- ja kemian- 
teollisuudessa tutkijoiden osuus jäi alle 60 prosentin. Kuudella prosentilla yritysten 
t&k-henkilöstöstä oli tohtorin tutkinto, yliopistotutkinto oli liki puolella ja ammat- 
tikorkeakoulututkinnon suorittaneita oli kolmannes. Lukumääräisesti eniten toh- 
toreita oli elektroniikkateollisuudessa (530 henkilöä eli kuusi prosenttia yritysten 
t&k-henkilöstöstä). Suurin tohtoreiden osuus oli kemianteollisuudessa sekä tutki- 
mus ja kehittäminen -toimialalla (n. 15 % yritysten t&k-henkilöstöstä). (Tilastokes- 
kus 2018.) 

Kuvio 8.2. Yritysten t&k-henkilöstö ja tutkimustyövuodet Suomessa 


1995-2017 (lukumäärä / henkilötyövuodet). 
Aineisto: StatFin-tilastotietokanta, Tilastokeskus. 

Tässä teoksessa keskitymme teknologia-, metsä- ja kemianteollisuuteen. Näistä kol- 
mesta toimialasta teknologiateollisuutta luonnehtii lisääntyvä tutkimus- ja kehitys- 
intensiivisyys, ja myös kemianteollisuudessa t&k-intensiivisyys on korkea. Tämän 
luvun myöhemmin esitettävissä analyyseissä mallinnamme t&k-intensiivisyyttä 
yrityksissä tehdyillä tutkimustyövuosilla sekä vähintään ylemmän korkea-asteen 
tutkinnon suorittaneen henkilöstön osuudella. Kuviossa 8.3. on esitetty valitsemil- 
lamme teollisuusaloilla tehdyt tutkimustyövuodet ajanjaksolla 2005-2015. Tälle 
periodille ajoittuu merkittäviä taloussuhdanteiden vaihteluita, erityisesti vuosien 
2009-2010 finanssikriisi ja syvä taantuma, jonka seurauksena monet viennistä riip- 
puvaiset teollisuusyritykset joutuivat mukauttamaan toimintaansa nopeasti heiken- 
tyneeseen tuotteiden ja palveluiden kysyntään (ks. luku 2 tässä teoksessa). 
Teknologiateollisuudessa tutkimustyövuosien? määrä on suurin, ja havaittavis- 
sa on selkeä nousujohteinen trendi kyseisellä ajanjaksolla (kuvio 8.3.). Aikasarjan 
loppua kohden tutkimustyövuosien määrä teknologiateollisuudessa ylittää kahden 
kuukauden rajan per henkilötyövuosi. Teknologiateollisuudessa onkin siirrytty 


? Tutkimustyövuodella tarkoitetaan yhden vuoden aikana tehtyä kokoaikaisen työajan (n. 35 tuntia 


viikossa) mukaan laskettua t&k-työtä, ml. 4-6 viikon loma-aika. 

yhä korkeamman jalostusarvon tuotantoon eikä t&k-panostuksista tingitty edes 
finanssikriisiä seuranneessa taantumassa. Tuotannon lisäksi teknologiateollisuu- 
dessa tarvitaan entistä enemmän korkeaa osaamista esimerkiksi automaatiotekno- 
logian ja muiden tuotantoprossien osa-alueiden kehittämisessä. 

Kuvion 8.3. mukaan kemianteollisuudessa tehtiin sekä vuonna 2005 että 2015 
keskimäärin 0,12 tutkimustyövuotta yrityksen jokaista henkilötyövuotta kohden, 
mikä tarkoittaa vajaan puolentoista kuukauden tutkimuspanosta per henkilötyö- 
vuosi. Kemianteollisuudessa tehtyjen tutkimustyövuosien huippu (lähes 2 kk / htv) 
ajoittui vuoteen 2008 eli aikaan ennen finanssikriisiä ja taantumaa. 

Vuosina 2005-2015 metsäteollisuudessa tehtyjen tutkimustyövuosien määrä 
jää jälkeen muista teollisuustoimialoista. Metsäteollisuudessa tehtiin vuonna 2015 
runsaan puolen työkuukauden verran t&k-työtä per henkilötyövuosi. Vuoden 2009 
jälkeen tutkimustyövuosien trendi on kuitenkin kohoava. (Kuvio 8.3.) Tämän ke- 
hityksen taustalla vaikuttanee esimerkiksi paperin kysynnän lasku sekä uusien 
korvaavien tuotesegmenttien, kuten puu- ja tekstiilikuitujen, biohajoavien pakkaus- 
materiaalien, muovia korvaavien ratkaisujen, mikro- ja nanosellun sekä biopoltto- 
aineiden ja urbaanin puurakentamisen, kehitystyö. 


Kuvio 8.3. Tutkimustyövuodet teknologia-, kemian- ja metsäteollisuudessa yritysten 
henkilöstömäärään suhteutettuna 2005-2015. N=700 yritystä vuosittain. 
Aineisto: T&k-paneelin yritykset, Tilastokeskus. 

Tutkimustyövuosien ohella tärkeä t&k-intensiivisyyden mittari on korkeas- 
ti koulutettujen osuus toimialoilla (on kuitenkin syytä huomioida, että t&k-työk- 
si lasketaan yleisissä tilastoissa myös muiden tutkintotasojen työntekijöiden työtä 
siltä osin kuin yritykset itse ilmoittavat). Myös tässä tarkastelussa teknologia- ja 
kemianteollisuus erottuvat edukseen korkeasti koulutetun (ylemmän korkeakoulu- 
tutkinnon ja tutkijakoulutetun) henkilöstön osuuksissa, mutta kaikilla toimialoil- 
la trendinä on voimakas korkeasti koulutettujen osuuden kohoaminen. Luvussa 2 
esitettyjen taulukoiden 2.1.-2.3. perusteella vertailuajanjaksolla vuosina 1988-2015 
kaikki teollisuudenalat ovat muuttuneet entistä tutkimus- ja kehitysintensiivisem- 
pään suuntaan: henkilöstön kokonaismäärä on vähentynyt samalla kun korkeasti 
koulutettujen työntekijöiden osuus on koko ajan lisääntynyt, toki mukaillen väestön 
koulutusasteen kehitystä. 

Ennen finanssikriisiä ja taantumaa, vuoden 2005 tietojen mukaan, korkeasti 
koulutetun (ylempi korkeakouluaste ja tutkijakoulutus) henkilöstön osuus kemian- 
teollisuuden yrityksissä oli kymmenen prosenttia, kun vuonna 2015 jo runsaat 15 
prosenttia alan työntekijöistä oli suorittanut vähintään ylemmän korkea-asteen tut- 
kinnon (ks. taulukko 2.3. tämän teoksen luvussa 2). Muutoksen taustalla vaikuttanee 
se, että kemianteollisuus investoi yli miljardin vuodessa Suomeen, mistä t&k-meno- 
jen osuus on lähes 450 miljoonaa. Kemia onkin ainoa teollisuuden ala, joka kasvatti 
investointejaan finanssikriisin jälkeisinä vuosina. Vuonna 2015 kemianteollisuuden 
investoinnit ylittivät 100 miljoonalla eurolla vuoden 2008 tason; kasvua oli lähes 
kymmenen prosenttia (Ali-Yrkkö ym. 2017b, 18). 

Samoin kuin kemian alalla myös teknologia- ja metsäteollisuudessa henkilöstön 
kokonaismäärä on vähentynyt huomattavasti vuosien 2005 ja 2015 välisenä aika- 
na, mutta korkeasti koulutettujen työntekijöiden osuus on kasvanut. Teknologiate- 
ollisuudessa korkeasti koulutettujen työntekijöiden osuus on noussut vuoden 2005 
vajaasta kymmenestä prosentista 14 prosenttiin vuoteen 2015 mennessä (taulukko 
2.1.). Metsäteollisuudessa korkeasti koulutettujen työntekijöiden osuus on puoles- 
taan noussut noin neljästä prosentista runsaaseen seitsemään prosenttiin vuosina 
2005—2015 (taulukko 2.2.). 

Edellä kuvaillut toimialatrendit kertovat teollisuustyön luonteen muutoksesta, 
jota tarkastelimme yleisemmällä tasolla tämän teoksessa luvussa 2. Tutkimiemme 
teollisuusalojen suoraan palkkaaman henkilöstön määrä on vähentynyt merkittä- 

västi, mutta samanaikaisesti teollisuus työllistää aikaisempaa enemmän korkeas- 
ti koulutettuja asiantuntijoita. Uuden teknologian hyödyntäminen ja luominen on 
kasvattanut osaamiseen ja ammattitaitoon liittyviä vaatimuksia käytännössä kai- 
killa teollisuudenaloilla, kuten tämän teoksen luvussa 4 näimme. Työtehtävät ovat 
muuttuneet aikaisempaa korkeampaa koulutusta ja jatkuvaa työssäoppimista edel- 
lyttäviksi. 

Osa tästä muutoksesta aiheutuu väestön koulutustason kohoamisesta kohortti 
kohortilta: yli 15-vuotiaasta väestöstä ylemmän korkeakoulututkinnon tai tohtorin- 
tutkinnon oli vuonna 2005 tehnyt seitsemän prosenttia miehistä ja naisista, mutta 
vuonna 2015 joka kymmenes nainen ja yhdeksän prosenttia miehistä. Nuoremmil- 
la kohorteilla nämä osuudet ovat suuremmat. Tästä näkökulmasta teknologia- ja 
kemianteollisuuden aloilla korkeasti koulutettujen osuudet vuonna 2015 ylittävät 
tavanomaisen väestön koulutustason, ja metsäteollisuus jää sen alle: metsäteollisuu- 
den eri toimialoilla on suhteellisen paljon ammatillisen tutkinnon tehnyttä väestöä 
työntekijäasemissa. 

Teollisuuden palkkaaman henkilöstömäärän alenemasta ei voi yksioikoisesti 
päätellä, että kyse olisi pelkästään työpaikkojen häviämisestä rakennemuutoksen 
seurauksena. Osa teollisuustyöpaikkojen kadosta on mittausharhaa, kun niitä on 
siirtynyt palvelusektorille (Maliranta 2014, 4). Tarkastelemallamme periodilla mo- 
net teollisuusyritykset ovat ulkoistaneet toimintojaan alihankkijoille tai lisänneet 
ostopalveluiden hankintaa, mikä kasvattaa palvelusektorin kokoa. 


Tutkimusasetelma 
Tutkimuskysymys ja hypoteesit 


Tässä luvussa yhdistämme FOLK-aineiston yritystoimintaa kuvaavia tulos-, t&k- 
ja teknologiainvestointimittareita työuratarkasteluun. Kysymme, miten yrityksen 
kannattavuus ja panostus aineettomaan rakennepääomaan näkyvät teknologia-, 
metsä- ja kemian alojen henkilöstön työurilla. Hypoteesimme on, että yritystoimin- 
nan tuloksellisuus on yhteydessä keskimääräistä vakaampiin työuriin (vrt. Järvinen 
ym. 2020; Peutere ym. 2017; Pyöriä ym. 2017). Oletamme myös, että yritysten tutki- 

mus- ja kehitystoiminta samoin kuin tietotekniset investoinnit ennakoivat myöntei- 
siä työuratulemia. 

Yritysinvestointien yhteys työuriin voi selittyä kahden erillisen, joskaan ei välttä- 
mättä toinen toistaan poissulkevan mekanismin kautta. Yhtäältä on todennäköistä, 
että yritysten aineettomat investoinnit onnistuessaan kasvattavat tuottavuutta, mikä 
voi auttaa yrityksiä paitsi säilyttämään olemassa olevat työpaikat myös kasvamaan 
orgaanisesti eli yrityksen mahdollisuudet rekrytoida uutta henkilöstöä paranevat. 
Toisaalta voi olla, että yritysten investoinnit merkitsevät ainakin lyhyellä aikavälillä 
heikkeneviä työurapolkuja, jos esimerkiksi teknologisten tai prosessi-innovaatioi- 
den avulla on mahdollista vähentää ihmistyön tarvetta. 

Aiempien yritystason tutkimusten perusteella tiedetään, että investoinnit aineet- 
tomaan pääomaan parantavat yritysten tuottavuutta, joskin varsin pitkällä viiveellä, 
kuten edellä olemme nähneet. Mika Malirannan ja Pekka Ylä-Anttilan (2008, 35) 
mukaan tämä on varmimmin voitu osoittaa mikroaineistoja käyttävässä t&k-inves- 
tointeja koskevassa tutkimuksessa: niiden positiiviset tuottavuusvaikutukset tulevat 
kunnolla näkyviin vasta noin viiden vuoden viiveellä. Malirannan ja Ylä-Anttilan 
mukaan samankaltainen vaikutusmekanismi näyttää koskevan koulutusinvestoin- 
teja: korkeasti koulutettujen palkkaaminen alentaa aluksi tuottavuutta, mutta nos- 
taa sitä pitkällä aikavälillä. 

Oletamme, että yritysten investoinnit aineettomaan pääomaan, kuten uuteen 
tietotekniikkaan sekä tutkimukseen ja kehitykseen, heijastuvat pääosin positiivi- 
sesti työuriin, koska investoinnit onnistuessaan parantavat yritysten kilpailuetua ja 
vahvistavat samalla henkilöstön osaamista. Tämä voi puolestaan parantaa yksilöi- 
den mahdollisuuksia säilyttää työpaikkansa tai työllistyä uudelleen avoimilla työ- 
markkinoilla. Toisaalta yritysten teknologisilla uudistuksilla saattaa olla kielteisiä 
työpaikkavaikutuksia rutiinitehtävissä työskenteleville, joskin työttömiksi jääneet 
siirtyvät useimmiten ennen pitkää uusiin matalamman tai korkeamman osaamis- 
tason tehtäviin (esim. Böckerman ym. 2012; Vainiomäki 2018). 

Aineistomme rajoissa pyrimme mahdollisimman kattavaan aineettomia inves- 
tointeja kuvaavien mittareiden hyödyntämiseen, sillä erilaisten aineettoman pää- 
oman erien tiedetään tukevan toisiaan. Esimerkiksi t&k-investointien hyödyt ovat 
selvästi suurempia, mikäli ne yhdistyvät koulutusinvestointeihin ja mahdollisesti 
muihinkin aineettomiin investointeihin (Maliranta & Ylä-Anttila 2008, 35). Lisäksi 

otamme analyyseissämme huomioon perinteiset aineelliset investoinnit koneisiin, 
laitteisiin ja rakennuksiin, koska osalla tarkastelemistamme toimialoista, kuten met- 
säteollisuudessa, uudet investoinnit tarkoittavat yhä myös investoimista kokonaisiin 
uusiin tehtaisiin. Tässäkin tapauksessa rajanveto immateriaalisen ja materiaalisen 
panostuksen välillä voi olla vaikeaa, koska merkittävimmät uudet tehdashankkeet 
edustavat teknologisen kehityksen globaalia huippua.? 


Yritys-henkilöstö-aineiston muodostaminen 


Yritystiedon tilastoinnissa on tapahtunut huomattavia muutoksia viime vuosi- 
kymmeninä. Vertailukelpoisia yritystietoja on saatavilla parhaiten vuodesta 2005 
eteenpäin. Koska hyödyntämämme aineistot edustavat puutteellisesti alle 10 hengen 
yrityksiä, rajaamme analyysimme koskemaan vähintään 10 henkilöä työllistäviä 
teollisuustoimialojen yrityksiä.* Aineiston rakentamisen aloitimme muodostamalla 
FOLK-rekisteristä yritystasoisen aineiston ja tuomalla myöhemmin kuvattavat yri- 
tysmittarit tämän aineiston yhteyteen tilinpäätös- ja t&k-paneeleista (ks. taulukko 
8.2. sekä aineistoliite tässä teoksessa). 

Keräämme yritystietoa kolmelta vertailukelpoiselta vuodelta perusvuonna teol- 
lisuusalojen yrityksissä työskentelevän henkilöstön työurakehityksen arvioimisek- 
si. Huomioimme yritystietoja kahdelta vuodelta ennen seurannan aloitusta (2007- 
2008) sekä seurannan aloitusvuodelta (2009), jotta kunkin indikaattorin mukainen 
kehityssuunta saadaan huomioitua, eikä yhden vuoden sattumanvarainen vaihtelu 


° Esimerkiksi elokuussa 2017 käynnistetty Metsä Groupiin kuuluvan Metsä Fibren biotuotetehdas 


Äänekoskella on Suomen metsäteollisuuden historian suurin noin 1,2 miljardia maksanut investointi 
ja yksi maailman nykyaikaisimmista puunjalostuslaitoksista. Uutta tehdasta kutsutaan biotuoteteh- 
taaksi, koska siellä valmistetaan havu- ja koivusellun lisäksi monenlaisia innovatiivisia biotuotteita, 
se tuottaa bioenergiaa yli oman tarpeen, eikä käytä fossiilisia polttoaineita. Tehtaan tavoitteena on, 
että puuraaka-aine ja tuotannon sivuvirrat (esim. kaasut ja hapot) hyödynnetään sataprosenttisesti. 
Tehdas myös toimii etäohjauksella ja lähes täysin automatisoidulla logistiikalla. 


+ Suomi on pienten mikroyritysten maa, mutta pk- ja suuryritysten merkitys taloudelle ja työllisyy- 
delle on mittava. Tilastokeskuksen yritysten rakenne- ja tilinpäätöstilaston mukaan alle 10 henkeä 
työllistävät mikroyritykset kattavat noin 95 % kaikista yrityksistä Suomessa. Pk-yritysten (10-249 
henkeä työllistäviä) osuus kaikista yrityksistä on noin 5 % ja suuryritysten (vähintään 250 henkeä 
työllistävät) osuus noin 0,2 %. Kun mittarina käytetään osuutta liikevaihdosta tai henkilöstöstä, suh- 
teet muuttuvat. Näillä mittareilla yli 10 henkilön yritykset vastaavat 73 % työllisistä ja 83 % liike- 
vaihdosta. Kaikkein suurimpien yritysten (tai konsernien) merkitys Suomen bkt:lle on huomattava. 
(Ali-Yrkkö ym. 2017a, 7-8.) 

euromääräisissä muuttujissa vaikuta muuttujaan liikaa. Yritysten euromääräiset tie- 
dot ovat alttiita paitsi taloussuhdanteiden myös yritysten omien tilanteiden ja eri 
vuosille kirjattavien kuluerien vaihtelulle (ks. taulukko 8.2.). 

Tulosten sensitiivisyyden arvioimiseksi muodostimme eri määrittelyvuosiin 
perustuvia ja erilaisia vuosimittareita ennen kuin päädyimme kyseisiin kolmeen 
vuoteen (2007-2009). Lisäksi muodostimme toisen vastaavan aineiston, jossa yri- 
tystietovuodet alkavat vuodesta 2005 ja henkilöseurannan aloitusvuosi on 2007. 
Toimimme näin, koska tässä esitettävälle analyysille ei ole samankaltaisia aiem- 
pia referenssitutkimuksia, ja on tärkeää arvioida tulosten pitävyyttä eri aineisto- ja 
vuosimuuttujavalinnoilla. Toisekseen perusvuoden valinta saattaa vaikuttaa työu- 
ratulemiin vuoden 2008 lopulla alkaneen talouskriisin vuoksi. Esitämme tulokset 
perusvuoden 2009 varaan muodostetulle aineistolle, mutta erittelemme sensitiivi- 
syystarkasteluja tulosten esittämisen yhteydessä. 

Otamme työuraseurantaan kaikki aineiston teollisuusyritysten kirjoilla 
FOLK-rekisterin yritystunnuksen perusteella vuonna 2009 olleet 30-50-vuotiaat 
työntekijät. Rajaamme mukaan seurannan aloitusvuoden viimeisellä viikolla teol- 
lisuustoimialojen yrityksissä kirjoilla olevat, pääasiallisen toiminnan mukaan vuo- 
den lopussa työllisinä olevat palkansaajat. T&k-paneelin, josta tuomme mukaan eri 
yritysmuuttujia, tietojen rajallisuuden vuoksi joudumme valitsemaan tarkasteluun 
vain sellaiset yritykset, jotka ovat vastanneet t&k-kyselyyn yritys- eikä esimerkiksi 
konsernitasolla. Tällainen rajaus aiheutuu siitä, että euromääräiset investointimuut- 
tujat on jaettava yrityksen liikevaihtotiedoilla ja tietojen on perustuttava samaan 
tilastoinnin tasoon. Rajausten jälkeen muodostamassamme aineistossa on vuonna 
2009 mukana 900 yritystä, joissa on työssä yhteensä 86 778 henkilöä. 

Taulukossa 8.1. esitämme, miten näin rajaamamme aineisto suhteutuu FOLK-ko- 
konaisaineistossa oleviin teollisuusalojen yrityksiin ja henkilöihin. Alle 10 henkeä 
työllistävät yritykset ja konsernitasolla vastanneet yritykset rajautuvat pois t&k-pa- 
neelin perusteella, ja myös henkilöstön ikärajaus pudottaa aineiston kokoa. Tiedot 
koskevat vuotta 2009. Rajautuminen vähintään kymmenen henkeä työllistäviin yri- 
tyksiin jättää koko teollisuustoimialan yrityksistä jäljelle vain kahdeksan prosenttia 
kaikista — myös teollisuus on Suomessa todella pienyritysvaltainen. Tämän rajauk- 
sen jälkeen suhteessa suurempi osa lääkintätuotteiden valmistuksen sekä metallien 
jalostuksen toimialojen yrityksistä valikoituu mukaan, kun taas saha- ja levyteolli- 

Taulukko 8.1. Tutkimusaineisto verrattuna kokonaisyritys- 
henkilöstö-aineistoon teollisuusaloilla v. 2009 


Alkuperäinen Yritys- T&k-paneelin 10+ Tutkimusaineiston 
henkilöstö-aineisto henkilöä työllistäviin henkilöt 
(kokonais-FOLK) yrityksiin rajattu rajausten jälkeen 
aineisto 
Yritykset, Henkilöt, Yritykset, Henkilöt, N 
N N N N 
Saha- ja levyteollisuus 2350 22367 65 7935 4129 
Paperiteollisuus 195 21454 32 13736 7620 
Koksi ja öljy 16 2419 3 2251 
Kemikaalien ja kemiallisten 296 12405 58 8836 4883 
tuotteiden valmistus 
Lääkintätuotteiden valmistus 30 3985 10 3713 2268 
Kumi- ja muovituotteiden 631 12870 97 7672 4010 
valmistus 
Metallien jalostus 150 14596 31 12575 6818 
Metallituotteiden valmistus, sis. 4972 37246 191 13601 7152 
aseiden ja ammusten valmistus 
Koneiden ja laitteiden valmistus 1533 42656 230 28160 15496 
Tietokoneiden, elektronisten ja 988 50704 146 43220 30878 
sähkölaitteiden valmistus 
Moottori- ja muiden kulkuneu- 676 14808 62 9454 4652 
vojen valmistus 
Yhteensä 11837 235510 925 151153 87906 


suuden sekä metallituotteiden valmistuksen pienyrityksiä rajautuu useammin pois. 
Näillä toimialoilla teollisuusyritykset ovat siis huomattavan usein joko keskimää- 
räistä suurempia (=suurempi osuus mukana) tai pieniä (=jäävät pois aineistosta). 
Henkilöstöä koskevina rajauksina (taulukon 8.1. viimeinen sarake) jätimme 
pois seurannasta yrittäjät (n= 136), alle 30-vuotiaat (n=20 971) ja yli 50-vuotiaat 
(n=38 453). Jouduimme myös rajaamaan pois henkilöt, jotka eivät olleet samoissa 
yrityksissä töissä tai joiden työnantajayrityksiltä puuttuivat käyttökate- tai liike- 

vaihtotiedot vuosilta 2007-2009 (yhteensä 2349). Perusteena ikärajaukselle on yh- 
täältä se, että 30 ikävuoteen mennessä korkea-asteenkin tutkinnon suorittaneet tyy- 
pillisesti ovat jo vahvasti koulutusta vastaavalle työuralle kiinnittyneitä, ja toisaalta 
se, että tarkastelumme vanhimmat työlliset jäävät seurannan kuluessa reilusti paitsi 
virallisen myös käytännössä toteutuvan eläkeiän alle. 


Työuramittarit 


Tutkimme teollisuusyrityksissä vuonna 2009 työssä olleiden seuraavien vuosien 
työhön kiinnittymistä, ansiotuloja sekä ammatillisen aseman paranemista eli uralla 
etenemistä lähtövuonna 30-50-vuotiailla parhaassa työiässä olevilla työllisillä. Seu- 
rannan ulotamme vuosiin 2015-2017 riippuen siitä, mihin vuoteen seuraavassa ku- 
vattujen vastemuuttujien FOLK-tiedot ulottuivat aineiston muodostushetkellä. 

Ensinnäkin mittaamme työurien vakautta työssäolo- ja työttömyyskuukausilla 
ja niistä muodostetuilla dikotomisilla muuttujilla. Vuosittaiset kuukausimuuttujat 
(työ- ja työttömyyskuukaudet) ovat hyvin vinoja, koska aineistoon valitut työlliset 
henkilöt ovat kiinnittyneet työhön niin vahvasti. Toisin sanoen lähes kaikki toimi- 
alojen henkilöstöstä on koko analyysimme seurannan ajan keskeytyksettä työllisinä 
(103-108 työssäolokuukautta vuosina 2009-2017). Tutkimme sekä vakaata kiinnit- 
tymistä (vähintään 103 työkuukautta) että työttömyyttä (6 kk tai enemmän) seuran- 
nan aikana. 

Työ- ja työttömyyskuukausimittareita erottaa se, että henkilö voi olla työvoiman 
ulkopuolella henkilökohtaisista syistä, esimerkiksi opiskelemassa, hoitovapaalla 
tai eläkkeellä. Tällöin hänelle ei kirjaudu työttömyyttä, mutta työssäolokuukaudet 
vähenevät. Kuitenkin perhevapaakuukausien aikana henkilöt ovat työllisiä, mikäli 
heidän työsuhteensa joko jatkuu yli vapaajakson (määräaikaisten työsuhteiden ta- 
pauksessa) tai on vakituinen. Tämän vuoksi etenkin naisten työkuukaudet voivat 
indikoida työllisyyden vakautta, vaikka palkkataso kuitenkin putoaisi (huomioim- 
me askeltavassa mallissa lasten syntymän). 

Kolmantena uraindikaattorina tutkimme työtuloja. Muodostamme keskimää- 
räisten kuukausitulojen mittarin summaamalla kaikki henkilöille vuosina 2009- 
2015 kertyneet työtulot ja jakamalla ne samojen vuosien työkuukausien summalla. 

Tässä emme tarkastele pääomatuloja, emmekä huomioi tulonsiirtoja (vrt. luku 6 
tässä teoksessa), koska tavoitteena on analysoida teollisuusyritysten työntekijöiden 
työstä saatavia ansiotuloja. Neljänneksi tutkimme ammatillisen aseman parane- 
mista eli sitä, onko henkilö seuranta-aikana edennyt työurallaan joko työntekijä-, 
toimihenkilö-, asiantuntija- tai erityisasiantuntija-asemasta ylempään ammatti- 
luokkaan, viime kädessä johtajaksi (vrt. Kauhanen & Napari 2012). Muodostamme 
kaksiluokkaisen vastemuuttujan sille, mikäli henkilön ammattiasema on kohonnut 
seurannan aikana yhden tai useamman aseman verran. Tarkastimme analyysin tu- 
lokset myös eritellen vuoden 2009 lähtöammattitasot, mutta tulokset eivät muuttu- 
neet. 


Yritysmittarit 


Seuraavassa kysymme, miten yrityksen taloustilanne ja investoinnit yhdistyvät hen- 
kilöstön eri työuraseurauksiin. Yritysindikaattoreiden yhdistymistä henkilöstön 
seurantatietoihin on ylipäänsä tarkasteltu vähän, vaikka esimerkiksi palkoista yhä 
suurempi osa määräytyy yritystasolla ( Vainiomäki 2017) ja eriytyy ammattiryhmän 
sisällä (Vainiomäki 2018). Enemmän on tarkasteltu sitä, miten yritystieto yhdis- 
tyy henkilöstön ammatillisen rakenteen muutokseen (esim. Maczulskij ym. 2016). 
Jaamme yritystietojen tarkastelun kolmeen: yrityksen taloustilanteen sekä aineetto- 
mien ja aineellisten investointien tarkasteluun. 

Yrityksen taloustilannetta ja yritystoiminnan tuloksellisuutta mittaamme 
käyttökatteella. Käyttökate kuvaa yrityksen varsinaisen liiketoiminnan tulosta en- 
nen poistoja, rahoituseriä ja veroja. Käyttökate siis kertoo, kuinka paljon yrityksen 
liikevaihdosta jää katetta, kun siitä vähennetään yrityksen toimintakulut. Käyttö- 
kateprosentin taso riippuu toimialasta. Tämän tunnusluvun vertailukelpoisuutta 
toimialan sisälläkin heikentää se, että yritykset joko omistavat tuotantovälineensä 
itse tai ovat vuokranneet ne kokonaan tai osittain. Käyttökateprosentille ei ole yleis- 
pätevää tavoitearvoa. Useimmissa tapauksissa eri toimialojen käyttökateprosentit 
asettuvat seuraaviin vaihteluväleihin: teollisuudessa 5-20 %, kaupan alalla 2-10 % ja 
palveluissa 5-15 %. (Yritystutkimus 2017, 63-64.) 

Koska käyttökate ei sisällä arvonalentumisia, joilla ei ole kassavirtavaikutuksia, 
eikä yrityksen investointeja, se auttaa vertailemaan eri yritysten pelkän liiketoimin- 
nan kannattavuutta ottamatta kantaa kasvuun tai liiketoiminnan ylläpitämiseen 
vaadittaviin investointeihin. Jos käyttökatteen suhteuttaa yrityksen henkilöstömää- 
rään, sitä voidaan pitää yrityksen kannattavuuden mittarina. Käyttökatteen hyö- 
dyntämistä perustelemme lisäksi sillä, että se ei ole yhtä helposti manipuloitavissa 
kuin esimerkiksi nettotulos (kirjanpidon tilikauden tulos) eli tuloslaskelman vii- 
meinen rivi. On kuitenkin huomattava, että käyttökate sen enempää kuin muutkaan 
yrityksen taloutta kuvaavat tunnusluvut eivät ole yleispäteviä eivätkä ongelmatto- 
mia (Verriest ym. 2018). 

Tässä muodostetussa aineistossa käyttökatetiedot ovat euromääräisiä ja niiden 
keskiarvo tarkasteltavissa teollisuusalojen yrityksissä vajaat 33 miljoonaa euroa 
vuonna 2009, mutta mediaani vajaat kaksi miljoonaa euroa. Tämä viittaa yritysten 
melkoiseen eriytymiseen. Jotkin suuryritykset nostavat keskiarvoa, mutta tyypilli- 
sempiä ovat mediaanin perusteella pienemmät tai keskisuuret yritykset. Käyttöka- 
tetiedoista laskemme kolmen vuoden keskiarvon (2007-2009) ja suhteutamme ne 
yritysten henkilöstömäärään. 

Yrityksen aineetonta rakennepääomaa mittaamme kahdella ulottuvuudella. 
Mika Malirannan ja Petri Rouvisen (2007, 14) mukaan aineettoman pääoman eristä 
tutkimus- ja kehitystoiminta on parhaiten ja laajimmin mitattu ja huomioitu eri 
yhteyksissä. Se onkin yrityssektorin tärkein yksittäinen aineettoman pääoman erä, 
joskin se on ”vain” noin kolmasosa kaikista aineettomista investoinneista. Maliranta 
ja Rouvinen kuitenkin korostavat, että tieto- ja viestintäteknologiaan liittyvät inves- 
tointiluontoiset ohjelmistohankinnat ja sisäinen kehitystyö ovat lähes yhtä merkit- 
tävä erä. Lisäksi aiemmissa tutkimuksissa on huomautettu, että innovaatioiden sekä 
tutkimuksen ja tuotekehityksen roolia on hyvin vaikeaa paljastaa tilastojen kautta, 
koska t&k-kulut ja investoinnit innovaatiotoiminnan mittareina eivät ole riittäviä. 
T&k-toiminnan lisäksi pitäisi huomioida myös tietotekniset investoinnit, joilla tie- 
detään olevan tärkeä rooli yritysten innovaatiotoiminnassa. (Lindström ym. 2004.) 

Näillä perustein tarkastelemme yritysten aineetonta pääomaa t&k-toiminnan ja 
tietoteknisten investointien näkökulmista (ks. taulukot 8.2. ja 8.3.). Edellistä mit- 
taamme t&k-menoilla, tutkimustyövuosilla (t&k-työhön käytetty aika) sekä hen- 
kilöstön korkeakoulutusasteen osuudella ja muutoksella, jota on myös käytetty 

indikaattorina yrityksen uudistumisesta (esim. Maliranta 2017; Piekkola 2007). Tut- 
kimustyövuodella tarkoitetaan yhden vuoden aikana tehtyä täyspäiväisen työajan 
(n. 35 tuntia viikossa) mukaan laskettua t&k-työtä (4-6 viikon loma-aika mukaan- 
luettuna). Normaalin työajan ylitykset otetaan huomioon tutkimustyövuosilaskel- 
missa, mikäli niistä on maksettu korvaus. 

Korkeasti koulutetun henkilöstön osuus (jota siis pidämme tässä yhtenä aineetto- 
man t&k-toiminnan indikaattorina) kuvaa samalla yrityksen inhimillistä pääoma. 
Kuten edellä olemme esittäneet, koulutus on tärkeää huomioida, koska korkeasti 
koulutettuun henkilöstöön sitoutuu osaamispääomaa, joka on yhteydessä yrityksen 
kasvuun ja menestykseen pitkällä aikavälillä. Yritykset näyttävät hyötyvän etenkin 
yliopistotasoisen tutkinnon suorittaneesta henkilöstöstä (Magoutas ym. 2012; Ma- 
liranta & Asplund 2007). 

Tietoteknisiä investointeja, joita on myös kutsuttu ict-palvelutuotteiksi (Maliran- 
ta & Rouvinen 2007), mittaamme puolestaan kahdella muuttujalla: atk-, suunnitte- 
lu- ja ohjelmointikuluilla sekä investoinneilla atk-ohjelmistoihin. Osa t&k-menoista 
on päällekkäisiä tietoteknisten investointien kanssa (esim. ohjelmistot). Tätä ei kui- 
tenkaan tarvitse pitää erityisen suurena ongelmana, koska olemassa olevat tilastot 
ennemmin aliarvioivat kuin liioittelevat aineettoman pääoman merkitystä yrityk- 
sille (Kaitila & Ylä-Anttila 2012, 9-10). Toisekseen arvioimme analyysimme aluksi 
eri investointimittareita summamuuttujien rakentamisen kannalta. 

Vertailukohtana aineettomalle rakennepääomalle tarkastelemme perinteisiä ma- 
teriaalisia investointeja. Otamme analyyseissämme huomioon nettoinvestoinnit ko- 
neisiin ja kalustoon sekä nettoinvestoinnit rakennuksiin ja rakennelmiin. 

Olemme koonneet tässä kuvatut mittarit taulukkoon 8.2. ja nimenneet, mistä ai- 
neistosta ne kytketään FOLK-tietoihin henkilöstön työurista. Euromääräiset inves- 
toinnit suhteutamme yrityksen saman vuoden liikevaihtoon, mitattuina tuhansina 
euroina (montako euroa on investoitu jokaista tuhannen euron liikevaihtoa kohti). 
Eri vuosina sekä investointien määrä että liikevaihto saattavat vaihdella paljonkin, 
joten analyyseja varten laskimme kolmen vuoden (2007-2009) keskiarvon näistä 
liikevaihtoon suhteutetuista investoinneista. Tutkimustyövuodet suhteutamme yri- 
tyksen henkilöstömäärään. Korkeasti koulutetun henkilöstön osuuden laskemiseksi 
käytimme FOLK:n koulutusastemuuttujaa. Laskimme korkeasti koulutettujen pro- 

senttiosuuden (ylempi korkeakouluaste ja tutkijakoulutus) koko yrityksen henkilös- 
tön määrästä. 

Yritysmittareita eri vuosina tutkimalla selviää, että aineettomat investoinnit eli 
tutkimustyövuodet ja korkeasti koulutetun henkilöstön osuus kehittyvät tasaises- 
ti. Aineettoman investoinnin mittaristot perustuvatkin henkilöstön osaamiseen ja 
heidän työnsä sisältöön, mitä ei noin vain muuteta vuosien välillä. Toisaalta perin- 
teisissä materiaalisissa investoinneissa koneisiin ja kalustoon sekä rakennuksiin ja 
rakennelmiin on huomattavaa vaihtelua vuosien välillä. Tällöin jokin yksittäinen 
investointi on kirjattu tietylle vuodelle, ja siksi kolmen vuoden keskiarvotiedon 
käyttö on tarpeen. Vaihtelulle alttiita mittareita ovat esimerkiksi investoinnit konei- 
siin ja kalustoon sekä rakennuksiin ja rakennelmiin. Myös finanssikriisi on voinut 
vaikuttaa: koneisiin ja kalustoon on investoitu teollisuusyrityksissä merkittävästi 
etenkin ennen vuonna 2008 käynnistynyttä finanssikriisiä. Vuosi 2005 näyttää yli- 
voimaiselta investointien huippuvuodelta. Rakennuksiin on puolestaan investoitu 
etenkin vuonna 2007 eri toimialoilla. Tämän yritystason vaihtelun vuoksi olem- 
me arvioineet tuloksiamme kahdesta eri perusvuodesta, 2007 ja 2009, alkavilla 
henkilöseurannoilla. Yritysmittarit rakensimme vastaavasti vuosille 2005-2007 ja 
2007-2009. Raportoimme näistä kuitenkin vain jälkimmäisen seurannan tulokset. 

Taulukko 8.2. Yritysmittarit FOLK- ja yritysaineistokokonaisuudessa. 


Tutkittava Aineisto Mittari Operationalisointia koskevat 
yhteys huomiot 
Yrityksen Tilinpäätös- Yrityksen korjattu käyttökate Käyttökatteen taso sekä muutossuunta 
taloudellinen ` paneeli kolmena seurantaa edeltävänä vuon- 
tilanne na. Muutoksen rajana 30 %, malleissa 
Investoinnit ` T&k-paneeli* Tutkimustyövuodet kaksiluokkaisena muuttujana (taso 
aineettomaan H vaihtelee tai vähenee vs. on vakaa tai 
pääomaan T&k-menot: sisäinen t&k kasvava). Käyttökate on suhteutettu 
yhteensä + ulkopuolelta tilattu yrityksen henkilöstömäärään. 
t&k yhteensä? 
Tilinpäätös- Atk-, suunnittelu- ja ohjelmoin- — Euromääräiset investointimuuttujat 
paneeli tikulut suhteutamme yrityksen liikevaihtoon 
Investoinnit atk-ohjelmistoihin (tuhansissa mitattuna) ja näistä las- 
— muuttuja korreloi vahvasti ja kemme kolmen vuoden (2007-2009) 
sijoittuu pääkomponenttiana- keskiarvon. 
lyysissa samaan ryhmään KPN 
perinteisten materiaalisten Investointien tason muutosta koskevat 
investointien kanssa kaksiluokkaiset muuttujat on arvioitu 
- - rajalla 20 % ja muodostettu taulukon 
FOLK Korkeasti koulutetun henkilös- 83. summamuuttujiin perustuen. 
tön osuus yrityksessä 
Perinteiset Tilinpäätös- Nettoinvestoinnit koneisiin ja Kaikki euromääräiset muuttujat olem- 
materiaaliset paneeli kalustoon me uudelleenkoodanneet siten, että 
investoinnit ylimpään prosenttiin lukeutuvat arvot 


Nettoinvestoinnit rakennuksiin 
ja rakennelmiin 


on tuotu tasolle 99,0 % 


5 T&k-paneelissa tilastoyksikkö on pääsääntöisesti yritys. Joissakin tapauksissa tilastoyksikkö on 
konserni tai kansainvälisen konsernin Suomessa toimiva osa. Osa yrityksistä on saattanut vastata 
kyselyyn muulla kuin yritystasolla, esimerkiksi konsernitasolla tai tutkimusyksikön tasolla. Vas- 
taustaso on huomioitava yhdistettäessä tietoja muihin aineistoihin tai verrattaessa esimerkiksi lii- 
kevaihtoon. Jotta liikevaihto- ja t&k-tiedot vastaavat toisiaan, olemme rajanneet aineistomme vain 
yritystasolla vastanneisiin. 


6 T&k-paneelin muuttujakuvauksen mukaisesti olemme suhteuttaneet t&k-intensiteettiä lasket- 
taessa t&k-menot tilinpäätöstilaston liikevaihtoon. Sisäisen t&k-toiminnan menot sisältävät palk- 
kausmenot, aineet, tarvikkeet, rakennusten käyttömenot, muut käyttömenot, ostetut palvelut, koneet, 
laitteet, rakennukset ja muut käyttöomaisuuden hankintamenot. Ulkopuolelta tilattu t&k yhteensä 
-muuttuja kattaa yrityksen ulkopuolelta tilatun (muun) t&k:n menot yhteensä. Tämän muuttujan 
tilastointia ei ole tarkistettu tai tarvittaessa imputoitu sisäisen t&k-toiminnan mittarin tavoin. Pää- 
timme sisällyttää muuttujan summamuuttujaamme sen soveltuvan sisällön vuoksi, koska se kattaa 
yrityksen kotimaasta tilaaman t&k:n, ulkomailta tilatun t&k:n ja avustukset sekä tutkimuslaitosten 
ylläpitomaksut tai vastaavat. Sisäisen t&k:n keskiarvo vuonna 2009 oli yrityshenkilöstölle tuotuna 
ennen suhteuttamista liikevaihtoon 261 000 ooo € (keskivirheellä 1 982 137) ja ulkoisen t&k:n 889 303 
€ (keskivirheellä 10 953), toisin sanoen sisäisen t&k:n volyymit ovat huomattavasti ulkoista t&k:ta 
suuremmat ja sen painoarvo mittarissa merkittävämpi. 

Yritystasolla kontrolloimme teollisuuden toimialan 11-luokkaisena, eritellen tutki- 
muksemme keskiössä olevien teknologia-, metsä- ja kemianteollisuuden alatoimi- 
alat. Toimialoittain tarkasteltuna reilu kolmannes (36 %) aineistoon valikoituneista 
henkilöistä työskenteli tietokoneiden, elektronisten ja sähkölaitteiden valmistukses- 
sa perusvuonna 2009. 17 prosenttia työskenteli koneiden ja laitteiden valmistuksen 
toimialalla, kahdeksan prosenttia metallituotteiden valmistuksessa, yhdeksän pro- 
senttia paperiteollisuudessa, viisi prosenttia saha- ja levyteollisuudessa, seitsemän 
prosenttia metallien jalostuksessa, kuusi prosenttia kemikaalien ja kemiallisten 
tuotteiden valmistuksessa, viisi prosenttia moottori- ja kulkuneuvojen valmistuk- 
sessa ja kolme prosenttia lääkintätuotteiden valmistuksessa. Koksin ja öljyn toimi- 
alalla työskennelleitä ei tullut aineistoon ollenkaan sen jälkeen, kun yhdistimme 
t&k-paneelin yritystasolla annetut tiedot FOLK:n teollisuustoimialojen yrityksille. 

Yksilötasolla kontrolloimme ensinnäkin henkilön työmarkkina-asemaa kuvaa- 
via tietoja seurannan alussa ja sen aikana: sen, kuinka monta vuotta henkilö on 
kuulunut työvoimaan seurannan aikana, koulutusasteen neliluokkaisena vuonna 
2009, toimipaikkojen vaihtojen lukumäärän seurannan aikana kuvaamaan työpai- 
kan vaihtamista, sekä ammattiaseman seurannan perusvuonna 2009 joko viisi- tai 
kahdeksanluokkaisena ja tuloja koskevassa mallissa myös seurannan lopussa vuon- 
na 2015. 

Työpaikanvaihtoja aineiston henkilöillä on seurannan aikana keskimäärin vain 
yksi, mikä on verrattain vähän, kun ajatellaan vaikkapa tämän teoksen luvussa 5 
havaitsemiemme toimipaikan vaihtojen frekvenssejä. Vähäisyys voi tässä liittyä 
siihen, että aineiston yli 10 henkilöä työllistävät yritykset ovat toiminnaltaan va- 
kaampia kuin tätä pienemmät yritykset (joita on Suomessa valtaosa myös teollisuu- 
den yrityksistä), ja niistä lähteminen tai irtisanotuksi tuleminen on todennäköisesti 
harvinaisempaa kuin pienemmistä yrityksistä. Tarkastelemamme henkilöt kuulu- 
vat työvoimaan eli he olivat työllisiä tai työttömiä tyypillisesti koko seurannan ajan. 
Seuranta-ajat vaihtelevat analyyseissamme 7-9 vuoden välillä riippuen vastemuut- 
tujasta ja työvoimaan kuulumisvuosien mediaani on aina samalla maksimi ja keski- 
arvo jää vain hieman tästä vajaaksi. 

Perusvuonna 2009 aineistomme teollisuushenkilöstöstä johtajina on kahdek- 
san prosenttia, erityisasiantuntijoina 23 prosenttia ja asiantuntijoina 21 prosenttia, 
rakennus-, korjaus- ja valmistustyöntekijöinä 17 prosenttia ja prosessi- ja kulje- 
tustyöntekijöinä 24 prosenttia. Toimisto- ja asiakaspalvelutehtävissä työskentelee 
ainoastaan kolme prosenttia ja muissa ISCO-ammattiluokituksen kategorioissa 
yhteensä viisi prosenttia tarkasteltavista henkilöistä. Vuonna 2015 kaikissa näissä 
ryhmissä työssä olevien osuudet ovat hieman pudonneet, kun yhdeksän prosenttia 
oli vuoden lopun statuksen perusteella työttöminä ja lisäksi kolme prosenttia työ- 
voiman ulkopuolella. 

Huomioimme malleissa myös aiemmissa työura-analyyseissa (esim. Järvinen 
ym. 2020) keskeisiksi osoittautuneita sosiodemografisia tekijöitä: iän, sukupuolen ja 
lapsiperheellisyyden. Mukana olevien työntekijöiden keski-ikä on 40, ja naisia on 25 
prosenttia. Perusvuonna (2009) henkilöillä on keskimäärin 1.5 lasta (mediaani 2), ja 
lapsia syntyy seurannan aikana keskimäärin 0.2 (mediaani o). 


Menetelmä 


Menetelmänä käytämme yritys- ja henkilötasot sisältävään aineistoon soveltuvaa 
monitasoregressiota (ks. Ellonen 2006). Sen avulla mallinnamme henkilöstön työs- 
säoloa, työttömyyttä, ansiotuloja sekä ISCO-luokitukseen perustuvan ammatti- 
aseman muutosta ja tutkimme, mitkä eri tasojen tekijät näihin vaikuttavat ja miten. 
Etenkin olemme kiinnostuneita siitä, miten yritystason investoinnit vertautuvat jo 
tuntemiimme yksilötason työurakehitystä ennakoiviin tekijöihin (ks. Järvinen ym. 
2020). 

Monitasomallit ovat lineaaristen regressio- ja varianssianalyysimallien laa- 
jennuksia ja niillä voi huomioida aineiston hierarkkisen rakenteen. Tässä kyse on 
luonnollisesta tilanteesta, jossa eri yritysten henkilöstöt muodostavat osajoukkoja 
ja joilla työnantajaa koskevat tiedot ovat samat; näin saman yrityksen henkilöstölle 
muodostuu keskinäisiä korrelaatioita ja monitasomallin käyttäminen on välttämä- 
töntä. Sovellamme kiinteiden vaikutusten analyysimallia. Kyseisellä kiinteiden ker- 
toimien mallilla ennakoidaan yhtäältä yksilö- ja toisaalta yritystason poikkeamat 
(virhetermit) eri työuravasteiden keskiarvosta (vakiotermistä). (Vrt. Ellonen 2006.) 

Tulomuuttuja on vastemuuttujista ainoa, joka on jokseenkin normaalisti jakau- 
tunut ja soveltuu sellaisenaan vasteeksi monitasomalliin. Muuttujan koodasimme 
ylimmän prosentin (parhaiten ansainneiden) osalta 99,0 prosentin tasoon. Kolme 
tarkastelemistamme vastemuuttujista on dikotomisoitu, koska ne ovat joko voi- 
makkaan vinoja (työ- ja työttömyyskuukaudet, jotka painottuvat 12:een tai o:aan) 
tai luonteeltaan kategorisia (ammattiluokkasiirtymä). Näiden osalta arvioimme sa- 
malla lineaarisella mallilla vasteena olevan tapahtuman todennäköisyyttä (linear 
probability model, LPM). Tällaiset LPM-mallit ovat yleisten lineaaristen mallien 
laajennuksia ja niiden etuna on suoraviivainen tulkinta myös kategorisoitujen tai 
luokitteluasteikollisten muuttujien tapauksessa verrattuna tyypillisiin logistisiin 
regressiomalleihin (Angrist & Pischke 2009; Mood 2010). LPM-mallissa vaste- 
muuttujan asteikko on 0-1, toisin sanoen vakio viittaa vastetapahtuman todennä- 
köisyyteen (tulkittavissa asteikolla o-100 prosenttia) ja selittäjäluokkien estimaatit 
poikkeamiin tästä todennäköisyydestä. Malli saattaa vahingoittaa lineaarisen mal- 
lintamisen homoskedastisuusedellytystä, mutta tällä ei ole katsottu olevan käytän- 
nössä vaikutusta, koska mallien tavanomaiset tilastolliset testit ovat hyvin robusteja 
(Hellevik 2009, 64). 

Mallit esitämme kolmivaiheisina. Monitasomallien rakentaminen alkaa nolla- 
mallista, joka osoittaa, missä määrin vastemuuttujan varianssi jakautuu yksilö- ja 
ryhmätasojen välille. Nollamallilla arvioidaan, mikä osuus vastemuuttujan varians- 
sista selittyy ryhmätasolla. Osuus saadaan selville laskemalla sisäkorrelaatio eli 
ryhmävarianssi. Se saadaan jakamalla ryhmävarianssi yksilö- ja ryhmävarianssien 
summalla. Seuraavien mallien kohdalla verrataan yksilö- ja ryhmätasojen varians- 
sien muutosta nollamalliin nähden sekä selitysosuuksien kehitystä. (Ellonen 2006.) 
Mallissa yksi tarkastelemme tutkimuskysymyksiemme mukaisesti yritysten kan- 
nattavuuden ja investointien yhteyttä henkilöstön työuriin ja kontrolloimme yritys- 
muuttujat (yrityksen henkilöstön määrän sekä toimialan) ja kolmannessa mallissa 
lisäämme eri yksilötekijät. 

Tulokset: investoinnit kytkeytyvät toisiinsa 


Ennen monitasoanalyyseja aloitamme kuitenkin pääkomponenttianalyysilla, jonka 
avulla voimme tarkastella investointimuuttujia ja muokata niitä varsinaiseen ana- 
lyysiin soveltuviksi. Kuten jo aiemman tutkimuksen perusteella oli pääteltävissä, eri 
investoinnit yrityksissä korreloivat hyvin voimakkaasti. Korreloituneisuuden vuok- 
si investointimuuttujia ei ole mahdollista sijoittaa sellaisinaan analy ysimalleihin. 

Pääkomponenttianalyysilla voi etsiä latentteja eli piiloisia muuttujien ryhmit- 
tymiä ja tarkastella eri muuttujien ryhmittymisiä keskenään niin kutsuttujen pää- 
komponenttilatausten perusteella. Tarkastelun kohteena ovat taulukon 8.2. aineet- 
toman pääoman ja materiaalisten investointien muuttujat (ei kuitenkaan käyttökate, 
joka on taloudellisen toiminnan kannattavuuden indikaattori). Pääkomponent- 
tianalyysi soveltuu tilanteisiin, joissa halutaan tiivistää eri muuttujien ja havainto- 
jen informaatiota ja luoda toistensa kanssa korreloimattomia muuttujaryhmittymiä 
(summamuuttujia). Pääkomponenttien on tarkoitus selittää mahdollisimman suuri 
osuus alkuperäisten muuttujien vaihtelusta. (Hyhkö 2013.) 

Aloitamme standardoimalla investointien kolmen vuoden keskiarvojen lii- 
kevaihtoon tai henkilöstömäärään suhteutettuja tasoja kuvaavat muuttujat, jotta 
muuttujien alkuperäiset jakaumat eivät vaikuttaisi pääkomponenttien muodostu- 
miseen. Standardoinnin idea on siirtää mittarin keskiarvo kohtaan nolla, ja vakioi- 
da keskihajonta välille -1 ... +1. Tämän jälkeen skaalaltaan hyvinkin erilaiset muut- 
tujat ovat yhdistettävissä summamuuttujiksi. 

Pääkomponenttianalyysin avulla voi päätellä muuttujien yhdistämisen mahdol- 
lisuuksia ja teoreettista mielekkyyttä. Taulukossa 8.3. ovat pääkomponenttianalyy- 
sin niin sanotut latauskertoimet: mitä suurempi arvo, ja mitä lähempänä arvot ovat 
toisiaan, sitä paremmin muuttujat ovat yhdistettävissä toisiinsa. Taulukon kompo- 
nenttilataukset on saatu promax-vinokulmarotaatiolla, joka sallii muuttujien väliset 
yhteydet. Menetelmä muodosti kaksi pääkomponenttia, joista ensimmäinen selittää 
mukana olevien muuttujien vaihtelusta 43 prosenttia ja toinen 25 prosenttia. 

Taulukon 8.3. ensimmäisen pääkomponentin muodostavat (1) atk-, suunnitte- 
lu- ja ohjelmointikulut, (2) korkeasti koulutettujen osuus yrityksen henkilöstöstä, 
(3) tutkimustyövuodet sekä (4) tutkimus- ja kehitysmenot kaikkiaan. Tulkitsemme, 
että kyseisiä muuttujia yhdistää korkea panos aineettomaan pääomaan ja sen eri 

osioihin. Myös atk-, suunnittelu- ja ohjelmointikulut, joka poikkeaa sisällöllises- 
ti eniten muista yhdistyvistä mittareista, sisältää aineettoman pääoman kannalta 
olennaista suunnittelu- ja ohjelmointityötä. 


Taulukko 8.3. Pääkomponenttianalyysi. Vinokulmarotaation komponenttilataukset. 
Aineisto: FOLK, T&k-paneeli, Tilastokeskus. 


Komponentti 1 Komponentti 2 
Investoinnit aineet- Perinteiset inves- 
tomaan pääomaan toinnit 
Atk-, suunnittelu- ja ohjelmointikulut, vuosien 2007-2009 0,717 0,318 
keskiarvo 
Investoinnit atk-ohjelmistoihin, vuosien 2007-2009 keskiarvo 0,337 0,721 
Nettoinvestoinnit koneisiin ja kalustoon, vuosien 2007-2009 -0,168 0,761 
keskiarvo 
Nettoinvestoinnit rakennuksiin, vuosien 2007-2009 keski- -0,106 0,753 
arvo 
Korkeasti koulutettujen osuus, vuosien 2007-2009 keskiarvo 0,898 -0,09 
Tutkimustyövuodet, vuosien 2007-2009 keskiarvo 0,877 -0,226 
T&k-menot, vuosien 2007-2009 keskiarvo 0,826 0,022 
Muuttujien vaihtelusta selittyy (ominaisarvo): 43% 25% 


Extraction Method: Principal Component Analysis. 
Rotation Method: Promax with Kaiser Normalization. 


Pääkomponentin kaksi muodostavat (1) investoinnit atk-ohjelmistoihin, (2) konei- 
siin ja kalustoon sekä (3) rakennuksiin. Tulkitsemme, että tämä komponentti vastaa 
pikemmin perinteisiä materiaalisia ja fyysisiä investointeja kuin yrityksen sisäistä 
aineetonta pääomaa, ja kutsumme sitä perinteisten investointien pääkomponentik- 
si. Vaikka atk-ohjelmistot ovat aineettomia, ne kuitenkin ovat yrityksen ulkopuo- 
lelta ostettuja hyödykkeitä ja tässä mielessä rinnastuvat perinteisiin materiaalisiin 
investointiluonteisiin hankintoihin. 

Muodostamme näistä pääkomponenteista summamuuttujia, joiden rooli on seu- 
raavan osion monitasomalleissa ennakoida yhteyttä yritysten aineettomien ja perin- 
teisten investointien ja yrityshenkilöstöjen työuratulemien välillä. Myös yhteyksien 
tilastollisesta vahvuudesta on mahdollista tehdä päätelmiä; sen sijaan niiden tasosta 

(vakiosta ja estimaateista) ei voi tehdä standardoinnin ja yhdistämisen jälkeen joh- 
topäätöksiä. 

Empiiriset yritysaineistoihin perustuvat tutkimukset tukevat tulkintaa, jonka 
mukaan aineettoman pääoman luonteeseen kuuluu komplementaarisuus. Toisin 
sanoen erilaiset aineettomat investoinnit täydentävät ja tukevat toisiaan. On esimer- 
kiksi havaittu, että aineeton rakennepääoma, kuten yrityksen oma t&k-toiminta, 
korreloi positiivisesti ulkoa ostettuihin t&k-palveluihin ja tietoteknisiin investoin- 
teihin, inhimilliseen pääomaan eli henkilöstökoulutukseen sekä suhdepääomaan, 
kuten markkinointiin ja mainontaan (Lönngvist 2007; Maliranta & Rouvinen 2007). 

Lisäksi on viitteitä siitä, että henkilöstökoulutuksen hyötyjen realisoituminen 
on yhteydessä uusien tuotteiden ja tuotantoprosessien kehittämiseen (Maliranta & 
Asplund 2007). Yritys todennäköisesti saa parhaat tuottavuusvaikutukset silloin, 
kun se samaan aikaan sekä innovoi että sijoittaa henkilöstökoulutukseen ja toimin- 
nan uudelleen organisoimiseen (Maliranta & Huovari 2008). 

Summamuuttujien lisäksi muodostimme erillisiä muuttujia yritysten aineetto- 
mien ja materiaalisten investointien kolmen tarkasteluvuoden (2007-2009) aikaisen 
kehityksen suunnasta. Näillä *muutosmuuttujilla” voi arvioida, kuinka moni aineis- 
tomme henkilöistä työskentelee investointihakuisissa yrityksissä. Muutosmuuttujat 
ryhmittelimme edeltävän pääkomponenttianalyysin perusteella. Aineettomat in- 
vestoinnit lisääntyivät metallien jalostuksessa työskentelevien palkansaajien yrityk- 
sissä (näiden investointien kohdalla pidimme muutoksena vähintään viidenneksen 
kasvua tai laskua vertailuvuosien 2007-2009 välillä). Verrattain paljon investoitiin 
myös moottori- ja kulkuneuvojen valmistuksessa, ja paperiteollisuudessa, saha- ja 
levyteollisuudessa sekä koneiden ja laitteiden valmistuksessa investoinnit kehit- 
tyivät useammin suotuisasti kuin epäsuotuisasti. Muilla toimialoilla investoinnit 
kasvoivat harvemmin. Myös perinteisempiä materiaalisia investointeja tehtiin ene- 
nevästi selvästi useimmin metallien jalostuksessa. Investointejaan lisänneiden yri- 
tysten osuudet olivat suhteellisen korkeat myös moottori- ja muiden kulkuneuvojen 
valmistuksessa työskennelleiden henkilöiden yrityksissä, toisin kuin muilla toimi- 
aloilla. 

Lisäksi tarkastelimme käyttökatteen muutosta kaksiluokkaisella muutosmuut- 
tujalla (käyttökate vaihtelee tai vähenee vs. on vakaa tai kasvaa vuosien 2007-2009 
aikana). Metsä- ja teknologia-alojen työnantajayrityksissä koettiin merkittäviä 

kannattavuuden vaihteluita tai heikentymistä näinä talousromahduksen vuosina: 
eniten metallien jalostuksessa, paperiteollisuudessa, saha- ja levyteollisuudessa, tie- 
tokoneiden, elektronisten ja sähkölaitteiden samoin kuin moottori- ja muiden kul- 
kuneuvojen valmistuksessa (näillä toimialoilla yli 80 prosenttia henkilöstöistä yri- 
tyksissä, joiden kannattavuus oli vaihtelevaa tai heikkenevää). Kemianteollisuuden 
alatoimialoilla käyttökate oli muita toimialoja useammin vakaa tai kasvava. Lää- 
kintätuotteiden valmistuksessa työskentelevien yrityksistä lähes yhdeksällä kym- 
menestä käyttökatteen muutos indikoi vakautta tai kasvua. 


Tulokset: Yritysten investoinnit ennakoivat 
henkilöstön myönteisiä työuratulemia 


Yritysten investointien ja niiden muutoksen 
yhteydet henkilöstön työllisyyteen 


Työllisyysmalleihin laskemme työssäolokuukausien lukumäärän vuosilta 2009- 
2017. Kahdella kolmasosalla (68 %) tutkittavista työssäolokuukausien summa on ol- 
lut maksimissaan, eli 108 kuukautta.” Dikotomisoimme työssäolon niin, että vakaan 
työllisyyden ryhmässä (76 %) työssäolokuukausia on 103-108 ja vertailuryhmässä 
niitä on vähemmän. Malleissa tutkimme todennäköisyyttä kuulua vakaampaan 
työllisyyden ryhmään muihin verrattuna. Mallit ovat monitasomalleja, joissa on sa- 
maan aikaan mukana sekä kiinteät vaikutukset että satunnaiset vaikutukset, jotka 
muodostavat oman tason, yritystason. Malleissa on näin huomioitu, että työntekijät 
ovat klusteroituneet työnantajayrityksiinsä. 

Monitasomallien rakentaminen alkaa nollamallista, joka osoittaa, missä mää- 
rin vastemuuttujan varianssi jakautuu yksilö- ja ryhmätasojen välille. Nollamallilla 
arvioidaan, mikä osuus vastemuuttujan varianssista selittyy ryhmätasolla. Taulu- 
kon 8.4. nollamallin mukaan yritystaso selittää vakaasta työhön kiinnittymisestä 
yhdeksän prosenttia. 


7 Samansuuntainen havainto on tehty aiemmassa kaikkia yksityisen sektorin työntekijöitä edusta- 


vassa vuodet 2009-2015 kattavassa seurantatutkimuksessa (Järvinen ym. 2020). 

Mallissa yksi lisäämme yritystiedot eli kannattavuuden, aineettomat ja aineel- 
liset investoinnit sekä kontrollina toimialan. Yrityksen käyttökatteen taso eli kan- 
nattavuus määrittelyvuosina 2007-2009 ennakoi tilastollisesti merkitsevästi yrityk- 
sen henkilöstön myöhempää vakaata kiinnittymistä työhön — joko samassa tai eri 
yrityksessä tai organisaatiossa. Estimaatti tällä euromääräisellä muuttujalla, jonka 
skaala ulottuu kymmeniintuhansiin euroihin, näyttää olemattomalta (0,00) mutta se 
on kuitenkin tilastollisesti merkitsevä. Muista yritystiedoista ainoastaan toimialalla 
on jonkin verran yhteyttä henkilöstön työhön kiinnittymiseen siten, että verrattu- 
na moottori- ja muiden kulkuneuvojen valmistuksen toimialaan, joka on vertai- 
luryhmänä, paperiteollisuudessa, metalliteollisuudessa sekä koneiden ja laitteiden 
valmistuksessa vuonna 2009 työskennelleet ovat kiinnittyneet työhön vakaammin 
seurantavuosina. Koska vastemuuttujan skaala on tässä 0-1, estimaatteja voi lukea 
arvioina osuuksista (prosenteista), jolla selittävä muuttuja lisää tai vähentää vakaan 
työhön kiinnittymisen todennäköisyyttä. Tässä esimerkiksi paperiteollisuuden 
työntekijöistä arviolta 81 prosenttia on lähes koko ajan työllisinä, kun vertailuryh- 
mässä olevista moottori- ja muiden kulkuneuvojen valmistuksen työntekijöistä 71 
prosentin työllisyys on vakaata (71 prosenttia on vakion arvo). 

Vertaamme askeleen yksi tuloksia myös vuoden 2007 ympärille rakentamaam- 
me vertailuaineistoon.* Siinä havaitsemme, että sekä käyttökatteen taso että sen 
kasvu samoin kuin aineettomien investointien määrä ennakoivat henkilöstön va- 
kaampaa työllisyyttä vuonna 2007 alkavalle seurannalle. Toisin sanoen yritysten 
kannattavuuden ja aineettoman pääoman yhteydet henkilöstön vakaaseen työhön 
kiinnittymiseen ovat vahvemmat kuin vuonna 2009 valittujen yritysten henkilöstön 
seurannassa. 

Kuitenkin toisella askeleella, jolla lisäämme kaikki yksilötekijät malliin, yritys- 
tason ennustajien yhteydet vakaaseen työhön kiinnittymiseen osoittautuvat vaati- 
mattomiksi (vrt. Järvinen ym. 2020). Yrityksen kannattavuustieto ei enää ennakoi 
vakaata työllisyyttä. Kuitenkin yksilötietojen lisääminen malliin muuttaa mallia 
siltä osin, että sellaisissa yrityksissä, joissa on investoitu enenevästi perinteisiin 


$ Vuoden 2007 aineistoon olemme valinneet täsmälleen vastaavilla perusteilla ja muuttujilla yrityk- 


siä ja henkilöitä. Erona vuoden 2009 aineistoon ovat ainoastaan määrittelyvuodet yritysmittareille 
(2005-2007) sekä seurantavuodet henkilöstölle (seurantatiedot vuosille 2007-2015). Emme kuvaa em- 
mekä esitä näitä tuloksia vaan viittaamme niihin tekstissä. Mallin 1 tulokset vertailuaineistolle ovat 
saatavilla Satu Ojalalta. 

eriin, myös henkilöstö kiinnittyy myöhemmin todennäköisemmin työhön vakaasti. 
Yksilötekijät kuitenkin selittävät työllisyyttä huomattavan paljon enemmän ja voi- 
makkaammin. Yksilötason varianssi pieneneekin nollamalliin nähden yli kolman- 
neksen (34 %); myös ryhmätason varianssi pienenee huomattavasti. Ryhmätason 
selitysosuus jää suhteellisen pieneksi, kuuteen prosenttiin. (Taulukko 8.4.) 


Yritysten investointien ja niiden muutoksen 
yhteydet henkilöstön työttömyyteen 


Työttömyysmalleihin laskemme yhteen työttömyyskuukaudet vuosilta 2009-2017. 
Vajaalla kahdella kolmasosalla (63 %) aineistomme henkilöistä ei ole ollut yhtäkään 
työttömyyskuukautta. Dikotomisoimme jälleen työttömyyskuukaudet kuuden kuu- 
kauden raja-arvolla. Puoli vuotta tai pitempään työttöminä on ollut viidennes (20 %) 
henkilöistä. Nämä kuukaudet ovat voineet ajoittua yhdeksi tai useammaksi jaksoksi 
eri vuosille. Monitasomalleilla tutkimme eri tekijöiden yhteyttä todennäköisyyteen 
kuulua työttömyyttä kokeneiden ryhmään. 

Taulukon 8.5. tulosten mukaan mallimme ennakoi työttömyyttä paremmin kuin 
työllisyyttä. Työhön kiinnittymiseen vaikuttavat laajemmin työstä riippumattomat 
seikat kuten lasten hoito tai opiskelu, kun taas työttömät lukeutuvat työvoimaan 
eivätkä todennäköisesti päädy työttömiksi omien valintojensa vaan työolosuhteiden 
vuoksi. Jo nollamallin perusteella on nähtävissä, että yritystaso eli työnantajayritys, 
joka on keskeinen työolosuhdetekijä, selittää työttömyyden vaihtelusta 16 prosent- 
tia. Tämä tosin pienenee askeleiden välillä siten, että viimeisessä mallissa yritys- 
tason tekijöillä selittyy kymmenen prosenttia seuranta-ajan työttömyydestä. 

Askeleella yksi havaitsemme, että yritysten kannattavuuden taso vuosina 
2007-2009 vähentää tilastollisesti merkitsevästi henkilöstön työttömyyttä vuosina 
2009-2017 samoin kuin se, onko yrityksen kannattavuus ollut vakaa tai koheneva. 
Myös yrityksen tekemien aineettomien investointien määrä ennakoi henkilöstön 
vähäisempää työttömyyttä myöhemmin. Perinteiset materiaaliset investoinnit eivät 
ennakoi työttömyyttä suuntaan tai toiseen. Toimialaerot työttömyydessä ovat sen 
sijaan merkittävät moottori- ja muiden kulkuneuvojen valmistuksen työntekijöihin 
nähden, jotka ovat olleet työttömyyden suhteen seurannassa heikoimmilla: kaikilla 

muilla toimialoilla on koettu jonkin verran vähemmän työttömyyttä. Kaikki nämä 
havainnot toistuvat yritysten kannattavuuden ja aineettomien investointien osalta 
myös vuoden 2007 aineistolle tetkemässämme vastaavassa tarkastelussa. Yhteydet 
ovat yhtä vahvoja ja samansuuntaisia; ainoastaan osa toimialaeroista ei ole tilastol- 
lisesti merkitseviä. 

Yksilötekijöiden lisääminen malliin ei myöskään poista mallissa yksi havaittuja 
yritystason tekijöiden yhteyksiä henkilöstön myöhempään työttömyyteen. Yrityk- 
sen kannattavuuden ja aineettomien investointien työttömyydeltä suojaava yhteys 
siis säilyy. Kuten työllisyyttä koskevassa mallissa, kaikki yksilötekijät ennakoivat 
samalla huomattavan vahvasti työttömyyttä. Korkeampi koulutus samoin kuin am- 
matillinen asema suojaavat työttömyydeltä, ikä ja naissukupuoli taas lisäävät työt- 
tömyyttä. Perheellistyminen puolestaan vähentää työttömyyttä, missä mekanismi- 
na voi olla yhtäältä se, että ydinperhenormin mukainen elämä lisää hyvän työuran 
todennäköisyyttä (Järvinen ym. 2020; Närvi 2014; Salmi & Närvi 2017), ja toisaalta 
se, että perheelliset, etenkään naiset, eivät välttämättä siirry työtä vaille jäädessään 
työttömiksi vaan työvoiman ulkopuolelle lapsia hoitamaan (Kuitto ym. 2019; Närvi 
2014; Peutere 2019). 

PIRSTOUTUVATKO TYÖURAT? 


Pasi Pyöriä, Satu Ojala & Liudmila Lipiäinen 


Yritysten investointien ja niiden muutoksen 
yhteydet henkilöstön työtuloihin 


Tuloja tarkastelemme taulukossa 8.6. Malli eroaa muista esittämistämme malleista 
siten, että vastemuuttuja on nyt jatkuva työtulomuuttuja. Siihen on summattu kaik- 
ki henkilöille vuosina 2009-2015 kertyneet rekisteröidyt työtulot ja ne on jaettu sa- 
mojen vuosien työkuukausilla. Näin tarkastelussa on keskimääräinen kuukausitulo 
työkuukautta kohden seurannan aikana. Vakiosta voi päätellä tämän kuukausitulon 
tason koko aineistossa, koko seuranta-aikana keskimäärin: nollamallissa se on rei- 
lut 3 400 euroa. Selittäjämuuttujien estimaatit puolestaan kertovat kunkin ryhmän 
eron tähän vakioon nähden. Nollamallissa yritystaso selittää kuukausitulojen vaih- 
telusta jopa 15 prosenttia ja viimeisellä askeleella tämä selitysosuus on 13 prosenttia. 
Sen sijaan mallissa yksi yritystason tietojen selitysosuus on pienempi. 

Askeleella yksi yrityksen kannattavuuden taso ennakoi myönteistä tulokehitys- 
tä henkilöstölle; sen estimaatti on tilastollisesti erittäin merkitsevä, joskin jälleen 
olematon tämän käyttökatetiedon kymmeniintuhansiin euroihin ulottuvan skaalan 
vuoksi. Yksi euro enemmän käyttökatetta yrityksessä lisää henkilön kuukausituloja 
0.005 euroa. Yhtä lailla tilastollisesti merkitseviä ovat yrityksen investoinnit aineet- 
tomaan pääomaan, ja niitä koskeva estimaatti ennakoi henkilöille jopa yli 750 euron 
ansiolisää työkuukautta kohden. Verrattuna käyttökatteeseen, joka on suhteutettu 
yrityksen henkilöstömäärään, aineetonta pääomaa kuvaava muuttuja on suhteutet- 
tu investoituihin tuhansiin euroihin liikevaihtoon nähden, minkä vuoksi estimaat- 
tien arvoja ei tule tulkita yksioikoisesti. Yhtä kaikki molemmat ennakoivat henki- 
löstölle myönteistä tulokehitystä. Toimialaerot moottori- ja muiden kulkuneuvojen 
valmistuksen toimialaan nähden osoittavat, että perusvuonna 2009 paperiteollisuu- 
dessa työssä olleiden tulotaso on ollut seurannassa suhteessa hyvin korkea samoin 
kuin kemikaalien ja kemiallisten tuotteiden valmistuksessa, metallien jalostuksessa 
ja koneiden ja laitteiden valmistuksessa. 

Vertailussa vuoden 2007 ympärille rakennetulle aineistolle ilmenee, että yrityk- 
sen kannattavuuden ja aineettomien investointien myönteiset yhteydet henkilöstön 
tuloihin ovat samanlaiset ja yhtä vahvat. Myös vuoden 2007 ympärille rakennettu 
aineisto ennakoi lähes 700 euron arvosta korkeampia kuukausituloja aineettomaan 
pääomaan investoivien yritysten henkilöille tulevina työuran vuosina. Toisin kuin 


350 SATU OJALA & Pasi PYÖRIÄ 


Yrityksen kannattavuus ja investoinnit aineettomaan pääomaan henkilöstön työuran kannalta 


vuoden 2009 jälkeisessä seurannassa, vuonna 2007 alkava seuranta ennakoi pientä 
kielteistä vaikutusta tuloihin henkilöille, joiden yritykset ovat tehneet perinteisiä 
investointeja: vuoden 2007 aineistossa tämä yhteys on myös tilastollisesti merkitse- 
vä (p=0,010), mutta ennustettu euromääräinen vaikutus on kuitenkin suhteellisen 
pieni, noin 60 euroa. 

Yksilötekijöiden lisääminen malliin säilyttää yritystason muuttujien yhteydet 
tulotasoon seurannan aikana ja vieläpä vahvistaa havaintoja siltä osin, että yritys- 
ten investoinnit aineettomaan pääomaan ennakoivat jonkin verran myönteisempää 
tulotasoa henkilöstölle myöhemmällä työuralla. Yksilötekijät tuottavat yllätykset- 
tömiä havaintoja: johtavassa asemassa tai erityisasiantuntijana toimiminen ja kor- 
keampi koulutus vahvistavat tulotasoa. Naisten kuukausitulo jää 750 euroa miehiä 
heikommaksi (vrt. luku 6 tässä teoksessa). Kukin seurannan aikana syntyvä lapsi 
heikentää keskimääräistä tulojen kuukausitasoa 170 eurolla (lapsi voi syntyä tässä 
minä tahansa seurantavuonna). 

Yritysten aineettomien investointien yhteys henkilöstön myöhempiin tuloihin 
on vahva ja muuttuja- ja aineistovalinnoista riippumaton havainto, ja samoin yri- 
tyksen kannattavuus ennakoi henkilöstölle myönteistä tulokehitystä. Kannattavuu- 
den ja eri investointien muutoksella tai perinteisillä investoinneilla tulovaikutusta ei 
kuitenkaan ole. 

PIRSTOUTUVATKO TYÖURAT? 


Pasi Pyöriä, Satu Ojala & Liudmila Lipiäinen 


Yritysten investointien ja niiden muutoksen yhteydet 
henkilöstön ammatillisen aseman paranemiseen 


Ammattiaseman muutosta tarkastelemme taulukon 8.7. mukaisesti kaksiluokkai- 
sella muuttujalla eli huomioimalla, mikäli henkilö edennyt seuranta-aikana yhtä 
tai useampaa ammattiluokituksen sosioekonomista asemaa korkeammalle tasolle. 
Mittari on karkea. Se toimii analyysissamme kuitenkin aiempien kolmen työura- 
vasteen rinnalla ja auttaa arvioimaan eri yritys- ja yksilötekijöiden merkitystä. 

Nollamallissa, kuten myöhemmissäkin malleissa, yritystaso ennakoi urakehi- 
tyksestä vain vaatimattomat muutaman prosentin, eikä ykkösmallin yritystietojen 
tuominen malliin paranna tilannetta. Havaitsemme, että yrityksen aineettomien 
investointien määrä vuosina 2007-2009 kuitenkin ennakoi myönteisellä tavalla, ja 
tilastollisesti erittäin merkitsevästi, henkilöstön myöhempää urakehitystä eli am- 
matillista siirtymää korkeammalle uraportaalle. Tämä havainto toistuu vuoden 
2007 aineiston henkilöstön seurannassa, ja se säilyy vahvana myös viimeisellä as- 
keleella, jolla lisäämme eri yksilötekijät. Toimialojen välisiä eroja tässä tarkastelussa 
ei juuri ole. 

Yksilötekijät sisältävässä mallissa sovellamme laajempaa ammatillisen aseman 
muuttujaa kuin aiemmissa työllisyys- ja tulomalleissamme, jotta eri lähtöasemista 
tapahtuva urasiirtymä tulisi paremmin huomioitua. Yksilötekijät sisältävässä mal- 
lissa havaitsemme, että ura on edennyt todennäköisimmin ammattiluokituksen 
keskikategorioissa lähtötilanteissa olleilla, vertailuryhmään ”muut työntekijät? näh- 
den. Heihin nähden toimisto- ja asiakaspalvelutyöntekijät ovat edenneet urallaan 
19 prosenttiyksikköä todennäköisemmin, palvelu- ja myyntityöntekijät puolestaan 
arviolta 11 prosenttiyksikköä useammin, ja asiantuntija-asemista seitsemän pro- 
senttiyksikköä useammin. Erityisasiantuntija-asemista eteneminen on ollut kehnoa 
ja vaatimattomampaa kuin ryhmässä ”muut työntekijät”. Myöskään johtajat eivät 
luonnollisesti voi edetä tässä tarkastelussa, koska he ovat jo hierarkian huipulla. Joh- 
tajien miinusmerkkinen vertailutieto aiheutuu työvoiman ulkopuolelle siirtymises- 
tä tai mahdollisesti osa on vaihtanut kokonaan alaa ja siirtynyt samalla alempaan 
ammatilliseen asemaan. 

Muista yksilötekijöistä ikä lisää, mutta naissukupuoli heikentää uralla etenemi- 
sen todennäköisyyttä (vrt. Kauhanen & Napari 2015). Lapsiperheellisyys tai lasten 

syntymä eivät kuitenkaan tässä tarkastelussa vähennä vaan hieman parantavat ural- 
la etenemisen todennäköisyyttä; aiemmassa yksityistä sektoria koskevassa tarkaste- 
lussamme lapsiperheellisyys ennakoi etenkin miesten vahvempia työuria, joskaan 
ammatillista liikkuvuutta emme tuolloin tutkineet (ks. Järvinen ym. 2020). 

PIRSTOUTUVATKO TYÖURAT? 


Pasi Pyöriä, Satu Ojala & Liudmila Lipiäinen 


Yhteenveto: investoinnit aineettomaan 
pääomaan vahvistavat henkilöstön työuria 


Olemme tässä luvussa tarkastelleet yritysten kannattavuuden sekä aineettomien 
ja aineellisten investointien yhteyksiä henkilöstön työuriin keskittyen teknologia-, 
metsä- ja kemianteollisuuteen vuosina 2005—2015/2017. Investoinnit jakautuivat 
vahvasti aineettomiin ja aineellisiin, kun aloitimme niiden korreloituneisuuden ja 
eri muuttujien yhteisten varianssien tarkasteluilla. Muodostimme aineettomien ja 
perinteisten investointien varaan mittarit analyyseille, joissa tarkastelimme teolli- 
suusyritysten kannattavuuden ja eri investointien ja niiden muutossuunnan työura- 
yhteyksiä neljällä mittarilla. 

Havaintojemme mukaan yritysten aineettomien investointien yhteys henkilös- 
tön myöhempiin työtuloihin on vahva. Lisäksi yrityksen kannattavuudella ja in- 
vestoinneilla aineettomaan pääomaan on henkilöstöä myöhemmin työttömyydeltä 
suojaava yhteys. Yrityksen aineettomien investointien määrä vuosina 2007-2009 
ennakoi myönteisellä tavalla henkilöstön myöhempää urakehitystä eli ammatillista 
siirtymää korkeammalle uraportaalle. Sen sijaan yhteydet vakaaseen työhön kiin- 
nittymiseen osoittautuvat vaatimattomiksi. Tulkintamme mukaan työllisyyteen ja 
työvoimaan kuulumiseen ylipäänsä vaikuttavat enemmän henkilökohtaiset kuin 
yritys- ja yleisen työmarkkinatilanteen osatekijät. 

Aiemmissa tutkimuksissa on korostettu korkean osaamisen ja innovaatiovetoi- 
sen kasvun tärkeyttä yritysten menestykselle. Vaikka investointiluonteisen työn he- 
delmät kypsyvät varsin pitkällä viiveellä, t&k-työhön ja osaavaan henkilöstöön pa- 
nostaminen kannattaa. Henkilöstökoulutuksen ohella uuden aiempaa korkeammin 
koulutetun työvoiman rekrytointi on keskeinen tapa kasvattaa yrityksen inhimillis- 
tä pääomaa. Maliranta (2003) on esimerkiksi havainnut, että henkilöstön työpanos 
täyttää investoinnin tunnusmerkit etenkin korkea-asteen teknisen tai luonnon- 
tieteellisen koulutuksen saaneiden työntekijöiden kohdalla. Tällaisissa tapauksissa 
korkeasti koulutettujen asiantuntijoiden rekrytointi maksaa itsensä takaisin pitkal- 
lä, vasta 4-5 vuoden viiveellä. Kyse on todennäköisesti siitä, että he osallistuvat yri- 
tyksissä uuden teknologian kehittämiseen ja implementointiin, mikä vaatii aikaa ja 
aiheuttaa merkittäviä kustannuksia ennen kuin investointien hyödyt alkavat reali- 
soitua ja näkyä yrityksen tuloksessa (Maliranta & Ylä-Anttila 2008). 

Malirannan ja Asplundin (2007) mukaan etenkin korkea-asteen tutkinnon suo- 
rittaneella henkilöstöllä on merkittävä positiivinen vaikutus yrityksen kannattavuu- 
teen ja tuottavuuteen, siinä missä vähemmän koulutetun henkilöstön vaihtuvuudel- 
la on lähinnä neutraali vaikutus yrityksen menestykseen. Aiemman tutkimuksen 
perusteella tämänkaltaiset yritykselle koituvat hyödyt tunnetaan melko hyvin. Uusi 
teknologia ja siihen liittyvät innovaatiot eli aineeton rakennepääoma on yhteydessä 
työn tuottavuuteen ja yrityksen kannattavuuteen, mutta teknologia itsessään ei riitä 
- olennaista on, kuinka sitä käytetään ja sovelletaan konkreettisten työprosessien 
osana. Uuden teknologian ja yrityksen menestyksen välittävänä mekanismina toi- 
mii henkilöstön osaaminen ja koulutus eli inhimillinen pääoma. Rakenteellisen ja 
inhimillisen pääoman välistä suhdetta voidaan näin ollen luonnehtia komplemen- 
taariseksi ja synergistiseksi. Emme kuitenkaan ole aiemmin tienneet, miten yritys- 
ten investoinnit etenkin aineettomaan pääomaan heijastuvat henkilöstön työuriin, 
mihin tässä luvussa ensimmäistä kertaa vastasimme. 

Esittämämme perusteella voinee varovasti ottaa kantaa siihen, miten teknis-ta- 
loudellinen kehitys yhdistyy työuratulemiin. Aiemmat empiiriset arviot ovat käsi- 
telleet aihetta etenkin työmarkkinoiden polarisaation näkökulmasta (Asplund ym. 
2012). Suomea koskevissa viimeaikaisissa tutkimuksissa on havaittu, että keskipalk- 
kaisten rutiinitöiden väheneminen on työmarkkinoiden keskeisimpiä viimeaikaisia 
kehityskulkuja (Vainiomaki 2018). Tätä ilmiötä on tyypillisesti selitetty sillä, että 
monet rutiiniammatit ovat alttiina paitsi tietotekniselle automaatiolle myös globali- 
saatiolle (Sebastian & Biagi 2018; Siltala 2020). 

Tässä teoksessa (luvussa 2) olemme havainneet, että korkeasti koulutettujen 
osuus kohoaa tasaisesti kaikissa teollisuusalojen yrityksissä, ja vähenemistä tapah- 
tuu siten todennäköisimmin matalammin koulutetuista yhtäältä väestön koulu- 
tustason yleisesti kohotessa, tai siksi että uudet rekrytoinnit keskitetään asiantun- 
tijoihin. Emme myöskään havaitse minkään tarkastelemistamme investointieristä 
ennakoivan työttömyyttä, vaan päinvastoin investointitiedot — siltä osin kuin ne 
yhdistyvät työuriin - ennakoivat myönteisiä työuratulemia eri mittareilla. Ne myös 
pikemminkin suojaavat työttömyydeltä. Näin voi olla, koska yritykset, jotka inves- 
toivat, ennakoivat tulevia kysynnän muutoksia ja ovat valmiimpia sopeutumaan 
teknologiseen muutokseen ja todennäköisesti myös suojautuvat suhdanteiden vaih- 
telulta paremmin kuin yritykset, jotka eivät investoi. 

Samalla teknologinen kehitys muuttaa henkilöstön työtehtävien sisältöä jatku- 
vasti, mikä on ilmiönä laajempi kuin teknologian aiheuttama työpaikkojen tuhou- 
tuminen (Arntz ym. 2016; OECD 2019). Vaikka dramaattisimmat arviot teknolo- 
gian työpaikkavaikutuksista vielä toteutuisivat, tämä tuskin kuitenkaan merkitsee 
ihmistyön loppua (Pajarinen & Rouvinen 2018). Teknologisen kehityksen vaikutuk- 
sesta on aina tuhoutunut heikosti tuottavaa työtä, mutta toisaalta tilalle on synty- 
nyt uusia aiempaa tuottavampia työpaikkoja (Autor 2015). Julkisessa keskustelussa 
vähemmälle huomiolle on jäänyt se tosiasia, että työmarkkinoiden dynamiikkaan 
on aina kuulunut vanhojen tuottamattomien työpaikkojen katoaminen ja saman- 
aikaisesti uusien aiempaa korkeampaa tai ainakin erilaista osaamista vaativien työ- 
paikkojen syntyminen. 

Etenkin korkean teknologian aloilla on havaittu paljon niin sanottua luovaa 
tuhoa. Mika Malirannan ja Niku Määttäsen (2018) Tilastokeskuksen yritysrekiste- 
reihin perustuvan analyysin mukaan Suomessa vuosina 1989-2015 korkean tekno- 
logian aloilla työpaikkojen syntymisaste on ollut keskimäärin selvästi korkeampi 
kuin tuhoutumisaste. Malirannan ja Määttäsen hyödyntämän OECD:n luokituksen 
mukaan korkean teknologian toimialoihin luetaan lääketeollisuuden ohella tietoko- 
neiden sekä elektronisten ja optisten tuotteiden valmistus. Näillä aloilla viimeisen 
neljännesvuosisadan aikana työpaikkavirtojen vuosittainen nettomuutosaste on ol- 
lut keskimäärin 1,1 prosenttia. Toisaalta samaan aikaan matalamman teknologian 
toimialoilla työpaikkavirtojen nettomuutosaste on ollut negatiivinen eli työpaikko- 
jen määrä on supistunut. Tämä kertoo siitä, että Suomen talous nojaa yhä vahvem- 
min innovaatiovetoiseen kasvuun. 

Keskustelussa teknologisesta työttömyydestä ei ole sinänsä mitään uutta — työ- 
paikkojen tuhoutumista on pelätty aina teollistumisen alkuajoista nykypäivään 
saakka. Viimeaikainen debatti työn murroksesta muistuttaa hämmästyttävän lä- 
heisesti aikaisempien vuosikymmenten keskustelua talouden ja teknologian ra- 
kennemuutoksesta. 1970- ja 1980-lukujen taitteessa työmarkkinakeskusteluissa oli 
jopa ”automaatiopaniikin” sävyjä sen seurauksena, että työttömyydestä oli tullut 
yhteiskunnallinen ongelma koko Euroopassa: ”Ammattiyhdistysliike ja poliittinen 
työväenliike näkivät tulevaisuuden synkkänä, kun pitkälle tulevaisuuteen heikoksi 
arvioidun talouskasvun lisäksi uhkana olivat ihmistyön korvaava tietokoneistumi- 
nen ja automaation yleistyminen? (Bergholm 2016, 141). 

Keskustelu teknologisesta työttömyydestä palasi uudelleen agendalle 1990-luvul- 
la. Tuolloin tietotekniikka-ala nousi lama-Suomen pelastajaksi ja talouden uudeksi 
veturiksi. Esimerkiksi yhdysvaltalaisen taloustieteilijä Jeremy Rifkinin näkemykset 
herättivät paljon huomiota laman jakamassa Suomessa, jossa toisaalta kärsittiin 
suurtyöttömyydestä ja toisaalta iloittiin Nokian menestyksestä. Rifkin muistetaan 
ennen kaikkea teoksestaan Työn loppu (1997, alkuteos 1995), jonka suomenkieliseen 
laitokseen presidentti Martti Ahtisaari kirjoitti esipuheen. Teoksessaan Rifkin en- 
nusti, että jo lähitulevaisuudessa automaatio korvaa suurimman osan ihmistyöstä 
useimmilla aloilla. Ainakaan toistaiseksi näin ei ole käynyt, vaan Rifkinin teoksen 
ilmestymisen jälkeen Yhdysvaltojen ja Euroopan työllisyystilanne on kehittynyt 
parempaan suuntaan, joskaan ei häiriöittä. Viimeisen neljännesvuosisadan aikana 
työllisyydelle myrkkyä ovat olleet rajut suhdannevaihtelut: teknokupla, finanssikrii- 
si ja vuoden 2020 alussa puhjennut globaali koronapandemia — olemme jälleen ti- 
lanteessa, jossa talouden ja työllisyyden kehitys on kysymysmerkki. 

Uutta aiempaan keskusteluun nähden on kuitenkin se, että edellisen vuosikym- 
menen aikana on pystytty konkretisoimaan laadukkailla yritys-työntekijä-analyy- 
seilla teknologisen murroksen suuruusluokkaa ja sitä, kehen se osuu (esim. Asplund 
& Kauhanen 2018). Samalla empiiriset havainnot antavat suuntaa koulutus- ja työ- 
voimapolitiikalle. Esimerkiksi Janne Huovarin ja Mika Malirannan (2008) mukaan 
tärkeä johtopäätös monentasoisista työn luonteen muutoksista on se, että työvoiman 
osaaminen vaikuttaa yritysten aineettomien investointien määrään ja rakenteeseen 
ja tätä kautta edelleen työn tuottavuuden ja talouden kasvuun. Esimerkiksi t&k-toi- 
mintaan panostaminen ei yksin auta, jos yrityksillä ei ole käytettävissä sellaista työ- 
voimaa, joka osaa kehittää tai käyttää uusia teknologioita. Uusia laitteita tai työn 
organisointitapoja ei Huovarin ja Malirannan mukaan kannata ottaa käyttöön, ellei 
työvoimalla ei ole kunnollisia valmiuksia niiden hyödyntämiseen. Koulutukseen 
ja osaamiseen panostaminen on siis ensiarvoisen tärkeää niin yritys- kuin väestö- 
tasollakin. 

Emme jaa synkimpiä huolia, joiden mukaan teknologian kehitys merkitsisi palk- 
katyön loppua. Ihmistä tarvitaan tulevaisuudessakin paitsi sosiaalista vuorovaiku- 
tusta edellyttävissä tehtävissä myös uuden teknologian kehittämisessä. Esimerkiksi 
tekoälyä pitää ohjelmoinnin lisäksi opettaa. Myönteisesti Jari Vainiomäen (2018) tu- 
lokset vihjaavat, että rutiinitehtävissä teknologisen muutoksen kohteena oleva hen- 

kilö voi vahvistaa työuranäkymiään taitojaan kehittämällä ja motivoituneella työ- 
otteella. Näin ollen yrityksiä tulee rohkaista investoimaan aineettomaan pääomaan 
monin tavoin. Myös työntekijöiden osaamispääomaa tulee vahvistaa koulutus- ja 
työvoimapolitiikan keinoin. 

Matti Pohjolan (2020) mukaan suomalaisen teollisuuden kannattavuus ei ole 
ongelma, mutta työn heikentynyt tuottavuuskehitys on. Suomi ei pärjää keskeisille 
vertailumaille kuten Ruotsille etenkään tietointensiivisten palveluiden tuotannossa. 
Pohjola pitää tuottavuuskasvun parantamisen edellytyksenä sitä, että t&k-inves- 
toinnit saataisiin Suomessa reippaaseen kasvuun - tärkeää olisi sekä yksityisten että 
julkisten panostusten lisääminen. Pohjola korostaa myös uusien ideoiden ja osaa- 
misen kehittämisen roolia. Tulevaisuudessa aineettomalla pääomalla on entistäkin 
suurempi merkitys siinä, miten ideat ja investoinnit saadaan kanavoitua tuottavuu- 
deksi ja talouskasvuksi. 

9 
Kehitettävänä työelämän tasa-arvo, 
kouluttautuminen työuralla ja 
yritysten kyky luoda uutta menestystä 


Satu Ojala, Pasi Pyöriä & Esa Jokinen 


Työurat eivät ole Suomessa keskimäärin heikenneet, mutta naisten ja matalasti 
koulutettujen työurat jäävät miehistä ja paremmin koulutetuista jälkeen. Ta- 
sa-arvotoimet eivät ole olleet riittäviä. Naisten heikommat työurat vaikuttavat 
heille kertyvän ansiosidonnaisen sosiaaliturvan tasoon ja näin tuloerot kertau- 
tuvat elämänkaarella. Työelämän tasa-arvokysymys on myös se, miten aikuis- 
väestön osaamista tulisi ja on mahdollista vahvistaa alituisessa työn muutok- 
sessa. Kun korkeasti koulutetut kouluttautuvat edelleen, matalasti koulutetut 
saavat tai hankkivat vähemmän syventävää koulutusta työuransa varrella. 
Kolmantena keskustelemme siitä, miten vahvistaa yhtä aikaa yritysten henki- 
löstön osaamista, osaamisen hyödyntämistä ja yritysten tutkimus- ja kehitys- 
myönteisyyttä — ja näiden välittävien tekijöiden kautta yritysten tuottavuutta 
ja henkilöstön työuria. 


Satu Ojala & Pasi Pyöriä, Pirstoutuvatko työurat? Teollisuusalat talouden ja teknologian murroksissa 
Tampere: Tampere University Press, 371-399. 

Työn alituinen muutos 


Pirstoutuvatko työurat? -teoksen kokonaisuuteen on vaikuttanut viime vuosien vil- 
kas keskustelu työn murroksesta. Tässä keskustelussa on kannettu huolta teknolo- 
gisesta työttömyydestä ja työikäisen väestön uudelleenkouluttamisesta työelämän 
muuttuvia vaatimuksia vastaavaksi. On esimerkiksi pelätty, että tietoteknisen au- 
tomaation ja tekoälyn eteneminen, alustatalouden nousu sekä itsensä työllistäjien 
määrän kasvu olisivat ennusmerkkejä palkkatyön institutionaalisen aseman mure- 
nemisesta. Työn muutoksen myötä etenkin nuorten kohorttien työurat olisivat vaa- 
rassa pirstoutua. 

Viimeaikaisessa keskustelussa työn murroksesta on tuttuja kaikuja menneiltä 
vuosikymmeniltä ja jopa vuosisadoilta. Koneiden ja ihmisten välillä on käyty monet 
kamppailut siitä pitäen, kun luddiittiliike vastusti 1700-luvun lopun innovaatioita, 
kutomakoneita, joiden se ennakoi vievän käsityöläisten työt. Sivuamme tässä vain 
viime vuosikymmenten suomalaisia debatteja. Esimerkiksi 1980-luvulla pohdittiin 
palkkatyön yhteiskunnallisen aseman heikkenemistä. Puheet palkkatyön lopusta 
osoittautuivat kuitenkin ennenaikaisiksi. Simo Aho päätteli vuonna 1988 julkais- 
tussa tutkimuksessaan Palkkatyö yhteiskunnallisen järjestyksen perustana, että 
diagnoosi työyhteiskunnan kriisistä ei ole vain epätäsmällistä ja sensaatiohakuista, 
vaan se on perustavanlaatuinen erehdys. Vaikka sodanjälkeisestä fordistisen massa- 
tuotannon kulta-ajasta oli siirrytty epävarmempiin aikoihin ja aikaisempaa jous- 
tavampiin työvoiman käytön tapoihin, Aho ei löytänyt palkkatyön merkityksen 
heikkenemisestä vakuuttavaa empiiristä näyttöä. (Aho 1988, 158-159.) Antti Kasvio 
jatkoi tätä keskustelua vuonna 1994 julkaistussa Uusi työn yhteiskunta -teoksessaan 
kirjoittaessaan, että meille on lyhyen ajan sisällä luvattu monenlaisia radikaaleja 
työelämän muutoksia: 


Luvatut muutokset ovat kuitenkin monesti jääneet pelkkien odotusten ta- 
solle. Vähänkin perusteellisemmat empiiriset työnsosiologiset tutkimuk- 
set ovat suhteellisen johdonmukaisesti osoittaneet, että itse työt ovat todel- 
lisuudessa muuttuneet paljon vähemmän kuin ennusteissa on luvattu (...) 
vaikka työn tekemisen välineet ja ulkoiset puitteet ovat saattaneet sinänsä 
muuttua paljonkin. Samoin sellaiset työelämän keskeiset institutionaaliset 
piirteet kuin esimerkiksi perinteiset ammatilliset hierarkiat, byrokraatti- 

set päätäntäsuhteet sekä sukupuolten välisen työnjaon rakenteet ovat niin 
ikään osoittaneet itse asiassa yllättävän suurta jatkuvuutta kaikista pinta- 
tasolla tapahtuneista muutoksista huolimatta. (Kasvio 1994, 13.) 


Viime vuosina työn murrosta koskevassa debatissa on jälleen esitetty varsin rohkei- 
ta näkemyksiä työpaikkojen katoamisesta globalisaation ja teknologisen kehityk- 
sen, erityisesti digitalisaation ja automaation myötä. On esimerkiksi arveltu, että 
yhä useampi ammatti on vaarassa kadota, kun työpaikkoja siirretään halvemman 
kustannustason maihin kiristyvän globaalin kilpailun seurauksena. Etenkin sel- 
laisten töiden, jotka eivät edellytä ihmisten henkilökohtaista kohtaamista ja vuo- 
rovaikutusta, on katsottu olevan globalisaation armoilla. ETLA:n arvioi taannoin, 
että neljäsosa suomalaisten ammateista on potentiaalisesti ulkoistettavissa pois Suo- 
mesta. Vaarassa olisivat erityisesti työpaikat tieto- ja viestintäteknologian alalla sekä 
valmistavassa teollisuudessa, kun taas parhaiten turvattuja ovat opetus- ja sote-alan 
palvelut. (Tuhkuri 2016.) ETLA:n mukaan tietotekninen automaatio uhkaisi vielä- 
kin suurempaa osaa suomalaisista työpaikoista kuin globalisaatio: jopa kolmasosa 
nykyisistä työpaikoista voisi olla vaarassa digitalisaation ja automaation seuraukse- 
na (Pajarinen ym. 2015). 

Työterveyslaitoksen raportissa Hyvinvointia työstä 2030-luvulla (2020) arvioi- 
daan, miten ja millaiset teknologiat vaikuttavat työelämään lähitulevaisuudessa. 
Raportissa määritellään automaatio työn korvaamiseksi koneilla, laitteilla ja tie- 
tojärjestelmillä, erotukseksi digitoinnista, jolla tarkoitetaan työn kohteena olevien 
tuotteiden ja palvelujen muuttamista sähköiseen muotoon. Neljänneksi ”[d]igitaa- 
litekniikan monista kehitystrendeistä näemme työn muutoksen kannalta tärkeim- 
miksi koneoppivan tekoälyn, esineiden internetin, lisätyn ja virtuaalisen todelli- 
suuden sekä digitaaliset alustat”. Nämä työtä muuttavat teknologiat kytkeytyvät 
toisiinsa: 

e Koneoppiminen edustaa toistaiseksi ”heikkoa tekoälyä”: koneet eivät ole lähi- 
tulevaisuudessa saavuttamassa ihmisen ajattelun ja toiminnan kykyä. Uusien 
sovellusten odotetaan kuitenkin jouduttavan tuottavuuskasvua sekä tuote- ja 
palveluinnovaatioita. 

e Samaan aikaan esineiden internetin eteneminen on mahdollisuus sujuvoittaa 
työ- ja toimintaprosesseja, koska se integroi ja automatisoi ”aiemmin erillään 
olleita tehtäviä yhtenäisiksi tapahtumaketjuiksi”. 

e Kolmas muutosprosessi syventää reaali- ja virtuaalimaailman kytkentöjä 
virtuaalitodellisuuden ja lisätyn todellisuuden uusin ratkaisuin ja tuo työlle 
uusia sisältöjä. 

e Viimeinen työtä muuttava uuden teknologian ulottuvuus liittyy alustatalo- 
uteen, joka integroi uusia teknologioita työvoiman käytön ja sitä myötä työ- 
markkinoiden muutokseksi. Fyysistä työtä on yhä mahdollista ohjata kansal- 
lisesti, kun taas kansainvälisillä virtuaalialustoilla teetettävän työn sääntely 
edellyttää kansainvälistä yhteisymmärrystä. (Hyvinvointia työstä 2030-luvul- 
la 2020, 34-51). 


Allekirjoitamme edellä viittaamamme Ahon ja Kasvion sekä Työterveyslaitoksen 
raportin arviot: työ itse ei vaikuttaisi olevan vaarassa, vaikka sen sisällöt ja tekno- 
logiset välineet uudistuvatkin monin tavoin. Myös viimeaikaisissa OECD-maita 
koskevissa tutkimuksissa on havaittu, että automaatioriski koskee ennen muuta 
tehtävä- eikä niinkään työpaikkatasoa (Räisänen 2019). Maltillisten arvioiden mu- 
kaan korkea automaation riski uhkaa vajaata kymmenesosaa työtehtävistä (Arntz 
ym. 2016). Suomessa automaatioriski on alhaisempi kuin useimmissa muissa 
OECD-maissa (OECD 2019). Tämä selittyy suomalaisten verraten hyvällä koulu- 
tustasolla sekä erilaisissa asiantuntija-asemissa toimivien palkansaajien korkealla 
osuudella. Tunnistamme kuitenkin samat syvät jaot työvoiman sisällä, jotka Kasvio 
esitti edellisessä sitaatissa vuonna 1994. Jakolinjat kulkevat paitsi työllisten ja työt- 
tömien välillä, myös koulutusryhmien ja miesten ja naisten välillä. Erot eivät ole 
lientyneet, päinvastoin ne saattavat syventyä. 

Olemme teoksemme analyyseissa tarkastelleet palkansaajien työuria teknolo- 
gia-, metsä- ja kemianteollisuuden toimialoilla. Käytössämme on ollut koko työikäi- 
sen väestön vuosittain kattava FOLK-rekisteriaineisto eri vuosikymmeniltä. Tämä 
monipuolinen rekisteriaineisto on ollut yksityiskohtaisen analyysimme edellytys. 
Olemme tutkineet etenkin kolme-nelikymmenvuotiaiden teollisuustyöntekijöiden 
työuria työllisyyden, toimiala- ja työpaikkaliikkuvuuden (luku 5), tulokehityksen 
(luku 6), työssä kouluttautumisen (luku 7) sekä yritys- ja henkilötason tekijöiden 

yhteyksien (luku 8) näkökulmista. Kuudennessa luvussa erittelimme ansiokehitystä 
naisilla ja miehillä myös niin kutsuttujen STEM-alojen eli tekniikan, tietojenkäsit- 
telyn, ICT:n, luonnontieteiden sekä metsäalan koulutusalojen tutkintoja tehneillä 
henkilöillä kiinnittämättä heitä työllisiksi seurannan lähtötilanteessa. Tällainen 
näkökulma huomioi kohorttien ja sukupuolten välisiä eroja elämänkulun näkökul- 
masta laajemmin kuin työllisiin keskittyvä analyysi. 

Tilastoihin perustuvia analyyseja olemme täydentäneet asiantuntijahaastatteluil- 
la. Haastattelemamme asiantuntijat edustavat tutkimuksemme kannalta keskeisiä 
työmarkkinajärjestöjä. Olemme keränneet ja analysoineet haastatteluaineistoa siitä, 
miten yrityksiä ja työntekijöitä edustavissa liitoissa arvioidaan teollisuustoimialoil- 
la kehitettävän henkilöstön osaamista. Samalla olemme reflektoineet tuloksiamme 
keskustelemalla niistä hankkeemme ohjausryhmän kanssa. Tässä teoksemme päät- 
tävässä luvussa vedämme yhteen tuloksiamme teollisuuden työntekijöiden työurista 
ja niihin vaikuttavista tekijöistä. Vastaamme ensin pääotsikkomme kysymykseen: 
pirstoutuvatko työurat? Sen jälkeen tuomme keskusteluun kolme eri lukujen tulok- 
sia tiivistävää tutkimushavaintoa. 


Pirstoutuvatko teollisuuden työurat? 


Olemme hankkeessa ja tämän teoksen artikkeleissa kysyneet, pirstoutuvatko eri- 
tyisesti teollisuuden työntekijöiden työurat. Vastaamme, että teknologinen murros 
ei vielä tarkoita työllisyyden murrosta. Olemme verranneet eri kohortteja saman 
ikäisinä viime vuosikymmenten kuluessa. Kaikkien kohorttien työurilla työllisyys 
on varsin vakaata, mutta erot naisten ja miesten sekä matalasti ja korkeasti koulutet- 
tujen työurilla ovat huomattavat ja säilyvät kohortilta toiselle. 

Ensinnäkään työurat eivät juuri muutu, kun niitä mitataan työlliseksi kiinnit- 
tymisellä. Työuratarkastelut niin tässä hankkeessa kuin aikaisemmissa tutkimuk- 
sissa osoittavat, että työikäisen väestön työlliseksi kiinnittyminen on ennallaan 
ja osin vahvistuvaa (Järvinen ym. 2020; Peutere ym. 2017; Rokkanen & Uusitalo 
2013; Soininen 2015), samoin kuin teollisuustyöntekijöillä. Tutkimillamme teolli- 
suustyöntekijöillä myös työttömyys ja työvoiman ulkopuolella olo oli eri-ikäisten 
uraseurannoissa vähäistä. Kun tarkastelimme esimerkiksi 30-vuotiaina teollisuus- 

työntekijöinä työskennelleitä 14 kohorttia (syntymävuodet 1958-1971) 44-vuotiaiksi 
ulottuvissa seurannoissa, yhdeksän kymmenestä oli ollut koko ajan työllisinä (luku 
5). Työttömyyttä oli eniten 1990-luvun laman kohdanneilla kohorteilla. 

Samaan aikaan useampi kuin joka kolmas oli vaihtanut toimialaa ja runsas kaksi 
kolmannesta työpaikkaa seurantavuosien aikana. Vaikka työllisten aikuisten työ- 
urille kiinnittyminen olisi vakaata, toimiala- ja työpaikkaliikkuvuus voi olla yhtä 
aikaa korkeaa. Vastaava joustava, työmarkkinaliikkuvuutta sisältävä työura, joka 
yhdistyy vakaaseen työllisyyteen, on tyypillistä pohjoismaisille työmarkkinoille 
(Möhring 2016). Tällainen dynamiikka on myös välttämätöntä toimivien työmark- 
kinoiden kannalta ja liikkuvuuden puute tarkoittaisi samalla uusien työmahdolli- 
suuksien puutetta. Edelleen, Tilastokeskuksen työolotutkimusten perusteella tie- 
detään, että ammattien vaihtamisessa ei ole mitään uutta. Ammattia vaihtaneiden 
osuudet ovat nyt jokseenkin samat kuin jo 1980-luvulla (Sutela ym. 2019, 40). 

Toiseksi, erot eri työntekijäryhmien työurilla ovat kuitenkin huomattavat ja säi- 
lyvät kohortilta toiselle. Vaikka teollisuuden työntekijöiden kiinnittyminen työlli- 
siksi on kauttaaltaan korkeaa ja vakaata, tilanne eroaa eri ryhmillä. Naisten työl- 
lisyys ja tulot jäävät miehiä alhaisemmiksi. Vähemmän koulutettujen työurilla on 
enemmän siirtymiä työttömiksi ja jaksoja työn ulkopuolella. Korkeasti koulutetut 
liikkuvat useimmin suoraan yhdestä työpaikasta toiseen, ilman että he ovat välil- 
lä työttöminä. Näin ollen työuraliikkuvuus tarkoittaa korkeasti koulutetuilla to- 
dennäköisemmin vapaaehtoista uraliikkuvuutta, kun taas matala koulutus liittyy 
pakotetumpaan, työttömyyden kautta eteneviin siirtymiin. (Luku 5.) Koulutusalo- 
jen välillä on huomattavia eroja. Tietojenkäsittelyn tai ICT-alan tutkinnon tehnyt 
korkeasti koulutettu mies on ansainnut eniten ja hänen tulokehityksensä on ollut 
seurannan aikana vahvinta. Tekniikan ja metsäalan tutkinnot ovat kannattaneet 
seuraavaksi parhaiten, kun taas luonnontieteiden tutkinnon suorittaneilla ansiot 
ovat jääneet vaisummiksi. Nämä havainnot perustuvat koulutustason mukaan va- 
kioituun tilanteeseen (luku 6). Tekniikan alan tutkinnot ovat kuitenkin usein toisen 
asteen tutkintoja, kun taas luonnontieteen tutkinnot ovat aina korkeakoulututkin- 
toja. Koulutustasoerot ovat työurakehityksessä kauttaaltaan huomattavat. 

Myös toimialaerot ovat merkittäviä. Kemianteollisuuden työntekijöden ansio- 
tulot ovat toimialavertailussa parhaat, kun tarkastelussa on vain yksi, vuonna 1975 
syntynyt kohortti (kuvio 9.1.). Kemianteollisuuden työntekijät ovat keskimäärin 

korkeimmin koulutettuja, minkä vuoksi he sijoittuvat tässä vakioimattomassa tar- 
kastelussa hyvin. Kun koulutustaso vakioidaan ja verrataan neljää kohorttia, sel- 
lun, paperin ja kartongin toimialalla työskennelleiden ansiot ovat suhteessa parhaat 
(luku 6). Verrattain hyvät tulot ovat olleet myös koksin ja öljyn, kemikaalien ja ke- 
miallisten tuotteiden, metallien jalostuksen sekä tietokoneiden, elektronisten ja säh- 
kölaitteiden valmistuksen toimialoilla 30-vuotiaina työskennelleillä, kun heitä on 
seurattu nelikymmenvuotiaiksi saakka. Tulot ovat kehittyneet vaatimattomammin 
lääkintätuotteiden, kumi- ja muovituotteiden, metallituotteiden, koneiden ja laittei- 
den sekä moottori- ja muiden kulkuneuvojen valmistuksen toimialoilla. Heikointa 
tulokehitys on ollut levy- ja sahateollisuudessa 30-vuotiaina työssä olleilla henkildil- 
lä. (Luku 6.) Kuten kuviosta 9.1. alla on pääteltävissä, teollisuustoimialoilla 30-vuo- 
tiaina työskennelleiden valtionveronalaiset tulot ovat olleet vuoden 1975 kohortilla 
28-42-vuotiaina paremmat kuin muiden toimialojen työntekijöillä. Merkittävin 


Kuvio 9.1. Kemian-, teknologian- ja metsäteollisuudessa työssä 30-vuotiaina olleiden 
naisten ja miesten valtionveronalaisten mediaanitulojen kehitys 28—42-vuotiaina 
€/ikävuosi. Vakioimaton tilanne, vain vuonna 1975 syntynyt kohortti. 
Aineisto: FOLK, Tilastokeskus. 

Taulukko 9.1. Yhteenveto lukujen 4-8 tutkimusasetelmista ja empiirisistä havainnoista. 


Teoksen luku ja Ketä tai mitä Mitä tutkittiin ja Mitä havaittiin? 

tutkimuskysy- tarkasteltiin millä uramitta- 

mys reilla? 

Luku 4. Teollisuuden Toimiala-asiantunti- Tuottavuuskehyksessa työntekijän talou- 


Miten osaamises- 
ta puhutaan eri 
toimialoilla? 


Luku 5. 

Ovatko teolli- 
suuden työnte- 
kijöiden työurat 
epävakautuneet 
tai vakautuneet 
14 kohortin 
vertailussa? 


Luku 6. 

Miten STEM-alo- 
jen koulutuksen 
saaneiden ja toi- 
mialalla 30-vuo- 
tiaina työsken- 
nelleiden tulot 
ovat kehittyneet 
sukupuolittain 
neljän kohortin 
1960, 1965, 1970 
ja 1975 vertai- 
lussa? 

toimialaedustajille 
tehtyjä asiantun- 
tijahaastatteluita, 
N=11. 


Vuosina 1958-1971 
syntyneitä teolli- 
suuden* työnteki- 
jöitä, jotka valittiin 
FOLK-rekisteristä 
30-vuotiaina vuo- 
sina 1988-2001. 
Seuranta 44-vuo- 
tiaiksi, 

N=71 764. 


FOLK-rekisterin 
30-vuotiaita, 
jotka teollisuuden 
työntekijöitä (N=31 
876) tai työssä 
eri toimialoilla 
luonnontieteiden, 
tietojenkäsittelyn/ 
ICT:n, tekniikan 
tai metsäalan 
(=STEM-alojen) 
tutkinnoilla (N=82 
407). Seuranta 
40-vuotiaiksi. 


joiden arvioita siitä, 
miten työpaikoilla 
puhutaan osaa- 
misesta ja sen 
erilaisia tulkinta- 
kehyksiä. 


Vuotuisia pääasial- 
lisen toiminnan 
statuksia sekä toi- 
mialan ja työpaikan 
vaihtoja. 


Valtionveron- 
alaisten tulojen 
kehitystä (sisäl- 
täen eri ansio- ja 
pääomatulot sekä 
ansiosidonnaiset 
sosiaalietuudet). 


dellinen ja työmarkkinamenestys määrit- 
tävät hänen oikeuksiaan ja yleisemmin 
arvoaan. Oppimisen kehys korostaa osaa- 
mista tukevien rakenteiden ja toimintatapo- 
jen toteuttamista työpaikoilla. Toimintakult- 
tuurikehyksessä osaamisen merkitykset 
muotoutuvat työpaikoilla; olennaista on 
johtaminen ja osaamisen arvostaminen. 


Teollisuuden työurat ovat kohorttien välil- 
lä ennallaan. Eniten erilaisia siirtymiä oli 
1990-luvun laman yhteydessä aineistoon 
tulleilla kohorteilla, mikä aiheutui työttö- 
myydestä. Puolet on vaihtanut työpaikkaa 
1—13 kertaa seurannan aikana, metallitoi- 
mialalla hieman useammin kuin kemian- ja 
metsäteollisuudessa. Selkeät erot naisten 
ja miesten sekä matalammin ja korkeam- 
min koulutettujen välillä ovat säilyneet läpi 
tarkastelujakson. 


STEM-alan tutkinnon tehneen tai teolli- 
suustoimialalla työssä 30-vuotiaana olleen 
miehen valtionveronalaiset vuositulot ko- 
hoavat useita tuhansia euroja ja seurannan 
loppua kohden yli 9 000 euroa vuodessa 
saman alan naista korkeammiksi. Kohort- 
tien välillä ei ole osoitettavissa myönteistä 
tasa-arvokehitystä. Perheellistyminen hei- 
kentää naisten ansiokehitystä, kun taas 
parisuhteessa oleminen tuottaa ansiopree- 
mioita sekä naisille että etenkin miehille. 

Taulukko 9.1. jatkuu 


Luku 7. 

A. Missä määrin 
teollisuustyönte- 
kijät osallistuvat 
aikuiskoulutuk- 
seen? 

B. Millaisia 
työuravaikutuksia 
erikoisammatti- 
tutkinnon suorit- 
tamisella on? 


Luku 8. 

Miten yrityksen 
kannattavuus ja 
investoinnit ai- 
neettomaan pää- 
omaan ennakoi- 
vat henkilöstön 
työuratulemia? 


A. Tilastokeskuk- 
sen työvoima- ja 
työolotutkimusten 
työntekijöitä ver- 
raten teollisuus- ja 
muita toimialoja; 

B. Kaikkia 
FOLK-rekisterin 
teollisuustyön- 
tekijöitä, jotka 

ovat suorittaneet 
uuden erikoisam- 
matti-tutkinnon 
vuosina 2008-2012 
(N=1018), verraten 
ammatillisen perus- 
tai ammattitutkin- 
non suorittaneisiin 
(N=80 051). 


Teollisuustoimialo- 
jen 10+ henkilöä 
työllistäviä yrityksiä 
(t&k-paneeli) ja 
niissä v. 2009 
työskennellyttä 
30-50-vuotiasta 
henkilöstöä. 
Henkilöseurannat 
(FOLK) ulottuvat 
vuodesta 2009 
vuosiin 2015/2017, 
N=87 906. 


A. Tutkintoon 
johtavaa ja muuta 
ammattiin tai 
työhön liitty- 

vää koulutusta 
(työvoimatutkimus 
2016); Henkilöstö- 
koulutusta ja 
työssä kehittymis- 
tä (työolotutkimus 
2018) 

B. Työ- ja 
työttömyys- 
kuukausia sekä 
tuloja viiden vuo- 
den seurannassa 
(FOLK). 


Vakaata työllisek- 
si kiinnittymistä, 
työttömyyttä, työ- 
tuloja ja etenemis- 
tä korkeampaan 
ammattiasemaan. 


A. Työvoimatutkimuksessa teollisuustyön- 
tekijät osallistuvat uuteen tutkintoon johta- 
vaan ja ammattiin/työhön liittyvään muuhun 
koulutukseen saman verran tai vähemmän 
kuin muut yksityisten ja selvästi vähemmän 
kuin julkisalojen työntekijät. Kuten muillakin 
toimialoilla, mitä korkeampi koulutus, sen 
enemmän aikuiskoulutukseen osallistutaan. 
Työolotutkimuksessa teollisuuden naispal- 
kansaajat ovat päässeet miehiä harvemmin 
henkilöstökoulutukseen. 

B. Erikoisammattitutkinnon vaikutukset tulo- 
ja työllisyyskehitykseen ovat myönteisen 
suuntaiset, mutta vain joiltain osin tilastol- 
lisesti merkitsevät. Myönteiset tulovaikutuk- 
set havaitsimme tekniikan perustutkinnon 
tehneillä sekä niillä, joiden uusi tutkinto 
sijoittui kaupan, hallinnon, oikeustieteen 
tai tekniikan aloille. Myös enintään 9 vuo- 
den mittaisen edeltävän työuran tehneillä 
erikoisammattitutkinnolla oli myönteinen 
tulovaikutus. 


Yritysten vakaa kannattavuus ja aineet- 
tomat investoinnit ennakoivat henkilöstön 
myöhempää myönteistä työtulokehitystä ja 
ammatillisen aseman paranemista. Yrityk- 
sen taloudellinen kannattavuus ja aineet- 
tomat investoinnit suojaavat henkilöstöä 
työttömyydeltä. Sen sijaan yritystekijät eivät 
ole yhteydessä henkilöstön vakaaseen työl- 
lisyyteen seurannan aikana. 

jakolinja syntyy kuitenkin sen mukaan, onko henkilö ollut työssä 30-vuotiaana vai 
ei. Jokaisen kohortin työuralle ehtii osua talouskriisi jos toinenkin. Vuoden 1975 ko- 
hortin tulot notkahtivat teollisuustoimialoilla useammaksi vuodeksi 34. ikävuonna, 
kun finanssikriisi vyöryi Eurooppaan ja Suomeen vuonna 2009. 

Koulutuksen ja toimialan ohella etenkin perheellistyminen vaikuttaa naisten 
työuriin mitä tulee sekä työlliseksi kiinnittymiseen että tulokehitykseen. Miehillä 
vastaavat vaikutukset ovat vähäiset. (Vrt. Kuitto ym. 2019.) Yllättäen parisuhteen 
vakaus vahvistaa sekä työllisyyttä että tuloja niin naisilla kuin miehilläkin (luku 6). 
Kohorttien välillä ei ole näissä havainnoissa erityistä muutosta. Kuitenkin 1970-lu- 
vulla syntyneiden kohorttien tulotaso on ollut huomattavasti 1960-luvulla synty- 
neitä korkeampi. Kaikkiaan parhaiten on ansainnut korkeasti koulutettu, parisuh- 
teessa eri seurantojen ajan vakaasti ollut, tietojenkäsittelyn tai ICT-alan tutkinnon 
tehnyt, 1970-luvulla syntynyt korkeasti koulutettu mies. 

Taulukossa 9.1. on esitetty yhteenveto kaikkien empiiristen lukujemme tutki- 
musasetelmista ja tuloksista. Seuraavissa tämän luvun osioissa tiivistämme johto- 
päätöksiämme kooten yhteen eri lukujen antia. Eri lukujen havaintoja ja hankkeen 
ohjausryhmätyöskentelyä tulkiten olemme päätyneet kolmeen kehittämiskokonai- 
suuteen: tasa-arvoon, työikäisen väestön aikuiskoulutukseen sekä yritysten tutki- 
mus- ja kehitysintensiivisyyden vahvistamiseen. Käymme seuraavaksi läpi työelä- 
män kehittämistarpeita näistä kolmesta näkökulmasta: 

e naisten työurat eivät etene teollisuusaloilla eivätkä muilla aloilla kuten mies- 

ten 

e työntekijöiden nykyiset taidot kaipaavat vahvistusta, kun teknologia myller- 

tää työtehtäviä 

e yritysten investoinnit aineettomaan pääomaan tukevat yhtäältä yritysten 

tuottavuuskehitystä ja toisaalta työntekijöiden työuria. 


Naisten ja miesten työurat yhä eri kastia 
Aikaisempi tutkimus tuntee jo hyvin naisten ja miesten työura- ja tulokehityksen 
erot ja niiden syyt (esim. Kuitto ym. 2020; Peutere 2019; Saari 2016). Suomen työ- 


markkinat ovat syvästi segregoituneet eli naisten ja miesten tyypilliset toimialat 


380 SATU OJALA & Pasi PYÖRIÄ 


Kehitettävänä työelämän tasa-arvo, kouluttautuminen työuralla 
ja yritysten kyky luoda uutta menestystä 


ovat eriytyneet toisistaan (Koskinen Sandberg 2018; Saari 2016). Näin on myös 
teollisuusaloilla, joilla vain noin viidennes työntekijöistä on naisia. Tutkimme luon- 
nontieteen, tekniikan ja matematiikan tutkintoja tehneiden naisten ja miesten tulo- 
kehitystä neljällä eri kohortilla, vuosina 1960, 1965, 1970 ja 1975 syntyneillä, saman 
ikäisinä eli 30-40-vuotiaina (luku 6). Kuviossa 9.1. esitämme vuonna 1975 syntynei- 
den, 30-vuotiaina teollisuustoimialoilla työskennelleiden naisten ja miesten valtion- 
veronalaisten tulojen kehityksen vuoteen 2017 saakka. Eri tavoin arvioiden naisten 
ja miesten tulokuilu on yhtä ikävuotta kohti aina vähintään tuhansien ja jopa noin 
10 000 euron suuruinen. 

Tulokuilu myös syvenee hieman ikää myöten, mikä aiheutuu yhtäältä siitä, että 
”palkkojen prosenttimääräiset korotukset lisäävät absoluuttisia tuloeroja” (Riihelä 
& Tuomala 2019) ja toisaalta siitä, että noin nelikymmenvuotiailla miehillä omai- 
suustulojen määrä on kasvanut tulonjakotilaston perusteella yli kaksinkertaiseksi 
naisiin nähden (Kajantie 2020). Havaitut tuloerot tekniikan tutkinnoilla ja teolli- 
suuden aloilla vastaavat tulonjakotilaston tietoja naisten ja miesten elämänkaaren- 
aikaisista tuloista. Kuten koulutusala-analyysissamme (luku 6), tulonjakotilastossa 
naisten tulotaso asettuu noin 80 prosenttiin miesten tulosta 30 vuoden iässä. Ero 
säilyy samana pitkälle vanhuuteen. (Kajantie 2020.) 

Yhdeksi segregaatiota purkavaksi ratkaisuksi ehdotetaan, että nuoria naisia roh- 
kaistaisiin kouluttautumaan entistä useammin tekniikan aloille. Luvun 6 perus- 
teella tämän valinnan tehneiden naisten työurien tasa-arvo ei ollut edennyt. Toisin 
sanoen naisten ja miesten ansioerot säilyivät yhtä suurina kohorttien välillä. Aiem- 
pi tutkimus on tunnistanut, että naisilla on ”haasteita sukupuolensa takia etenkin 
miesenemmistöisissä työpaikoissa ja yksityisellä sektorilla niin palkkauksessa ja 
uralla etenemisessä kuin ammattitaidon arvostuksessa” (Kauhanen & Riukula 2019, 
80). Naisten työurien eriytyminen käynnistyy jo työhön rekrytoitaessa: naiset sijoit- 
tuvat teollisuuteen alempiin asemiin ammattihierarkiassa (Kauhanen 2017; Kauha- 
nen & Napari 2011). 

Niin Antti Rinteen ja Sanna Marinin hallitusohjelmissa kuin Euroopan unionin 
tasa-arvostrategiassakin näistä työmarkkinoiden tasa-arvoesteistä halutaan eroon. 
Euroopan unioni tavoittelee naisten ja miesten tasaveroista osallistumista talouden 
eri sektoreilla, ansio- ja eläke-eron tunnistamista sekä hoivakuilun poistamista: 

Naisilla ja miehillä tulisi kaikessa moninaisuudessaan olla yhtäläiset mah- 
dollisuudet menestyä ja olla taloudellisesti riippumattomia, saada sama 
palkka samanarvoisesta työstä, saada rahoitusta samoin ehdoin ja saada 
oikeudenmukaista eläkettä. Naisten ja miesten olisi jaettava hoitovastuu ja 
taloudellinen vastuu tasapuolisesti. (Euroopan komissio 2020.) 


Sukupuoleen perustuva syrjintä on sekä Suomessa että muissa kehittyneissä maissa 
kielletty (ks. Pietiläinen ym. 2018). Tasa-arvotoimet Suomen työmarkkinakentällä 
ovat sisältäneet erilaisia samapalkkaisuusohjelmia. Toimien vaikuttavuus on kui- 
tenkin jäänyt vaatimattomaksi (Saari 2016; Suomaa 2018). Työsyrjintään liittyy niin 
työpaikkojen kuin yhteiskunnankin tasolla vaikeuksia tunnistaa tasa-arvo-ongel- 
maa. Kolme viidestä miehestä ei tunnista naisten kohtaamia ongelmia työelämässä 
vaan arvioi naisten työmarkkinamahdollisuudet tasa-arvoisiksi. Miesten saattaa 
myös olla vaikeampi eritellä omia tapojaan (ali)arvioida naisten työsuoritusta ja 
purkaa niin sanottua implisiittistä syrjintää. (Kauhanen & Riukula 2019, 88-89, 92.) 

Sekä Antti Kauhasen ja Krista Riukulan (2019) että Tuija Koivusen ryhmän (2017) 
analyysien perusteella sukupuolelle epätyypillisistä koulutusala- ja työmarkkina- 
valinnoista aiheutuu naisten työurille vielä ylimääräisiä haittoja. Haittoja koetaan 
ammattitaidon arvostuksessa, miesenemmistöisissä työpaikoissa työskentelevien 
naisten työsyrjintäkokemuksissa, heikommassa ura- ja palkkakehityksessä ja viime 
kädessä segregaation periytymisessä yhä uusille sukupolville. Työn tuottavuuden 
kannalta ongelmana on, että kaikki työntekijät eivät hakeudu tai pääse tehtäviin, 
joihin he parhaiten sopisivat (Kauhanen & Riukula 2019). 

Palkkatasa-arvon edistäminen ei siis onnistu pyrkimällä tasoittamaan ammatis- 
sa työskentelevien sukupuolijakaumaa (Suomaa 2018, 54), eikä segregaation purku 
vielä ratkaise työelämän tasa-arvo-ongelmia. Tämä ei kuitenkaan tarkoita, etteikö 
ammatillisella segregaatiolla olisi väliä, semminkin kun jako miesten ja naisten 
töihin on viime vuosina syventynyt. Vain pieni osa palkansaajista työskentelee ta- 
sa-ammateissa eli ammattiryhmissä, joissa työntekijöistä 40-60 prosenttia on mie- 
hiä tai naisia: vuonna 2010 tasa-ammateissa työskenteli 13 prosenttia palkansaajista, 
vuonna 2017 vastaava osuus oli yhdeksän prosenttia (SVT 2020). 

Miten ratkoa työurien eriarvoa? 


Tekniikan Akateemisten luottamushenkilö (TEK 2019, 32) esittää, että naisten tulee 
vaatia parempia palkkoja: ”Ei sitä palkankorotusta automaattisesti tule, sitä pitää 
vaatia”. Tekniikan alojen mediaanipalkoissa on raportin mukaan viiden prosen- 
tin selittämätön euroero; tunnettujen erojen syistä tärkein on se, etteivät naisten 
työurat etene. Heitä ei rekrytoida ylemmille uraportaille yhtä usein kuin miehiä. 
Aiemmassa tutkimuksessa on yritetty tavoittaa niin yksilö- kuin rakenteellisten te- 
kijöiden vaikutusta ansioerojen syntyyn ja kehitykseen. Yksilötasolla on tarkasteltu 
esimerkiksi persoonallisuutta ja havaittu sillä olevan vaikutusta ansioihin, mutta 
vähemmän kuin koulutuksella ja työkokemuksella (Manning & Swaffield 2008, sit. 
Kauhanen 2017). 

Naisten tulot jäävät miehiä heikommiksi systemaattisesti ja lähes kaikilla toi- 
mialoilla ja koulutustasoilla. Siksi ansioeroja ei voi kaventaa kysymykseksi naisten 
yksilöllisestä urahakuisuudesta tai rohkeudesta vaatia parempia ansioita. Naisten 
urakehityksen tiellä on syrjiviä asenteita ja kulttuurisia arvostuksia ja esteitä (esim. 
Kauhanen & Riukula 2019; Koskinen Sandberg 2018; Rubery & Piasna 2017; Suopa- 
järvi 2009). Naiset rekrytoituvat alemmille uraportaille ja etenevät urillaan heikom- 
min (Cassidy ylm. 2016; Kauhanen 2017). Lasikatot estävät urakehitystä (Eurofound 
2020). Edelleen, perheellistyminen (child penalty) heijastuu negatiivisesti naisten 
ura- ja ansiokehitykseen, ja naisten odotetaan omaksuvan isiä vahvemman hoiva- 
roolin (Järvinen ym. 2020; Kleven ym. 2019; Kuitto ym. 2019). Näistä syistä naisten 
ansioerojen kuromiseen umpeen tarvitaan nykyistä järeämpiä keinoja. 

Keinoja tasa-arvon ja samapalkkaisuuden edistämiseksi on tarjolla, mutta toi- 
meenpano ja siinä onnistuminen on osoittautunut vaikeaksi (Saari 2016). Myön- 
teiset esimerkit kuten onnistumiset palkkatasa-arvon saavuttamisessa samoin kuin 
palkkojen avoimuus, tasa-arvotilanteen systemaattiset arviot ja niistä käytävät 
avoimet neuvottelut työehtosopimuksia solmittaessa, naispalkkaerät sekä organi- 
saatioiden johtoportaan sukupuolijakauman lakisääteinen tasoittaminen voisivat 
parantaa naisten ura- ja ansiokehitystä niin teollisuus- kuin muillakin toimialoil- 
la (Cassidy ym. 2016; Dawson 2014; Hultin & Szulkin 1999; Kauhanen 2017; TEK 
2019; Saari 2017; Suomaa 2018, 55, 71). Milja Saari (2016), joka on tehnyt väitös- 
kirjan samapalkkaisuuden politiikoista, luottaa ”tarkempaan ja velvoittavampaan 

samapalkkaisuusperiaatteen toimeenpanon sääntelyyn sekä lainsäädännössä että 
työehtosopimuksissa”. Hän myös huomauttaa, että tasa-arvon ja oikeudenmukai- 
suuden periaatteiden tulisi ohjata työmarkkinoiden lakeja ja lakien toimeenpanoa 
(emt., 94). 

Edelleen, isien perhevapaiden käytön lisääminen (vrt. Suomaa 2018, 64) vahvis- 
taisi naisten työmarkkina-asemaa. Keskeinen naisten rekrytointi- ja urasyrjinnän 
syy saattaa piillä työnantajille koituvissa perhevapaakustannuksissa. Näitä kustan- 
nuksia alettiin kompensoida 2 500 eurolla perheellistyvien naisten työnantajille 
vuodesta 2017 alkaen; korvaus muodostaa kuitenkin yhä vain pienen osan äitiyden 
työnantajakustannuksista (Kela 2017). Voisiko perheellistymisikäisten naisten työ- 
syrjintää vähentää siirtyminen yksittäistä työnantajaa velvoittavista kustannuksista 
yleisellä sairausvakuutuksella tasattaviin perhe-etuuksiin? 


Työntekijöiden taidot kaipaavat vahvistusta, 
kun teknologia myllertää työtehtäviä 


”On varauduttava kouluttamaan miljoona suomalaista uudestaan”, todetaan työ- ja 
elinkeinoministeriön Tekoälyajan työ -raportissa (Koski & Husso 2018, 10). Väitteen 
taustalla olevat laskelmat on kyseenalaistettu ja ne ovat täsmentyneet osana käyn- 
nissä olevaa opetus- ja kulttuuriministeriön jatkuvan oppimisen parlamentaarista 
uudistushanketta. Uudelleenkoulutus- tai laajan täydennyskoulutuksen tarpeen 
arvioidaan koskevat vajaata puolta miljoonaa työikäistä. (OKM 2019.) Taustalla 
on ajattelua, jonka mukaan esimerkiksi ”kirjanpitäjä on helppo saalis tekoälylle”, 
kuten Osmo Soininvaara sanoi 30.11.2020 Hyvinvointia työstä 2030-luvulla -rapor- 
tin (2020) julkistusseminaarissa. Parlamentaarisen hankkeen tavoitteena on tukea 
osaamisen kehittämistä ja sitä kautta "mielekkäitä työuria, hyvää työllisyyskehitys- 
tä, julkisen talouden tasapainoa sekä yritysten kilpailukykyä ja tuottavuutta”. (OKM 
2019.) 

Hankkeessa tutkimme aikuiskoulutusta teollisuudessa eri näkökulmista. Aiem- 
man tutkimuksen perusteella kirjanpitäjä ei ole välttämättä helppo saalis, sillä hänen 
ammattinsa voi yhtä hyvin laajeta vaikkapa vuorovaikutteiseksi asiantuntijatyöksi 


384 SATU OJALA & Pasi PYÖRIÄ 


Kehitettävänä työelämän tasa-arvo, kouluttautuminen työuralla 
ja yritysten kyky luoda uutta menestystä 


ja asiakasyritysten konsultoinniksi (luku 1). Tutkimme ensinnäkin uuden oppimi- 
selle annettuja merkityksiä yritysorganisaatioiden ja työntekijöiden näkökulmis- 
ta, toimiala-asiantuntijoiden haastatteluaineistoon perustuen (luku 4). Kysyimme, 
millainen arvo osaamiselle annetaan työn arjessa samaan aikaan, kun työikäisen 
väestön taitojen lisäämiselle on kova yhteiskunnallinen tarve. Osaamista pidettiin 
tärkeänä yhtäältä yritysten kilpailukyvyn ja tuottavuuden vahvistamisen näkökul- 
masta, ja toisaalta työntekijöiden työmarkkina-aseman vahvistamisen kannalta. 

Haastattelut paljastivat myös huomattavia jännitteitä siinä, millainen arvo 
työuralla kouluttautumiselle annettiin. Kun yhdellä työpaikalla moitittiin luppo- 
työaikaansa opiskeluun käyttävää työntekijää, toisessa ääripäässä ovat ne teolli- 
suusyritykset, jotka kouluttavat laajasti itse itselleen soveltuvaa, ammattitaitoista 
työvoimaa. Monet teollisuusyritykset eivät voi olettaa löytävänsä tehtäviinsä val- 
miita osaajia, sillä tehtävät vaativat erityisosaamista. Teollisuudessa tarvittavaa 
ammatillista koulutusta, tutkintorakenteita samoin kuin rekrytointi- ja työvoima- 
koulutusta on kehitetty vuosikymmenten ajan yhteistyössä yrityksiä ja työntekijöi- 
tä edustavien työmarkkinajärjestöjen sekä alueellisten työ- ja elinkeinotoimijoiden 
kanssa. Työskentelyyn sisältyy myös systemaattista tulevaisuuden työvoimatarpei- 
den ennakointia yhdessä vastuuministeriöiden ja oppilaitosten kanssa. 

Tutkimme myös aikuiskoulutukseen osallistumista teollisuustoimialoilla mui- 
hin toimialoihin verrattuna ja sukupuolen mukaan (luku 7). Tilastokeskuksen työ- 
voima- ja työolotutkimuksiin perustuvissa analyyseissa havaitsimme, että matalasti 
koulutetut osallistuvat aikuiskoulutukseen kaikkein vähiten myös teollisuustoimi- 
aloilla. Havaitsimme jälleen sukupuolieron, jota olisi syytä tutkia tarkemmin. Nai- 
set osallistuvat useammin omaehtoiseen tutkintoon johtavaan koulutukseen, mutta 
saavat miehiä vähemmän koulutusta työpaikoillaan. Voiko tällainen sukupuoliero 
työntekijäryhmien kouluttamisessa johtua eroista ammattiasemissa työorganisaa- 
tioissa, vai onko kyse syrjinnästä koulutukseen pääsyssä (vrt. Koivunen ym. 2017)? 


Koulutusporkkanoita matalasti koulutetuille? 


Samoin kuin jatkuvan oppimisen uudistuksessa (OKM 2019), myös Pirstoutuvat- 
ko työurat? -hankkeen ohjausryhmässä oltiin huolestuneita teollisuusyritysten ja 

-työntekijöiden resursseista ja valmiuksista vahvistaa yritysten itsensä samoin kuin 
työntekijöiden osaamista ja taitoja. Merkityksellisintä olisi lisätä etenkin niiden 
työntekijöiden taitoja, joilla on vähiten muodollista osaamista. Esimerkiksi Asp- 
lundin ryhmän (2019) tarkastelussa supistuvissa ammateissa 2000-luvulla työsken- 
nelleet osallistuivat aikuiskoulutukseen kovin vähän. Ohjausryhmätyöskentelyssä 
ja toimiala-asiantuntijoiden haastatteluissa koettiin haastavaksi saada matalammin 
koulutettuja työntekijöitä motivoitumaan jatkuviksi oppijoiksi. Myös aikapaineet 
kiireisessä työssä samoin kuin vuorotyö hankaloittavat aikuiskoulutukseen osallis- 
tumista. 

Ohjausryhmätyöskentelyssä arvioitiin myös taannoista ammatillisen koulutuk- 
sen reformia (OKM 2017). Tässä ”amisreformissa” lisättiin tutkinnon tekemisen 
joustavuutta mutta heikennettiin samalla ammatillisten oppilaitosten resursseja. 
Reformin yhteydessä muodostettiin koulutussopimusjärjestelmä, jossa ammattiin 
opiskelevien opinnoista aikaisempaa suurempi osa koostuu työpaikoilla tapahtu- 
vasta työssä oppimisesta. Ohjausryhmätyöskentelyssä muistutettiin, että monilla 
teollisuuden toimialoilla ammatilliset perustaitovaatimukset ovat korkeita. Yhtäältä 
geneeriset valmiudet kuten viestinnälliset ja kielitaidot ja toisaalta syventävän am- 
mattitaidon perusteet tulisi edelleen oppia oppilaitoksessa. Työpaikoilla uusi koulu- 
tussopimus oli aiheuttanut epävarmuutta vastuista ja velvollisuuksista samoin kuin 
rahoituksesta. Ammatillisen koulutuksen reformia hyväksyttäessä edellytettiin, 
että sen vaikuttavuutta seurataan ja arvioidaan (OKM 2017). Toisaalta aina toimin- 
tatapoja uudistettaessa avautuu kuitenkin myös konkreettisia mahdollisuuksia laa- 
jentaa osaamisen kehittämisen käytäntöjä, jotka ylittävät koulutuksen ja työelämän 
vastakkainasettelun (esim. Silvennoinen & Tulkki 1998). 

Norjalaisessa tutkimuksessa (Bennett ym. 2020) havaittiin, että tutkinnon saa- 
vuttaminen aikuisena vahvistaa työllisyyttä ja tuloja etenkin tilanteissa, joissa hen- 
kilöillä ei ole aiempaa tutkintoa lainkaan. Myös tarkastelemillamme teollisuusaloilla 
ja nuoremmissa ikäluokissa on edelleen yllättävän paljon perusasteen koulutuksen 
varassa olevaa väestöä. Tulisiko luoda nuorisotakuun kaltainen koulutustakuu kai- 
kille toisen asteen ammatillista tutkintoa vailla oleville henkilöille iästä riippumat- 
ta? Takuun tulisi sisältää tarvittavat erityisen tuen palvelut, mitä tulee esimerkiksi 
lukihäiriöiden tunnistamiseen ja opetuksen ja työharjoitteluiden mukauttamiseen 
yksilön tarpeita vastaaviksi. Tämä voisi olla vaikuttavaa työvoima-, sosiaali-, terveys- 

sekä koulutuspolitiikkaa ja ottaisi vakavasti osatyökykyisten työmarkkina-aseman 
parantamisen. (Vrt. Oivo & Kerätär 2018.) Koska koulutustakuulla tehtävän toisen 
asteen tutkinnon suorittamiseen sisältyy nykytutkinnoissa merkittävä määrä työ- 
harjoittelua, osatyökykyisille tai aiemmin tutkintoa vaille jääneille syntyisi myös 
tarpeellisia työelämäkontakteja. Aikuiskoulutuksen työuravaikuttavuutta käsitel- 
leissä kansainvälisissä tutkimuksissa toistuu havainto, jonka mukaan työikäisenä 
hankitun ensimmäisen tai korkeampitasoiset tutkinnot hyödyttävät suhteessa par- 
haiten naisia ja matalammin koulutettuja. Tämä on tärkeää elämänkaaren aikaisten 
tulojen tasauksen näkökulmasta (Bennett ym. 2020) ja rohkaisevaa aikuiskoulutuk- 
sen reformin tavoitteiden kannalta: aikuiskoulutus voisi hyödyttää parhaiten niitä, 
joilla ei vielä ole tutkintoa ja joiden työmarkkina-asema ei ole kovin vahva. 


Miten vahvistaa yritysten t&k-intensiteettiä? 


Kolmas tuloksistamme juontuva kysymys kuuluu, miten maamme yritykset pärjää- 
vät kansainvälisten taloussuhdanteiden vaihdellessa, teknologisen kehityksen ede- 
tessä ja globalisaation muuttaessa liiketoimintaympäristöä. Siihen nähden, miten 
syvästi teknologian oletetaan vaikuttavan työllisyyteen ja työpaikkoihin, aikaisem- 
paa tutkimusta yritysten teknologiainvestointien suorista henkilöstövaikutuksista 
on vielä vähän. Kysymystä on usein lähestytty vaikkapa ammattirakenteiden tai 
palkkarakenteiden muutoksen näkökulmista. Esimerkiksi aiemmassa Böckerma- 
nin ryhmän (2012) tutkimuksessa samoin kuin Jolkkosen ryhmän (2012) havain- 
noissa rutiinitehtävistä pois jääneiden ja irtisanottujen työttömyys jäi kuitenkin 
lyhytaikaiseksi ja uudelleentyöllistyminen oli todennäköistä myös matalasti kou- 
lutetuille. 

Luvussa 2 käsittelimme perinteisten teollisuusalojen sopeutumista globalisaa- 
tion ja jälkiteollisen tietoyhteiskunnan vaatimuksiin. Teknologisen kehityksen työl- 
lisyys- ja työttömyyskehitystä voi kuitenkin tosiasiallisesti arvioida vain sellaisilla 
tutkimusasetelmilla ja aineistoyhdistelmillä, jotka mahdollistavat yritystasoisten 
investointien ja samojen yritysten työntekijöiden työurien yhteyksien tarkastelun. 
Luvussa 8 tutkimme teollisuusyritysten investointeja aineettomaan pääomaan eli 
tutkimus- ja kehitystoimintaan ja korkeasti koulutettuun henkilöstöön, sekä perin- 

teisiin materiaalisiin kohteisiin kuten koneisiin, laitteisiin ja rakennuksiin. Huo- 
mioimme myös tietoteknologia- ja ohjelmistoinvestoinnit. Luvussa esittämämme 
tulokset aineettomien investointien työuravaikutuksista ovat varovaisen positiivi- 
sia. Havaitsimme, että yritysten aineettomat investoinnit ennakoivat henkilöstön 
korkeampaa ansiotasoa ja ammatillisen aseman paranemista perusvuoden 2009 jäl- 
keisessä seurannassa vuosiin 2015/2017 saakka. Havaitsimme myös, että yrityksen 
taloudellisen kannattavuuden ohella aineettomat investoinnit suojaavat henkilös- 
töä työttömyydeltä. Immateriaalisen pääoman kasvu voi parantaa paitsi yrityksen 
kannattavuutta ja kilpailuetua myös henkilöstön osaamista ja työmarkkina-asemaa. 
Tästä näkökulmasta yritysten t&k-toiminnan ja henkilöstön kouluttamisen tuke- 
minen on perusteltua työllisyyspolitiikkaa. 

Aineettomien investointien merkitystä arvioidessa on tärkeää ottaa huomioon 
niiden positiiviset ulkoisvaikutukset. Investoinnit aineettomaan pääomaan harvoin 
jäävät hyödyiltään puhtaasti yrityskohtaisiksi toisin kuin perinteisten materiaalis- 
ten investointien edut. Uusi tieto ja osaaminen leviävät yrityksestä ja toimialalta toi- 
selle, kun työntekijät vaihtavat työpaikkaa. Samalla tietämys uusien teknologioiden 
soveltamisesta rikastuu. Positiivisten ulkoisvaikutusten takia julkisen vallan olisi 
syytä tukea erityisesti sellaista innovaatio-, kehitys- ja koulutustoimintaa, joka oli- 
si luonteeltaan mahdollisimman yleishyödyllistä ja laajalti sovellettavaa (vaikkakin 
yritysten tarpeita kuunnellen). 

Vaikka aineettomien investointien merkitys tuottavuuden ja talouskasvun kes- 
keisenä lähteenä tiedostetaan hyvin, yritykset usein näkevät t&k-toiminnan tai 
uusien korkeasti koulutettujen asiantuntijoiden rekrytoimisen riskinä. Syyt ovat 
ymmärrettäviä. T&k-toiminnan tuloksellisuus on aina epävarmaa ja uusien asian- 
tuntijoiden rekrytoinnin tuottavuushyödyt tyypillisesti realisoituvat usean vuoden 
viiveellä. Ongelma on samankaltainen kuin innovaatiopolitiikassa yleisemmin. 
Mitä pidempään investointien mahdollisten etujen realisoitumisessa kestää, sitä vai- 
keampaa niiden kustannus-hyöty-suhteen arviointi on. Korkeakoulutettujen rekry- 
toiminen erityisesti luonnontieteiden, tekniikan ja matematiikan aloilla (STEM) 
on eduksi t&k-intensiivisille yrityksille, mutta tämä vaikuttaa vasta pitkällä ajalla 
(Pohjola 2020, 59). 

Aiemmissa kansainvälisissä tutkimuksissa on havaittu, että henkilöstön korkea 
koulutus (yliopistotutkinnon suorittaneiden osuus yrityksen henkilöstöstä) on posi- 

tiivisessa yhteydessä yrityksen kasvuun ja menestykseen (Magoutas ym. 2012). Suo- 
messa samansuuntaisia tuloksia on saatu FLEED-FOLK-aineistolla. Mika Maliranta 
ja Rita Asplund (2007) ovat havainneet, että pitkällä aikavälillä korkeasti koulutetut 
työntekijät parantavat yrityksen tuottavuutta, mutta lyhyemmällä aikajänteellä ti- 
lanne on toinen: kahden ensimmäisen vuoden kuluessa etenkin yliopistotutkinnon 
suorittaneiden rekrytoinnit heikentävät yrityksen tuottavuutta ja kannattavuutta 
ennen kuin yritys alkaa hyötyä investoinnista. 

T&k-toiminnan ja henkilöstön osaamisen lisäksi erilaiset tietotekniset inves- 
toinnit muodostavat keskeisen osan yritysten aineettomasta pääomasta, mutta sa- 
malla niitä pidetään hyvin epävarmoina investointikohteina (Baghizadeh ym. 2020). 
Esimerkiksi tietojärjestelmäuudistukset ovat riski etenkin implementaatio- eli käyt- 
töönottovaiheessa. Uusien järjestelmien integroiminen yrityksen toimintaproses- 
sien osaksi vaatii aikaa samoin kuin henkilöstön kouluttamista uusien ohjelmistojen 
käyttäjiksi. Voi olla, että uuden toiminnanohjausjärjestelmän käyttöönottovaihees- 
sa organisaation tuottavuus laskee. Pidemmällä aikavälillä toiminta tehostuu, kun 
järjestelmän käyttö tulee tutuksi ja esille tulleet virheet ja käytettävyysongelmat saa- 
daan korjattua. 

Pelkkä uuteen teknologiaan investointi ei kuitenkaan riitä, kun suunnitellaan 
digitaalisten toimintaympäristöjen kehittämistä. Hankkeemme ohjausryhmässä 
painotettiin, että digitalisaatio tulisi ymmärtää ennen kaikkea toiminnan muutok- 
sen, ei pelkän teknologian näkökulmasta. Prosessi-innovaatiot ja loppukäyttäjien 
osallistaminen muutokseen ovat ratkaisevassa roolissa, kun uutta teknologiaa ote- 
taan työpaikoilla käyttöön. Uusi teknologia tulisi sovittaa ihmisten työhön, ei niin 
että työntekijät pakotetaan sopeutumaan uusiin välineisiin. Tämä edellyttää uusien 
tietojärjestelmien pilotointia ja loppukäyttäjien huolellista perehdyttämistä järjes- 
telmien käyttöön. Teknologinen muutos vaikuttaa aina myös siihen, miten arvos- 
tamme ja arvotamme erilaista osaamista ja taitoja. Nämä arvostukset voivat välittyä 
myös työntekijöiden urakehitykseksi, mitä työpaikoilla kannattaa arvioida. 

Julkiset tutkimus- ja kehitystuet kannattavat. Euroopan komission tilaaman sel- 
vityksen mukaan teknologiarahoittaja Tekesin (nykyisin Business Finland) vuosina 
2010-2014 myöntämillä t&k-tuilla oli huomattava positiivinen vaikutus yritysten 
innovaatiopotentiaaliin. Tukia saaneiden yritysten t&k-intensiteetti kasvoi keski- 
määrin noin 30 prosenttia tuen saamista seuraavina vuosina. Yhden prosentin kas- 

vu tukieuroissa nosti yritysten t&k-intensiteettiä noin 2,5 prosenttia. Tukea saanei- 
den yritysten t&k-intensiteetti säilyi selvästi tukea saamattomien t&k-intensiteettiä 
korkeammalla tasolla jopa kahdeksan vuoden ajan tuen saamisen jälkeen. Lisäksi 
tukea saaneissa yrityksissä t&k-henkilöstön määrä kasvoi. (Fornaro ym. 2020.) 

Matti Pohjolan (2020) analyysissa Suomi on jäänyt jälkeen kilpailijamaiden tut- 
kimus- ja kehitysinvestoinneista ja tuottavuuskehityksestä mitä tulee etenkin tie- 
tointensiivisiin palveluihin. Pohjolan samoin kuin Euroopan komission raportissa 
korostetaan, että julkisen t&k-rahoituksen roolin merkitys on erityisen tärkeä uu- 
sien ideoiden aikaansaamisessa ja riskin jakamisessa uusien teknologioiden kehittä- 
misessä ja käyttöönotossa. Julkinen rahoitus on perusteltua myös siksi, että muutoin 
yritykset eivät välttämättä panosta riittävästi t&k-toimintaan. Näistä syistä julkinen 
tutkimus-, kehitys- ja innovaatiorahoitus vaikuttaa yritysten kyvykkyyksiin, kas- 
vuun ja kansainvälistymiseen. (Fornaro ym. 2020.) 


Henkilöstön osaamisen työpaikkatasoinen edistäminen 


Kun pohditaan yritystoiminnan tukemista, on syytä palata henkilöstöön, johon yri- 
tyksen tuottavuus ja kannattavuus viimekädessä nojaavat. Koska osaavan henkilös- 
tön merkitys yritykselle on olennaista, on myös yritystason kysymys, miten henki- 
löstön osaamista tulisi vahvistaa. Yritysten koulutusmyönteinen kulttuuri on tällöin 
avainasemassa. Kaikki osaamisen kehittäminen on myös vaikuttavinta silloin, kun 
sen hyödyt tunnistetaan monipuolisesti tuottavuuden, yhteisen oppimisen ja arvo- 
vastata monia teollisuusyrityksiä (ennen koronakriisiä) vaivanneeseen työvoima- 
pulaan. 

Mutta onko yritysten tehtävä rahoittaa sellaista koulutusta, jolla työntekijä saa 
etua työmarkkinoilla ja mahdollisuuden kilpailuttaa kysyntää omasta osaamises- 
taan? Kuten edellä totesimme, aineettomien investointien (esimerkiksi korkeasti 
koulutetun henkilöstön rekrytointi-investoinnit) tuottavuus- ja kannattavuushyö- 
dyt realisoituvat varsin pitkällä viiveellä (Ali-Yrkkö & Maliranta 2006; Lönngvist 
2007). Suoraviivaisempia hyötyjä voisi saavuttaa lisäämällä yrityksessä jo työsken- 

televän henkilöstön koulutusta ja osaamista, esimerkiksi panostamalla erikois- 
ammattitutkintoihin ja muihin näyttötutkintoihin (vrt. luku 7). 

Ohjausryhmätyöskentelyssä toistuvana teemana olivat myös työpaikkojen ja op- 
pilaitosten yhteiset räätälöidyt koulutukset samoin kuin toiveet siitä, että korkea- 
koulutuksena voitaisiin tuottaa toimialaspesifejä uusia oppimismoduuleja ilman 
tutkintotavoitteita. Sekä tutkintoihin perustuva että syventävä moduulikoulutus 
voivat eittämättä hyödyttää sekä henkilöstön että yritysten osaamisen ja taitojen 
kerryttämistä ja aikaa myöten yritysten tuottavuutta. Matalammin koulutettujen 
motivoinnissa voisivat toimia myös rahalliset kannusteet kuten lisäkoulutuksen 
kiinnittäminen palkkausjärjestelmään. Toisaalta sellaisille yrityksille, joiden kan- 
nattavuus on vaarantunut, voitaisiin räätälöidä työ- ja elinkeinopolitiikan keinoin 
henkilöstökoulutusta jo ennen kuin henkilöstö on varsinaisesti työttömyysuhan 
alainen. Suomi on edelleen pienyritysten luvattu maa. Pienet yritykset ovat myös 
altteimpia taloudellisille vaihteluille. Pienten ja suurempien yritysten aineettoman 
osaamispääoman vahvistaminen voisi suojata yritystoimintaa kannattavuuden 
heikentymiseltä ja/tai tukea muualle siirtyvän henkilöstön osaamista ja työmark- 
kina-asemaa. Kaikkiaan jatkuvan oppimisen reformissa olisi hyvä tarkastella mah- 
dollisuuksia kiinnittää toimia työpaikkatasolle, mikä voisi vahvistaa sekä yritysten 
että henkilöstöjen osaamista ja sitä kautta yritysten tuottavuutta ja tulevaisuuden 
näkymiä. 

Francis Greenin (2013) teorian valossa nykymaailmassa on yhä vaikeampaa tun- 
nistaa yksittäisiä osaamisalueita, joiden hallitseminen tuo ehdotonta kilpailuetua 
yritykselle. Tämä ajatus sai vahvistusta myös luvun 4 tuloksista. Tähän asti on ehkä 
liiaksi lähdetty siitä tuottavuuskehyksen mukaisesta ajatusmallista, jonka mukaan 
yrityksen johto varsin tarkasti määrittelee, millaista osaamista se tarvitsee. Yrityk- 
sissä saattaisi kuitenkin olla järkevintä kasvattaa työntekijöiden valinnanvapautta ja 
yhteistä suunnittelua lähiesihenkilöiden kanssa koulutusratkaisuja tehtäessä, mikä 
mahdollistaisi luovia poikkeamia yrityksen ydintoiminnasta. Greeniä (2013) seura- 
ten olemassa olevan osaamisen hyödyntämiseen käytetty panostus saattaa maksaa 
itsensä takaisin, sillä se lisää paitsi inhimillisten voimavarojen hyödyntämisastetta 
myös laajemmin osaamisen arvostusta ja työntekijöiden kouluttautumismotivaatio- 
ta. 

Lopuksi: työmarkkinoiden instituutiot tukevat 
tasa-arvoisia ja osallistavia työuria 


2020-luvun kynnyksellä Suomen työmarkkinapolitiikassa on nähty yllättäviä kään- 
teitä, joilla on yhtäältä reagoitu äkilliseen koronaviruksen aiheuttamaan suhdanne- 
käänteeseen ja toisaalta vastattu jo vuosikymmenten ajan kehkeytyneeseen keskus- 
teluun siitä, mitä työmarkkinamallillemme tulisi tulevaisuudessa tehdä (ks. Sippola 
ym. 2021). Suomessa esitetyt vaateet esimerkiksi yleissitovuuden purkamiseksi ovat 
olleet rajuja. Kansainvälisten esimerkkien nojalla (ks. luku 6) epäilemme, että radi- 
kaalit uudistukset voisivat vaurioittaa yhtäältä mahdollisuuksia edetä kohti työelä- 
män tasa-arvoa ja toisaalta vaarantaa esimerkiksi jatkuvan oppimisen uudistuksen 
tavoitteiden toteutumisen. 

Suomessa alettiin ohjata työmarkkinoita aktiivisen työvoimapolitiikan keinoin jo 
1960-luvulla Ruotsin mallin mukaisesti. Keskeistä on ollut työsuojelun ohella ohjata 
eri osatyömarkkinoiden kehitystä (Ahokas ym. 2018; Sihto 2017). Osatyömarkkinoi- 
ta muodostuu paitsi paikallisesti ja toimialakohtaisesti myös henkilösegmenteittäin. 
Osatyömarkkinoiden kehitykseen ja eri työntekijäryhmien asemaan vaikuttavat 
työlainsäädännön ohella työehtosopimukset samoin kuin vaikkapa koulutus- ja 
perhepolitiikka. Työelämän rakenteet ja instituutiot turvaavat palkkatasa-arvotoi- 
mia, työikäisen väestön taitojen kehittymistä ja ylipäänsä eri osatyömarkkinoilla 
työskentelevien asemaa. Kun Saksassa purettiin näitä instituutioita ja sallittiin niin 
kutsutut minityöt, havahduttiin yllättäviin vaikutuksiin kuten väestön sosiaalisen 
koheesion heikkenemiseen. Johtopäätöksenä on ollut, että institutionaalisilla refor- 
meilla ei tulisi syventää sosiaalisia eroja (Jaehrling 2017). 

Sääntely turvaa myös työnantajia yritysten keskinäiseltä palkka- ja hintakilpai- 
lulta sekä kansantaloutta kestävyysvajeilta (Rubery & Piasna 2017). Jill Rubery ja 
Agnieszka Piasna (2017) suosittelivat eurooppalaisia työmarkkinapolitiikkoja hal- 
kovan analyysinsa perusteella, että työmarkkinoilla tarvitaan jo osallistavaa uudel- 
leensääntelyä (inclusive re-regulation). Se olisi todennäköisesti edellytys myös ansio- 
eriarvoisuuden vähentämiselle tulevaisuudessa. Kuten Kauhanen ja Riukula (2019) 
ovat todenneet, naisten ja miesten välisen työurien eriarvon seurauksena parhaat 

osaajat eivät päädy osaamistaan vastaaviin tehtäviin. Osaamista jää hyödyntämättä, 
ja yrityksissä ja työurapoluilla jää resursseja ja taitoja käyttämättä. 

Koulutus- ja osaamisvaatimusten muutokset tai teknologian kehitys eivät ole 
deterministisiä työmarkkinoita riepottelevia luonnonvoimia. Kysymys siitä, min- 
kälaisia tulevaisuuden työurat ovat ja kuinka esimerkiksi koulutuksen avulla vasta- 
taan osaamistarpeiden muutoksiin, on ennen kaikkea poliittinen. Suomen kattava 
työlainsäädäntö ja työmarkkinoita ohjaavat, keskinäiseen luottamukseen ja neuvot- 
teluun nojaavat instituutiot kuten järjestäytyneet työehtosopimusneuvottelut ovat 
luoneet uskoa siihen, että tulevaisuudessakaan palkkatyö ei menetä merkitystään 
yhteiskunnallisen järjestyksen perustana (Pyöriä ym. 2019, 161), eivätkä työurat 
heikkene. 


Tutkimuksen arviointia 


Tässä teoksessa soveltamamme FOLK-rekisterianalyysi tuottaa yhtäältä kaikenkat- 
tavaa yritys- ja väestötasoista ja samaan aikaan rajoittunutta tietoa työurista, sillä 
rekisterit on kerätty alun perin hallinnollisiin eikä tutkimustarkoituksiin. Tutki- 
musteemat kuten työelämän tasa-arvo tai aikuisväestön kouluttautuminen työura]l- 
la ovat puolestaan laajoja kokonaisuuksia, joihin yksikään tutkimus ei itsenäisesti 
pysty vastaamaan. Tavoitteemme on ollut koota aiemman empiirisen, väestötasoi- 
sen työuratutkimuksen ja ainutlaatuiseen rekisteriaineistokokonaisuuteen perustu- 
van analyysin tuottamia työurahavaintoja yksiin kansiin. 

Tulevaisuudessa soisimme, että työurien tutkimisen mahdollistavia rekistereitä 
edelleen kehitettäisiin. Olisi esimerkiksi tärkeää voida tutkia, miten työntekijöiden 
itsensä, yritysten, työ- ja elinkeinotoimijoiden sekä työmarkkinajärjestelmän eri 
aikuiskoulutuksen muodot vaikuttavat paitsi työikäisen väestön työurakehitykseen 
myös yritysten kannattavuuteen, tuottavuuteen, selviytymiseen ja kasvuun. Tulisi 
myös huomioida, että työvoimassamme on ihmisiä, jotka eivät ole yksiselitteisesti 
palkansaajia, yrittäjiä, työttömiä tai työvoiman ulkopuolella. Tällainen monistatuk- 
sisuus on vielä vaikea tulkittava rekisteritiedon perusteella. Henkilöille kertyvien eri 
tulolajien analyysi voisi kuitenkin olla yksi mahdollinen tarkastelun kohde. 

Samoin yritysinvestointien ja henkilöstön työurien yhteyksiä olisi mielekästä 
syventää jatkoanalyyseilla. Tässä hankkeessa käytetty FOLK-rekisteri sisältää ar- 
vokkaan työnantaja-työntekijä-linkin, jollainen on useimmissa muissa maissa pe- 
rustettava suoraan yrityksille ja henkilöille osoitettujen paneelikyselyjen varaan. 
Niiden ongelmana on kato vastauskierrosten välillä. Tätä ongelmaa ei suomalaisen 
kokonaisrekisteriaineiston kohdalla ole. Henkilö poistuu aineistosta vain, mikäli 
hän muuttaa maasta tai kuolee. Suomen Tilastokeskus myös dokumentoi aineistot 
ja niiden muuttujien muodostamisen tavat huolella. 

Yritysten kohdalla tilanne on henkilöitä mutkikkaampi. Yritykset voivat fuu- 
sioitua tai osa niiden toiminnoista ja näin ollen henkilöstöistä voidaan ulkoistaa. 
Yli ajan ulottuva analyysi on vaikeampaa kuin henkilöiden työura-analyysi, koska 
yritystilastointia on, toki perustellusti, muutettu ajan myötä. Yritysten investointeja 
ulkomaille tai ulkomailta on mahdollista jäljittää, mutta yritysten ulkomailla sijait- 
sevia henkilöstöjä ei tavoiteta. Myös yritystilastointia kuitenkin kehitetään aktiivi- 
sesti. 

Työurien samoin kuin kaikkien yhteiskunnallisten tutkimuskohteiden analyysi 
on parhaimmillaan silloin, kun se yhdistää ennakkoluulottomasti erilaisia tutki- 
muskysymyksiä, -aineistoja ja -menetelmiä. Tässä hankkeessa keräsimme rekiste- 
rianalyysin tueksi toimiala-asiantuntijoiden haastatteluaineiston. Tällaisen mene- 
telmätriangulaation ohella tieteenaloilla on aina opittavaa toisiltaan. Työurat ovat 
niin työterveyden, aikuiskasvatuksen, työpsykologien, yhteiskuntatieteilijöiden, 
kiinnostuksen kohteena. Tässä teoksessa olemme vain rajallisesti voineet käydä kes- 
kustelua eri aloilla tuotetun työuratutkimuksen kanssa. 

Aineistoliite 


Tilastokeskuksen yhdistetty työntekijä- 
työnantaja-aineisto (FOLK) ja yritysaineistot 


Pirstoutuvatko työurat? -hankkeen tilastoanalyysit perustuvat Tilastokeskuksen yh- 
distettyyn työntekijä-työnantaja-kokonaisaineistoon (FOLK, aiemmin FLEED eli 
Finnish Longitudinal Employer-Employee Data). FOLK on koostettu muun muassa 
väestötietojärjestelmän, työ- ja elinkeinoministeriön työnhakijarekisterin, henkilö- 
verotusaineiston sekä toimipaikkarekisterin tiedoista. 

FOLK-kokonaisaineistossa ovat mukana kaikki 15—70-vuotiaaseen Suomessa 
asuvaan väestöön kuuluvat (pl. Ahvenanmaa) alkaen vuodesta 1988, osittain jo vuo- 
desta 1987. Valmisaineistona Tilastokeskus tarjoaa otosaineistoa, joka kattaa kol- 
manneksen 15-70-vuotiaasta väestöstä. Pirstoutuvatko työurat -hankkeessa olemme 
anoneet ja saaneet käyttöömme kokonaisaineiston, jossa on vuosittain mukana noin 
3,6 miljoonaa henkilöä. Henkilötason rekisteritietoja on kaikilta niiltä vuosilta, joi- 
na henkilö on elossa ja asuu Suomessa. FOLK sisältää laajasti henkilöiden ja kotita- 
louksien tietoja. Tiedot saadaan niin sanotuista moduuleista. 

FOLK Perustieto -moduuli sisältää väestörakenne- ja työssäkäyntitilastojen tie- 
toja, joista olemme käyttäneet tietoja vuodesta, henkilötunnisteesta, sukupuolesta, 
iästä, korkeimman suoritetun tutkinnon asteesta, alasta ja suoritusvuodesta, ammat- 
tiasemasta (palkansaaja, yrittäjä), vuotuisesta pääasiallisen toiminnan statuksesta, 

ammatista, työ- ja työttömyyskuukausista, kotitalouden koostumuksesta (henkilön 
perheasema, perhetyyppi, kotitalouden lapset) sekä tuloista (valtionveronalaiset tu- 
lot, työtulot palkkatyöstä, työtulot yrittäjätyöstä). 

FOLK Perhe -moduulista olemme poimineet tiedot henkilön biologisista ja 
adoptoiduista lapsista vuosittain, koska perustietomoduulin kotitalousmuuttujista 
ei voi päätellä, kenen lapsi kotitalouden lapsi on. 

FOLK Tulotieto -moduulissa on tarkentavia tietoja henkilön saamista eri tulo- 
lajeista sekä maksetuista ja saaduista tulonsiirroista. Käyttämämme mittarin ”val- 
tionveronalaisten tulot? vuositiedot on muutettu vertailukelpoisiksi vuoteen 2015 
nähden soveltaen Tilastokeskuksen Ansiotasoindeksin palkansaajien reaaliansio- 
indeksiä, jotka on saatu Tilastokeskuksesta pyytämällä 16.8.2019. Reaaliansiot las- 
ketaan aina vuosittaisen ansiotasoindeksin ja kuluttajahintaindeksin tiedoista ja ne 
muutetaan indeksin laskukaavalla vastaamaan valittua vertailuvuotta (Tilastokes- 
kus 2009). 

FOLK Työssäkäynti -moduulista saimme toimipaikkarekisterin tiedot henkilön 
toimipaikasta, yrityksestä, työnantajaorganisaation omistajatyypistä (yksityinen 
kotimainen, yksityinen ulkomainen, valtio, kunta, muu), toimialasta, sektorista, 
henkilöstömäärästä toimipaikassa ja yrityksessä sekä toimipaikan ja yrityksen lii- 
kevaihdosta. Olemme yhdistäneet henkilöt, toimipaikat ja yritykset kunkin vuoden 
lopussa voimassa olevan työsuhteen perusteella. Kaikki linkkausmuuttujat on suo- 
jattu Tilastokeskuksen tutkijapalveluissa ja ne tarjotaan ainoastaan kryptattuina. 

Lukua 8 varten olemme yhdistäneet FOLK-kokonaisaineiston ja t&k- ja tilin- 
päätöspaneelien yritysten tietoja. Aineistonmuodostus lähti tässä luvussa liikkeelle 
yritysaineistoista, joiden tietoja linkitimme FOLK-henkilödataan työuraseurantoja 
varten. Hyödynsimme seuraavia Tilastokeskuksen valmisaineistoja ja niiden muut- 
tujia: 

Tilinpäätöspaneeli sisältää keskeiset yritysten tuloslaskelman ja taseen tiedot 
kaikista liikeyrityksistä lähes kaikilta toimialoilta, ja sen tilastoyksikkönä on yritys 
(toisin kuin FOLK:ssa, joka mahdollistaa myös toimipaikkatasoisen tarkastelun). 
Konsernit ja julkinen sektori jäävät joko osin tai kokonaan paneelin ulkopuolelle. 
Tiedot perustuvat Tilastokeskuksen yritys- ja toimipaikkarekisteriin sekä suoraan 
tiedonkeruuseen yli 50 henkilöä työllistäviltä yrityksiltä; pienempien ja vastaamat- 
tomien yritysten tietoja kerätään hallinnollisista aineistoista ja imputoiden. Koska 

tilinpäätöspaneelissa kattava tieto koskee vähintään 10 työntekijää työllistäviä yri- 
tyksiä, otimme monitasoanalyyseihin mukaan vain vähintään 10 henkilöä työllistä- 
vät yritykset. Aineistosta poimimamme muuttujat ovat: 

e Investoinnit atk-ohjelmistoihin, nettoinvestoinnit koneisiin ja kalustoon, 
nettoinvestoinnit rakennuksiin ja rakennelmiin. Nämä euromääräiset inves- 
toinnit olemme suhteuttaneet yrityksen liikevaihtoon (1000 liikevaihtoeuroa 
kohti), mikä kuvaa tiettyihin kuluihin investoitua euroa jokaista liikevaihdon 
tuhatta euroa kohti. Liikevaihtoon suhteutetuista investoinneista laskimme 
kahta eri perusvuotta (2007, 2009) edeltävien kolmen vuoden (2007-2009, 
2005-2007) keskiarvotiedot. Uudelleenkoodasimme tiedot ylimpien arvojen 
osalta siten, että kumulatiivisen 99 prosentin ylittävät arvot on korvattu 99 
prosentin rajalla olevalla arvolla. 

e Käyttökate, josta olemme samoin laskeneet kolmen vuoden keskiarvot sekä 
tehneet ylimmän prosentin tietojen uudelleenkoodauksen tasolle 99 pro- 
sentin rajalle. Käyttökatetiedot suhteutimme yrityksen henkilöstömäärään. 
Käyttökatteen muutoksen kriteeriksi asetimme yli 30 prosentin vuosittaisen 
kasvun tai laskun (vrt. Soininen 2015, 109). Stabiiliin kannattavuuden yrityk- 
siksi määrittelimme ne, joissa vuosimuutokset jäivät tätä alhaisemmiksi. Kas- 
vavaan kannattavuuteen sisältyy 30 prosentin käyttökatteen lisäys vähintään 
yhtenä määrittelyvuonna, laskevaan taas vastaava muutos alaspäin; vaihte- 
levassa kannattavuudessa 30 prosentin vuosimuutos ehtii tapahtua kahteen 
suuntaan. 

e Henkilöstön määrä keskimäärin tilikautena (yritysrekisterin tieto). 


T&k-paneeli kerää tietoja yritysten tutkimukseen ja tuote- ja prosessikehittämiseen 
käyttämistä resursseista. Tiedot kattavat Suomessa tehdyn tutkimus- ja kehittämis- 
työn yrityksissä. Perusjoukkona ovat yritysrekisterin rakennetilaston valikoidut toi- 
mialat; osaa yrityksistä seurataan vuosittain (kattaa 99 % t&k-toiminnan volyymis- 
ta) ja osalta tietoja kerätään otoksella. Otoksessa t&k-menoja ilmoittavat yritykset 
sisällytetään seuraavana vuonna paneeliin. Vuosittaisissa tiedonkeruissa ovat mu- 
kana kaikki yli 100 työntekijän yritykset sekä otos työntekijämäärältään 10-99 hen- 
kilön yrityksistä. Vuodesta 2000 alkaen katoon jääneiden yritysten tietoja on osin 
imputoitu edellisen vuoden vastausten perusteella. Käyttämämme muuttujat ovat: 

e Tutkimustyövuodet, huomioiden, että mukana on vain tilastoyksiköltään yri- 
tykset (konsernitasolla vastanneet olemme rajanneet pois; määrä suhteessa 
vähäinen). Tutkimustyövuodet suhteutimme tietoon yrityksen henkilöstö- 
määrään yritysrekisterin perusteella. 

e Sisäinen t&k yhteensä sekä ulkopuolelta tilattu t&k yhteensä. Tiedot laskim- 
me yhteen ja jaoimme liikevaihtotiedolla. 

e Tutkimustyövuosista ja yhteenlasketusta sisäisestä ja ulkopuolelta tilatusta 
t&k-arvoista (suhteutetuista) olemme laskeneet kolmen vuoden (2007-2009, 
2005-2007) keskiarvot ja uudelleenkoodanneet ne ylimpien arvojen osalta si- 
ten, että kumulatiivisen 99 prosentin ylittävät arvot on korvattu 99 prosentin 
rajalla olevalla arvolla. 


Tätä hankkeemme aineistokokonaisuutta olemme muokanneet ja käyttäneet 
ainoastaan Tilastokeskuksen palvelimelta FIONA-etäyhteyden kautta. FIONA-etä- 
työpöytä on tietoturvallinen tutkimusaineistojen käsittely-ympäristö, jossa tutkija 
avaa työasemaltaan suojatun etäyhteyden Tilastokeskuksen hallinnoimalle palve- 
limelle verkkoyhteyden kautta. Työskentely tapahtuu suljetussa järjestelmässä. Tut- 
kimustuloksia saa siirtää järjestelmästä ulos vain valmiina taulukoina ja kuvioina 
tarkistusmenettelyn kautta. Tarkistuksella varmistetaan, että julkaistavista tiedoista 
ei voida tunnistaa henkilöitä tai yrityksiä. Pirstoutuvatko työurat? -hankkeessa hyö- 
dynnettyä tilastoaineistoa käsitelleet tutkijat ovat tehneet tutkimusorganisaation 
(Tampereen yliopisto) ja Tilastokeskuksen välisen sopimuksen FIONA-palvelun 
käytöstä. Aineistoa käyttäneet tutkijat ovat myös allekirjoittaneet Tilastokeskuksen 
salassapitositoumuksen. 


404 SATU OJALA & Pasi PYÖRIÄ 


Aineistoliite 


Toimialaluokituksen muutokset vuosien välillä 
ja luokitusten yhtenäistäminen yli ajan' 


Tässä kirjassa teknologia-, metsä- ja kemianteollisuus rajautuvat toimialaluokituk- 
sen mukaisiin luokkiin, vaikka etenkään teknologia-ala ei toimialaedustuksen nä- 
kökulmasta ole rajoiltaan selväpiirteinen. Toimialan olemme määritelleet Tilasto- 
keskuksen toimialaluokituksen perusteella, joka on ”Tilastokeskuksen vahvistama 
kansallinen tilastotoimen luokitusstandardi” (Tilastokeskus 2008, 12). Uusin toimi- 
alaluokitus on vuodelta 2008 (TOL 2008), ja se ”[k]uvaa yrityksiä, organisaatioita 
tai yksittäisiä toimipaikkoja niissä harjoitetun taloudellisen toiminnan perusteella” 
(Tilastokeskus 2019). Tilastokeskuksen toimialaluokituksen perustana on Euroo- 
pan unionin toimialaluokitukseen NACE (European Classification of Economic 
Activities), joka taas pohjautuu YK:n toimialaluokitukseen ISIC:iin (International 
Standard Industrial Classification of All Economic Activities of the United Nations). 
Toimialaluokitusta 2008 käytetään talouden osa-alueiden kuvaajana muun muas- 
sa työllisyystilastoissa ja kansantalouden tilinpidon tilastoinnissa. (Tilastokeskus 
2008; 2019.) 

Tutkimukseen rajatut toimialat esittelemme yksityiskohtaisemmin tämän teok- 
sen luvussa 2. Tilastokeskuksen toimialaluokitus ei kaikilta osin vastaa työehtosopi- 
muksiin kytkeytyviä sopimusaloja, jotka ovat teollisuuden työntekijä- ja työnantaja- 
järjestöjen näkökulmasta merkityksellisiä (esim. Teollisuusliitto 2018, 7). Toimialat 
eivät myöskään ole toisistaan erillisiä, sillä esimerkiksi metalli- ja kemianteollisuus 
ovat kasvaneet vastaamaan metsäteollisuuden tarpeita esimerkiksi paperikoneita 
rakentamalla (Kuisma 2008, 19; Comment ym. 2013). 

Toimialaluokitus (TOL) on muuttunut vuosien varrella. Eri luokitukset ovat pe- 
räisin vuosilta 1988, 1995, 2002 ja 2008. Tätä tutkimusta varten tarkistimme, että 
aiempina vuosina TOL:n pääluokissa on samat alaluokat kuin vuonna 2008. Raja- 
simme mukaan 11 teollisuuden toimialaa seuraavasti: 

e Metsäteollisuus: 

o 16 Saha- ja levyteollisuus: Sahatavaran sekä puu- ja korkkituotteiden val- 
mistus (pl. huonekalut); olki- ja punontatuotteiden valmistus 


' Kiitos Katri-Maria Järviselle tämän kuvauksen työstämisestä. 

17 Paperiteollisuus: Paperin, paperi- ja kartonkituotteiden valmistus, 
koostuu alaluokista Massan, paperin, kartongin ja pahvin valmistus (171) 
ja Paperi-, kartonki- ja pahvituotteiden valmistus (172) 


e Kemianteollisuus: 


O 
O 


je) 


19 Koksi ja öljy: Koksin ja jalostettujen öljytuotteiden valmistus 

20 Kemikaalien ja kemiallisten tuotteiden valmistus 

21 Lääkintätuotteiden valmistus: Lääkekemikaalien ja lääkintätuotteiden 

valmistus 

22 Kumi- ja muovituotteiden valmistus 

= huom. Jätteen keruun ala ei ole mukana, koska se on tilastoitu omak- 
si toimialaluokakseen Tilastokeskuksen toimialaluokituksessa vasta 
vuoden 2008 jälkeen. 


e Teknologiateollisuus: 


o 


O 
O 
O 


24 Metallien jalostus 

25 Metallituotteiden valmistus (pl. koneet ja laitteet) 

28 Koneiden ja laitteiden valmistus 

2627 Elektroniikka ja sähkötuotteet: Tietokoneiden sekä elektronisten ja 
optisten tuotteiden valmistus (26) + Sähkölaitteiden valmistus (27) 

2930 Kulkuneuvojen valmistus: Moottoriajoneuvojen, perävaunujen ja 
puoliperävaunujen valmistus (29) + Muiden kulkuneuvojen valmistus 
(30). 


Rakentaessamme toimialamuuttujia yli ajan huomioimme sen, että jotkut alatoi- 


mialat siirtyivät eri luokituksissa toimialalta toiseen. Liitetaulukossa L1 kuvaamme 


käytettävät luokitukset ja muutokset niissä yli ajan. Esimerkiksi Aseiden ja ammus- 
ten valmistus kuuluu vuoden 2008 luokituksessa toimialaan Metallituotteiden val- 
mistus, kun taas aikaisemmissa luokituksissa Koneiden ja laitteiden valmistukseen; 


siirsimme tämän alaluokan vastaamaan vuoden 2008 luokitusta. 


406 


SATU OJALA & Pasi PYÖRIÄ 


Aineistoliite 


12 Ge ‘VE Ge ‘ve oE '67 snjsiwyen uafoanaunyiny 
Lg eeyyon] 8007101 22 8007101 
EISEN 'SNISIW|EA EEISEA 'SNISIW|EA 
UIPIDUONUIPOY UIPIDUOYUIPOY 
uolwonewajen yon] Ee TE usIwonewojanyon] €€ TE SNISILWJLA uapla} 
92 EIENNIN 267 + ‘Le op EIJENNIN 267 + ‘LE ‘OE 17 ‘92 -JOMOJYES ef -Yytuony49oja 
snuuese 
ef snefioy uaplauoy 
Uu EGZ - SNISIW|EA UDP 
‘949Z - SC 167 - ‘962 - 67 167 - ‘962 - 62 82 -l91110] ef uaplauoy UOPINN 
snjsiwjeA U9ISNWWE SNJsiwjeA ua}snuwe snjsiwjeA uaysnuwe Daat ef yaauoy dl 
ef uaplasy 9197 + ve el uaplasy 967 + 8z ef uopiasy 967 + 87 TA SNISILJEA UIPIDHJONJINEJSIN 
EC L? L? ve snIsojel vegan 
SNISIWIEA 
Lé GC GC CC uapleyon}iAonw ef -uny 
Snjsiwjer SNISILW[EA 
uspianonejunjee] usplayonjequyee| 
SN}SIWJEA ef uapleynniasey ef uəpiaynnjasey SNISIW[LA UIPID))ONI L] 
Uopianonieumeen 18) + "valeeyusyoyeen ho + "SILLIN [EET be + LZ ue) ef uoreeynuoyoyeen 
SNISIWJEA uapia}jon} 
281 - 8) Fb: ve Dh ve 07 U9ISI|[EIWI) ef UII[eeynusy 
6l €z EZ 6l Alig ef Isy0oy 
S Lë Lé N SNNSI||09119ded 
D oz oz EI SNNSI||0914N9] ef -eyes 
yasyoinnw yeyon yasyounny yeyon yasyoinnw yon] yon] 
SNI)ON] 886T UƏPONA sm om! et UƏponA sn}4On] 2007 uaponn snyyon] 
8007 
uapon, 


"PRYYON| UISYMIJON] UPWIWAPNN UeBIONS gesen PYYONJOJEILUIO] BYUCA naow ELYUBWN}a 


UPI] ln UaISONA Aas UO On! Uejemuioreje + /- VE ‘uefe YA snyyonyefeluloL TT oyyninejajnn 


407 


PIRSTOUTUVATKO TYÖURAT? 


Satu Ojala & Pasi Pyöriä 


Laadulliset teemahaastattelut 


Tilastoanalyysien tueksi haastattelimme syksyllä 2018 kaikkiaan 11 asiantuntijaa 
seuraavissa organisaatioissa: Metsäteollisuus ry, Kemianteollisuus ry, Teknologia- 
teollisuus ry, Tekniikan akateemiset TEK, Ammattiliitto Pro sekä Teollisuusliitto 
ry. Haastateltuja asiantuntijoita tavoittelimme hankkeen ohjausryhmän avulla sillä 
perusteella, että kaikilla informanteilla tuli olla kokemusta toimialansa kehityksestä 
ja murroksista hankkeemme aikajanalla 1980-luvulta nykypäivään. 

Haastatteluiden teemoina olivat toimialan yritysten ja työn menneisyys, nykyi- 

syys ja tulevaisuus sekä näihin vaikuttaneet taloudelliset ja teknologiset muutok- 
set. Jokaisen haastattelun aluksi pyysimme asiantuntijoita osoittamaan toimialalla 
tapahtuneita merkittävimpiä rakennemuutoksia 1980-luvulta nykypäivään. Tämän 
jälkeen keskityimme haastatteluissa kysymyksiin ammattitaito- ja koulutusvaati- 
musten kehityksestä sekä uuden teknologian vaikutuksista työtehtäviin, ammat- 
teihin ja työpaikkoihin. Pyysimme asiantuntijoita myös arvioimaan, missä määrin 
julkinen puhe työpaikkojen katoamisesta automaation ja digitalisaation seurauk- 
sena pitää paikkansa heidän edustamillaan toimialoilla. Haastattelut rakensimme 
seuraavien teemojen varaan: 

1. Katsotaan ensin menneisyyteen: Missä sektorinne ammatti- tai henkilös- 
töryhmissä toimialan muutokset ovat näkyneet erityisen selvästi? Millaisia 
määrällisiä muutoksia on tapahtunut? 

2. Missä yrityksissä muutokset ovat olleet merkittävimpiä? Millaisia määrällisiä 
muutoksia yritysten määrässä, koossa tai tuotannossa nähdään? 

3. Millaisia muutosvaiheita toimialalla on ollut? Missä määrin muutokset ovat 
olleet toimialan sisäistä kehitystä, missä määrin ulkopuolisista tekijöistä 
määräytyviä? Mikä on kiihdyttänyt, mikä hillinnyt muutosta? 

4. Miten yrityksissä ja toimialalla on kehitetty osaamista ja koulutettu henkilös- 
töä? 

5. Julkisuudessa puhutaan teknologisoitumisesta ja digitalisaatiosta. Miten 
tämä on näkynyt toimialanne yrityksissä konkreettisesti? 


Näitä teemoja käsittelimme kaikkien haastateltujen kanssa, mutta jätimme tilaa 
myös spontaaneille kysymyksille ja informanttien vapaalle kerronnalle puolistruk- 

turoidun teemahaastattelun periaatteita noudattaen. Tallensimme ja litteroimme 
noin 45-90 minuuttia kestäneet osallistujien työpaikoilla toteutetut teemahaastat- 
telut. Joihinkin haastatteluihin osallistui yhtä aikaa useita toimiala-asiantuntijoita. 

Haastateltuja asiantuntijoita informoimme tutkimuksen tarkoituksesta ja hen- 
kilötietojen käsittelyyn liittyvistä kysymyksistä EU:n yleisen tietosuoja-asetuksen 
(General Data Protection Regulation - GDPR) mukaisesti. Haastatelluille toimitet- 
tiin yhteenveto tutkimushankkeen tarkoituksesta, informointikirje henkilötietojen 
käsittelystä sekä allekirjoitettava suostumus tutkimukseen osallistumisesta. Kaikki 
haastateltujen antamat henkilötiedot ovat luottamuksellisia eikä raportoiduista tut- 
kimustuloksista voi tunnistaa yksittäisiä henkilöitä. 

Kaikki haastattelut tallennettiin ja litteroitiin eli muutettiin tekstimuotoon. 
Aineiston litteroinnista vastasi Tutkimustie Oy ja sen käsittelyyn ovat osallistuneet 
ainoastaan Pirstoutuvatko työurat? -hankkeen tutkijat. Haastatteluaineistoa ei luo- 
vuteta arkistoitavaksi jatkokäyttöä varten, mutta sitä voidaan käyttää täysin anony- 
misoituna tulevissa tähän hankkeeseen liittyvissä jatkotutkimuksissa tai opinnäy- 
tetöissä siltä osin, kuin haastateltavat antoivat tähän suostumuksensa. 

ielekäs työura on merkittävä yhteiskunnallinen ja talous- 
M poliittinen kysymys, sillä pohjoismaisen hyvinvointivaltion 

rahoitus perustuu työssäkäyntiin sekä työstä, tuotannosta 
ja kulutuksesta kerättävään verotuloon. Tässä kokoomateoksessa 


tutkitaan, millaisiksi työntekijöiden työurat muotoutuvat viennin 
kannalta tärkeillä teollisuusaloilla. 


Teos lähestyy työuria yhteiskuntatieteellisestä ja toimialakohtai- 
sesta näkökulmasta. Tutkimustulokset perustuvat yritysten ja 
työntekijöiden kokonaisrekisteriaineistoon, yritystilastoihin ja 
teollisuustoimialojen asiantuntijoiden haastatteluihin. Teos on 
tarkoitettu työelämän tutkijoille ja asiantuntijoille sekä opetus- 
käyttöön. 


Kirjassa eritellään teollisuustoimialojen muutosta sitten 1980- 
luvun, työuran käsitteellistämistä ja mittaamista tutkimuksessa, 
teollisuustyöntekijöiden työurien vakautta, tulokehitystä, työuran- 
aikaiseen koulutukseen osallistumista sekä yritysten aineettoman 
pääoman investointien yhteyttä henkilöstön työurakehitykseen. 
Kokoava päätösluku esittää tuloksiin perustuvat politiikkasuosi- 
tukset naisten ja miesten työurien tasa-arvon parantamiseksi 
sekä teollisuusalojen yritysten ja henkilöstön osaamisen vahvis- 
tamiseksi talouden ja teknologian alituisessa murroksessa. 


ISBN 978-952-359-029-8 


789523"590298 


Kannen ulkoasu: Kuuverstas 


